[
    {
        "title": "長寧公主宅流杯",
        "author": "景龍文館士",
        "biography": "",
        "paragraphs": [
            "憑高瞰迥足怡心，菌閣桃源不暇尋。",
            "餘雪依林成玉樹，殘霙點岫即瑤岑。"
        ],
        "notes": [
            ""
        ],
        "volume": "卷七百八十四",
        "no#": 1
    },
    {
        "title": "侍宴桃花園詠桃花應制",
        "author": "神龍從臣",
        "biography": "",
        "paragraphs": [
            "源水叢花無數開，丹跗紅萼間青梅。",
            "從今結子三千歲，預喜仙遊複摘來。"
        ],
        "notes": [
            ""
        ],
        "volume": "卷七百八十四",
        "no#": 2
    },
    {
        "title": "玉龍子詩",
        "author": "天寶時人",
        "biography": "",
        "paragraphs": [
            "聖運潛符瑞玉龍，自興雲雨更無蹤。",
            "不如渭水沙中得，爭保鑾輿複九重。"
        ],
        "notes": [
            ""
        ],
        "volume": "卷七百八十四",
        "no#": 3
    },
    {
        "title": "寄兄",
        "author": "僖宗北省官",
        "biography": "",
        "paragraphs": [
            "涉江今日恨偏多，援筆長籲欲奈何。",
            "倘使淚流西去得，便應添作錦江波。"
        ],
        "notes": [
            ""
        ],
        "volume": "卷七百八十四",
        "no#": 4
    },
    {
        "title": "題屈原祠",
        "author": "洪州將軍",
        "biography": "",
        "paragraphs": [
            "蒼藤古木幾經春，舊祀祠堂小水濱。",
            "行客謾陳三酎酒，大夫元是獨醒人。"
        ],
        "notes": [
            ""
        ],
        "volume": "卷七百八十四",
        "no#": 5
    },
    {
        "title": "題端正樹",
        "author": "貞元文士",
        "biography": "",
        "paragraphs": [
            "昔日偏沾雨露榮，德皇西幸賜嘉名。",
            "馬嵬此去無多地，合向楊妃塚上生。"
        ],
        "notes": [
            ""
        ],
        "volume": "卷七百八十四",
        "no#": 6
    },
    {
        "title": "寄內詩",
        "author": "河北士人",
        "biography": "",
        "paragraphs": [
            "握筆題詩易，荷戈征戍難。慣從鴛被暖，怯向雁門寒。",
            "瘦盡寬衣帶，啼多漬枕檀。試留青黛著，回日畫眉看。"
        ],
        "notes": [
            ""
        ],
        "volume": "卷七百八十四",
        "no#": 7
    },
    {
        "title": "代妻答詩",
        "author": "河北士人",
        "biography": "",
        "paragraphs": [
            "蓬鬢荊釵世所稀，布裙猶是嫁時衣。",
            "胡麻好種無人種，合是歸時底不歸。"
        ],
        "notes": [
            ""
        ],
        "volume": "卷七百八十四",
        "no#": 8
    },
    {
        "title": "丙申歲詩",
        "author": "元和舉子",
        "biography": "",
        "paragraphs": [
            "元和天子丙申年，三十三人同得仙。",
            "袍似爛銀文似錦，相將白日上青天。"
        ],
        "notes": [
            ""
        ],
        "volume": "卷七百八十四",
        "no#": 9
    },
    {
        "title": "刺安南事詩",
        "author": "懿宗朝舉子",
        "biography": "",
        "paragraphs": [
            "南荒不擇吏，致我交趾覆。聯綿三四年，致我交趾辱。",
            "懦者鬥則退，武者兵益黷。軍容滿天下，戰將多金玉。",
            "刮得齊民瘡，分為猛士祿。雄雄許昌師，忠武冠其族。",
            "去為萬騎風，住為一川肉。時有殘卒回，千門萬戶哭。",
            "哀聲動閭裏，怨氣成山谷。誰能聽鼓聲，不忍看金鏃。",
            "念此堪淚流，悠悠潁川綠。"
        ],
        "notes": [
            ""
        ],
        "volume": "卷七百八十四",
        "no#": 10
    },
    {
        "title": "歌",
        "author": "白衫舉子",
        "biography": "",
        "paragraphs": [
            "執板狂歌乞個錢，塵中流浪且隨緣。",
            "直饒到老常如此，猶勝危時弄化權。"
        ],
        "notes": [
            ""
        ],
        "volume": "卷七百八十四",
        "no#": 11
    },
    {
        "title": "睹野花思京師舊游",
        "author": "唐末朝士",
        "biography": "",
        "paragraphs": [
            "曾過街西看牡丹，牡丹才謝便心闌。",
            "如今變作村園眼，鼓子花開也喜歡。"
        ],
        "notes": [
            ""
        ],
        "volume": "卷七百八十四",
        "no#": 12
    },
    {
        "title": "哥舒歌",
        "author": "西鄙人",
        "biography": "",
        "paragraphs": [
            "北斗七星高，哥舒夜帶刀。至今窺牧馬，不敢過臨洮。"
        ],
        "notes": [
            ""
        ],
        "volume": "卷七百八十四",
        "no#": 13
    },
    {
        "title": "答人",
        "author": "太上隱者",
        "biography": "",
        "paragraphs": [
            "偶來松樹下，高枕石頭眠。山中無曆日，寒盡不知年。"
        ],
        "notes": [
            ""
        ],
        "volume": "卷七百八十四",
        "no#": 14
    },
    {
        "title": "向竹吟",
        "author": "黃山隱",
        "biography": "",
        "paragraphs": [
            "積塵為太山，掬水成東海。富貴有時乖，希夷無日改。",
            "絳節出崆峒，霓衣發光彩。古者有七賢，六個今何在。"
        ],
        "notes": [
            ""
        ],
        "volume": "卷七百八十四",
        "no#": 15
    },
    {
        "title": "歌",
        "author": "婺州山中人",
        "biography": "",
        "paragraphs": [
            "靜居青嶂裏，高嘯紫煙中。塵世連仙界，瓊田前路通。"
        ],
        "notes": [
            ""
        ],
        "volume": "卷七百八十四",
        "no#": 16
    },
    {
        "title": "五子之歌",
        "author": "同穀子",
        "biography": "",
        "paragraphs": [
            "邦惟固本自安寧，臨下常須馭朽驚。",
            "何事十旬遊不返，禍胎從此召殷兵。",
            "酒色聲禽號四荒，那堪峻宇又雕牆。",
            "靜思今古為君者，未或因茲不滅亡。",
            "唯彼陶唐有冀方，少年都不解思量。",
            "如今算得當時事，首為盤游亂紀綱。",
            "明明我祖萬邦君，典則貽將示子孫。",
            "惆悵太康荒墜後，覆宗絕祀滅其門。",
            "仇讎萬姓遂無依，顏厚何曾解忸怩。",
            "五子既歌邦已失，一場前事悔難追。"
        ],
        "notes": [
            ""
        ],
        "volume": "卷七百八十四",
        "no#": 17
    },
    {
        "title": "獻公佐詩",
        "author": "崔公佐客",
        "biography": "",
        "paragraphs": [
            "破額襆頭衫也穿，使君猶許對華筵。",
            "今朝幸倚文章守，遮莫青蛾笑揭天。"
        ],
        "notes": [
            ""
        ],
        "volume": "卷七百八十四",
        "no#": 18
    },
    {
        "title": "贈妓茂英",
        "author": "洛中舉子",
        "biography": "",
        "paragraphs": [
            "憶昔當初過柳樓，茂英年小尚嬌羞。隔窗未省聞高語，",
            "彈弦酌酒話前事，零落碧雲生暮愁。"
        ],
        "notes": [
            ""
        ],
        "volume": "卷七百八十四",
        "no#": 19
    },
    {
        "title": "又贈",
        "author": "洛中舉子",
        "biography": "",
        "paragraphs": [
            "少插花枝少下籌，須防女伴妒風流。",
            "坐中若打占相令，除卻尚書莫點頭。"
        ],
        "notes": [
            ""
        ],
        "volume": "卷七百八十四",
        "no#": 20
    },
    {
        "title": "寄故姬",
        "author": "江陵士子",
        "biography": "",
        "paragraphs": [
            "陰雲冪冪下陽臺，惹著襄王更不回。五度看花空有淚，",
            "惆悵高麗坡底宅，春光無複下山來。"
        ],
        "notes": [
            ""
        ],
        "volume": "卷七百八十四",
        "no#": 21
    },
    {
        "title": "吟",
        "author": "織錦人",
        "biography": "",
        "paragraphs": [
            "學織繚綾功未多，亂拈機杼錯拋梭。",
            "莫教官錦行家見，把此文章笑殺他。"
        ],
        "notes": [
            ""
        ],
        "volume": "卷七百八十四",
        "no#": 22
    },
    {
        "title": "句",
        "author": "織錦人",
        "biography": "",
        "paragraphs": [
            "如今不重文章士，莫把文章誇向人。"
        ],
        "notes": [
            ""
        ],
        "volume": "卷七百八十四",
        "no#": 23
    },
    {
        "title": "送南中尉",
        "author": "吏部選人",
        "biography": "",
        "paragraphs": [
            "羨君初拜職，嗟我獨無名。且是正員尉，全勝兼試卿。"
        ],
        "notes": [
            ""
        ],
        "volume": "卷七百八十四",
        "no#": 24
    },
    {
        "title": "題紫微觀",
        "author": "建業蔔者",
        "biography": "",
        "paragraphs": [
            "昨日朝天過紫微，醮壇風冷杏花稀。",
            "碧桃泥我傳消息，何事人間更不歸。"
        ],
        "notes": [
            ""
        ],
        "volume": "卷七百八十四",
        "no#": 25
    },
    {
        "title": "題鄧仙客墓",
        "author": "天嶠遊人",
        "biography": "",
        "paragraphs": [
            "鶴老芝田雞在籠，上清那與俗塵同。",
            "既言白日升仙去，何事人間有殯宮。"
        ],
        "notes": [
            ""
        ],
        "volume": "卷七百八十四",
        "no#": 26
    },
    {
        "title": "題故翠微宮",
        "author": "驪山遊人",
        "biography": "",
        "paragraphs": [
            "翠微寺本翠微宮，樓閣亭台幾十重。",
            "天子不來僧又去，樵夫時倒一株松。"
        ],
        "notes": [
            ""
        ],
        "volume": "卷七百八十四",
        "no#": 27
    },
    {
        "title": "吟",
        "author": "衡州舟子",
        "biography": "",
        "paragraphs": [
            "野鵲灘西一棹孤，月光遙接洞庭湖。",
            "堪嗟回雁峰前過，望斷家山一字無。"
        ],
        "notes": [
            ""
        ],
        "volume": "卷七百八十四",
        "no#": 28
    },
    {
        "title": "月夜",
        "author": "華山老人",
        "biography": "",
        "paragraphs": [
            "澗水泠泠聲不絕，溪流茫茫野花發。",
            "自去自來人不知，歸時常對空山月。"
        ],
        "notes": [
            ""
        ],
        "volume": "卷七百八十四",
        "no#": 29
    },
    {
        "title": "終南",
        "author": "終南山翁",
        "biography": "",
        "paragraphs": [
            "霜鶴鳴時夕風急，亂鴉又向寒林集。",
            "此君輟棹悲且吟，獨對蓮花一峰立。"
        ],
        "notes": [
            ""
        ],
        "volume": "卷七百八十四",
        "no#": 30
    },
    {
        "title": "大慶堂賜宴元璫有詩呈吳越王",
        "author": "吳越人",
        "biography": "",
        "paragraphs": [
            "非為親賢展綺筵，恒常甯敢恣遊盤。綠搓楊柳綿初軟，",
            "笙歌風緊人酣醉，卻繞珍叢爛熳看。"
        ],
        "notes": [
            ""
        ],
        "volume": "卷七百八十四",
        "no#": 31
    },
    {
        "title": "又和",
        "author": "吳越人",
        "biography": "",
        "paragraphs": [
            "櫻桃花下會親賢，風遠銅壺轉露盤。蝶下粉牆梅乍折，",
            "狂簡斐然吟詠足，卻邀群彥重吟看。"
        ],
        "notes": [
            ""
        ],
        "volume": "卷七百八十四",
        "no#": 32
    },
    {
        "title": "再和",
        "author": "吳越人",
        "biography": "",
        "paragraphs": [
            "我有嘉賓宴乍歡，畫簾紋細鳳雙盤。影籠沼沚修篁密，",
            "櫻桃零落紅桃媚，更俟旬餘共醉看。"
        ],
        "notes": [
            ""
        ],
        "volume": "卷七百八十四",
        "no#": 33
    },
    {
        "title": "重和",
        "author": "吳越人",
        "biography": "",
        "paragraphs": [
            "冷宴殷勤展小園，舞鞇柔軟彩虯盤。篸花盡日疑頭重，",
            "文章天子文章別，八采盧郎未可看。"
        ],
        "notes": [
            ""
        ],
        "volume": "卷七百八十四",
        "no#": 34
    },
    {
        "title": "禦制春遊長句",
        "author": "吳越人",
        "biography": "",
        "paragraphs": [
            "天意分明道已光，春遊嘉景勝仙鄉。玉爐煙直風初靜，",
            "黃鶯歷歷啼紅樹，紫燕關關語畫梁。低檻晚晴籠翡翠，",
            "比屋管弦呈妙曲，連營羅綺鬥時妝。全吳霸越千年後，"
        ],
        "notes": [
            ""
        ],
        "volume": "卷七百八十四",
        "no#": 35
    }
]