[
    {
        "title": "徒相逢",
        "author": "曹鄴",
        "biography": "",
        "paragraphs": [
            "江邊野花不須采，梁頭野燕不用親。",
            "西施本是越溪女，承恩不薦越溪人。"
        ],
        "notes": [
            ""
        ],
        "volume": "卷五百九十二",
        "no#": 1
    },
    {
        "title": "雜誡",
        "author": "曹鄴",
        "biography": "",
        "paragraphs": [
            "帶香入鮑肆，香氣同鮑魚。未入猶可悟，已入當何如。"
        ],
        "notes": [
            ""
        ],
        "volume": "卷五百九十二",
        "no#": 2
    },
    {
        "title": "捕漁謠",
        "author": "曹鄴",
        "biography": "",
        "paragraphs": [
            "天子好征戰，百姓不種桑。天子好年少，無人薦馮唐。",
            "天子好美女，夫婦不成雙。"
        ],
        "notes": [
            ""
        ],
        "volume": "卷五百九十二",
        "no#": 3
    },
    {
        "title": "四怨三愁五情詩十二首：一怨",
        "author": "曹鄴",
        "biography": "",
        "paragraphs": [
            "美人如新花，許嫁還獨守。豈無青銅鏡，終日自疑醜。"
        ],
        "notes": [
            ""
        ],
        "volume": "卷五百九十二",
        "no#": 4
    },
    {
        "title": "四怨三愁五情詩十二首：二怨",
        "author": "曹鄴",
        "biography": "",
        "paragraphs": [
            "庭花已結子，岩花猶弄色。誰令生處遠，用盡春風力。"
        ],
        "notes": [
            ""
        ],
        "volume": "卷五百九十二",
        "no#": 5
    },
    {
        "title": "四怨三愁五情詩十二首：三怨",
        "author": "曹鄴",
        "biography": "",
        "paragraphs": [
            "短鬟一如螓，長眉一如蛾。相共棹蓮舟，得花不如他。"
        ],
        "notes": [
            ""
        ],
        "volume": "卷五百九十二",
        "no#": 6
    },
    {
        "title": "四怨三愁五情詩十二首：四怨",
        "author": "曹鄴",
        "biography": "",
        "paragraphs": [
            "手推嘔啞車，朝朝暮暮耕。未曾分得谷，空得老農名。"
        ],
        "notes": [
            ""
        ],
        "volume": "卷五百九十二",
        "no#": 7
    },
    {
        "title": "四怨三愁五情詩十二首：一愁",
        "author": "曹鄴",
        "biography": "",
        "paragraphs": [
            "遠夢如水急，白髮如草新。歸期待春至，春至還送人。"
        ],
        "notes": [
            ""
        ],
        "volume": "卷五百九十二",
        "no#": 8
    },
    {
        "title": "四怨三愁五情詩十二首：二愁",
        "author": "曹鄴",
        "biography": "",
        "paragraphs": [
            "澗草短短青，山月朗朗明。此夜目不掩，屋頭烏啼聲。"
        ],
        "notes": [
            ""
        ],
        "volume": "卷五百九十二",
        "no#": 9
    },
    {
        "title": "四怨三愁五情詩十二首：三愁",
        "author": "曹鄴",
        "biography": "",
        "paragraphs": [
            "別家鬢未生，到城鬢似發。朝朝臨川望，灞水不入越。"
        ],
        "notes": [
            ""
        ],
        "volume": "卷五百九十二",
        "no#": 10
    },
    {
        "title": "四怨三愁五情詩十二首：一情",
        "author": "曹鄴",
        "biography": "",
        "paragraphs": [
            "東西是長江，南北是官道。牛羊不戀山，只戀山中草。"
        ],
        "notes": [
            ""
        ],
        "volume": "卷五百九十二",
        "no#": 11
    },
    {
        "title": "四怨三愁五情詩十二首：二情",
        "author": "曹鄴",
        "biography": "",
        "paragraphs": [
            "阿嬌生漢宮，西施住南國。專房莫相妒，各自有顏色。"
        ],
        "notes": [
            ""
        ],
        "volume": "卷五百九十二",
        "no#": 12
    },
    {
        "title": "四怨三愁五情詩十二首：三情",
        "author": "曹鄴",
        "biography": "",
        "paragraphs": [
            "蛺蝶空中飛，夭桃庭中春。見他夫婦好，有女初嫁人。"
        ],
        "notes": [
            ""
        ],
        "volume": "卷五百九十二",
        "no#": 13
    },
    {
        "title": "四怨三愁五情詩十二首：四情",
        "author": "曹鄴",
        "biography": "",
        "paragraphs": [
            "檳榔自無柯，椰葉自無陰。常羨庭邊竹，生筍高於林。"
        ],
        "notes": [
            ""
        ],
        "volume": "卷五百九十二",
        "no#": 14
    },
    {
        "title": "四怨三愁五情詩十二首：五情",
        "author": "曹鄴",
        "biography": "",
        "paragraphs": [
            "野雀空城饑，交交複飛飛。勿怪官倉粟，官倉無空時。"
        ],
        "notes": [
            ""
        ],
        "volume": "卷五百九十二",
        "no#": 15
    },
    {
        "title": "寄劉駕",
        "author": "曹鄴",
        "biography": "",
        "paragraphs": [
            "一川草色青嫋嫋，繞屋水聲如在家。",
            "悵望美人不攜手，牆東又發數枝花。"
        ],
        "notes": [
            ""
        ],
        "volume": "卷五百九十二",
        "no#": 16
    },
    {
        "title": "風人體",
        "author": "曹鄴",
        "biography": "",
        "paragraphs": [
            "出門行一步，形影便相失。何況大堤上，驄馬如箭疾。",
            "夜夜如織婦，尋思待成匹。郎只不在家，在家亦如出。",
            "將金與蔔人，譎道遠行吉。念郎緣底事，不具天與日。"
        ],
        "notes": [
            ""
        ],
        "volume": "卷五百九十二",
        "no#": 17
    },
    {
        "title": "杏園即席上同年",
        "author": "曹鄴",
        "biography": "",
        "paragraphs": [
            "岐路不在天，十年行不至。一旦公道開，青雲在平地。",
            "枕上數聲鼓，衡門已如市。白日探得珠，不待驪龍睡。",
            "匆匆出九衢，僮僕顏色異。故衣未及換，尚有去年淚。",
            "晴陽照花影，落絮浮野翠。對酒時忽驚，猶疑夢中事。",
            "自憐孤飛鳥，得接鸞鳳翅。永懷共濟心，莫起胡越意。"
        ],
        "notes": [
            ""
        ],
        "volume": "卷五百九十二",
        "no#": 18
    },
    {
        "title": "恃寵",
        "author": "曹鄴",
        "biography": "",
        "paragraphs": [
            "二月樹色好，昭儀正驕奢。恐君愛陽豔，斫卻園中花。",
            "三十六宮女，髻鬟各如鴉。君王心所憐，獨自不見瑕。",
            "臺上紅燈盡，未肯下金車。一笑不得所，塵中悉無家。",
            "飛燕身更輕，何必恃容華。"
        ],
        "notes": [
            ""
        ],
        "volume": "卷五百九十二",
        "no#": 19
    },
    {
        "title": "題女郎廟",
        "author": "曹鄴",
        "biography": "",
        "paragraphs": [
            "數點煙香出廟門，女娥飛去影中存。",
            "年年嶺上春無主，露泣花愁斷客魂。"
        ],
        "notes": [
            ""
        ],
        "volume": "卷五百九十二",
        "no#": 20
    },
    {
        "title": "四望樓",
        "author": "曹鄴",
        "biography": "",
        "paragraphs": [
            "背山見樓影，應合與山齊。座上日已出，城中未鳴雞。",
            "無限燕趙女，吹笙上金梯。風起洛陽東，香過洛陽西。",
            "公子長夜醉，不聞子規啼。"
        ],
        "notes": [
            ""
        ],
        "volume": "卷五百九十二",
        "no#": 21
    },
    {
        "title": "築城三首",
        "author": "曹鄴",
        "biography": "",
        "paragraphs": [
            "郎有蘼蕪心，妾有芙蓉質。不辭嫁與郎，築城無休日。",
            "嗚嗚啄人鴉，軋軋上城車。力盡土不盡，得歸亦無家。",
            "築人非築城，圍秦豈圍我。不知城上土，化作宮中火。"
        ],
        "notes": [
            ""
        ],
        "volume": "卷五百九十二",
        "no#": 22
    },
    {
        "title": "奉命齊州推事畢寄本府尚書",
        "author": "曹鄴",
        "biography": "",
        "paragraphs": [
            "越鳥棲不定，孤飛入齊鄉。日暮天欲雨，那兼羽翎傷。",
            "州民言刺史，蠹物甚於蝗。受命大執法，草草是行裝。",
            "僕隸皆分散，單車驛路長。四顧無相識，賓士若投荒。",
            "重門下長鎖，樹影空過牆。驅囚繞廊屋，bb々如牛羊。",
            "獄吏相對語，簿書堆滿床。敲枷打鎖聲，終日在目旁。",
            "既舍三山侶，來餘五鬥糧。忍學空城雀，潛身入官倉。",
            "國中天子令，頭上白日光。曲木用處多，不如直為梁。",
            "恐孤食恩地，晝夜心不遑。仲夏天氣熱，鬢須忽成霜。",
            "社鼠不可灌，城狐不易防。偶於擒縱間，盡得見否臧。",
            "截斷奸吏舌，擘開冤人腸。明朝向西望，走馬歸汶陽。"
        ],
        "notes": [
            ""
        ],
        "volume": "卷五百九十二",
        "no#": 23
    },
    {
        "title": "北郭閑思",
        "author": "曹鄴",
        "biography": "",
        "paragraphs": [
            "山前山后是青草，盡日出門還掩門。",
            "每思骨肉在天畔，來看野翁憐子孫。"
        ],
        "notes": [
            ""
        ],
        "volume": "卷五百九十二",
        "no#": 24
    },
    {
        "title": "戰城南",
        "author": "曹鄴",
        "biography": "",
        "paragraphs": [
            "千金畫陣圖，自為弓劍苦。殺盡田野人，將軍猶愛武。",
            "性命換他恩，功成誰作主。鳳凰樓上人，夜夜長歌舞。"
        ],
        "notes": [
            ""
        ],
        "volume": "卷五百九十二",
        "no#": 25
    },
    {
        "title": "自退",
        "author": "曹鄴",
        "biography": "",
        "paragraphs": [
            "寒女面如花，空寂常對影。況我不嫁容，甘為瓶墮井。"
        ],
        "notes": [
            ""
        ],
        "volume": "卷五百九十二",
        "no#": 26
    },
    {
        "title": "早起",
        "author": "曹鄴",
        "biography": "",
        "paragraphs": [
            "月墮滄浪西，門開樹無影。此時歸夢闌，立在梧桐井。"
        ],
        "notes": [
            ""
        ],
        "volume": "卷五百九十二",
        "no#": 27
    },
    {
        "title": "古相送",
        "author": "曹鄴",
        "biography": "",
        "paragraphs": [
            "行人卜去期，白髮根已出。執君青松枝，空數別來日。",
            "心如七夕女，生死難再匹。且願車聲迫，莫使馬行疾。",
            "巫山千丈高，亦恐夢相失。"
        ],
        "notes": [
            ""
        ],
        "volume": "卷五百九十二",
        "no#": 28
    },
    {
        "title": "甲第",
        "author": "曹鄴",
        "biography": "",
        "paragraphs": [
            "遊人未入門，花影出門前。將軍來此住，十裏無荒田。"
        ],
        "notes": [
            ""
        ],
        "volume": "卷五百九十二",
        "no#": 29
    },
    {
        "title": "望不來",
        "author": "曹鄴",
        "biography": "",
        "paragraphs": [
            "見花憶郎面，常願花色新。為郎容貌好，難有相似人。"
        ],
        "notes": [
            ""
        ],
        "volume": "卷五百九十二",
        "no#": 30
    },
    {
        "title": "官倉鼠",
        "author": "曹鄴",
        "biography": "",
        "paragraphs": [
            "官倉老鼠大如鬥，見人開倉亦不走。",
            "健兒無糧百姓饑，誰遣朝朝入君口。"
        ],
        "notes": [
            ""
        ],
        "volume": "卷五百九十二",
        "no#": 31
    },
    {
        "title": "題濮廟",
        "author": "曹鄴",
        "biography": "",
        "paragraphs": [
            "曉祭瑤齋夜扣鐘，鼇頭風起浪重重。人間直有仙桃種，",
            "不知皇帝三宮駐，始向人間著袞龍。"
        ],
        "notes": [
            ""
        ],
        "volume": "卷五百九十二",
        "no#": 32
    },
    {
        "title": "偶題",
        "author": "曹鄴",
        "biography": "",
        "paragraphs": [
            "白玉先生多在市，青牛道士不居山。",
            "但能共得丹田語，正是忙時身亦閑。"
        ],
        "notes": [
            ""
        ],
        "volume": "卷五百九十二",
        "no#": 33
    },
    {
        "title": "登岳陽樓有懷寄座主相公",
        "author": "曹鄴",
        "biography": "",
        "paragraphs": [
            "南登岳陽樓，北眺長安道。不見升平裏，千山樹如草。",
            "骨肉在南楚，沈憂起常早。白社愁成空，秋蕪待誰掃。",
            "常聞詩人語，西子不宜老。賴識丹元君，時來語蓬島。"
        ],
        "notes": [
            ""
        ],
        "volume": "卷五百九十二",
        "no#": 34
    },
    {
        "title": "出關",
        "author": "曹鄴",
        "biography": "",
        "paragraphs": [
            "山上黃犢走避人，山下女郎歌滿野。",
            "我獨南征恨此身，更有無成出關者。"
        ],
        "notes": [
            ""
        ],
        "volume": "卷五百九十二",
        "no#": 35
    },
    {
        "title": "將赴天平職書懷寄翰林從兄",
        "author": "曹鄴",
        "biography": "",
        "paragraphs": [
            "居處絕人事，門前雀羅施。誰遣辟書至，僕隸皆展眉。",
            "匹馬渡河洛，西風飄路岐。手執王粲筆，閑吟向旌旗。",
            "香晚翠蓮動，吟餘紅燭移。開口啖酒肉，將何報相知。",
            "況我魏公子，相顧不相疑。豈學官倉鼠，飽食無所為。",
            "白露沾碧草，芙蓉落清池。自小不到處，全家忽如歸。",
            "吾宗處清切，立在白玉墀。方得一侍座，單車又星飛。",
            "願將門底水，永托萬頃陂。"
        ],
        "notes": [
            ""
        ],
        "volume": "卷五百九十二",
        "no#": 36
    },
    {
        "title": "賀雪寄本府尚書",
        "author": "曹鄴",
        "biography": "",
        "paragraphs": [
            "雨雪不順時，陰陽失明晦。麥根半成土，農夫泣相對。",
            "我公誠訴天，天地忽已泰。長飆卷白雲，散落群峰外。",
            "拂砌花影明，交宮鶴翎碎。宿鳥晨不飛，猶疑月光在。",
            "碧樹香盡發，蠹蟲聲漸退。有客懷兔園，吟詩繞城內。"
        ],
        "notes": [
            ""
        ],
        "volume": "卷五百九十二",
        "no#": 37
    },
    {
        "title": "寄嵩陽道人",
        "author": "曹鄴",
        "biography": "",
        "paragraphs": [
            "三山浮海倚蓬瀛，路入真元險盡平。華表千年孤鶴語，",
            "見說嵩陽有仙客，欲持金簡問長生。"
        ],
        "notes": [
            ""
        ],
        "volume": "卷五百九十二",
        "no#": 38
    },
    {
        "title": "去不返",
        "author": "曹鄴",
        "biography": "",
        "paragraphs": [
            "寒女不自知，嫁為公子妻。親情未識面，明日便東西。",
            "但得上馬了，一去頭不回。雙輪如鳥飛，影盡東南街。",
            "九重十二門，一門四扇開。君從此路去，妾向此路啼。",
            "但得見君面，不辭插荊釵。"
        ],
        "notes": [
            ""
        ],
        "volume": "卷五百九十二",
        "no#": 39
    },
    {
        "title": "送進士下第歸南海",
        "author": "曹鄴",
        "biography": "",
        "paragraphs": [
            "數片紅霞映夕陽，攬君衣袂更移觴。行人莫歎碧雲晚，",
            "應無惆悵滄波遠，十二玉樓非我鄉。"
        ],
        "notes": [
            ""
        ],
        "volume": "卷五百九十二",
        "no#": 40
    },
    {
        "title": "送厲圖南下第歸澧州",
        "author": "曹鄴",
        "biography": "",
        "paragraphs": [
            "當春人盡歸，我獨無歸計。送君自多感，不是緣下第。",
            "君看山上草，盡有幹雲勢。結根既不然，何必更掩袂。",
            "澧水鱸魚賤，荊門楊柳細。勿為陽豔留，此處有月桂。",
            "言畢尊未幹，十二門欲閉。佇立望不見，登高更流涕。",
            "吟君別我詩，悵望水煙際。"
        ],
        "notes": [
            ""
        ],
        "volume": "卷五百九十二",
        "no#": 41
    },
    {
        "title": "思不見",
        "author": "曹鄴",
        "biography": "",
        "paragraphs": [
            "但見出門蹤，不見入門跡。卻笑山頭女，無端化為石。"
        ],
        "notes": [
            ""
        ],
        "volume": "卷五百九十二",
        "no#": 42
    },
    {
        "title": "貴宅",
        "author": "曹鄴",
        "biography": "",
        "paragraphs": [
            "入門又到門，到門戟相對。玉簫聲尚遠，疑似人不在。",
            "公子厭花繁，買藥栽庭內。望遠不上樓，窗中見天外。",
            "此地日烹羊，無異我食菜。自是愁人眼，見之若奢泰。"
        ],
        "notes": [
            ""
        ],
        "volume": "卷五百九十二",
        "no#": 43
    },
    {
        "title": "下第寄知己",
        "author": "曹鄴",
        "biography": "",
        "paragraphs": [
            "長安孟春至，枯樹花亦發。憂人此時心，冷若松上雪。",
            "自知才不堪，豈敢頻泣血。所痛無罪者，明時屢遭刖。",
            "故山秋草多，一卷成古轍。夜來遠心起，夢見瀟湘月。",
            "大賢冠蓋高，何事憐屑屑。不令傷弓鳥，日暮飛向越。",
            "聞知感激語，胸中如有物。舉頭望青天，白日頭上沒。",
            "歸來通濟裏，開戶山鼠出。中庭廣寂寥，但見薇與蕨。",
            "無慮數尺軀，委作泉下骨。唯愁攬清鏡，不見昨日發。",
            "願憐閨中女，晚嫁唯守節。勿惜四座言，女巧難自說。"
        ],
        "notes": [
            ""
        ],
        "volume": "卷五百九十二",
        "no#": 44
    },
    {
        "title": "吳宮宴",
        "author": "曹鄴",
        "biography": "",
        "paragraphs": [
            "吳宮城闕高，龍鳳遙相倚。四面鏗鼓鐘，中央列羅綺。",
            "春風時一來，蘭麝聞數裏。三度明月落，青娥醉不起。",
            "江頭鐵劍鳴，玉座成荒壘。適來歌舞處，未知身是鬼。"
        ],
        "notes": [
            ""
        ],
        "volume": "卷五百九十二",
        "no#": 45
    },
    {
        "title": "長相思",
        "author": "曹鄴",
        "biography": "",
        "paragraphs": [
            "翦妾身上巾，贈郎傷妾神。郎車不暫停，妾貌甯長春。",
            "春天無停雪，滄海無停津。遣妾空床夢，夜夜隨車輪。"
        ],
        "notes": [
            ""
        ],
        "volume": "卷五百九十二",
        "no#": 46
    },
    {
        "title": "長城下",
        "author": "曹鄴",
        "biography": "",
        "paragraphs": [
            "遠水猶歸壑，征人合憶鄉。泣多盈袖血，吟苦滿頭霜。",
            "楚國連天浪，衡門到海荒。何當生燕羽，時得近雕梁。"
        ],
        "notes": [
            ""
        ],
        "volume": "卷五百九十二",
        "no#": 47
    },
    {
        "title": "成名後獻恩門",
        "author": "曹鄴",
        "biography": "",
        "paragraphs": [
            "為物稍有香，心遭蠹蟲齧。平人登太行，萬萬車輪折。",
            "一辭桂嶺猿，九泣東門月。年年孟春時，看花不如雪。",
            "僻居城南隅，顏子須泣血。沉埋若九泉，誰肯開口說。",
            "辛勤學機杼，坐對秋燈滅。織錦花不常，見之盡雲拙。",
            "自憐孤生竹，出土便有節。每聽浮競言，喉中似無舌。",
            "忽然風雷至，驚起池中物。拔上青雲巔，輕如一毫髮。",
            "瓏瓏金鎖甲，稍稍城烏絕。名字如鳥飛，數日便到越。",
            "幽蘭生雖晚，幽香亦難歇。何以保此身，終身事無缺。"
        ],
        "notes": [
            ""
        ],
        "volume": "卷五百九十二",
        "no#": 48
    },
    {
        "title": "贈道師",
        "author": "曹鄴",
        "biography": "",
        "paragraphs": [
            "舉世皆問人，唯師獨求己。一馬無四蹄，頃刻行千里。",
            "應笑北原上，丘墳亂如蟻。"
        ],
        "notes": [
            ""
        ],
        "volume": "卷五百九十二",
        "no#": 49
    },
    {
        "title": "入關",
        "author": "曹鄴",
        "biography": "",
        "paragraphs": [
            "衡門亦無路，何況入西秦。灸病不得穴，徒為采艾人。"
        ],
        "notes": [
            ""
        ],
        "volume": "卷五百九十二",
        "no#": 50
    },
    {
        "title": "聽劉尊師彈琴",
        "author": "曹鄴",
        "biography": "",
        "paragraphs": [
            "曾於清海獨聞蟬，又向空庭夜聽泉。",
            "不似齋堂人靜處，秋聲長在七條弦。"
        ],
        "notes": [
            ""
        ],
        "volume": "卷五百九十二",
        "no#": 51
    },
    {
        "title": "題山居",
        "author": "曹鄴",
        "biography": "",
        "paragraphs": [
            "掃葉煎茶摘葉書，心閑無夢夜窗虛。",
            "只應光武恩波晚，豈是嚴君戀釣魚。"
        ],
        "notes": [
            ""
        ],
        "volume": "卷五百九十二",
        "no#": 52
    },
    {
        "title": "關試前送進士姚潛下第歸南陽",
        "author": "曹鄴",
        "biography": "",
        "paragraphs": [
            "馬嘶殘日沒殘霞，二月東風便到家。",
            "莫羨長安占春者，明年始見故園花。"
        ],
        "notes": [
            ""
        ],
        "volume": "卷五百九十二",
        "no#": 53
    },
    {
        "title": "滻川寄進士劉駕",
        "author": "曹鄴",
        "biography": "",
        "paragraphs": [
            "我家不背水，君身不向越。自是相憶苦，忽如經年別。",
            "山家草木寒，石上有殘雪。美人望不見，迢迢雲中月。"
        ],
        "notes": [
            ""
        ],
        "volume": "卷五百九十二",
        "no#": 54
    },
    {
        "title": "翠孤至渚宮寄座主相公",
        "author": "曹鄴",
        "biography": "",
        "paragraphs": [
            "萬里一孤舟，春行夏方到。骨肉盡單羸，沉憂滿懷抱。",
            "羈孤相對泣，性命不相保。開戶山鼠驚，蟲聲亂秋草。",
            "白菌緣屋生，黃蒿擁籬倒。對此起長嗟，芳年亦須老。",
            "恩門為宰相，出入用天道。忽於摧落間，收得青松操。",
            "全家到江陵，屋虛風浩浩。中腸自相伐，日夕如寇盜。",
            "其下有孤侄，其上有孀嫂。黃糧賤於土，一飯常不飽。",
            "天斜日光薄，地濕蟲叫噪。惟恐道忽消，形容益枯槁。",
            "古人于黃雀，豈望白環報。奉答恩地恩，何慚以誠告。"
        ],
        "notes": [
            ""
        ],
        "volume": "卷五百九十二",
        "no#": 55
    },
    {
        "title": "早秋宿田舍",
        "author": "曹鄴",
        "biography": "",
        "paragraphs": [
            "澗草疏疏螢火光，山月朗朗楓樹長。",
            "南村犢子夜聲急，應是欄邊新有霜。"
        ],
        "notes": [
            ""
        ],
        "volume": "卷五百九十二",
        "no#": 56
    },
    {
        "title": "旅次岳陽寄京中親故",
        "author": "曹鄴",
        "biography": "",
        "paragraphs": [
            "君山南面浪連天，一客愁心兩處懸。身逐片帆歸楚澤，",
            "更欲登樓向西望，北風催上洞庭船。"
        ],
        "notes": [
            ""
        ],
        "volume": "卷五百九十二",
        "no#": 57
    },
    {
        "title": "題舒鄉",
        "author": "曹鄴",
        "biography": "",
        "paragraphs": [
            "功名若及鴟夷子，必擬將舟泛洞庭。",
            "柳色湖光好相待，我心非醉亦非醒。"
        ],
        "notes": [
            ""
        ],
        "volume": "卷五百九十二",
        "no#": 58
    },
    {
        "title": "碧尋宴上有懷知己",
        "author": "曹鄴",
        "biography": "",
        "paragraphs": [
            "荻花蘆葉滿溪流，一簇笙歌在水樓。金管曲長人盡醉，",
            "莫怪當歡卻惆悵，全家欲上五湖舟。"
        ],
        "notes": [
            ""
        ],
        "volume": "卷五百九十二",
        "no#": 59
    },
    {
        "title": "從天平節度使游平流園",
        "author": "曹鄴",
        "biography": "",
        "paragraphs": [
            "池塘靜於寺，俗事不到眼。下馬如在山，令人忽疏散。",
            "明公有高思，到此遂長返。乘興挈一壺，折荷以為盞。",
            "入竹藤似蛇，侵牆水成蘚。幽鳥不識人，時來拂冠冕。",
            "沿流路若窮，及行路猶遠。洞中已雲夕，洞口天未晚。",
            "自憐不羈者，寫物心常簡。翻愁此興多，引得嵇康懶。"
        ],
        "notes": [
            ""
        ],
        "volume": "卷五百九十二",
        "no#": 60
    },
    {
        "title": "故人寄茶",
        "author": "曹鄴",
        "biography": "",
        "paragraphs": [
            "劍外九華英，緘題下玉京。開時微月上，碾處亂泉聲。",
            "半夜招僧至，孤吟對月烹。碧沈霞腳碎，香泛乳花輕。",
            "六腑睡神去，數朝詩思清。月餘不敢費，留伴肘書行。"
        ],
        "notes": [
            ""
        ],
        "volume": "卷五百九十二",
        "no#": 61
    }
]