[
    {
        "title": "虛池驛題屏風",
        "author": "宜芬公主",
        "biography": "",
        "paragraphs": [
            "出嫁辭鄉國，由來此別難。聖恩愁遠道，行路泣相看。",
            "沙塞容顏盡，邊隅粉黛殘。妾心何所斷，他日望長安。"
        ],
        "notes": [
            ""
        ],
        "volume": "卷七",
        "no#": 1
    },
    {
        "title": "嘲陸暢",
        "author": "宋若華",
        "biography": "",
        "paragraphs": [
            "十二層樓倚翠空，鳳鸞相對立梧桐。",
            "雙成走報監門衛，莫使吳歈入漢宮。"
        ],
        "notes": [
            ""
        ],
        "volume": "卷七",
        "no#": 2
    },
    {
        "title": "奉和禦制麟德殿宴百僚應制",
        "author": "宋若昭",
        "biography": "",
        "paragraphs": [
            "垂衣臨八極，肅穆四門通。自是無為化，非關輔弼功。",
            "修文招隱伏，尚武殄妖凶。德炳韶光熾，恩沾雨露濃。",
            "衣冠陪禦宴，禮樂盛朝宗。萬壽稱觴舉，千年信一同。"
        ],
        "notes": [
            ""
        ],
        "volume": "卷七",
        "no#": 3
    },
    {
        "title": "奉和禦制麟德殿宴百官",
        "author": "宋若憲",
        "biography": "",
        "paragraphs": [
            "端拱承休命，時清荷聖皇。四聰聞受諫，五服遠朝王。",
            "景媚鶯初囀，春殘日更長。命筵多濟濟，盛樂複鏘鏘。",
            "酆鎬誰將敵，橫汾未可方。願齊山嶽壽，祉福永無疆。"
        ],
        "notes": [
            ""
        ],
        "volume": "卷七",
        "no#": 4
    },
    {
        "title": "奉和麟德殿宴百僚應制",
        "author": "鮑君徽",
        "biography": "",
        "paragraphs": [
            "睿澤先寰海，功成展武韶。戈鋋清外壘，文物盛中朝。",
            "聖祚山河固，宸章日月昭。玉筵鸞鵠集，仙管鳳凰調。",
            "禦柳新低綠，宮鶯乍囀嬌。願將億兆慶，千祀奉神堯。"
        ],
        "notes": [
            ""
        ],
        "volume": "卷七",
        "no#": 5
    },
    {
        "title": "關山月",
        "author": "鮑君徽",
        "biography": "",
        "paragraphs": [
            "高高秋月明，北照遼陽城。塞迥光初滿，風多暈更生。",
            "征人望鄉思，戰馬聞鼙驚。朔風悲邊草，胡沙暗虜營。",
            "霜凝匣中劍，風憊原上旌。早晚謁金闕，不聞刁鬥聲。"
        ],
        "notes": [
            ""
        ],
        "volume": "卷七",
        "no#": 6
    },
    {
        "title": "惜花吟",
        "author": "鮑君徽",
        "biography": "",
        "paragraphs": [
            "枝上花，花下人，可憐顏色俱青春。昨日看花花灼灼，",
            "鶯歌蝶舞韶光長，紅爐煮茗松花香。妝成罷吟恣遊後，"
        ],
        "notes": [
            ""
        ],
        "volume": "卷七",
        "no#": 7
    },
    {
        "title": "東亭茶宴",
        "author": "鮑君徽",
        "biography": "",
        "paragraphs": [
            "閑朝向曉出簾櫳，茗宴東亭四望通。遠眺城池山色裏，",
            "坐久此中無限興，更憐團扇起清風。"
        ],
        "notes": [
            ""
        ],
        "volume": "卷七",
        "no#": 8
    },
    {
        "title": "夜夢",
        "author": "蕭妃",
        "biography": "",
        "paragraphs": [
            "昨日夢君歸，賤妾下鳴機。極知意氣薄，不著去時衣。",
            "故言如夢裏，賴得雁書飛。"
        ],
        "notes": [
            ""
        ],
        "volume": "卷七",
        "no#": 9
    }
]