[
    {
        "title": "送鄭明府貶嶺南",
        "author": "司空曙",
        "biography": "",
        "paragraphs": [
            "青楓江色晚，楚客獨傷春。共對一尊酒，相看萬里人。",
            "猜嫌成謫宦，正直不防身。莫畏炎方久，年年雨露新。"
        ],
        "notes": [
            ""
        ],
        "volume": "卷二百九十三",
        "no#": 1
    },
    {
        "title": "寄衛明府常見短靴褐裘，又務持誦是以有末句之贈",
        "author": "司空曙",
        "biography": "",
        "paragraphs": [
            "柴桑官舍近東林，兒稚初髫即道心。側寄繩床嫌憑幾，",
            "翠竹黃花皆佛性，莫教塵境誤相侵。"
        ],
        "notes": [
            ""
        ],
        "volume": "卷二百九十三",
        "no#": 2
    },
    {
        "title": "酬李端校書見贈",
        "author": "司空曙",
        "biography": "",
        "paragraphs": [
            "綠槐垂穗乳烏飛，忽憶山中獨未歸。青鏡流年看發變，",
            "昨日聞君到城闕，莫將簪弁勝荷衣。"
        ],
        "notes": [
            ""
        ],
        "volume": "卷二百九十三",
        "no#": 3
    },
    {
        "title": "過盧秦卿舊居",
        "author": "司空曙",
        "biography": "",
        "paragraphs": [
            "五柳茅茨楚國賢，桔槔蔬圃水涓涓。黃花寒後難逢蝶。",
            "紅葉晴來忽有蟬。韓康助采君臣藥，支遁同看內外篇。",
            "為問潛夫空著論，如何侍從賦甘泉。"
        ],
        "notes": [
            ""
        ],
        "volume": "卷二百九十三",
        "no#": 4
    },
    {
        "title": "秋園",
        "author": "司空曙",
        "biography": "",
        "paragraphs": [
            "傷秋不是惜年華，別憶春風碧玉家。",
            "強向衰叢見芳意，茱萸紅實似繁花。"
        ],
        "notes": [
            ""
        ],
        "volume": "卷二百九十三",
        "no#": 5
    },
    {
        "title": "送王使君赴太原拜節度副使",
        "author": "司空曙",
        "biography": "",
        "paragraphs": [
            "新從劉太尉，結束向並州。絡腦青絲騎，盤囊錦帶鉤。",
            "出關逢將校，下嶺擁戈矛。匣閉黃雲冷，山傳畫角秋。",
            "劍鋒將破虜，函道罷登樓。豈作書生老，當封萬戶侯。"
        ],
        "notes": [
            ""
        ],
        "volume": "卷二百九十三",
        "no#": 6
    },
    {
        "title": "擬百勞歌",
        "author": "司空曙",
        "biography": "",
        "paragraphs": [
            "朱絲紐弦金點雜，雙蒂芙蓉共開合。誰家稚女著羅裳，",
            "玉顏年幾新上頭，回身斂笑多自羞。紅銷月落不復見，"
        ],
        "notes": [
            ""
        ],
        "volume": "卷二百九十三",
        "no#": 7
    },
    {
        "title": "迎神",
        "author": "司空曙",
        "biography": "",
        "paragraphs": [
            "吉日兮臨水，沐青蘭兮白芷。假山鬼兮請東皇，",
            "鸞旌圓蓋望欲來，山雨霏霏江浪起。神既降兮我獨知，"
        ],
        "notes": [
            ""
        ],
        "volume": "卷二百九十三",
        "no#": 8
    },
    {
        "title": "送神",
        "author": "司空曙",
        "biography": "",
        "paragraphs": [
            "神之去，回風嫋嫋雲容與。桂尊瑤席不復陳，"
        ],
        "notes": [
            ""
        ],
        "volume": "卷二百九十三",
        "no#": 9
    },
    {
        "title": "殘鶯百囀歌同王員外耿拾遺吉中孚李端遊慈恩各賦一物",
        "author": "司空曙",
        "biography": "",
        "paragraphs": [
            "殘鶯一何怨，百囀相尋續。始辨下將高，稍分長複促。",
            "綿蠻巧狀語，機節終如曲。野客賞應遲，幽僧聞詎足。",
            "禪齋深樹夏陰清，零落空餘三兩聲。金穀箏中傳不似，",
            "送暖初隨柳色來，辭芳暗逐花枝盡。歌殘鶯，歌殘鶯，",
            "乃知眾鳥非儔比，暮噪晨鳴倦人耳。共愛奇音那可親，"
        ],
        "notes": [
            ""
        ],
        "volume": "卷二百九十三",
        "no#": 10
    },
    {
        "title": "過終南柳處士",
        "author": "司空曙",
        "biography": "",
        "paragraphs": [
            "雲起山蒼蒼，林居蘿薜荒。幽人老深境，素發與青裳。",
            "雨滌莓苔綠，風搖松桂香。洞泉分溜淺，岩筍出叢長。",
            "敗屨安松砌，餘棋在石床。書名一為別，還路已堪傷。"
        ],
        "notes": [
            ""
        ],
        "volume": "卷二百九十三",
        "no#": 11
    },
    {
        "title": "春送郭大之官",
        "author": "司空曙",
        "biography": "",
        "paragraphs": [
            "明府之官官舍春，春風辭我兩三人。",
            "可憐江縣閑無事，手板支頤獨詠貧。"
        ],
        "notes": [
            ""
        ],
        "volume": "卷二百九十三",
        "no#": 12
    },
    {
        "title": "送鄭錫",
        "author": "司空曙",
        "biography": "",
        "paragraphs": [
            "漢陽雲樹清無極，蜀國風煙思不堪。",
            "莫怪別君偏有淚，十年曾事晉征南。"
        ],
        "notes": [
            ""
        ],
        "volume": "卷二百九十三",
        "no#": 13
    },
    {
        "title": "同張參軍喜李尚書寄新琴",
        "author": "司空曙",
        "biography": "",
        "paragraphs": [
            "新琴傳鳳凰，晴景稱高張。白玉連徽淨，朱絲系爪長。",
            "輕埃隨拂拭，雜籟滿鏗鏘。暗想山泉合，如親蘭蕙芳。",
            "正聲消鄭衛，古狀掩笙簧。遠識賢人意，清風願激揚。"
        ],
        "notes": [
            ""
        ],
        "volume": "卷二百九十三",
        "no#": 14
    },
    {
        "title": "苦熱",
        "author": "司空曙",
        "biography": "",
        "paragraphs": [
            "暑氣發炎州，焦煙遠未收。嘯風兼熾焰，揮汗訝成流。",
            "鸛鵲投林盡，龜魚擁石稠。漱泉齊飲酎，衣葛劇兼裘，"
        ],
        "notes": [
            ""
        ],
        "volume": "卷二百九十三",
        "no#": 15
    },
    {
        "title": "送人歸黔府",
        "author": "司空曙",
        "biography": "",
        "paragraphs": [
            "伏波簫鼓水雲中，長戟如霜大旆紅。",
            "油幕曉開飛鳥絕，翩翩上將獨趨風。"
        ],
        "notes": [
            ""
        ],
        "volume": "卷二百九十三",
        "no#": 16
    },
    {
        "title": "雜興",
        "author": "司空曙",
        "biography": "",
        "paragraphs": [
            "月沒遼城暗出師，雙龍金角曉天悲。",
            "黃塵滿目隨風散，不認將軍燕尾旗。"
        ],
        "notes": [
            ""
        ],
        "volume": "卷二百九十三",
        "no#": 17
    },
    {
        "title": "歲暮懷崔峒耿湋",
        "author": "司空曙",
        "biography": "",
        "paragraphs": [
            "臘月江天見春色，白花青柳疑寒食。",
            "洛陽舊社各東西，楚國遊人不相識。"
        ],
        "notes": [
            ""
        ],
        "volume": "卷二百九十三",
        "no#": 18
    },
    {
        "title": "觀妓",
        "author": "司空曙",
        "biography": "",
        "paragraphs": [
            "翠蛾紅臉不勝情，管絕弦餘發一聲。",
            "銀燭搖搖塵暗下，卻愁紅粉淚痕生。"
        ],
        "notes": [
            ""
        ],
        "volume": "卷二百九十三",
        "no#": 19
    },
    {
        "title": "過長林湖西酒家",
        "author": "司空曙",
        "biography": "",
        "paragraphs": [
            "湖草青青三兩家，門前桃杏一般花。",
            "遷人到處唯求醉，聞說漁翁有酒賒。"
        ],
        "notes": [
            ""
        ],
        "volume": "卷二百九十三",
        "no#": 20
    },
    {
        "title": "過閻采病居",
        "author": "司空曙",
        "biography": "",
        "paragraphs": [
            "每逢佳節何曾坐，唯有今年不得遊。",
            "張邴臥來休送客，菊花楓葉向誰秋。"
        ],
        "notes": [
            ""
        ],
        "volume": "卷二百九十三",
        "no#": 21
    },
    {
        "title": "送程秀才",
        "author": "司空曙",
        "biography": "",
        "paragraphs": [
            "悠悠多路岐，相見又別離。東風催節換，焰焰春陽散。",
            "楚草漸煙綿，江雲亦蕪漫。送子恨何窮，故關如夢中。",
            "遊人盡還北，旅雁辭南國。楓樹幾回青，逐臣歸不得。"
        ],
        "notes": [
            ""
        ],
        "volume": "卷二百九十三",
        "no#": 22
    },
    {
        "title": "長林令衛象餳絲結歌",
        "author": "司空曙",
        "biography": "",
        "paragraphs": [
            "主人雕盤盤素絲，寒女眷眷墨子悲。乃言假使餳為之，",
            "仰坼重衣傾萬蕊，又如合歡交亂枝，紅茸向暮花參差。",
            "吳蠶絡繭抽尚絕，細縷纖毫看欲滅。雪發羞垂倭墮鬟，"
        ],
        "notes": [
            ""
        ],
        "volume": "卷二百九十三",
        "no#": 23
    },
    {
        "title": "酬崔峒見寄",
        "author": "司空曙",
        "biography": "",
        "paragraphs": [
            "趨陪禁掖雁行隨，遷放江潭鶴發垂。素浪遙疑太液水，",
            "共望漢朝多沛澤，蒼蠅早晚得先知。"
        ],
        "notes": [
            ""
        ],
        "volume": "卷二百九十三",
        "no#": 24
    },
    {
        "title": "聞春雷",
        "author": "司空曙",
        "biography": "",
        "paragraphs": [
            "水國春雷早，闐闐若眾車。自憐遷逐者，猶滯蟄藏餘。"
        ],
        "notes": [
            ""
        ],
        "volume": "卷二百九十三",
        "no#": 25
    },
    {
        "title": "晚秋西省寄上李韓二舍人",
        "author": "司空曙",
        "biography": "",
        "paragraphs": [
            "晝漏傳清唱，天恩禁旅秋。雁親承露掌，砧隔曝衣樓。",
            "賜膳中人送，餘香侍女收。仍聞勞上直，晚步鳳池頭。"
        ],
        "notes": [
            ""
        ],
        "volume": "卷二百九十三",
        "no#": 26
    },
    {
        "title": "下武昌江行望涔陽",
        "author": "司空曙",
        "biography": "",
        "paragraphs": [
            "悠悠次楚鄉，楚口下涔陽。雪隱洲渚暗，沙高蘆荻黃。",
            "漁人共留滯，水鳥自喧翔。懷土年空盡，春風又淼茫。"
        ],
        "notes": [
            ""
        ],
        "volume": "卷二百九十三",
        "no#": 27
    },
    {
        "title": "送史申之峽州",
        "author": "司空曙",
        "biography": "",
        "paragraphs": [
            "峽口巴江外，無風浪亦翻。蒹葭新有雁，雲雨不離猿。",
            "行客思鄉遠，愁人賴酒昏。檀郎好聯句，共滯謝家門。"
        ],
        "notes": [
            ""
        ],
        "volume": "卷二百九十三",
        "no#": 28
    },
    {
        "title": "送王閏",
        "author": "司空曙",
        "biography": "",
        "paragraphs": [
            "相送臨寒水，蒼然望故關。江蕪連夢澤，楚雪入商山。",
            "話我他年舊，看君此日還。因將自悲淚，一灑別離間。"
        ],
        "notes": [
            ""
        ],
        "volume": "卷二百九十三",
        "no#": 29
    },
    {
        "title": "江園書事寄盧綸",
        "author": "司空曙",
        "biography": "",
        "paragraphs": [
            "種柳南江邊，閉門三四年。豔花那勝竹，凡鳥不如蟬。",
            "嗜酒漸嬰渴，讀書多欲眠。平生故交在，白首遠相憐。"
        ],
        "notes": [
            ""
        ],
        "volume": "卷二百九十三",
        "no#": 30
    },
    {
        "title": "送鄭況往淮南",
        "author": "司空曙",
        "biography": "",
        "paragraphs": [
            "西楚見南關，蒼蒼落日間。雲離大雷樹，潮入秣陵山。",
            "登戍因高望，停橈放溜閑。陳公有賢榻，君去豈空還。"
        ],
        "notes": [
            ""
        ],
        "volume": "卷二百九十三",
        "no#": 31
    },
    {
        "title": "題江陵臨沙驛樓",
        "author": "司空曙",
        "biography": "",
        "paragraphs": [
            "江天清更愁，風柳入江樓。雁惜楚山晚，蟬知秦樹秋。",
            "淒涼多獨醉，零落半同遊。豈複平生意，蒼然蘭杜洲。"
        ],
        "notes": [
            ""
        ],
        "volume": "卷二百九十三",
        "no#": 32
    },
    {
        "title": "新蟬",
        "author": "司空曙",
        "biography": "",
        "paragraphs": [
            "今朝蟬忽鳴，遷客若為情。便覺一年老，能令萬感生。",
            "微風方滿樹，落日稍沉城。為問同懷者，淒涼聽幾聲。"
        ],
        "notes": [
            ""
        ],
        "volume": "卷二百九十三",
        "no#": 33
    },
    {
        "title": "送張弋",
        "author": "司空曙",
        "biography": "",
        "paragraphs": [
            "擁棹江天曠，蒼然下郢城。冰霜葭菼變，雲澤鷓鴣鳴。",
            "酒倦臨流醉，人逢置榻迎。嘗聞藉東觀，不獨魯諸生。"
        ],
        "notes": [
            ""
        ],
        "volume": "卷二百九十三",
        "no#": 34
    },
    {
        "title": "送僧無言歸山",
        "author": "司空曙",
        "biography": "",
        "paragraphs": [
            "袈裟出塵外，山徑幾盤緣。人到白雲樹，鶴沉青草田。",
            "龕泉朝請盥，松籟夜和禪。自昔聞多學，逍遙注一篇。"
        ],
        "notes": [
            ""
        ],
        "volume": "卷二百九十三",
        "no#": 35
    },
    {
        "title": "和盧校書文若早入使院書事",
        "author": "司空曙",
        "biography": "",
        "paragraphs": [
            "解帶獨裴回，秋風如水來。軒墀濕繁露，琴幾拂輕埃。",
            "晨鳥猶在葉，夕蟲餘□苔。蒼然發高興，相仰坐難陪。"
        ],
        "notes": [
            ""
        ],
        "volume": "卷二百九十三",
        "no#": 36
    },
    {
        "title": "送史澤之長沙",
        "author": "司空曙",
        "biography": "",
        "paragraphs": [
            "謝脁懷西府，單車觸火雲。野蕉依戍客，廟竹映湘君。",
            "夢渚巴山斷，長沙楚路分。一杯從別後，風月不相聞。"
        ],
        "notes": [
            ""
        ],
        "volume": "卷二百九十三",
        "no#": 37
    },
    {
        "title": "田家",
        "author": "司空曙",
        "biography": "",
        "paragraphs": [
            "田家喜雨足，鄰老相招攜。泉溢溝塍壞，麥高桑柘低。",
            "呼兒催放犢，宿客待烹雞。搔首蓬門下，如將軒冕齊。"
        ],
        "notes": [
            ""
        ],
        "volume": "卷二百九十三",
        "no#": 38
    },
    {
        "title": "送盧堪",
        "author": "司空曙",
        "biography": "",
        "paragraphs": [
            "羈貧不易去，此日始西東。旅舍秋霖葉，行人寒草風。",
            "酒醒餘恨在，野餞暫遊同。莫使禰生刺，空留懷袖中。"
        ],
        "notes": [
            ""
        ],
        "volume": "卷二百九十三",
        "no#": 39
    },
    {
        "title": "送柳震入蜀",
        "author": "司空曙",
        "biography": "",
        "paragraphs": [
            "粉堞連青氣，喧喧雜萬家。夷人祠竹節，蜀鳥乳桐花。",
            "酒報新豐景，琴迎抵峽斜。多聞滯遊客，不似在天涯。"
        ],
        "notes": [
            ""
        ],
        "volume": "卷二百九十三",
        "no#": 40
    },
    {
        "title": "送李嘉佑正字括圖書兼往揚州覲省",
        "author": "司空曙",
        "biography": "",
        "paragraphs": [
            "不事蘭台貴，全多韋帶風。儒官比劉向，使者得陳農。",
            "晚燒平蕪外，朝陽疊浪東。歸來喜調膳，寒筍出林中。"
        ],
        "notes": [
            ""
        ],
        "volume": "卷二百九十三",
        "no#": 41
    },
    {
        "title": "送劉侍禦",
        "author": "司空曙",
        "biography": "",
        "paragraphs": [
            "獄成收夜燭，整豸出登車。黃葉辭荊楚，青山背漢初。",
            "早朝新羽衛，晚下步徒胥。應念長沙謫，思鄉不食魚。"
        ],
        "notes": [
            ""
        ],
        "volume": "卷二百九十三",
        "no#": 42
    },
    {
        "title": "送龐判官赴黔中",
        "author": "司空曙",
        "biography": "",
        "paragraphs": [
            "天遠風煙異，西南見一方。亂山來蜀道，諸水出辰陽。",
            "堆案青油暮，看棋畫角長。論文誰可制，記室有何郎。"
        ],
        "notes": [
            ""
        ],
        "volume": "卷二百九十三",
        "no#": 43
    },
    {
        "title": "送人游嶺南",
        "author": "司空曙",
        "biography": "",
        "paragraphs": [
            "萬里南遊客，交州見柳條。逢迎人易合，時日酒能消。",
            "浪曉浮青雀，風溫解黑貂。囊金如未足，莫恨故鄉遙。"
        ],
        "notes": [
            ""
        ],
        "volume": "卷二百九十三",
        "no#": 44
    },
    {
        "title": "送曹同椅",
        "author": "司空曙",
        "biography": "",
        "paragraphs": [
            "青春三十餘，眾藝盡無如。中散詩傳畫，將軍扇續書。",
            "楚田晴下雁，江日暖遊魚。惆悵空相送，歡遊自此疏。"
        ],
        "notes": [
            ""
        ],
        "volume": "卷二百九十三",
        "no#": 45
    },
    {
        "title": "送鄂州張別駕襄陽覲省",
        "author": "司空曙",
        "biography": "",
        "paragraphs": [
            "蒼蒼峴亭路，臘月漢陽春。帶雪半山寺，行沙隔水人。",
            "王祥因就宦，萊子不違親。正恨殊鄉別，千條楚柳新。"
        ],
        "notes": [
            ""
        ],
        "volume": "卷二百九十三",
        "no#": 46
    },
    {
        "title": "送魏季羔游長沙覲兄",
        "author": "司空曙",
        "biography": "",
        "paragraphs": [
            "蘆荻湘江水，蕭蕭萬里秋。鶴高看迥野，蟬遠入中流。",
            "訪友多成滯，攜家不厭遊。惠連仍有作，知得從兄酬。"
        ],
        "notes": [
            ""
        ],
        "volume": "卷二百九十三",
        "no#": 47
    },
    {
        "title": "雜言",
        "author": "司空曙",
        "biography": "",
        "paragraphs": [
            "伏餘西景移，風雨灑輕絺。燕拂青蕪地，蟬鳴紅葉枝。"
        ],
        "notes": [
            ""
        ],
        "volume": "卷二百九十三",
        "no#": 48
    },
    {
        "title": "玩花與衛象同醉",
        "author": "司空曙",
        "biography": "",
        "paragraphs": [
            "衰鬢千莖雪，他鄉一樹花。今朝與君醉，忘卻在長沙。"
        ],
        "notes": [
            ""
        ],
        "volume": "卷二百九十三",
        "no#": 49
    },
    {
        "title": "送王尊師歸湖州",
        "author": "司空曙",
        "biography": "",
        "paragraphs": [
            "煙蕪滿洞青山繞，幢節飄空紫鳳飛。金闕乍看迎日麗，",
            "莫學遼東華表上，千年始欲一回歸。"
        ],
        "notes": [
            ""
        ],
        "volume": "卷二百九十三",
        "no#": 50
    },
    {
        "title": "九日洛東亭",
        "author": "司空曙",
        "biography": "",
        "paragraphs": [
            "風息斜陽盡，遊人曲落間。采花因覆酒，行草轉看山。",
            "柳散新霜下，天晴早雁還。傷秋非騎省，玄發白成斑。"
        ],
        "notes": [
            ""
        ],
        "volume": "卷二百九十三",
        "no#": 51
    },
    {
        "title": "九日送人",
        "author": "司空曙",
        "biography": "",
        "paragraphs": [
            "送人冠獬豸，值節佩茱萸。均賦征三壤，登車出五湖。",
            "水風淒落日，岸葉颯衰蕪。自恨塵中使，何因在路隅。"
        ],
        "notes": [
            ""
        ],
        "volume": "卷二百九十三",
        "no#": 52
    },
    {
        "title": "哭王注",
        "author": "司空曙",
        "biography": "",
        "paragraphs": [
            "已歎漳濱臥，何言駐隙難。異才傷促短，諸友哭門闌。",
            "古道松聲暮，荒阡草色寒。延陵今葬子，空使魯人觀。"
        ],
        "notes": [
            ""
        ],
        "volume": "卷二百九十三",
        "no#": 53
    },
    {
        "title": "遇谷口道士",
        "author": "司空曙",
        "biography": "",
        "paragraphs": [
            "一見林中客，閑知州縣勞。白雲秋色遠，蒼嶺夕陽高。",
            "自說名因石，誰逢手種桃。丹經倘相授，何用戀青袍。"
        ],
        "notes": [
            ""
        ],
        "volume": "卷二百九十三",
        "no#": 54
    },
    {
        "title": "喜外弟盧綸見宿",
        "author": "司空曙",
        "biography": "",
        "paragraphs": [
            "靜夜四無鄰，荒居舊業貧。雨中黃葉樹，燈下白頭人。",
            "以我獨沈久，愧君相見頻。平生自有分，況是蔡家親。"
        ],
        "notes": [
            ""
        ],
        "volume": "卷二百九十三",
        "no#": 55
    },
    {
        "title": "深上人見訪憶李端",
        "author": "司空曙",
        "biography": "",
        "paragraphs": [
            "雁稀秋色盡，落日對寒山。避事多稱疾，留僧獨閉關。",
            "心歸塵俗外，道勝有無間。仍憶東林友，相期久不還。"
        ],
        "notes": [
            ""
        ],
        "volume": "卷二百九十三",
        "no#": 56
    },
    {
        "title": "宿青龍寺故曇上人院",
        "author": "司空曙",
        "biography": "",
        "paragraphs": [
            "年深宮院在，舊客自相逢。閉戶臨寒竹，無人有夜鐘。",
            "降龍今已去，巢鶴竟何從。坐見繁星曉，淒涼識舊峰。"
        ],
        "notes": [
            ""
        ],
        "volume": "卷二百九十三",
        "no#": 57
    },
    {
        "title": "送張煉師還峨嵋山",
        "author": "司空曙",
        "biography": "",
        "paragraphs": [
            "太一天壇天柱西，垂蘿為幌石為梯。前登靈境青霄絕，",
            "春山一入尋無路，鳥響煙深水滿溪。"
        ],
        "notes": [
            ""
        ],
        "volume": "卷二百九十三",
        "no#": 58
    },
    {
        "title": "逢江客問南中故人因以詩寄",
        "author": "司空曙",
        "biography": "",
        "paragraphs": [
            "南客何時去，相逢問故人。望鄉空淚落，嗜酒轉家貧。",
            "疏懶辭微祿，東西任老身。上樓多看月，臨水共傷春。",
            "五柳終期隱，雙鷗自可親。應憐折腰吏，冉冉在風塵。"
        ],
        "notes": [
            ""
        ],
        "volume": "卷二百九十三",
        "no#": 59
    },
    {
        "title": "送皋法師",
        "author": "司空曙",
        "biography": "",
        "paragraphs": [
            "江草知寒柳半衰，行吟怨別獨遲遲。",
            "何人講席投如意，唯有東林遠法師。"
        ],
        "notes": [
            ""
        ],
        "volume": "卷二百九十三",
        "no#": 60
    },
    {
        "title": "送鄭佶歸洛陽",
        "author": "司空曙",
        "biography": "",
        "paragraphs": [
            "蒼蒼楚色水雲間，一醉春風送爾還。",
            "何處鄉心最堪羨，汝南初見洛陽山。"
        ],
        "notes": [
            ""
        ],
        "volume": "卷二百九十三",
        "no#": 61
    },
    {
        "title": "分流水",
        "author": "司空曙",
        "biography": "",
        "paragraphs": [
            "古時愁別淚，滴作分流水。日夜東西流，分流幾千里。",
            "通塞兩不見，波瀾各自起。與君相背飛，去去心如此。"
        ],
        "notes": [
            ""
        ],
        "volume": "卷二百九十三",
        "no#": 62
    },
    {
        "title": "和耿拾遺元日觀早朝",
        "author": "司空曙",
        "biography": "",
        "paragraphs": [
            "元日爭朝闕，奔流若會溟。路塵和薄霧，騎火接低星。",
            "門響雙魚鑰，車喧百子鈴。冕旒當翠殿，幢戟滿彤庭。",
            "積歲方編瑞，乘春即省刑。大官陳禹玉，司曆獻堯蓂。",
            "壽酒三觴退，簫韶九奏停。太陽開物象，霈澤及生靈。",
            "南陌高山碧，東方曉氣青。自憐揚子賤，歸草太玄經。"
        ],
        "notes": [
            ""
        ],
        "volume": "卷二百九十三",
        "no#": 63
    },
    {
        "title": "塞下曲",
        "author": "司空曙",
        "biography": "",
        "paragraphs": [
            "寒柳接胡桑，軍門向大荒。幕營隨月魄，兵氣長星芒。",
            "橫吹催春酒，重裘隔夜霜。冰開不防虜，青草滿遼陽。"
        ],
        "notes": [
            ""
        ],
        "volume": "卷二百九十三",
        "no#": 64
    },
    {
        "title": "關山月",
        "author": "司空曙",
        "biography": "",
        "paragraphs": [
            "蒼茫明月上，夜久光如積。野幕冷胡霜，關樓宿邊客。",
            "隴頭秋露暗，磧外寒沙白。唯有故鄉人，沾裳此聞笛。"
        ],
        "notes": [
            ""
        ],
        "volume": "卷二百九十三",
        "no#": 65
    },
    {
        "title": "禦制雨後出城觀覽，敕朝臣已下屬和",
        "author": "司空曙",
        "biography": "",
        "paragraphs": [
            "上上開鶉野，師師出鳳城。因知聖主念，得遂老農情。",
            "隴麥垂秋合，郊塵得雨清。時新薦玄祖，歲足富蒼生。",
            "卻馬川原靜，聞雞水土平。熏弦歌舜德，和鼎致堯名。",
            "覽物欣多稼，垂衣禦大明。史官何所錄，稱瑞滿天京。"
        ],
        "notes": [
            ""
        ],
        "volume": "卷二百九十三",
        "no#": 66
    },
    {
        "title": "奉和常舍人晚秋集賢院即事寄徐薛二侍郎",
        "author": "司空曙",
        "biography": "",
        "paragraphs": [
            "藹藹鳳凰宮，蘭台玉署通。夜霜凝樹羽，朝日照相風。",
            "官附三台貴，儒開百氏宗。司言陳禹命，侍講發堯聰。",
            "香卷青編內，鉛分綠字中。綴簽從太史，鏘佩揖群公。",
            "池接天泉碧，林交禦果紅。寒龜登故葉，秋蝶戀疏叢。",
            "顏謝徵文並，鐘裴直事同。離群驚海鶴，屬思怨江楓。",
            "地遠姑蘇外，山長越絕東。慚當哲匠後，下曲本難工。"
        ],
        "notes": [
            ""
        ],
        "volume": "卷二百九十三",
        "no#": 67
    },
    {
        "title": "題鮮于秋林園",
        "author": "司空曙",
        "biography": "",
        "paragraphs": [
            "雨後園林好，幽行迥野通。遠山芳草外，流水落花中。",
            "客醉悠悠慣，鶯啼處處同。夕陽自一望，日暮杜陵東。"
        ],
        "notes": [
            ""
        ],
        "volume": "卷二百九十三",
        "no#": 68
    },
    {
        "title": "登秦嶺",
        "author": "司空曙",
        "biography": "",
        "paragraphs": [
            "南登秦嶺頭，回首始堪憂。漢闕青門遠，商山藍水流。",
            "三湘遷客去，九陌故人游。從此思鄉淚，雙垂不復收。"
        ],
        "notes": [
            ""
        ],
        "volume": "卷二百九十三",
        "no#": 69
    },
    {
        "title": "獨游寄衛長林",
        "author": "司空曙",
        "biography": "",
        "paragraphs": [
            "草綠春陽動，遲遲澤畔遊。戀花同野蝶，愛水劇江鷗。",
            "身外唯須醉，人間儘是愁。那知鳴玉者，不羨賣瓜侯。"
        ],
        "notes": [
            ""
        ],
        "volume": "卷二百九十三",
        "no#": 70
    },
    {
        "title": "望水",
        "author": "司空曙",
        "biography": "",
        "paragraphs": [
            "高樓晴見水，楚色靄相和。野極空如練，天遙不辨波。",
            "永無人跡到，時有鳥行過。況是蒼茫外，殘陽照最多。"
        ],
        "notes": [
            ""
        ],
        "volume": "卷二百九十三",
        "no#": 71
    },
    {
        "title": "望商山路",
        "author": "司空曙",
        "biography": "",
        "paragraphs": [
            "南見青山道，依然去國時。已甘長避地，誰料有還期。",
            "雨霽殘陽薄，人愁獨望遲。空殘華髮在，前事不堪思。"
        ],
        "notes": [
            ""
        ],
        "volume": "卷二百九十三",
        "no#": 72
    },
    {
        "title": "題落葉",
        "author": "司空曙",
        "biography": "",
        "paragraphs": [
            "霜景催危葉，今朝半樹空。蕭條故國異，零落旅人同。",
            "颯岸浮寒水，依階擁夜蟲。隨風偏可羨，得到洛陽宮。"
        ],
        "notes": [
            ""
        ],
        "volume": "卷二百九十三",
        "no#": 73
    },
    {
        "title": "寄准上人",
        "author": "司空曙",
        "biography": "",
        "paragraphs": [
            "昨聞歸舊寺，暫別欲經年。樵客應同步，鄰僧定伴禪。",
            "後峰秋有雪，遠澗夜鳴泉。偶與支公論，人間自共傳。"
        ],
        "notes": [
            ""
        ],
        "volume": "卷二百九十三",
        "no#": 74
    },
    {
        "title": "送況上人還荊州，因寄衛侍禦象",
        "author": "司空曙",
        "biography": "",
        "paragraphs": [
            "惠持遊蜀久，策杖欲西還。共別此宵月，獨歸何處山。",
            "對鷗沙草畔，洗足野雲間。知有玄暉會，齋心受八關。"
        ],
        "notes": [
            ""
        ],
        "volume": "卷二百九十三",
        "no#": 75
    },
    {
        "title": "別盧綸",
        "author": "司空曙",
        "biography": "",
        "paragraphs": [
            "有月多同賞，無秋不共悲。如何與君別，又是菊黃時。"
        ],
        "notes": [
            ""
        ],
        "volume": "卷二百九十三",
        "no#": 76
    },
    {
        "title": "雪二首",
        "author": "司空曙",
        "biography": "",
        "paragraphs": [
            "樂游春苑望鵝毛，宮殿如星樹似毫。",
            "漫漫一川橫渭水，太陽初出五陵高。",
            "王屋南崖見洛城，石龕松寺上方平。",
            "半山槲葉當窗下，一夜曾聞雪打聲。"
        ],
        "notes": [
            ""
        ],
        "volume": "卷二百九十三",
        "no#": 77
    },
    {
        "title": "酬衛長林歲日見呈",
        "author": "司空曙",
        "biography": "",
        "paragraphs": [
            "地暖雪花摧，天春斗柄回。朱泥一丸藥，柏葉萬年杯。",
            "旅雁辭人去，繁霜滿鏡來。今朝彩盤上，神燕不須雷。"
        ],
        "notes": [
            ""
        ],
        "volume": "卷二百九十三",
        "no#": 78
    },
    {
        "title": "杜鵑行",
        "author": "司空曙",
        "biography": "",
        "paragraphs": [
            "古時杜宇稱望帝，魂作杜鵑何微細。跳枝竄葉樹木中，",
            "隳形不敢棲華屋，短翮唯願巢深叢。穿皮啄朽觜欲禿，",
            "聲音咽噦若有謂，號啼略與嬰兒同。口幹垂血轉迫促，",
            "乃知變化不可窮，豈知昔日居深宮，嬪妃左右如花紅。"
        ],
        "notes": [
            ""
        ],
        "volume": "卷二百九十三",
        "no#": 79
    },
    {
        "title": "寄胡居士",
        "author": "司空曙",
        "biography": "",
        "paragraphs": [
            "日暖風微南陌頭，青田紅樹起春愁。伯勞相逐行人別，",
            "為言惆悵嵩陽寺，明月高松應獨遊。"
        ],
        "notes": [
            ""
        ],
        "volume": "卷二百九十三",
        "no#": 80
    },
    {
        "title": "寒塘",
        "author": "司空曙",
        "biography": "",
        "paragraphs": [
            "曉發梳臨水，寒塘坐見秋。鄉心正無限，一雁度南樓。"
        ],
        "notes": [
            ""
        ],
        "volume": "卷二百九十三",
        "no#": 81
    },
    {
        "title": "為李魏公賦謝汧公",
        "author": "司空曙",
        "biography": "",
        "paragraphs": [
            "白雪高吟際，青霄遠望中。誰言路遐曠，宮征暗相通。"
        ],
        "notes": [
            ""
        ],
        "volume": "卷二百九十三",
        "no#": 82
    },
    {
        "title": "梁城老人怨",
        "author": "司空曙",
        "biography": "",
        "paragraphs": [
            "朝為耕種人，暮作刀槍鬼。相看父子血，共染城壕水。"
        ],
        "notes": [
            ""
        ],
        "volume": "卷二百九十三",
        "no#": 83
    }
]