[
    {
        "title": "盧十五竹亭送侄偁歸山",
        "author": "楊衡",
        "biography": "",
        "paragraphs": [
            "落葉寒擁壁，清霜夜沾石。正是憶山時，複送歸山客。",
            "殷勤一尊酒，曉月當窗白。"
        ],
        "notes": [
            ""
        ],
        "volume": "卷四百六十五",
        "no#": 1
    },
    {
        "title": "旅次江亭",
        "author": "楊衡",
        "biography": "",
        "paragraphs": [
            "扣舷不能寐，皓露清衣襟。彌傷孤舟夜，遠結萬里心。",
            "幽興惜瑤草，素懷寄鳴琴。三奏月初上，寂寥寒江深。"
        ],
        "notes": [
            ""
        ],
        "volume": "卷四百六十五",
        "no#": 2
    },
    {
        "title": "賦得夜雨滴空階送魏秀才",
        "author": "楊衡",
        "biography": "",
        "paragraphs": [
            "委簷方滴滴，沾紅複灑綠。醉聽乍朦朧，愁聞多斷續。",
            "始兼泉向細，稍雜更聲促。百慮自縈心，況有人如玉。"
        ],
        "notes": [
            ""
        ],
        "volume": "卷四百六十五",
        "no#": 3
    },
    {
        "title": "征人",
        "author": "楊衡",
        "biography": "",
        "paragraphs": [
            "西風屢鳴雁，東郊未升日。繁煙幕幕昏，暗騎蕭蕭出。",
            "望雲愁玉塞，眠月想蕙質。借問露沾衣，何如香滿室。"
        ],
        "notes": [
            ""
        ],
        "volume": "卷四百六十五",
        "no#": 4
    },
    {
        "title": "游陸先生故岩居",
        "author": "楊衡",
        "biography": "",
        "paragraphs": [
            "獨壑臨萬嶂，蒼苔絕行跡。仰窺猿掛樹，俯對鶴巢石。",
            "上有一岩屋，相傳靈人宅。深林無陽暉，幽水轉鮮碧。",
            "拾薪遇遺鼎，探穴得古籍。結念候雲興，燒香坐終夕。"
        ],
        "notes": [
            ""
        ],
        "volume": "卷四百六十五",
        "no#": 5
    },
    {
        "title": "題玄和師仙藥室",
        "author": "楊衡",
        "biography": "",
        "paragraphs": [
            "山邊蕭寂室，石掩浮雲扃。繞室微有路，松煙深冥冥。",
            "入松汲寒水，對鶴問仙經。石幾香未盡，水花風欲零。",
            "何年去華表，幾度窮蒼冥。卻顧宦遊子，眇如霜中螢。"
        ],
        "notes": [
            ""
        ],
        "volume": "卷四百六十五",
        "no#": 6
    },
    {
        "title": "宿陸氏齋賦得殘燈詩",
        "author": "楊衡",
        "biography": "",
        "paragraphs": [
            "殷勤照永夜，屬思未成眠。餘輝含薄霧，落燼迸空筵。",
            "誰比秦樓曉，緘愁別幌前。"
        ],
        "notes": [
            ""
        ],
        "volume": "卷四百六十五",
        "no#": 7
    },
    {
        "title": "夷陵郡內敘別",
        "author": "楊衡",
        "biography": "",
        "paragraphs": [
            "禮娶嗣明德，同牢夙所欽。況蒙生死契，豈顧蓬蒿心。",
            "雁幣任野薄，恩愛緣義深。同聲若鼓瑟，合韻似鳴琴。",
            "將迓空未立，就贅意難任。皎月托言誓，滄波信浮沉。",
            "荊台理晨轍，巫渚疑宵襟。憫憫百慮起，回回萬恨深。",
            "候更促徒侶，先曉徹夜禽。燈彩凝寒風，蟬思噪密林。",
            "留念同心帶，贈遠芙蓉簪。撫懷極投漆，感物重黃金。",
            "分鸞豈遐阻，別劍念相尋。倘甘蓬戶賤，願俟故山岑。"
        ],
        "notes": [
            ""
        ],
        "volume": "卷四百六十五",
        "no#": 8
    },
    {
        "title": "將之荊州南與張伯剛馬惣鐘陵夜別",
        "author": "楊衡",
        "biography": "",
        "paragraphs": [
            "荊台別路長，密緒分離狀。莫訴杯來促，更籌屢已倡。",
            "燭花侵霧暗，瑟調寒風亮。誰念曉帆開，默睇參差浪。"
        ],
        "notes": [
            ""
        ],
        "volume": "卷四百六十五",
        "no#": 9
    },
    {
        "title": "經端溪峽中",
        "author": "楊衡",
        "biography": "",
        "paragraphs": [
            "陰岸東流水，上有微風生。素羽漾翠澗，碧苔敷丹英。",
            "重林宿雨晦，遠岫孤霞明。飛猱相攀牽，白雲亂縱橫。",
            "有客溯輕楫，閱勝匪羈程。逍遙一息間，糞土五侯榮。",
            "搴茗庶蠲熱，漱泉聊析酲。寄言絲竹者，詎識松風聲。"
        ],
        "notes": [
            ""
        ],
        "volume": "卷四百六十五",
        "no#": 10
    },
    {
        "title": "南海苦雨，寄贈王四侍禦",
        "author": "楊衡",
        "biography": "",
        "paragraphs": [
            "炎風雜海氣，暑雨每成霖。塗泥親杖屨，苔蘚漬衣襟。",
            "念近劇懷遠，涉淺定知深。暗溝夜滴滴，荒庭晝霪霪。",
            "折簡展離曠，理徑俟招尋。處陰誠多慘，況乃觸隅禽。"
        ],
        "notes": [
            ""
        ],
        "volume": "卷四百六十五",
        "no#": 11
    },
    {
        "title": "秋夜閒居，即事寄廬山鄭員外、蜀郡符處士",
        "author": "楊衡",
        "biography": "",
        "paragraphs": [
            "憂思繁未整，良辰會無由。引領遲佳音，星紀屢以周。",
            "蓬閬絕華耀，況乃處窮愁。墜葉寒擁砌，燈火夜悠悠。",
            "開琴弄清弦，窺月俯澄流。冉冉鴻雁度，蕭蕭帷箔秋。",
            "悵懷石門詠，緬慕碧雞遊。仿佛蒙顏色，崇蘭隱芳洲。"
        ],
        "notes": [
            ""
        ],
        "volume": "卷四百六十五",
        "no#": 12
    },
    {
        "title": "寄贈田倉曹灣",
        "author": "楊衡",
        "biography": "",
        "paragraphs": [
            "芳蘭媚庭除，灼灼紅英舒。身為陋巷客，門有絳轅車。",
            "朝覽夷胡傳，暮習潁陽書。盻雲高羽翼，待賈蘊璠璵。",
            "纓弁雖雲阻，音塵豈複疏。若因風雨晦，應念寂寥居。"
        ],
        "notes": [
            ""
        ],
        "volume": "卷四百六十五",
        "no#": 13
    },
    {
        "title": "詠春色",
        "author": "楊衡",
        "biography": "",
        "paragraphs": [
            "靄靄複濛濛，非霧滿晴空。密添宮柳翠，暗泄路桃紅。",
            "縈絲光乍失，緣隙影才通。夕迷鴛枕上，朝漫綺弦中。",
            "促駟馳香陌，勞鶯轉豔叢。可憐腸斷望，並在洛城東。"
        ],
        "notes": [
            ""
        ],
        "volume": "卷四百六十五",
        "no#": 14
    },
    {
        "title": "送春",
        "author": "楊衡",
        "biography": "",
        "paragraphs": [
            "三月三十日，春歸日複暮。惆悵問春風，明朝應不住。",
            "送春曲江上，眷眷東西顧。但見撲水花，紛紛不知數。",
            "人生似行客，兩足無停步。日日進前程，前程幾多路。",
            "兵刃與水火，盡可違之去。惟有老到來，人間無避處。",
            "感時良未已，獨倚池南樹。今日送春心，心如別親故。"
        ],
        "notes": [
            ""
        ],
        "volume": "卷四百六十五",
        "no#": 15
    },
    {
        "title": "遊峽山寺",
        "author": "楊衡",
        "biography": "",
        "paragraphs": [
            "結構天南畔，勝絕固難儔。幸蒙時所漏，遂得恣閒遊。",
            "路石蔭松蓋，檻藤維鶴舟。雨霽花木潤，風和景氣柔。",
            "寶殿敞丹扉，靈幡垂絳旒。照曜芙蓉壺，金人居上頭。",
            "翔禽拂危刹，落日避層樓。端溪彌漫駛，曲澗潺湲流。",
            "高居何重遝，登覽自夷猶。煙霞無隱態，岩洞詎遺幽。",
            "奔駟非久耀，馳波肯暫留。會從香火緣，滅跡此山丘。"
        ],
        "notes": [
            ""
        ],
        "volume": "卷四百六十五",
        "no#": 16
    },
    {
        "title": "宿陟岵寺雲律師院",
        "author": "楊衡",
        "biography": "",
        "paragraphs": [
            "像宇鬱參差，寶林疏複密。中有彌天子，燃燈坐虛室。",
            "心證紅蓮喻，跡羈青眼律。玉爐揚翠煙，金經開縹帙。",
            "肆陳堅固學，破我夢幻質。碧水灑塵纓，涼扇當夏日。",
            "宿禽詎相保，迸火煙欲失。願回戚促勞，趨隅事休逸。"
        ],
        "notes": [
            ""
        ],
        "volume": "卷四百六十五",
        "no#": 17
    },
    {
        "title": "秋夜桂州宴送鄭十九侍禦",
        "author": "楊衡",
        "biography": "",
        "paragraphs": [
            "秋至觸物愁，況當離別筵。短歌銷夜燭，繁緒遍高弦。",
            "桂水舟始泛，蘭堂榻詎懸。一杯勾離阻，三載奉周旋。",
            "鴉噪更漏颯，露濡風景鮮。斯須不共此，且為更留連。"
        ],
        "notes": [
            ""
        ],
        "volume": "卷四百六十五",
        "no#": 18
    },
    {
        "title": "九日陪樊尚書龍山宴集",
        "author": "楊衡",
        "biography": "",
        "paragraphs": [
            "孟嘉從宴地，千乘複登臨。緣危陟高步，憑曠寫幽襟。",
            "黃花玩初馥，翠物喜盈斟。雲雜組繡色，樂和山水音。",
            "旆搖秋吹急，筵卷夕光沉。都人瞻騎火，猶知隔寺深。"
        ],
        "notes": [
            ""
        ],
        "volume": "卷四百六十五",
        "no#": 19
    },
    {
        "title": "江陵送客歸河北",
        "author": "楊衡",
        "biography": "",
        "paragraphs": [
            "遠客歸故里，臨路結裴回。山長水複闊，無因重此來。",
            "聊將歌一曲，送子手中杯。"
        ],
        "notes": [
            ""
        ],
        "volume": "卷四百六十五",
        "no#": 20
    },
    {
        "title": "送鄭丞之羅浮中習業",
        "author": "楊衡",
        "biography": "",
        "paragraphs": [
            "百年泛飄忽，萬事系衰榮。高鴻脫矰繳，達士去簪纓。",
            "始從天目遊，複作羅浮行。雲臥石林密，月窺花洞明。",
            "全形在氣和，習默憑境清。夙秘絳囊訣，屢投金簡名。",
            "鐘管促離觴，煙霞隨去程。何當真府內，重得款平生。"
        ],
        "notes": [
            ""
        ],
        "volume": "卷四百六十五",
        "no#": 21
    },
    {
        "title": "送王秀才往安南",
        "author": "楊衡",
        "biography": "",
        "paragraphs": [
            "君為蹈海客，客路誰諳悉。鯨度乍疑山，雞鳴先見日。",
            "所嗟回棹晚，倍結離情密。無貪合浦珠，念守江陵橘。"
        ],
        "notes": [
            ""
        ],
        "volume": "卷四百六十五",
        "no#": 22
    },
    {
        "title": "送公孫器自桂林歸蜀",
        "author": "楊衡",
        "biography": "",
        "paragraphs": [
            "桂林淺複碧，潺湲半露石。將乘觸物舟，暫駐飛空錫。",
            "蜀鄉異青眼，蓬戶高朱戟。風度杳難尋，雲飄詎留跡。",
            "舊戶閑花草，馴鴿傍簷隙。揮手共忘懷，日墮千山夕。"
        ],
        "notes": [
            ""
        ],
        "volume": "卷四百六十五",
        "no#": 23
    },
    {
        "title": "贈羅浮易煉師",
        "author": "楊衡",
        "biography": "",
        "paragraphs": [
            "海上多仙嶠，靈人信長生。榮衛冰雪姿，咽嚼日月精。",
            "默書絳符遍，晦步鬥文成。翠發披肩長，金蓋淩風輕。",
            "曉籟息塵響，天雞叱幽聲。碧樹來戶陰，丹霞照窗明。",
            "焚香叩虛寂，稽首回太清。鸞鷺振羽儀，飛翻拂旆旌。",
            "左挹玉泉液，右搴雲芝英。念得參龍駕，攀天度赤城。"
        ],
        "notes": [
            ""
        ],
        "volume": "卷四百六十五",
        "no#": 24
    },
    {
        "title": "登紫霄峰贈黃仙師",
        "author": "楊衡",
        "biography": "",
        "paragraphs": [
            "紫霄不可涉，靈峰信穹崇。下有瓊樹枝，上有翠發翁。",
            "雞鳴秋漢側，日出紅霞中。璨璨真仙子，執旄為侍童。",
            "焚香杳忘言，默念合太空。世華徒熠耀，虛室自朦朧。",
            "雲飛瓊瑤圃，龜息芝蘭叢。玉籙掩不開，天窗微微風。",
            "茲焉悟佳旨，塵境亦幽通。浩渺臨廣津，永用挹無窮。"
        ],
        "notes": [
            ""
        ],
        "volume": "卷四百六十五",
        "no#": 25
    },
    {
        "title": "烏啼曲",
        "author": "楊衡",
        "biography": "",
        "paragraphs": [
            "可憐楊葉複楊花，雪淨煙深碧玉家。烏棲不定枝條弱，"
        ],
        "notes": [
            ""
        ],
        "volume": "卷四百六十五",
        "no#": 26
    },
    {
        "title": "白紵歌二首",
        "author": "楊衡",
        "biography": "",
        "paragraphs": [
            "玉纓翠佩雜輕羅，香汗微漬朱顏酡。為君起唱白紵歌，",
            "躡珠履，步瓊筵，輕身起舞紅燭前。芳姿豔態妖且妍，"
        ],
        "notes": [
            ""
        ],
        "volume": "卷四百六十五",
        "no#": 27
    },
    {
        "title": "長門怨",
        "author": "楊衡",
        "biography": "",
        "paragraphs": [
            "絲聲繁兮管聲急，珠簾不卷風吹入。萬遍凝愁枕上聽，"
        ],
        "notes": [
            ""
        ],
        "volume": "卷四百六十五",
        "no#": 28
    },
    {
        "title": "寄徹公",
        "author": "楊衡",
        "biography": "",
        "paragraphs": [
            "北風吹霜霜月明，荷葉枯盡越水清。",
            "別來幾度龍宮宿，雪山童子應相逐。"
        ],
        "notes": [
            ""
        ],
        "volume": "卷四百六十五",
        "no#": 29
    },
    {
        "title": "哭李象",
        "author": "楊衡",
        "biography": "",
        "paragraphs": [
            "白雞黃犬不將去，寂寞空餘葬時路。草死花開年複年，"
        ],
        "notes": [
            ""
        ],
        "volume": "卷四百六十五",
        "no#": 30
    },
    {
        "title": "宿雲溪觀，賦得秋燈引送客",
        "author": "楊衡",
        "biography": "",
        "paragraphs": [
            "雲房寄宿秋夜客，一燈熒熒照虛壁。蟲聲呼客客未眠，"
        ],
        "notes": [
            ""
        ],
        "volume": "卷四百六十五",
        "no#": 31
    },
    {
        "title": "採蓮曲",
        "author": "楊衡",
        "biography": "",
        "paragraphs": [
            "凝鮮霧渚夕，陽豔綠波風。魚遊乍散藻，露重稍欹紅。",
            "楚客傷暮節，吳娃泣敗叢。促令芳本固，寧望雪霜中。"
        ],
        "notes": [
            ""
        ],
        "volume": "卷四百六十五",
        "no#": 32
    },
    {
        "title": "他鄉七夕",
        "author": "楊衡",
        "biography": "",
        "paragraphs": [
            "漢渚常多別，山橋忽重遊。向雲迎翠輦，當月拜珠旒。",
            "寢幌凝宵態，妝奩閉曉愁。不堪鳴杼日，空對白榆秋。"
        ],
        "notes": [
            ""
        ],
        "volume": "卷四百六十五",
        "no#": 33
    },
    {
        "title": "春日偶題",
        "author": "楊衡",
        "biography": "",
        "paragraphs": [
            "何處春先到，橋東水北亭。凍花開未得，冷酒酌難醒。",
            "就日移輕榻，遮風展小屏。更無人勸飲，鶯語漸叮嚀。"
        ],
        "notes": [
            ""
        ],
        "volume": "卷四百六十五",
        "no#": 34
    },
    {
        "title": "題山寺",
        "author": "楊衡",
        "biography": "",
        "paragraphs": [
            "千峰白露後，雲壁掛殘燈。曙色海邊日，經聲松下僧。",
            "意閑門不閉，年去水空澄。稽首如何問，森羅盡一乘。"
        ],
        "notes": [
            ""
        ],
        "volume": "卷四百六十五",
        "no#": 35
    },
    {
        "title": "廣州石門寺重送李尚赴朝，時兼宗正卿",
        "author": "楊衡",
        "biography": "",
        "paragraphs": [
            "象闕趨雲陛，龍宮憩石門。清鐃猶啟路，黃發重攀轅。",
            "藻變朝天服，珠懷委地言。那令蓬蒿客，茲席未離尊。"
        ],
        "notes": [
            ""
        ],
        "volume": "卷四百六十五",
        "no#": 36
    },
    {
        "title": "送孔周之南海謁王尚書",
        "author": "楊衡",
        "biography": "",
        "paragraphs": [
            "泛棹若流萍，桂寒山更青。望雲生碧落，看日下滄溟。",
            "潮盡收珠母，沙閑拾翠翎。自趨龍戟下，再為誦芳馨。"
        ],
        "notes": [
            ""
        ],
        "volume": "卷四百六十五",
        "no#": 37
    },
    {
        "title": "冬夜舉公房送崔秀才歸南陽",
        "author": "楊衡",
        "biography": "",
        "paragraphs": [
            "聞君動征棹，犯夜故來尋。強置一尊酒，重款百年心。",
            "燈白霜氣冷，室虛松韻深。南陽三顧地，幸偶價千金。"
        ],
        "notes": [
            ""
        ],
        "volume": "卷四百六十五",
        "no#": 38
    },
    {
        "title": "送陳房謁撫州周使君",
        "author": "楊衡",
        "biography": "",
        "paragraphs": [
            "匡山一畝宮，尚有桂蘭叢。鑿壁年雖異，穿楊志幸同。",
            "貌羸緣塞苦，道蹇為囊空。去謁臨川守，因憐鶴在籠。"
        ],
        "notes": [
            ""
        ],
        "volume": "卷四百六十五",
        "no#": 39
    },
    {
        "title": "山齋獨宿贈晏上人",
        "author": "楊衡",
        "biography": "",
        "paragraphs": [
            "幢幢雲樹秋，黃葉下山頭。蟲響夜難度，夢閑神不遊。",
            "窗燈寒幾盡，簾雨曉階愁。何以禪棲客，灰心在沃州。"
        ],
        "notes": [
            ""
        ],
        "volume": "卷四百六十五",
        "no#": 40
    },
    {
        "title": "桂州與陳羽念別",
        "author": "楊衡",
        "biography": "",
        "paragraphs": [
            "慘戚損志抱，因君時解顏。重歎今夕會，複在幾夕間。",
            "碧桂水連海，蒼梧雲滿山。茫茫從此去，何路入秦關。"
        ],
        "notes": [
            ""
        ],
        "volume": "卷四百六十五",
        "no#": 41
    },
    {
        "title": "經趙處士居",
        "author": "楊衡",
        "biography": "",
        "paragraphs": [
            "雲居避世客，發白習儒經。有地水空綠，無人山自青。",
            "廢梁悲逝水，臥木思荒庭。向夕霏煙斂，徒看處士星。"
        ],
        "notes": [
            ""
        ],
        "volume": "卷四百六十五",
        "no#": 42
    },
    {
        "title": "病中赴袁州次香館",
        "author": "楊衡",
        "biography": "",
        "paragraphs": [
            "病輿憩上館，繚繞向山隅。荒葛漫欹壁，幽禽啄朽株。",
            "力微怯升降，意欲結踟躇。誰能挹香水，一為濯煩紆。"
        ],
        "notes": [
            ""
        ],
        "volume": "卷四百六十五",
        "no#": 43
    },
    {
        "title": "送人流雷州",
        "author": "楊衡",
        "biography": "",
        "paragraphs": [
            "逐客指天涯，人間此路賒。地圖經大庾，水驛過長沙。",
            "臘月雷州雨，秋風桂嶺花。不知荒徼外，何處有人家。"
        ],
        "notes": [
            ""
        ],
        "volume": "卷四百六十五",
        "no#": 44
    },
    {
        "title": "送徹公",
        "author": "楊衡",
        "biography": "",
        "paragraphs": [
            "白首年空度，幽居俗豈知。敗蕉依晚日，孤鶴立秋墀。",
            "久客何由造，禪門不可窺。會同塵外友，齋沐奉威儀。"
        ],
        "notes": [
            ""
        ],
        "volume": "卷四百六十五",
        "no#": 45
    },
    {
        "title": "贈廬山道士",
        "author": "楊衡",
        "biography": "",
        "paragraphs": [
            "寂寥高室古松寒，松下仙人字委鸞。頭垂白髮朝鳴磬，",
            "悠悠萬古皆如此，秋比松枝春比蘭。"
        ],
        "notes": [
            ""
        ],
        "volume": "卷四百六十五",
        "no#": 46
    },
    {
        "title": "賦得直如朱絲弦",
        "author": "楊衡",
        "biography": "",
        "paragraphs": [
            "寂寞瑤琴上，深知直者情。幸傳朱鷺曲，那止素絲名。",
            "瑞草人空仰，王言世久行。大方聞正位，樂府動清聲。",
            "文武音初合，宮商調屢更。誰能向機杼，終日泣無成。"
        ],
        "notes": [
            ""
        ],
        "volume": "卷四百六十五",
        "no#": 47
    },
    {
        "title": "早春即事",
        "author": "楊衡",
        "biography": "",
        "paragraphs": [
            "眼重朝眠足，頭輕宿醉醒。陽光滿前戶，雪水半中庭。",
            "候變隨天氣，春生逐地形。北簷梅晚白，東岸柳先青。",
            "蔥壟抽羊角，松巢墮鶴翎。老來詩更拙，吟罷少人聽。"
        ],
        "notes": [
            ""
        ],
        "volume": "卷四百六十五",
        "no#": 48
    },
    {
        "title": "題花樹",
        "author": "楊衡",
        "biography": "",
        "paragraphs": [
            "都無看花意，偶到樹邊來。可憐枝上色，一一為愁開。"
        ],
        "notes": [
            ""
        ],
        "volume": "卷四百六十五",
        "no#": 49
    },
    {
        "title": "宿吉祥寺寄廬山隱者",
        "author": "楊衡",
        "biography": "",
        "paragraphs": [
            "風鳴雲外鐘，鶴宿千年松。相思杳不見，月出山重重。"
        ],
        "notes": [
            ""
        ],
        "volume": "卷四百六十五",
        "no#": 50
    },
    {
        "title": "邊思",
        "author": "楊衡",
        "biography": "",
        "paragraphs": [
            "蘇武節旄盡，李陵音信稀。梅當隴上發，人向隴頭歸。"
        ],
        "notes": [
            ""
        ],
        "volume": "卷四百六十五",
        "no#": 51
    },
    {
        "title": "夜半步次古城",
        "author": "楊衡",
        "biography": "",
        "paragraphs": [
            "茫茫死複生，惟有古時城。夜半無鳥雀，花枝當月明。"
        ],
        "notes": [
            ""
        ],
        "volume": "卷四百六十五",
        "no#": 52
    },
    {
        "title": "春夢",
        "author": "楊衡",
        "biography": "",
        "paragraphs": [
            "空庭日照花如錦，紅妝美人當晝寢。",
            "傍人不知夢中事，唯見玉釵時墜枕。"
        ],
        "notes": [
            ""
        ],
        "volume": "卷四百六十五",
        "no#": 53
    },
    {
        "title": "宿青牛谷",
        "author": "楊衡",
        "biography": "",
        "paragraphs": [
            "隨雲步入青牛谷，青牛道士留我宿。",
            "可憐夜久月明中，唯有壇邊一枝竹。"
        ],
        "notes": [
            ""
        ],
        "volume": "卷四百六十五",
        "no#": 54
    },
    {
        "title": "槿",
        "author": "楊衡",
        "biography": "",
        "paragraphs": [
            "自用金錢買槿栽，二年方始一花開。",
            "憐紅未許家人見，蝴蝶爭知早到來。"
        ],
        "notes": [
            ""
        ],
        "volume": "卷四百六十五",
        "no#": 55
    },
    {
        "title": "九日",
        "author": "楊衡",
        "biography": "",
        "paragraphs": [
            "黃菊紫菊傍籬落，摘菊泛酒愛芳新。",
            "不堪今日望鄉意，強插茱萸隨眾人。"
        ],
        "notes": [
            ""
        ],
        "volume": "卷四百六十五",
        "no#": 56
    },
    {
        "title": "仙女詞",
        "author": "楊衡",
        "biography": "",
        "paragraphs": [
            "玉京初侍紫皇君，金縷鴛鴦滿絳裙。",
            "仙宮一閉無消息，遙結芳心向碧雲。"
        ],
        "notes": [
            ""
        ],
        "volume": "卷四百六十五",
        "no#": 57
    },
    {
        "title": "句",
        "author": "楊衡",
        "biography": "",
        "paragraphs": [
            "賢人處霄漢，荒澤自耕耘。",
            "隴首降時雨，雷聲出夏雲。",
            "一一鶴聲飛上天。"
        ],
        "notes": [
            ""
        ],
        "volume": "卷四百六十五",
        "no#": 58
    }
]