[
    {
        "title": "洛陽感寓",
        "author": "張祜",
        "biography": "",
        "paragraphs": [
            "擾擾都城曉四開，不關名利也塵埃。千門甲第身遙入，",
            "須知此事堪為鏡，莫遣黃金漫作堆。"
        ],
        "notes": [
            ""
        ],
        "volume": "卷五百一十一",
        "no#": 1
    },
    {
        "title": "從軍行",
        "author": "張祜",
        "biography": "",
        "paragraphs": [
            "少年金紫就光輝，直指邊城虎翼飛。一卷旌收千騎虜，",
            "白首漢廷刀筆吏，丈夫功業本相依。"
        ],
        "notes": [
            ""
        ],
        "volume": "卷五百一十一",
        "no#": 2
    },
    {
        "title": "愛妾換馬",
        "author": "張祜",
        "biography": "",
        "paragraphs": [
            "一面妖桃千里蹄，嬌姿駿骨價應齊。乍牽玉勒辭金棧，",
            "嬋娟躞蹀春風裏，揮手搖鞭楊柳堤。",
            "綺閣香銷華廄空，忍將行雨換追風。休憐柳葉雙眉翠，",
            "恩勞未盡情先盡，暗泣嘶風兩意同。"
        ],
        "notes": [
            ""
        ],
        "volume": "卷五百一十一",
        "no#": 3
    },
    {
        "title": "病宮人",
        "author": "張祜",
        "biography": "",
        "paragraphs": [
            "佳人臥病動經秋，簾幕襤縿不掛鉤。四體強扶藤夾膝，",
            "惆悵近來消瘦盡，淚珠時傍枕函流。"
        ],
        "notes": [
            ""
        ],
        "volume": "卷五百一十一",
        "no#": 4
    },
    {
        "title": "觀杭州柘枝",
        "author": "張祜",
        "biography": "",
        "paragraphs": [
            "舞停歌罷鼓連催，軟骨仙蛾暫起來。紅罨畫衫纏腕出，",
            "看著遍頭香袖褶，粉屏香帕又重隈。"
        ],
        "notes": [
            ""
        ],
        "volume": "卷五百一十一",
        "no#": 5
    },
    {
        "title": "周員外席上觀柘枝",
        "author": "張祜",
        "biography": "",
        "paragraphs": [
            "畫鼓拖環錦臂攘，小娥雙換舞衣裳。金絲蹙霧紅衫薄，",
            "一時欻腕招殘拍，斜斂輕身拜玉郎。"
        ],
        "notes": [
            ""
        ],
        "volume": "卷五百一十一",
        "no#": 6
    },
    {
        "title": "觀楊瑗柘枝",
        "author": "張祜",
        "biography": "",
        "paragraphs": [
            "促疊蠻鼉引柘枝，捲簾虛帽帶交垂。紫羅衫宛蹲身處，",
            "看看舞罷輕雲起，卻赴襄王夢裏期。"
        ],
        "notes": [
            ""
        ],
        "volume": "卷五百一十一",
        "no#": 7
    },
    {
        "title": "感王將軍柘枝妓歿",
        "author": "張祜",
        "biography": "",
        "paragraphs": [
            "寂寞春風舊柘枝，舞人休唱曲休吹。鴛鴦鈿帶拋何處，",
            "今來座上偏惆悵，曾是堂前教徹時。"
        ],
        "notes": [
            ""
        ],
        "volume": "卷五百一十一",
        "no#": 8
    },
    {
        "title": "揚州法雲寺雙檜",
        "author": "張祜",
        "biography": "",
        "paragraphs": [
            "謝家雙植本圖榮，樹老人因地變更。朱頂鶴知深蓋偃，",
            "縱使百年為上壽，綠陰終借暫時行。"
        ],
        "notes": [
            ""
        ],
        "volume": "卷五百一十一",
        "no#": 9
    },
    {
        "title": "憶遊天臺寄道流",
        "author": "張祜",
        "biography": "",
        "paragraphs": [
            "憶昨天台到赤城，幾朝仙籟耳中生。雲龍出水風聲過，",
            "今來儘是人間夢，劉阮茫茫何處行。"
        ],
        "notes": [
            ""
        ],
        "volume": "卷五百一十一",
        "no#": 10
    },
    {
        "title": "寄王尊師",
        "author": "張祜",
        "biography": "",
        "paragraphs": [
            "天臺南洞一靈仙，骨聳冰棱貌瑩然。曾對浦雲長昧齒，",
            "猶憶夜深華蓋上，更無人處話丹田。"
        ],
        "notes": [
            ""
        ],
        "volume": "卷五百一十一",
        "no#": 11
    },
    {
        "title": "公子行",
        "author": "張祜",
        "biography": "",
        "paragraphs": [
            "錦堂晝永繡簾垂，立卻花驄待出時。紅粉美人擎酒勸，",
            "近地獨遊三五騎，等閒行傍曲江池。"
        ],
        "notes": [
            ""
        ],
        "volume": "卷五百一十一",
        "no#": 12
    },
    {
        "title": "寓懷寄蘇州劉郎中",
        "author": "張祜",
        "biography": "",
        "paragraphs": [
            "一聞周召佐明時，西望都門強策羸。天子好文才自薄，",
            "唯是勝遊行未遍，欲離京國尚遲遲。"
        ],
        "notes": [
            ""
        ],
        "volume": "卷五百一十一",
        "no#": 13
    },
    {
        "title": "和杜牧之齊山登高",
        "author": "張祜",
        "biography": "",
        "paragraphs": [
            "秋溪南岸菊霏霏，急管煩弦對落暉。紅葉樹深山徑斷，",
            "流落正憐芳意在，砧聲徒促授寒衣。"
        ],
        "notes": [
            ""
        ],
        "volume": "卷五百一十一",
        "no#": 14
    },
    {
        "title": "題於越亭",
        "author": "張祜",
        "biography": "",
        "paragraphs": [
            "扁舟亭下駐煙波，十五年遊重此過。洲觜露沙人渡淺，",
            "腸斷中秋正圓月，夜來誰唱異鄉歌。"
        ],
        "notes": [
            ""
        ],
        "volume": "卷五百一十一",
        "no#": 15
    },
    {
        "title": "秋夜登潤州慈和寺上方",
        "author": "張祜",
        "biography": "",
        "paragraphs": [
            "清夜浮埃暫歇鄽，塔輪金照露華鮮。人行中路月生海，",
            "僧房閉盡下樓去，一半夢魂離世緣。"
        ],
        "notes": [
            ""
        ],
        "volume": "卷五百一十一",
        "no#": 16
    },
    {
        "title": "寄獻蕭相公",
        "author": "張祜",
        "biography": "",
        "paragraphs": [
            "東去江幹是勝遊，鼎湖興望不堪愁。謝安近日違朝旨，",
            "分明此事無人見，白首相看未肯休。"
        ],
        "notes": [
            ""
        ],
        "volume": "卷五百一十一",
        "no#": 17
    },
    {
        "title": "哭京兆龐尹",
        "author": "張祜",
        "biography": "",
        "paragraphs": [
            "揚子江頭昔共迷，一為京兆隔雲泥。故人昨日同時吊，",
            "也知世路名堪貴，誰信莊周論物齊。"
        ],
        "notes": [
            ""
        ],
        "volume": "卷五百一十一",
        "no#": 18
    },
    {
        "title": "送周尚書赴滑台",
        "author": "張祜",
        "biography": "",
        "paragraphs": [
            "楚謠襦袴整三年，喉舌新恩下九天。鼓角雄都分節鉞，",
            "多病無由酬一顧，鄢陵千騎去翩翩。"
        ],
        "notes": [
            ""
        ],
        "volume": "卷五百一十一",
        "no#": 19
    },
    {
        "title": "和杜使君九華樓見寄",
        "author": "張祜",
        "biography": "",
        "paragraphs": [
            "孤城高柳曉鳴鴉，風簾半鉤清露華。九峰聚翠宿危檻，",
            "杜陵歸去春應早，莫厭青山謝脁家。"
        ],
        "notes": [
            ""
        ],
        "volume": "卷五百一十一",
        "no#": 20
    },
    {
        "title": "送人歸蜀",
        "author": "張祜",
        "biography": "",
        "paragraphs": [
            "錦城春色溯江源，三峽經過幾夜猿。紅樹兩厓開霽色，",
            "長怨相如留滯處，富家還憶卓王孫。"
        ],
        "notes": [
            ""
        ],
        "volume": "卷五百一十一",
        "no#": 21
    },
    {
        "title": "酬答柳宗言秀才見贈",
        "author": "張祜",
        "biography": "",
        "paragraphs": [
            "南下天臺厭絕冥，五湖波上泛如萍。江鷗自戲為蹤跡，",
            "金門後俊徒相唁，且為人間寄茯苓。"
        ],
        "notes": [
            ""
        ],
        "volume": "卷五百一十一",
        "no#": 22
    },
    {
        "title": "題杭州天竺寺",
        "author": "張祜",
        "biography": "",
        "paragraphs": [
            "西南山最勝，一界是諸天。上路穿岩竹，分流入寺泉。",
            "躡雲丹井畔，望月石橋邊。洞壑江聲遠，樓臺海氣連。",
            "塔明春嶺雪，鐘散暮松煙。何處去猶恨，更看峰頂蓮。"
        ],
        "notes": [
            ""
        ],
        "volume": "卷五百一十一",
        "no#": 23
    },
    {
        "title": "題杭州靈隱寺",
        "author": "張祜",
        "biography": "",
        "paragraphs": [
            "峰巒開一掌，朱檻幾環延。佛地花分界，僧房竹引泉。",
            "五更樓下月，十裏郭中煙。後塔聳亭後，前山橫閣前。",
            "溪沙涵水靜，澗石點苔鮮。好是呼猿久，西岩深響連。"
        ],
        "notes": [
            ""
        ],
        "volume": "卷五百一十一",
        "no#": 24
    },
    {
        "title": "中秋夜杭州玩月",
        "author": "張祜",
        "biography": "",
        "paragraphs": [
            "萬古太陰精，中秋海上生。鬼愁緣辟照，人愛為高明。",
            "歷歷華星遠，霏霏薄暈縈。影流江不盡，輪曳穀無聲。",
            "似鏡當樓曉，如珠出浦盈。岸沙全借白，山木半含清。",
            "小檻迴圈看，長堤蹋陣行。殷勤未歸客，煙水夜來情。"
        ],
        "notes": [
            ""
        ],
        "volume": "卷五百一十一",
        "no#": 25
    },
    {
        "title": "高閑上人",
        "author": "張祜",
        "biography": "",
        "paragraphs": [
            "座上辭安國，禪房戀沃州。道心黃葉老，詩思碧雲秋。",
            "卷軸朝廷餞，書函內庫收。陶欣入社叟，生怯論經儔。",
            "日色屏初揭，風聲筆未休。長波溢海岸，大點出嵩丘。",
            "不絕羲之法，難窮智永流。殷勤一箋在，留著看銀鉤。"
        ],
        "notes": [
            ""
        ],
        "volume": "卷五百一十一",
        "no#": 26
    },
    {
        "title": "題靈隱寺師一上人十韻",
        "author": "張祜",
        "biography": "",
        "paragraphs": [
            "八十空門子，深山土木骸。片衣閑自衲，單食老長齋。",
            "道性終能遣，人情少不乖。樔枸居上院，薜荔俯層階。",
            "洗缽前臨水，窺門外有柴。朗吟揮竹拂，高楫曳芒鞋。",
            "迸筍斜穿塢，飛泉下噴崖。種花忻土潤，撥石慮沙埋。",
            "舊往師招隱，初臨我詠懷。何當緣興玩，更為表新牌。"
        ],
        "notes": [
            ""
        ],
        "volume": "卷五百一十一",
        "no#": 27
    },
    {
        "title": "投常州從兄中丞",
        "author": "張祜",
        "biography": "",
        "paragraphs": [
            "扁舟何所往，言入善人邦。舊愛鵬摶海，今聞虎渡江。",
            "士因為政樂，儒為說詩降。素履冰容靜，新詞玉潤樅。",
            "金魚聊解帶，畫鷁稍移樁。邀妓思逃席，留賓命倒缸。",
            "史材誰是伍，經術世無雙。廣廈當宏構，洪鐘並待撞。",
            "成龍須講邴，展驥莫先龐。應念宗中末，秋螢照一窗。"
        ],
        "notes": [
            ""
        ],
        "volume": "卷五百一十一",
        "no#": 28
    },
    {
        "title": "送王昌涉侍禦",
        "author": "張祜",
        "biography": "",
        "paragraphs": [
            "十裏指東平，軍前首出征。諸侯青服舊，禦史紫衣榮。",
            "入陳梟心死，分圍虎力生。畫時安楚塞，刻日下齊城。",
            "號令朝移幕，偷蹤夜斫營。雲梯曾險上，地道慣深行。",
            "舉旆招降將，投戈趁敗兵。自慚居虜者，當此立功名。"
        ],
        "notes": [
            ""
        ],
        "volume": "卷五百一十一",
        "no#": 29
    },
    {
        "title": "少年樂",
        "author": "張祜",
        "biography": "",
        "paragraphs": [
            "二十便封侯，名居第一流。綠鬟深小院，清管下高樓。",
            "醉把金船擲，閑敲玉鐙遊。帶盤紅鼴鼠，袍砑紫犀牛。",
            "錦袋歸調箭，羅鞋起撥球。眼前長貴盛，那信世間愁。"
        ],
        "notes": [
            ""
        ],
        "volume": "卷五百一十一",
        "no#": 30
    },
    {
        "title": "華清宮和杜舍人",
        "author": "張祜",
        "biography": "",
        "paragraphs": [
            "五十年天子，離宮舊粉牆。登封時正泰，禦宇日初長。",
            "上位先名實，中興事憲章。舉戎輕甲胄，餘地取河湟。",
            "道帝玄元祖，儒封孔子王。因緣百司署，叢會一人湯。",
            "渭水波搖綠，秦山草半黃。馬頭開夜照，鷹眼利星芒。",
            "下箭朱弓滿，鳴鞭皓腕攘。畋思獲呂望，諫祇避周昌。",
            "兔跡貪前逐，梟心不早防。幾添鸚鵡勸，頻賜荔支嘗。",
            "月鎖千門靜，天高一笛涼。細音搖翠佩，輕步宛霓裳。",
            "禍亂根潛結，升平意遽忘。衣冠逃犬虜，鼙鼓動漁陽。",
            "外戚心殊迫，中途事可量。雪埋妃子貌，刃斷祿兒腸。",
            "近侍煙塵隔，前蹤輦路荒。益知迷寵佞，惟恨喪忠良。",
            "北闕尊明主，南宮遜上皇。禁清餘鳳吹，池冷映龍光。",
            "祝壽山猶在，流年水共傷。杜鵑魂厭蜀，蝴蝶夢悲莊。",
            "雀卵遺雕栱，蟲絲罥畫梁。紫苔侵壁潤，紅樹閉門芳。",
            "守吏齊鴛瓦，耕民得翠璫。歡康昔時樂，講武舊兵場。",
            "暮草深岩靄，幽花墜徑香。不堪垂白叟，行折禦溝楊。"
        ],
        "notes": [
            ""
        ],
        "volume": "卷五百一十一",
        "no#": 31
    },
    {
        "title": "穆護砂",
        "author": "張祜",
        "biography": "",
        "paragraphs": [
            "玉管朝朝弄，清歌日日新。折花當驛路，寄與隴頭人。"
        ],
        "notes": [
            ""
        ],
        "volume": "卷五百一十一",
        "no#": 32
    },
    {
        "title": "思歸樂二首",
        "author": "張祜",
        "biography": "",
        "paragraphs": [
            "晚日催弦管，春風入綺羅。杏花如有意，偏落舞衫多。",
            "萬里春應盡，三江雁亦稀。連天漢水廣，孤客未言歸。"
        ],
        "notes": [
            ""
        ],
        "volume": "卷五百一十一",
        "no#": 33
    },
    {
        "title": "金殿樂",
        "author": "張祜",
        "biography": "",
        "paragraphs": [
            "入夜秋砧動，千聲起四鄰。不緣樓上月，應為隴頭人。"
        ],
        "notes": [
            ""
        ],
        "volume": "卷五百一十一",
        "no#": 34
    },
    {
        "title": "牆頭花二首",
        "author": "張祜",
        "biography": "",
        "paragraphs": [
            "蟋蟀鳴洞房，梧桐落金井。為君裁舞衣，天寒剪刀冷。",
            "妾有羅衣裳，秦王在時作。為舞春風多，秋來不堪著。"
        ],
        "notes": [
            ""
        ],
        "volume": "卷五百一十一",
        "no#": 35
    },
    {
        "title": "胡渭州",
        "author": "張祜",
        "biography": "",
        "paragraphs": [
            "楊柳千尋色，桃花一苑芳。風吹入簾裏，唯有惹衣香。"
        ],
        "notes": [
            ""
        ],
        "volume": "卷五百一十一",
        "no#": 36
    },
    {
        "title": "白鼻騧",
        "author": "張祜",
        "biography": "",
        "paragraphs": [
            "為底胡姬酒，長來白鼻騧。摘蓮拋水上，郎意在浮花。"
        ],
        "notes": [
            ""
        ],
        "volume": "卷五百一十一",
        "no#": 37
    },
    {
        "title": "戎渾",
        "author": "張祜",
        "biography": "",
        "paragraphs": [
            "風勁角弓鳴，將軍獵渭城。草枯鷹眼疾，雪盡馬蹄輕。"
        ],
        "notes": [
            ""
        ],
        "volume": "卷五百一十一",
        "no#": 38
    },
    {
        "title": "楊下采桑",
        "author": "張祜",
        "biography": "",
        "paragraphs": [
            "飛絲惹綠塵，軟葉對孤輪。今朝入園去，物色強著人。"
        ],
        "notes": [
            ""
        ],
        "volume": "卷五百一十一",
        "no#": 39
    },
    {
        "title": "宮詞二首",
        "author": "張祜",
        "biography": "",
        "paragraphs": [
            "故國三千里，深宮二十年。一聲河滿子，雙淚落君前。",
            "自倚能歌日，先皇掌上憐。新聲何處唱，腸斷李延年。"
        ],
        "notes": [
            ""
        ],
        "volume": "卷五百一十一",
        "no#": 40
    },
    {
        "title": "昭君怨二首",
        "author": "張祜",
        "biography": "",
        "paragraphs": [
            "萬里邊城遠，千山行路難。舉頭唯見日，何處是長安。",
            "漢庭無大議，戎虜幾先和。莫羨傾城色，昭君恨最多。"
        ],
        "notes": [
            ""
        ],
        "volume": "卷五百一十一",
        "no#": 41
    },
    {
        "title": "夕次竟陵",
        "author": "張祜",
        "biography": "",
        "paragraphs": [
            "南風吹五兩，日暮竟陵城。腸斷巴江月，夜蟬何處聲。"
        ],
        "notes": [
            ""
        ],
        "volume": "卷五百一十一",
        "no#": 42
    },
    {
        "title": "信州水亭",
        "author": "張祜",
        "biography": "",
        "paragraphs": [
            "南簷架短廊，沙路白茫茫。盡日不歸處，一庭梔子香。"
        ],
        "notes": [
            ""
        ],
        "volume": "卷五百一十一",
        "no#": 43
    },
    {
        "title": "蘇小小歌三首",
        "author": "張祜",
        "biography": "",
        "paragraphs": [
            "車輪不可遮，馬足不可絆。長怨十字街，使郎心四散。",
            "新人千里去，故人千里來。剪刀橫眼底，方覺淚難裁。",
            "登山不愁峻，涉海不愁深。中擘庭前棗，教郎見赤心。"
        ],
        "notes": [
            ""
        ],
        "volume": "卷五百一十一",
        "no#": 44
    },
    {
        "title": "樹中草",
        "author": "張祜",
        "biography": "",
        "paragraphs": [
            "青青樹中草，托根非不危。草生樹卻死，榮枯君可知。"
        ],
        "notes": [
            ""
        ],
        "volume": "卷五百一十一",
        "no#": 45
    },
    {
        "title": "七裏瀨漁家",
        "author": "張祜",
        "biography": "",
        "paragraphs": [
            "七裏垂釣叟，還傍釣台居。莫恨無名姓，嚴陵不賣魚。"
        ],
        "notes": [
            ""
        ],
        "volume": "卷五百一十一",
        "no#": 46
    },
    {
        "title": "讀曲歌五首",
        "author": "張祜",
        "biography": "",
        "paragraphs": [
            "窗中獨自起，簾外獨自行。愁見蜘蛛織，尋思直到明。",
            "碓上米不舂，窗中絲罷絡。看渠駕去車，定是無四角。",
            "不見心相許，徒雲腳漫勤。摘荷空摘葉，是底採蓮人。",
            "窗外山魈立，知渠腳不多。三更機底下，摸著是誰梭。",
            "郎去摘黃瓜，郎來收赤棗。郎耕種麻地，今作西舍道。"
        ],
        "notes": [
            ""
        ],
        "volume": "卷五百一十一",
        "no#": 47
    },
    {
        "title": "玉樹後庭花",
        "author": "張祜",
        "biography": "",
        "paragraphs": [
            "輕車何草草，獨唱後庭花。玉座誰為主，徒悲張麗華。"
        ],
        "notes": [
            ""
        ],
        "volume": "卷五百一十一",
        "no#": 48
    },
    {
        "title": "莫愁樂",
        "author": "張祜",
        "biography": "",
        "paragraphs": [
            "儂居石城下，郎到石城遊。自郎石城出，長在石城頭。"
        ],
        "notes": [
            ""
        ],
        "volume": "卷五百一十一",
        "no#": 49
    },
    {
        "title": "襄陽樂",
        "author": "張祜",
        "biography": "",
        "paragraphs": [
            "大堤花月夜，長江春水流。東風正上信，春夜特來遊。"
        ],
        "notes": [
            ""
        ],
        "volume": "卷五百一十一",
        "no#": 50
    },
    {
        "title": "自君之出矣",
        "author": "張祜",
        "biography": "",
        "paragraphs": [
            "自君之出矣，萬物看成古。千尋葶藶枝，急奈長長苦。"
        ],
        "notes": [
            ""
        ],
        "volume": "卷五百一十一",
        "no#": 51
    },
    {
        "title": "夢江南",
        "author": "張祜",
        "biography": "",
        "paragraphs": [
            "行吟洞庭句，不見洞庭人。盡日碧江夢，江南紅樹春。"
        ],
        "notes": [
            ""
        ],
        "volume": "卷五百一十一",
        "no#": 52
    },
    {
        "title": "將離嶽州留獻徐員外",
        "author": "張祜",
        "biography": "",
        "paragraphs": [
            "高齋長對酒，下客亦沾魚。不為江南去，還來郡北居。"
        ],
        "notes": [
            ""
        ],
        "volume": "卷五百一十一",
        "no#": 53
    },
    {
        "title": "題彭澤盧明府新樓",
        "author": "張祜",
        "biography": "",
        "paragraphs": [
            "碧落新樓迥，清池古樹閑。先賢盡為宰，空看縣南山。"
        ],
        "notes": [
            ""
        ],
        "volume": "卷五百一十一",
        "no#": 54
    },
    {
        "title": "贈禪師",
        "author": "張祜",
        "biography": "",
        "paragraphs": [
            "坐見三生事，宗傳一衲來。已知無法說，心向定中灰。"
        ],
        "notes": [
            ""
        ],
        "volume": "卷五百一十一",
        "no#": 55
    },
    {
        "title": "江南逢故人",
        "author": "張祜",
        "biography": "",
        "paragraphs": [
            "河洛多塵事，江山半舊遊。春風故人夜，又醉白蘋洲。"
        ],
        "notes": [
            ""
        ],
        "volume": "卷五百一十一",
        "no#": 56
    },
    {
        "title": "松江懷古",
        "author": "張祜",
        "biography": "",
        "paragraphs": [
            "碧樹吳洲遠，青山震澤深。無人蹤范蠡，煙水暮沉沉。"
        ],
        "notes": [
            ""
        ],
        "volume": "卷五百一十一",
        "no#": 57
    },
    {
        "title": "書憤",
        "author": "張祜",
        "biography": "",
        "paragraphs": [
            "三十未封侯，顛狂遍九州。平生鏌鋣劍，不報小人讎。"
        ],
        "notes": [
            ""
        ],
        "volume": "卷五百一十一",
        "no#": 58
    },
    {
        "title": "題孟處士宅",
        "author": "張祜",
        "biography": "",
        "paragraphs": [
            "高才何必貴，下位不妨賢。孟簡雖持節，襄陽屬浩然。"
        ],
        "notes": [
            ""
        ],
        "volume": "卷五百一十一",
        "no#": 59
    },
    {
        "title": "首陽竹",
        "author": "張祜",
        "biography": "",
        "paragraphs": [
            "首陽山下路，孤竹節長存。為問無心草，如何庇本根。"
        ],
        "notes": [
            ""
        ],
        "volume": "卷五百一十一",
        "no#": 60
    },
    {
        "title": "題僧影堂",
        "author": "張祜",
        "biography": "",
        "paragraphs": [
            "寒葉墜清霜，空簾著燼香。生前既無事，何事更悲傷。"
        ],
        "notes": [
            ""
        ],
        "volume": "卷五百一十一",
        "no#": 61
    },
    {
        "title": "邊思",
        "author": "張祜",
        "biography": "",
        "paragraphs": [
            "蘇武節旌盡，李陵音信稀。花當隴上發，人向隴頭歸。"
        ],
        "notes": [
            ""
        ],
        "volume": "卷五百一十一",
        "no#": 62
    },
    {
        "title": "題弋陽館",
        "author": "張祜",
        "biography": "",
        "paragraphs": [
            "一葉飄然下弋陽，殘霞昏日樹蒼蒼。",
            "吳溪漫淬幹將劍，卻是猿聲斷客腸。"
        ],
        "notes": [
            ""
        ],
        "volume": "卷五百一十一",
        "no#": 63
    },
    {
        "title": "題秀師影堂",
        "author": "張祜",
        "biography": "",
        "paragraphs": [
            "陰陰古寺杉松下，記得長明一焰燈。",
            "盡日看山人不會，影堂中是別來僧。"
        ],
        "notes": [
            ""
        ],
        "volume": "卷五百一十一",
        "no#": 64
    },
    {
        "title": "贈李修源",
        "author": "張祜",
        "biography": "",
        "paragraphs": [
            "岳陽新尉曉衙參，卻是傍人意未甘。",
            "昨夜與君思賈誼，長沙猶在洞庭南。"
        ],
        "notes": [
            ""
        ],
        "volume": "卷五百一十一",
        "no#": 65
    },
    {
        "title": "瓜洲聞曉角",
        "author": "張祜",
        "biography": "",
        "paragraphs": [
            "寒耿稀星照碧霄，月樓吹角夜江遙。",
            "五更人起煙霜靜，一曲殘聲遍落潮。"
        ],
        "notes": [
            ""
        ],
        "volume": "卷五百一十一",
        "no#": 66
    },
    {
        "title": "元日仗",
        "author": "張祜",
        "biography": "",
        "paragraphs": [
            "文武千官歲仗兵，萬方同軌奏升平。",
            "上皇一禦含元殿，丹鳳門開白日明。"
        ],
        "notes": [
            ""
        ],
        "volume": "卷五百一十一",
        "no#": 67
    },
    {
        "title": "連昌宮",
        "author": "張祜",
        "biography": "",
        "paragraphs": [
            "龍虎旌旗雨露飄，玉樓歌斷碧山遙。",
            "玄宗上馬太真去，紅樹滿園香自銷。"
        ],
        "notes": [
            ""
        ],
        "volume": "卷五百一十一",
        "no#": 68
    },
    {
        "title": "正月十五夜燈",
        "author": "張祜",
        "biography": "",
        "paragraphs": [
            "千門開鎖萬燈明，正月中旬動帝京。",
            "三百內人連袖舞，一時天上著詞聲。"
        ],
        "notes": [
            ""
        ],
        "volume": "卷五百一十一",
        "no#": 69
    },
    {
        "title": "上巳樂",
        "author": "張祜",
        "biography": "",
        "paragraphs": [
            "猩猩血彩系頭標，天上齊聲舉畫橈。",
            "卻是內人爭意切，六宮紅袖一時招。"
        ],
        "notes": [
            ""
        ],
        "volume": "卷五百一十一",
        "no#": 70
    },
    {
        "title": "千秋樂",
        "author": "張祜",
        "biography": "",
        "paragraphs": [
            "八月平時花萼樓，萬方同樂奏千秋。",
            "傾城人看長竿出，一伎初成趙解愁。"
        ],
        "notes": [
            ""
        ],
        "volume": "卷五百一十一",
        "no#": 71
    },
    {
        "title": "春鶯囀",
        "author": "張祜",
        "biography": "",
        "paragraphs": [
            "興慶池南柳未開，太真先把一枝梅。",
            "內人已唱春鶯囀，花下傞傞軟舞來。"
        ],
        "notes": [
            ""
        ],
        "volume": "卷五百一十一",
        "no#": 72
    },
    {
        "title": "大酺樂二首",
        "author": "張祜",
        "biography": "",
        "paragraphs": [
            "車駕東來值太平，大酺三日洛陽城。",
            "小兒一伎竿頭絕，天下傳呼萬歲聲。",
            "紫陌酺歸日欲斜，紅塵開路薛王家。",
            "雙鬟笑說樓前鼓，兩仗爭輪好落花。"
        ],
        "notes": [
            ""
        ],
        "volume": "卷五百一十一",
        "no#": 73
    },
    {
        "title": "邠王小管",
        "author": "張祜",
        "biography": "",
        "paragraphs": [
            "虢國潛行韓國隨，宜春深院映花枝。",
            "金輿遠幸無人見，偷把邠王小管吹。"
        ],
        "notes": [
            ""
        ],
        "volume": "卷五百一十一",
        "no#": 74
    },
    {
        "title": "李謨笛",
        "author": "張祜",
        "biography": "",
        "paragraphs": [
            "平時東幸洛陽城，天樂宮中夜徹明。",
            "無奈李謨偷曲譜，酒樓吹笛是新聲。"
        ],
        "notes": [
            ""
        ],
        "volume": "卷五百一十一",
        "no#": 75
    },
    {
        "title": "甯哥來",
        "author": "張祜",
        "biography": "",
        "paragraphs": [
            "日映宮城霧半開，太真簾下畏人猜。",
            "黃翻綽指向西樹，不信甯哥回馬來。"
        ],
        "notes": [
            ""
        ],
        "volume": "卷五百一十一",
        "no#": 76
    },
    {
        "title": "丁巳年仲冬月江上作",
        "author": "張祜",
        "biography": "",
        "paragraphs": [
            "南來驅馬渡江濆，消息前年此月聞。",
            "唯是賈生先慟哭，不堪天意重陰雲。"
        ],
        "notes": [
            ""
        ],
        "volume": "卷五百一十一",
        "no#": 77
    },
    {
        "title": "鄴中懷古",
        "author": "張祜",
        "biography": "",
        "paragraphs": [
            "鄴中城下漳河水，日夜東流莫記春。",
            "腸斷宮中望陵處，不堪臺上也無人。"
        ],
        "notes": [
            ""
        ],
        "volume": "卷五百一十一",
        "no#": 78
    },
    {
        "title": "讀池州杜員外杜秋娘詩",
        "author": "張祜",
        "biography": "",
        "paragraphs": [
            "年少多情杜牧之，風流仍作杜秋詩。",
            "可知不是長門閉，也得相如第一詞。"
        ],
        "notes": [
            ""
        ],
        "volume": "卷五百一十一",
        "no#": 79
    },
    {
        "title": "杭州開元寺牡丹",
        "author": "張祜",
        "biography": "",
        "paragraphs": [
            "濃豔初開小藥欄，人人惆悵出長安。",
            "風流卻是錢塘寺，不踏紅塵見牡丹。"
        ],
        "notes": [
            ""
        ],
        "volume": "卷五百一十一",
        "no#": 80
    },
    {
        "title": "招徐宗偃畫松石",
        "author": "張祜",
        "biography": "",
        "paragraphs": [
            "咫尺雲山便出塵，我生長日自因循。",
            "憑君畫取江南勝，留向東齋伴老身。"
        ],
        "notes": [
            ""
        ],
        "volume": "卷五百一十一",
        "no#": 81
    },
    {
        "title": "平陰夏日作",
        "author": "張祜",
        "biography": "",
        "paragraphs": [
            "西來漸覺細塵紅，擾擾舟車路向東。",
            "可惜夏天明月夜，土山前面障南風。"
        ],
        "notes": [
            ""
        ],
        "volume": "卷五百一十一",
        "no#": 82
    },
    {
        "title": "贈處士",
        "author": "張祜",
        "biography": "",
        "paragraphs": [
            "小徑上山山甚小，每憐僧院笑僧禪。",
            "人間莫道無難事，二十年來已是玄。"
        ],
        "notes": [
            ""
        ],
        "volume": "卷五百一十一",
        "no#": 83
    },
    {
        "title": "邠娘羯鼓",
        "author": "張祜",
        "biography": "",
        "paragraphs": [
            "新教邠娘羯鼓成，大酺初日最先呈。",
            "冬兒指向貞貞說，一曲幹鳴兩杖輕。"
        ],
        "notes": [
            ""
        ],
        "volume": "卷五百一十一",
        "no#": 84
    },
    {
        "title": "退宮人二首",
        "author": "張祜",
        "biography": "",
        "paragraphs": [
            "開元皇帝掌中憐，流落人間二十年。",
            "長說承天門上宴，百官樓下拾金錢。",
            "歌喉漸退出宮闈，泣話伶官上許歸。",
            "猶說入時歡聖壽，內人初著五方衣。"
        ],
        "notes": [
            ""
        ],
        "volume": "卷五百一十一",
        "no#": 85
    },
    {
        "title": "耍娘歌",
        "author": "張祜",
        "biography": "",
        "paragraphs": [
            "宜春花夜雪千枝，妃子偷行上密隨。",
            "便喚耍娘歌一曲，六宮生老是蛾眉。"
        ],
        "notes": [
            ""
        ],
        "volume": "卷五百一十一",
        "no#": 86
    },
    {
        "title": "悖拏兒舞",
        "author": "張祜",
        "biography": "",
        "paragraphs": [
            "春風南內百花時，道唱梁州急遍吹。",
            "揭手便拈金碗舞，上皇驚笑悖拏兒。"
        ],
        "notes": [
            ""
        ],
        "volume": "卷五百一十一",
        "no#": 87
    },
    {
        "title": "題靈徹上人舊房",
        "author": "張祜",
        "biography": "",
        "paragraphs": [
            "寂寞空門支道林，滿堂詩板舊知音。",
            "秋風吹葉古廊下，一半繩床燈影深。"
        ],
        "notes": [
            ""
        ],
        "volume": "卷五百一十一",
        "no#": 88
    },
    {
        "title": "晚秋潼關西門作",
        "author": "張祜",
        "biography": "",
        "paragraphs": [
            "日落寒郊煙物清，古槐陰黑少人行。",
            "關門西去華山色，秦地東來河水聲。"
        ],
        "notes": [
            ""
        ],
        "volume": "卷五百一十一",
        "no#": 89
    },
    {
        "title": "贈內人",
        "author": "張祜",
        "biography": "",
        "paragraphs": [
            "禁門宮樹月痕過，媚眼唯看宿燕窠。",
            "斜拔玉釵燈影畔，剔開紅焰救飛蛾。"
        ],
        "notes": [
            ""
        ],
        "volume": "卷五百一十一",
        "no#": 90
    },
    {
        "title": "洛中作",
        "author": "張祜",
        "biography": "",
        "paragraphs": [
            "元和天子昔平戎，惆悵金輿尚未通。",
            "盡日洛橋閑處看，秋風時節上陽宮。"
        ],
        "notes": [
            ""
        ],
        "volume": "卷五百一十一",
        "no#": 91
    },
    {
        "title": "折楊柳枝二首",
        "author": "張祜",
        "biography": "",
        "paragraphs": [
            "莫折宮前楊柳枝，玄宗曾向笛中吹。",
            "傷心日暮煙霞起，無限春愁生翠眉。",
            "凝碧池邊斂翠眉，景陽樓下綰青絲。",
            "那勝妃子朝元閣，玉手和煙弄一枝。"
        ],
        "notes": [
            ""
        ],
        "volume": "卷五百一十一",
        "no#": 92
    },
    {
        "title": "華清宮四首",
        "author": "張祜",
        "biography": "",
        "paragraphs": [
            "風樹離離月稍明，九天龍氣在華清。",
            "宮門深鎖無人覺，半夜雲中羯鼓聲。",
            "天闕沉沉夜未央，碧雲仙曲舞霓裳。",
            "一聲玉笛向空盡，月滿驪山宮漏長。",
            "紅樹蕭蕭閣半開，上皇曾幸此宮來。",
            "至今風俗驪山下，村笛猶吹阿濫堆。",
            "水繞宮牆處處聲，殘紅長綠露華清。",
            "武皇一夕夢不覺，十二玉樓空月明。"
        ],
        "notes": [
            ""
        ],
        "volume": "卷五百一十一",
        "no#": 93
    },
    {
        "title": "贈竇家小兒",
        "author": "張祜",
        "biography": "",
        "paragraphs": [
            "深綠衣裳小小人，每來聽裏解相親。",
            "天生合去雲霄上，一尺松栽已出塵。"
        ],
        "notes": [
            ""
        ],
        "volume": "卷五百一十一",
        "no#": 94
    },
    {
        "title": "聽崔莒侍禦葉家歌",
        "author": "張祜",
        "biography": "",
        "paragraphs": [
            "宛羅重縠起歌筵，活鳳生花動碧煙。",
            "一聲唱斷無人和，觸破秋雲直上天。"
        ],
        "notes": [
            ""
        ],
        "volume": "卷五百一十一",
        "no#": 95
    },
    {
        "title": "長門怨",
        "author": "張祜",
        "biography": "",
        "paragraphs": [
            "日映宮牆柳色寒，笙歌遙指碧雲端。",
            "珠鉛滴盡無心語，強把花枝冷笑看。"
        ],
        "notes": [
            ""
        ],
        "volume": "卷五百一十一",
        "no#": 96
    },
    {
        "title": "讀老莊",
        "author": "張祜",
        "biography": "",
        "paragraphs": [
            "等閒緝綴閑言語，誇向時人喚作詩。",
            "昨日偶拈莊老讀，萬尋山上一毫釐。"
        ],
        "notes": [
            ""
        ],
        "volume": "卷五百一十一",
        "no#": 97
    },
    {
        "title": "偶題",
        "author": "張祜",
        "biography": "",
        "paragraphs": [
            "古來名下豈虛為，李白顛狂自稱時。",
            "唯恨世間無賀老，謫仙長在沒人知。"
        ],
        "notes": [
            ""
        ],
        "volume": "卷五百一十一",
        "no#": 98
    },
    {
        "title": "別玉華仙侶",
        "author": "張祜",
        "biography": "",
        "paragraphs": [
            "繞舍煙霞為四鄰，寒泉白石日相親。",
            "塵機不盡住不得，珍重玉山山上人。"
        ],
        "notes": [
            ""
        ],
        "volume": "卷五百一十一",
        "no#": 99
    },
    {
        "title": "汴上送客",
        "author": "張祜",
        "biography": "",
        "paragraphs": [
            "河流西下雁南飛，楚客相逢淚濕衣。",
            "張翰思歸何太切，扁舟不住又東歸。"
        ],
        "notes": [
            ""
        ],
        "volume": "卷五百一十一",
        "no#": 100
    },
    {
        "title": "郵亭殘花",
        "author": "張祜",
        "biography": "",
        "paragraphs": [
            "雲暗山橫日欲斜，郵亭下馬對殘花。",
            "自從身逐征西府，每到花時不在家。"
        ],
        "notes": [
            ""
        ],
        "volume": "卷五百一十一",
        "no#": 101
    },
    {
        "title": "秋時送鄭侍禦",
        "author": "張祜",
        "biography": "",
        "paragraphs": [
            "離鴻聲怨碧雲淨，楚瑟調高清曉天。",
            "盡日相看俱不語，西風搖落數枝蓮。"
        ],
        "notes": [
            ""
        ],
        "volume": "卷五百一十一",
        "no#": 102
    },
    {
        "title": "宿武牢關",
        "author": "張祜",
        "biography": "",
        "paragraphs": [
            "行人候曉久裴徊，不待雞鳴未得開。",
            "堪羨寒溪自無事，潺潺一夜宿關來。"
        ],
        "notes": [
            ""
        ],
        "volume": "卷五百一十一",
        "no#": 103
    },
    {
        "title": "夜宿湓浦逢崔升",
        "author": "張祜",
        "biography": "",
        "paragraphs": [
            "江流不動月西沈，南北行人萬里心。",
            "況是相逢雁天夕，星河寥落水雲深。"
        ],
        "notes": [
            ""
        ],
        "volume": "卷五百一十一",
        "no#": 104
    },
    {
        "title": "京城寓懷",
        "author": "張祜",
        "biography": "",
        "paragraphs": [
            "三十年持一釣竿，偶隨書薦入長安。",
            "由來不是求名者，唯待春風看牡丹。"
        ],
        "notes": [
            ""
        ],
        "volume": "卷五百一十一",
        "no#": 105
    },
    {
        "title": "集靈台二首",
        "author": "張祜",
        "biography": "",
        "paragraphs": [
            "日光斜照集靈台，紅樹花迎曉露開。",
            "昨夜上皇新授籙，太真含笑入簾來。",
            "虢國夫人承主恩，平明騎馬入宮門。",
            "卻嫌脂粉汙顏色，淡掃蛾眉朝至尊。"
        ],
        "notes": [
            ""
        ],
        "volume": "卷五百一十一",
        "no#": 106
    },
    {
        "title": "感歸",
        "author": "張祜",
        "biography": "",
        "paragraphs": [
            "行卻江南路幾千，歸來不把一文錢。",
            "鄉人笑我窮寒鬼，還似襄陽孟浩然。"
        ],
        "notes": [
            ""
        ],
        "volume": "卷五百一十一",
        "no#": 107
    },
    {
        "title": "偶作",
        "author": "張祜",
        "biography": "",
        "paragraphs": [
            "遍識青霄路上人，相逢只是語逡巡。",
            "可勝飲盡江南酒，歲月猶殘李白身。"
        ],
        "notes": [
            ""
        ],
        "volume": "卷五百一十一",
        "no#": 108
    },
    {
        "title": "勸飲酒",
        "author": "張祜",
        "biography": "",
        "paragraphs": [
            "燒得硫黃漫學仙，未勝長付酒家錢。",
            "竇常不吃齊推樂，卻在人間八十年。"
        ],
        "notes": [
            ""
        ],
        "volume": "卷五百一十一",
        "no#": 109
    },
    {
        "title": "阿鴇湯",
        "author": "張祜",
        "biography": "",
        "paragraphs": [
            "月照宮城紅樹芳，綠窗燈影在雕梁。",
            "金輿未到長生殿，妃子偷尋阿鴇湯。"
        ],
        "notes": [
            ""
        ],
        "volume": "卷五百一十一",
        "no#": 110
    },
    {
        "title": "馬嵬坡",
        "author": "張祜",
        "biography": "",
        "paragraphs": [
            "旌旗不整奈君何，南去人稀北去多。",
            "塵土已殘香粉豔，荔枝猶到馬嵬坡。"
        ],
        "notes": [
            ""
        ],
        "volume": "卷五百一十一",
        "no#": 111
    },
    {
        "title": "太真香囊子",
        "author": "張祜",
        "biography": "",
        "paragraphs": [
            "蹙金妃子小花囊，銷耗胸前結舊香。",
            "誰為君王重解得，一生遺恨系心腸。"
        ],
        "notes": [
            ""
        ],
        "volume": "卷五百一十一",
        "no#": 112
    },
    {
        "title": "雨霖鈴",
        "author": "張祜",
        "biography": "",
        "paragraphs": [
            "雨霖鈴夜卻歸秦，猶見張徽一曲新。",
            "長說上皇和淚教，月明南內更無人。"
        ],
        "notes": [
            ""
        ],
        "volume": "卷五百一十一",
        "no#": 113
    },
    {
        "title": "聽歌二首",
        "author": "張祜",
        "biography": "",
        "paragraphs": [
            "兒郎漫說轉喉輕，須待情來意自生。",
            "只是眼前絲竹和，大家聲裏唱新聲。",
            "十二年前邊塞行，坐中無語歎歌情。",
            "不堪昨夜先垂淚，西去陽關第一聲。"
        ],
        "notes": [
            ""
        ],
        "volume": "卷五百一十一",
        "no#": 114
    },
    {
        "title": "聽箏",
        "author": "張祜",
        "biography": "",
        "paragraphs": [
            "十指纖纖玉筍紅，雁行輕遏翠弦中。",
            "分明似說長城苦，水咽雲寒一夜風。"
        ],
        "notes": [
            ""
        ],
        "volume": "卷五百一十一",
        "no#": 115
    },
    {
        "title": "王家琵琶",
        "author": "張祜",
        "biography": "",
        "paragraphs": [
            "金屑檀槽玉腕明，子弦輕撚為多情。",
            "只愁拍盡涼州破，畫出風雷是撥聲。"
        ],
        "notes": [
            ""
        ],
        "volume": "卷五百一十一",
        "no#": 116
    },
    {
        "title": "李家柘枝",
        "author": "張祜",
        "biography": "",
        "paragraphs": [
            "紅鉛拂臉細腰人，金繡羅衫軟著身。",
            "長恐舞時殘拍盡，卻思雲雨更無因。"
        ],
        "notes": [
            ""
        ],
        "volume": "卷五百一十一",
        "no#": 117
    },
    {
        "title": "楚州韋中丞箜篌",
        "author": "張祜",
        "biography": "",
        "paragraphs": [
            "千重鉤鎖撼金鈴，萬顆真珠瀉玉瓶。",
            "恰值滿堂人欲醉，甲光才觸一時醒。"
        ],
        "notes": [
            ""
        ],
        "volume": "卷五百一十一",
        "no#": 118
    },
    {
        "title": "邊上逢歌者",
        "author": "張祜",
        "biography": "",
        "paragraphs": [
            "垂老秋歌出塞庭，遏雲相付舊秦青。",
            "少年翻擲新聲盡，卻向人前側耳聽。"
        ],
        "notes": [
            ""
        ],
        "volume": "卷五百一十一",
        "no#": 119
    },
    {
        "title": "馬嵬歸",
        "author": "張祜",
        "biography": "",
        "paragraphs": [
            "雲愁鳥恨驛坡前，孑孑龍旗指望賢。",
            "無複一生重語事，柘黃衫袖掩潸然。"
        ],
        "notes": [
            ""
        ],
        "volume": "卷五百一十一",
        "no#": 120
    },
    {
        "title": "塞上聞笛",
        "author": "張祜",
        "biography": "",
        "paragraphs": [
            "一夜梅花笛裏飛，冷沙晴檻月光輝。",
            "北風吹盡向何處，高入塞雲燕雁稀。"
        ],
        "notes": [
            ""
        ],
        "volume": "卷五百一十一",
        "no#": 121
    },
    {
        "title": "經舊游",
        "author": "張祜",
        "biography": "",
        "paragraphs": [
            "去年來送行人處，依舊蟲聲古岸南。",
            "斜日照溪雲影斷，水葓花穗倒空潭。"
        ],
        "notes": [
            ""
        ],
        "volume": "卷五百一十一",
        "no#": 122
    },
    {
        "title": "東山寺",
        "author": "張祜",
        "biography": "",
        "paragraphs": [
            "寒色蒼蒼老柏風，石苔清滑露光融。",
            "半夜四山鐘磬盡，水精宮殿月玲瓏。"
        ],
        "notes": [
            ""
        ],
        "volume": "卷五百一十一",
        "no#": 123
    },
    {
        "title": "峰頂寺",
        "author": "張祜",
        "biography": "",
        "paragraphs": [
            "月明如水山頭寺，仰面看天石上行。",
            "夜半深廊人語定，一枝鬆動鶴來聲。"
        ],
        "notes": [
            ""
        ],
        "volume": "卷五百一十一",
        "no#": 124
    },
    {
        "title": "題潤州鶴林寺",
        "author": "張祜",
        "biography": "",
        "paragraphs": [
            "古寺名僧多異時，道情虛遣俗情悲。",
            "千年鶴在市朝變，來去舊山人不知。"
        ],
        "notes": [
            ""
        ],
        "volume": "卷五百一十一",
        "no#": 125
    },
    {
        "title": "題勝上人山房",
        "author": "張祜",
        "biography": "",
        "paragraphs": [
            "清晝房廊山半開，一瓶新汲灑莓苔。",
            "古松百尺始生葉，颯颯風聲天上來。"
        ],
        "notes": [
            ""
        ],
        "volume": "卷五百一十一",
        "no#": 126
    },
    {
        "title": "李夫人詞",
        "author": "張祜",
        "biography": "",
        "paragraphs": [
            "延年不語望三星，莫說夫人上涕零。",
            "爭奈世間惆悵在，甘泉宮夜看圖形。"
        ],
        "notes": [
            ""
        ],
        "volume": "卷五百一十一",
        "no#": 127
    },
    {
        "title": "題金陵渡",
        "author": "張祜",
        "biography": "",
        "paragraphs": [
            "金陵津渡小山樓，一宿行人自可愁。",
            "潮落夜江斜月裏，兩三星火是瓜州。"
        ],
        "notes": [
            ""
        ],
        "volume": "卷五百一十一",
        "no#": 128
    },
    {
        "title": "過陰陵",
        "author": "張祜",
        "biography": "",
        "paragraphs": [
            "壯士悽惶到山下，行人惆悵上山頭。",
            "生前此路已迷失，寂寞孤魂何處遊。"
        ],
        "notes": [
            ""
        ],
        "volume": "卷五百一十一",
        "no#": 129
    },
    {
        "title": "縱游淮南",
        "author": "張祜",
        "biography": "",
        "paragraphs": [
            "十裏長街市井連，月明橋上看神仙。",
            "人生只合揚州死，禪智山光好墓田。"
        ],
        "notes": [
            ""
        ],
        "volume": "卷五百一十一",
        "no#": 130
    },
    {
        "title": "登樂游原",
        "author": "張祜",
        "biography": "",
        "paragraphs": [
            "幾年詩酒滯江幹，水積雲重思萬端。",
            "今日南方惆悵盡，樂游原上見長安。"
        ],
        "notes": [
            ""
        ],
        "volume": "卷五百一十一",
        "no#": 131
    },
    {
        "title": "過石頭城",
        "author": "張祜",
        "biography": "",
        "paragraphs": [
            "累累墟墓葬西原，六代同歸蔓草根。",
            "唯是歲華流盡處，石頭城下水千痕。"
        ],
        "notes": [
            ""
        ],
        "volume": "卷五百一十一",
        "no#": 132
    },
    {
        "title": "黃蜀葵花",
        "author": "張祜",
        "biography": "",
        "paragraphs": [
            "名花八葉嫩黃金，色照書窗透竹林。",
            "無奈美人閑把嗅，直疑檀口印中心。"
        ],
        "notes": [
            ""
        ],
        "volume": "卷五百一十一",
        "no#": 133
    },
    {
        "title": "楊花",
        "author": "張祜",
        "biography": "",
        "paragraphs": [
            "散亂隨風處處勻，庭前幾日雪花新。",
            "無端惹著潘郎鬢，驚殺綠窗紅粉人。"
        ],
        "notes": [
            ""
        ],
        "volume": "卷五百一十一",
        "no#": 134
    },
    {
        "title": "薔薇花",
        "author": "張祜",
        "biography": "",
        "paragraphs": [
            "曉風抹盡燕支顆，夜雨催成蜀錦機。",
            "當晝開時正明媚，故鄉疑是買臣歸。"
        ],
        "notes": [
            ""
        ],
        "volume": "卷五百一十一",
        "no#": 135
    },
    {
        "title": "戲顏郎中獵",
        "author": "張祜",
        "biography": "",
        "paragraphs": [
            "忽聞射獵出軍城，人著戎衣馬帶纓。",
            "倒把角弓呈一箭，滿川狐兔當頭行。"
        ],
        "notes": [
            ""
        ],
        "volume": "卷五百一十一",
        "no#": 136
    },
    {
        "title": "江上旅泊呈杜員外",
        "author": "張祜",
        "biography": "",
        "paragraphs": [
            "牛渚南來沙岸長，遠吟佳句望池陽。",
            "野人未必非毛遂，太守還須是孟嘗。"
        ],
        "notes": [
            ""
        ],
        "volume": "卷五百一十一",
        "no#": 137
    },
    {
        "title": "容兒缽頭",
        "author": "張祜",
        "biography": "",
        "paragraphs": [
            "爭走金車叱鞅牛，笑聲唯是說千秋。",
            "兩邊角子羊門裏，猶學容兒弄缽頭。"
        ],
        "notes": [
            ""
        ],
        "volume": "卷五百一十一",
        "no#": 138
    },
    {
        "title": "熱戲樂",
        "author": "張祜",
        "biography": "",
        "paragraphs": [
            "熱戲爭心劇火燒，銅槌暗熱不相饒。",
            "上皇失喜甯王笑，百尺幢竿果動搖。"
        ],
        "notes": [
            ""
        ],
        "volume": "卷五百一十一",
        "no#": 139
    },
    {
        "title": "玉環琵琶",
        "author": "張祜",
        "biography": "",
        "paragraphs": [
            "宮樓一曲琵琶聲，滿眼雲山是去程。",
            "回顧段師非汝意，玉環休把恨分明。"
        ],
        "notes": [
            ""
        ],
        "volume": "卷五百一十一",
        "no#": 140
    },
    {
        "title": "題酸棗驛前碑",
        "author": "張祜",
        "biography": "",
        "paragraphs": [
            "蒼苔古澀自雕疏，誰道中郎筆力餘。",
            "長愛當時遇王粲，每來碑下不關書。"
        ],
        "notes": [
            ""
        ],
        "volume": "卷五百一十一",
        "no#": 141
    },
    {
        "title": "題朱兵曹山居",
        "author": "張祜",
        "biography": "",
        "paragraphs": [
            "朱氏西齋萬卷書，水門山闊自高疏。",
            "我來穿穴非無意，願向君家作壁魚。"
        ],
        "notes": [
            ""
        ],
        "volume": "卷五百一十一",
        "no#": 142
    },
    {
        "title": "題畫僧二首",
        "author": "張祜",
        "biography": "",
        "paragraphs": [
            "骨峭情高彼岸人，一杯長泛海為津。",
            "僧儀又入清流品，卻恐前生是許詢。",
            "瘦頸隆肩碧眼生，翰林親贊虎頭能。",
            "終年不語看如意，似證禪心入大乘。"
        ],
        "notes": [
            ""
        ],
        "volume": "卷五百一十一",
        "no#": 143
    },
    {
        "title": "送走馬使",
        "author": "張祜",
        "biography": "",
        "paragraphs": [
            "新樣花文配蜀羅，同心雙帶蹙金蛾。",
            "慣將喉舌傳軍好，馬跡鈴聲遍兩河。"
        ],
        "notes": [
            ""
        ],
        "volume": "卷五百一十一",
        "no#": 144
    },
    {
        "title": "題禦溝",
        "author": "張祜",
        "biography": "",
        "paragraphs": [
            "萬樹垂楊拂禦溝，溶溶漾漾繞神州。",
            "都緣濟物心無阻，從此恩波處處流。"
        ],
        "notes": [
            ""
        ],
        "volume": "卷五百一十一",
        "no#": 145
    },
    {
        "title": "題青龍寺",
        "author": "張祜",
        "biography": "",
        "paragraphs": [
            "二十年沈滄海間，一游京國也應閑。",
            "人人盡到求名處，獨向青龍寺看山。"
        ],
        "notes": [
            ""
        ],
        "volume": "卷五百一十一",
        "no#": 146
    },
    {
        "title": "硫黃",
        "author": "張祜",
        "biography": "",
        "paragraphs": [
            "一粒硫黃入貴門，寢堂深處問玄言。",
            "時人盡說韋山甫，昨日餘幹吊子孫。"
        ],
        "notes": [
            ""
        ],
        "volume": "卷五百一十一",
        "no#": 147
    },
    {
        "title": "散花樓",
        "author": "張祜",
        "biography": "",
        "paragraphs": [
            "錦江城外錦城頭，回望秦川上軫憂。",
            "正值血魂來夢裏，杜鵑聲在散花樓。"
        ],
        "notes": [
            ""
        ],
        "volume": "卷五百一十一",
        "no#": 148
    },
    {
        "title": "王家五弦",
        "author": "張祜",
        "biography": "",
        "paragraphs": [
            "五條弦出萬端情，撚撥間關漫態生。",
            "唯羨風流田太守，小金鈴子耳邊鳴。"
        ],
        "notes": [
            ""
        ],
        "volume": "卷五百一十一",
        "no#": 149
    },
    {
        "title": "聽薛陽陶吹蘆管",
        "author": "張祜",
        "biography": "",
        "paragraphs": [
            "紫清人下薛陽陶，末曲新笳調更高。",
            "無奈一聲天外絕，百年已死斷腸刀。"
        ],
        "notes": [
            ""
        ],
        "volume": "卷五百一十一",
        "no#": 150
    },
    {
        "title": "過汾水關",
        "author": "張祜",
        "biography": "",
        "paragraphs": [
            "千里南來背日行，關門無事一侯嬴。",
            "山根百尺路前去，十夜耳中汾水聲。"
        ],
        "notes": [
            ""
        ],
        "volume": "卷五百一十一",
        "no#": 151
    },
    {
        "title": "櫻桃",
        "author": "張祜",
        "biography": "",
        "paragraphs": [
            "石榴未拆梅猶小，愛此山花四五株。",
            "斜日庭前風嫋嫋，碧油千片漏紅珠。"
        ],
        "notes": [
            ""
        ],
        "volume": "卷五百一十一",
        "no#": 152
    },
    {
        "title": "酬淩秀才惠枕",
        "author": "張祜",
        "biography": "",
        "paragraphs": [
            "八寸黃楊惠不輕，虎頭光照簟文清。",
            "空心想此緣成夢，拔劍燈前一夜行。"
        ],
        "notes": [
            ""
        ],
        "volume": "卷五百一十一",
        "no#": 153
    },
    {
        "title": "感春申君",
        "author": "張祜",
        "biography": "",
        "paragraphs": [
            "薄俗何心議感恩，諂容卑跡賴君門。",
            "春申還道三千客，寂寞無人殺李園。"
        ],
        "notes": [
            ""
        ],
        "volume": "卷五百一十一",
        "no#": 154
    },
    {
        "title": "孟才人歎",
        "author": "張祜",
        "biography": "",
        "paragraphs": [
            "偶因歌態詠嬌嚬，傳唱宮中十二春。",
            "卻為一聲河滿子，下泉須吊舊才人。"
        ],
        "notes": [
            ""
        ],
        "volume": "卷五百一十一",
        "no#": 155
    },
    {
        "title": "聽簡上人吹蘆管三首",
        "author": "張祜",
        "biography": "",
        "paragraphs": [
            "蜀國僧吹蘆一枝，隴西遊客淚先垂。",
            "至今留得新聲在，卻為中原人不知。",
            "細蘆僧管夜沉沉，越鳥巴猿寄恨吟。",
            "吹到耳邊聲盡處，一條絲斷碧雲心。",
            "月落江城樹繞鴉，一聲蘆管是天涯。",
            "分明西國人來說，赤佛堂西是漢家。"
        ],
        "notes": [
            ""
        ],
        "volume": "卷五百一十一",
        "no#": 156
    },
    {
        "title": "聽岳州徐員外彈琴",
        "author": "張祜",
        "biography": "",
        "paragraphs": [
            "玉律潛符一古琴，哲人心見聖人心。",
            "盡日南風似遺意，九疑猿鳥滿山吟。"
        ],
        "notes": [
            ""
        ],
        "volume": "卷五百一十一",
        "no#": 157
    },
    {
        "title": "鉤弋夫人詞",
        "author": "張祜",
        "biography": "",
        "paragraphs": [
            "惆悵雲陵事不回，萬金重更築仙台。",
            "莫言天上無消息，猶是夫人作鳥來。"
        ],
        "notes": [
            ""
        ],
        "volume": "卷五百一十一",
        "no#": 158
    },
    {
        "title": "鴻溝",
        "author": "張祜",
        "biography": "",
        "paragraphs": [
            "龍蛇百戰爭天下，各制雄心指此溝。",
            "寧似九州分國土，地圖初割海中流。"
        ],
        "notes": [
            ""
        ],
        "volume": "卷五百一十一",
        "no#": 159
    },
    {
        "title": "悲納鐵",
        "author": "張祜",
        "biography": "",
        "paragraphs": [
            "長聞為政古諸侯，使佩刀人盡佩牛。",
            "誰謂今來正耕墾，卻銷農器作戈矛。"
        ],
        "notes": [
            ""
        ],
        "volume": "卷五百一十一",
        "no#": 160
    },
    {
        "title": "胡渭州",
        "author": "張祜",
        "biography": "",
        "paragraphs": [
            "亭亭孤月照行舟，寂寂長江萬里流。",
            "鄉國不知何處是，雲山漫漫使人愁。"
        ],
        "notes": [
            ""
        ],
        "volume": "卷五百一十一",
        "no#": 161
    },
    {
        "title": "破陣樂",
        "author": "張祜",
        "biography": "",
        "paragraphs": [
            "秋風四面足風沙，塞外征人暫別家。",
            "千里不辭行路遠，時光早晚到天涯。"
        ],
        "notes": [
            ""
        ],
        "volume": "卷五百一十一",
        "no#": 162
    },
    {
        "title": "楓橋",
        "author": "張祜",
        "biography": "",
        "paragraphs": [
            "長洲苑外草蕭蕭，卻算遊城歲月遙。",
            "唯有別時今不忘，暮煙疏雨過楓橋。"
        ],
        "notes": [
            ""
        ],
        "volume": "卷五百一十一",
        "no#": 163
    },
    {
        "title": "句",
        "author": "張祜",
        "biography": "",
        "paragraphs": [
            "萬國見清道，一身成白頭。（《上令狐相公》。",
            "以下見《紀事》）",
            "此地榮辱盛，豈宜山中人。",
            "椿兒繞樹春園裏，桂子尋花夜月中。",
            "一身扶杖二兒隨。",
            "夏雨蓮苞破，秋風桂子凋。（《題天竺寺》。",
            "以下並見《海錄碎事》）",
            "杜鵑花發杜鵑叫，烏臼花生烏臼啼。",
            "茶風無奈筆，酒禿不勝簪。"
        ],
        "notes": [
            ""
        ],
        "volume": "卷五百一十一",
        "no#": 164
    }
]