[
    {
        "title": "秋夜閒居即事寄廬山鄭員外、蜀郡符處士",
        "author": "楊巨源",
        "biography": "",
        "paragraphs": [
            "憂思繁未整，良辰會無由。引領遲佳音，星紀屢以周。",
            "蓬閬絕華耀，況乃處窮愁。墜葉寒擁砌，燈火夜悠悠。",
            "開琴弄清弦，窺月俯澄流。冉冉鴻雁度，蕭蕭帷箔秋。",
            "悵懷石門詠，緬慕碧雞遊。仿佛蒙顏色，崇蘭隱芳洲。"
        ],
        "notes": [
            ""
        ],
        "volume": "卷三百三十三",
        "no#": 1
    },
    {
        "title": "獨不見",
        "author": "楊巨源",
        "biography": "",
        "paragraphs": [
            "東風豔陽色，柳綠花如霰。競理同心鬟，爭持合歡扇。",
            "香傳賈娘手，粉離何郎面。最恨捲簾時，含情獨不見。"
        ],
        "notes": [
            ""
        ],
        "volume": "卷三百三十三",
        "no#": 2
    },
    {
        "title": "題趙孟莊",
        "author": "楊巨源",
        "biography": "",
        "paragraphs": [
            "管鮑化為塵，交友存如線。升堂俱自媚，得路難相見。",
            "懿君敦三益，頹俗期一變。心同襲芝蘭，氣合回霜霰。",
            "石門雲臥久，玉洞花尋遍。王浚愛旌旗，梁竦勞州縣。",
            "煙鴻秋更遠，天馬寒愈健。願事郭先生，青囊書幾卷。"
        ],
        "notes": [
            ""
        ],
        "volume": "卷三百三十三",
        "no#": 3
    },
    {
        "title": "辭魏博田尚書出境後，感恩戀德，因登叢台",
        "author": "楊巨源",
        "biography": "",
        "paragraphs": [
            "薦書及龍鍾，此事鏤心骨。親知殊悢悢，徒禦方咄咄。",
            "叢台邯鄲郭，臺上見新月。離恨始分明，歸思更超忽。",
            "懷仁淚空盡，感事情又發。他時躧履聲，曉日照丹闕。"
        ],
        "notes": [
            ""
        ],
        "volume": "卷三百三十三",
        "no#": 4
    },
    {
        "title": "夏日苦熱，同長孫主簿過仁壽寺納涼",
        "author": "楊巨源",
        "biography": "",
        "paragraphs": [
            "火入天地爐，南方正何劇。四郊長雲紅，六合太陽赤。",
            "赫赫沸泉壑，焰焰焦砂石。思減祝融權，期匡諸子宅。",
            "因投竹林寺，一問青蓮客。心空得清涼，理證等喧寂。",
            "開襟天籟回，步履雨花積。微風動珠簾，惠氣入瑤席。",
            "境閑性方謐，塵遠趣皆適。淹駕殊未還，朱欄敞虛碧。"
        ],
        "notes": [
            ""
        ],
        "volume": "卷三百三十三",
        "no#": 5
    },
    {
        "title": "送李虞仲秀才歸東都，因寄元李二友",
        "author": "楊巨源",
        "biography": "",
        "paragraphs": [
            "高翼閑未倦，孤雲曠無期。晴霞海西畔，秋草燕南時。",
            "鄴中多上才，耿耿丹霄姿。顧我於逆旅，與君發光儀。",
            "同將儒者方，獲忝攜人知。幽蘭與芳佩，寒玉鏘美詞。",
            "舊友在伊洛，鳴蟬思山陂。到來再春風，夢盡雙瓊枝。",
            "素業且無負，青冥殊未遲。南橋天氣好，脈脈一相思。"
        ],
        "notes": [
            ""
        ],
        "volume": "卷三百三十三",
        "no#": 6
    },
    {
        "title": "和盧諫議朝回書情即事寄兩省閣老兼呈二起居諫院諸院長",
        "author": "楊巨源",
        "biography": "",
        "paragraphs": [
            "寵位資寂用，回頭憐二疏。超遙比鶴性，皎潔同僧居。",
            "華組澹無累，單床歡有餘。題詩天風灑，屬思紅霞舒。",
            "藹藹延合東，晨光映林初。爐香深內殿，山色明前除。",
            "對客默焚稿，何人知諫書。全仁氣逾勁，大辨言甚徐。",
            "逸步寄青瑣，閑吟親綺疏。清輝被鸞渚，瑞藹含龍渠。",
            "謝監營野墅，陶公愛吾廬。悠然遠者懷，聖代飄長裾。",
            "端弼緝元化，至音生太虛。一戎殄欃槍，重譯充儲胥。",
            "借地種寒竹，看雲憶春蔬。靈機棲杳冥，談笑登軒車。",
            "晚跡識麒麟，秋英見芙蕖。危言直且莊，曠抱鬱以攄。",
            "志業耿冰雪，光容粲璠璵。時賢儼仙掖，氣謝心何如。"
        ],
        "notes": [
            ""
        ],
        "volume": "卷三百三十三",
        "no#": 7
    },
    {
        "title": "奉酬竇郎中早入省苦寒見寄",
        "author": "楊巨源",
        "biography": "",
        "paragraphs": [
            "玄冥怒含風，群物戒嚴節。空山頑石破，幽澗層冰裂。",
            "題詩金華彥，接武丹霄烈。曠懷玉京雲，孤唱粉垣雪。",
            "窮陰總凝冱，正氣直肅殺。天狼看墜地，霜兔敢拒穴。",
            "悠然蓬蒿士，亦得奉朝謁。羸驂苦遲遲，單僕怨切切。",
            "端闈仙階邃，廣陌凍橋滑。旭日鴛鷺行，瑞煙芙蓉闕。",
            "司寒申鄭重，成歲在凜冽。謝監逢酒時，袁生閉門月。",
            "漸思霜霰減，欲報陽和發。誰家挾纊心，何地當壚熱。",
            "慘舒能一改，恭聽遠者說。"
        ],
        "notes": [
            ""
        ],
        "volume": "卷三百三十三",
        "no#": 8
    },
    {
        "title": "野園獻果呈員外",
        "author": "楊巨源",
        "biography": "",
        "paragraphs": [
            "西園果初熟，上客心逾愜。凝粉乍辭枝，飄紅仍帶葉。",
            "幽姿寫瓊實，殷彩呈妝頰。持此贈佳期，清芬羅袖裛。"
        ],
        "notes": [
            ""
        ],
        "volume": "卷三百三十三",
        "no#": 9
    },
    {
        "title": "大堤曲",
        "author": "楊巨源",
        "biography": "",
        "paragraphs": [
            "二八嬋娟大堤女，開壚相對依江渚。待客登樓向水看，",
            "自傳芳酒涴紅袖，誰調妍妝回翠娥。珍簟華燈夕陽後，",
            "歲歲逢迎沙岸間，北人多識綠雲鬟。無端嫁與五陵少，"
        ],
        "notes": [
            ""
        ],
        "volume": "卷三百三十三",
        "no#": 10
    },
    {
        "title": "楊花落",
        "author": "楊巨源",
        "biography": "",
        "paragraphs": [
            "北斗南回春物老，紅英落盡綠尚早。韶風澹蕩無所依，",
            "人家女兒出羅幕，靜掃玉庭待花落。寶環纖手捧更飛，",
            "東園桃李芳已歇，獨有楊花嬌暮春。"
        ],
        "notes": [
            ""
        ],
        "volume": "卷三百三十三",
        "no#": 11
    },
    {
        "title": "月宮詞",
        "author": "楊巨源",
        "biography": "",
        "paragraphs": [
            "宮中月明何所似，如積如流滿田地。迥過前殿曾學眉，",
            "藻井浮花共陵亂，玉階零露相裴回。稍映明河泛仙馭，",
            "皎皎蒼蒼千里同，穿煙飄葉九門通。珠簾欲卷畏成水，",
            "飛蓋愁看素暈低，稱觴願踏清輝遍。江上無雲夜可憐，"
        ],
        "notes": [
            ""
        ],
        "volume": "卷三百三十三",
        "no#": 12
    },
    {
        "title": "贈從弟茂卿",
        "author": "楊巨源",
        "biography": "",
        "paragraphs": [
            "吾從驥足楊茂卿，性靈且奇才甚清。海內方微風雅道，",
            "王維證時符水月，杜甫狂處遺天地。流水東西岐路分，"
        ],
        "notes": [
            ""
        ],
        "volume": "卷三百三十三",
        "no#": 13
    },
    {
        "title": "烏啼曲贈張評事",
        "author": "楊巨源",
        "biography": "",
        "paragraphs": [
            "可憐楊葉複楊花，雪淨煙深碧玉家。烏棲不定枝條弱，"
        ],
        "notes": [
            ""
        ],
        "volume": "卷三百三十三",
        "no#": 14
    },
    {
        "title": "端午日伏蒙內侍賜晨服",
        "author": "楊巨源",
        "biography": "",
        "paragraphs": [
            "彩縷纖仍麗，淩風卷複開。方應五日至，應自九天來。",
            "在笥清光發，當軒暑氣回。遙知及時節，刀尺火雲催。"
        ],
        "notes": [
            ""
        ],
        "volume": "卷三百三十三",
        "no#": 15
    },
    {
        "title": "胡姬詞",
        "author": "楊巨源",
        "biography": "",
        "paragraphs": [
            "妍豔照江頭，春風好客留。當壚知妾慣，送酒為郎羞。",
            "香渡傳蕉扇，妝成上竹樓。數錢憐皓腕，非是不能留。"
        ],
        "notes": [
            ""
        ],
        "volume": "卷三百三十三",
        "no#": 16
    },
    {
        "title": "春日有贈",
        "author": "楊巨源",
        "biography": "",
        "paragraphs": [
            "堤暖柳絲斜，風光屬謝家。晚心應戀水，春恨定因花。",
            "步遠憐芳草，歸遲見綺霞。由來感情思，獨自惜年華。"
        ],
        "notes": [
            ""
        ],
        "volume": "卷三百三十三",
        "no#": 17
    },
    {
        "title": "襄陽樂",
        "author": "楊巨源",
        "biography": "",
        "paragraphs": [
            "閑隨少年去，試上大堤遊。畫角棲烏起，清弦過客愁。",
            "碑沉楚山石，珠徹漢江秋。處處風情好，盧家更上樓。"
        ],
        "notes": [
            ""
        ],
        "volume": "卷三百三十三",
        "no#": 18
    },
    {
        "title": "關山月",
        "author": "楊巨源",
        "biography": "",
        "paragraphs": [
            "蒼茫臨故關，迢遞照秋山。萬里平蕪靜，孤城落葉閑。",
            "露濃棲雁起，天遠戍兵還。複映征西府，光深組練間。"
        ],
        "notes": [
            ""
        ],
        "volume": "卷三百三十三",
        "no#": 19
    },
    {
        "title": "長城聞笛",
        "author": "楊巨源",
        "biography": "",
        "paragraphs": [
            "孤城笛滿林，斷續共霜砧。夜月降羌淚，秋風老將心。",
            "靜過寒壘遍，暗入故關深。惆悵梅花落，山川不可尋。"
        ],
        "notes": [
            ""
        ],
        "volume": "卷三百三十三",
        "no#": 20
    },
    {
        "title": "春晚東歸留贈李功曹",
        "author": "楊巨源",
        "biography": "",
        "paragraphs": [
            "芳田岐路斜，脈脈惜年華。雲路青絲騎，香含翠幰車。",
            "歌聲仍隔水，醉色未侵花。唯有懷鄉客，東飛羨曙鴉。"
        ],
        "notes": [
            ""
        ],
        "volume": "卷三百三十三",
        "no#": 21
    },
    {
        "title": "送殷員外使北蕃",
        "author": "楊巨源",
        "biography": "",
        "paragraphs": [
            "二軒將雨露，萬里入煙沙。和氣生中國，熏風屬外家。",
            "塞蘆隨雁影，關柳拂駝花。努力黃雲北，仙曹有雉車。"
        ],
        "notes": [
            ""
        ],
        "volume": "卷三百三十三",
        "no#": 22
    },
    {
        "title": "送許侍禦充雲南哀冊使判官",
        "author": "楊巨源",
        "biography": "",
        "paragraphs": [
            "萬里永昌城，威儀奉聖明。冰心瘴江冷，霜憲漏天晴。",
            "荒外開亭候，雲南降旆旌。他時功自許，絕域轉哀榮。"
        ],
        "notes": [
            ""
        ],
        "volume": "卷三百三十三",
        "no#": 23
    },
    {
        "title": "秋日題陳宗儒圃亭，淒然感舊",
        "author": "楊巨源",
        "biography": "",
        "paragraphs": [
            "曾隨何水部，待月東亭宿。今日重憑欄，清風空在竹。",
            "前山依舊碧，閑草經秋綠。時物方宛然，蛛絲一何速。"
        ],
        "notes": [
            ""
        ],
        "volume": "卷三百三十三",
        "no#": 24
    },
    {
        "title": "和鄭少師相公題慈恩寺禪院",
        "author": "楊巨源",
        "biography": "",
        "paragraphs": [
            "舊寺長桐孫，朝天是聖恩。謝公詩更老，蕭傅道方尊。",
            "白法知深得，蒼生要重論。若為將此望，心地向空門。"
        ],
        "notes": [
            ""
        ],
        "volume": "卷三百三十三",
        "no#": 25
    },
    {
        "title": "同趙校書題普救寺",
        "author": "楊巨源",
        "biography": "",
        "paragraphs": [
            "東門高處天，一望幾悠然。白浪過城下，青山滿寺前。",
            "塵光分驛道，嵐色到人煙。氣象須文字，逢君大雅篇。"
        ],
        "notes": [
            ""
        ],
        "volume": "卷三百三十三",
        "no#": 26
    },
    {
        "title": "春日與劉評事過故證上人院",
        "author": "楊巨源",
        "biography": "",
        "paragraphs": [
            "曾共劉諮議，同時事道林。與君方掩淚，來客是知心。",
            "階雪淩春積，鐘煙向夕深。依然舊童子，相送出花陰。"
        ],
        "notes": [
            ""
        ],
        "volume": "卷三百三十三",
        "no#": 27
    },
    {
        "title": "春雪題興善寺廣宣上人竹院",
        "author": "楊巨源",
        "biography": "",
        "paragraphs": [
            "皎潔青蓮客，焚香對雪朝。竹內催淅瀝，花雨讓飄颻。",
            "觸石和雲積，縈池拂水消。只應將日月，顏色不相饒。"
        ],
        "notes": [
            ""
        ],
        "volume": "卷三百三十三",
        "no#": 28
    },
    {
        "title": "清明日後土祠送田徹",
        "author": "楊巨源",
        "biography": "",
        "paragraphs": [
            "清明千萬家，處處是年華。榆柳芳辰火，梧桐今日花。",
            "祭祠結雲綺，遊陌擁香車。惆悵田郎去，原回煙樹斜。"
        ],
        "notes": [
            ""
        ],
        "volume": "卷三百三十三",
        "no#": 29
    },
    {
        "title": "酬令狐員外直夜書懷見寄",
        "author": "楊巨源",
        "biography": "",
        "paragraphs": [
            "花枝暖欲舒，粉署夜方初。世職推傳盛，春刑是減餘。",
            "芸香能護字，鉛槧善呈書。此地從頭白，經年望雉車。"
        ],
        "notes": [
            ""
        ],
        "volume": "卷三百三十三",
        "no#": 30
    },
    {
        "title": "題表丈三大夫書齋",
        "author": "楊巨源",
        "biography": "",
        "paragraphs": [
            "盛府自蓮花，群公是歲華。蘭姿丈人圃，松色大夫家。",
            "素卷堆瑤席，朱弦映絳紗。詩題三百首，高韻照春霞。"
        ],
        "notes": [
            ""
        ],
        "volume": "卷三百三十三",
        "no#": 31
    },
    {
        "title": "春日送沈贊府歸潯陽覲叔父",
        "author": "楊巨源",
        "biography": "",
        "paragraphs": [
            "潯陽阮咸宅，九派竹林前。花嶼高如浪，雲峰遠似天。",
            "江聲在南巷，海氣入東田。才子今朝去，風濤思渺然。"
        ],
        "notes": [
            ""
        ],
        "volume": "卷三百三十三",
        "no#": 32
    },
    {
        "title": "與李文仲秀才同賦泛酒花詩",
        "author": "楊巨源",
        "biography": "",
        "paragraphs": [
            "若道春無賴，飛花合逐風。巧知人意裏，解入酒杯中。",
            "香濕勝含露，光搖似泛空。請君回首看，幾片舞芳叢。"
        ],
        "notes": [
            ""
        ],
        "volume": "卷三百三十三",
        "no#": 33
    },
    {
        "title": "登寧州城樓",
        "author": "楊巨源",
        "biography": "",
        "paragraphs": [
            "宋玉本悲秋，今朝更上樓。清波城下去，此意重悠悠。",
            "晚菊臨杯思，寒山滿郡愁。故關非內地，一為漢家羞。"
        ],
        "notes": [
            ""
        ],
        "volume": "卷三百三十三",
        "no#": 34
    },
    {
        "title": "同薛侍禦登黎陽縣樓眺黃河",
        "author": "楊巨源",
        "biography": "",
        "paragraphs": [
            "倚檻恣流目，高城臨大川。九回紆白浪，一半在青天。",
            "氣肅晴空外，光翻曉日邊。開襟值佳景，懷抱更悠然。"
        ],
        "notes": [
            ""
        ],
        "volume": "卷三百三十三",
        "no#": 35
    },
    {
        "title": "和權相公南園閑涉寄廣宣上人",
        "author": "楊巨源",
        "biography": "",
        "paragraphs": [
            "浩氣抱天和，閑園載酒過。步因秋景曠，心向晚雲多。",
            "翠玉思回鳳，玄珠肯在鵝。問師登幾地，空性奈詩何。"
        ],
        "notes": [
            ""
        ],
        "volume": "卷三百三十三",
        "no#": 36
    },
    {
        "title": "供奉定法師歸安南",
        "author": "楊巨源",
        "biography": "",
        "paragraphs": [
            "故鄉南越外，萬里白雲峰。經論辭天去，香花入海逢。",
            "鷺濤清梵徹，蜃閣化城重。心到長安陌，交州後夜鐘。"
        ],
        "notes": [
            ""
        ],
        "volume": "卷三百三十三",
        "no#": 37
    },
    {
        "title": "池上竹",
        "author": "楊巨源",
        "biography": "",
        "paragraphs": [
            "一叢嬋娟色，四面清冷波。氣潤晚煙重，光閑秋露多。",
            "翠筠入疏柳，清影拂圓荷。歲晏琅玕實，心期有鳳過。"
        ],
        "notes": [
            ""
        ],
        "volume": "卷三百三十三",
        "no#": 38
    },
    {
        "title": "長安春遊",
        "author": "楊巨源",
        "biography": "",
        "paragraphs": [
            "鳳城春報曲江頭，上客年年是勝遊。日暖雲山當廣陌，",
            "桂壁朱門新邸第，漢家恩澤問酂侯。"
        ],
        "notes": [
            ""
        ],
        "volume": "卷三百三十三",
        "no#": 39
    },
    {
        "title": "送定法師歸蜀，法師即紅樓院供奉廣宣上人兄弟",
        "author": "楊巨源",
        "biography": "",
        "paragraphs": [
            "鳳城初日照紅樓，禁寺公卿識惠休。詩引棣華沾一雨，",
            "空性碧雲無處所，約公曾許剡溪遊。"
        ],
        "notes": [
            ""
        ],
        "volume": "卷三百三十三",
        "no#": 40
    },
    {
        "title": "早朝",
        "author": "楊巨源",
        "biography": "",
        "paragraphs": [
            "鐘聲清禁才應徹，漏報仙闈儼已開。雙闕薄煙籠菡萏，",
            "聖道逍遙更何事，願將巴曲贊康哉。"
        ],
        "notes": [
            ""
        ],
        "volume": "卷三百三十三",
        "no#": 41
    },
    {
        "title": "贈張將軍",
        "author": "楊巨源",
        "biography": "",
        "paragraphs": [
            "關西諸將揖容光，獨立營門劍有霜。知愛魯連歸海上，",
            "年少功高人最羨，漢家壇樹月蒼蒼。"
        ],
        "notes": [
            ""
        ],
        "volume": "卷三百三十三",
        "no#": 42
    },
    {
        "title": "和侯大夫秋原山觀征人回",
        "author": "楊巨源",
        "biography": "",
        "paragraphs": [
            "兩河戰罷萬方清，原上軍回識舊營。立馬望雲秋塞靜，",
            "聖代止戈資廟略，諸侯不復更長征。"
        ],
        "notes": [
            ""
        ],
        "volume": "卷三百三十三",
        "no#": 43
    },
    {
        "title": "送人過衛州",
        "author": "楊巨源",
        "biography": "",
        "paragraphs": [
            "憶昔征南府內遊，君家東合最淹留。縱橫聯句長侵曉，",
            "相思前路幾回首，滿眼青山過衛州。"
        ],
        "notes": [
            ""
        ],
        "volume": "卷三百三十三",
        "no#": 44
    },
    {
        "title": "寄中書同年舍人",
        "author": "楊巨源",
        "biography": "",
        "paragraphs": [
            "晴明紫閣最高峰，仙掖開簾范彥龍。五色天書詞煥爛，",
            "二十年前同日喜，碧霄何路得相逢。"
        ],
        "notes": [
            ""
        ],
        "volume": "卷三百三十三",
        "no#": 45
    },
    {
        "title": "酬于駙馬二首",
        "author": "楊巨源",
        "biography": "",
        "paragraphs": [
            "綺陌塵香曙色分，碧山如畫又逢君。蛟藏秋月一片水，",
            "陽和本是煙霄曲，須向花間次第聞。",
            "芳時碧落心應斷，今日清詞事不同。瑤草秋殘仙圃在，",
            "長得聞詩歡自足，會看春露濕蘭叢。"
        ],
        "notes": [
            ""
        ],
        "volume": "卷三百三十三",
        "no#": 46
    },
    {
        "title": "將歸東都寄令狐舍人",
        "author": "楊巨源",
        "biography": "",
        "paragraphs": [
            "綠楊紅杏滿城春，一騎悠悠萬井塵。岐路未關今日事，",
            "多病晚來還有策，雒陽山色舊相親。"
        ],
        "notes": [
            ""
        ],
        "volume": "卷三百三十三",
        "no#": 47
    },
    {
        "title": "寄江州白司馬",
        "author": "楊巨源",
        "biography": "",
        "paragraphs": [
            "江州司馬平安否，惠遠東林住得無。湓浦曾聞似衣帶，",
            "莫謾拘牽雨花社，青雲依舊是前途。"
        ],
        "notes": [
            ""
        ],
        "volume": "卷三百三十三",
        "no#": 48
    },
    {
        "title": "薛司空自青州歸朝",
        "author": "楊巨源",
        "biography": "",
        "paragraphs": [
            "天眷君陳久在東，歸朝人看大司空。黃河岸畔長無事，",
            "一門累葉淩煙閣，次第儀形漢上公。"
        ],
        "notes": [
            ""
        ],
        "volume": "卷三百三十三",
        "no#": 49
    },
    {
        "title": "送章孝標校書歸杭州因寄白舍人",
        "author": "楊巨源",
        "biography": "",
        "paragraphs": [
            "曾過靈隱江邊寺，獨宿東樓看海門。潮色銀河鋪碧落，",
            "若訪郡人徐孺子，應須騎馬到沙村。"
        ],
        "notes": [
            ""
        ],
        "volume": "卷三百三十三",
        "no#": 50
    },
    {
        "title": "述舊紀勳寄太原李光顏侍中二首",
        "author": "楊巨源",
        "biography": "",
        "paragraphs": [
            "玉塞含淒見雁行，北垣新詔拜龍驤。弟兄間世真飛將，",
            "河源收地心猶壯，笑向天西萬里霜。",
            "倚天長劍截雲孤，報國縱橫見丈夫。五載登壇真宰相，",
            "料敵知機在方寸，不勞心力講陰符。"
        ],
        "notes": [
            ""
        ],
        "volume": "卷三百三十三",
        "no#": 51
    },
    {
        "title": "酬盧員外",
        "author": "楊巨源",
        "biography": "",
        "paragraphs": [
            "謝傅旌旗控上游，盧郎樽俎借前籌。舜城風土臨清廟，",
            "滿筵舊府笙歌在，獨有羊曇最淚流。"
        ],
        "notes": [
            ""
        ],
        "volume": "卷三百三十三",
        "no#": 52
    },
    {
        "title": "古意贈王常侍",
        "author": "楊巨源",
        "biography": "",
        "paragraphs": [
            "繡戶紗窗北裏深，香風暗動鳳凰簪。組紃常在佳人手。",
            "刀尺空搖寒女心。欲學齊謳逐雲管，還思楚練拂霜砧。",
            "東家少婦當機織，應念無衣雪滿林。"
        ],
        "notes": [
            ""
        ],
        "volume": "卷三百三十三",
        "no#": 53
    },
    {
        "title": "送裴中丞出使",
        "author": "楊巨源",
        "biography": "",
        "paragraphs": [
            "一清淮甸假朝綱，金印初迎細柳黃。辭闕天威和雨露，",
            "宣諭生靈真重任，回軒應問石渠郎。"
        ],
        "notes": [
            ""
        ],
        "volume": "卷三百三十三",
        "no#": 54
    },
    {
        "title": "送絳州盧使君",
        "author": "楊巨源",
        "biography": "",
        "paragraphs": [
            "應將清淨結心期，又共陽和到郡時。絳老問年須算字，",
            "他日征還作霖雨，不須求賽敬亭祠。"
        ],
        "notes": [
            ""
        ],
        "volume": "卷三百三十三",
        "no#": 55
    },
    {
        "title": "贈李傅",
        "author": "楊巨源",
        "biography": "",
        "paragraphs": [
            "知因公望掩能文，誓激明誠在致君。曾罷雙旌瞻白日，"
        ],
        "notes": [
            ""
        ],
        "volume": "卷三百三十三",
        "no#": 56
    },
    {
        "title": "上裴中丞",
        "author": "楊巨源",
        "biography": "",
        "paragraphs": [
            "六年西掖弘湯誥，三捷東堂總漢科。政引風霜成物色，",
            "應笑白須揚執戟，可憐春日老如何。"
        ],
        "notes": [
            ""
        ],
        "volume": "卷三百三十三",
        "no#": 57
    },
    {
        "title": "和人與人分惠賜冰",
        "author": "楊巨源",
        "biography": "",
        "paragraphs": [
            "天水藏來玉墮空，先頒密署幾人同。映盤皎潔非資月，",
            "麗詞珍貺難雙有，迢遞金輿殿角東。"
        ],
        "notes": [
            ""
        ],
        "volume": "卷三百三十三",
        "no#": 58
    },
    {
        "title": "觀打球有作",
        "author": "楊巨源",
        "biography": "",
        "paragraphs": [
            "親掃球場如砥平，龍驤驟馬曉光晴。入門百拜瞻雄勢，",
            "欲令四海氛煙靜，杖底纖塵不敢生。"
        ],
        "notes": [
            ""
        ],
        "volume": "卷三百三十三",
        "no#": 59
    },
    {
        "title": "早春即事呈劉員外",
        "author": "楊巨源",
        "biography": "",
        "paragraphs": [
            "明朝晴暖即相隨，肯信春光被雨欺。且任文書堆案上，",
            "更待雜芳成豔錦，鄴中爭唱仲宣詩。"
        ],
        "notes": [
            ""
        ],
        "volume": "卷三百三十三",
        "no#": 60
    },
    {
        "title": "送司徒童子",
        "author": "楊巨源",
        "biography": "",
        "paragraphs": [
            "衛多君子魯多儒，七歲聞天笑舞雩。光彩春風初轉蕙，",
            "況複元侯旌爾善，桂林枝上得鵷雛。"
        ],
        "notes": [
            ""
        ],
        "volume": "卷三百三十三",
        "no#": 61
    },
    {
        "title": "寄昭應王丞",
        "author": "楊巨源",
        "biography": "",
        "paragraphs": [
            "武皇金輅輾香塵，每歲朝元及此辰。光動泉心初浴日，",
            "瑞靄朝朝猶望幸，天教赤縣有詩人。"
        ],
        "notes": [
            ""
        ],
        "volume": "卷三百三十三",
        "no#": 62
    },
    {
        "title": "酬崔博士",
        "author": "楊巨源",
        "biography": "",
        "paragraphs": [
            "自知頑叟更何能，唯學雕蟲謬見稱。長被有情邀唱和，",
            "今日為君書壁右，孤城莫怕世人憎。"
        ],
        "notes": [
            ""
        ],
        "volume": "卷三百三十三",
        "no#": 63
    },
    {
        "title": "酬裴舍人見寄",
        "author": "楊巨源",
        "biography": "",
        "paragraphs": [
            "誰道重遷是舊班，自將霄漢比鄉關。二妃樓下宜臨水，",
            "詩陪亞相逾三紀，石笥煙霞不共攀。"
        ],
        "notes": [
            ""
        ],
        "volume": "卷三百三十三",
        "no#": 64
    },
    {
        "title": "和劉員外陪韓僕射野亭公宴",
        "author": "楊巨源",
        "biography": "",
        "paragraphs": [
            "好客風流玳瑁簪，重簷高幕曉沉沉。綺筵霜重旌旗滿，",
            "寒笳一曲嚴城暮，雲騎連嘶香外林。"
        ],
        "notes": [
            ""
        ],
        "volume": "卷三百三十三",
        "no#": 65
    },
    {
        "title": "酬崔駙馬惠箋百張兼貽四韻",
        "author": "楊巨源",
        "biography": "",
        "paragraphs": [
            "百張雲樣亂花開，七字文頭豔錦回。浮碧空從天上得，",
            "滿篋清光應照眼，欲題凡韻輒裴回。"
        ],
        "notes": [
            ""
        ],
        "volume": "卷三百三十三",
        "no#": 66
    },
    {
        "title": "贈史開封",
        "author": "楊巨源",
        "biography": "",
        "paragraphs": [
            "天低荒草誓師壇，鄧艾心知戰地寬。鼓角迥臨霜野曙，",
            "曾從伏波征絕域，磧西蕃部怯金鞍。"
        ],
        "notes": [
            ""
        ],
        "volume": "卷三百三十三",
        "no#": 67
    },
    {
        "title": "奉寄通州元九侍禦",
        "author": "楊巨源",
        "biography": "",
        "paragraphs": [
            "大明宮殿鬱蒼蒼，紫禁龍樓直署香。九陌華軒爭道路，",
            "共說聖朝容直氣，期君新歲奉恩光。"
        ],
        "notes": [
            ""
        ],
        "volume": "卷三百三十三",
        "no#": 68
    },
    {
        "title": "贈渾鉅中允",
        "author": "楊巨源",
        "biography": "",
        "paragraphs": [
            "公子髫年四海聞，城南侍獵雪雰雰。馬盤曠野弦開月，",
            "一枝瓊萼朝光好，彩服飄飄從冠軍。"
        ],
        "notes": [
            ""
        ],
        "volume": "卷三百三十三",
        "no#": 69
    },
    {
        "title": "重送胡大夫赴振武",
        "author": "楊巨源",
        "biography": "",
        "paragraphs": [
            "向年擢桂儒生業，今日分茅聖主恩。旌旆仍將過鄉路，",
            "布惠宣威大夫事，不妨詩思許琴尊。"
        ],
        "notes": [
            ""
        ],
        "volume": "卷三百三十三",
        "no#": 70
    },
    {
        "title": "送陳判官罷舉赴江外",
        "author": "楊巨源",
        "biography": "",
        "paragraphs": [
            "練思多時冰雪清，拂衣無語別書生。莫將甲乙為前累，",
            "心期玉帳親台位，魏勃因君說姓名。"
        ],
        "notes": [
            ""
        ],
        "volume": "卷三百三十三",
        "no#": 71
    },
    {
        "title": "奉和裴相公",
        "author": "楊巨源",
        "biography": "",
        "paragraphs": [
            "竹寺題名一半空，衰榮三十六人中。在生本要求知己，",
            "若為問得蒼蒼意，造化無言自是功。"
        ],
        "notes": [
            ""
        ],
        "volume": "卷三百三十三",
        "no#": 72
    },
    {
        "title": "和大夫邊春呈長安親故",
        "author": "楊巨源",
        "biography": "",
        "paragraphs": [
            "嚴城吹笛思寒梅，二月冰河一半開。紫陌詩情依舊在，",
            "旌旆朝天不知晚，將星高處近三台。"
        ],
        "notes": [
            ""
        ],
        "volume": "卷三百三十三",
        "no#": 73
    },
    {
        "title": "張郎中段員外初直翰林報寄長句",
        "author": "楊巨源",
        "biography": "",
        "paragraphs": [
            "秋空如練瑞雲明，天上人間莫問程。丹鳳詞頭供二妙，",
            "啟沃朝朝深禁裏，香爐煙外是公卿。"
        ],
        "notes": [
            ""
        ],
        "volume": "卷三百三十三",
        "no#": 74
    },
    {
        "title": "奉酬端公春雪見寄",
        "author": "楊巨源",
        "biography": "",
        "paragraphs": [
            "造化多情狀物親，剪花鋪玉萬重新。閑飄上路呈豐歲，",
            "遙知獨立芝蘭閣，滿眼清光壓俗塵。"
        ],
        "notes": [
            ""
        ],
        "volume": "卷三百三十三",
        "no#": 75
    },
    {
        "title": "盧郎中拜陵遇雪蒙見召因寄",
        "author": "楊巨源",
        "biography": "",
        "paragraphs": [
            "南宮使者有光輝，欲拜諸陵瑞雪飛。蘋葉已修青玉薦，",
            "寒冷出郊猶未得，羨公將事看芳菲。"
        ],
        "notes": [
            ""
        ],
        "volume": "卷三百三十三",
        "no#": 76
    },
    {
        "title": "冬夜陪丘侍禦先輩聽崔校書彈琴",
        "author": "楊巨源",
        "biography": "",
        "paragraphs": [
            "雪滿中庭月映林，謝家幽賞在瑤琴。楚妃波浪天南遠，",
            "若將雅調開詩興，未抵丘遲一片心。"
        ],
        "notes": [
            ""
        ],
        "volume": "卷三百三十三",
        "no#": 77
    },
    {
        "title": "元日含元殿下立仗丹鳳樓門下宣赦相公稱賀二首",
        "author": "楊巨源",
        "biography": "",
        "paragraphs": [
            "天垂台耀掃欃槍，壽獻香山祝聖明。丹鳳樓前歌九奏，",
            "從此登封資廟略，兩河連海一時清。",
            "臨軒啟扇似雲收，率土朝天劇水流。瑞色含春當正殿，",
            "請問漢家功第一，麒麟閣上識酂侯。"
        ],
        "notes": [
            ""
        ],
        "volume": "卷三百三十三",
        "no#": 78
    },
    {
        "title": "元日觀朝",
        "author": "楊巨源",
        "biography": "",
        "paragraphs": [
            "北極長尊報聖期，周家何用問元龜。天顏入曙千官拜，",
            "微臣願獻堯人祝，壽酒年年太液池。"
        ],
        "notes": [
            ""
        ],
        "volume": "卷三百三十三",
        "no#": 79
    },
    {
        "title": "題賈巡官林亭",
        "author": "楊巨源",
        "biography": "",
        "paragraphs": [
            "白鳥閑棲亭樹枝，綠樽仍對菊花籬。許詢本愛交禪侶，",
            "門前長者無虛轍，一片寒光動水池。"
        ],
        "notes": [
            ""
        ],
        "volume": "卷三百三十三",
        "no#": 80
    },
    {
        "title": "和元員外題升平裏新齋",
        "author": "楊巨源",
        "biography": "",
        "paragraphs": [
            "自知休沐諸幽勝，遂肯高齋枕廣衢。舊地已開新玉圃，",
            "此外唯應任真宰，同塵敢是道門樞。"
        ],
        "notes": [
            ""
        ],
        "volume": "卷三百三十三",
        "no#": 81
    },
    {
        "title": "送澹公歸嵩山龍潭寺葬本師",
        "author": "楊巨源",
        "biography": "",
        "paragraphs": [
            "野煙秋水蒼茫遠，禪境真機去住閑。雙樹為家思舊壑，",
            "莫戀本師金骨地，空門無處複無關。"
        ],
        "notes": [
            ""
        ],
        "volume": "卷三百三十三",
        "no#": 82
    },
    {
        "title": "邵州陪王郎中宴",
        "author": "楊巨源",
        "biography": "",
        "paragraphs": [
            "西塞無塵多玉筵，貔貅鴛鷺儼相連。紅茵照水開樽俎，",
            "魯儒縱使他時有，不似歡娛及少年。"
        ],
        "notes": [
            ""
        ],
        "volume": "卷三百三十三",
        "no#": 83
    },
    {
        "title": "和令狐舍人酬峰上人題山欄孤竹",
        "author": "楊巨源",
        "biography": "",
        "paragraphs": [
            "滿院冰姿粉籜殘，一莖青翠近簾端。離叢自欲親香火，",
            "范雲許訪西林寺，枝葉須和彩鳳看。"
        ],
        "notes": [
            ""
        ],
        "volume": "卷三百三十三",
        "no#": 84
    },
    {
        "title": "寄贈田倉曹灣",
        "author": "楊巨源",
        "biography": "",
        "paragraphs": [
            "芳蘭媚庭除，灼灼紅英舒。身為陋巷客，門有絳轅車。",
            "朝覽夷吾傳，暮習潁陽書。眄雲高羽翼，待賈蘊璠璵。",
            "纓弁雖雲阻，音塵豈複疏。若因風雨晦，應念寂寥居。"
        ],
        "notes": [
            ""
        ],
        "volume": "卷三百三十三",
        "no#": 85
    },
    {
        "title": "上劉侍中",
        "author": "楊巨源",
        "biography": "",
        "paragraphs": [
            "命代生申甫，承家翊禹湯。廟謨膺間氣，師律動清霜。",
            "鐘鼎勳庸大，山河誡誓長。英姿淩虎視，逸步壓龍驤。",
            "道協陶鈞力，恩回日月光。一言弘社稷，九命備珪璋。",
            "政洽軍逾肅，仁敷物已康。朱門重棨戟，丹詔半縑緗。",
            "位總雲龍野，師臨涿鹿鄉。射雕天更碧，吹角塞仍黃。",
            "深入平夷落，橫行辟漢疆。功垂貞石遠，名映色絲香。",
            "斷磧瞻貔武，臨池識鳳凰。舞腰凝綺榭，歌響拂雕梁。",
            "杯淨傳鸚鵡，裘鮮照鷫鸘。吟詩白羽扇，校獵綠沈槍。",
            "風景佳人地，煙沙壯士場。幕中邀謝鑒，麾下得周郎。",
            "珠影含空徹，瓊枝映座芳。王渾知武子，陳寔獎元方。",
            "富貴春無限，歡娛夜未央。管弦隨玉帳，尊俎奉金章。",
            "俗理寧因勸，邊城詎假防。軍容雄朔漠，公望冠岩廊。",
            "分野鄰孤島，京坻溢萬廂。曙華分碣石，秋色入衡陽。",
            "城遠迷玄兔，川明辯白狼。忠賢多感激，今古共蒼茫。",
            "堤擁紅蕖豔，橋分翠柳行。軒車紛自至，亭館鬱相當。",
            "珍簟回煩暑，層軒引早涼。聽琴知思靜，說劍覺神揚。",
            "佳景燕臺上，清輝鄭驛傍。鼓鼙喧北裏，珪玉映東床。",
            "敢衒由之瑟，甘循賜也牆。官微思假路，戰勝忝升堂。",
            "欲奮三年翼，頻回一夕腸。消憂期酒聖，乘興任詩狂。",
            "海內栽桃李，天涯荷稻粱。升沈門下意，誰道在蒼蒼。"
        ],
        "notes": [
            ""
        ],
        "volume": "卷三百三十三",
        "no#": 86
    },
    {
        "title": "贈侯侍禦",
        "author": "楊巨源",
        "biography": "",
        "paragraphs": [
            "步逸辭群跡，機真結遠心。敦詩揚大雅，映古酌高音。",
            "逃禍棲蝸舍，因醒解豸簪。紫蘭秋露濕，黃鶴晚天陰。",
            "舊業餘荒草，寒山出遠林。月明多宿寺，世亂重悲琴。",
            "霄漢時應在，詩書道未沈。坐期閶闔霽，雲暖一開襟。"
        ],
        "notes": [
            ""
        ],
        "volume": "卷三百三十三",
        "no#": 87
    },
    {
        "title": "懷德抒情寄上信州座主",
        "author": "楊巨源",
        "biography": "",
        "paragraphs": [
            "五馬江天郡，諸生淚共垂。宴餘明主德，恩在侍臣知。",
            "悵望緘雙鯉，龍鍾假一枝。玉峰遙寄夢，雲海暗傷離。",
            "幢蓋全家去，琴書首路隨。滄州值康樂，明月向元規。",
            "鵷鳳終淩漢，蛟龍會出池。蕙香因曙發，松色肯寒移。",
            "舉世瞻風藻，當朝揖羽儀。加餐門下意，溪水綠逶迤。"
        ],
        "notes": [
            ""
        ],
        "volume": "卷三百三十三",
        "no#": 88
    },
    {
        "title": "送杜郎中使君赴虔州",
        "author": "楊巨源",
        "biography": "",
        "paragraphs": [
            "迢遞南康路，清輝得使君。虎符秋領俗，鵷署早辭群。",
            "地遠仍連戍，城嚴本帶軍。傍江低檻月，當嶺滿窗雲。",
            "境勝閭閻間，天清水陸分。和詩將惠政，頌述九衢聞。"
        ],
        "notes": [
            ""
        ],
        "volume": "卷三百三十三",
        "no#": 89
    },
    {
        "title": "別鶴詞送令狐校書之桂府",
        "author": "楊巨源",
        "biography": "",
        "paragraphs": [
            "海鶴一為別，高程方窅然。影搖江漢路，思結瀟湘天。",
            "皎然仰白日，真姿棲紫煙。含情九霄際，顧侶五雲前。",
            "遐心屬清都，淒響激朱弦。超遙聞風雨，迢遞各山川。",
            "東南信多水，會合當有年。雌飛唳冥冥，此意何由傳。"
        ],
        "notes": [
            ""
        ],
        "volume": "卷三百三十三",
        "no#": 90
    },
    {
        "title": "夏日裴尹員外西齋看花",
        "author": "楊巨源",
        "biography": "",
        "paragraphs": [
            "笑向東來客，看花枉在前。始知清夏月，更勝豔陽天。",
            "露濕呈妝汙，風吹畏火燃。蔥蘢和葉盛，爛熳壓枝鮮。",
            "紅彩當鈴閣，清香到玉筵。蝶棲驚曙色，鶯語滯晴煙。",
            "得地殊堪賞，過時倍覺妍。芳菲遲最好，唯是謝家憐。"
        ],
        "notes": [
            ""
        ],
        "volume": "卷三百三十三",
        "no#": 91
    },
    {
        "title": "贈鄰家老將",
        "author": "楊巨源",
        "biography": "",
        "paragraphs": [
            "白首羽林郎，丁年戍朔方。陰天瞻磧落，秋日渡遼陽。",
            "大漠寒山黑，孤城夜月黃。十年依蓐食，萬里帶金瘡。",
            "拂雪陳師祭，沖風立教場。箭飛瓊羽合，旗動火雲張。",
            "虎翼分營勢，魚鱗擁陣行。誓心清塞色，鬥血雜沙光。",
            "戰地晴輝薄，軍門曉氣長。寇深爭暗襲，關迥勒春防。",
            "身賤竟何訴，天高徒自傷。功成封寵將，力盡到貧鄉。",
            "雀老方悲海，鷹衰卻念霜。空餘孤劍在，開匣一沾裳。"
        ],
        "notes": [
            ""
        ],
        "volume": "卷三百三十三",
        "no#": 92
    },
    {
        "title": "和呂舍人喜張員外自北番回至境上，先寄二十韻",
        "author": "楊巨源",
        "biography": "",
        "paragraphs": [
            "割愛天文動，敦和國步安。仙姿歸舊好，戎意結新歡。",
            "並命瞻鵷鷺，同心揖蕙蘭。玉簫臨祖帳，金榜引征鞍。",
            "廣陌雙旌去，平沙萬里看。海雲侵鬢起，邊月向眉殘。",
            "突兀陰山迥，蒼茫朔野寬。毳廬同甲帳，韋橐比雕盤。",
            "義著親胡俗，儀全識漢官。地鄰冰鼠淨，天映燭龍寒。",
            "節異蘇卿執，弦殊蔡女彈。磧分黃渺渺，塞極黑漫漫。",
            "歡味膻腥列，征聲by僸攢。歸期先雁候，登路劇鵬摶。",
            "上客離心遠，西宮草詔殫。麗詞傳錦綺，珍價掩琅玕。",
            "百兩開戎壘，千蹄入禦欄。瑞光麟閣上，喜氣鳳城端。",
            "尚德曾辭劍，柔凶本舞幹。茫茫鬥星北，威服古來難。"
        ],
        "notes": [
            ""
        ],
        "volume": "卷三百三十三",
        "no#": 93
    },
    {
        "title": "春日奉獻聖壽無疆詞十首",
        "author": "楊巨源",
        "biography": "",
        "paragraphs": [
            "文物京華盛，謳歌國步康。瑤池供壽酒，銀漢麗宸章。",
            "靈雨含雙闕，雷霆肅萬方。代推仙祚遠，春共聖恩長。",
            "鳳扆臨花暖，龍壚旁日香。遙知千萬歲，天意奉君王。",
            "鴛鷺彤庭際，軒車綺陌前。九城多好色，萬井半祥煙。",
            "人醉逢堯酒，鶯歌答舜弦。花明禦溝水，香暖禁城天。",
            "賜宴文逾盛，征歌物更妍。無窮豔陽月，長照太平年。",
            "雲陛臨黃道，天門在碧虛。大明含睿藻，元氣抱宸居。",
            "戈偃征苗後，詩傳宴鎬初。年華富仙苑，時哲滿公車。",
            "化入絪縕大，恩垂渙汗餘。悠然萬方靜，風俗揖華胥。",
            "玉漏飄青瑣，金鋪麗紫宸。雲山九門曙，天地一家春。",
            "瑞靄方呈賞，暄風本配仁。岩廊開鳳翼，水殿壓鼇身。",
            "文雅逢明代，歡娛及賤臣。年年未央闕，恩共物華新。",
            "垂拱乾坤正，歡心品類同。紫煙含北極，玄澤付東風。",
            "珠綴留晴景，金莖直曉空。發生資盛德，交泰讓全功。",
            "間氣登三事，祥光啟四聰。遐荒似川水，天外亦朝宗。",
            "代是文明晝，春當宴喜時。壚煙添柳重，宮漏出花遲。",
            "漢典方寬律，周官正采詩。碧宵傳鳳吹，紅旭在龍旗。",
            "造化膺神契，陽和沃聖思。無因隨百獸，率舞奉丹墀。",
            "睿德符玄化，芳情翊太和。日輪皇鑒遠，天仗聖朝多。",
            "曙色含金榜，晴光轉玉珂。中宮陳廣樂，元老進賡歌。",
            "蓮葉看龜上，桐花識鳳過。小臣空擊壤，滄海是恩波。",
            "物象朝高殿，簪裾溢上京。春當九衢好，天向萬方明。",
            "樂報簫韶發，杯看沆瀣生。芙蓉丹闕暖，楊柳玉樓晴。",
            "閶闔開中禁，衣裳儼太清。南山同聖壽，長對鳳凰城。",
            "日上蒼龍闕，香含紫禁林。晴光五雲疊，春色九重深。",
            "賞葉元和德，文垂雅頌音。景雲隨禦輦，顥氣在宸襟。",
            "永保無疆壽，長懷不戰心。聖朝多慶賜，瓊樹粉牆陰。",
            "化洽生成遂，功宣動植知。瑞凝三秀草，春入萬年枝。",
            "鳳掖嘉言進，鴛行喜氣隨。仗臨丹地近，衣對碧山垂。",
            "渥澤方柔遠，聰明本聽卑。願同東觀士，長對漢威儀。"
        ],
        "notes": [
            ""
        ],
        "volume": "卷三百三十三",
        "no#": 94
    },
    {
        "title": "銜魚翠鳥",
        "author": "楊巨源",
        "biography": "",
        "paragraphs": [
            "有意蓮葉間，瞥然下高樹。擘破得全魚，一點翠光去。"
        ],
        "notes": [
            ""
        ],
        "volume": "卷三百三十三",
        "no#": 95
    },
    {
        "title": "和鄭相公尋宣上人不遇",
        "author": "楊巨源",
        "biography": "",
        "paragraphs": [
            "方尋蓮境去，又值竹房空。幾韻飄寒玉，餘清不在風。"
        ],
        "notes": [
            ""
        ],
        "volume": "卷三百三十三",
        "no#": 96
    },
    {
        "title": "題范陽金台驛",
        "author": "楊巨源",
        "biography": "",
        "paragraphs": [
            "六國唯求客，千金遂築台。若令逢聖代，憔悴郭生回。"
        ],
        "notes": [
            ""
        ],
        "volume": "卷三百三十三",
        "no#": 97
    },
    {
        "title": "寄薛侍禦",
        "author": "楊巨源",
        "biography": "",
        "paragraphs": [
            "世上無窮事，生涯莫廢詩。何曾好風月，不是憶君時。"
        ],
        "notes": [
            ""
        ],
        "volume": "卷三百三十三",
        "no#": 98
    },
    {
        "title": "賦得灞岸柳留辭鄭員外",
        "author": "楊巨源",
        "biography": "",
        "paragraphs": [
            "楊柳含煙灞岸春，年年攀折為行人。",
            "好風倘借低枝便，莫遣青絲掃路塵。"
        ],
        "notes": [
            ""
        ],
        "volume": "卷三百三十三",
        "no#": 99
    },
    {
        "title": "折楊柳",
        "author": "楊巨源",
        "biography": "",
        "paragraphs": [
            "水邊楊柳麹塵絲，立馬煩君折一枝。",
            "惟有春風最相惜，殷勤更向手中吹。"
        ],
        "notes": [
            ""
        ],
        "volume": "卷三百三十三",
        "no#": 100
    },
    {
        "title": "雪中聽箏",
        "author": "楊巨源",
        "biography": "",
        "paragraphs": [
            "玉柱泠泠對寒雪，清商怨征聲何切。",
            "誰憐楚客向隅時，一片愁心與弦絕。"
        ],
        "notes": [
            ""
        ],
        "volume": "卷三百三十三",
        "no#": 101
    },
    {
        "title": "盧龍塞行送韋掌記二首",
        "author": "楊巨源",
        "biography": "",
        "paragraphs": [
            "雨雪紛紛黑水外，行人共指盧龍塞。",
            "萬里飛沙壓鼓鼙，三軍殺氣凝旌旆。",
            "陳琳書記本翩翩，料敵能兵奪酒泉。",
            "聖主好文兼好武，封侯莫比漢皇年。"
        ],
        "notes": [
            ""
        ],
        "volume": "卷三百三十三",
        "no#": 102
    },
    {
        "title": "題五老峰下費君書院",
        "author": "楊巨源",
        "biography": "",
        "paragraphs": [
            "解向花間栽碧松，門前不負老人峰。",
            "已將心事隨身隱，認得溪雲第幾重。"
        ],
        "notes": [
            ""
        ],
        "volume": "卷三百三十三",
        "no#": 103
    },
    {
        "title": "僧院聽琴",
        "author": "楊巨源",
        "biography": "",
        "paragraphs": [
            "禪思何妨在玉琴，真僧不見聽時心。",
            "離聲怨調秋堂夕，雲向蒼梧湘水深。"
        ],
        "notes": [
            ""
        ],
        "volume": "卷三百三十三",
        "no#": 104
    },
    {
        "title": "和武相公春曉聞鶯",
        "author": "楊巨源",
        "biography": "",
        "paragraphs": [
            "語恨飛遲天欲明，殷勤似訴有餘情。",
            "仁風已及芳菲節，猶向花溪鳴幾聲。"
        ],
        "notes": [
            ""
        ],
        "volume": "卷三百三十三",
        "no#": 105
    },
    {
        "title": "唐昌觀玉蕊花",
        "author": "楊巨源",
        "biography": "",
        "paragraphs": [
            "晴空素豔照霞新，香灑天風不到塵。",
            "持贈昔聞將白雪，蕊珠宮上玉花春。"
        ],
        "notes": [
            ""
        ],
        "volume": "卷三百三十三",
        "no#": 106
    },
    {
        "title": "山中主人",
        "author": "楊巨源",
        "biography": "",
        "paragraphs": [
            "十裏青山有一家，翠屏深處更添霞。",
            "若為說得溪中事，錦石和煙四面花。"
        ],
        "notes": [
            ""
        ],
        "volume": "卷三百三十三",
        "no#": 107
    },
    {
        "title": "太原贈李屬侍禦",
        "author": "楊巨源",
        "biography": "",
        "paragraphs": [
            "路入桑幹塞雁飛，棗郎年少有光輝。",
            "春風走馬三千里，不廢看花君繡衣。"
        ],
        "notes": [
            ""
        ],
        "volume": "卷三百三十三",
        "no#": 108
    },
    {
        "title": "崔娘詩",
        "author": "楊巨源",
        "biography": "",
        "paragraphs": [
            "清潤潘郎玉不如，中庭蕙草雪消初。",
            "風流才子多春思，腸斷蕭娘一紙書。"
        ],
        "notes": [
            ""
        ],
        "volume": "卷三百三十三",
        "no#": 109
    },
    {
        "title": "題雲師山房",
        "author": "楊巨源",
        "biography": "",
        "paragraphs": [
            "雲公蘭若深山裏，月明松殿微風起。",
            "試問空門清淨心，蓮花不著秋潭水。"
        ],
        "notes": [
            ""
        ],
        "volume": "卷三百三十三",
        "no#": 110
    },
    {
        "title": "城東早春",
        "author": "楊巨源",
        "biography": "",
        "paragraphs": [
            "詩家清景在新春，綠柳才黃半未勻。",
            "若待上林花似錦，出門俱是看花人。"
        ],
        "notes": [
            ""
        ],
        "volume": "卷三百三十三",
        "no#": 111
    },
    {
        "title": "秋日登亭贈薛侍禦",
        "author": "楊巨源",
        "biography": "",
        "paragraphs": [
            "潦倒從軍何取益，東西走馬暫同遊。",
            "梁王舊客皆能賦，今日因何獨怨秋。"
        ],
        "notes": [
            ""
        ],
        "volume": "卷三百三十三",
        "no#": 112
    },
    {
        "title": "石水詞二首",
        "author": "楊巨源",
        "biography": "",
        "paragraphs": [
            "銀罌深鎖貯清光，無限來人不得嘗。",
            "知共金丹爭氣力，一杯全勝五雲漿。",
            "山叟和雲劚翠屏，煎時分日檢仙經。",
            "天人持此扶衰病，勝得瑤池水一瓶。"
        ],
        "notes": [
            ""
        ],
        "volume": "卷三百三十三",
        "no#": 113
    },
    {
        "title": "答振武李逢吉判官",
        "author": "楊巨源",
        "biography": "",
        "paragraphs": [
            "近來時輩都無興，把酒皆言肺病同。",
            "唯有單于李評事，不將華髮負春風。"
        ],
        "notes": [
            ""
        ],
        "volume": "卷三百三十三",
        "no#": 114
    },
    {
        "title": "宮燕詞",
        "author": "楊巨源",
        "biography": "",
        "paragraphs": [
            "毛衣似錦語如弦，日暖爭高綺陌天。",
            "幾處野花留不得，雙雙飛向禦爐前。"
        ],
        "notes": [
            ""
        ],
        "volume": "卷三百三十三",
        "no#": 115
    },
    {
        "title": "贈崔駙馬",
        "author": "楊巨源",
        "biography": "",
        "paragraphs": [
            "百尺梧桐畫閣齊，簫聲落處翠雲低。",
            "平陽不惜黃金埒，細雨花驄踏作泥。"
        ],
        "notes": [
            ""
        ],
        "volume": "卷三百三十三",
        "no#": 116
    },
    {
        "title": "聽李憑彈箜篌二首",
        "author": "楊巨源",
        "biography": "",
        "paragraphs": [
            "聽奏繁弦玉殿清，風傳曲度禁林明。",
            "君王聽樂梨園暖，翻到雲門第幾聲。",
            "花咽嬌鶯玉漱泉，名高半在禦筵前。",
            "漢王欲助人間樂，從遣新聲墜九天。"
        ],
        "notes": [
            ""
        ],
        "volume": "卷三百三十三",
        "no#": 117
    },
    {
        "title": "臨水看花",
        "author": "楊巨源",
        "biography": "",
        "paragraphs": [
            "一樹紅花映綠波，晴明騎馬好經過。",
            "今朝幾許風吹落，聞道蕭郎最惜多。"
        ],
        "notes": [
            ""
        ],
        "volume": "卷三百三十三",
        "no#": 118
    },
    {
        "title": "觀妓人入道二首",
        "author": "楊巨源",
        "biography": "",
        "paragraphs": [
            "荀令歌鐘北裏亭，翠娥紅粉敞雲屏。",
            "舞衣施盡餘香在，今日花前學誦經。",
            "碧玉芳年事冠軍，清歌空得隔花聞。",
            "春來削髮芙蓉寺，蟬鬢臨風墮綠雲。"
        ],
        "notes": [
            ""
        ],
        "volume": "卷三百三十三",
        "no#": 119
    },
    {
        "title": "方城驛逢孟侍禦",
        "author": "楊巨源",
        "biography": "",
        "paragraphs": [
            "走馬溫湯直隼飛，相逢矍鑠理征衣。",
            "軍中得力兒男事，入驛從容見落暉。"
        ],
        "notes": [
            ""
        ],
        "volume": "卷三百三十三",
        "no#": 120
    },
    {
        "title": "題清涼寺",
        "author": "楊巨源",
        "biography": "",
        "paragraphs": [
            "憑檻霏微松樹煙，陶潛曾用道林錢。",
            "一聲寒磬空心曉，花雨知從第幾天。"
        ],
        "notes": [
            ""
        ],
        "volume": "卷三百三十三",
        "no#": 121
    },
    {
        "title": "酬令狐舍人",
        "author": "楊巨源",
        "biography": "",
        "paragraphs": [
            "曉禁蒼蒼換直還，暫低鸞翼向人間。",
            "亦知受業公門事，數仞丘牆不見山。"
        ],
        "notes": [
            ""
        ],
        "volume": "卷三百三十三",
        "no#": 122
    },
    {
        "title": "和令狐郎中",
        "author": "楊巨源",
        "biography": "",
        "paragraphs": [
            "題詩一代占清機，秉筆三年直紫微。",
            "自稟道情齠齔異，不同蘧玉學知非。"
        ],
        "notes": [
            ""
        ],
        "volume": "卷三百三十三",
        "no#": 123
    },
    {
        "title": "美人春怨",
        "author": "楊巨源",
        "biography": "",
        "paragraphs": [
            "妾家巫峽陽，羅幌寢蘭堂。曉日臨窗久，春風引夢長。",
            "落釵仍掛鬢，微汗欲銷黃。縱便朦朧覺，魂猶逐楚王。"
        ],
        "notes": [
            ""
        ],
        "volume": "卷三百三十三",
        "no#": 124
    },
    {
        "title": "豔女詞",
        "author": "楊巨源",
        "biography": "",
        "paragraphs": [
            "露井桃花發，雙雙燕並飛。美人姿態裏，春色上羅衣。",
            "自愛頻開鏡，時羞欲掩扉。心知行路客，遙惹五香歸。"
        ],
        "notes": [
            ""
        ],
        "volume": "卷三百三十三",
        "no#": 125
    },
    {
        "title": "名姝詠",
        "author": "楊巨源",
        "biography": "",
        "paragraphs": [
            "阿嬌年未多，體弱性能和。怕重愁拈鏡，憐輕喜曳羅。",
            "臨津雙洛浦，對月兩嫦娥。獨有荊王殿，時時暮雨過。"
        ],
        "notes": [
            ""
        ],
        "volume": "卷三百三十三",
        "no#": 126
    },
    {
        "title": "送太和公主和蕃",
        "author": "楊巨源",
        "biography": "",
        "paragraphs": [
            "北路古來難，年光獨認寒。朔雲侵鬢起，邊月向眉殘。",
            "蘆井尋沙到，花門度磧看。熏風一萬里，來處是長安。"
        ],
        "notes": [
            ""
        ],
        "volume": "卷三百三十三",
        "no#": 127
    },
    {
        "title": "秋日韋少府廳池上詠石",
        "author": "楊巨源",
        "biography": "",
        "paragraphs": [
            "主人得幽石，日覺公堂清。一片池上色，孤峰雲外情。",
            "舊溪紅蘚在，秋水綠痕生。何必澄湖徹，移來有令名。"
        ],
        "notes": [
            ""
        ],
        "volume": "卷三百三十三",
        "no#": 128
    },
    {
        "title": "失題",
        "author": "楊巨源",
        "biography": "",
        "paragraphs": [
            "何事慰朝夕，不逾詩酒情。山河空道路，蕃漢共刀兵。",
            "禮樂新朝市，園林舊弟兄。向風一點淚，塞晚暮江平。"
        ],
        "notes": [
            ""
        ],
        "volume": "卷三百三十三",
        "no#": 129
    },
    {
        "title": "春日題龍門香山寺",
        "author": "楊巨源",
        "biography": "",
        "paragraphs": [
            "眾香天上梵王宮，鐘磬寥寥半碧空。清景乍開松嶺月，",
            "欲盡出尋那可得，三千世界本無窮。"
        ],
        "notes": [
            ""
        ],
        "volume": "卷三百三十三",
        "no#": 130
    },
    {
        "title": "寄申州盧拱使君",
        "author": "楊巨源",
        "biography": "",
        "paragraphs": [
            "領郡仍聞總虎貔，致身還是見男兒。小船隔水催桃葉。",
            "大鼓當風舞柘枝。酒坐微酣諸客倒，球場慢撥幾人隨。",
            "從來樂事憎詩苦，莫放窗中遠岫知。"
        ],
        "notes": [
            ""
        ],
        "volume": "卷三百三十三",
        "no#": 131
    },
    {
        "title": "郊居秋日酬奚贊府見寄",
        "author": "楊巨源",
        "biography": "",
        "paragraphs": [
            "繁菊照深居，芳香春不如。聞尋周處士，知伴庾尚書。",
            "日晚汀洲曠，天晴草木疏。閑言揮麈柄，清步掩蝸廬。",
            "野老能親牧，高人念遠漁。幽叢臨古岸，輕葉度寒渠。",
            "暮色無狂蝶，秋華有嫩蔬。若為酬郢曲，從此愧璠璵。"
        ],
        "notes": [
            ""
        ],
        "volume": "卷三百三十三",
        "no#": 132
    },
    {
        "title": "聖恩洗雪鎮州寄獻裴相公",
        "author": "楊巨源",
        "biography": "",
        "paragraphs": [
            "天借春光洗綠林，戰塵收盡見花陰。好生本是君王德，",
            "井陘昨日雙旗入，蕭相無言淚濕襟。"
        ],
        "notes": [
            ""
        ],
        "volume": "卷三百三十三",
        "no#": 133
    },
    {
        "title": "賀田僕射子弟榮拜金吾",
        "author": "楊巨源",
        "biography": "",
        "paragraphs": [
            "五侯恩澤不同年，叔侄朱門rV槊連。鳳沼九重相喜氣，",
            "為數麒麟高閣上，誰家父子勒燕然。"
        ],
        "notes": [
            ""
        ],
        "volume": "卷三百三十三",
        "no#": 134
    },
    {
        "title": "和裴舍人觀田尚書出獵",
        "author": "楊巨源",
        "biography": "",
        "paragraphs": [
            "聖代司空比玉清，雄藩觀獵見皇情。雲禽已覺高無益，",
            "今朝始賀將軍貴，紫禁詩人看旆旌。"
        ],
        "notes": [
            ""
        ],
        "volume": "卷三百三十三",
        "no#": 135
    },
    {
        "title": "送李舍人歸蘭陵裏",
        "author": "楊巨源",
        "biography": "",
        "paragraphs": [
            "清詞舉世皆藏篋，美酒當山為滿樽。三畝嫩蔬臨綺陌，",
            "惟有道情常自足，啟期天地易知恩。"
        ],
        "notes": [
            ""
        ],
        "volume": "卷三百三十三",
        "no#": 136
    },
    {
        "title": "同太常尉遲博士闕下待漏",
        "author": "楊巨源",
        "biography": "",
        "paragraphs": [
            "沉沉延閣抱丹墀，松色苔花顥露滋。爽氣曉來青玉甃，",
            "此地含香從白首，馮唐何事怨明時。"
        ],
        "notes": [
            ""
        ],
        "volume": "卷三百三十三",
        "no#": 137
    },
    {
        "title": "見薛侍禦戴不損裹帽子因贈",
        "author": "楊巨源",
        "biography": "",
        "paragraphs": [
            "潘郎對青鏡，烏帽似新裁。曉露鴉初洗，春荷葉半開。",
            "堪將護巾櫛，不獨隔塵埃。已見籠蟬翼，無因映鹿胎。",
            "何人呈巧思，好手自西來。有意憐衰醜，煩君致一枚。"
        ],
        "notes": [
            ""
        ],
        "volume": "卷三百三十三",
        "no#": 138
    },
    {
        "title": "胡二十拜戶部兼判度支",
        "author": "楊巨源",
        "biography": "",
        "paragraphs": [
            "清機果被公材撓，雄拜知承聖主恩。廟略已調天府實，",
            "為愛山前新蔔第，不妨風月事琴樽。"
        ],
        "notes": [
            ""
        ],
        "volume": "卷三百三十三",
        "no#": 139
    },
    {
        "title": "元日呈李逢吉舍人",
        "author": "楊巨源",
        "biography": "",
        "paragraphs": [
            "華夷文物賀新年，霜仗遙排鳳闕前。一片彩霞迎曙日，",
            "共說正初當聖澤，試過西掖問群賢。"
        ],
        "notes": [
            ""
        ],
        "volume": "卷三百三十三",
        "no#": 140
    },
    {
        "title": "和杜中丞西禪院看花",
        "author": "楊巨源",
        "biography": "",
        "paragraphs": [
            "一林堆錦映千燈，照眼牽情欲不勝。知倚晴明嬌自足，",
            "深處最憐鶯蹂踐，懶時先被蝶侵淩。對持真境應無取，",
            "幽含晚態憐丹桂，盛續春光識紫藤。每到花枝獨惆悵，"
        ],
        "notes": [
            ""
        ],
        "volume": "卷三百三十三",
        "no#": 141
    },
    {
        "title": "句",
        "author": "楊巨源",
        "biography": "",
        "paragraphs": [
            "三刀夢益州，一箭取遼城。。",
            "伊陟無聞祖，韋賢不到孫。"
        ],
        "notes": [
            ""
        ],
        "volume": "卷三百三十三",
        "no#": 142
    }
]