[
    {
        "title": "送李潛歸綿州覲省",
        "author": "姚鵠",
        "biography": "",
        "paragraphs": [
            "朱樓對翠微，紅旆出重扉。此地千人望，寥天一鶴歸。",
            "雪封山崦白，鳥拂棧梁飛。誰比趨庭戀，驪珠耀彩衣。"
        ],
        "notes": [
            ""
        ],
        "volume": "卷五百五十三",
        "no#": 1
    },
    {
        "title": "塞外寄張侍禦",
        "author": "姚鵠",
        "biography": "",
        "paragraphs": [
            "千里入黃雲，羈愁日日新。疏鐘關路曉，遠雨寒山春。",
            "南眺有歸雁，北來無故人。卻思陪宴處，回望與天鄰。"
        ],
        "notes": [
            ""
        ],
        "volume": "卷五百五十三",
        "no#": 2
    },
    {
        "title": "曉發",
        "author": "姚鵠",
        "biography": "",
        "paragraphs": [
            "旅行宜早發，況複是南歸。月影緣山盡，鐘聲隔浦微。",
            "殘星螢共失，落葉鳥和飛。去去渡南浦，村中人出稀。"
        ],
        "notes": [
            ""
        ],
        "volume": "卷五百五十三",
        "no#": 3
    },
    {
        "title": "題終南山隱者居",
        "author": "姚鵠",
        "biography": "",
        "paragraphs": [
            "開門絕壑旁，躡蘚過花梁。路入峰巒影，風來芝朮香。",
            "夜吟明雪牖，春夢閉雲房。盡室更何有，一琴兼一觴。"
        ],
        "notes": [
            ""
        ],
        "volume": "卷五百五十三",
        "no#": 4
    },
    {
        "title": "嘉川驛樓晚望",
        "author": "姚鵠",
        "biography": "",
        "paragraphs": [
            "樓壓寒江上，開簾對翠微。斜陽諸嶺暮，古渡一僧歸。",
            "窗迥雲沖起，汀遙鳥背飛。誰言坐多倦，目極自忘機。"
        ],
        "notes": [
            ""
        ],
        "volume": "卷五百五十三",
        "no#": 5
    },
    {
        "title": "送人歸吳",
        "author": "姚鵠",
        "biography": "",
        "paragraphs": [
            "東吳與上國，萬里路迢迢。為別晨昏久，全輕水陸遙。",
            "湘陰島上寺，楚色月中潮。到此一長望，知君積恨銷。"
        ],
        "notes": [
            ""
        ],
        "volume": "卷五百五十三",
        "no#": 6
    },
    {
        "title": "送石貫歸湖州",
        "author": "姚鵠",
        "biography": "",
        "paragraphs": [
            "同志幸同年，高堂君獨還。齊榮恩未報，共隱事應閑。",
            "訪寺臨湖岸，開樓見海山。洛中推二陸，莫久戀鄉關。"
        ],
        "notes": [
            ""
        ],
        "volume": "卷五百五十三",
        "no#": 7
    },
    {
        "title": "送劉耕歸舒州",
        "author": "姚鵠",
        "biography": "",
        "paragraphs": [
            "四座莫紛紛，須臾岐路分。自從同得意，誰不惜離群。",
            "舊國連青海，歸程在白雲。棄繻當日路，應競看終軍。"
        ],
        "notes": [
            ""
        ],
        "volume": "卷五百五十三",
        "no#": 8
    },
    {
        "title": "寄贈許璋少府",
        "author": "姚鵠",
        "biography": "",
        "paragraphs": [
            "若說君高道，何人更得如。公庭唯樹石，生計是琴書。",
            "詩句峭無敵，文才清有餘。不知尺水內，爭滯北溟魚。"
        ],
        "notes": [
            ""
        ],
        "volume": "卷五百五十三",
        "no#": 9
    },
    {
        "title": "寄雍陶先輩",
        "author": "姚鵠",
        "biography": "",
        "paragraphs": [
            "知音杳何處，書劄寄無由。獨宿月中寺，相思天畔樓。",
            "露凝衰草白，螢度遠煙秋。悵望難歸枕，吟勞生夜愁。"
        ],
        "notes": [
            ""
        ],
        "volume": "卷五百五十三",
        "no#": 10
    },
    {
        "title": "寄友人",
        "author": "姚鵠",
        "biography": "",
        "paragraphs": [
            "西風又開菊，久客意如何。舊國天涯遠，清砧月夜多。",
            "明時難際會，急景易蹉跎。抱玉終須獻，誰言戀薜蘿。"
        ],
        "notes": [
            ""
        ],
        "volume": "卷五百五十三",
        "no#": 11
    },
    {
        "title": "感懷陳情",
        "author": "姚鵠",
        "biography": "",
        "paragraphs": [
            "恩重空感激，何門誓殺身。謬曾分玉石，竟自困風塵。",
            "陰穀非因暖，幽叢豈望春。升沉在言下，應念異他人。"
        ],
        "notes": [
            ""
        ],
        "volume": "卷五百五十三",
        "no#": 12
    },
    {
        "title": "送程秀才下第歸蜀",
        "author": "姚鵠",
        "biography": "",
        "paragraphs": [
            "鶯遷與鶂退，十載泣岐分。蜀道重來老，巴猿此去聞。",
            "曉程侵嶺雪，遠棧入溪雲。莫滯趨庭戀，榮親只待君。"
        ],
        "notes": [
            ""
        ],
        "volume": "卷五百五十三",
        "no#": 13
    },
    {
        "title": "旱魚詞上苗相公",
        "author": "姚鵠",
        "biography": "",
        "paragraphs": [
            "似龍鱗已足，唯是欠登門。日裏腮猶濕，泥中目未昏。",
            "乞鋤防蟻穴，望水瀉金盆。他日能為雨，公田報此恩。"
        ],
        "notes": [
            ""
        ],
        "volume": "卷五百五十三",
        "no#": 14
    },
    {
        "title": "野寺寓居即事二首",
        "author": "姚鵠",
        "biography": "",
        "paragraphs": [
            "南山色當戶，初日半簷時。鶴去臥看遠，僧來嫌起遲。",
            "窗明雲影斷，庭曉樹陰移。何處題新句，連溪密葉垂。",
            "古寺更何有，當庭唯折幢。伴僧青蘚榻，對雨白雲窗。",
            "暝色生前嶺，離魂隔遠江。沙洲半藜草，飛鷺白雙雙。"
        ],
        "notes": [
            ""
        ],
        "volume": "卷五百五十三",
        "no#": 15
    },
    {
        "title": "襄州獻盧尚書",
        "author": "姚鵠",
        "biography": "",
        "paragraphs": [
            "立事成功盡遠圖，一方獨與萬方殊。藩臣皆競師兵略，",
            "即隨鳳詔歸何處，只是操持造化爐。"
        ],
        "notes": [
            ""
        ],
        "volume": "卷五百五十三",
        "no#": 16
    },
    {
        "title": "將歸蜀留獻恩地僕射二首",
        "author": "姚鵠",
        "biography": "",
        "paragraphs": [
            "自持衡鏡采幽沈，此事常聞曠古今。危葉只將終委地，",
            "明日還家盈眼血，定應回首即沾襟。",
            "江上長思狎釣翁，此心難與昨心同。自承丘壑新恩重，",
            "應憐死節無門效，永歎潛懷似轉蓬。"
        ],
        "notes": [
            ""
        ],
        "volume": "卷五百五十三",
        "no#": 17
    },
    {
        "title": "隨州獻李侍禦二首",
        "author": "姚鵠",
        "biography": "",
        "paragraphs": [
            "彩筆曾專造化權，道尊翻向宦途閑。端居有地唯栽藥，",
            "眾知聖主搜賢相，朝夕欲征黃霸還。",
            "再刖未甘何處說，但垂雙淚出咸秦。風塵匹馬來千里，",
            "今朝儻降非常顧，倒屐甯惟有古人。"
        ],
        "notes": [
            ""
        ],
        "volume": "卷五百五十三",
        "no#": 18
    },
    {
        "title": "虢州獻楊抑卿二首",
        "author": "姚鵠",
        "biography": "",
        "paragraphs": [
            "蓋世英華更有誰，賦成傳寫遍坤維。名科累中求賢日，",
            "征歸詔下應非久，德望人情在鳳池。",
            "碧山曾共惜分陰，暗學相如賦上林。到此敢逾千里恨，",
            "一顧儻憐持苦節，更令何處問升沉。"
        ],
        "notes": [
            ""
        ],
        "volume": "卷五百五十三",
        "no#": 19
    },
    {
        "title": "贈邊將",
        "author": "姚鵠",
        "biography": "",
        "paragraphs": [
            "三邊近日往來通，儘是將軍鎮撫功。兵統萬人為上將，",
            "卻恨北荒沾雨露，無因掃盡虜庭空。"
        ],
        "notes": [
            ""
        ],
        "volume": "卷五百五十三",
        "no#": 20
    },
    {
        "title": "送費煉師供奉赴上都",
        "author": "姚鵠",
        "biography": "",
        "paragraphs": [
            "縮地周遊不計程，古今應只有先生。已同化鶴臨華表，",
            "無因相逐朝天帝，空羨煙霞得送迎。"
        ],
        "notes": [
            ""
        ],
        "volume": "卷五百五十三",
        "no#": 21
    },
    {
        "title": "和徐先輩秋日游涇州南亭呈三二同年",
        "author": "姚鵠",
        "biography": "",
        "paragraphs": [
            "多此歡情泛鷁舟，桂枝同折塞同遊。聲喧島上巢松鶴，",
            "酒酣笑語秋風裏，誰道槐花更起愁。"
        ],
        "notes": [
            ""
        ],
        "volume": "卷五百五十三",
        "no#": 22
    },
    {
        "title": "送黃頗歸袁",
        "author": "姚鵠",
        "biography": "",
        "paragraphs": [
            "莫倦連期在醉鄉，孔門多戀惜分行。文章聲價從來重，",
            "爐峰若上應相憶，不得同過惠遠房。"
        ],
        "notes": [
            ""
        ],
        "volume": "卷五百五十三",
        "no#": 23
    },
    {
        "title": "和陝州參軍李通微首夏書懷呈同寮張裳段群二先輩",
        "author": "姚鵠",
        "biography": "",
        "paragraphs": [
            "公門何事更相牽，邵伯優賢任養閑。滿院落花從覆地，",
            "獨為高懷誰和繼，掾曹同處桂同攀。"
        ],
        "notes": [
            ""
        ],
        "volume": "卷五百五十三",
        "no#": 24
    },
    {
        "title": "玉真觀尋趙尊師不遇",
        "author": "姚鵠",
        "biography": "",
        "paragraphs": [
            "羽客朝元晝掩扉，林中一徑雪中微。松陰繞院鶴相對，",
            "憑高目斷無消息，自醉自吟愁落暉。"
        ],
        "notes": [
            ""
        ],
        "volume": "卷五百五十三",
        "no#": 25
    },
    {
        "title": "及第後上主司王起",
        "author": "姚鵠",
        "biography": "",
        "paragraphs": [
            "三年竭力向春闈，塞斷浮華眾路岐。盛選棟樑非昔日，",
            "莫道只陪金馬貴，相期更在鳳凰池。"
        ],
        "notes": [
            ""
        ],
        "volume": "卷五百五十三",
        "no#": 26
    },
    {
        "title": "送賀知章入道",
        "author": "姚鵠",
        "biography": "",
        "paragraphs": [
            "若非堯運及垂衣，肯許巢由脫俗機。太液始同黃鶴下，",
            "羈束慚無仙藥分，隨車空有夢魂飛。"
        ],
        "notes": [
            ""
        ],
        "volume": "卷五百五十三",
        "no#": 27
    },
    {
        "title": "送友人出塞",
        "author": "姚鵠",
        "biography": "",
        "paragraphs": [
            "帝城春色著寒梅，去恨離懷醉不開。作別欲將何計免，",
            "有思莫忘清塞學，眾傳君負佐王才。"
        ],
        "notes": [
            ""
        ],
        "volume": "卷五百五十三",
        "no#": 28
    },
    {
        "title": "送僧歸新羅",
        "author": "姚鵠",
        "biography": "",
        "paragraphs": [
            "淼淼萬餘裏，扁舟發落暉。滄溟何歲別，白首此時歸。",
            "寒暑途中變，人煙嶺外稀。驚天巨鼇鬥，蔽日大鵬飛。",
            "雪入行砂屨，雲生坐石衣。漢風深習得，休恨本心違。"
        ],
        "notes": [
            ""
        ],
        "volume": "卷五百五十三",
        "no#": 29
    },
    {
        "title": "奉和秘監從翁夏日陝州河亭晚望",
        "author": "姚鵠",
        "biography": "",
        "paragraphs": [
            "洪河何處望，一境在孤煙。極野如藍日，長波似鏡年。",
            "捲簾花影裏，倚檻鶴巢邊。霞焰侵旌旆，灘聲雜管弦。",
            "鐘微來疊岫，帆遠落遙天。過客多相指，應疑會水仙。"
        ],
        "notes": [
            ""
        ],
        "volume": "卷五百五十三",
        "no#": 30
    },
    {
        "title": "風不鳴條",
        "author": "姚鵠",
        "biography": "",
        "paragraphs": [
            "吾君理化清，上瑞報時平。曉吹何曾歇，柔條自不鳴。",
            "花香知暗度，柳動覺潛生。只見低垂影，那聞擊觸聲。",
            "大王初溥暢，少女正輕盈。幸遇無私力，幽芳願發榮。"
        ],
        "notes": [
            ""
        ],
        "volume": "卷五百五十三",
        "no#": 31
    },
    {
        "title": "書情獻知己",
        "author": "姚鵠",
        "biography": "",
        "paragraphs": [
            "日日恨何窮，巴雲舊隱空。一為棲寓客，二見北歸鴻。",
            "有道期攀桂，無門息轉蓬。賃居將罄比，乞食與僧同。",
            "花月登臨處，江山悵望中。眾皆輕病驥，誰肯救焦桐。",
            "坐惜春還至，愁吟夜每終。谷寒思變律，葉晚怯回風。",
            "謁蔡慚王粲，憐衡冀孔融。深恩知尚在，何處問窮通。"
        ],
        "notes": [
            ""
        ],
        "volume": "卷五百五十三",
        "no#": 32
    },
    {
        "title": "和工部楊尚書重送絕句",
        "author": "姚鵠",
        "biography": "",
        "paragraphs": [
            "桂枝攀得獻庭闈，何似空懷楚橘歸。",
            "好控扶搖早回首，人人思看大鵬飛。"
        ],
        "notes": [
            ""
        ],
        "volume": "卷五百五十三",
        "no#": 33
    }
]