[
    {
        "title": "丈人觀",
        "author": "徐氏",
        "biography": "",
        "paragraphs": [
            "早與元妃慕至化，同躋靈嶽訪真仙。當時信有壺中景，",
            "惟慚未致華胥理，徒蔔升平萬萬年。"
        ],
        "notes": [
            ""
        ],
        "volume": "卷九",
        "no#": 1
    },
    {
        "title": "玄都觀",
        "author": "徐氏",
        "biography": "",
        "paragraphs": [
            "千尋綠嶂夾流溪，登眺因知海嶽低。瀑布迸舂青石碎，",
            "莫道穹天無路到，此山便是碧雲梯。"
        ],
        "notes": [
            ""
        ],
        "volume": "卷九",
        "no#": 2
    },
    {
        "title": "丈人觀謁先帝禦容",
        "author": "徐氏",
        "biography": "",
        "paragraphs": [
            "聖帝歸梧野，躬來謁聖顏。旋登三徑路，似陟九嶷山。",
            "日照堆嵐迥，雲橫積翠間。期修封禪禮，方俟再躋攀。"
        ],
        "notes": [
            ""
        ],
        "volume": "卷九",
        "no#": 3
    },
    {
        "title": "題金華宮",
        "author": "徐氏",
        "biography": "",
        "paragraphs": [
            "再到金華頂，玄都訪道回。雲披分景象，黛鎖顯樓臺。",
            "雨滌前山淨，風吹去路開。翠屏夾流水，何必羨蓬萊。"
        ],
        "notes": [
            ""
        ],
        "volume": "卷九",
        "no#": 4
    },
    {
        "title": "丹景山至德寺",
        "author": "徐氏",
        "biography": "",
        "paragraphs": [
            "周回雲水游丹景，因與真妃眺上方。晴日曉升金晃曜，",
            "虔煠六銖宜鑄祝，惟祈聖祉保遐昌。"
        ],
        "notes": [
            ""
        ],
        "volume": "卷九",
        "no#": 5
    },
    {
        "title": "題彭州陽平化",
        "author": "徐氏",
        "biography": "",
        "paragraphs": [
            "尋真遊勝境，巡禮到陽平。水遠波瀾碧，山高氣象清。",
            "殿嚴孫氏貌，碑暗系師名。夜月登壇醮，松風森磬聲。"
        ],
        "notes": [
            ""
        ],
        "volume": "卷九",
        "no#": 6
    },
    {
        "title": "三學山夜看聖燈",
        "author": "徐氏",
        "biography": "",
        "paragraphs": [
            "虔禱遊靈境，元妃夙志同。玉香焚靜夜，銀燭炫遼空。",
            "泉漱雲根月，鐘敲檜杪風。印金標聖跡，飛石顯神功。",
            "滿望天涯極，平臨日腳紅。猿來齋石上，僧集講筵中。",
            "頓作超三界，渾疑證六通。願成修偃化，社稷保延洪。"
        ],
        "notes": [
            ""
        ],
        "volume": "卷九",
        "no#": 7
    },
    {
        "title": "題天回驛",
        "author": "徐氏",
        "biography": "",
        "paragraphs": [
            "周遊靈境散幽情，千里江山暫得行。",
            "所恨風光看未足，卻驅金翠入龜城。"
        ],
        "notes": [
            ""
        ],
        "volume": "卷九",
        "no#": 8
    },
    {
        "title": "丈人觀",
        "author": "徐氏",
        "biography": "",
        "paragraphs": [
            "獲陪翠輦喜殊常，同涉仙壇豈厭長。",
            "不羨乘鸞入煙霧，此中便是五雲鄉。"
        ],
        "notes": [
            ""
        ],
        "volume": "卷九",
        "no#": 9
    },
    {
        "title": "玄都觀",
        "author": "徐氏",
        "biography": "",
        "paragraphs": [
            "登尋丹壑到玄都，接日紅霞照座隅。",
            "即向周回岩下看，似看曾進畫圖無。"
        ],
        "notes": [
            ""
        ],
        "volume": "卷九",
        "no#": 10
    },
    {
        "title": "游丈人觀謁先帝禦容",
        "author": "徐氏",
        "biography": "",
        "paragraphs": [
            "共謁禦容儀，還同在禁闈。笙歌喧寶殿，彩仗耀金徽。",
            "清淚沾羅袂，紅霞拂繡衣。九疑山水遠，無路繼湘妃。"
        ],
        "notes": [
            ""
        ],
        "volume": "卷九",
        "no#": 11
    },
    {
        "title": "題金華宮",
        "author": "徐氏",
        "biography": "",
        "paragraphs": [
            "碧煙紅霧漾人衣，宿霧蒼苔石徑危。風巧解吹松上曲，",
            "好把身心清淨處，角冠霞帔事希夷。"
        ],
        "notes": [
            ""
        ],
        "volume": "卷九",
        "no#": 12
    },
    {
        "title": "和題丹景山至德寺",
        "author": "徐氏",
        "biography": "",
        "paragraphs": [
            "丹景山頭宿梵宮，玉輪金輅駐虛空。軍持無水注寒碧，",
            "我家帝子傳王業，積善終期四海同。"
        ],
        "notes": [
            ""
        ],
        "volume": "卷九",
        "no#": 13
    },
    {
        "title": "題彭州陽平化",
        "author": "徐氏",
        "biography": "",
        "paragraphs": [
            "雲浮翠輦屆陽平，真似驂鸞到上清。風起半厓聞虎嘯，",
            "長恐前身居此境，玉皇教向錦城生。"
        ],
        "notes": [
            ""
        ],
        "volume": "卷九",
        "no#": 14
    },
    {
        "title": "三學山夜看聖燈",
        "author": "徐氏",
        "biography": "",
        "paragraphs": [
            "聖燈千萬炬，旋向碧空生。細雨濕不暗，好風吹更明。",
            "磬敲金地響，僧唱梵天聲。若說無心法，此光如有情。"
        ],
        "notes": [
            ""
        ],
        "volume": "卷九",
        "no#": 15
    },
    {
        "title": "題天回驛",
        "author": "徐氏",
        "biography": "",
        "paragraphs": [
            "翠驛紅亭近玉京，夢魂猶是在青城。",
            "比來出看江山景，卻被江山看出行。"
        ],
        "notes": [
            ""
        ],
        "volume": "卷九",
        "no#": 16
    }
]