[
    {
        "title": "雜曲歌辭：秦女休行",
        "author": "李白",
        "biography": "",
        "paragraphs": [
            "西門秦氏女，秀色如瓊花。手揮白楊刀，清晝殺仇家。",
            "羅袖灑赤血，英聲淩紫霞。直上西山去，關吏相邀遮。",
            "婿為燕國王，身被詔獄加。犯刑若履虎，不畏落爪牙。",
            "素頸未及斷，摧眉伏泥沙。金雞忽放赦，大辟得寬賒。",
            "何慚聶政姊，萬古共驚嗟。"
        ],
        "notes": [
            ""
        ],
        "volume": "卷二十四",
        "no#": 1
    },
    {
        "title": "雜曲歌辭：出門行二首",
        "author": "孟郊",
        "biography": "",
        "paragraphs": [
            "長河悠悠去無極，百齡同此可歎息。秋風白露沾人衣，",
            "一聞陌上苦寒奏，使我佇立驚且悲。君今得意厭粱肉，",
            "海風蕭蕭天雨霜，窮愁獨坐夜何長。驅車舊憶太行險，",
            "手持琅玕欲有贈，愛而不見心斷絕。南山峨峨白石爛，"
        ],
        "notes": [
            ""
        ],
        "volume": "卷二十四",
        "no#": 2
    },
    {
        "title": "雜曲歌辭：出門行",
        "author": "元稹",
        "biography": "",
        "paragraphs": [
            "兄弟同出門，同行不同志。淒淒分岐路，各各營所為。",
            "兄上荊山巔，翻石辨虹氣。弟沉滄海底，偷珠待龍睡。",
            "出門不數年，同歸亦同遂。俱用私所珍，升沉自茲異。",
            "獻珠龍王宮，值龍覓珠次。但喜複得珠，不求珠所自。",
            "酬客雙龍女，授客六龍轡。遣充行雨神，雨澤隨客意。",
            "雩夏鐘鼓繁，禜秋玉帛積。彩色畫廊廟，奴僮被珠翠。",
            "驥騄千萬雙，鴛鴦七十二。言者禾稼枯，無人敢輕議。",
            "其兄因獻璞，再刖不履地。門戶親戚疏，匡床妻妾棄。",
            "銘心有所待，視足無所愧。持璞自枕頭，淚痕雙血漬。",
            "一朝龍醒寤，本問偷珠事。因知行雨偏，妻子五刑備。",
            "仁兄捧屍哭，勢友掉頭諱。喪車黔首葬，吊客青蠅至。",
            "楚有望氣人，王前忽長跪。賀王得貴寶，不遠王所蒞。",
            "求之果如言，剖則浮雲膩。白珩無顏色，垂棘有瑕累。",
            "在楚列地封，入趙連城貴。秦遣李斯書，書為傳國瑞。",
            "秦亡漢魏傳，傳者得神器。卞和名永永，與寶不相墜。",
            "勸爾出門行，行難莫行易。易得還易失，難同亦難離。",
            "善賈識貪廉，良田無稙稚。磨劍莫磨錐，磨錐成小利。"
        ],
        "notes": [
            ""
        ],
        "volume": "卷二十四",
        "no#": 3
    },
    {
        "title": "雜曲歌辭：出自薊北門行",
        "author": "李白",
        "biography": "",
        "paragraphs": [
            "虜陣橫北荒，胡星曜精芒。羽書速驚電，烽火晝連光。",
            "虎竹救邊急，戎車森已行。明主不安席，按劍心飛揚。",
            "推轂出猛將，連旗登戰場。兵威沖絕漠，殺氣淩穹蒼。",
            "列卒赤山下，開營紫塞傍。途冬沙風緊，旌旗颯凋傷。",
            "畫角悲海月，征衣卷天霜。揮刃斬樓蘭，彎弓射賢王。",
            "單于一平蕩，種落自奔亡。收功報天子，行歌歸咸陽。"
        ],
        "notes": [
            ""
        ],
        "volume": "卷二十四",
        "no#": 4
    },
    {
        "title": "雜曲歌辭：薊門行五首",
        "author": "高適",
        "biography": "",
        "paragraphs": [
            "邊城十一月，雨雪亂霏霏。元戎號令嚴，人馬亦輕肥。",
            "羌胡無盡日，征戰幾人歸。",
            "幽州多騎射，結髮重橫行。一朝事將軍，出入有聲名。",
            "紛紛獵秋草，相向角弓鳴。",
            "薊門逢古老，獨立思氛氳。一身既零丁，頭鬢白紛紛。",
            "勳庸今已矣，不識霍將軍。",
            "茫茫長城外，日沒更煙塵。胡騎雖憑陵，漢兵不顧身。",
            "古樹滿空塞，黃雲愁殺人。",
            "漢家能用武，開拓窮異域。戍卒厭糠核，降胡飽衣食。",
            "開亭試一望，吾欲涕沾臆。"
        ],
        "notes": [
            ""
        ],
        "volume": "卷二十四",
        "no#": 5
    },
    {
        "title": "雜曲歌辭：薊門行",
        "author": "李希仲",
        "biography": "",
        "paragraphs": [
            "旄頭有精芒，胡騎獵秋草。羽檄南渡河，邊庭用兵早。",
            "漢家愛征戰，宿將今已老。辛苦羽林兒，從戎榆關道。",
            "一身救邊速，烽火連薊門。前軍鳥飛斷，格鬥塵沙昏。",
            "寒日鼓聲急，單于夜火奔。當須徇忠義，身死報國恩。"
        ],
        "notes": [
            ""
        ],
        "volume": "卷二十四",
        "no#": 6
    },
    {
        "title": "雜曲歌辭：君子有所思行",
        "author": "李白",
        "biography": "",
        "paragraphs": [
            "紫閣連終南，青冥天倪色。憑崖望咸陽，宮闕羅北極。",
            "萬井驚畫出，九衢如弦直。渭水清銀河，橫天流不息。",
            "朝野盛文物，衣冠何翕赩。廄馬散連山，軍容威絕域。",
            "伊皋運元化，衛霍輸筋力。歌鐘樂未休，榮去老還逼。",
            "圓光過滿缺，太陽移中昃。不散東海金，何爭西輝匿。",
            "無作牛山悲，惻愴淚沾臆。"
        ],
        "notes": [
            ""
        ],
        "volume": "卷二十四",
        "no#": 7
    },
    {
        "title": "雜曲歌辭：君子有所思行",
        "author": "貫休",
        "biography": "",
        "paragraphs": [
            "我愛正考甫，思賢作商頌。我愛揚子雲，理亂皆如鳳。",
            "振衣中夜起，露花香旖旎。撲碎驪龍明月珠，",
            "寂寥千載不相逢，無限區區盡虛擲。君不見沉約道，",
            "安得龍猛筆，點石為黃金。散問酷吏家，使無貪殘心。",
            "甘棠密葉成翠幄，潁鳳不來天地塞。所以傾城人，"
        ],
        "notes": [
            ""
        ],
        "volume": "卷二十四",
        "no#": 8
    },
    {
        "title": "雜曲歌辭：傷歌行",
        "author": "張籍",
        "biography": "",
        "paragraphs": [
            "黃門詔下促收捕，京兆君系禦史府。出門無複部曲隨，",
            "身著青衫騎惡馬，東門之東無送者。郵夫防吏急喧驅，",
            "高堂舞榭鎖管弦，美人遙望西南天。"
        ],
        "notes": [
            ""
        ],
        "volume": "卷二十四",
        "no#": 9
    },
    {
        "title": "雜曲歌辭：傷歌行",
        "author": "孟郊",
        "biography": "",
        "paragraphs": [
            "眾毒蔓貞松，一枝難久榮。豈知黃庭客，仙骨生不成。",
            "春色舍芳蕙，秋風繞枯莖。彈琴不成曲，始覺知音傾。",
            "館月改舊照，吊賓寫餘情。還舟空江上，波浪送銘旌。"
        ],
        "notes": [
            ""
        ],
        "volume": "卷二十四",
        "no#": 10
    },
    {
        "title": "雜曲歌辭：傷歌行",
        "author": "莊南傑",
        "biography": "",
        "paragraphs": [
            "兔走烏飛不相見，人事依稀速如電。王母夭桃一度開，",
            "秋雨無情不惜花，芙蓉一一驚香倒。勸君莫謾栽荊棘，"
        ],
        "notes": [
            ""
        ],
        "volume": "卷二十四",
        "no#": 11
    },
    {
        "title": "雜曲歌辭：悲歌",
        "author": "李白",
        "biography": "",
        "paragraphs": [
            "悲來乎，悲來乎，主人有酒且莫斟，聽我一曲悲來吟。",
            "悲來不吟還不笑，天下無人知我心。君有數鬥酒，",
            "悲來乎，悲來乎，天雖長，地雖久，金玉滿堂應不守。",
            "富貴百年能幾何，死生一度人皆有。孤猿坐啼墳上月，",
            "悲來乎，悲來乎，秦家李斯早追悔，虛名撥向身之外。",
            "範子何曾愛五湖，功成名遂身自退。劍是一夫用，",
            "還須黑頭取方伯，莫謾白首為儒生。"
        ],
        "notes": [
            ""
        ],
        "volume": "卷二十四",
        "no#": 12
    },
    {
        "title": "雜曲歌辭：悲哉行",
        "author": "孟雲卿",
        "biography": "",
        "paragraphs": [
            "孤兒去慈親，遠客喪主人。莫吟苦辛曲，誰忍聞可聞。",
            "可聞不可說，去去無期別。行人念前程，不待參辰沒。",
            "朝亦常苦饑，暮亦常苦饑。飄飄萬餘裏，貧賤多是非。",
            "少年莫遠遊，遠遊多不歸。"
        ],
        "notes": [
            ""
        ],
        "volume": "卷二十四",
        "no#": 13
    },
    {
        "title": "雜曲歌辭：悲哉行",
        "author": "白居易",
        "biography": "",
        "paragraphs": [
            "悲哉為儒者，力學不能疲。讀書眼欲暗，秉筆手生胝。",
            "十上方一第，成名常苦遲。縱有宦達者，兩鬢已成絲。",
            "可憐少壯日，適在窮賤時。丈夫老且病，焉用富貴為。",
            "沉沉朱門宅，中有乳臭兒。狀貌如婦人，光明膏粱肌。",
            "手不把書卷，身不擐戎衣。二十襲封爵，門承勳戚資。",
            "春來日日出，服禦何輕肥。朝從博徒飲，暮有倡樓期。",
            "評封還酒債，堆金選蛾眉。聲色狗馬外，其餘一無知。",
            "山苗與澗松，地勢隨高卑。古來無奈何，非君獨傷悲。"
        ],
        "notes": [
            ""
        ],
        "volume": "卷二十四",
        "no#": 14
    },
    {
        "title": "雜曲歌辭：悲哉行",
        "author": "鮑溶",
        "biography": "",
        "paragraphs": [
            "促促晨複昏，死生同一源。貴年不懼老，賤老傷久存。",
            "朗朗哭前歌，絳旌引幽魂。來為千金子，去臥百草根。",
            "黃土塞生路，悲風送回轅。金鞍舊良馬，四顧不出門。",
            "生結千歲念，榮及百代孫。黃金買性命，白刃仇一言。",
            "寧知北山上，松柏侵田園。"
        ],
        "notes": [
            ""
        ],
        "volume": "卷二十四",
        "no#": 15
    },
    {
        "title": "雜曲歌辭：妾薄命",
        "author": "崔國輔",
        "biography": "",
        "paragraphs": [
            "雖入秦帝宮，不上秦帝床。夜夜玉窗裏，與他卷羅裳。"
        ],
        "notes": [
            ""
        ],
        "volume": "卷二十四",
        "no#": 16
    },
    {
        "title": "雜曲歌辭：妾薄命",
        "author": "武平一",
        "biography": "",
        "paragraphs": [
            "有女妖且麗，裴回湘水湄。水湄蘭杜芳，采之將寄誰。",
            "瓠犀發皓齒，雙蛾嚬翠眉。紅臉如開蓮，素膚若凝脂。",
            "綽約多逸態，輕盈不自持。常矜絕代色，複恃傾城姿。",
            "子夫前入侍，飛燕複當時。正悅掌中舞，寧哀團扇詩。",
            "洛川昔雲遇，高唐今尚違。幽閣禽雀噪，閑階草露滋。",
            "流景一何速，年華不可追。解佩安所贈，怨咽空自悲。"
        ],
        "notes": [
            ""
        ],
        "volume": "卷二十四",
        "no#": 17
    },
    {
        "title": "雜曲歌辭：妾薄命",
        "author": "李百藥",
        "biography": "",
        "paragraphs": [
            "團扇秋風起，長門夜月明。羞聞拊背入，恨說舞腰輕。",
            "太常應已醉，劉君恒帶酲。橫陳每虛設，吉夢竟何成。"
        ],
        "notes": [
            ""
        ],
        "volume": "卷二十四",
        "no#": 18
    },
    {
        "title": "雜曲歌辭：妾薄命",
        "author": "杜審言",
        "biography": "",
        "paragraphs": [
            "草綠長門閉，苔青永巷幽。寵移新愛奪，泣下故情留。",
            "啼鳥驚殘夢，飛花攪獨愁。自憐春色罷，團扇複迎秋。"
        ],
        "notes": [
            ""
        ],
        "volume": "卷二十四",
        "no#": 19
    },
    {
        "title": "雜曲歌辭：妾薄命",
        "author": "劉元淑",
        "biography": "",
        "paragraphs": [
            "自從離別守空閨，遙聞征戰起雲梯。夜夜愁君遼海外，",
            "彩鸞琴裏怨聲多，飛鵲鏡前妝梳斷。誰家夫婿不從征，",
            "且逐新人殊未歸，還令秋至夜霜飛。北斗星前橫度雁，",
            "暗啼羅帳空自憐，夢度陽關向誰說。每憐容貌宛如神，"
        ],
        "notes": [
            ""
        ],
        "volume": "卷二十四",
        "no#": 20
    },
    {
        "title": "雜曲歌辭：妾薄命",
        "author": "李白",
        "biography": "",
        "paragraphs": [
            "漢帝重阿嬌，貯之黃金屋。咳唾落九天，隨風生珠玉。",
            "寵極愛還歇，妒深情卻疏。長門一步地，不肯暫回車。",
            "雨落不上天，水覆難再收。君情與妾意，各自東西流。",
            "昔日芙蓉花，今成斷根草。以色事他人，能得幾時好。"
        ],
        "notes": [
            ""
        ],
        "volume": "卷二十四",
        "no#": 21
    },
    {
        "title": "雜曲歌辭：妾薄命",
        "author": "孟郊",
        "biography": "",
        "paragraphs": [
            "不惜十指弦，為君千萬彈。常恐新聲至，坐使故聲殘。",
            "棄置今日悲，即是昨日歡。將新變故易，持故為新難。",
            "青山有蘼蕪，淚葉長不幹。空令後代人，采掇幽思攢。"
        ],
        "notes": [
            ""
        ],
        "volume": "卷二十四",
        "no#": 22
    },
    {
        "title": "雜曲歌辭：妾薄命",
        "author": "張籍",
        "biography": "",
        "paragraphs": [
            "薄命婦，良家子，無事從軍去萬里。漢家天子平四夷，",
            "與君一日為夫婦，千年萬歲亦相守。君愛龍城征戰功，"
        ],
        "notes": [
            ""
        ],
        "volume": "卷二十四",
        "no#": 23
    },
    {
        "title": "雜曲歌辭：妾薄命三首",
        "author": "李端",
        "biography": "",
        "paragraphs": [
            "憶妾初嫁君，花鬟如綠雲。回燈入綺帳，對面脫羅裙。",
            "折步教人學，偷香與客熏。容顏南國重，名字北方聞。",
            "一從失恩意，轉覺身憔悴。對鏡不梳頭，倚窗空落淚。",
            "新人莫恃新，秋至會無春。從來閉在長門者，",
            "玉壘城邊爭走馬，銅蹄市里共乘舟。鳴環動佩思無盡，",
            "忍懷賤妾平生曲，獨上襄陽舊酒樓。",
            "自從君棄妾，憔悴不羞人。惟餘壞粉淚，未免映衫勻。"
        ],
        "notes": [
            ""
        ],
        "volume": "卷二十四",
        "no#": 24
    },
    {
        "title": "雜曲歌辭：妾薄命",
        "author": "盧綸",
        "biography": "",
        "paragraphs": [
            "妾年初二八，兩度嫁狂夫。薄命今猶在，堅貞掃地無。"
        ],
        "notes": [
            ""
        ],
        "volume": "卷二十四",
        "no#": 25
    },
    {
        "title": "雜曲歌辭：妾薄命",
        "author": "盧弼",
        "biography": "",
        "paragraphs": [
            "君恩已斷盡成空，追想嬌歡恨莫窮。長為蕣華光曉日，",
            "閑憑玉欄思舊事，幾回春暮泣殘紅。"
        ],
        "notes": [
            ""
        ],
        "volume": "卷二十四",
        "no#": 26
    },
    {
        "title": "雜曲歌辭：妾薄命",
        "author": "胡曾",
        "biography": "",
        "paragraphs": [
            "阿嬌初失漢皇恩，舊賜羅衣亦罷熏。欹枕夜悲金屋雨，",
            "龍騎不巡時漸久，長門長掩綠苔文。"
        ],
        "notes": [
            ""
        ],
        "volume": "卷二十四",
        "no#": 27
    },
    {
        "title": "雜曲歌辭：妾薄命",
        "author": "王貞白",
        "biography": "",
        "paragraphs": [
            "薄命頭欲白，頻年嫁不成。秦娥未十五，昨夜事公卿。",
            "豈有機杼力，空傳歌舞名。妾專修婦德，媒氏卻相輕。"
        ],
        "notes": [
            ""
        ],
        "volume": "卷二十四",
        "no#": 28
    },
    {
        "title": "雜曲歌辭：羽林行",
        "author": "王建",
        "biography": "",
        "paragraphs": [
            "長安惡少出名字，樓下劫商樓上醉。天明下直明光宮，",
            "九衢一日消息定，鄉吏籍中重改姓。出來依舊屬羽林，"
        ],
        "notes": [
            ""
        ],
        "volume": "卷二十四",
        "no#": 29
    },
    {
        "title": "雜曲歌辭：羽林行",
        "author": "孟郊",
        "biography": "",
        "paragraphs": [
            "朔雪寒斷指，朔風勁裂冰。胡中射雕者，此日猶不能。",
            "翩翩羽林兒，錦臂飛蒼鷹。揮鞭決白馬，走出黃河淩。"
        ],
        "notes": [
            ""
        ],
        "volume": "卷二十四",
        "no#": 30
    },
    {
        "title": "雜曲歌辭：羽林行",
        "author": "鮑溶",
        "biography": "",
        "paragraphs": [
            "朝出羽林宮，入參雲台議。獨請萬里行，不奏和親事。",
            "君王重年少，深納開邊利。寶馬雕玉鞍，一朝從萬騎。",
            "煌煌都門外，祖帳光七貴。歌鐘樂行軍，雲物慘別地。",
            "簫笳整部曲，幢蓋動郊次。臨風親戚懷，滿袖兒女淚。",
            "行行複何贈，長劍報恩字。"
        ],
        "notes": [
            ""
        ],
        "volume": "卷二十四",
        "no#": 31
    },
    {
        "title": "雜曲歌辭：白馬篇",
        "author": "李白",
        "biography": "",
        "paragraphs": [
            "龍馬花雪毛，金鞍五陵豪。秋霜切玉劍，落日明珠袍。",
            "鬥雞事萬乘，軒蓋一何高。弓摧宜山虎，手接泰山猱。",
            "酒後競風彩，三杯弄寶刀。殺人如翦草，劇孟同遊遨。",
            "發憤去函谷，從軍向臨洮。叱吒萬戰場，匈奴盡波濤。",
            "歸來使酒氣，未肯拜蕭曹。羞入原憲室，荒徑隱蓬蒿。"
        ],
        "notes": [
            ""
        ],
        "volume": "卷二十四",
        "no#": 32
    },
    {
        "title": "雜曲歌辭：升天行",
        "author": "齊己",
        "biography": "",
        "paragraphs": [
            "身不沉，骨不重。驅青鸞，駕白鳳。幢蓋飄飄入冷空，",
            "五三仙子乘龍車，堂前碾爛蟠桃花。回頭卻顧蓬山頂，"
        ],
        "notes": [
            ""
        ],
        "volume": "卷二十四",
        "no#": 33
    },
    {
        "title": "雜曲歌辭：神仙曲",
        "author": "李賀",
        "biography": "",
        "paragraphs": [
            "碧峰海面藏靈書，上帝揀作神仙居。晴時笑語聞空虛，",
            "鶴羽沖風過海遲，不如卻使青龍去。猶疑王母不相許，"
        ],
        "notes": [
            ""
        ],
        "volume": "卷二十四",
        "no#": 34
    },
    {
        "title": "雜曲歌辭：北風行",
        "author": "李白",
        "biography": "",
        "paragraphs": [
            "燭龍棲寒門，光曜猶旦開。日月照之何不及此，",
            "倚門望行人，念君長城苦寒良可哀。別時提劍救邊去，",
            "箭空在，人今戰死不復回。不忍見此物，焚之已成灰。",
            "黃河捧土尚可塞，北風雨雪恨難裁。"
        ],
        "notes": [
            ""
        ],
        "volume": "卷二十四",
        "no#": 35
    },
    {
        "title": "雜曲歌辭：苦熱行",
        "author": "王維",
        "biography": "",
        "paragraphs": [
            "赤日滿天地，火雲成山嶽。草木盡焦卷，川澤皆竭涸。",
            "輕紈覺衣重，密樹苦陰薄。莞簟不可近，絺綌再三濯。",
            "思出宇宙外，曠然在寥廓。長風萬里來，江海蕩煩濁。",
            "卻顧身為患，始知心未覺。忽入甘露門，宛然清涼樂。"
        ],
        "notes": [
            ""
        ],
        "volume": "卷二十四",
        "no#": 36
    },
    {
        "title": "雜曲歌辭：苦熱行",
        "author": "王轂",
        "biography": "",
        "paragraphs": [
            "祝融南來鞭火龍，火旗焰焰燒天紅。日輪當午凝不去，",
            "何當一夕金風發，為我掃卻天下熱。"
        ],
        "notes": [
            ""
        ],
        "volume": "卷二十四",
        "no#": 37
    },
    {
        "title": "雜曲歌辭：苦熱行",
        "author": "皎然",
        "biography": "",
        "paragraphs": [
            "六月金數伏，茲辰日在庚。炎曦曝肌膚，毒霧昏簷楹。",
            "安得奮翅翮，超遙出雲征。不知天地心，如何匠生成。",
            "火德燒百卉，瑤草不及榮。省客當此時，忽貽懷中瓊。",
            "捧玩煩袂滌，嘯歌美風生。遲君佐元氣，調使四序平。",
            "中令霜不襖，火餘氣常貞。江南詩騷客，休吟苦熱行。"
        ],
        "notes": [
            ""
        ],
        "volume": "卷二十四",
        "no#": 38
    },
    {
        "title": "雜曲歌辭：苦熱行",
        "author": "齊己",
        "biography": "",
        "paragraphs": [
            "離宮劃開赤帝怒，喝起六龍奔日馭。下土熬熬若煎煮，",
            "何當一雨蘇我苗，為君擊壤歌帝堯。"
        ],
        "notes": [
            ""
        ],
        "volume": "卷二十四",
        "no#": 39
    },
    {
        "title": "雜曲歌辭：太行苦熱行",
        "author": "劉長卿",
        "biography": "",
        "paragraphs": [
            "迢迢太行路，自古稱險惡。千騎儼欲前，群峰望如削。",
            "火雲從中起，仰視飛鳥落。汗馬臥高原，危旌倚長薄。",
            "清風何不至，赤日方煎爍。石露山木焦，鱗窮水泉涸。",
            "九重今旰食，萬里傳明略。諸將候軒車，元兇愁鼎鑊。",
            "何勞短兵接，自有長纓縛。通越事豈難，渡瀘功未博。",
            "朝辭羊腸阪，夕望貝丘郭。漳水斜繞營，常山遙入幕。",
            "永懷姑蘇下，因寄建安作。白雪和誠難，滄波意空托。",
            "陳琳書記好，王粲從軍樂。早晚歸漢庭，隨君上麟閣。"
        ],
        "notes": [
            ""
        ],
        "volume": "卷二十四",
        "no#": 40
    },
    {
        "title": "雜曲歌辭：太行苦熱行",
        "author": "獨孤及",
        "biography": "",
        "paragraphs": [
            "駟馬上太行，修途亙遼碣。王程無留駕，日昃未遑歇。",
            "請問此何時，恢台朱明月。長蛇稽天討，上將方北伐。",
            "明主命使臣，皇華得時傑。已忘羊腸險，豈憚溫風入。",
            "搖策汗滂沱，登崖思紆結。炎雲如煙火，溪穀將恐竭。",
            "晝景赩可畏，涼飆何由發。山長飛鳥墮，目極行車絕。",
            "趙魏方俶擾，安危俟明哲。歸路豈不懷，飲冰有苦節。",
            "會同傳檄至，疑議立談決。況有阮元瑜，翩翩秉書劄。",
            "起予歌赤阪，永好逾白雪。維念剖竹人，無因執羈絏。"
        ],
        "notes": [
            ""
        ],
        "volume": "卷二十四",
        "no#": 41
    },
    {
        "title": "雜曲歌辭：春日行",
        "author": "李白",
        "biography": "",
        "paragraphs": [
            "深宮高樓入紫清，金作蛟龍盤繡楹。佳人當窗弄白日，",
            "因出天池泛蓬瀛，樓船蹙遝波浪驚。三千雙蛾獻歌笑，",
            "三十六帝欲相迎，仙人飄翩下雲輧。帝不去，留鎬京。",
            "安能為軒轅，獨往入窅冥。小臣拜獻南山壽，"
        ],
        "notes": [
            ""
        ],
        "volume": "卷二十四",
        "no#": 42
    },
    {
        "title": "雜曲歌辭：春日行",
        "author": "張籍",
        "biography": "",
        "paragraphs": [
            "春日融融池上暖，竹牙出土蘭心短。草堂晨起酒半醒，",
            "樹樹殷勤盡繞行，舉枝未遍春日暝。不用積金著青天，"
        ],
        "notes": [
            ""
        ],
        "volume": "卷二十四",
        "no#": 43
    },
    {
        "title": "雜曲歌辭：朗月行",
        "author": "李白",
        "biography": "",
        "paragraphs": [
            "小時不識月，呼作白玉盤。又疑瑤台鏡，飛在青雲端。",
            "仙人垂兩足，桂樹作團團。白兔搗藥成，問言與誰餐。",
            "蟾蜍蝕圜影，天明夜已殘。羿昔落九烏，天人清且安。",
            "陰精此淪惑，去去不足觀。憂來其如何，惻愴摧心肝。"
        ],
        "notes": [
            ""
        ],
        "volume": "卷二十四",
        "no#": 44
    },
    {
        "title": "雜曲歌辭：前有一尊酒行二首",
        "author": "李白",
        "biography": "",
        "paragraphs": [
            "春風東來忽相過，金尊綠酒生微波。落花紛紛稍覺多，",
            "君起舞，日西夕，當年意氣不肯傾，白髮如絲歎何益。",
            "琴奏龍門之綠桐，玉壺美酒清若空。催弦拂柱與君飲，"
        ],
        "notes": [
            ""
        ],
        "volume": "卷二十四",
        "no#": 45
    },
    {
        "title": "雜曲歌辭：緩歌行",
        "author": "李頎",
        "biography": "",
        "paragraphs": [
            "小來托身攀貴遊，傾財破產無所憂。暮擬經過石渠署，",
            "一沉一浮會有時，棄我翻然如脫屣。男兒立身須自強，",
            "二八蛾眉梳墮馬，美酒清歌曲房下。文昌宮中賜錦衣，",
            "早知今日讀書是，悔作從來任俠非。"
        ],
        "notes": [
            ""
        ],
        "volume": "卷二十四",
        "no#": 46
    },
    {
        "title": "雜曲歌辭：結客少年場行",
        "author": "虞世南",
        "biography": "",
        "paragraphs": [
            "韓魏多奇節，倜儻遺名利。共矜然諾心，各負縱橫志。",
            "結友一言重，相思千里至。綠沈明月弦，金絡浮雲轡。",
            "吹簫入吳市，擊築游燕肆。尋源博望侯，結客遠相求。",
            "少年重一顧，長驅背隴頭。焰焰霜戈動，耿耿劍虹浮。",
            "天山冬夏雪，交河南北流。雲起龍沙暗，木落雁行秋。",
            "輕生殉知己，非是為身謀。"
        ],
        "notes": [
            ""
        ],
        "volume": "卷二十四",
        "no#": 47
    },
    {
        "title": "雜曲歌辭：結客少年場行",
        "author": "虞羽客",
        "biography": "",
        "paragraphs": [
            "幽並俠少年，金絡控連錢。竊符方救趙，擊築正懷燕。",
            "輕生辭鳳闕，揮袂上祁連。陸離橫寶劍，出沒驚徂旃。",
            "蒙輪恒顧敵，超乘忽爭先。摧枯逾百戰，拓地遠三千。",
            "骨都魂已散，樓蘭首複傳。龍城含曉霧，瀚海隔遙天。",
            "歌吹金微返，振旅玉門旋。烽火今已息，非複照甘泉。"
        ],
        "notes": [
            ""
        ],
        "volume": "卷二十四",
        "no#": 48
    },
    {
        "title": "雜曲歌辭：結客少年場行",
        "author": "盧照鄰",
        "biography": "",
        "paragraphs": [
            "長安重遊俠，洛陽富才雄。玉劍浮雲騎，金鞍明月弓。",
            "鬥雞過渭北，走馬向關東。孫賓遙見待，郭解暗相通。",
            "不受千金爵，誰論萬里功。將軍下天上，虜騎入雲中。",
            "烽火夜似月，兵氣曉成虹。橫行徇知己，負羽遠從戎。",
            "龍旌昏朔霧，鳥陣卷寒風。追奔瀚海咽，戰罷陰山空。",
            "歸來謝天子，何如馬上翁。"
        ],
        "notes": [
            ""
        ],
        "volume": "卷二十四",
        "no#": 49
    },
    {
        "title": "雜曲歌辭：結客少年場行",
        "author": "李白",
        "biography": "",
        "paragraphs": [
            "紫燕黃金瞳，啾啾搖綠鬃。平明相馳逐，結客洛門東。",
            "少年學劍術，淩轢白猿公。珠袍曳錦帶，匕首插吳鴻。",
            "由來萬夫勇，挾此生雄風。托交從劇孟，買醉入新豐。",
            "笑盡一杯酒，殺人都市中。羞道易水寒，從令日貫虹。",
            "燕丹事不立，虛沒秦帝宮。舞陽死灰人，安可與成功。"
        ],
        "notes": [
            ""
        ],
        "volume": "卷二十四",
        "no#": 50
    },
    {
        "title": "雜曲歌辭：結客少年場行",
        "author": "沈彬",
        "biography": "",
        "paragraphs": [
            "重義輕生一劍知，白虹貫日報仇歸。",
            "片心惆悵清平世，酒市無人問布衣。"
        ],
        "notes": [
            ""
        ],
        "volume": "卷二十四",
        "no#": 51
    },
    {
        "title": "雜曲歌辭：少年子",
        "author": "李百藥",
        "biography": "",
        "paragraphs": [
            "少年飛翠蓋，上路動金鑣。始酌文君酒，新吹弄玉簫。",
            "少年不歡樂，何以盡芳朝。千金笑裏面，一搦抱中腰。",
            "掛冠豈憚宿，迎拜不勝嬌。寄語少年子，無辭歸路遙。"
        ],
        "notes": [
            ""
        ],
        "volume": "卷二十四",
        "no#": 52
    },
    {
        "title": "雜曲歌辭：少年子",
        "author": "李白",
        "biography": "",
        "paragraphs": [
            "青雲少年子，挾彈章台左。鞍馬四邊開，突如流星過。",
            "金丸落飛鳥，夜入瓊樓臥。夷齊是何人，獨守西山餓。"
        ],
        "notes": [
            ""
        ],
        "volume": "卷二十四",
        "no#": 53
    },
    {
        "title": "雜曲歌辭：少年樂",
        "author": "李賀",
        "biography": "",
        "paragraphs": [
            "芳草落花如錦地，二十長遊醉鄉裏。紅纓不重白馬驕，",
            "陸郎倚醉牽羅袂，奪得寶釵金翡翠。"
        ],
        "notes": [
            ""
        ],
        "volume": "卷二十四",
        "no#": 54
    },
    {
        "title": "雜曲歌辭：少年樂",
        "author": "張祜",
        "biography": "",
        "paragraphs": [
            "二十便封侯，名居第一流。綠鬟深小院，清管下高樓。",
            "醉把金船擲，閑敲玉鐙遊。帶盤紅鼴鼠，袍砑紫犀牛。",
            "錦袋歸調箭，羅鞋起撥球。眼前長貴盛，那信世間愁。"
        ],
        "notes": [
            ""
        ],
        "volume": "卷二十四",
        "no#": 55
    },
    {
        "title": "雜曲歌辭：少年行三首",
        "author": "李白",
        "biography": "",
        "paragraphs": [
            "擊築飲美酒，劍歌易水湄。經過燕太子，結托並州兒。",
            "少年負壯氣，奮烈自有時。因聲魯句踐，爭情勿相欺。",
            "五陵年少金市東，銀鞍白馬度春風。",
            "落花踏盡遊何處，笑入胡姬酒肆中。",
            "君不見淮南少年游俠客，白日球獵夜擁擲。",
            "呼盧百萬終不惜，報仇千里如咫尺。少年遊俠好經過，",
            "驕矜自言不可有，俠士堂中養來久。好鞍好馬乞與人，",
            "桃李栽來幾度春，一回花落一回新。府縣盡為門下客，",
            "男兒百年且榮身，何須徇節甘風塵。衣冠半是征戰士，",
            "遮莫姻親連帝城，不如當身自簪纓。看取富貴眼前者，"
        ],
        "notes": [
            ""
        ],
        "volume": "卷二十四",
        "no#": 56
    },
    {
        "title": "雜曲歌辭：少年行四首",
        "author": "王維",
        "biography": "",
        "paragraphs": [
            "新豐美酒鬥十千，咸陽遊俠多少年。",
            "相逢意氣為君飲，系馬高樓垂柳邊。",
            "漢家君臣歡宴終，高議雲台論戰功。",
            "天子臨軒賜侯印，將軍佩出明光宮。",
            "出身仕漢羽林郎，初隨驃騎戰漁陽。",
            "孰知不向邊庭苦，縱死猶聞俠骨香。",
            "一身能臂兩雕弧，虜騎千群只似無。",
            "偏坐金鞍調白羽，紛紛射殺五單于。"
        ],
        "notes": [
            ""
        ],
        "volume": "卷二十四",
        "no#": 57
    },
    {
        "title": "雜曲歌辭：少年行二首",
        "author": "王昌齡",
        "biography": "",
        "paragraphs": [
            "西陵俠年少，送客過長亭。青槐夾兩路，白馬如流星。",
            "聞道羽書急，單于寇井陘。氣高輕赴難，誰顧燕山銘。",
            "走馬還相尋，西樓下夕陰。結交期一劍，留意贈千金。",
            "高閣歌聲遠，重關柳色深。夜閑須盡醉，莫負百年心。"
        ],
        "notes": [
            ""
        ],
        "volume": "卷二十四",
        "no#": 58
    },
    {
        "title": "雜曲歌辭：少年行",
        "author": "張籍",
        "biography": "",
        "paragraphs": [
            "少年從出獵長楊，禁中新拜羽林郎。獨到輦前射雙虎，",
            "百里報仇夜出城，平明還在倡樓醉。遙聞虜到平陵下，",
            "不為六郡良家子，百戰始取邊城功。"
        ],
        "notes": [
            ""
        ],
        "volume": "卷二十四",
        "no#": 59
    },
    {
        "title": "雜曲歌辭：少年行三首",
        "author": "李嶷",
        "biography": "",
        "paragraphs": [
            "十八羽林郎，戎衣事漢王。臂鷹金殿側，挾彈玉輿旁。",
            "馳道春風起，陪游出建章。",
            "侍獵長楊下，承恩更射飛。塵生馬影滅，箭落雁行稀。",
            "薄暮歸隨仗，聯翩入瑣闈。",
            "玉劍膝邊橫，金杯馬上傾。朝遊茂陵道，暮宿鳳凰城。",
            "豪吏多猜忌，無勞問姓名。"
        ],
        "notes": [
            ""
        ],
        "volume": "卷二十四",
        "no#": 60
    },
    {
        "title": "雜曲歌辭：少年行",
        "author": "劉長卿",
        "biography": "",
        "paragraphs": [
            "射飛誇侍獵，行樂愛聯鑣。薦枕青娥豔，鳴鞭白馬驕。",
            "曲房珠翠合，深巷管弦調。日晚春風裏，衣香滿路飄。"
        ],
        "notes": [
            ""
        ],
        "volume": "卷二十四",
        "no#": 61
    },
    {
        "title": "雜曲歌辭：少年行四首",
        "author": "令狐楚",
        "biography": "",
        "paragraphs": [
            "少小邊州慣放狂，驏騎蕃馬射黃羊。",
            "如今年事無筋力，猶倚營門數雁行。",
            "家本清河住五城，須憑弓箭得功名。",
            "等閒飛鞚秋原上，獨向寒雲試射聲。",
            "弓背霞明劍照霜，秋風走馬出咸陽。",
            "未收天子河湟地，不擬回頭望故鄉。",
            "霜滿中庭月過樓，金尊玉柱對清秋。",
            "當年稱意須為樂，不到天明未肯休。"
        ],
        "notes": [
            ""
        ],
        "volume": "卷二十四",
        "no#": 62
    },
    {
        "title": "雜曲歌辭：少年行二首",
        "author": "杜牧",
        "biography": "",
        "paragraphs": [
            "官為駿馬監，職帥羽林兒。兩綬藏不見，落花何處期。",
            "獵敲白玉鐙，怒袖紫金錘。田竇長留醉，蘇辛曲護岐。",
            "豪持出塞節，笑別遠山眉。捷報雲台賀，公卿拜夀卮。",
            "連環羈玉聲光碎，綠錦蔽泥虯卷高。",
            "春風細雨走馬去，珠落璀璀白罽袍。"
        ],
        "notes": [
            ""
        ],
        "volume": "卷二十四",
        "no#": 63
    },
    {
        "title": "雜曲歌辭：少年行三首",
        "author": "杜甫",
        "biography": "",
        "paragraphs": [
            "莫笑田家老瓦盆，自從盛酒長兒孫。",
            "傾銀注瓦驚人眼，共醉終同臥竹根。",
            "巢燕養雛渾去盡，紅花結子已無多。",
            "黃衫年少來宜數，不見堂前東逝波。",
            "馬上誰家白麵郎，臨階下馬坐人床。",
            "不通姓字粗豪甚，指點銀瓶索酒嘗。"
        ],
        "notes": [
            ""
        ],
        "volume": "卷二十四",
        "no#": 64
    },
    {
        "title": "雜曲歌辭：少年行",
        "author": "張祜",
        "biography": "",
        "paragraphs": [
            "少年足風情，垂鞭賣眼行。帶金師子小，裘錦騏驎獰。",
            "選匠裝金鐙，推錢買鈿箏。李陵雖效死，時論得虛名。"
        ],
        "notes": [
            ""
        ],
        "volume": "卷二十四",
        "no#": 65
    },
    {
        "title": "雜曲歌辭：少年行",
        "author": "韓翃",
        "biography": "",
        "paragraphs": [
            "千點斕斒噴玉驄，青絲結尾繡纏鬃。鳴鞭晚出章台路，葉葉春依楊柳風。"
        ],
        "notes": [
            ""
        ],
        "volume": "卷二十四",
        "no#": 66
    },
    {
        "title": "雜曲歌辭：少年行",
        "author": "施肩吾",
        "biography": "",
        "paragraphs": [
            "醉騎白馬走空衢，惡少皆稱電不如。",
            "五鳳街頭閑勒轡，半垂衫袖揖金吾。"
        ],
        "notes": [
            ""
        ],
        "volume": "卷二十四",
        "no#": 67
    },
    {
        "title": "雜曲歌辭：少年行三首",
        "author": "貫休",
        "biography": "",
        "paragraphs": [
            "錦衣鮮華手擎鶻，閑行氣貌多輕忽。",
            "稼穡艱難總不知，五帝三皇是何物。",
            "自拳五色球，迸入他人宅。卻捉蒼頭奴，玉鞭打一百。",
            "面白如削玉，倡狂曲江曲。馬上黃金鞍，適來新賭得。"
        ],
        "notes": [
            ""
        ],
        "volume": "卷二十四",
        "no#": 68
    },
    {
        "title": "雜曲歌辭：少年行",
        "author": "韋莊",
        "biography": "",
        "paragraphs": [
            "五陵豪客多，買酒黃金賤。醉下酒家樓，美人雙翠幰。",
            "揮劍邯鄲市，走馬梁王苑。樂事殊未央，年華已雲晚。"
        ],
        "notes": [
            ""
        ],
        "volume": "卷二十四",
        "no#": 69
    },
    {
        "title": "雜曲歌辭：漢宮少年行",
        "author": "李益",
        "biography": "",
        "paragraphs": [
            "君不見上宮警夜營八屯，冬冬街鼓朝朱軒。",
            "玉階霜仗擁未合，少年排入銅龍門。暗聞弦管九天上，",
            "玉籠金瑣養黃口，探雛取卵伴王孫。分曹六博快一擲，",
            "晚來香街經柳市，行過倡市宿桃根。相逢杯酒一言失，",
            "豈知人事無定勢，朝歡暮戚如掌翻。椒房寵移子愛奪，",
            "持杯收水水已覆，徙薪避火火更燔。欲求四老張丞相，"
        ],
        "notes": [
            ""
        ],
        "volume": "卷二十四",
        "no#": 70
    },
    {
        "title": "雜曲歌辭：長樂少年行",
        "author": "崔國輔",
        "biography": "",
        "paragraphs": [
            "遺卻珊瑚鞭，白馬驕不行。章台折楊柳，春草路旁情。"
        ],
        "notes": [
            ""
        ],
        "volume": "卷二十四",
        "no#": 71
    },
    {
        "title": "雜曲歌辭：長安少年行十首",
        "author": "李廓",
        "biography": "",
        "paragraphs": [
            "金紫少年郎，繞街鞍馬光。身從左中尉，官屬右春坊。",
            "剗戴揚州帽，重熏異國香。垂鞭踏青草，來去杏園芳。",
            "追逐輕薄伴，閒遊不著緋。長攏出獵馬，數換打球衣。",
            "曉日尋花去，春風帶酒歸。青樓無晝夜，歌舞歇時稀。",
            "日高春睡足，帖馬賞年華。倒插銀魚袋，行隨金犢車。",
            "還攜新市酒，遠醉曲江花。幾度歸侵黑，金吾送到家。",
            "好勝耽長行，天明燭滿樓。留人看獨腳，賭馬換偏頭。",
            "樂奏曾無歇，杯巡不暫休。時時遙冷笑，怪客有春愁。",
            "遨遊攜豔妓，裝束似男兒。杯酒逢花住，笙歌簇馬吹。",
            "鶯聲催曲急，春色訝歸遲。不以聞街鼓，華筵待月移。",
            "賞春惟逐勝，大宅可曾歸。不樂還逃席，多狂慣衩衣。",
            "歌人踏月起，語燕捲簾飛。好婦惟相妒，倡樓不醉稀。",
            "戟門連日閉，苦飲惜殘春。開瑣通新客，教姬屈醉人。",
            "請歌牽白馬，自舞踏紅茵。時輩皆相許，平生不負身。",
            "新年高殿上，始見有光輝。玉雁排方帶，金鵝立仗衣。",
            "酒深和碗賜，馬疾打珂飛。朝下人爭看，香街意氣歸。",
            "遊市慵騎馬，隨姬入坐車。樓邊聽歌吹，簾外市釵花。",
            "樂眼從人鬧，歸心畏日斜。蒼頭來去報，飲伴到倡家。",
            "小婦教鸚鵡，頭邊喚醉醒。犬嬌眠玉簟，鷹掣撼金鈴。",
            "碧地攢花障，紅泥待客亭。雖然長按曲，不飲不曾聽。"
        ],
        "notes": [
            ""
        ],
        "volume": "卷二十四",
        "no#": 72
    },
    {
        "title": "雜曲歌辭：長安少年行",
        "author": "皎然",
        "biography": "",
        "paragraphs": [
            "翠樓春酒蝦蟆陵，長安少年皆共矜。",
            "紛紛半醉綠槐道，蹀躞花驄驕不勝。"
        ],
        "notes": [
            ""
        ],
        "volume": "卷二十四",
        "no#": 73
    },
    {
        "title": "雜曲歌辭：渭城少年行",
        "author": "崔顥",
        "biography": "",
        "paragraphs": [
            "洛陽二月梨花飛，秦地行人春憶歸。揚鞭走馬城南陌，",
            "棠梨宮中燕初至，葡萄館裏花正開。念此使人歸更早，",
            "萬戶樓臺臨渭水，五陵花柳滿秦川。秦川寒食盛繁華，",
            "章台帝城稱貴裏，青樓日晚歌鐘起。貴裏豪家白馬驕，",
            "渭城橋頭酒新熟，金鞍白馬誰家宿。可憐錦瑟箏琵琶，"
        ],
        "notes": [
            ""
        ],
        "volume": "卷二十四",
        "no#": 74
    },
    {
        "title": "雜曲歌辭：邯鄲少年行",
        "author": "高適",
        "biography": "",
        "paragraphs": [
            "邯鄲城南遊俠子，自矜生長邯鄲裏。千場縱博家仍富，",
            "未知肝膽向誰是，令人卻憶平原君。君不見今人交態薄，",
            "且與少年飲美酒，往來射獵西山頭。"
        ],
        "notes": [
            ""
        ],
        "volume": "卷二十四",
        "no#": 75
    },
    {
        "title": "雜曲歌辭：邯鄲少年行",
        "author": "鄭錫",
        "biography": "",
        "paragraphs": [
            "霞鞍金口騮，豹袖紫貂裘。家住叢台下，門前漳水流。",
            "喚人呈楚舞，借客試吳鉤。見說秦兵至，甘心赴國仇。"
        ],
        "notes": [
            ""
        ],
        "volume": "卷二十四",
        "no#": 76
    }
]