[
    {
        "title": "夢遊春七十韻",
        "author": "元稹",
        "biography": "",
        "paragraphs": [
            "昔歲夢遊春，夢游何所遇。夢入深洞中，果遂平生趣。",
            "清泠淺漫流，畫舫蘭篙渡。過盡萬株桃，盤旋竹林路。",
            "長廊抱小樓，門牖相回互。樓下雜花叢，叢邊繞鴛鷺。",
            "池光漾霞影，曉日初明煦。未敢上階行，頻移曲池步。",
            "烏龍不作聲，碧玉曾相慕。漸到簾幕間，裴回意猶懼。",
            "閑窺東西合，奇玩參差布。隔子碧油糊，駝鉤紫金鍍。",
            "逡巡日漸高，影響人將寤。鸚鵡饑亂鳴，嬌娃睡猶怒。",
            "簾開侍兒起，見我遙相諭。鋪設繡紅茵，施張鈿妝具。",
            "潛褰翡翠帷，瞥見珊瑚樹。不辨花貌人，空驚香若霧。",
            "身回夜合偏，態斂晨霞聚。睡臉桃破風，汗妝蓮委露。",
            "叢梳百葉髻，金蹙重台屨。紕軟鈿頭裙，玲瓏合歡袴。",
            "鮮妍脂粉薄，暗淡衣裳故。最似紅牡丹，雨來春欲暮。",
            "夢魂良易驚，靈境難久寓。夜夜望天河，無由重沿溯。",
            "結念心所期，返如禪頓悟。覺來八九年，不向花回顧。",
            "雜合兩京春，喧闐眾禽護。我到看花時，但作懷仙句。",
            "浮生轉經歷，道性尤堅固。近作夢仙詩，亦知勞肺腑。",
            "一夢何足雲，良時事婚娶。當年二紀初，嘉節三星度。",
            "朝蕣玉佩迎，高松女蘿附。韋門正全盛，出入多歡裕。",
            "甲第漲清池，鳴騶引朱輅。廣榭舞萎蕤，長筵賓雜厝。",
            "青春詎幾日，華實潛幽蠹。秋月照潘郎，空山懷謝傅。",
            "紅樓嗟壞壁，金穀迷荒戍。石壓破闌幹，門摧舊梐枑。",
            "雖雲覺夢殊，同是終難駐。悰緒竟何如，棼絲不成絇。",
            "卓女白頭吟，阿嬌金屋賦。重璧盛姬台，青塚明妃墓。",
            "盡委窮塵骨，皆隨流波注。幸有古如今，何勞縑比素。",
            "況余當盛時，早歲諧如務。詔冊冠賢良，諫垣陳好惡。",
            "三十再登朝，一登還一僕。寵榮非不早，邅回亦雲屢。",
            "直氣在膏肓，氛氳日沉痼。不言意不快，快意言多忤。",
            "忤誠人所賊，性亦天之付。乍可沉為香，不能浮作瓠。",
            "誠為堅所守，未為明所措。事事身已經，營營計何誤。",
            "美玉琢文珪，良金填武庫。徒謂自堅貞，安知受礱鑄。",
            "長絲羈野馬，密網羅陰兔。物外各迢迢，誰能遠相錮。",
            "時來既若飛，禍速當如騖。曩意自未精，此行何所訴。",
            "努力去江陵，笑言誰與晤。江花縱可憐，奈非心所慕。",
            "石竹逞奸黠，蔓青誇畝數。一種薄地生，淺深何足妒。",
            "荷葉水上生，團團水中住。瀉水置葉中，君看不相汙。"
        ],
        "notes": [
            ""
        ],
        "volume": "卷四百二十二",
        "no#": 1
    },
    {
        "title": "桐花落",
        "author": "元稹",
        "biography": "",
        "paragraphs": [
            "莎草遍桐陰，桐花滿莎落。蓋覆相團圓，可憐無厚薄。",
            "昔歲幽院中，深堂下簾幕。同在後門前，因論花好惡。",
            "君誇沉檀樣，雲是指撝作。暗澹滅紫花，句連蹙金萼。",
            "都繡六七枝，鬥成雙孔雀。尾上稠疊花，又將金解絡。",
            "我愛看不已，君煩睡先著。我作繡桐詩，系君裙帶著。",
            "別來苦修道，此意都蕭索。今日竟相牽，思量偶然錯。"
        ],
        "notes": [
            ""
        ],
        "volume": "卷四百二十二",
        "no#": 2
    },
    {
        "title": "夢昔時",
        "author": "元稹",
        "biography": "",
        "paragraphs": [
            "閑窗結幽夢，此夢誰人知。夜半初得處，天明臨去時。",
            "山川已久隔，雲雨兩無期。何事來相感，又成新別離。"
        ],
        "notes": [
            ""
        ],
        "volume": "卷四百二十二",
        "no#": 3
    },
    {
        "title": "恨妝成",
        "author": "元稹",
        "biography": "",
        "paragraphs": [
            "曉日穿隙明，開帷理妝點。傅粉貴重重，施朱憐冉冉。",
            "柔鬟背額垂，叢鬢隨釵斂。凝翠暈蛾眉，輕紅拂花臉。",
            "滿頭行小梳，當面施圓靨。最恨落花時，妝成獨披掩。"
        ],
        "notes": [
            ""
        ],
        "volume": "卷四百二十二",
        "no#": 4
    },
    {
        "title": "古決絕詞",
        "author": "元稹",
        "biography": "",
        "paragraphs": [
            "乍可為天上牽牛織女星，不願為庭前紅槿枝。",
            "七月七日一相見，相見故心終不移。那能朝開暮飛去，",
            "握手苦相問，竟不言後期。君情既決絕，妾意已參差。",
            "借如死生別，安得長苦悲。",
            "噫春冰之將泮，何予懷之獨結。有美一人，於焉曠絕。",
            "一日不見，比一日於三年，況三年之曠別。",
            "水得風兮小而已波，筍在苞兮高不見節。矧桃李之當春，",
            "幸他人之既不我先，又安能使他人之終不我奪。已焉哉，",
            "夜夜相抱眠，幽懷尚沉結。那堪一年事，長遣一宵說。",
            "但感久相思，何暇暫相悅。虹橋薄夜成，龍駕侵晨列。",
            "生憎野鶴性遲回，死恨天雞識時節。曙色漸曈曈，"
        ],
        "notes": [
            ""
        ],
        "volume": "卷四百二十二",
        "no#": 5
    },
    {
        "title": "櫻桃花",
        "author": "元稹",
        "biography": "",
        "paragraphs": [
            "櫻桃花，一枝兩枝千萬朵。花磚曾立摘花人，"
        ],
        "notes": [
            ""
        ],
        "volume": "卷四百二十二",
        "no#": 6
    },
    {
        "title": "曹十九舞綠鈿",
        "author": "元稹",
        "biography": "",
        "paragraphs": [
            "急管清弄頻，舞衣才攬結。含情獨搖手，雙袖參差列。",
            "騕褭柳牽絲，炫轉風回雪。凝眄嬌不移，往往度繁節。"
        ],
        "notes": [
            ""
        ],
        "volume": "卷四百二十二",
        "no#": 7
    },
    {
        "title": "閨晚",
        "author": "元稹",
        "biography": "",
        "paragraphs": [
            "紅裙委磚階，玉爪kO朱橘。素臆光如砑，明瞳豔凝溢。",
            "調弦不成曲，學書徒弄筆。夜色侵洞房，春煙透簾出。"
        ],
        "notes": [
            ""
        ],
        "volume": "卷四百二十二",
        "no#": 8
    },
    {
        "title": "曉將別",
        "author": "元稹",
        "biography": "",
        "paragraphs": [
            "風露曉淒淒，月下西牆西。行人帳中起，思婦枕前啼。",
            "屑屑命僮禦，晨裝儼已齊。將去複攜手，日高方解攜。"
        ],
        "notes": [
            ""
        ],
        "volume": "卷四百二十二",
        "no#": 9
    },
    {
        "title": "薔薇架",
        "author": "元稹",
        "biography": "",
        "paragraphs": [
            "五色階前架，一張籠上被。殷紅稠疊花，半綠鮮明地。",
            "風蔓羅裙帶，露英蓮臉淚。多逢走馬郎，可惜簾邊思。"
        ],
        "notes": [
            ""
        ],
        "volume": "卷四百二十二",
        "no#": 10
    },
    {
        "title": "月暗",
        "author": "元稹",
        "biography": "",
        "paragraphs": [
            "月暗燈殘面牆泣，羅纓鬥重知啼濕。真珠簾斷蝙蝠飛，",
            "君王掌上容一人，更有輕身何處立。"
        ],
        "notes": [
            ""
        ],
        "volume": "卷四百二十二",
        "no#": 11
    },
    {
        "title": "新秋",
        "author": "元稹",
        "biography": "",
        "paragraphs": [
            "旦暮已淒涼，離人遠思忙。夏衣臨曉薄，秋影入簷長。",
            "前事風隨扇，歸心燕在梁。殷勤寄牛女，河漢正相望。"
        ],
        "notes": [
            ""
        ],
        "volume": "卷四百二十二",
        "no#": 12
    },
    {
        "title": "贈雙文",
        "author": "元稹",
        "biography": "",
        "paragraphs": [
            "豔極翻含怨，憐多轉自嬌。有時還暫笑，閑坐愛無憀。",
            "曉月行看墮，春酥見欲消。何因肯垂手，不敢望回腰。"
        ],
        "notes": [
            ""
        ],
        "volume": "卷四百二十二",
        "no#": 13
    },
    {
        "title": "春別",
        "author": "元稹",
        "biography": "",
        "paragraphs": [
            "幽芳本未闌，君去蕙花殘。河漢秋期遠，關山世路難。",
            "雲屏留粉絮，風幌引香蘭。腸斷回文錦，春深獨自看。"
        ],
        "notes": [
            ""
        ],
        "volume": "卷四百二十二",
        "no#": 14
    },
    {
        "title": "和樂天示楊瓊",
        "author": "元稹",
        "biography": "",
        "paragraphs": [
            "我在江陵少年日，知有楊瓊初喚出。腰身瘦小歌圓緊，",
            "青衫玉貌何處去，安得紅旗遮頭白。我語楊瓊瓊莫語，",
            "楊瓊為我歌送酒，爾憶江陵縣中否。江陵王令骨為灰，",
            "我今賀爾亦自多，爾得老成余白首。"
        ],
        "notes": [
            ""
        ],
        "volume": "卷四百二十二",
        "no#": 15
    },
    {
        "title": "魚中素",
        "author": "元稹",
        "biography": "",
        "paragraphs": [
            "重疊魚中素，幽緘手自開。斜紅餘淚跡，知著臉邊來。"
        ],
        "notes": [
            ""
        ],
        "volume": "卷四百二十二",
        "no#": 16
    },
    {
        "title": "代九九",
        "author": "元稹",
        "biography": "",
        "paragraphs": [
            "昔年桃李月，顏色共花宜。回臉蓮初破，低蛾柳並垂。",
            "望山多倚樹，弄水愛臨池。遠被登樓識，潛因倒影窺。",
            "隔林徒想像，上砌轉逶迤。謾擲庭中果，虛攀牆外枝。",
            "強持文玉佩，求結麝香縭。阿母憐金重，親兄要馬騎。",
            "把將嬌小女，嫁與冶游兒。自隱勤勤索，相要事事隨。",
            "每常同坐臥，不省暫參差。才學羞兼妒，何言寵便移。",
            "青春來易皎，白日誓先虧。僻性嗔來見，邪行醉後知。",
            "別床鋪枕席，當面指瑕疵。妾貌應猶在，君情遽若斯。",
            "的成終世恨，焉用此宵為。鸞鏡燈前撲，鴛衾手下隳。",
            "參商半夜起，琴瑟一聲離。努力新叢豔，狂風次第吹。"
        ],
        "notes": [
            ""
        ],
        "volume": "卷四百二十二",
        "no#": 17
    },
    {
        "title": "盧十九子蒙吟盧七員外洛川懷古六韻，命餘和",
        "author": "元稹",
        "biography": "",
        "paragraphs": [
            "聞道盧明府，閑行詠洛神。浪圓疑靨笑，波鬥憶眉顰。",
            "蹀躞橋頭馬，空蒙水上塵。草芽猶犯雪，冰岸欲消春。",
            "寓目終無限，通辭未有因。子蒙將此曲，吟似獨眠人。"
        ],
        "notes": [
            ""
        ],
        "volume": "卷四百二十二",
        "no#": 18
    },
    {
        "title": "劉、阮妻二首",
        "author": "元稹",
        "biography": "",
        "paragraphs": [
            "仙洞千年一度閑，等閒偷入又偷回。",
            "桃花飛盡東風起，何處消沉去不來。",
            "芙蓉脂肉綠雲鬟，罨畫樓臺青黛山。",
            "千樹桃花萬年藥，不知何事憶人間。"
        ],
        "notes": [
            ""
        ],
        "volume": "卷四百二十二",
        "no#": 19
    },
    {
        "title": "桃花",
        "author": "元稹",
        "biography": "",
        "paragraphs": [
            "桃花淺深處，似勻深淺妝。春風助腸斷，吹落白衣裳。"
        ],
        "notes": [
            ""
        ],
        "volume": "卷四百二十二",
        "no#": 20
    },
    {
        "title": "暮秋",
        "author": "元稹",
        "biography": "",
        "paragraphs": [
            "看著牆西日又沉，步廊回合戟門深。",
            "棲烏滿樹聲聲絕，小玉上床鋪夜衾。"
        ],
        "notes": [
            ""
        ],
        "volume": "卷四百二十二",
        "no#": 21
    },
    {
        "title": "壓牆花",
        "author": "元稹",
        "biography": "",
        "paragraphs": [
            "野性大都迷裏巷，愛將高樹記人家。",
            "春來偏認平陽宅，為見牆頭拂面花。"
        ],
        "notes": [
            ""
        ],
        "volume": "卷四百二十二",
        "no#": 22
    },
    {
        "title": "舞腰",
        "author": "元稹",
        "biography": "",
        "paragraphs": [
            "裙裾旋旋手迢迢，不趁音聲自趁嬌。",
            "未必諸郎知曲誤，一時偷眼為回腰。"
        ],
        "notes": [
            ""
        ],
        "volume": "卷四百二十二",
        "no#": 23
    },
    {
        "title": "白衣裳二首",
        "author": "元稹",
        "biography": "",
        "paragraphs": [
            "雨濕輕塵隔院香，玉人初著白衣裳。",
            "半含惆悵閑看繡，一朵梨花壓象床。",
            "藕絲衫子柳花裙，空著沈香慢火熏。",
            "閑倚屏風笑周昉，枉拋心力畫朝雲。"
        ],
        "notes": [
            ""
        ],
        "volume": "卷四百二十二",
        "no#": 24
    },
    {
        "title": "憶事",
        "author": "元稹",
        "biography": "",
        "paragraphs": [
            "夜深閑到戟門邊，卻繞行廊又獨眠。",
            "明月滿庭池水淥，桐花垂在翠簾前。"
        ],
        "notes": [
            ""
        ],
        "volume": "卷四百二十二",
        "no#": 25
    },
    {
        "title": "寄舊詩與薛濤，因成長句",
        "author": "元稹",
        "biography": "",
        "paragraphs": [
            "詩篇調態人皆有，細膩風光我獨知。月夜詠花憐暗澹，",
            "老大不能收拾得，與君閑似好男兒。"
        ],
        "notes": [
            ""
        ],
        "volume": "卷四百二十二",
        "no#": 26
    },
    {
        "title": "友封體",
        "author": "元稹",
        "biography": "",
        "paragraphs": [
            "雨送浮涼夏簟清，小樓腰褥怕單輕。微風暗度香囊轉，",
            "頻頻聞動中門鎖，桃葉知嗔未敢迎。"
        ],
        "notes": [
            ""
        ],
        "volume": "卷四百二十二",
        "no#": 27
    },
    {
        "title": "看花",
        "author": "元稹",
        "biography": "",
        "paragraphs": [
            "努力少年求好官，好花須是少年看。",
            "君看老大逢花樹，未折一枝心已闌。"
        ],
        "notes": [
            ""
        ],
        "volume": "卷四百二十二",
        "no#": 28
    },
    {
        "title": "斑竹",
        "author": "元稹",
        "biography": "",
        "paragraphs": [
            "一枝斑竹渡湘沅，萬里行人感別魂。",
            "知是娥皇廟前物，遠隨風雨送啼痕。"
        ],
        "notes": [
            ""
        ],
        "volume": "卷四百二十二",
        "no#": 29
    },
    {
        "title": "箏",
        "author": "元稹",
        "biography": "",
        "paragraphs": [
            "莫愁私地愛王昌，夜夜箏聲怨隔牆。火鳳有凰求不得，",
            "死恨相如新索婦，枉將心力為他狂。"
        ],
        "notes": [
            ""
        ],
        "volume": "卷四百二十二",
        "no#": 30
    },
    {
        "title": "春曉",
        "author": "元稹",
        "biography": "",
        "paragraphs": [
            "半欲天明半未明，醉聞花氣睡聞鶯。",
            "𤞇兒撼起鐘聲動，二十年前曉寺情。"
        ],
        "notes": [
            ""
        ],
        "volume": "卷四百二十二",
        "no#": 31
    },
    {
        "title": "所思二首",
        "author": "元稹",
        "biography": "",
        "paragraphs": [
            "庾亮樓中初見時，武昌春柳似腰肢。",
            "相逢相失還如夢，為雨為雲今不知。",
            "鄂渚濛濛煙雨微，女郎魂逐暮雲歸。",
            "只應長在漢陽渡，化作鴛鴦一隻飛。"
        ],
        "notes": [
            ""
        ],
        "volume": "卷四百二十二",
        "no#": 32
    },
    {
        "title": "鶯鶯詩",
        "author": "元稹",
        "biography": "",
        "paragraphs": [
            "殷紅淺碧舊衣裳，取次梳頭暗淡妝。夜合帶煙籠曉日，",
            "頻動橫波嗔阿母，等閒教見小兒郎。"
        ],
        "notes": [
            ""
        ],
        "volume": "卷四百二十二",
        "no#": 33
    },
    {
        "title": "離思五首",
        "author": "元稹",
        "biography": "",
        "paragraphs": [
            "自愛殘妝曉鏡中，環釵謾篸綠絲叢。",
            "須臾日射燕脂頰，一朵紅蘇旋欲融。",
            "山泉散漫繞階流，萬樹桃花映小樓。",
            "閑讀道書慵未起，水晶簾下看梳頭。",
            "紅羅著壓逐時新，吉了花紗嫩麹塵。",
            "第一莫嫌材地弱，些些紕縵最宜人。",
            "曾經滄海難為水，除卻巫山不是雲。",
            "取次花叢懶回顧，半緣修道半緣君。",
            "尋常百種花齊發，偏摘梨花與白人。",
            "今日江頭兩三樹，可憐和葉度殘春。"
        ],
        "notes": [
            ""
        ],
        "volume": "卷四百二十二",
        "no#": 34
    },
    {
        "title": "雜憶五首",
        "author": "元稹",
        "biography": "",
        "paragraphs": [
            "今年寒食月無光，夜色才侵已上床。",
            "憶得雙文通內裏，玉櫳深處暗聞香。",
            "花籠微月竹籠煙，百尺絲繩拂地懸。",
            "憶得雙文人靜後，潛教桃葉送秋千。",
            "寒輕夜淺繞回廊，不辨花叢暗辨香。",
            "憶得雙文朧月下，小樓前後捉迷藏。",
            "山榴似火葉相兼，亞拂磚階半拂簷。",
            "憶得雙文獨披掩，滿頭花草倚新簾。",
            "春冰消盡碧波湖，漾影殘霞似有無。",
            "憶得雙文衫子薄，鈿頭雲映褪紅酥。"
        ],
        "notes": [
            ""
        ],
        "volume": "卷四百二十二",
        "no#": 35
    },
    {
        "title": "有所教",
        "author": "元稹",
        "biography": "",
        "paragraphs": [
            "莫畫長眉畫短眉，斜紅傷豎莫傷垂。",
            "人人總解爭時勢，都大須看各自宜。"
        ],
        "notes": [
            ""
        ],
        "volume": "卷四百二十二",
        "no#": 36
    },
    {
        "title": "襄陽為盧竇紀事",
        "author": "元稹",
        "biography": "",
        "paragraphs": [
            "帝下真符召玉真，偶逢遊女暫相親。",
            "素書三卷留為贈，從向人間說向人。",
            "風弄花枝月照階，醉和春睡倚香懷。",
            "依稀似覺雙環動，潛被蕭郎卸玉釵。",
            "鶯聲撩亂曙燈殘，暗覓金釵動曉寒。",
            "猶帶春酲懶相送，櫻桃花下隔簾看。",
            "琉璃波面月籠煙，暫逐蕭郎走上天。",
            "今日歸時最腸斷，回江還是夜來船。",
            "花枝臨水複臨堤，閑照江流亦照泥。",
            "千萬春風好抬舉，夜來曾有鳳凰棲。"
        ],
        "notes": [
            ""
        ],
        "volume": "卷四百二十二",
        "no#": 37
    },
    {
        "title": "會真詩三十韻",
        "author": "元稹",
        "biography": "",
        "paragraphs": [
            "微月透簾櫳，螢光度碧空。遙天初縹緲，低樹漸蔥蘢。",
            "龍吹過庭竹，鸞歌拂井桐。羅綃垂薄霧，環佩響輕風。",
            "絳節隨金母，雲心捧玉童。更深人悄悄，晨會雨濛濛。",
            "珠瑩光文履，花明隱繡櫳。寶釵行彩鳳，羅帔掩丹虹。",
            "言自瑤華浦，將朝碧帝宮。因游李城北，偶向宋家東。",
            "戲調初微拒，柔情已暗通。低鬟蟬影動，回步玉塵蒙。",
            "轉面流花雪，登床抱綺叢。鴛鴦交頸舞，翡翠合歡籠。",
            "眉黛羞頻聚，朱唇暖更融。氣清蘭蕊馥，膚潤玉肌豐。",
            "無力慵移腕，多嬌愛斂躬。汗光珠點點，發亂綠松松。",
            "方喜千年會，俄聞五夜窮。留連時有限，繾綣意難終。",
            "慢臉含愁態，芳詞誓素衷。贈環明運合，留結表心同。",
            "啼粉流清鏡，殘燈繞暗蟲。華光猶冉冉，旭日漸曈曈。",
            "警乘還歸洛，吹簫亦上嵩。衣香猶染麝，枕膩尚殘紅。",
            "冪冪臨塘草，飄飄思渚蓬。素琴鳴怨鶴，清漢望歸鴻。",
            "海闊誠難度，天高不易沖。行雲無處所，蕭史在樓中。"
        ],
        "notes": [
            ""
        ],
        "volume": "卷四百二十二",
        "no#": 38
    },
    {
        "title": "古豔詩二首",
        "author": "元稹",
        "biography": "",
        "paragraphs": [
            "春來頻到宋家東，垂袖開懷待好風。",
            "鶯藏柳暗無人語，惟有牆花滿樹紅。",
            "深院無人草樹光，嬌鶯不語趁陰藏。",
            "等閒弄水浮花片，流出門前賺阮郎。"
        ],
        "notes": [
            ""
        ],
        "volume": "卷四百二十二",
        "no#": 39
    }
]