[
    {
        "title": "武陽送別",
        "author": "沈宇",
        "biography": "",
        "paragraphs": [
            "菊黃蘆白雁初飛，羌笛胡笳淚滿衣。",
            "送君腸斷秋江水，一去東流何日歸。"
        ],
        "notes": [
            ""
        ],
        "volume": "卷二百零二",
        "no#": 1
    },
    {
        "title": "擣衣",
        "author": "沈宇",
        "biography": "",
        "paragraphs": [
            "日暮遠天青，霜風入後庭。洞房寒未掩，砧杵夜泠泠。"
        ],
        "notes": [
            ""
        ],
        "volume": "卷二百零二",
        "no#": 2
    },
    {
        "title": "代閨人",
        "author": "沈宇",
        "biography": "",
        "paragraphs": [
            "楊柳青青鳥亂吟，春風香靄洞房深。",
            "百花簾下朝窺鏡，明月窗前夜理琴。"
        ],
        "notes": [
            ""
        ],
        "volume": "卷二百零二",
        "no#": 3
    },
    {
        "title": "江南遇雨",
        "author": "張鼎",
        "biography": "",
        "paragraphs": [
            "江天寒意少，冬月雨仍飛。出戶愁為聽，從風灑客衣。",
            "旅魂驚處斷，鄉信意中微。幾日應晴去，孤舟且欲歸。"
        ],
        "notes": [
            ""
        ],
        "volume": "卷二百零二",
        "no#": 4
    },
    {
        "title": "鄴城引",
        "author": "張鼎",
        "biography": "",
        "paragraphs": [
            "君不見漢家失統三靈變，魏武爭雄六龍戰。",
            "蕩海吞江制中國，回天運鬥應南面。隱隱都城紫陌開，",
            "文章猶入管弦新，帷座空銷狐兔塵。可惜望陵歌舞處，"
        ],
        "notes": [
            ""
        ],
        "volume": "卷二百零二",
        "no#": 5
    },
    {
        "title": "僧舍小池",
        "author": "張鼎",
        "biography": "",
        "paragraphs": [
            "引出白雲根，潺潺漲蘚痕。冷光搖砌錫，疏影露枝猿。",
            "淨帶凋霜葉，香通洗藥源。貝多文字古，宜向此中翻。"
        ],
        "notes": [
            ""
        ],
        "volume": "卷二百零二",
        "no#": 6
    },
    {
        "title": "擬古",
        "author": "薛奇童",
        "biography": "",
        "paragraphs": [
            "沙塵朝蔽日，失道還相遇。寒影波上雲，秋聲月前樹。",
            "川氣生曉夕，野陰乍煙霧。沉沉滮池水，人馬不敢渡。",
            "吮癰世所薄，挾纊恩難顧。不見古時人，中宵淚橫注。"
        ],
        "notes": [
            ""
        ],
        "volume": "卷二百零二",
        "no#": 7
    },
    {
        "title": "和李起居秋夜之作",
        "author": "薛奇童",
        "biography": "",
        "paragraphs": [
            "過庭聞禮日，趨侍記言回。獨臥玉窗前，捲簾殘雨來。",
            "高秋南斗轉，涼夜北堂開。水影入朱戶，螢光生綠苔。",
            "簡成良史筆，年是洛陽才。莫重白雲意，時人許上臺。"
        ],
        "notes": [
            ""
        ],
        "volume": "卷二百零二",
        "no#": 8
    },
    {
        "title": "吳聲子夜歌",
        "author": "薛奇童",
        "biography": "",
        "paragraphs": [
            "淨掃黃金階，飛霜皓如雪。下簾彈箜篌，不忍見秋月。"
        ],
        "notes": [
            ""
        ],
        "volume": "卷二百零二",
        "no#": 9
    },
    {
        "title": "塞下曲",
        "author": "薛奇童",
        "biography": "",
        "paragraphs": [
            "驕虜初南下，煙塵暗國中。獨召李將軍，夜開甘泉宮。",
            "一身許明主，萬里總元戎。霜甲臥不暖，夜半聞邊風。",
            "胡天早飛雪，荒徼多轉蓬。寒雲覆水重，秋氣連海空。",
            "金鞍誰家子，上馬鳴角弓。自是幽並客，非論愛立功。"
        ],
        "notes": [
            ""
        ],
        "volume": "卷二百零二",
        "no#": 10
    },
    {
        "title": "雲中行",
        "author": "薛奇童",
        "biography": "",
        "paragraphs": [
            "雲中小兒吹金管，向晚因風一川滿。塞北雲高心已悲，",
            "千門曉映山川色，雙闕遙連日月光。舉杯稱壽永相保，",
            "寂寞金輿去不歸，陵上黃塵滿路飛。河邊不語傷流水，"
        ],
        "notes": [
            ""
        ],
        "volume": "卷二百零二",
        "no#": 11
    },
    {
        "title": "楚宮詞二首",
        "author": "薛奇童",
        "biography": "",
        "paragraphs": [
            "禁苑春風起，流鶯繞合歡。玉窗通日氣，珠箔卷輕寒。",
            "楊葉垂陰砌，梨花入井闌。君王好長袖，新作舞衣寬。",
            "日晚梧桐落，微寒入禁垣。月懸三雀觀，霜度萬秋門。",
            "豔舞矜新寵，愁容泣舊恩。不堪深殿裏，簾外欲黃昏。"
        ],
        "notes": [
            ""
        ],
        "volume": "卷二百零二",
        "no#": 12
    },
    {
        "title": "長孫十一東山春夜見贈",
        "author": "楊諫",
        "biography": "",
        "paragraphs": [
            "故人謝城闕，揮手碧雲期。溪月照隱處，松風生興時。",
            "舊林日雲暮，芳草歲空滋。甘與子成夢，請君同所思。"
        ],
        "notes": [
            ""
        ],
        "volume": "卷二百零二",
        "no#": 13
    },
    {
        "title": "贈知己",
        "author": "楊諫",
        "biography": "",
        "paragraphs": [
            "江南折芳草，江北贈佳期。江闊水複急，過江常苦遲。",
            "蘋白蘭葉青，恐度先香時。美人碧雲外，寧見長相思。"
        ],
        "notes": [
            ""
        ],
        "volume": "卷二百零二",
        "no#": 14
    },
    {
        "title": "東溪待蘇戶曹不至",
        "author": "張萬頃",
        "biography": "",
        "paragraphs": [
            "洛陽城東伊水西，千花萬竹使人迷。臺上柳枝臨岸低，"
        ],
        "notes": [
            ""
        ],
        "volume": "卷二百零二",
        "no#": 15
    },
    {
        "title": "登天目山下作",
        "author": "張萬頃",
        "biography": "",
        "paragraphs": [
            "去歲離秦望，今冬使楚關。淚添天目水，發變海頭山。",
            "別母烏南逝，辭兄雁北還。宦游偏不樂，長為憶慈顏。"
        ],
        "notes": [
            ""
        ],
        "volume": "卷二百零二",
        "no#": 16
    },
    {
        "title": "送裴少府",
        "author": "張萬頃",
        "biography": "",
        "paragraphs": [
            "夕膳望東周，晨裝不少留。酒中同樂事，關外越離憂。",
            "座濕秦山雨，庭寒渭水秋。何當鷹隼擊，來拂故林遊。"
        ],
        "notes": [
            ""
        ],
        "volume": "卷二百零二",
        "no#": 17
    },
    {
        "title": "旅次灞亭",
        "author": "沈頌",
        "biography": "",
        "paragraphs": [
            "閑琴開旅思，清夜有愁心。圓月正當戶，微風猶在林。",
            "蒼茫孤亭上，曆亂多秋音。言念待明發，東山幽意深。"
        ],
        "notes": [
            ""
        ],
        "volume": "卷二百零二",
        "no#": 18
    },
    {
        "title": "春旦歌",
        "author": "沈頌",
        "biography": "",
        "paragraphs": [
            "常聞嬴女玉簫台，奏曲情深彩鳳來。",
            "欲登此地銷歸恨，卻羨雙飛去不回。"
        ],
        "notes": [
            ""
        ],
        "volume": "卷二百零二",
        "no#": 19
    },
    {
        "title": "早發西山",
        "author": "沈頌",
        "biography": "",
        "paragraphs": [
            "遊子空有懷，賞心杳無路。前程數千里，乘夜連輕馭。",
            "繚繞松筱中，蒼茫猶未曙。遙聞孤村犬，暗指人家去。",
            "疲馬懷澗泉，征衣犯霜露。喧呼溪鳥驚，沙上或騫翥。",
            "娟娟東岑月，照耀獨歸慮。"
        ],
        "notes": [
            ""
        ],
        "volume": "卷二百零二",
        "no#": 20
    },
    {
        "title": "送人還吳",
        "author": "沈頌",
        "biography": "",
        "paragraphs": [
            "人心不忘鄉，矧餘客已久。送君江南去，秋醉洛陽酒。",
            "贈言幽徑蘭，別思河堤柳。征帆暮風急，望望空延首。"
        ],
        "notes": [
            ""
        ],
        "volume": "卷二百零二",
        "no#": 21
    },
    {
        "title": "送金文學還日東",
        "author": "沈頌",
        "biography": "",
        "paragraphs": [
            "君家東海東，君去因秋風。漫漫指鄉路，悠悠如夢中。",
            "煙霧積孤島，波濤連太空。冒險當不懼，皇恩措爾躬。"
        ],
        "notes": [
            ""
        ],
        "volume": "卷二百零二",
        "no#": 22
    },
    {
        "title": "衛中作",
        "author": "沈頌",
        "biography": "",
        "paragraphs": [
            "衛風愉豔宜春色，淇水清泠增暮愁。",
            "總使榴花能一醉，終須萱草暫忘憂。"
        ],
        "notes": [
            ""
        ],
        "volume": "卷二百零二",
        "no#": 23
    },
    {
        "title": "天長節",
        "author": "梁鍠",
        "biography": "",
        "paragraphs": [
            "日月生天久，年年慶一回。時平祥不去，壽遠節長來。",
            "連吹千家笛，同朝百郡杯。願持金殿鏡，處處照遺才。"
        ],
        "notes": [
            ""
        ],
        "volume": "卷二百零二",
        "no#": 24
    },
    {
        "title": "長門怨",
        "author": "梁鍠",
        "biography": "",
        "paragraphs": [
            "妾命何偏薄，君王去不歸。欲令遙見悔，樓上試春衣。",
            "空殿看人入，深宮羨鳥飛。翻悲因買賦，索鏡照空輝。"
        ],
        "notes": [
            ""
        ],
        "volume": "卷二百零二",
        "no#": 25
    },
    {
        "title": "美人春臥",
        "author": "梁鍠",
        "biography": "",
        "paragraphs": [
            "妾家巫峽陽，羅幌寢蘭堂。曉日臨窗久，春風引夢長。",
            "落釵仍掛鬢，微汗欲消黃。縱使朦朧覺，魂猶逐楚王。"
        ],
        "notes": [
            ""
        ],
        "volume": "卷二百零二",
        "no#": 26
    },
    {
        "title": "名姝詠",
        "author": "梁鍠",
        "biography": "",
        "paragraphs": [
            "阿嬌年未多，弱體性能和。怕重愁拈鏡，憐輕喜曳羅。",
            "臨津雙洛浦，對月兩嫦娥。獨有荊王殿，時時暮雨過。"
        ],
        "notes": [
            ""
        ],
        "volume": "卷二百零二",
        "no#": 27
    },
    {
        "title": "豔女詞",
        "author": "梁鍠",
        "biography": "",
        "paragraphs": [
            "露井桃花發，雙雙燕並飛。美人姿態裏，春色上羅衣。",
            "自愛頻開鏡，時羞欲掩扉。不知行路客，遙惹五香歸。"
        ],
        "notes": [
            ""
        ],
        "volume": "卷二百零二",
        "no#": 28
    },
    {
        "title": "狷氏子",
        "author": "梁鍠",
        "biography": "",
        "paragraphs": [
            "杏梁初照日，碧玉後堂開。憶事臨妝笑，春嬌滿鏡臺。",
            "含聲歌扇舉，顧影舞腰回。別有佳期處，青樓客夜來。"
        ],
        "notes": [
            ""
        ],
        "volume": "卷二百零二",
        "no#": 29
    },
    {
        "title": "戲贈歌者",
        "author": "梁鍠",
        "biography": "",
        "paragraphs": [
            "白皙歌童子，哀音絕又連。楚妃臨扇學，盧女隔簾傳。",
            "曉燕喧喉裏，春鶯囀舌邊。若逢漢武帝，還是李延年。"
        ],
        "notes": [
            ""
        ],
        "volume": "卷二百零二",
        "no#": 30
    },
    {
        "title": "七夕泛舟",
        "author": "梁鍠",
        "biography": "",
        "paragraphs": [
            "雲端有靈匹，掩映拂妝台。夜久應搖佩，天高響不來。",
            "片歡秋始展，殘夢曉翻催。卻怨填河鵲，留橋又不回。"
        ],
        "notes": [
            ""
        ],
        "volume": "卷二百零二",
        "no#": 31
    },
    {
        "title": "崔駙馬宅詠畫山水扇",
        "author": "梁鍠",
        "biography": "",
        "paragraphs": [
            "畫扇出秦樓，誰家贈列侯。小含吳剡縣，輕帶楚揚州。",
            "掩作山雲暮，搖成隴樹秋。坐來傳與客，漢水又回流。"
        ],
        "notes": [
            ""
        ],
        "volume": "卷二百零二",
        "no#": 32
    },
    {
        "title": "觀王美人海圖障子",
        "author": "梁鍠",
        "biography": "",
        "paragraphs": [
            "宋玉東家女，常懷物外多。自從圖渤海，誰為覓湘娥。",
            "白鷺棲脂粉，赬魴躍綺羅。仍憐轉嬌眼，別恨一橫波。"
        ],
        "notes": [
            ""
        ],
        "volume": "卷二百零二",
        "no#": 33
    },
    {
        "title": "聞百舌鳥",
        "author": "梁鍠",
        "biography": "",
        "paragraphs": [
            "百舌聞他郡，間關媚物華。斂形藏一葉，分響出千花。",
            "坐愛時褰幌，行藏或駐車。不須應獨感，三載已辭家。"
        ],
        "notes": [
            ""
        ],
        "volume": "卷二百零二",
        "no#": 34
    },
    {
        "title": "省試方士進恒春草",
        "author": "梁鍠",
        "biography": "",
        "paragraphs": [
            "東吳有靈草，生彼剡溪傍。既亂莓苔色，仍連菡萏香。",
            "掇之稱遠士，持以奉明王。北闕顏彌駐，南山壽更長。",
            "金膏徒騁妙，石髓莫矜良。倘使沾涓滴，還游不死方。"
        ],
        "notes": [
            ""
        ],
        "volume": "卷二百零二",
        "no#": 35
    },
    {
        "title": "代征人妻喜夫還",
        "author": "梁鍠",
        "biography": "",
        "paragraphs": [
            "征夫走馬發漁陽，少婦含嬌開洞房。千日廢台還掛鏡，",
            "莫道幽閨書信隔，還衣總是舊時香。"
        ],
        "notes": [
            ""
        ],
        "volume": "卷二百零二",
        "no#": 36
    },
    {
        "title": "贈李中華",
        "author": "梁鍠",
        "biography": "",
        "paragraphs": [
            "莫向嵩山去，神仙多誤人。不如朝魏闕，天子重賢臣。"
        ],
        "notes": [
            ""
        ],
        "volume": "卷二百零二",
        "no#": 37
    },
    {
        "title": "詠木老人",
        "author": "梁鍠",
        "biography": "",
        "paragraphs": [
            "刻木牽絲作老翁，雞皮鶴發與真同。",
            "須臾弄罷寂無事，還似人生一夢中。"
        ],
        "notes": [
            ""
        ],
        "volume": "卷二百零二",
        "no#": 38
    },
    {
        "title": "句",
        "author": "梁鍠",
        "biography": "",
        "paragraphs": [
            "堂高憑上望，宅廣乘車行。（《詠郭令公宅》。",
            "見《封氏聞見記》）"
        ],
        "notes": [
            ""
        ],
        "volume": "卷二百零二",
        "no#": 39
    }
]