[
    {
        "title": "自蜀奉冊命往朔方途中呈韋左相文部房尚書門下崔侍郎",
        "author": "賈至",
        "biography": "",
        "paragraphs": [
            "胡羯亂中夏，鑾輿忽南巡。衣冠陷戎寇，狼狽隨風塵。",
            "豳公秉大節，臨難不顧身。激昂白刃前，濺血下沾巾。",
            "尚書抱忠義，歷險披荊榛。扈從出劍門，登翼岷江濱。",
            "時望挹侍郎，公才標縉紳。亭亭昆山玉，皎皎無緇磷。",
            "顧惟乏經濟，扞牧陪從臣。永願雪會稽，仗劍清咸秦。",
            "太皇時內禪，神器付嗣君。新命集舊邦，至德被遠人。",
            "捧冊自南服，奉詔趨北軍。覲謁心載馳，違離難重陳。",
            "策馬出蜀山，畏途上緣雲。飲啄叢箐間，棲息虎豹群。",
            "崎嶇淩危棧，惴栗驚心神。峭壁上嶔岑，大江下沄沄。",
            "皇風扇八極，異類懷深仁。元兇誘黠虜，肘腋生妖氛。",
            "明主信英武，威聲赫四鄰。誓師自朔方，旗幟何繽紛。",
            "鐵騎照白日，旄頭拂秋旻。將來蕩滄溟，寧止蹴昆侖。",
            "古來有屯難，否泰長相因。夏康纘禹績，代祖複漢勳。",
            "于役各勤王，驅馳拱紫宸。豈惟太公望，往昔逢周文。",
            "誰謂三傑才，功業獨殊倫。感此慰行邁，無為歌苦辛。"
        ],
        "notes": [
            ""
        ],
        "volume": "卷二百三十五",
        "no#": 1
    },
    {
        "title": "贈裴九侍禦昌江草堂彈琴",
        "author": "賈至",
        "biography": "",
        "paragraphs": [
            "朔風吹疏林，積雪在崖巘。鳴琴草堂響，小澗清且淺。",
            "沉吟東山意，欲去芳歲晚。悵望黃綺心，白雲若在眼。"
        ],
        "notes": [
            ""
        ],
        "volume": "卷二百三十五",
        "no#": 2
    },
    {
        "title": "巴陵早秋，寄荊州崔司馬、吏部閻功曹舍人",
        "author": "賈至",
        "biography": "",
        "paragraphs": [
            "謫居瀟湘渚，再見洞庭秋。極目連江漢，西南浸鬥牛。",
            "滔滔蕩雲夢，澹澹搖巴丘。曠如臨渤澥，窅疑造瀛洲。",
            "君山麗中波，蒼翠長夜浮。帝子去永久，楚詞尚悲秋。",
            "我同長沙行，時事加百憂。登高望舊國，胡馬滿東周。",
            "宛葉遍蓬蒿，樊鄧無良疇。獨攀青楓樹，淚灑滄江流。",
            "故人西掖寮，同扈岐陽搜。差池盡三黜，蹭蹬各南州。",
            "相去雖地接，不得從之遊。耿耿雲陽臺，迢迢王粲樓。",
            "跂予暮霞裏，誰謂無輕舟。"
        ],
        "notes": [
            ""
        ],
        "volume": "卷二百三十五",
        "no#": 3
    },
    {
        "title": "閒居秋懷，寄陽翟陸贊府、封丘高少府",
        "author": "賈至",
        "biography": "",
        "paragraphs": [
            "今日霖雨霽，颯然高館涼。秋風吹二毛，烈士加慨慷。",
            "憶昔皇運初，眾賓俱龍驤。解巾佐幕府，脫劍升明堂。",
            "鬱鬱被慶雲，昭昭翼太陽。鯨魚縱大壑，鸑鷟鳴高岡。",
            "信矣草創時，泰階速賢良。一言頓遭逢，片善蒙恩光。",
            "我生屬聖明，感激竊自強。崎嶇郡邑權，連騫翰墨場。",
            "天朝富英髦，多士如珪璋。盛才溢下位，蹇步徒倡狂。",
            "閉門對群書，幾案在我旁。枕席相遠遊，聊欲浮滄浪。",
            "八月白露降，玄蟬號枯桑。艤舟臨清川，迢遞愁思長。",
            "我有同懷友，各在天一方。離披不相見，浩蕩隔兩鄉。",
            "平生霞外期，宿昔共行藏。豈無蓬萊樹，歲晏空蒼蒼。"
        ],
        "notes": [
            ""
        ],
        "volume": "卷二百三十五",
        "no#": 4
    },
    {
        "title": "送友人使河源",
        "author": "賈至",
        "biography": "",
        "paragraphs": [
            "送君魯郊外，下車上高丘。蕭條千里暮，日落黃雲秋。",
            "舉酒有餘恨，論邊無遠謀。河源望不見，旌旆去悠悠。"
        ],
        "notes": [
            ""
        ],
        "volume": "卷二百三十五",
        "no#": 5
    },
    {
        "title": "送李侍禦",
        "author": "賈至",
        "biography": "",
        "paragraphs": [
            "我年四十餘，已歎前路短。羈離洞庭上，安得不引滿。",
            "李侯忘情者，與我同疏懶。孤帆泣瀟湘，望遠心欲斷。"
        ],
        "notes": [
            ""
        ],
        "volume": "卷二百三十五",
        "no#": 6
    },
    {
        "title": "送耿副使歸長沙",
        "author": "賈至",
        "biography": "",
        "paragraphs": [
            "畫舸欲南歸，江亭且留宴。日暮湖上雲，蕭蕭若流霰。",
            "昨夜相知者，明發不可見。惆悵西北風，高帆為誰扇。"
        ],
        "notes": [
            ""
        ],
        "volume": "卷二百三十五",
        "no#": 7
    },
    {
        "title": "送夏侯子之江夏",
        "author": "賈至",
        "biography": "",
        "paragraphs": [
            "扣楫洞庭上，清風千里來。留歡一杯酒，欲別複裴回。",
            "相見楚山下，漁舟憶釣台。羨君還舊裏，歸念獨悠哉。"
        ],
        "notes": [
            ""
        ],
        "volume": "卷二百三十五",
        "no#": 8
    },
    {
        "title": "寓言二首",
        "author": "賈至",
        "biography": "",
        "paragraphs": [
            "春草紛碧色，佳人曠無期。悠哉千里心，欲采商山芝。",
            "歎息良會晚，如何桃李時。懷君晴川上，佇立夏雲滋。",
            "凜凜秋閨夕，綺羅早知寒。玉砧調鳴杵，始搗機中紈。",
            "憶昨別離日，桐花覆井欄。今來思君時，白露盈階漙。",
            "聞有關河信，欲寄雙玉盤。玉以委貞心，盤以薦嘉餐。",
            "嗟君在萬里，使妾衣帶寬。"
        ],
        "notes": [
            ""
        ],
        "volume": "卷二百三十五",
        "no#": 9
    },
    {
        "title": "燕歌行",
        "author": "賈至",
        "biography": "",
        "paragraphs": [
            "國之重鎮惟幽都，東威九夷北制胡。五軍精卒三十萬，",
            "昔時燕山重賢士，黃金築台從隗始。倏忽興王定薊丘，",
            "我唐區夏餘十紀，軍容武備赫萬祀。彤弓黃鉞授元帥，",
            "千營萬隊連旌旗，望之如火忽電馳。匈奴懾竄窮發北，",
            "六軍將士皆死盡，戰馬空鞍歸故營。時移道革天下平，"
        ],
        "notes": [
            ""
        ],
        "volume": "卷二百三十五",
        "no#": 10
    },
    {
        "title": "巴陵寄李二戶部、張十四禮部",
        "author": "賈至",
        "biography": "",
        "paragraphs": [
            "江南春草初冪冪，愁殺江南獨愁客。秦中楊柳也應新，"
        ],
        "notes": [
            ""
        ],
        "volume": "卷二百三十五",
        "no#": 11
    },
    {
        "title": "長門怨",
        "author": "賈至",
        "biography": "",
        "paragraphs": [
            "獨坐思千里，春庭曉景長。鶯喧翡翠幕，柳覆郁金堂。",
            "舞蝶縈愁緒，繁花對靚妝。深情托瑤瑟，弦斷不成章。"
        ],
        "notes": [
            ""
        ],
        "volume": "卷二百三十五",
        "no#": 12
    },
    {
        "title": "銅雀台",
        "author": "賈至",
        "biography": "",
        "paragraphs": [
            "日暮銅台靜，西陵鳥雀歸。撫弦心斷絕，聽管淚霏微。",
            "靈幾臨朝奠，空床卷夜衣。蒼蒼川上月，應照妾魂飛。"
        ],
        "notes": [
            ""
        ],
        "volume": "卷二百三十五",
        "no#": 13
    },
    {
        "title": "侍宴曲",
        "author": "賈至",
        "biography": "",
        "paragraphs": [
            "雲陛褰珠扆，天墀覆綠楊。隔簾妝隱映，向席舞低昂。",
            "鳴佩長廊靜，開冰廣殿涼。歡餘劍履散，同輦入昭陽。"
        ],
        "notes": [
            ""
        ],
        "volume": "卷二百三十五",
        "no#": 14
    },
    {
        "title": "對酒麴二首",
        "author": "賈至",
        "biography": "",
        "paragraphs": [
            "梅發柳依依，黃鸝曆亂飛。當歌憐景色，對酒惜芳菲。",
            "曲水浮花氣，流風散舞衣。通宵留暮雨，上客莫言歸。",
            "春來酒味濃，舉酒對春叢。一酌千憂散，三杯萬事空。",
            "放歌乘美景，醉舞向東風。寄語尊前客，生涯任轉蓬。"
        ],
        "notes": [
            ""
        ],
        "volume": "卷二百三十五",
        "no#": 15
    },
    {
        "title": "送陸協律赴端州",
        "author": "賈至",
        "biography": "",
        "paragraphs": [
            "越井人南去，湘川水北流。江邊數杯酒，海內一孤舟。",
            "嶺嶠同仙客，京華即舊遊。春心將別恨，萬里共悠悠。"
        ],
        "notes": [
            ""
        ],
        "volume": "卷二百三十五",
        "no#": 16
    },
    {
        "title": "送王員外赴長沙",
        "author": "賈至",
        "biography": "",
        "paragraphs": [
            "攜手登臨處，巴陵天一隅。春生雲夢澤，水溢洞庭湖。",
            "共歎虞翻枉，同悲阮籍途。長沙舊卑濕，今古不應殊。"
        ],
        "notes": [
            ""
        ],
        "volume": "卷二百三十五",
        "no#": 17
    },
    {
        "title": "送夏侯參軍赴廣州",
        "author": "賈至",
        "biography": "",
        "paragraphs": [
            "聞道衡陽外，由來雁不飛。送君從此去，書信定應稀。",
            "雲海南溟遠，煙波北渚微。勉哉孫楚吏，彩服正光輝。"
        ],
        "notes": [
            ""
        ],
        "volume": "卷二百三十五",
        "no#": 18
    },
    {
        "title": "長沙別李六侍禦",
        "author": "賈至",
        "biography": "",
        "paragraphs": [
            "月明湘水白，霜落洞庭幹。放逐長沙外，相逢路正難。",
            "雲歸帝鄉遠，雁報朔方寒。此別盈襟淚，雍門不假彈。"
        ],
        "notes": [
            ""
        ],
        "volume": "卷二百三十五",
        "no#": 19
    },
    {
        "title": "岳陽樓宴王員外貶長沙",
        "author": "賈至",
        "biography": "",
        "paragraphs": [
            "極浦三春草，高樓萬里心。楚山晴靄碧，湘水暮流深。",
            "忽與朝中舊，同為澤畔吟。停杯試北望，還欲淚沾襟。"
        ],
        "notes": [
            ""
        ],
        "volume": "卷二百三十五",
        "no#": 20
    },
    {
        "title": "詠馮昭儀當熊",
        "author": "賈至",
        "biography": "",
        "paragraphs": [
            "白羽插雕弓，霓旌動朔風。平明出金屋，扈輦上林中。",
            "逐獸長廊靜，呼鷹御苑空。王孫莫諫獵，賤妾解當熊。"
        ],
        "notes": [
            ""
        ],
        "volume": "卷二百三十五",
        "no#": 21
    },
    {
        "title": "早朝大明宮呈兩省僚友",
        "author": "賈至",
        "biography": "",
        "paragraphs": [
            "銀燭熏天紫陌長，禁城春色曉蒼蒼。千條弱柳垂青瑣，",
            "共沐恩波鳳池上，朝朝染翰侍君王。"
        ],
        "notes": [
            ""
        ],
        "volume": "卷二百三十五",
        "no#": 22
    },
    {
        "title": "白馬",
        "author": "賈至",
        "biography": "",
        "paragraphs": [
            "白馬紫連錢，嘶鳴丹闕前。聞珂自蹀躞，不要下金鞭。"
        ],
        "notes": [
            ""
        ],
        "volume": "卷二百三十五",
        "no#": 23
    },
    {
        "title": "贈薛瑤英",
        "author": "賈至",
        "biography": "",
        "paragraphs": [
            "舞怯銖衣重，笑疑桃臉開。方知漢成帝，虛築避風台。"
        ],
        "notes": [
            ""
        ],
        "volume": "卷二百三十五",
        "no#": 24
    },
    {
        "title": "出塞曲",
        "author": "賈至",
        "biography": "",
        "paragraphs": [
            "萬里平沙一聚塵，南飛羽檄北來人。",
            "傳道五原烽火急，單于昨夜寇新秦。"
        ],
        "notes": [
            ""
        ],
        "volume": "卷二百三十五",
        "no#": 25
    },
    {
        "title": "春思二首",
        "author": "賈至",
        "biography": "",
        "paragraphs": [
            "草色青青柳色黃，桃花曆亂李花香。",
            "東風不為吹愁去，春日偏能惹恨長。",
            "紅粉當壚弱柳垂，金花臘酒解酴醿。",
            "笙歌日暮能留客，醉殺長安輕薄兒。"
        ],
        "notes": [
            ""
        ],
        "volume": "卷二百三十五",
        "no#": 26
    },
    {
        "title": "勤政樓觀樂",
        "author": "賈至",
        "biography": "",
        "paragraphs": [
            "銀河帝女下三清，紫禁笙歌出九城。",
            "為報延州來聽樂，須知天下欲升平。"
        ],
        "notes": [
            ""
        ],
        "volume": "卷二百三十五",
        "no#": 27
    },
    {
        "title": "贈陝掾梁宏",
        "author": "賈至",
        "biography": "",
        "paragraphs": [
            "梁子工文四十年，詩顛名過草書顛。",
            "白頭仍作功曹掾，祿薄難供沽酒錢。"
        ],
        "notes": [
            ""
        ],
        "volume": "卷二百三十五",
        "no#": 28
    },
    {
        "title": "答嚴大夫",
        "author": "賈至",
        "biography": "",
        "paragraphs": [
            "今夕秦天一雁來，梧桐墜葉擣衣催。",
            "思君獨步華亭月，舊館秋陰生綠苔。"
        ],
        "notes": [
            ""
        ],
        "volume": "卷二百三十五",
        "no#": 29
    },
    {
        "title": "送李侍郎赴常州",
        "author": "賈至",
        "biography": "",
        "paragraphs": [
            "雪晴雲散北風寒，楚水吳山道路難。",
            "今日送君須盡醉，明朝相憶路漫漫。"
        ],
        "notes": [
            ""
        ],
        "volume": "卷二百三十五",
        "no#": 30
    },
    {
        "title": "初至巴陵與李十二白、裴九同泛洞庭湖三首",
        "author": "賈至",
        "biography": "",
        "paragraphs": [
            "江上相逢皆舊遊，湘山永望不堪愁。",
            "明月秋風洞庭水，孤鴻落葉一扁舟。",
            "楓岸紛紛落葉多，洞庭秋水晚來波。",
            "乘興輕舟無近遠，白雲明月吊湘娥。",
            "江畔楓葉初帶霜，渚邊菊花亦已黃。",
            "輕舟落日興不盡，三湘五湖意何長。"
        ],
        "notes": [
            ""
        ],
        "volume": "卷二百三十五",
        "no#": 31
    },
    {
        "title": "西亭春望",
        "author": "賈至",
        "biography": "",
        "paragraphs": [
            "日長風暖柳青青，北雁歸飛入窅冥。",
            "岳陽城上聞吹笛，能使春心滿洞庭。"
        ],
        "notes": [
            ""
        ],
        "volume": "卷二百三十五",
        "no#": 32
    },
    {
        "title": "君山",
        "author": "賈至",
        "biography": "",
        "paragraphs": [
            "湘中老人讀黃老，手援紫藟坐碧草。",
            "春至不知湖水深，日暮忘卻巴陵道。"
        ],
        "notes": [
            ""
        ],
        "volume": "卷二百三十五",
        "no#": 33
    },
    {
        "title": "洞庭送李十二赴零陵",
        "author": "賈至",
        "biography": "",
        "paragraphs": [
            "今日相逢落葉前，洞庭秋水遠連天。",
            "共說金華舊遊處，回看北斗欲潸然。"
        ],
        "notes": [
            ""
        ],
        "volume": "卷二百三十五",
        "no#": 34
    },
    {
        "title": "江南送李卿",
        "author": "賈至",
        "biography": "",
        "paragraphs": [
            "雙鶴南飛度楚山，楚南相見憶秦關。",
            "願值回風吹羽翼，早隨陽雁及春還。"
        ],
        "notes": [
            ""
        ],
        "volume": "卷二百三十五",
        "no#": 35
    },
    {
        "title": "送王道士還京",
        "author": "賈至",
        "biography": "",
        "paragraphs": [
            "一片仙雲入帝鄉，數聲秋雁至衡陽。",
            "借問清都舊花月，豈知遷客泣瀟湘。"
        ],
        "notes": [
            ""
        ],
        "volume": "卷二百三十五",
        "no#": 36
    },
    {
        "title": "巴陵夜別王八員外",
        "author": "賈至",
        "biography": "",
        "paragraphs": [
            "柳絮飛時別洛陽，梅花發後到三湘。",
            "世情已逐浮雲散，離恨空隨江水長。"
        ],
        "notes": [
            ""
        ],
        "volume": "卷二百三十五",
        "no#": 37
    },
    {
        "title": "別裴九弟",
        "author": "賈至",
        "biography": "",
        "paragraphs": [
            "西江萬里向東流，今夜江邊駐客舟。",
            "月色更添春色好，蘆風似勝竹風幽。"
        ],
        "notes": [
            ""
        ],
        "volume": "卷二百三十五",
        "no#": 38
    },
    {
        "title": "送南給事貶崖州",
        "author": "賈至",
        "biography": "",
        "paragraphs": [
            "疇昔丹墀與鳳池，即今相見兩相悲。",
            "朱崖雲夢三千里，欲別俱為慟哭時。"
        ],
        "notes": [
            ""
        ],
        "volume": "卷二百三十五",
        "no#": 39
    },
    {
        "title": "重別南給事",
        "author": "賈至",
        "biography": "",
        "paragraphs": [
            "謫宦三年尚未回，故人今日又重來。",
            "聞道崖州一千里，今朝須盡數千杯。"
        ],
        "notes": [
            ""
        ],
        "volume": "卷二百三十五",
        "no#": 40
    },
    {
        "title": "岳陽樓重宴別王八員外貶長沙",
        "author": "賈至",
        "biography": "",
        "paragraphs": [
            "江路東連千里潮，青雲北望紫微遙。",
            "莫道巴陵湖水闊，長沙南畔更蕭條。"
        ],
        "notes": [
            ""
        ],
        "volume": "卷二百三十五",
        "no#": 41
    }
]