[
    {
        "title": "戊申歲暮詠懷三首",
        "author": "白居易",
        "biography": "",
        "paragraphs": [
            "窮冬月末兩三日，半百年過六七時。龍尾趁朝無氣力，",
            "猶被妻兒教漸退，莫求致仕且分司。",
            "唯生一女才十二，只欠三年未六旬。婚嫁累輕何怕老，",
            "更擬踟躕覓何事，不歸嵩洛作閒人。",
            "七年囚閉作籠禽，但願開籠便入林。幸得展張今日翅，",
            "萬一差池似前事，又應追悔不抽簪。"
        ],
        "notes": [
            ""
        ],
        "volume": "卷四百五十",
        "no#": 1
    },
    {
        "title": "贈夢得",
        "author": "白居易",
        "biography": "",
        "paragraphs": [
            "心中萬事不思量，坐倚屏風臥向陽。漸覺詠詩猶老醜，",
            "只有今春相伴在，花前剩醉兩三場。"
        ],
        "notes": [
            ""
        ],
        "volume": "卷四百五十",
        "no#": 2
    },
    {
        "title": "想東遊五十韻",
        "author": "白居易",
        "biography": "",
        "paragraphs": [
            "海內時無事，江南歲有秋。生民皆樂業，地主盡賢侯。",
            "郊靜銷戎馬，城高逼鬥牛。平河七百里，沃壤二三州。",
            "坐有湖山趣，行無風浪憂。食甯妨解纜，寢不廢乘流。",
            "泉石諳天竺，煙霞識虎丘。餘芳認蘭澤，遺詠思蘋洲。",
            "菡萏紅塗粉，菰蒲綠潑油。鱗差漁戶舍，綺錯稻田溝。",
            "紫洞藏仙窟，玄泉貯怪湫。精神昂老鶴，姿彩媚潛虯。",
            "靜閱天工妙，閑窺物狀幽。投竿出比目，擲果下獼猴。",
            "味苦蓮心小，漿甜蔗節稠。橘苞從自結，藕孔是誰鎪。",
            "逐日移潮信，隨風變棹謳。遞夫交烈火，候吏次鳴騶。",
            "梵塔形疑踴，閶門勢欲浮。客迎攜酒榼，僧待置茶甌。",
            "小宴閒談笑，初筵雅獻酬。稍催朱蠟炬，徐動碧牙籌。",
            "圓醆飛蓮子，長裾曳石榴。柘枝隨畫鼓，調笑從香球。",
            "幕颺雲飄檻，簾褰月露鉤。舞繁紅袖凝，歌切翠眉愁。",
            "弦管甯容歇，杯盤未許收。良辰宜酩酊，卒歲好優遊。",
            "鱠縷鮮仍細，蓴絲滑且柔。飽餐為日計，穩睡是身謀。",
            "名愧空虛得，官知止足休。自嫌猶屑屑，眾笑大悠悠。",
            "物表疏形役，人寰足悔尤。蛾須遠燈燭，兔勿近罝罘。",
            "幻世春來夢，浮生水上漚。百憂中莫入，一醉外何求。",
            "未死癡王湛，無兒老鄧攸。蜀琴安膝上，周易在床頭。",
            "去去無程客，行行不系舟。勞君頻問訊，勸我少淹留。",
            "雲雨多分散，關山苦阻修。一吟江月別，七見日星周。",
            "珠玉傳新什，鵷鸞念故儔。懸旌心宛轉，束楚意綢繆。",
            "驛舫妝青雀，官槽秣紫騮。鏡湖期遠泛，禹穴約冥搜。",
            "預掃題詩壁，先開望海樓。飲思親履舄，宿憶並衾裯。",
            "志氣吾衰也，風情子在不。應須相見後，別作一家遊。"
        ],
        "notes": [
            ""
        ],
        "volume": "卷四百五十",
        "no#": 3
    },
    {
        "title": "病免後喜除賓客",
        "author": "白居易",
        "biography": "",
        "paragraphs": [
            "臥在漳濱滿十旬，起為商皓伴三人。",
            "從今且莫嫌身病，不病何由索得身。"
        ],
        "notes": [
            ""
        ],
        "volume": "卷四百五十",
        "no#": 4
    },
    {
        "title": "長樂亭留別",
        "author": "白居易",
        "biography": "",
        "paragraphs": [
            "灞滻風煙函谷路，曾經幾度別長安。昔時蹙促為遷客，",
            "塵纓世網重重縛，回顧方知出得難。"
        ],
        "notes": [
            ""
        ],
        "volume": "卷四百五十",
        "no#": 5
    },
    {
        "title": "陝府王大夫相迎偶贈",
        "author": "白居易",
        "biography": "",
        "paragraphs": [
            "紫微閣老自多情，白首園公豈要迎。伴我綠槐陰下歇，",
            "但問主人留幾日，分司賓客去無程。"
        ],
        "notes": [
            ""
        ],
        "volume": "卷四百五十",
        "no#": 6
    },
    {
        "title": "別陝州王司馬",
        "author": "白居易",
        "biography": "",
        "paragraphs": [
            "笙歌惆悵欲為別，風景闌珊初過春。",
            "爭得遣君詩不苦，黃河岸上白頭人。"
        ],
        "notes": [
            ""
        ],
        "volume": "卷四百五十",
        "no#": 7
    },
    {
        "title": "將至東都先寄令狐留守",
        "author": "白居易",
        "biography": "",
        "paragraphs": [
            "黃鳥無聲葉滿枝，閑吟想到洛城時。惜逢金穀三春盡，",
            "東都添個狂賓客，先報壺觴風月知。"
        ],
        "notes": [
            ""
        ],
        "volume": "卷四百五十",
        "no#": 8
    },
    {
        "title": "答崔十八見寄",
        "author": "白居易",
        "biography": "",
        "paragraphs": [
            "明朝欲見琴尊伴，洗拭金杯拂玉徽。君乞曹州刺史替，",
            "豈料洛陽風月夜，故人垂老得相依。"
        ],
        "notes": [
            ""
        ],
        "volume": "卷四百五十",
        "no#": 9
    },
    {
        "title": "贈皇甫賓客",
        "author": "白居易",
        "biography": "",
        "paragraphs": [
            "輕衣穩馬槐陰路，漸近東來漸少塵。耳鬧久憎聞俗事，",
            "始信淡交宜久遠，與君轉老轉相親。"
        ],
        "notes": [
            ""
        ],
        "volume": "卷四百五十",
        "no#": 10
    },
    {
        "title": "歸履道宅",
        "author": "白居易",
        "biography": "",
        "paragraphs": [
            "驛吏引藤輿，家童開竹扉。往時多暫住，今日是長歸。",
            "眼下有衣食，耳邊無是非。不論貧與富，飲水亦應肥。"
        ],
        "notes": [
            ""
        ],
        "volume": "卷四百五十",
        "no#": 11
    },
    {
        "title": "問江南物",
        "author": "白居易",
        "biography": "",
        "paragraphs": [
            "歸來未及問生涯，先問江南物在耶。引手摩挲青石筍，",
            "別有夜深惆悵事，月明雙鶴在裴家。"
        ],
        "notes": [
            ""
        ],
        "volume": "卷四百五十",
        "no#": 12
    },
    {
        "title": "蕭庶子相過",
        "author": "白居易",
        "biography": "",
        "paragraphs": [
            "半日停車馬，何人在白家。殷勤蕭庶子，愛酒不嫌茶。"
        ],
        "notes": [
            ""
        ],
        "volume": "卷四百五十",
        "no#": 13
    },
    {
        "title": "答尉遲少尹問所須",
        "author": "白居易",
        "biography": "",
        "paragraphs": [
            "乍到頻勞問所須，所須非玉亦非珠。",
            "愛君水閣宜閑詠，每有詩成許去無。"
        ],
        "notes": [
            ""
        ],
        "volume": "卷四百五十",
        "no#": 14
    },
    {
        "title": "詠閑",
        "author": "白居易",
        "biography": "",
        "paragraphs": [
            "但有閑銷日，都無事系懷。朝眠因客起，午飯伴僧齋。",
            "樹合陰交戶，池分水夾階。就中今夜好，風月似江淮。"
        ],
        "notes": [
            ""
        ],
        "volume": "卷四百五十",
        "no#": 15
    },
    {
        "title": "同崔十八寄元浙東王陝州",
        "author": "白居易",
        "biography": "",
        "paragraphs": [
            "未能同隱雲林下，且複相招祿仕間。隨月有錢勝賣藥，",
            "惆悵八科殘四在，兩人榮鬧兩人閑。"
        ],
        "notes": [
            ""
        ],
        "volume": "卷四百五十",
        "no#": 16
    },
    {
        "title": "答蘇庶子月夜聞家僮奏樂見贈",
        "author": "白居易",
        "biography": "",
        "paragraphs": [
            "牆西明月水東亭，一曲霓裳按小伶。",
            "不敢邀君無別意，弦生管澀未堪聽。"
        ],
        "notes": [
            ""
        ],
        "volume": "卷四百五十",
        "no#": 17
    },
    {
        "title": "偶吟",
        "author": "白居易",
        "biography": "",
        "paragraphs": [
            "裏巷多通水，林園盡不扃。松身為外戶，池面是中庭。",
            "元氏詩三帙，陳家酒一瓶。醉來狂發詠，鄰女映籬聽。"
        ],
        "notes": [
            ""
        ],
        "volume": "卷四百五十",
        "no#": 18
    },
    {
        "title": "白蓮池泛舟",
        "author": "白居易",
        "biography": "",
        "paragraphs": [
            "白藕新花照水開，紅窗小舫信風回。",
            "誰教一片江南興，逐我殷勤萬里來。"
        ],
        "notes": [
            ""
        ],
        "volume": "卷四百五十",
        "no#": 19
    },
    {
        "title": "池上即事",
        "author": "白居易",
        "biography": "",
        "paragraphs": [
            "行尋甃石引新泉，坐看修橋補釣船。綠竹掛衣涼處歇，",
            "林下水邊無厭日，便堪終老豈論年。"
        ],
        "notes": [
            ""
        ],
        "volume": "卷四百五十",
        "no#": 20
    },
    {
        "title": "酬裴相公見寄二絕",
        "author": "白居易",
        "biography": "",
        "paragraphs": [
            "習靜心方泰，勞生事漸稀。可憐安穩地，舍此欲何歸。",
            "一雙垂翅鶴，數首解嘲文。總是迂閑物，爭堪伴相君。"
        ],
        "notes": [
            ""
        ],
        "volume": "卷四百五十",
        "no#": 21
    },
    {
        "title": "答夢得聞蟬見寄",
        "author": "白居易",
        "biography": "",
        "paragraphs": [
            "開緘思浩然，獨詠晚風前。人貌非前日，蟬聲似去年。",
            "槐花新雨後，柳影欲秋天。聽罷無他計，相思又一篇。"
        ],
        "notes": [
            ""
        ],
        "volume": "卷四百五十",
        "no#": 22
    },
    {
        "title": "令狐尚書許過弊居先贈長句",
        "author": "白居易",
        "biography": "",
        "paragraphs": [
            "不矜軒冕愛林泉，許到池頭一醉眠。已遣平治行藥徑，",
            "只候高情無別物，蒼苔石筍白花蓮。"
        ],
        "notes": [
            ""
        ],
        "volume": "卷四百五十",
        "no#": 23
    },
    {
        "title": "自題",
        "author": "白居易",
        "biography": "",
        "paragraphs": [
            "老宜官冷靜，貧賴俸優饒。熱月無堆案，寒天不趁朝。",
            "傍看應寂寞，自覺甚逍遙。徒對盈尊酒，兼無愁可銷。"
        ],
        "notes": [
            ""
        ],
        "volume": "卷四百五十",
        "no#": 24
    },
    {
        "title": "答崔十八",
        "author": "白居易",
        "biography": "",
        "paragraphs": [
            "勞將白叟比黃公，今古由來事不同。",
            "我有商山君未見，清泉白石在胸中。"
        ],
        "notes": [
            ""
        ],
        "volume": "卷四百五十",
        "no#": 25
    },
    {
        "title": "偶詠",
        "author": "白居易",
        "biography": "",
        "paragraphs": [
            "禦熱蕉衣健，扶羸竹杖輕。誦經憑檻立，散藥繞廊行。",
            "暝槿無風落，秋蟲欲雨鳴。身閑當將息，病亦有心情。"
        ],
        "notes": [
            ""
        ],
        "volume": "卷四百五十",
        "no#": 26
    },
    {
        "title": "答蘇六",
        "author": "白居易",
        "biography": "",
        "paragraphs": [
            "但喜暑隨三伏去，不知秋送二毛來。",
            "更無別計相寬慰，故遣陽關勸一杯。"
        ],
        "notes": [
            ""
        ],
        "volume": "卷四百五十",
        "no#": 27
    },
    {
        "title": "秋遊",
        "author": "白居易",
        "biography": "",
        "paragraphs": [
            "下馬閑行伊水頭，涼風清景勝春遊。",
            "何事古今詩句裏，不多說著洛陽秋。"
        ],
        "notes": [
            ""
        ],
        "volume": "卷四百五十",
        "no#": 28
    },
    {
        "title": "偶作",
        "author": "白居易",
        "biography": "",
        "paragraphs": [
            "張翰一杯酒，榮期三樂歌。聰明傷混沌，煩惱汙頭陀。",
            "簟冷秋生早，階閑日上多。近來門更靜，無雀可張羅。"
        ],
        "notes": [
            ""
        ],
        "volume": "卷四百五十",
        "no#": 29
    },
    {
        "title": "游平原贈晦叔",
        "author": "白居易",
        "biography": "",
        "paragraphs": [
            "照水容雖老，登山力未衰。欲眠先命酒，暫歇亦吟詩。",
            "且喜身無縛，終慚鬢有絲。回頭語閑伴，閑校十年遲。"
        ],
        "notes": [
            ""
        ],
        "volume": "卷四百五十",
        "no#": 30
    },
    {
        "title": "不出門",
        "author": "白居易",
        "biography": "",
        "paragraphs": [
            "不出門來又數旬，將何銷日與誰親。鶴籠開處見君子，",
            "能行便是真修道，何必降魔調伏身。"
        ],
        "notes": [
            ""
        ],
        "volume": "卷四百五十",
        "no#": 31
    },
    {
        "title": "歎鶴病",
        "author": "白居易",
        "biography": "",
        "paragraphs": [
            "右翅低垂左脛傷，可憐風貌甚昂藏。",
            "亦知白日青天好，未要高飛且養瘡。"
        ],
        "notes": [
            ""
        ],
        "volume": "卷四百五十",
        "no#": 32
    },
    {
        "title": "臨都驛送崔十八",
        "author": "白居易",
        "biography": "",
        "paragraphs": [
            "勿言臨都五六裏，扶病出城相送來。莫道長安一步地，"
        ],
        "notes": [
            ""
        ],
        "volume": "卷四百五十",
        "no#": 33
    },
    {
        "title": "對鏡",
        "author": "白居易",
        "biography": "",
        "paragraphs": [
            "三分鬢髮二分絲，曉鏡秋容相對時。去作忙官應太老，",
            "若使至今黃綺在，聞吾此語亦分司。"
        ],
        "notes": [
            ""
        ],
        "volume": "卷四百五十",
        "no#": 34
    },
    {
        "title": "勸酒十四首：何處難忘酒七首",
        "author": "白居易",
        "biography": "",
        "paragraphs": [
            "何處難忘酒，長安喜氣新。初登高第後，乍作好官人。",
            "省壁明張榜，朝衣穩稱身。此時無一醆，爭奈帝城春。",
            "何處難忘酒，天涯話舊情。青雲俱不達，白髮遞相驚。",
            "二十年前別，三千里外行。此時無一醆，何以敘平生。",
            "何處難忘酒，朱門羨少年。春分花發後，寒食月明前。",
            "小院回羅綺，深房理管弦。此時無一醆，爭過豔陽天。",
            "何處難忘酒，霜庭老病翁。暗聲啼蟋蟀，幹葉落梧桐。",
            "鬢為愁先白，顏因醉暫紅。此時無一醆，何計奈秋風。",
            "何處難忘酒，軍功第一高。還鄉隨露布，半路授旌旄。",
            "玉柱剝蔥手，金章爛椹袍。此時無一醆，何以騁雄豪。",
            "何處難忘酒，青門送別多。斂襟收涕淚，簇馬聽笙歌。",
            "煙樹灞陵岸，風塵長樂坡。此時無一醆，爭奈去留何。",
            "何處難忘酒，逐臣歸故園。赦書逢驛騎，賀客出都門。",
            "半面瘴煙色，滿衫鄉淚痕。此時無一醆，何物可招魂。"
        ],
        "notes": [
            ""
        ],
        "volume": "卷四百五十",
        "no#": 35
    },
    {
        "title": "勸酒十四首：不如來飲酒七首",
        "author": "白居易",
        "biography": "",
        "paragraphs": [
            "莫隱深山去，君應到自嫌。齒傷朝水冷，貌苦夜霜嚴。",
            "漁去風生浦，樵歸雪滿岩。不如來飲酒，相對醉厭厭。",
            "莫作農夫去，君應見自愁。迎春犁瘦地，趁晚喂羸牛。",
            "數被官加稅，稀逢歲有秋。不如來飲酒，酒伴醉悠悠。",
            "莫作商人去，恓惶君未諳。雪霜行塞北，風水宿江南。",
            "藏鏹百千萬，沉舟十二三。不如來飲酒，仰面醉酣酣。",
            "莫事長征去，辛勤難具論。何曾畫麟閣，只是老轅門。",
            "蟣虱衣中物，刀槍面上痕。不如來飲酒，合眼醉昏昏。",
            "莫學長生去，仙方誤殺君。那將薤上露，擬待鶴邊雲。",
            "矻矻皆燒藥，累累盡作墳。不如來飲酒，閑坐醉醺醺。",
            "莫上青雲去，青雲足愛憎。自賢誇智慧，相糾鬥功能。",
            "魚爛緣吞餌，蛾焦為撲燈。不如來飲酒，任性醉騰騰。",
            "莫入紅塵去，令人心力勞。相爭兩蝸角，所得一牛毛。",
            "且滅嗔中火，休磨笑裏刀。不如來飲酒，穩臥醉陶陶。"
        ],
        "notes": [
            ""
        ],
        "volume": "卷四百五十",
        "no#": 36
    },
    {
        "title": "和令狐相公寄劉郎中兼見示長句",
        "author": "白居易",
        "biography": "",
        "paragraphs": [
            "日月天衢仰面看，尚淹池鳳滯台鸞。碧幢千里空移鎮，",
            "酒軍詩敵如相遇，臨老猶能一據鞍。"
        ],
        "notes": [
            ""
        ],
        "volume": "卷四百五十",
        "no#": 37
    },
    {
        "title": "即事",
        "author": "白居易",
        "biography": "",
        "paragraphs": [
            "見月連宵坐，聞風盡日眠。室香羅藥氣，籠暖焙茶煙。",
            "鶴啄新晴地，雞棲薄暮天。自看淘酒米，倚杖小池前。"
        ],
        "notes": [
            ""
        ],
        "volume": "卷四百五十",
        "no#": 38
    },
    {
        "title": "期宿客不至",
        "author": "白居易",
        "biography": "",
        "paragraphs": [
            "風飄雨灑簾帷故，竹映松遮燈火深。",
            "宿客不來嫌冷落，一尊酒對一張琴。"
        ],
        "notes": [
            ""
        ],
        "volume": "卷四百五十",
        "no#": 39
    },
    {
        "title": "問移竹",
        "author": "白居易",
        "biography": "",
        "paragraphs": [
            "問君移竹意如何，慎勿排行但間窠。",
            "多種少栽皆有意，大都少校不如多。"
        ],
        "notes": [
            ""
        ],
        "volume": "卷四百五十",
        "no#": 40
    },
    {
        "title": "重陽席上賦白菊",
        "author": "白居易",
        "biography": "",
        "paragraphs": [
            "滿園花菊鬱金黃，中有孤叢色似霜。",
            "還似今朝歌酒席，白頭翁入少年場。"
        ],
        "notes": [
            ""
        ],
        "volume": "卷四百五十",
        "no#": 41
    },
    {
        "title": "偶吟二首",
        "author": "白居易",
        "biography": "",
        "paragraphs": [
            "眼下有衣兼有食，心中無喜亦無憂。正如身後有何事，",
            "猶殘少許雲泉興，一歲龍門數度遊。",
            "晴教曬藥泥茶灶，閑看科松洗竹林。活計縱貧長淨潔，",
            "老去生涯只如此，更無餘事可勞心。"
        ],
        "notes": [
            ""
        ],
        "volume": "卷四百五十",
        "no#": 42
    },
    {
        "title": "何處春先到",
        "author": "白居易",
        "biography": "",
        "paragraphs": [
            "何處春先到，橋東水北亭。凍花開未得，冷酒酌難醒。",
            "就日移輕榻，遮風展小屏。不勞人勸醉，鶯語漸丁寧。"
        ],
        "notes": [
            ""
        ],
        "volume": "卷四百五十",
        "no#": 43
    },
    {
        "title": "勉閒遊",
        "author": "白居易",
        "biography": "",
        "paragraphs": [
            "天時人事常多故，一歲春能幾處遊。不是塵埃便風雨，",
            "唯有分司官恰好，閒遊雖老未能休。"
        ],
        "notes": [
            ""
        ],
        "volume": "卷四百五十",
        "no#": 44
    },
    {
        "title": "寄兩銀榼與裴侍郎，因題兩絕句",
        "author": "白居易",
        "biography": "",
        "paragraphs": [
            "貧無好物堪為信，雙榼雖輕意不輕。",
            "願奉謝公池上酌，丹心綠酒一時傾。",
            "慣和麹糵堪盛否，重用鹽梅試洗看。",
            "小器不知容幾許，襄陽米賤酒升寬。"
        ],
        "notes": [
            ""
        ],
        "volume": "卷四百五十",
        "no#": 45
    },
    {
        "title": "小橋柳",
        "author": "白居易",
        "biography": "",
        "paragraphs": [
            "細水涓涓似淚流，日西惆悵小橋頭。",
            "衰楊葉盡空枝在，猶被霜風吹不休。"
        ],
        "notes": [
            ""
        ],
        "volume": "卷四百五十",
        "no#": 46
    },
    {
        "title": "哭微之二首",
        "author": "白居易",
        "biography": "",
        "paragraphs": [
            "八月涼風吹白幕，寢門廊下哭微之。",
            "妻孥朋友來相吊，唯道皇天無所知。",
            "文章卓犖生無敵，風骨英靈歿有神。",
            "哭送咸陽北原上，可能隨例作灰塵。"
        ],
        "notes": [
            ""
        ],
        "volume": "卷四百五十",
        "no#": 47
    },
    {
        "title": "馬上晚吟",
        "author": "白居易",
        "biography": "",
        "paragraphs": [
            "人少街荒已寂寥，風多塵起重蕭條。上陽落葉飄宮樹，",
            "如今不是閑行日，日短天陰坊曲遙。"
        ],
        "notes": [
            ""
        ],
        "volume": "卷四百五十",
        "no#": 48
    },
    {
        "title": "醉中重留夢得",
        "author": "白居易",
        "biography": "",
        "paragraphs": [
            "劉郎劉郎莫先起，蘇台蘇台隔雲水。",
            "酒醆來從一百分，馬頭去便三千里。"
        ],
        "notes": [
            ""
        ],
        "volume": "卷四百五十",
        "no#": 49
    },
    {
        "title": "雪夜喜李郎中見訪，兼酬所贈",
        "author": "白居易",
        "biography": "",
        "paragraphs": [
            "可憐今夜鵝毛雪，引得高情鶴氅人。紅蠟燭前明似晝，",
            "對此欲留君便宿，詩情酒分合相親。"
        ],
        "notes": [
            ""
        ],
        "volume": "卷四百五十",
        "no#": 50
    },
    {
        "title": "任老",
        "author": "白居易",
        "biography": "",
        "paragraphs": [
            "不愁陌上春光盡，亦任庭前日影斜。",
            "面黑眼昏頭雪白，老應無可更增加。"
        ],
        "notes": [
            ""
        ],
        "volume": "卷四百五十",
        "no#": 51
    },
    {
        "title": "勸歡",
        "author": "白居易",
        "biography": "",
        "paragraphs": [
            "火急歡娛慎勿遲，眼看老病悔難追。",
            "尊前花下歌筵裏，會有求來不得時。"
        ],
        "notes": [
            ""
        ],
        "volume": "卷四百五十",
        "no#": 52
    },
    {
        "title": "答王尚書問履道池舊橋",
        "author": "白居易",
        "biography": "",
        "paragraphs": [
            "虹梁雁齒隨年換，素板朱欄逐日修。但恨尚書能久別，",
            "李郭小船何足問，待君乘過濟川舟。"
        ],
        "notes": [
            ""
        ],
        "volume": "卷四百五十",
        "no#": 53
    },
    {
        "title": "晚歸府",
        "author": "白居易",
        "biography": "",
        "paragraphs": [
            "晚從履道來歸府，街路雖長尹不嫌。",
            "馬上涼於床上坐，綠槐風透紫蕉衫。"
        ],
        "notes": [
            ""
        ],
        "volume": "卷四百五十",
        "no#": 54
    },
    {
        "title": "從龍潭寺至少林寺，題贈同遊者",
        "author": "白居易",
        "biography": "",
        "paragraphs": [
            "山屐田衣六七賢，搴芳蹋翠弄潺湲。九龍潭月落杯酒，",
            "始知駕鶴乘雲外，別有逍遙地上仙。"
        ],
        "notes": [
            ""
        ],
        "volume": "卷四百五十",
        "no#": 55
    },
    {
        "title": "夜從法王寺下歸嶽寺",
        "author": "白居易",
        "biography": "",
        "paragraphs": [
            "雙刹夾虛空，緣雲一徑通。似從忉利下，如過劍門中。",
            "燈火光初合，笙歌曲未終。可憐獅子座，舁出淨名翁。"
        ],
        "notes": [
            ""
        ],
        "volume": "卷四百五十",
        "no#": 56
    },
    {
        "title": "宿龍潭寺",
        "author": "白居易",
        "biography": "",
        "paragraphs": [
            "夜上九潭誰是伴，雲隨飛蓋月隨杯。",
            "明年尚作三川守，此地兼將歌舞來。"
        ],
        "notes": [
            ""
        ],
        "volume": "卷四百五十",
        "no#": 57
    },
    {
        "title": "嵩陽觀夜奏霓裳",
        "author": "白居易",
        "biography": "",
        "paragraphs": [
            "開元遺曲自淒涼，況近秋天調是商。愛者誰人唯白尹，",
            "子晉少姨聞定怪，人間亦便有霓裳。"
        ],
        "notes": [
            ""
        ],
        "volume": "卷四百五十",
        "no#": 58
    },
    {
        "title": "過元家履信宅",
        "author": "白居易",
        "biography": "",
        "paragraphs": [
            "雞犬喪家分散後，林園失主寂寥時。落花不語空辭樹，",
            "前庭後院傷心事，唯是春風秋月知。"
        ],
        "notes": [
            ""
        ],
        "volume": "卷四百五十",
        "no#": 59
    },
    {
        "title": "和杜錄事題紅葉",
        "author": "白居易",
        "biography": "",
        "paragraphs": [
            "寒山十月旦，霜葉一時新。似燒非因火，如花不待春。",
            "連行排絳帳，亂落剪紅巾。解駐籃輿看，風前唯兩人。"
        ],
        "notes": [
            ""
        ],
        "volume": "卷四百五十",
        "no#": 60
    },
    {
        "title": "題崔常侍濟上別墅",
        "author": "白居易",
        "biography": "",
        "paragraphs": [
            "求榮爭寵任紛紛，脫葉金貂只有君。散員疏去未為貴，",
            "主人憶爾爾知否，拋卻青雲歸白雲。"
        ],
        "notes": [
            ""
        ],
        "volume": "卷四百五十",
        "no#": 61
    },
    {
        "title": "過溫尚書舊莊",
        "author": "白居易",
        "biography": "",
        "paragraphs": [
            "白石清泉拋濟口，碧幢紅旆照河陽。",
            "村人都不知時事，猶自呼為處士莊。"
        ],
        "notes": [
            ""
        ],
        "volume": "卷四百五十",
        "no#": 62
    },
    {
        "title": "天壇峰下贈杜錄事",
        "author": "白居易",
        "biography": "",
        "paragraphs": [
            "年顏氣力漸衰殘，王屋中峰欲上難。頂上將探小有洞，",
            "他日藥成分一粒，與君先去掃天壇。"
        ],
        "notes": [
            ""
        ],
        "volume": "卷四百五十",
        "no#": 63
    },
    {
        "title": "贈僧五首：缽塔院如大師",
        "author": "白居易",
        "biography": "",
        "paragraphs": [
            "百千萬劫菩提種，八十三年功德林。若不秉持僧行苦，",
            "每歲八關蒙九授，殷勤一戒重千金。"
        ],
        "notes": [
            ""
        ],
        "volume": "卷四百五十",
        "no#": 64
    },
    {
        "title": "贈僧五首：神照上人",
        "author": "白居易",
        "biography": "",
        "paragraphs": [
            "心如定水隨形應，口似懸河逐病治。",
            "曾向眾中先禮拜，西方去日莫相遺。"
        ],
        "notes": [
            ""
        ],
        "volume": "卷四百五十",
        "no#": 65
    },
    {
        "title": "贈僧五首：自遠禪師",
        "author": "白居易",
        "biography": "",
        "paragraphs": [
            "自出家來長自在，緣身一衲一繩床。",
            "令人見即心無事，每一相逢是道場。"
        ],
        "notes": [
            ""
        ],
        "volume": "卷四百五十",
        "no#": 66
    },
    {
        "title": "贈僧五首：宗實上人",
        "author": "白居易",
        "biography": "",
        "paragraphs": [
            "榮華恩愛棄成唾，戒定真如和作香。",
            "今古雖殊同一法，瞿曇拋卻轉輪王。"
        ],
        "notes": [
            ""
        ],
        "volume": "卷四百五十",
        "no#": 67
    },
    {
        "title": "贈僧五首：清閒上人",
        "author": "白居易",
        "biography": "",
        "paragraphs": [
            "梓潼眷屬何年別，長壽壇場近日開。",
            "應是蜀人皆度了，法輪移向洛中來。"
        ],
        "notes": [
            ""
        ],
        "volume": "卷四百五十",
        "no#": 68
    },
    {
        "title": "彈秋思",
        "author": "白居易",
        "biography": "",
        "paragraphs": [
            "信意閑彈秋思時，調清聲直韻疏遲。",
            "近來漸喜無人聽，琴格高低心自知。"
        ],
        "notes": [
            ""
        ],
        "volume": "卷四百五十",
        "no#": 69
    },
    {
        "title": "自詠",
        "author": "白居易",
        "biography": "",
        "paragraphs": [
            "隨宜飲食聊充腹，取次衣裘亦暖身。未必得年非瘦薄，",
            "隨分自安心自斷，是非何用問閒人。"
        ],
        "notes": [
            ""
        ],
        "volume": "卷四百五十",
        "no#": 70
    },
    {
        "title": "分司初到洛中，偶題六韻，兼戲呈馮尹",
        "author": "白居易",
        "biography": "",
        "paragraphs": [
            "相府念多病，春宮容不才。官銜依口得，俸料逐身來。",
            "白首林園在，紅塵車馬回。招呼新客侶，掃掠舊池台。",
            "小舫宜攜樂，新荷好蓋杯。不知金穀主，早晚賀筵開。"
        ],
        "notes": [
            ""
        ],
        "volume": "卷四百五十",
        "no#": 71
    },
    {
        "title": "春風",
        "author": "白居易",
        "biography": "",
        "paragraphs": [
            "春風先發苑中梅，櫻杏桃梨次第開。",
            "薺花榆莢深村裏，亦道春風為我來。"
        ],
        "notes": [
            ""
        ],
        "volume": "卷四百五十",
        "no#": 72
    }
]