[
    {
        "title": "和禦制遊慈恩寺",
        "author": "慈恩寺沙門",
        "biography": "",
        "paragraphs": [
            "皇風扇祇樹，至德茂禪林。仙華曜日彩，神幡曳遠陰。",
            "綺殿籠霞影，飛閣出雲心。細草希慈澤，恩光重更深。"
        ],
        "notes": [
            ""
        ],
        "volume": "卷八百五十一",
        "no#": 1
    },
    {
        "title": "贈賈松先輩",
        "author": "水心寺僧",
        "biography": "",
        "paragraphs": [
            "嵯峨山上石，歲歲色長新。若使盡成寶，誰為知己人。"
        ],
        "notes": [
            ""
        ],
        "volume": "卷八百五十一",
        "no#": 2
    },
    {
        "title": "古梅",
        "author": "無名釋",
        "biography": "",
        "paragraphs": [
            "火虐風饕水漬根，霜皴雪皺古苔痕。",
            "東風未肯隨寒暑，又蘖清香與返魂。"
        ],
        "notes": [
            ""
        ],
        "volume": "卷八百五十一",
        "no#": 3
    },
    {
        "title": "月",
        "author": "南唐失名僧",
        "biography": "",
        "paragraphs": [
            "徐徐東海出，漸漸上天衢。此夜一輪滿，清光何處無。"
        ],
        "notes": [
            ""
        ],
        "volume": "卷八百五十一",
        "no#": 4
    },
    {
        "title": "武肅王有旨，石橋設齋會，進一詩，共六首",
        "author": "吳越僧",
        "biography": "",
        "paragraphs": [
            "南有天臺事可尊，孕靈含秀獨超群。重重曲澗侵危石，",
            "當知此界非凡界，一道幽奇各自分。",
            "仙源佛窟有天臺，今古嘉名遍九垓。石磴嵌空神匠出，",
            "一等翹誠依此處，自然靈貺作梯媒。",
            "智泉福海莫能逾，親自王恩運睿謨。感現盡冥心境界，",
            "勝妙重重惟禱祝，永資軍庶息災虞。",
            "淩晨迎請倍精誠，親散鮮花異處清。羅漢攀枝呈梵相，",
            "都為王心標意切，滿空盈月瑞分明。",
            "幡花寶蓋滿青川，祈禱迎來聖半千。莫道勝緣無影響，",
            "何必更尋兜率去，重重靈應事昭然。",
            "登雲步嶺涉煙程，好景隨心次第生。聖者已符祥瑞事，",
            "願滿事圓歸去路，便風相送片帆輕。"
        ],
        "notes": [
            ""
        ],
        "volume": "卷八百五十一",
        "no#": 5
    },
    {
        "title": "題戶詩",
        "author": "唐末僧",
        "biography": "",
        "paragraphs": [
            "枕有思鄉淚，門無問疾人。塵埋床下履，風動架頭巾。"
        ],
        "notes": [
            ""
        ],
        "volume": "卷八百五十一",
        "no#": 6
    },
    {
        "title": "句",
        "author": "神迥",
        "biography": "",
        "paragraphs": [
            "鴉鳴東牖曙，草秀南湖春。"
        ],
        "notes": [
            ""
        ],
        "volume": "卷八百五十一",
        "no#": 7
    },
    {
        "title": "句",
        "author": "可隆",
        "biography": "",
        "paragraphs": [
            "萬般思後行，一失廢前功。"
        ],
        "notes": [
            ""
        ],
        "volume": "卷八百五十一",
        "no#": 8
    },
    {
        "title": "句",
        "author": "爾鳥",
        "biography": "",
        "paragraphs": [
            "鯨目光燒半海紅，鼇頭浪蹙掀天白。"
        ],
        "notes": [
            ""
        ],
        "volume": "卷八百五十一",
        "no#": 9
    },
    {
        "title": "句",
        "author": "元礎",
        "biography": "",
        "paragraphs": [
            "寺隔殘潮去。",
            "采藥過泉聲。",
            "林塘秋半宿，風雨夜深來。"
        ],
        "notes": [
            ""
        ],
        "volume": "卷八百五十一",
        "no#": 10
    },
    {
        "title": "句",
        "author": "悟清",
        "biography": "",
        "paragraphs": [
            "鳥歸花影動，魚沒浪痕圓。"
        ],
        "notes": [
            ""
        ],
        "volume": "卷八百五十一",
        "no#": 11
    },
    {
        "title": "句",
        "author": "契盈",
        "biography": "",
        "paragraphs": [
            "三千裏外一條水，十二時中兩度潮。"
        ],
        "notes": [
            ""
        ],
        "volume": "卷八百五十一",
        "no#": 12
    },
    {
        "title": "句",
        "author": "淡然",
        "biography": "",
        "paragraphs": [
            "到處自鑿井，不能飲常流。"
        ],
        "notes": [
            ""
        ],
        "volume": "卷八百五十一",
        "no#": 13
    },
    {
        "title": "句",
        "author": "庭實",
        "biography": "",
        "paragraphs": [
            "吟中雙鬢白，笑裏一生貧。"
        ],
        "notes": [
            ""
        ],
        "volume": "卷八百五十一",
        "no#": 14
    },
    {
        "title": "句",
        "author": "知業",
        "biography": "",
        "paragraphs": [
            "接岸橋通何處路，倚欄人是阿誰家。"
        ],
        "notes": [
            ""
        ],
        "volume": "卷八百五十一",
        "no#": 15
    },
    {
        "title": "句",
        "author": "雲容",
        "biography": "",
        "paragraphs": [
            "木末上明星。"
        ],
        "notes": [
            ""
        ],
        "volume": "卷八百五十一",
        "no#": 16
    },
    {
        "title": "句",
        "author": "玄幽",
        "biography": "",
        "paragraphs": [
            "三萬蓮經三十春，半生不蹋院門塵。"
        ],
        "notes": [
            ""
        ],
        "volume": "卷八百五十一",
        "no#": 17
    },
    {
        "title": "句",
        "author": "志定",
        "biography": "",
        "paragraphs": [
            "惟有樽前今夜月，當時曾照墮樓人。",
            "梧桐葉老蟬聲死，一夜洞庭波上風。"
        ],
        "notes": [
            ""
        ],
        "volume": "卷八百五十一",
        "no#": 18
    },
    {
        "title": "句",
        "author": "靈准",
        "biography": "",
        "paragraphs": [
            "晴看漢水廣，秋覺峴山高。"
        ],
        "notes": [
            ""
        ],
        "volume": "卷八百五十一",
        "no#": 19
    },
    {
        "title": "句",
        "author": "荊州僧",
        "biography": "",
        "paragraphs": [
            "犬熟護鄰房。"
        ],
        "notes": [
            ""
        ],
        "volume": "卷八百五十一",
        "no#": 20
    }
]