[
    {
        "title": "相見歡",
        "author": "薛昭蘊",
        "biography": "",
        "paragraphs": [
            "羅襦繡袂香紅，畫堂中。細草平沙蕃馬、小屏風。",
            "卷羅幕，憑妝閣，思無窮。暮雨輕煙魂斷、隔簾櫳。"
        ],
        "notes": [
            ""
        ],
        "volume": "卷八百九十四",
        "no#": 1
    },
    {
        "title": "醉公子",
        "author": "薛昭蘊",
        "biography": "",
        "paragraphs": [
            "慢綰青絲發，光砑吳綾襪。床上小熏籠，韶州新退紅。",
            "叵耐無端處，撚得從頭汙。惱得眼慵開，問人閒事來。"
        ],
        "notes": [
            ""
        ],
        "volume": "卷八百九十四",
        "no#": 2
    },
    {
        "title": "女冠子",
        "author": "薛昭蘊",
        "biography": "",
        "paragraphs": [
            "求仙去也，翠鈿金篦盡舍。入岩巒，霧卷黃羅帔，",
            "野煙溪洞冷，林月石橋寒。靜夜松風下，禮天壇。",
            "雲羅霧縠，新授明威法籙。降真函，髻綰青絲發，",
            "往來雲過五，去住島經三。正遇劉郎使，啟瑤緘。"
        ],
        "notes": [
            ""
        ],
        "volume": "卷八百九十四",
        "no#": 3
    },
    {
        "title": "浣溪沙",
        "author": "薛昭蘊",
        "biography": "",
        "paragraphs": [
            "紅蓼渡頭秋正雨，印沙鷗跡自成行，整鬟飄袖野風香。",
            "不語含嚬深浦裏，幾回愁煞棹船郎，燕歸帆盡水茫茫。",
            "鈿匣菱花錦帶垂，靜臨蘭檻卸頭時，約鬟低珥算歸期。",
            "花茂草青湘渚闊，夢餘空有漏依依，二年終日損芳菲。",
            "粉上依稀有淚痕，郡庭花落欲黃昏，遠情深恨與誰論。",
            "記得去年寒食日，延秋門外卓金輪，日斜人散暗銷魂。",
            "握手河橋柳似金，蜂須輕惹百花心，蕙風蘭思寄清琴。",
            "意滿便同春水滿，情深還似酒杯深，楚煙湘月兩沉沉。",
            "簾外三間出寺牆，滿街垂柳綠陰長，嫩紅輕翠間濃妝。",
            "瞥地見時猶可哥，卻來閑處暗思量，如今情事隔仙鄉。",
            "江館清秋纜客船，故人相送夜開筵，麝煙蘭焰簇花鈿。",
            "正是斷魂迷楚雨，不堪離恨咽湘弦，月高霜白水連天。",
            "傾國傾城恨有餘，幾多紅淚泣姑蘇，倚風凝睇雪肌膚。",
            "吳主山河空落日，越王宮殿半平蕪，藕花菱蔓滿平湖。",
            "越女淘金春水上，步搖雲鬢佩鳴璫，渚風江草又清香。",
            "不為遠山凝翠黛，只應含恨向斜陽，碧桃花謝憶劉郎。"
        ],
        "notes": [
            ""
        ],
        "volume": "卷八百九十四",
        "no#": 4
    },
    {
        "title": "謁金門",
        "author": "薛昭蘊",
        "biography": "",
        "paragraphs": [
            "春滿院，疊損羅衣金線。睡覺水精簾未卷，簾前雙語燕。",
            "斜掩金鋪一扇，滿地落花千片。早是相思腸欲斷，"
        ],
        "notes": [
            ""
        ],
        "volume": "卷八百九十四",
        "no#": 5
    },
    {
        "title": "喜遷鶯",
        "author": "薛昭蘊",
        "biography": "",
        "paragraphs": [
            "殘蟾落，曉鐘鳴，羽化覺身輕。乍無春睡有餘酲，",
            "紫陌長，襟袖冷，不是人間風景。回看塵土似前生，",
            "金門曉，玉京春，駿馬驟輕塵。樺煙深處白衫新，",
            "九陌喧，千戶啟，滿袖桂香風細。杏園歡宴曲江濱，",
            "清明節，雨晴天，得意正當年。馬驕泥軟錦連幹，",
            "花色融，人競賞，儘是繡鞍朱鞅。日斜無計更留連，"
        ],
        "notes": [
            ""
        ],
        "volume": "卷八百九十四",
        "no#": 6
    },
    {
        "title": "小重山",
        "author": "薛昭蘊",
        "biography": "",
        "paragraphs": [
            "春到長門春草青，玉階華露滴、月朧明。",
            "東風吹斷紫簫聲，宮漏促、簾外曉啼鶯。",
            "愁極夢難成，紅妝流宿淚、不勝情。手挪裙帶繞花行，",
            "秋到長門秋草黃，畫梁雙燕去、出宮牆。",
            "玉簫無複理霓裳，金蟬墜、鸞鏡掩休妝。",
            "憶昔在昭陽，舞衣紅綬帶、繡鴛鴦。至今猶惹禦爐香，"
        ],
        "notes": [
            ""
        ],
        "volume": "卷八百九十四",
        "no#": 7
    },
    {
        "title": "離別難",
        "author": "薛昭蘊",
        "biography": "",
        "paragraphs": [
            "寶馬曉韝雕鞍，羅幃乍別情難。那堪春景媚，送君千萬里。",
            "半妝珠翠落，露華寒。紅蠟燭，青絲曲，偏能鉤引淚闌幹。",
            "良夜促，香塵綠，魂欲迷，檀眉半斂愁低。未別心先咽，"
        ],
        "notes": [
            ""
        ],
        "volume": "卷八百九十四",
        "no#": 8
    },
    {
        "title": "荷葉杯",
        "author": "顧夐",
        "biography": "",
        "paragraphs": [
            "春盡小庭花落，寂寞，憑檻斂雙眉。忍教成病憶佳期，",
            "歌發誰家筵上，寥亮，別恨正悠悠。蘭釭背帳月當樓，",
            "弱柳好花盡拆，晴陌，陌上少年郎。滿身蘭麝撲人香，",
            "記得那時相見，膽戰，鬢亂四肢柔。泥人無語不抬頭，",
            "夜久歌聲怨咽，殘月，菊冷露微微。看看濕透縷金衣，",
            "我憶君詩最苦，知否，字字盡關心。紅箋寫寄表情深，",
            "金鴨香濃鴛被，枕膩，小髻簇花鈿。腰如細柳臉如蓮，",
            "曲砌蝶飛煙暖，春半，花發柳垂條。花如雙臉柳如腰，",
            "一去又乖期信，春盡，滿院長莓苔。手挪裙帶獨裴回，"
        ],
        "notes": [
            ""
        ],
        "volume": "卷八百九十四",
        "no#": 9
    },
    {
        "title": "甘州子",
        "author": "顧夐",
        "biography": "",
        "paragraphs": [
            "一爐龍麝錦帷傍，屏掩映，燭熒煌。禁樓刁鬥喜初長，",
            "每逢清夜與良晨，多悵望，足傷神。雲迷水隔意中人，",
            "曾如劉阮訪仙蹤，深洞客，此時逢。綺筵散後繡衾同。",
            "款曲見韶容。山枕上，長是怯晨鐘。",
            "露桃花裏小樓深，持玉盞，聽瑤琴。醉歸青瑣入鴛衾，",
            "紅爐深夜醉調笙，敲拍處，玉纖輕。小屏古畫岸低平，"
        ],
        "notes": [
            ""
        ],
        "volume": "卷八百九十四",
        "no#": 10
    },
    {
        "title": "遐方怨",
        "author": "顧夐",
        "biography": "",
        "paragraphs": [
            "簾影細，簟文平。象紗籠玉指，縷金羅扇輕。",
            "嫩紅雙臉似花明，兩條眉黛遠山橫。",
            "鳳簫歇，鏡塵生。遼塞音書絕，夢魂長暗驚。",
            "玉郎經歲負娉婷，教人爭不恨無情。"
        ],
        "notes": [
            ""
        ],
        "volume": "卷八百九十四",
        "no#": 11
    },
    {
        "title": "訴衷情",
        "author": "顧夐",
        "biography": "",
        "paragraphs": [
            "香滅簾垂春漏永，整鴛衾。羅帶重，雙鳳，縷黃金。",
            "窗外月光臨，沉沉。斷腸無處尋，負春心。",
            "永夜拋人何處去，絕來音。香閣掩，眉斂，月將沈。",
            "爭忍不相尋，怨孤衾。換我心，為你心，始知相憶深。"
        ],
        "notes": [
            ""
        ],
        "volume": "卷八百九十四",
        "no#": 12
    },
    {
        "title": "楊柳枝",
        "author": "顧夐",
        "biography": "",
        "paragraphs": [
            "秋夜香閨思寂寥，漏迢迢。鴛幃羅幌麝煙銷，燭光搖。",
            "正憶玉郎遊蕩去，無尋處。更聞簾外雨瀟瀟，滴芭蕉。"
        ],
        "notes": [
            ""
        ],
        "volume": "卷八百九十四",
        "no#": 13
    },
    {
        "title": "醉公子",
        "author": "顧夐",
        "biography": "",
        "paragraphs": [
            "漠漠秋雲澹，紅藕香侵檻。枕倚小山屏，金鋪向晚扃。",
            "睡起橫波慢，獨望情何限。衰柳數聲蟬，魂銷似去年。",
            "岸柳垂金線，雨晴鶯百轉。家住綠楊邊，往來多少年。",
            "馬嘶芳草遠，高樓簾半卷。斂袖翠蛾攢，相逢爾許難。"
        ],
        "notes": [
            ""
        ],
        "volume": "卷八百九十四",
        "no#": 14
    },
    {
        "title": "酒泉子",
        "author": "顧夐",
        "biography": "",
        "paragraphs": [
            "楊柳無風，輕惹春煙殘雨。杏花愁，鶯正語，畫樓東。",
            "錦屏寂寞思無窮，還是不知消息。鏡塵生，珠淚滴，",
            "羅帶縷金，蘭麝煙凝魂斷。畫屏欹，雲鬢亂，恨難任。",
            "幾回垂淚滴鴛衾，薄情何處去？月臨窗，花滿樹，",
            "小檻日斜，風度綠窗人悄悄。翠幃閑掩舞雙鸞，舊香寒。",
            "別來情緒轉難判，韶顏看卻老。依稀粉上有啼痕，暗銷魂。",
            "黛薄紅深，約掠綠鬟雲膩。小鴛鴦，金翡翠，稱人心。",
            "錦鱗無處傳幽意，海燕蘭堂春又去。來年書，千點淚，",
            "掩卻菱花，收拾翠鈿休上面。金蟲玉燕鎖香奩，恨厭厭。",
            "雲鬟半墜懶重篸，淚侵山枕濕。銀燈背帳夢方酣，",
            "水碧風清，入檻細香紅藕膩。謝娘斂翠恨無涯，小屏斜。",
            "堪憎蕩子不還家，謾留羅帶結。帳深枕膩炷沉煙，",
            "黛怨紅羞，掩映畫堂春欲暮。殘花微雨隔青樓，思悠悠。",
            "芳菲時節看將度，寂寞無人還獨語。畫羅襦，香粉汙，"
        ],
        "notes": [
            ""
        ],
        "volume": "卷八百九十四",
        "no#": 15
    },
    {
        "title": "浣溪沙",
        "author": "顧夐",
        "biography": "",
        "paragraphs": [
            "春色迷人恨正賒，可堪蕩子不還家，細風輕露著梨花。",
            "簾外有情雙燕揚，檻前無力綠楊斜，小屏狂夢極天涯。",
            "紅藕香寒翠渚平，月籠虛閣夜蛩清，塞鴻驚夢兩牽情。",
            "寶帳玉爐殘麝冷，羅衣金縷暗塵生，小窗孤燭淚縱橫。",
            "荷芰風輕簾幕香，繡衣鸂鶒泳回塘，小屏閑掩舊瀟湘。",
            "恨入空幃鸞影獨，淚凝雙臉渚蓮光，薄情年少悔思量。",
            "惆悵經年別謝娘，月窗花院好風光，此時相望最情傷。",
            "青鳥不來傳錦字，瑤姬何處鎖蘭房，忍教魂夢兩茫茫。",
            "庭菊飄黃玉露濃，冷莎偎砌隱鳴蛩，何期良夜得相逢。",
            "背帳風搖紅蠟滴，惹香暖夢繡衾重，覺來枕上怯晨鐘。",
            "雲澹風高葉亂飛，小庭寒雨綠苔微，深閨人靜掩屏帷。",
            "粉黛暗愁金帶枕，鴛鴦空繞畫羅衣，那堪孤負不思歸。",
            "雁響遙天玉漏清，小紗窗外月朧明，翠幃金鴨炷香平。",
            "何處不歸音信斷，良宵空使夢魂驚，簟涼枕冷不勝情。",
            "露白蟾明又到秋，佳期幽會兩悠悠，夢牽情役幾時休。",
            "記得泥人微斂黛，無言斜倚小書樓。暗思前事不勝愁。"
        ],
        "notes": [
            ""
        ],
        "volume": "卷八百九十四",
        "no#": 16
    },
    {
        "title": "更漏子",
        "author": "顧夐",
        "biography": "",
        "paragraphs": [
            "舊歡娛，新悵望，擁鼻含嚬樓上。濃柳翠，晚霞微，",
            "簾半卷，屏斜掩，遠岫參差迷眼。歌滿耳，酒盈尊，"
        ],
        "notes": [
            ""
        ],
        "volume": "卷八百九十四",
        "no#": 17
    },
    {
        "title": "應天長",
        "author": "顧夐",
        "biography": "",
        "paragraphs": [
            "瑟瑟羅裙金線縷，輕透鵝黃香畫袴。垂交帶，盤鸚鵡，",
            "背人勻檀注，慢轉嬌波偷覷。斂黛春情暗許，倚屏慵不語。"
        ],
        "notes": [
            ""
        ],
        "volume": "卷八百九十四",
        "no#": 18
    },
    {
        "title": "漁歌子",
        "author": "顧夐",
        "biography": "",
        "paragraphs": [
            "曉風清，幽沼綠，倚闌凝望珍禽浴。畫簾垂，翠屏曲，",
            "好攄懷，堪寓目，身閒心靜平生足。酒杯深，光影促，"
        ],
        "notes": [
            ""
        ],
        "volume": "卷八百九十四",
        "no#": 19
    },
    {
        "title": "河傳",
        "author": "顧夐",
        "biography": "",
        "paragraphs": [
            "燕揚晴景。小窗屏暖，鴛鴦交頸。菱花掩卻翠鬟欹，",
            "繡幃香斷金鸂鶒。無消息，心事空相憶。倚東風，",
            "曲檻，春晚。碧流紋細，綠楊絲軟。露華鮮，杏枝繁。",
            "鶯轉，野蕪平似剪。",
            "直是人間到天上，堪遊賞，醉眼疑屏障。對池塘，",
            "棹舉，舟去。波光渺渺，不知何處。岸花汀草共依依，",
            "天涯離恨江聲咽，啼猿切，此意向誰說？倚蘭橈，"
        ],
        "notes": [
            ""
        ],
        "volume": "卷八百九十四",
        "no#": 20
    },
    {
        "title": "木蘭花",
        "author": "顧夐",
        "biography": "",
        "paragraphs": [
            "月照玉樓春漏促，颯颯風搖庭砌竹。夢驚鴛被覺來時，",
            "惆悵少年游冶去，枕上兩蛾攢細綠。曉鶯簾外語花枝，",
            "柳映玉樓春日晚，雨細風輕煙草軟。畫堂鸚鵡語雕籠，",
            "香滅繡幃人寂寂，倚檻無言愁思遠。恨郎何處縱疏狂，",
            "月皎露華窗影細，風送菊香黏繡袂。博山爐冷水沉微，",
            "懶展羅衾垂玉箸，羞對菱花篸寶髻。良宵好事枉教休，",
            "拂水雙飛來去燕，曲檻小屏山六扇。春愁凝思結眉心，",
            "話別情多聲欲戰，玉箸痕留紅粉面。鎮長獨立到黃昏，"
        ],
        "notes": [
            ""
        ],
        "volume": "卷八百九十四",
        "no#": 21
    },
    {
        "title": "虞美人",
        "author": "顧夐",
        "biography": "",
        "paragraphs": [
            "曉鶯啼破相思夢，簾卷金泥鳳。宿妝猶在酒初醒，",
            "香檀細畫侵桃臉，羅袂輕輕斂。佳期堪恨再難尋，",
            "觸簾風送景陽鐘，鴛被繡花重。曉幃初卷冷煙濃，",
            "起來無語理朝妝，寶匣鏡凝光。綠荷相倚滿池塘，",
            "翠屏閑掩垂珠箔，絲雨籠池閣。露粘紅藕咽清香，",
            "小金鸂鶒沈煙細，膩枕堆雲髻。淺眉微斂注檀輕，",
            "碧梧桐映紗窗晚，花謝鶯聲懶。小屏屈曲掩青山，",
            "顛狂年少輕離別，孤負春時節。畫羅紅袂有啼痕，",
            "深閨春色勞思想，恨共春蕪長。黃鸝嬌轉泥芳妍，",
            "憑闌愁立雙蛾細，柳影斜搖砌。玉郎還是不還家，",
            "少年豔質勝瓊英，早晚別三清。蓮冠穩篸鈿篦橫，",
            "遲遲少轉腰身嫋，翠靨眉心小。醮壇風急杏枝香，"
        ],
        "notes": [
            ""
        ],
        "volume": "卷八百九十四",
        "no#": 22
    },
    {
        "title": "臨江仙",
        "author": "顧夐",
        "biography": "",
        "paragraphs": [
            "碧染長空池似鏡，倚樓閑望凝情。滿衣紅藕細香清。",
            "象床珍簟，山障掩，玉琴橫。",
            "暗想昔時歡笑事，如今贏得愁生。博山爐暖澹煙輕。",
            "蟬吟人靜，殘日傍，小窗明。",
            "幽閨小檻春光晚，柳濃花澹鶯稀。舊歡思想尚依依。",
            "翠嚬紅斂，終日損芳菲。",
            "何事狂夫音信斷，不如梁燕猶歸。畫堂深處麝煙微。",
            "屏虛枕冷，風細雨霏霏。",
            "月色穿簾風入竹，倚屏雙黛愁時。砌花含露兩三枝。",
            "如啼恨臉，魂斷損容儀。",
            "香燼暗銷金鴨冷，可堪孤負前期。繡襦不整鬢鬟欹。",
            "幾多惆悵，情緒在天涯。"
        ],
        "notes": [
            ""
        ],
        "volume": "卷八百九十四",
        "no#": 23
    },
    {
        "title": "獻衷心",
        "author": "顧夐",
        "biography": "",
        "paragraphs": [
            "繡鴛鴦帳暖，畫孔雀屏欹。人悄悄，月明時。",
            "想昔年歡笑，恨今日分離。銀釭背，銅漏永，阻佳期。",
            "小爐煙細，虛閣簾垂。幾多心事，暗地思惟。被嬌娥牽役，"
        ],
        "notes": [
            ""
        ],
        "volume": "卷八百九十四",
        "no#": 24
    },
    {
        "title": "女冠子",
        "author": "鹿虔扆",
        "biography": "",
        "paragraphs": [
            "鳳樓琪樹，惆悵劉郎一去。正春深，洞裏愁空結，",
            "竹疏齋殿迥，松密醮壇陰。倚雲低首望，可知心。",
            "步虛壇上，絳節霓旌相向。引真仙，玉佩搖蟾影，",
            "露濃霜簡濕，風緊羽衣偏。欲留難得住，卻歸天。"
        ],
        "notes": [
            ""
        ],
        "volume": "卷八百九十四",
        "no#": 25
    },
    {
        "title": "思越人",
        "author": "鹿虔扆",
        "biography": "",
        "paragraphs": [
            "翠屏欹，銀燭背，漏殘清夜迢迢。雙帶繡窠盤錦薦，",
            "珊瑚枕膩鴉鬟亂，玉纖慵整雲散。苦是適來新夢見，"
        ],
        "notes": [
            ""
        ],
        "volume": "卷八百九十四",
        "no#": 26
    },
    {
        "title": "虞美人",
        "author": "鹿虔扆",
        "biography": "",
        "paragraphs": [
            "卷荷香澹浮煙渚，綠嫩擎新雨。瑣窗疏透曉風清，",
            "九疑黛色屏斜掩，枕上眉心斂。不堪相望病將成，"
        ],
        "notes": [
            ""
        ],
        "volume": "卷八百九十四",
        "no#": 27
    },
    {
        "title": "臨江仙",
        "author": "鹿虔扆",
        "biography": "",
        "paragraphs": [
            "金鎖重門荒苑靜，綺窗愁對秋空。翠華一去寂無蹤。",
            "玉樓歌吹，聲斷已隨風。",
            "煙月不知人事改，夜闌還照深宮。藕花相向野塘中。",
            "暗傷亡國，清露泣香紅。",
            "無賴曉鶯驚夢斷，起來殘酒初醒。映窗絲柳嫋煙青。",
            "翠簾慵卷，約砌杏花零。",
            "一自玉郎遊冶去，蓮凋月慘儀形。暮天微雨灑閒庭。",
            "手挪裙帶，無語倚雲屏。"
        ],
        "notes": [
            ""
        ],
        "volume": "卷八百九十四",
        "no#": 28
    }
]