[
    {
        "title": "山居即事二首",
        "author": "陸希聲",
        "biography": "",
        "paragraphs": [
            "君山蒼翠接青冥，東走洮湖上洞庭。茅屋向陽梳白髮，",
            "為問前時金馬客，此焉還作少微星。",
            "不是幽棲矯性靈，從來無意在膻腥。滿川風物供高枕，",
            "君陽遁叟何為樂，一炷清香兩卷經。"
        ],
        "notes": [
            ""
        ],
        "volume": "卷六百八十九",
        "no#": 1
    },
    {
        "title": "陽羨雜詠十九首：苦行徑",
        "author": "陸希聲",
        "biography": "",
        "paragraphs": [
            "山前無數碧琅玕，一徑清森五月寒。",
            "世上何人憐苦節，應須細問子猷看。"
        ],
        "notes": [
            ""
        ],
        "volume": "卷六百八十九",
        "no#": 2
    },
    {
        "title": "陽羨雜詠十九首：梅花塢",
        "author": "陸希聲",
        "biography": "",
        "paragraphs": [
            "凍蕊凝香色豔新，小山深塢伴幽人。",
            "知君有意淩寒色，羞共千花一樣春。"
        ],
        "notes": [
            ""
        ],
        "volume": "卷六百八十九",
        "no#": 3
    },
    {
        "title": "陽羨雜詠十九首：石兕台",
        "author": "陸希聲",
        "biography": "",
        "paragraphs": [
            "大河波浪激潼關，青兕胡為伏此山。",
            "遙想楚王雲夢澤，蜺旌羽蓋定空還。"
        ],
        "notes": [
            ""
        ],
        "volume": "卷六百八十九",
        "no#": 4
    },
    {
        "title": "陽羨雜詠十九首：講易台",
        "author": "陸希聲",
        "biography": "",
        "paragraphs": [
            "年逾知命志尤堅，獨向青山更絕編。",
            "天下有山山有水，養蒙肥遁正翛然。"
        ],
        "notes": [
            ""
        ],
        "volume": "卷六百八十九",
        "no#": 5
    },
    {
        "title": "陽羨雜詠十九首：觀魚亭",
        "author": "陸希聲",
        "biography": "",
        "paragraphs": [
            "惠施徒自學多方，謾說觀魚理未長。",
            "不得莊生濠上旨，江湖何以見相忘。"
        ],
        "notes": [
            ""
        ],
        "volume": "卷六百八十九",
        "no#": 6
    },
    {
        "title": "陽羨雜詠十九首：綠雲亭",
        "author": "陸希聲",
        "biography": "",
        "paragraphs": [
            "六月清涼綠樹陰，小亭高臥滌煩襟。",
            "羲皇向上何人到，永日時時弄素琴。"
        ],
        "notes": [
            ""
        ],
        "volume": "卷六百八十九",
        "no#": 7
    },
    {
        "title": "陽羨雜詠十九首：清輝堂",
        "author": "陸希聲",
        "biography": "",
        "paragraphs": [
            "野人心地本無機，為愛茅簷倚翠微。",
            "盡日尊前誰是客，秋山含水有清輝。"
        ],
        "notes": [
            ""
        ],
        "volume": "卷六百八十九",
        "no#": 8
    },
    {
        "title": "陽羨雜詠十九首：觀妙庵",
        "author": "陸希聲",
        "biography": "",
        "paragraphs": [
            "妙理難觀旨甚深，欲知無欲是無心。",
            "茅庵不異人間世，河上真人自可尋。"
        ],
        "notes": [
            ""
        ],
        "volume": "卷六百八十九",
        "no#": 9
    },
    {
        "title": "陽羨雜詠十九首：西陽亭",
        "author": "陸希聲",
        "biography": "",
        "paragraphs": [
            "隔林殘日照孤亭，玄晏先生酒未醒。",
            "入夜莫愁迷下路，昔人猶在逐流螢。"
        ],
        "notes": [
            ""
        ],
        "volume": "卷六百八十九",
        "no#": 10
    },
    {
        "title": "陽羨雜詠十九首：弄雲亭",
        "author": "陸希聲",
        "biography": "",
        "paragraphs": [
            "自知無業致吾君，只向春山弄白雲。",
            "已共此山私斷當，不須轉轍重移文。"
        ],
        "notes": [
            ""
        ],
        "volume": "卷六百八十九",
        "no#": 11
    },
    {
        "title": "陽羨雜詠十九首：伏龜堂",
        "author": "陸希聲",
        "biography": "",
        "paragraphs": [
            "盤崖蹙縮似靈龜，鬼谷先生隱遁時。",
            "不獨卷懷經世志，白雲流水是心期。"
        ],
        "notes": [
            ""
        ],
        "volume": "卷六百八十九",
        "no#": 12
    },
    {
        "title": "陽羨雜詠十九首：桃花谷",
        "author": "陸希聲",
        "biography": "",
        "paragraphs": [
            "君陽山下足春風，滿谷仙桃照水紅。",
            "何必武陵源上去，澗邊好過落花中。"
        ],
        "notes": [
            ""
        ],
        "volume": "卷六百八十九",
        "no#": 13
    },
    {
        "title": "陽羨雜詠十九首：含桃圃",
        "author": "陸希聲",
        "biography": "",
        "paragraphs": [
            "小圃初晴風露光，含桃花發滿山香。",
            "看花對酒心無事，倍覺春來白日長。"
        ],
        "notes": [
            ""
        ],
        "volume": "卷六百八十九",
        "no#": 14
    },
    {
        "title": "陽羨雜詠十九首：茗坡",
        "author": "陸希聲",
        "biography": "",
        "paragraphs": [
            "二月山家穀雨天，半坡芳茗露華鮮。",
            "春醒酒病兼消渴，惜取新芽旋摘煎。"
        ],
        "notes": [
            ""
        ],
        "volume": "卷六百八十九",
        "no#": 15
    },
    {
        "title": "陽羨雜詠十九首：松嶺",
        "author": "陸希聲",
        "biography": "",
        "paragraphs": [
            "嶺上青松手自栽，已能蒼翠映莓苔。",
            "歲寒本是君家事，好送清風月下來。"
        ],
        "notes": [
            ""
        ],
        "volume": "卷六百八十九",
        "no#": 16
    },
    {
        "title": "陽羨雜詠十九首：桃溪",
        "author": "陸希聲",
        "biography": "",
        "paragraphs": [
            "芳草霏霏遍地齊，桃花脈脈自成溪。",
            "也知百舌多言語，任向春風盡意啼。"
        ],
        "notes": [
            ""
        ],
        "volume": "卷六百八十九",
        "no#": 17
    },
    {
        "title": "陽羨雜詠十九首：李徑",
        "author": "陸希聲",
        "biography": "",
        "paragraphs": [
            "一徑穠芳萬蕊攢，風吹雨打未摧殘。",
            "憐君盡向高枝發，應為行人要整冠。"
        ],
        "notes": [
            ""
        ],
        "volume": "卷六百八十九",
        "no#": 18
    },
    {
        "title": "陽羨雜詠十九首：鴻盤",
        "author": "陸希聲",
        "biography": "",
        "paragraphs": [
            "落落飛鴻漸始盤，青雲起處剩須看。",
            "如今天路多矰繳，縱使銜蘆去也難。"
        ],
        "notes": [
            ""
        ],
        "volume": "卷六百八十九",
        "no#": 19
    },
    {
        "title": "陽羨雜詠十九首：偃月嶺",
        "author": "陸希聲",
        "biography": "",
        "paragraphs": [
            "山嶺依稀偃月形，數層倚石疊空青。",
            "幾回雪夜寒光積，直似金光照戶庭。"
        ],
        "notes": [
            ""
        ],
        "volume": "卷六百八十九",
        "no#": 20
    },
    {
        "title": "寄z6光上人",
        "author": "陸希聲",
        "biography": "",
        "paragraphs": [
            "筆下龍蛇似有神，天池雷雨變逡巡。",
            "寄言昔日不龜手，應念江頭洴澼人。"
        ],
        "notes": [
            ""
        ],
        "volume": "卷六百八十九",
        "no#": 21
    },
    {
        "title": "喜杜荀鶴及第",
        "author": "李昭象",
        "biography": "",
        "paragraphs": [
            "深岩貧複病，榜到見君名。貧病渾如失，山川頓覺清。",
            "一春新酒興，四海舊詩聲。日使能吟者，西來步步輕。"
        ],
        "notes": [
            ""
        ],
        "volume": "卷六百八十九",
        "no#": 22
    },
    {
        "title": "赴舉出山留寄山居鄭參軍",
        "author": "李昭象",
        "biography": "",
        "paragraphs": [
            "還如費冠卿，向此振高名。肯羨魚須美，長誇鶴氅輕。",
            "理琴寒指倦，試藥黑髭生。時泰難雲臥，隨看急詔行。"
        ],
        "notes": [
            ""
        ],
        "volume": "卷六百八十九",
        "no#": 23
    },
    {
        "title": "題顧正字溪居",
        "author": "李昭象",
        "biography": "",
        "paragraphs": [
            "高敞吟軒近釣灣，塵中來似出人間。若教明月休生桂，",
            "莫誇恬淡勝榮祿，雁引行高未許閑。"
        ],
        "notes": [
            ""
        ],
        "volume": "卷六百八十九",
        "no#": 24
    },
    {
        "title": "寄獻山中顧公員外",
        "author": "李昭象",
        "biography": "",
        "paragraphs": [
            "抽卻朝簪著釣蓑，近來聲跡轉巍峨。祥麟避網雖山野，",
            "深慚未副吹噓力，竟困風埃爭奈何。"
        ],
        "notes": [
            ""
        ],
        "volume": "卷六百八十九",
        "no#": 25
    },
    {
        "title": "山中寄崔諫議",
        "author": "李昭象",
        "biography": "",
        "paragraphs": [
            "半生猿鳥共山居，吟月吟風兩鬢疏。新句未嘗忘教化，",
            "從此升騰休說命，只希公道數封書。"
        ],
        "notes": [
            ""
        ],
        "volume": "卷六百八十九",
        "no#": 26
    },
    {
        "title": "學仙詞寄顧雲",
        "author": "李昭象",
        "biography": "",
        "paragraphs": [
            "記得初傳九轉方，碧雲峰下祝虛皇。丹砂未熟心徒切，",
            "仙人恩重何由報，焚盡星壇午夜香。"
        ],
        "notes": [
            ""
        ],
        "volume": "卷六百八十九",
        "no#": 27
    },
    {
        "title": "寄尉遲侍禦",
        "author": "李昭象",
        "biography": "",
        "paragraphs": [
            "我眠青嶂弄澄潭，君戴貂蟬白玉篸。應向謝公樓上望，九華山色在西南。"
        ],
        "notes": [
            ""
        ],
        "volume": "卷六百八十九",
        "no#": 28
    },
    {
        "title": "招西洞道者",
        "author": "李昭象",
        "biography": "",
        "paragraphs": [
            "危峰抹黛夾晴川，樹簇紅英草碧煙。",
            "樵客雲僧兩無事，此中堪去覓靈仙。"
        ],
        "notes": [
            ""
        ],
        "volume": "卷六百八十九",
        "no#": 29
    },
    {
        "title": "句",
        "author": "李昭象",
        "biography": "",
        "paragraphs": [
            "投文得仕而今少，佩印還家古所榮。（送周繇之建德。",
            "《唐詩紀事》）"
        ],
        "notes": [
            ""
        ],
        "volume": "卷六百八十九",
        "no#": 30
    }
]