[
    {
        "title": "立春日內出彩花應制",
        "author": "沈佺期",
        "biography": "",
        "paragraphs": [
            "合殿春應早，開箱彩預知。花迎宸翰發，葉待禦筵披。",
            "梅訝香全少，桃驚色頓移。輕生承剪拂，長伴萬年枝。"
        ],
        "notes": [
            ""
        ],
        "volume": "卷九十六",
        "no#": 1
    },
    {
        "title": "晦日滻水應制",
        "author": "沈佺期",
        "biography": "",
        "paragraphs": [
            "素滻接宸居，青門盛祓除。摘蘭喧鳳野，浮藻溢龍渠。",
            "苑蝶飛殊懶，宮鶯囀不疏。星移天上入，歌舞向儲胥。"
        ],
        "notes": [
            ""
        ],
        "volume": "卷九十六",
        "no#": 2
    },
    {
        "title": "奉和洛陽玩雪應制",
        "author": "沈佺期",
        "biography": "",
        "paragraphs": [
            "周王甲子旦，漢後德陽宮。灑瑞天庭裏，驚春御苑中。",
            "氛氳生浩氣，颯遝舞回風。宸藻光盈尺，賡歌樂歲豐。"
        ],
        "notes": [
            ""
        ],
        "volume": "卷九十六",
        "no#": 3
    },
    {
        "title": "三日梨園侍宴",
        "author": "沈佺期",
        "biography": "",
        "paragraphs": [
            "九重馳道出，三巳禊堂開。畫鷁中流動，青龍上苑來。",
            "野花飄御座，河柳拂天杯。日晚迎祥處，笙鏞下帝台。"
        ],
        "notes": [
            ""
        ],
        "volume": "卷九十六",
        "no#": 4
    },
    {
        "title": "幸梨園亭觀打球應制",
        "author": "沈佺期",
        "biography": "",
        "paragraphs": [
            "今春芳苑游，接武上瓊樓。宛轉縈香騎，飄颻拂畫球。",
            "俯身迎未落，回轡逐傍流。只為看花鳥，時時誤失籌。"
        ],
        "notes": [
            ""
        ],
        "volume": "卷九十六",
        "no#": 5
    },
    {
        "title": "九日臨渭亭侍宴應制得長字",
        "author": "沈佺期",
        "biography": "",
        "paragraphs": [
            "禦氣幸金方，憑高薦羽觴。魏文頒菊蕊，漢武賜萸房。",
            "秋變銅池色，晴添銀樹光。年年重九慶，日月奉天長。"
        ],
        "notes": [
            ""
        ],
        "volume": "卷九十六",
        "no#": 6
    },
    {
        "title": "歲夜安樂公主滿月侍宴",
        "author": "沈佺期",
        "biography": "",
        "paragraphs": [
            "除夜子星回，天孫滿月杯。詠歌麟趾合，簫管鳳雛來。",
            "歲炬常然桂，春盤預折梅。聖皇千萬壽，垂曉禦樓開。"
        ],
        "notes": [
            ""
        ],
        "volume": "卷九十六",
        "no#": 7
    },
    {
        "title": "安樂公主移入新宅",
        "author": "沈佺期",
        "biography": "",
        "paragraphs": [
            "初聞衡漢來，移住鬥城隈。錦帳迎風轉，瓊筵拂霧開。",
            "馬香遺舊埒，風吹繞新台。為問沈冥子，仙槎何處回。"
        ],
        "notes": [
            ""
        ],
        "volume": "卷九十六",
        "no#": 8
    },
    {
        "title": "仙萼亭初成侍宴應制",
        "author": "沈佺期",
        "biography": "",
        "paragraphs": [
            "山中氣色和，宸賞第中過。輦路披仙掌，帷宮拂帝蘿。",
            "泉臨香澗落，峰入翠雲多。無異登玄圃，東南望白河。"
        ],
        "notes": [
            ""
        ],
        "volume": "卷九十六",
        "no#": 9
    },
    {
        "title": "送金城公主適西蕃應制",
        "author": "沈佺期",
        "biography": "",
        "paragraphs": [
            "金榜扶丹掖，銀河屬紫閽。那堪將鳳女，還以嫁烏孫。",
            "玉就歌中怨，珠辭掌上恩。西戎非我匹，明主至公存。"
        ],
        "notes": [
            ""
        ],
        "volume": "卷九十六",
        "no#": 10
    },
    {
        "title": "幸白鹿觀應制",
        "author": "沈佺期",
        "biography": "",
        "paragraphs": [
            "紫鳳真人府，斑龍太上家。天流芝蓋下，山轉桂旗斜。",
            "聖藻垂寒露，仙杯落晚霞。唯應問王母，桃作幾時花。"
        ],
        "notes": [
            ""
        ],
        "volume": "卷九十六",
        "no#": 11
    },
    {
        "title": "洛陽道",
        "author": "沈佺期",
        "biography": "",
        "paragraphs": [
            "九門開洛邑，雙闕對河橋。白日青春道，軒裳半下朝。",
            "乘羊稚子看，拾翠美人嬌。行樂歸恒晚，香塵撲地遙。"
        ],
        "notes": [
            ""
        ],
        "volume": "卷九十六",
        "no#": 12
    },
    {
        "title": "驄馬",
        "author": "沈佺期",
        "biography": "",
        "paragraphs": [
            "西北五花驄，來時道向東。四蹄碧玉片，雙眼黃金瞳。",
            "鞍上留明月，嘶間動朔風。借君馳沛艾，一戰取雲中。"
        ],
        "notes": [
            ""
        ],
        "volume": "卷九十六",
        "no#": 13
    },
    {
        "title": "銅雀台",
        "author": "沈佺期",
        "biography": "",
        "paragraphs": [
            "昔年分鼎地，今日望陵台。一旦雄圖盡，千秋遺令開。",
            "綺羅君不見，歌舞妾空來。恩共漳河水，東流無重回。"
        ],
        "notes": [
            ""
        ],
        "volume": "卷九十六",
        "no#": 14
    },
    {
        "title": "長門怨",
        "author": "沈佺期",
        "biography": "",
        "paragraphs": [
            "月皎風泠泠，長門次掖庭。玉階聞墜葉，羅幌見飛螢。",
            "清露凝珠綴，流塵下翠屏。妾心君未察，愁歎劇繁星。"
        ],
        "notes": [
            ""
        ],
        "volume": "卷九十六",
        "no#": 15
    },
    {
        "title": "巫山高二首",
        "author": "沈佺期",
        "biography": "",
        "paragraphs": [
            "巫山峰十二，合遝隱昭回。俯眺琵琶峽，平看雲雨台。",
            "古槎天外倚，瀑水日邊來。何忍猿啼夜，荊王枕席開。",
            "神女向高唐，巫山下夕陽。裴回作行雨，婉孌逐荊王。",
            "電影江前落，雷聲峽外長。霽雲無處所，台館曉蒼蒼。"
        ],
        "notes": [
            ""
        ],
        "volume": "卷九十六",
        "no#": 16
    },
    {
        "title": "巫山高",
        "author": "沈佺期",
        "biography": "",
        "paragraphs": [
            "巫山高不極，合遝狀奇新。暗谷疑風雨，陰崖若鬼神。",
            "月明三峽曙，潮滿九江春。為問陽臺客，應知入夢人。"
        ],
        "notes": [
            ""
        ],
        "volume": "卷九十六",
        "no#": 17
    },
    {
        "title": "七夕",
        "author": "沈佺期",
        "biography": "",
        "paragraphs": [
            "秋近雁行稀，天高鵲夜飛。妝成應懶織，今夕渡河歸。",
            "月皎宜穿線，風輕得曝衣。來時不可覺，神驗有光輝。"
        ],
        "notes": [
            ""
        ],
        "volume": "卷九十六",
        "no#": 18
    },
    {
        "title": "春閨",
        "author": "沈佺期",
        "biography": "",
        "paragraphs": [
            "鐵馬三軍去，金閨二月還。邊愁離上國，春夢失陽關。",
            "池水琉璃淨，園花玳瑁斑。歲華空自擲，憂思不勝顏。"
        ],
        "notes": [
            ""
        ],
        "volume": "卷九十六",
        "no#": 19
    },
    {
        "title": "奉和聖制同皇太子游慈恩寺應制",
        "author": "沈佺期",
        "biography": "",
        "paragraphs": [
            "肅肅蓮花界，熒熒貝葉宮。金人來夢裏，白馬出城中。",
            "湧塔初從地，焚香欲遍空。天歌應春鑰，非是為春風。"
        ],
        "notes": [
            ""
        ],
        "volume": "卷九十六",
        "no#": 20
    },
    {
        "title": "和洛州康士曹庭芝望月有懷",
        "author": "沈佺期",
        "biography": "",
        "paragraphs": [
            "天使下西樓，光含萬象秋。台前疑掛鏡，簾外似懸鉤。",
            "張尹將眉學，班姬取扇儔。佳期應借問，為報在刀頭。"
        ],
        "notes": [
            ""
        ],
        "volume": "卷九十六",
        "no#": 21
    },
    {
        "title": "壽陽王花燭",
        "author": "沈佺期",
        "biography": "",
        "paragraphs": [
            "仙媛乘龍夕，天孫捧雁來。可憐桃李樹，更繞鳳凰台。",
            "燭送香車入，花臨寶扇開。莫令銀箭曉，為盡合歡杯。"
        ],
        "notes": [
            ""
        ],
        "volume": "卷九十六",
        "no#": 22
    },
    {
        "title": "隴頭水",
        "author": "沈佺期",
        "biography": "",
        "paragraphs": [
            "隴山飛落葉，隴雁度寒天。愁見三秋水，分為兩地泉。",
            "西流入羌郡，東下向秦川。征客重回首，肝腸空自憐。"
        ],
        "notes": [
            ""
        ],
        "volume": "卷九十六",
        "no#": 23
    },
    {
        "title": "關山月",
        "author": "沈佺期",
        "biography": "",
        "paragraphs": [
            "漢月生遼海，朣朧出半暉。合昏玄菟郡，中夜白登圍。",
            "暈落關山迥，光含霜霰微。將軍聽曉角，戰馬欲南歸。"
        ],
        "notes": [
            ""
        ],
        "volume": "卷九十六",
        "no#": 24
    },
    {
        "title": "折楊柳",
        "author": "沈佺期",
        "biography": "",
        "paragraphs": [
            "玉窗朝日映，羅帳春風吹。拭淚攀楊柳，長條踠地垂。",
            "白花飛曆亂，黃鳥思參差。妾自肝腸斷，傍人那得知。"
        ],
        "notes": [
            ""
        ],
        "volume": "卷九十六",
        "no#": 25
    },
    {
        "title": "梅花落",
        "author": "沈佺期",
        "biography": "",
        "paragraphs": [
            "鐵騎幾時回，金閨怨早梅。雪寒花已落，風暖葉應開。",
            "夕逐新春管，香迎小歲杯。盛時何足貴，書裏報輪台。"
        ],
        "notes": [
            ""
        ],
        "volume": "卷九十六",
        "no#": 26
    },
    {
        "title": "紫騮馬",
        "author": "沈佺期",
        "biography": "",
        "paragraphs": [
            "青玉紫騮鞍，驕多影屢盤。荷君能剪拂，躞蹀噴桑幹。",
            "踠足追奔易，長鳴遇賞難。摐金一萬里，霜露不辭寒。"
        ],
        "notes": [
            ""
        ],
        "volume": "卷九十六",
        "no#": 27
    },
    {
        "title": "上之回",
        "author": "沈佺期",
        "biography": "",
        "paragraphs": [
            "制書下關右，天子問回中。壇墠經過遠，威儀侍從雄。",
            "黃麾搖晝日，青幰曳松風。回望甘泉道，龍山隱漢宮。"
        ],
        "notes": [
            ""
        ],
        "volume": "卷九十六",
        "no#": 28
    },
    {
        "title": "王昭君",
        "author": "沈佺期",
        "biography": "",
        "paragraphs": [
            "非君惜鸞殿，非妾妒蛾眉。薄命由驕虜，無情是畫師。",
            "嫁來胡地日，不並漢宮時。心苦無聊賴，何堪馬上辭。"
        ],
        "notes": [
            ""
        ],
        "volume": "卷九十六",
        "no#": 29
    },
    {
        "title": "被試出塞",
        "author": "沈佺期",
        "biography": "",
        "paragraphs": [
            "十年通大漠，萬里出長平。寒日生戈劍，陰雲拂旆旌。",
            "饑烏啼舊壘，疲馬戀空城。辛苦皋蘭北，胡霜損漢兵。"
        ],
        "notes": [
            ""
        ],
        "volume": "卷九十六",
        "no#": 30
    },
    {
        "title": "牛女",
        "author": "沈佺期",
        "biography": "",
        "paragraphs": [
            "粉席秋期緩，針樓別怨多。奔龍爭度日，飛鵲亂填河。",
            "失喜先臨鏡，含羞未解羅。誰能留夜色，來夕倍還梭。"
        ],
        "notes": [
            ""
        ],
        "volume": "卷九十六",
        "no#": 31
    },
    {
        "title": "雜詩三首",
        "author": "沈佺期",
        "biography": "",
        "paragraphs": [
            "落葉驚秋婦，高砧促暝機。蜘蛛尋月度，螢火傍人飛。",
            "清鏡紅埃入，孤燈綠焰微。怨啼能至曉，獨自懶縫衣。",
            "妾家臨渭北，春夢著遼西。何苦朝鮮郡，年年事鼓鼙。",
            "燕來紅壁語，鶯向綠窗啼。為許長相憶，闌幹玉箸齊。",
            "聞道黃龍戍，頻年不解兵。可憐閨裏月，長在漢家營。",
            "少婦今春意，良人昨夜情。誰能將旗鼓，一為取龍城。"
        ],
        "notes": [
            ""
        ],
        "volume": "卷九十六",
        "no#": 32
    },
    {
        "title": "剪綵",
        "author": "沈佺期",
        "biography": "",
        "paragraphs": [
            "宮女憐芳樹，裁花競早榮。寒依刀尺盡，春向綺羅生。",
            "弱蒂盤絲發，香蕤結素成。纖枝幸不棄，長就玉階傾。"
        ],
        "notes": [
            ""
        ],
        "volume": "卷九十六",
        "no#": 33
    },
    {
        "title": "和中書侍郎楊再思春夜宿直",
        "author": "沈佺期",
        "biography": "",
        "paragraphs": [
            "西禁青春滿，南端皓月微。千廬宵駕合，五夜曉鐘稀。",
            "星斗橫綸閣，天河度瑣闈。煙光章奏裏，紛向夕郎飛。"
        ],
        "notes": [
            ""
        ],
        "volume": "卷九十六",
        "no#": 34
    },
    {
        "title": "和常州崔使君寒食夜",
        "author": "沈佺期",
        "biography": "",
        "paragraphs": [
            "聞道清明近，春闈向夕闌。行遊晝不厭，風物夜宜看。",
            "斗柄更初轉，梅香暗裏殘。無勞秉華燭，晴月在南端。"
        ],
        "notes": [
            ""
        ],
        "volume": "卷九十六",
        "no#": 35
    },
    {
        "title": "和崔正諫登秋日早朝",
        "author": "沈佺期",
        "biography": "",
        "paragraphs": [
            "雞鳴朝謁滿，露白禁門秋。爽氣臨旌戟，朝光映冕旒。",
            "河宗來獻寶，天子命焚裘。獨負池陽議，言從建禮遊。"
        ],
        "notes": [
            ""
        ],
        "volume": "卷九十六",
        "no#": 36
    },
    {
        "title": "答寧處州書",
        "author": "沈佺期",
        "biography": "",
        "paragraphs": [
            "書報天中赦，人從海上聞。九泉開白日，六翮起青雲。",
            "質幸恩先貸，情孤枉未分。自憐涇渭別，誰與奏明君。"
        ],
        "notes": [
            ""
        ],
        "volume": "卷九十六",
        "no#": 37
    },
    {
        "title": "李舍人山園送龐邵",
        "author": "沈佺期",
        "biography": "",
        "paragraphs": [
            "符傳有光輝，喧喧出帝畿。東鄰借山水，南陌駐驂騑。",
            "握手涼風至，當歌秋日微。高幨去勿緩，人吏待霜威。"
        ],
        "notes": [
            ""
        ],
        "volume": "卷九十六",
        "no#": 38
    },
    {
        "title": "送陸侍禦餘慶北使",
        "author": "沈佺期",
        "biography": "",
        "paragraphs": [
            "古人貴將命，之子出輶軒。受委當不辱，隨時敢贈言。",
            "朔途際遼海，春思繞轘轅。安得回白日，留歡盡綠樽。"
        ],
        "notes": [
            ""
        ],
        "volume": "卷九十六",
        "no#": 39
    },
    {
        "title": "洛州蕭司兵謁兄還赴洛成禮",
        "author": "沈佺期",
        "biography": "",
        "paragraphs": [
            "棠棣日光輝，高襟應序歸。來成鴻雁聚，去作鳳凰飛。",
            "細草承輕傳，驚花慘別衣。灞亭春有酒，岐路惜芬菲。"
        ],
        "notes": [
            ""
        ],
        "volume": "卷九十六",
        "no#": 40
    },
    {
        "title": "餞高唐州詢",
        "author": "沈佺期",
        "biography": "",
        "paragraphs": [
            "弱冠相知早，中年不見多。生涯在王事，客鬢各蹉跎。",
            "良守初分嶽，嘉聲即潤河。還從漢闕下，傾耳聽中和。"
        ],
        "notes": [
            ""
        ],
        "volume": "卷九十六",
        "no#": 41
    },
    {
        "title": "餞唐郎中洛陽令",
        "author": "沈佺期",
        "biography": "",
        "paragraphs": [
            "一台推往妙，三史佇來修。應宰鳧還集，辭郎雉少留。",
            "郊筵乘落景，亭傳理殘秋。願以弦歌暇，芝蘭想舊遊。"
        ],
        "notes": [
            ""
        ],
        "volume": "卷九十六",
        "no#": 42
    },
    {
        "title": "樂城白鶴寺",
        "author": "沈佺期",
        "biography": "",
        "paragraphs": [
            "碧海開龍藏，青雲起雁堂。潮聲迎法鼓，雨氣濕天香。",
            "樹接前山暗，溪承瀑水涼。無言謫居遠，清淨得空王。"
        ],
        "notes": [
            ""
        ],
        "volume": "卷九十六",
        "no#": 43
    },
    {
        "title": "游少林寺",
        "author": "沈佺期",
        "biography": "",
        "paragraphs": [
            "長歌游寶地，徙倚對珠林。雁塔風霜古，龍池歲月深。",
            "紺園澄夕霽，碧殿下秋陰。歸路煙霞晚，山蟬處處吟。"
        ],
        "notes": [
            ""
        ],
        "volume": "卷九十六",
        "no#": 44
    },
    {
        "title": "岳館",
        "author": "沈佺期",
        "biography": "",
        "paragraphs": [
            "洞壑仙人館，孤峰玉女台。空蒙朝氣合，窈窕夕陽開。",
            "流澗含輕雨，虛岩應薄雷。正逢鸞與鶴，歌舞出天來。"
        ],
        "notes": [
            ""
        ],
        "volume": "卷九十六",
        "no#": 45
    },
    {
        "title": "早發平昌島",
        "author": "沈佺期",
        "biography": "",
        "paragraphs": [
            "解纜春風後，鳴榔曉漲前。陽烏出海樹，雲雁下江煙。",
            "積氣沖長島，浮光溢大川。不能懷魏闕，心賞獨泠然。"
        ],
        "notes": [
            ""
        ],
        "volume": "卷九十六",
        "no#": 46
    },
    {
        "title": "夜宿七盤嶺",
        "author": "沈佺期",
        "biography": "",
        "paragraphs": [
            "獨遊千裏外，高臥七盤西。曉月臨窗近，天河入戶低。",
            "芳春平仲綠，清夜子規啼。浮客空留聽，褒城聞曙雞。"
        ],
        "notes": [
            ""
        ],
        "volume": "卷九十六",
        "no#": 47
    },
    {
        "title": "十三四時嘗從巫峽過他日偶然有思",
        "author": "沈佺期",
        "biography": "",
        "paragraphs": [
            "小度巫山峽，荊南春欲分。使君灘上草，神女館前雲。",
            "樹悉江中見，猿多天外聞。別來如夢裏，一想一氛氳。"
        ],
        "notes": [
            ""
        ],
        "volume": "卷九十六",
        "no#": 48
    },
    {
        "title": "初達驩州",
        "author": "沈佺期",
        "biography": "",
        "paragraphs": [
            "自昔聞銅柱，行來向一年。不知林邑地，猶隔道明天。",
            "雨露何時及，京華若個邊。思君無限淚，堪作日南泉。"
        ],
        "notes": [
            ""
        ],
        "volume": "卷九十六",
        "no#": 49
    },
    {
        "title": "嶺表逢寒食",
        "author": "沈佺期",
        "biography": "",
        "paragraphs": [
            "嶺外無寒食，春來不見餳。洛陽新甲子，何日是清明。",
            "花柳爭朝發，軒車滿路迎。帝鄉遙可念，腸斷報親情。"
        ],
        "notes": [
            ""
        ],
        "volume": "卷九十六",
        "no#": 50
    },
    {
        "title": "驩州南亭夜望",
        "author": "沈佺期",
        "biography": "",
        "paragraphs": [
            "昨夜南亭望，分明夢洛中。室家誰道別，兒女案嘗同。",
            "忽覺猶言是，沉思始悟空。肝腸餘幾寸，拭淚坐春風。"
        ],
        "notes": [
            ""
        ],
        "volume": "卷九十六",
        "no#": 51
    },
    {
        "title": "少游荊湘因有是題",
        "author": "沈佺期",
        "biography": "",
        "paragraphs": [
            "峴北焚蛟浦，巴東射雉田。歲時宜楚俗，耆舊在襄川。",
            "憶昨經過處，離今二十年。因君訪生死，相識幾人全。"
        ],
        "notes": [
            ""
        ],
        "volume": "卷九十六",
        "no#": 52
    },
    {
        "title": "咸陽覽古",
        "author": "沈佺期",
        "biography": "",
        "paragraphs": [
            "咸陽秦帝居，千載坐盈虛。版築林光盡，壇場溜聽疏。",
            "野橋疑望日，山火類焚書。唯有驪峰在，空聞厚葬餘。"
        ],
        "notes": [
            ""
        ],
        "volume": "卷九十六",
        "no#": 53
    },
    {
        "title": "覽鏡",
        "author": "沈佺期",
        "biography": "",
        "paragraphs": [
            "霏霏日搖蕙，騷騷風灑蓮。時芳固相奪，俗態豈恒堅。",
            "恍忽夜川裏，蹉跎朝鏡前。紅顏與壯志，太息此流年。"
        ],
        "notes": [
            ""
        ],
        "volume": "卷九十六",
        "no#": 54
    },
    {
        "title": "題椰子樹",
        "author": "沈佺期",
        "biography": "",
        "paragraphs": [
            "日南椰子樹，香嫋出風塵。叢生調木首，圓實檳榔身。",
            "玉房九霄露，碧葉四時春。不及塗林果，移根隨漢臣。"
        ],
        "notes": [
            ""
        ],
        "volume": "卷九十六",
        "no#": 55
    },
    {
        "title": "同獄者歎獄中無燕",
        "author": "沈佺期",
        "biography": "",
        "paragraphs": [
            "何許乘春燕，多知辨夏台。三時欲並盡，雙影未嘗來。",
            "食蕊嫌叢棘，銜泥怯死灰。不如黃雀語，能雪冶長猜。"
        ],
        "notes": [
            ""
        ],
        "volume": "卷九十六",
        "no#": 56
    },
    {
        "title": "則天門赦改年",
        "author": "沈佺期",
        "biography": "",
        "paragraphs": [
            "聖人宥天下，幽鑰動圜狴。六甲迎黃氣，三元降紫泥。",
            "籠僮上西鼓，振迅廣陽雞。歌舞將金帛，汪洋被遠黎。"
        ],
        "notes": [
            ""
        ],
        "volume": "卷九十六",
        "no#": 57
    },
    {
        "title": "喜赦",
        "author": "沈佺期",
        "biography": "",
        "paragraphs": [
            "去歲投荒客，今春肆眚歸。律通幽谷暖，盆舉太陽輝。",
            "喜氣迎冤氣，青衣報白衣。還將合浦葉，俱向洛城飛。"
        ],
        "notes": [
            ""
        ],
        "volume": "卷九十六",
        "no#": 58
    },
    {
        "title": "秦州薛都督挽詞",
        "author": "沈佺期",
        "biography": "",
        "paragraphs": [
            "十裏絳山幽，千年汾水流。碑傳門客建，劍是故人留。",
            "隴樹煙含夕，山門月對秋。古來鐘鼎盛，共盡一蒿丘。"
        ],
        "notes": [
            ""
        ],
        "volume": "卷九十六",
        "no#": 59
    },
    {
        "title": "天官崔侍郎夫人盧氏挽歌",
        "author": "沈佺期",
        "biography": "",
        "paragraphs": [
            "偕老言何謬，香魂事永違。潘魚從此隔，陳鳳宛然飛。",
            "埋鏡泉中暗，藏鐙地下微。猶憑少君術，仿佛睹容輝。"
        ],
        "notes": [
            ""
        ],
        "volume": "卷九十六",
        "no#": 60
    },
    {
        "title": "章懷太子靖妃挽詞",
        "author": "沈佺期",
        "biography": "",
        "paragraphs": [
            "彤史佳聲載，青宮懿範留。形將鸞鏡隱，魂伴鳳笙遊。",
            "送馬嘶殘日，新螢落晚秋。不知蒿裏曙，空見隴雲愁。"
        ],
        "notes": [
            ""
        ],
        "volume": "卷九十六",
        "no#": 61
    },
    {
        "title": "奉和立春遊苑迎春",
        "author": "沈佺期",
        "biography": "",
        "paragraphs": [
            "東郊暫轉迎春仗，上苑初飛行慶杯。風射蛟冰千片斷，",
            "歌吹銜恩歸路晚，棲烏半下鳳城來。"
        ],
        "notes": [
            ""
        ],
        "volume": "卷九十六",
        "no#": 62
    },
    {
        "title": "人日重宴大明宮賜彩縷人勝應制",
        "author": "沈佺期",
        "biography": "",
        "paragraphs": [
            "拂旦雞鳴仙衛陳，憑高龍首帝城春。千官黼帳杯前壽，",
            "天文正應韶光轉，設報懸知用此辰。"
        ],
        "notes": [
            ""
        ],
        "volume": "卷九十六",
        "no#": 63
    },
    {
        "title": "奉和春初幸太平公主南莊應制",
        "author": "沈佺期",
        "biography": "",
        "paragraphs": [
            "主家山第早春歸，禦輦春遊繞翠微。買地鋪金曾作埒，",
            "自有神仙鳴鳳曲，並將歌舞報恩暉。"
        ],
        "notes": [
            ""
        ],
        "volume": "卷九十六",
        "no#": 64
    },
    {
        "title": "奉和春日幸望春宮應制",
        "author": "沈佺期",
        "biography": "",
        "paragraphs": [
            "芳郊綠野散春晴，複道離宮煙霧生。楊柳千條花欲綻，",
            "定是風光牽宿醉，來晨複得幸昆明。"
        ],
        "notes": [
            ""
        ],
        "volume": "卷九十六",
        "no#": 65
    },
    {
        "title": "侍宴安樂公主新宅應制",
        "author": "沈佺期",
        "biography": "",
        "paragraphs": [
            "皇家貴主好神仙，別業初開雲漢邊。山出盡如鳴鳳嶺，",
            "敬從乘輿來此地，稱觴獻壽樂鈞天。"
        ],
        "notes": [
            ""
        ],
        "volume": "卷九十六",
        "no#": 66
    },
    {
        "title": "龍池篇",
        "author": "沈佺期",
        "biography": "",
        "paragraphs": [
            "龍池躍龍龍已飛，龍德先天天不違。池開天漢分黃道，",
            "為報寰中百川水，來朝此地莫東歸。"
        ],
        "notes": [
            ""
        ],
        "volume": "卷九十六",
        "no#": 67
    },
    {
        "title": "興慶池侍宴應制",
        "author": "沈佺期",
        "biography": "",
        "paragraphs": [
            "碧水澄潭映遠空，紫雲香駕禦微風。漢家城闕疑天上，",
            "古來徒羨橫汾賞，今日宸遊聖藻雄。"
        ],
        "notes": [
            ""
        ],
        "volume": "卷九十六",
        "no#": 68
    },
    {
        "title": "從幸香山寺應制",
        "author": "沈佺期",
        "biography": "",
        "paragraphs": [
            "南山奕奕通丹禁，北闕峨峨連翠雲。嶺上樓臺千地起，",
            "願以醍醐參聖酒，還將祇苑當秋汾。"
        ],
        "notes": [
            ""
        ],
        "volume": "卷九十六",
        "no#": 69
    },
    {
        "title": "紅樓院應制",
        "author": "沈佺期",
        "biography": "",
        "paragraphs": [
            "紅樓疑見白毫光，寺逼宸居福盛唐。支遁愛山情謾切，",
            "誰謂此中難可到，自憐深院得徊翔。"
        ],
        "notes": [
            ""
        ],
        "volume": "卷九十六",
        "no#": 70
    },
    {
        "title": "再入道場紀事應制",
        "author": "沈佺期",
        "biography": "",
        "paragraphs": [
            "南方歸去再生天，內殿今年異昔年。見辟乾坤新定位，",
            "自喜恩深陪侍從，兩朝長在聖人前。"
        ],
        "notes": [
            ""
        ],
        "volume": "卷九十六",
        "no#": 71
    },
    {
        "title": "嵩山石淙侍宴應制",
        "author": "沈佺期",
        "biography": "",
        "paragraphs": [
            "金輿旦下綠雲衢，彩殿晴臨碧澗隅。溪水泠泠雜行漏，",
            "自惜汾陽紆道駕，無如太室覽真圖。"
        ],
        "notes": [
            ""
        ],
        "volume": "卷九十六",
        "no#": 72
    },
    {
        "title": "古意呈補闕喬知之",
        "author": "沈佺期",
        "biography": "",
        "paragraphs": [
            "盧家少婦郁金堂，海燕雙棲玳瑁梁。九月寒砧催木葉，",
            "誰謂含愁獨不見，更教明月照流黃。"
        ],
        "notes": [
            ""
        ],
        "volume": "卷九十六",
        "no#": 73
    },
    {
        "title": "遙同杜員外審言過嶺",
        "author": "沈佺期",
        "biography": "",
        "paragraphs": [
            "天長地闊嶺頭分，去國離家見白雲。洛浦風光何所似，",
            "兩地江山萬餘裏，何時重謁聖明君。"
        ],
        "notes": [
            ""
        ],
        "volume": "卷九十六",
        "no#": 74
    },
    {
        "title": "和上巳連寒食有懷京洛",
        "author": "沈佺期",
        "biography": "",
        "paragraphs": [
            "天津禦柳碧遙遙，軒騎相從半下朝。行樂光輝寒食借，",
            "坐見司空掃西第，看君侍從落花朝。"
        ],
        "notes": [
            ""
        ],
        "volume": "卷九十六",
        "no#": 75
    },
    {
        "title": "陪幸太平公主南莊詩",
        "author": "沈佺期",
        "biography": "",
        "paragraphs": [
            "主第山門起灞川，宸游風景入初年。鳳凰樓下交天仗，",
            "今朝扈蹕平陽館，不羨乘槎雲漢邊。"
        ],
        "notes": [
            ""
        ],
        "volume": "卷九十六",
        "no#": 76
    },
    {
        "title": "守歲應制",
        "author": "沈佺期",
        "biography": "",
        "paragraphs": [
            "南渡輕冰解渭橋，東方樹色起招搖。天子迎春取今夜，",
            "宜將歲酒調神藥，聖祚千春萬國朝。"
        ],
        "notes": [
            ""
        ],
        "volume": "卷九十六",
        "no#": 77
    }
]