[
    {
        "title": "關山月",
        "author": "崔融1",
        "biography": "",
        "paragraphs": [
            "月生西海上，氣逐邊風壯。萬里度關山，蒼茫非一狀。",
            "漢兵開郡國，胡馬窺亭障。夜夜聞悲笳，征人起南望。"
        ],
        "notes": [
            ""
        ],
        "volume": "卷六十八",
        "no#": 1
    },
    {
        "title": "擬古",
        "author": "崔融1",
        "biography": "",
        "paragraphs": [
            "飲馬臨濁河，濁河深不測。河水日東注，河源乃西極。",
            "思君正如此，誰為生羽翼。日夕大川陰，雲霞千里色。",
            "所思在何處，宛在機中織。離夢當有魂，愁容定無力。",
            "夙齡負奇志，中夜三歎息。拔劍斬長榆，彎弓射小棘。",
            "班張固非擬，衛霍行可即。寄謝閨中人，努力加飧食。"
        ],
        "notes": [
            ""
        ],
        "volume": "卷六十八",
        "no#": 2
    },
    {
        "title": "西征軍行遇風",
        "author": "崔融1",
        "biography": "",
        "paragraphs": [
            "北風卷塵沙，左右不相識。颯颯吹萬里，昏昏同一色。",
            "馬煩莫敢進，人急未遑食。草木春更悲，天景晝相匿。",
            "夙齡慕忠義，雅尚存孤直。覽史懷浸驕，讀詩歎孔棘。",
            "及茲戎旅地，忝從書記職。兵氣騰北荒，軍聲振西極。",
            "坐覺威靈遠，行看氛祲息。愚臣何以報，倚馬申微力。"
        ],
        "notes": [
            ""
        ],
        "volume": "卷六十八",
        "no#": 3
    },
    {
        "title": "塞垣行",
        "author": "崔融1",
        "biography": "",
        "paragraphs": [
            "疾風卷溟海，萬里揚沙礫。仰望不見天，昏昏竟朝夕。",
            "是時軍兩進，東拒複西敵。蔽山張旗鼓，間道潛鋒鏑。",
            "精騎突曉圍，奇兵襲暗壁。十月邊塞寒，四山冱陰積。",
            "雨雪雁南飛，風塵景西迫。昔我事討論，未嘗怠經籍。",
            "一朝棄筆硯，十年操矛戟。豈要黃河誓，須勒燕山石。",
            "可嗟牧羊臣，海外久為客。"
        ],
        "notes": [
            ""
        ],
        "volume": "卷六十八",
        "no#": 4
    },
    {
        "title": "登東陽沈隱侯八詠樓",
        "author": "崔融1",
        "biography": "",
        "paragraphs": [
            "旦登西北樓，樓峻石墉厚。宛生長定□，俯壓三江口。",
            "排階銜鳥衡，交疏過牛鬥。左右會稽鎮，出入具區藪。",
            "越岩森其前，浙江漫其後。此地實東陽，由來山水鄉。",
            "隱侯有遺詠，落簡尚餘芳。具物昔未改，斯人今已亡。",
            "粵余忝藩左，束發事文場。悵不見夫子，神期遙相望。"
        ],
        "notes": [
            ""
        ],
        "volume": "卷六十八",
        "no#": 5
    },
    {
        "title": "從軍行",
        "author": "崔融1",
        "biography": "",
        "paragraphs": [
            "穹廬雜種亂金方，武將神兵下玉堂。天子旌旗過細柳，",
            "漠漠邊塵飛眾鳥，昏昏朔氣聚群羊。依稀蜀杖迷新竹，",
            "坐看戰壁為平土，近待軍營作破羌。"
        ],
        "notes": [
            ""
        ],
        "volume": "卷六十八",
        "no#": 6
    },
    {
        "title": "和宋之問寒食題黃梅臨江驛",
        "author": "崔融1",
        "biography": "",
        "paragraphs": [
            "春分自淮北，寒食渡江南。忽見潯陽水，疑是宋家潭。",
            "明主閽難叫，孤臣逐未堪。遙思故園陌，桃李正酣酣。"
        ],
        "notes": [
            ""
        ],
        "volume": "卷六十八",
        "no#": 7
    },
    {
        "title": "留別杜審言並呈洛中舊游",
        "author": "崔融1",
        "biography": "",
        "paragraphs": [
            "斑鬢今為別，紅顏昨共遊。年年春不待，處處酒相留。",
            "駐馬西橋上，回車南陌頭。故人從此隔，風月坐悠悠。"
        ],
        "notes": [
            ""
        ],
        "volume": "卷六十八",
        "no#": 8
    },
    {
        "title": "詠寶劍",
        "author": "崔融1",
        "biography": "",
        "paragraphs": [
            "寶劍出昆吾，龜龍夾采珠。五精初獻術，千戶競淪都。",
            "匣氣沖牛斗，山形轉轆轤。欲知天下貴，持此問風胡。"
        ],
        "notes": [
            ""
        ],
        "volume": "卷六十八",
        "no#": 9
    },
    {
        "title": "吳中好風景",
        "author": "崔融1",
        "biography": "",
        "paragraphs": [
            "洛渚問吳潮，吳門想洛橋。夕煙楊柳岸，春水木蘭橈。",
            "城邑高樓近，星辰北斗遙。無因生羽翼，輕舉托還飆。"
        ],
        "notes": [
            ""
        ],
        "volume": "卷六十八",
        "no#": 10
    },
    {
        "title": "則天皇後挽歌二首",
        "author": "崔融1",
        "biography": "",
        "paragraphs": [
            "宵陳虛禁夜，夕臨空山陰。日月昏尺景，天地慘何心。",
            "紫殿金鋪澀，黃陵玉座深。鏡奩長不啟，聖主淚沾巾。",
            "前殿臨朝罷，長陵合葬歸。山川不可望，文物盡成非。",
            "陰月霾中道，軒星落太微。空餘天子孝，松上景雲飛。"
        ],
        "notes": [
            ""
        ],
        "volume": "卷六十八",
        "no#": 11
    },
    {
        "title": "戶部尚書崔公挽歌",
        "author": "崔融1",
        "biography": "",
        "paragraphs": [
            "八座圖書委，三台章奏盈。舉杯常有勸，曳履忽無聲。",
            "市若荊州罷，池如薛縣平。空餘濟南劍，天子署高名。"
        ],
        "notes": [
            ""
        ],
        "volume": "卷六十八",
        "no#": 12
    },
    {
        "title": "韋長史挽詞",
        "author": "崔融1",
        "biography": "",
        "paragraphs": [
            "日落桑榆下，寒生松柏中。冥冥多苦霧，切切有悲風。",
            "京兆新阡辟，扶陽甲第空。郭門從此去，荊棘漸蒙籠。"
        ],
        "notes": [
            ""
        ],
        "volume": "卷六十八",
        "no#": 13
    },
    {
        "title": "和梁王眾傳張光祿是王子晉後身",
        "author": "崔融1",
        "biography": "",
        "paragraphs": [
            "聞有沖天客，披雲下帝畿。三年上賓去，千載忽來歸。",
            "昔偶浮丘伯，今同丁令威。中郎才貌是，柱史姓名非。",
            "祗召趨龍闕，承恩拜虎闈。丹成金鼎獻，酒至玉杯揮。",
            "天仗分旄節，朝容間羽衣。舊壇何處所，新廟坐光輝。",
            "漢主存仙要，淮南愛道機。朝朝緱氏鶴，長向洛城飛。"
        ],
        "notes": [
            ""
        ],
        "volume": "卷六十八",
        "no#": 14
    },
    {
        "title": "哭蔣詹事儼",
        "author": "崔融1",
        "biography": "",
        "paragraphs": [
            "江上有長離，從容盛羽儀。一鳴百獸舞，一舉群鳥隨。",
            "應我聖明代，巢君阿閣垂。鉤陳侍帷扆，環衛奉旌麾。",
            "雅量滄海納，完才廟廊施。養親光孝道，事主竭忠規。",
            "貞節既已固，殊榮良不訾。朝游雲漢省，夕宴芙蓉池。",
            "汲黯言當直，陳平智本奇。功成喜身退，時往惜年馳。",
            "鎮國山基毀，中天柱石頹。將軍空有頌，刺史獨留碑。",
            "蕪漫藏書壁，荒涼懸劍枝。昔餘參下位，數載忝牽羈。",
            "置榻恩逾重，迎門禮自卑。竹林常接興，黍穀每逢吹。",
            "逸翰金相發，清談玉柄揮。不輕文舉少，深歎子雲疲。",
            "遺愛猶如在，殘編尚可窺。即今流水曲，何處俗人知。"
        ],
        "notes": [
            ""
        ],
        "volume": "卷六十八",
        "no#": 15
    },
    {
        "title": "嵩山石淙侍宴應制",
        "author": "崔融1",
        "biography": "",
        "paragraphs": [
            "洞口仙岩類削成，泉香石冷晝含清。龍旗畫月中天下，",
            "今朝出豫臨懸圃，明日陪游向赤城。"
        ],
        "notes": [
            ""
        ],
        "volume": "卷六十八",
        "no#": 16
    },
    {
        "title": "塞上寄內",
        "author": "崔融1",
        "biography": "",
        "paragraphs": [
            "旅魂驚塞北，歸望斷河西。春風若可寄，暫為繞蘭閨。"
        ],
        "notes": [
            ""
        ],
        "volume": "卷六十八",
        "no#": 17
    }
]