[
    {
        "title": "從軍行",
        "author": "杜頠",
        "biography": "",
        "paragraphs": [
            "秋草馬蹄輕，角弓持弦急。去為龍城候，正值胡兵襲。",
            "軍氣橫大荒，戰酣日將入。長風金鼓動，白露鐵衣濕。",
            "四起愁邊聲，南轅時佇立。斷蓬孤自轉，寒雁飛相及。",
            "萬里雲沙漲，平川冰霰溢。夜聞漢使歸，獨向刀環泣。"
        ],
        "notes": [
            ""
        ],
        "volume": "卷一百四十五",
        "no#": 1
    },
    {
        "title": "故絳行",
        "author": "杜頠",
        "biography": "",
        "paragraphs": [
            "君不見銅鞮觀，數裏城池已蕪漫。君不見h6祁宮，",
            "一代繁華皆共絕，九原唯望塚累累。"
        ],
        "notes": [
            ""
        ],
        "volume": "卷一百四十五",
        "no#": 2
    },
    {
        "title": "少年行三首",
        "author": "李嶷",
        "biography": "",
        "paragraphs": [
            "十八羽林郎，戎衣侍漢王。臂鷹金殿側，挾彈玉輿傍。",
            "馳道春風起，陪游出建章。",
            "侍獵長楊下，承恩更射飛。塵生馬影滅，箭落雁行稀。",
            "薄暮隨天仗，聯翩入瑣闈。",
            "玉劍膝邊橫，金杯馬上傾。朝遊茂陵道，夜宿鳳凰城。",
            "豪吏多猜忌，無勞問姓名。"
        ],
        "notes": [
            ""
        ],
        "volume": "卷一百四十五",
        "no#": 3
    },
    {
        "title": "淮南秋夜呈周侃",
        "author": "李嶷",
        "biography": "",
        "paragraphs": [
            "天淨河漢高，夜閑砧杵發。清秋忽如此，離恨應難歇。",
            "風亂池上萍，露光竹間月。與君共遊處，勿作他鄉別。"
        ],
        "notes": [
            ""
        ],
        "volume": "卷一百四十五",
        "no#": 4
    },
    {
        "title": "林園秋夜作",
        "author": "李嶷",
        "biography": "",
        "paragraphs": [
            "林臥避殘暑，白雲長在天。賞心既如此，對酒非徒然。",
            "月色遍秋露，竹聲兼夜泉。涼風懷袖裏，茲意與誰傳。"
        ],
        "notes": [
            ""
        ],
        "volume": "卷一百四十五",
        "no#": 5
    },
    {
        "title": "讀前漢外戚傳",
        "author": "李嶷",
        "biography": "",
        "paragraphs": [
            "人錄尚書事，家臨禦路傍。鑿池通渭水，避暑借明光。",
            "印綬妻封邑，軒車子拜郎。寵因宮掖裏，勢極必先亡。"
        ],
        "notes": [
            ""
        ],
        "volume": "卷一百四十五",
        "no#": 6
    },
    {
        "title": "春怨",
        "author": "崔亙",
        "biography": "",
        "paragraphs": [
            "夜盡夢初驚，紗窗早霧明。曉妝脂粉薄，春服綺羅輕。",
            "妾有今朝恨，君無舊日情。愁來理弦管，皆是斷腸聲。"
        ],
        "notes": [
            ""
        ],
        "volume": "卷一百四十五",
        "no#": 7
    },
    {
        "title": "古歌二首",
        "author": "蔣維翰",
        "biography": "",
        "paragraphs": [
            "美人怨何深，含情倚金閣。不嚬複不語，紅淚雙雙落。",
            "美人閉紅燭，獨坐裁新錦。頻放剪刀聲，夜寒知未寢。"
        ],
        "notes": [
            ""
        ],
        "volume": "卷一百四十五",
        "no#": 8
    },
    {
        "title": "春夜裁縫",
        "author": "蔣維翰",
        "biography": "",
        "paragraphs": [
            "珠箔因風起，飛蛾入最能。不教人夜作，方便殺明燈。"
        ],
        "notes": [
            ""
        ],
        "volume": "卷一百四十五",
        "no#": 9
    },
    {
        "title": "春女怨",
        "author": "蔣維翰",
        "biography": "",
        "paragraphs": [
            "白玉堂前一樹梅，今朝忽見數花開。",
            "兒家門戶尋常閉，春色因何入得來。"
        ],
        "notes": [
            ""
        ],
        "volume": "卷一百四十五",
        "no#": 10
    },
    {
        "title": "怨歌",
        "author": "蔣維翰",
        "biography": "",
        "paragraphs": [
            "百尺珠樓臨狹斜，新妝能唱美人車。",
            "皆言賤妾紅顏好，要自狂夫不憶家。"
        ],
        "notes": [
            ""
        ],
        "volume": "卷一百四十五",
        "no#": 11
    },
    {
        "title": "小山歌",
        "author": "萬楚",
        "biography": "",
        "paragraphs": [
            "人說淮南有小山，淮王昔日此登仙。城中雞犬皆飛去，",
            "不知金石變長年，謾在人間戀攜手。君能舉帆至淮南，",
            "憶記來時魂悄悄，想見仙山眾峰小。今日長歌思不堪，"
        ],
        "notes": [
            ""
        ],
        "volume": "卷一百四十五",
        "no#": 12
    },
    {
        "title": "題江潮莊壁",
        "author": "萬楚",
        "biography": "",
        "paragraphs": [
            "田家喜秋熟，歲晏林葉稀。禾黍積場圃，楂梨垂戶扉。",
            "野閑犬時吠，日暮牛自歸。時複落花酒，茅齋堪解衣。"
        ],
        "notes": [
            ""
        ],
        "volume": "卷一百四十五",
        "no#": 13
    },
    {
        "title": "詠簾",
        "author": "萬楚",
        "biography": "",
        "paragraphs": [
            "玳瑁昔稱華，玲瓏薄絳紗。鉤銜門勢曲，節亂水紋斜。",
            "日弄長飛鳥，風搖不卷花。自當分內外，非是為驕奢。"
        ],
        "notes": [
            ""
        ],
        "volume": "卷一百四十五",
        "no#": 14
    },
    {
        "title": "茱萸女",
        "author": "萬楚",
        "biography": "",
        "paragraphs": [
            "山陰柳家女，九日采茱萸。複得東鄰伴，雙為陌上姝。",
            "插枝著高髻，結子置長裾。作性常遲緩，非關詫丈夫。",
            "平明折林樾，日入返城隅。俠客要羅袖，行人挑短書。",
            "蛾眉自有主，年少莫踟躕。"
        ],
        "notes": [
            ""
        ],
        "volume": "卷一百四十五",
        "no#": 15
    },
    {
        "title": "五日觀妓",
        "author": "萬楚",
        "biography": "",
        "paragraphs": [
            "西施謾道浣春紗，碧玉今時鬥麗華。眉黛奪將萱草色，",
            "誰道五絲能續命，卻令今日死君家。"
        ],
        "notes": [
            ""
        ],
        "volume": "卷一百四十五",
        "no#": 16
    },
    {
        "title": "驄馬",
        "author": "萬楚",
        "biography": "",
        "paragraphs": [
            "金絡青驄白玉鞍，長鞭紫陌野遊盤。朝驅東道塵恒滅，",
            "君能一飲長城窟，為報天山行路難。"
        ],
        "notes": [
            ""
        ],
        "volume": "卷一百四十五",
        "no#": 17
    },
    {
        "title": "題情人藥欄",
        "author": "萬楚",
        "biography": "",
        "paragraphs": [
            "斂眉語芳草，何許太無情。正見離人別，春心相向生。"
        ],
        "notes": [
            ""
        ],
        "volume": "卷一百四十五",
        "no#": 18
    },
    {
        "title": "河上逢落花",
        "author": "萬楚",
        "biography": "",
        "paragraphs": [
            "河水浮落花，花流東不息。應見浣紗人，為道長相憶。"
        ],
        "notes": [
            ""
        ],
        "volume": "卷一百四十五",
        "no#": 19
    },
    {
        "title": "甯王山池",
        "author": "範朝",
        "biography": "",
        "paragraphs": [
            "水勢臨階轉，峰形對路開。槎從天上得，石是海邊來。",
            "瑞草分叢種，祥花間色栽。舊傳詞賦客，唯見有鄒枚。"
        ],
        "notes": [
            ""
        ],
        "volume": "卷一百四十五",
        "no#": 20
    },
    {
        "title": "題石甕寺",
        "author": "範朝",
        "biography": "",
        "paragraphs": [
            "勝境宜長望，遲春好散愁。關連四塞起，河帶八川流。",
            "複磴承香閣，重岩映彩樓。為臨溫液近，偏美聖君遊。"
        ],
        "notes": [
            ""
        ],
        "volume": "卷一百四十五",
        "no#": 21
    },
    {
        "title": "田家",
        "author": "楊顏",
        "biography": "",
        "paragraphs": [
            "小園足生事，尋勝日傾壺。蒔蔬利於鬻，才青摘已無。",
            "四鄰依野竹，日夕采其枯。田家心適時，春色遍桑榆。"
        ],
        "notes": [
            ""
        ],
        "volume": "卷一百四十五",
        "no#": 22
    },
    {
        "title": "後庭怨",
        "author": "王諲",
        "biography": "",
        "paragraphs": [
            "君不見紅閨少女端正時，夭夭桃李仙容姿。",
            "幸得君王憐巧笑，披香殿裏薦蛾眉。蛾眉雙雙人共進，",
            "長信宮門閉不開，昭陽歌吹風送來。夢中魂魄猶言是，",
            "獨立每看斜日盡，孤眠直至殘燈死。秋日聞蟲翡翠簾，",
            "傳聞紈扇恩未歇，預想蛾眉上初月。如君貴偽不貴真，"
        ],
        "notes": [
            ""
        ],
        "volume": "卷一百四十五",
        "no#": 23
    },
    {
        "title": "夜坐看搊箏",
        "author": "王諲",
        "biography": "",
        "paragraphs": [
            "調箏夜坐燈光裏，卻掛羅帷露纖指。朱弦一一聲不同，",
            "應是石家金穀裏，流傳未滿洛陽城。"
        ],
        "notes": [
            ""
        ],
        "volume": "卷一百四十五",
        "no#": 24
    },
    {
        "title": "長信怨",
        "author": "王諲",
        "biography": "",
        "paragraphs": [
            "飛燕倚身輕，爭人巧笑名。生君棄妾意，增妾怨君情。",
            "日落昭陽壁，秋來長信城。寥寥金殿裏，歌吹夜無聲。"
        ],
        "notes": [
            ""
        ],
        "volume": "卷一百四十五",
        "no#": 25
    },
    {
        "title": "閨情",
        "author": "王諲",
        "biography": "",
        "paragraphs": [
            "日暮裁縫歇，深嫌氣力微。才能收篋笥，懶起下簾帷。",
            "怨坐空然燭，愁眠不解衣。昨來頻夢見，夫婿莫應知。"
        ],
        "notes": [
            ""
        ],
        "volume": "卷一百四十五",
        "no#": 26
    },
    {
        "title": "十五夜觀燈",
        "author": "王諲",
        "biography": "",
        "paragraphs": [
            "暫得金吾夜，通看火樹春。停車傍明月，走馬入紅塵。",
            "妓雜歌偏勝，場移舞更新。應須盡記取，說向不來人。"
        ],
        "notes": [
            ""
        ],
        "volume": "卷一百四十五",
        "no#": 27
    },
    {
        "title": "除夜",
        "author": "王諲",
        "biography": "",
        "paragraphs": [
            "今歲今宵盡，明年明日催。寒隨一夜去，春逐五更來。",
            "氣色空中改，容顏暗裏回。風光人不覺，已著後園梅。"
        ],
        "notes": [
            ""
        ],
        "volume": "卷一百四十五",
        "no#": 28
    },
    {
        "title": "聞漏",
        "author": "王嶽靈",
        "biography": "",
        "paragraphs": [
            "建禮含香處，重城待漏臣。徐聞傳鳳詔，曉唱辨雞人。",
            "銀箭殘將盡，銅壺漏更新。催籌當午夜，移刻及三辰。",
            "杳杳從天遠，泠泠出禁頻。直疑殘漏曙，肅肅對鉤陳。"
        ],
        "notes": [
            ""
        ],
        "volume": "卷一百四十五",
        "no#": 29
    },
    {
        "title": "送沈芳謁李觀察求仕進",
        "author": "周萬",
        "biography": "",
        "paragraphs": [
            "往日長安路，歡遊不惜年。為貪盧女曲，用盡沈郎錢。",
            "身老方投刺，途窮始著鞭。猶聞有知己，此去不徒然。"
        ],
        "notes": [
            ""
        ],
        "volume": "卷一百四十五",
        "no#": 30
    }
]