[
    {
        "title": "與王仙客互嘲",
        "author": "甘洽",
        "biography": "",
        "paragraphs": [
            "王，計爾應姓田。為你面撥獺，抽卻你兩邊。——甘洽",
            "甘，計爾應姓丹。為你頭不曲，回腳向上安。——仙客"
        ],
        "notes": [
            ""
        ],
        "volume": "卷八百七十一",
        "no#": 1
    },
    {
        "title": "題濠州高塘館",
        "author": "閻敬愛",
        "biography": "",
        "paragraphs": [
            "借問襄王安在哉，山川此地勝陽臺。",
            "今宵寓宿高塘館，神女何曾入夢來。"
        ],
        "notes": [
            ""
        ],
        "volume": "卷八百七十一",
        "no#": 2
    },
    {
        "title": "題敬愛詩後",
        "author": "李和風",
        "biography": "",
        "paragraphs": [
            "高唐不是這高塘，淮畔荊南各異方。",
            "若向此中求薦枕，參差笑殺楚襄王。"
        ],
        "notes": [
            ""
        ],
        "volume": "卷八百七十一",
        "no#": 3
    },
    {
        "title": "答日休皮字詩",
        "author": "歸氏子",
        "biography": "",
        "paragraphs": [
            "八片尖裁浪作球，火中燖了水中揉。",
            "一包閒氣如長在，惹踢招拳卒未休。"
        ],
        "notes": [
            ""
        ],
        "volume": "卷八百七十一",
        "no#": 4
    },
    {
        "title": "謔池亳二州賓佐兼寄宣武軍掌書記李晝",
        "author": "張魯封",
        "biography": "",
        "paragraphs": [
            "杜叟學仙輕蕙質，韋公事佛畏青娥。",
            "樂營卻是閒人管，兩地風情日漸多。"
        ],
        "notes": [
            ""
        ],
        "volume": "卷八百七十一",
        "no#": 5
    },
    {
        "title": "戲酬張魯封",
        "author": "李晝",
        "biography": "",
        "paragraphs": [
            "秋浦亞卿顏叔子，譙都中憲老桑門。",
            "如今柳巷通車馬，唯恐他時立棘垣。"
        ],
        "notes": [
            ""
        ],
        "volume": "卷八百七十一",
        "no#": 6
    },
    {
        "title": "即事",
        "author": "楊鸞",
        "biography": "",
        "paragraphs": [
            "白日蒼蠅滿飯盤，夜間蚊子又成團。",
            "每到更深人靜後，定來頭上咬楊鸞。"
        ],
        "notes": [
            ""
        ],
        "volume": "卷八百七十一",
        "no#": 7
    },
    {
        "title": "嘲周顓",
        "author": "座客",
        "biography": "",
        "paragraphs": [
            "龍津掉尾十年勞，聲價當時鬥月高。",
            "惟有紅妝回舞手，似持霜刀向猿猱。"
        ],
        "notes": [
            ""
        ],
        "volume": "卷八百七十一",
        "no#": 8
    },
    {
        "title": "和座客",
        "author": "周顓",
        "biography": "",
        "paragraphs": [
            "十載文場敢憚勞，宋都回鶂為風高。",
            "今朝甘被花枝笑，任道尊前愛縛猱。"
        ],
        "notes": [
            ""
        ],
        "volume": "卷八百七十一",
        "no#": 9
    },
    {
        "title": "答或人",
        "author": "張鷟",
        "biography": "",
        "paragraphs": [
            "寧可且將朱唇飲酒，誰能逐你黑齒常之。"
        ],
        "notes": [
            ""
        ],
        "volume": "卷八百七十一",
        "no#": 10
    },
    {
        "title": "嘲崔嘏",
        "author": "施肩吾",
        "biography": "",
        "paragraphs": [
            "二十九人及第，五十七眼看花。"
        ],
        "notes": [
            ""
        ],
        "volume": "卷八百七十一",
        "no#": 11
    },
    {
        "title": "嶺南詩句",
        "author": "蘇芸",
        "biography": "",
        "paragraphs": [
            "郭裏多榕樹，街中足使君。"
        ],
        "notes": [
            ""
        ],
        "volume": "卷八百七十一",
        "no#": 12
    },
    {
        "title": "諧詩逸句",
        "author": "包賀",
        "biography": "",
        "paragraphs": [
            "霧是山巾子，船為水靸鞋。",
            "棹搖船掠鬢，風動水槌胸。",
            "苦竹筍抽青橛子，石榴樹掛小瓶兒。"
        ],
        "notes": [
            ""
        ],
        "volume": "卷八百七十一",
        "no#": 13
    },
    {
        "title": "題洞庭湖",
        "author": "蔡押衙",
        "biography": "",
        "paragraphs": [
            "可憐洞庭湖，恰到三冬無髭須。"
        ],
        "notes": [
            ""
        ],
        "volume": "卷八百七十一",
        "no#": 14
    },
    {
        "title": "戲令狐相",
        "author": "溫庭筠",
        "biography": "",
        "paragraphs": [
            "自從元老登庸後，天下諸胡悉帶鈴。"
        ],
        "notes": [
            ""
        ],
        "volume": "卷八百七十一",
        "no#": 15
    },
    {
        "title": "與羅隱互謔",
        "author": "顧雲",
        "biography": "",
        "paragraphs": [
            "青蠅被扇扇離席，——顧雲",
            "白澤遭釘釘在門。——羅隱"
        ],
        "notes": [
            ""
        ],
        "volume": "卷八百七十一",
        "no#": 16
    },
    {
        "title": "引自落便宜句",
        "author": "孫光憲",
        "biography": "",
        "paragraphs": [
            "窗下有時留客宿，室中無事伴僧眠。"
        ],
        "notes": [
            ""
        ],
        "volume": "卷八百七十一",
        "no#": 17
    },
    {
        "title": "嘲廩丘令丞",
        "author": "商則",
        "biography": "",
        "paragraphs": [
            "令丞俱動手，縣尉止回身。"
        ],
        "notes": [
            ""
        ],
        "volume": "卷八百七十一",
        "no#": 18
    },
    {
        "title": "題漢祖廟",
        "author": "羅穎",
        "biography": "",
        "paragraphs": [
            "項羽英雄猶不懼，可憐容得辟陽侯。"
        ],
        "notes": [
            ""
        ],
        "volume": "卷八百七十一",
        "no#": 19
    },
    {
        "title": "自賦催妝詩",
        "author": "陳嶠",
        "biography": "",
        "paragraphs": [
            "彭祖尚聞年八百，陳郎猶是小孩兒。"
        ],
        "notes": [
            ""
        ],
        "volume": "卷八百七十一",
        "no#": 20
    },
    {
        "title": "戲為舉子對句",
        "author": "何承裕",
        "biography": "",
        "paragraphs": [
            "曉來犬吠張三婦，日暮猿啼呂四妻。"
        ],
        "notes": [
            ""
        ],
        "volume": "卷八百七十一",
        "no#": 21
    },
    {
        "title": "答弟婦歇後語",
        "author": "李濤",
        "biography": "",
        "paragraphs": [
            "慚無竇建，愧作梁山。"
        ],
        "notes": [
            ""
        ],
        "volume": "卷八百七十一",
        "no#": 22
    },
    {
        "title": "與釋惠江互謔",
        "author": "程紫霄",
        "biography": "",
        "paragraphs": [
            "僧錄琵琶腿，——程紫霄",
            "先生觱栗頭。——釋惠江"
        ],
        "notes": [
            ""
        ],
        "volume": "卷八百七十一",
        "no#": 23
    },
    {
        "title": "與李榮互謔",
        "author": "僧法軌",
        "biography": "",
        "paragraphs": [
            "姓李應須禮，言榮又不榮。——僧法軌",
            "身長三尺半，頭毛猶未生。——李榮"
        ],
        "notes": [
            ""
        ],
        "volume": "卷八百七十一",
        "no#": 24
    }
]