[
    {
        "title": "上安祿山",
        "author": "盧言",
        "biography": "",
        "paragraphs": [
            "象曰雲雷屯，大君理經綸。馬上取天下，雪中朝海神。"
        ],
        "notes": [
            ""
        ],
        "volume": "卷八百八十七",
        "no#": 1
    },
    {
        "title": "儲潭廟",
        "author": "裴諝",
        "biography": "",
        "paragraphs": [
            "江水上源急如箭，潭北轉急令目眩。中間十裏澄漫漫，",
            "質明齋服躬往奠，牢醴豐潔精誠舉。女巫紛紛堂下儛，",
            "氣霾祠宇連江陰，朝日不復照翠岑。回溪口兮棹清流，",
            "城上樓兮危架空，登四望兮暗濛濛。不知兮千萬里，",
            "高垣墉兮大其門，灑掃丹雘壯神居。使過廟者之加敬，"
        ],
        "notes": [
            ""
        ],
        "volume": "卷八百八十七",
        "no#": 2
    },
    {
        "title": "臘月中與韋戶曹游發生洞裴回之際見雙白蝙蝠…口號",
        "author": "任要",
        "biography": "",
        "paragraphs": [
            "山翠冪靈洞，洞深玄想微。一雙白蝙蝠，三度向明飛。",
            "雖然有兩翅，了自無毛衣。若非飽石髓，那得淩□□。",
            "偶見歸堪說，殊勝不見歸。"
        ],
        "notes": [
            ""
        ],
        "volume": "卷八百八十七",
        "no#": 3
    },
    {
        "title": "臘月中游發生洞裴回之際見雙白蝙蝠三飛洞門…口號",
        "author": "韋洪",
        "biography": "",
        "paragraphs": [
            "欲驗發生洞，先開冰雪行。窺臨見二翼，色素飛無聲。",
            "狀類白蝙蝠，幽感騰化精。應知五馬來，啟蟄迎春榮。",
            "露冕□之久，鳴騶還慰情。"
        ],
        "notes": [
            ""
        ],
        "volume": "卷八百八十七",
        "no#": 4
    },
    {
        "title": "蜀中經蠻後寄陶雍",
        "author": "馬乂",
        "biography": "",
        "paragraphs": [
            "酋馬渡瀘水，北來如鳥輕。幾年期鳳闕，一日破龜城。",
            "此地有征戰，誰家無死生。人悲還舊裏，鳥喜下空營。",
            "弟侄意初定，交朋心尚驚。自從經難後，吟苦似猿聲。"
        ],
        "notes": [
            ""
        ],
        "volume": "卷八百八十七",
        "no#": 5
    },
    {
        "title": "沖佑觀",
        "author": "張紹",
        "biography": "",
        "paragraphs": [
            "大始未形，混沌無際。上下開運，乾坤定位。日月麗天，",
            "上惟立德，下無疏親。皇風蕩蕩，黔首淳淳。天下有道，",
            "八極神鄉，十州異境。翠阜丹丘，潛伏靈聖。惟彼武夷，",
            "葬日風雨，會有神仙。國步多艱，皇綱中絕。四海九州，",
            "赫赫烈祖，再造丕基。拱揖高讓，神人樂推。明明我後，",
            "拓土開疆，經天緯地。五嶺來庭，三湘清澈。四海震威，",
            "淹留駿馭，想像鶉居。心懸真洞，夢到華胥。乃眷名山，",
            "跨谷彌岡，張霄架極。珠宮寶殿，璿台玉堂。鳳翔高甍，",
            "七聖斯嚴，三君如在。八景靈輿，九華神蓋。清霄莫胥，",
            "會仙之類，名之惟新。高峰為壑，區谷成坰。皇獻頌聲，"
        ],
        "notes": [
            ""
        ],
        "volume": "卷八百八十七",
        "no#": 6
    },
    {
        "title": "徹雲澗",
        "author": "鄭露",
        "biography": "",
        "paragraphs": [
            "延綿不可窮，寒光徹雲際。落石早雷鳴，濺空春雨細。"
        ],
        "notes": [
            ""
        ],
        "volume": "卷八百八十七",
        "no#": 7
    },
    {
        "title": "秋氣尚高涼",
        "author": "林披",
        "biography": "",
        "paragraphs": [
            "秋氣尚高涼，寒笛吹萬木。故人入我庭，相照不出屋。",
            "山川雖遠觀，高懷不能掬。"
        ],
        "notes": [
            ""
        ],
        "volume": "卷八百八十七",
        "no#": 8
    },
    {
        "title": "五言贈諸法師",
        "author": "公孫杲",
        "biography": "",
        "paragraphs": [
            "駕鶴排朱霧，乘鸞入紫煙。淩晨味潭菊，薄暮玩峰蓮。",
            "玉葉低梁下，金飀引窗前。嘯傲雲霞際，留情鱗羽年。"
        ],
        "notes": [
            ""
        ],
        "volume": "卷八百八十七",
        "no#": 9
    },
    {
        "title": "恒嶽晨望有懷",
        "author": "李夐",
        "biography": "",
        "paragraphs": [
            "二儀均四序，五嶽分九州。靈造良難測，神功匪易酬。",
            "恒山北臨岱，秀崿東跨幽。澒洞鎮河朔，嵯峨冠嵩丘。",
            "禋祠彰舊典，壇廟列平疇。古樹侵雲密，飛泉界道流。",
            "從官叨佐理，銜命奉珍羞。薦玉申誠效，鏘金諒有由。",
            "郊原照初日，林薄委徂秋。塞近風聲厲，川長霧氣收。",
            "他鄉饒感激，歸望切祈求。景福如光願，私門當複侯。"
        ],
        "notes": [
            ""
        ],
        "volume": "卷八百八十七",
        "no#": 10
    },
    {
        "title": "偶宴西蜀摩訶池",
        "author": "暢甫",
        "biography": "",
        "paragraphs": [
            "珍木郁清池，風荷左右披。淺觴寧及醉，慢舸不知移。",
            "蔭林簟光冷，照流簪影欹。胡為獨羈者，雪涕向漣漪。"
        ],
        "notes": [
            ""
        ],
        "volume": "卷八百八十七",
        "no#": 11
    },
    {
        "title": "飲後獻時相",
        "author": "吳士矩",
        "biography": "",
        "paragraphs": [
            "一夕心期一種歡，那知疏散負杯盤。",
            "尊前數片朝雲在，不許馮公子細看。"
        ],
        "notes": [
            ""
        ],
        "volume": "卷八百八十七",
        "no#": 12
    },
    {
        "title": "失題",
        "author": "吳黔",
        "biography": "",
        "paragraphs": [
            "故國海雲端，歸寧便整鞍。裏榮身上蒨，省罷手中蘭。",
            "燒急平蕪廣，風悲古木寒。謝公山色在，朝夕共誰觀。"
        ],
        "notes": [
            ""
        ],
        "volume": "卷八百八十七",
        "no#": 13
    },
    {
        "title": "題惠聚寺",
        "author": "崔融2",
        "biography": "",
        "paragraphs": [
            "人莫嫌山小，僧還愛寺靈。殿高神氣力，龍活客丹青。"
        ],
        "notes": [
            ""
        ],
        "volume": "卷八百八十七",
        "no#": 14
    },
    {
        "title": "平望贈蚊",
        "author": "錢信",
        "biography": "",
        "paragraphs": [
            "安得神仙術，試為施康濟。使此平望村，如吾江子匯。"
        ],
        "notes": [
            ""
        ],
        "volume": "卷八百八十七",
        "no#": 15
    },
    {
        "title": "武康碧落觀",
        "author": "胡傳美",
        "biography": "",
        "paragraphs": [
            "仙宮碧落太微書，遺跡依然掩故居。幢節不歸天杳邈，",
            "欲脫儒衣陪羽客，傷心齒發已凋疏。"
        ],
        "notes": [
            ""
        ],
        "volume": "卷八百八十七",
        "no#": 16
    },
    {
        "title": "白雲寺",
        "author": "許宏",
        "biography": "",
        "paragraphs": [
            "踏破苔痕一徑斑，白雲飛處見青山。",
            "不知浮世塵中客，幾個能知物外閑。"
        ],
        "notes": [
            ""
        ],
        "volume": "卷八百八十七",
        "no#": 17
    },
    {
        "title": "羅浮山",
        "author": "文丙",
        "biography": "",
        "paragraphs": [
            "羅浮多勝境，夢到固無因。知有長生藥，誰為不死人。",
            "根雖盤地脈，勢自倚天津。未便甘休去，須棲老此身。"
        ],
        "notes": [
            ""
        ],
        "volume": "卷八百八十七",
        "no#": 18
    },
    {
        "title": "牡丹",
        "author": "文丙",
        "biography": "",
        "paragraphs": [
            "萬物承春各鬥奇，百花分貴近亭池。開時若也姮娥見，",
            "不同寒菊舒重九，只擬清香泛酒卮。"
        ],
        "notes": [
            ""
        ],
        "volume": "卷八百八十七",
        "no#": 19
    },
    {
        "title": "蘚花",
        "author": "文丙",
        "biography": "",
        "paragraphs": [
            "寂寞人偏重，無心愧牡丹。秋風凋不得，流水泛應難。",
            "怪石縱教遍，幽庭一任盤。若逢公子顧，重疊是朱欄。"
        ],
        "notes": [
            ""
        ],
        "volume": "卷八百八十七",
        "no#": 20
    },
    {
        "title": "新栽松",
        "author": "文丙",
        "biography": "",
        "paragraphs": [
            "可憐同百草，況負雪霜姿。歌舞地不尚，歲寒人自移。",
            "階除添冷淡，毫末入思惟。盡道生雲洞，誰知路嶮巇。"
        ],
        "notes": [
            ""
        ],
        "volume": "卷八百八十七",
        "no#": 21
    },
    {
        "title": "柳",
        "author": "文丙",
        "biography": "",
        "paragraphs": [
            "何事動吟哦，長□翠色和。垂陰千樹少，送別一枝多。",
            "帶霧籠彭澤，搖風舞汴河。只因隋帝植，民力幾銷磨。"
        ],
        "notes": [
            ""
        ],
        "volume": "卷八百八十七",
        "no#": 22
    },
    {
        "title": "仙岩四瀑布即事寄上秘書包監侍郎七兄吏部李侍…十四韻",
        "author": "路應",
        "biography": "",
        "paragraphs": [
            "絕境久蒙蔽，芟蘿方迨茲。樵蘇尚未及，冠冕誰能知。",
            "緣崖開徑小，架木度空危。水激千雷發，珠聯萬貫垂。",
            "陰晴狀非一，昏旦勢多奇。井識軒轅跡，壇餘漢武基。",
            "猿聲響深洞，岩影倒澄池。想像虯龍去，依稀羽客隨。",
            "玩奇目豈倦，尋異神忘疲。幹雲松作蓋，積翠薜成帷。",
            "含意攀丹桂，凝情顧紫芝。芸香藹芳氣，冰鏡徹圓規。",
            "胥念滄波遠，徒懷魏闕期。征黃應計日，莫鄙北山移。"
        ],
        "notes": [
            ""
        ],
        "volume": "卷八百八十七",
        "no#": 23
    },
    {
        "title": "奉和郎中游仙岩四瀑布寄包秘監李吏部趙婺州中…十四韻",
        "author": "李縝",
        "biography": "",
        "paragraphs": [
            "符守分珪組，放情在丘巒。悠然造雲族，忽爾登天壇。",
            "求古理方賾，玩奇物不殫。晴光散崖壁，瑞氣生芝蘭。",
            "中有四瀑水，奔流狀千般。風雲隱岩底，雨雪霏林端。",
            "晶晶含古色，颼颼引晨寒。澄潭見猿飲，潛穴知龍盤。",
            "坐憩苔石遍，仰窺杉桂攢。幽蹊創高躅，靈藥餘仙餐。",
            "攜賞喜康樂，示文驚建安。縑緗炳珠寶，中外貽同官。",
            "末調亦何為，輒陪高唱難。慚非禦徒者，還得依門欄。"
        ],
        "notes": [
            ""
        ],
        "volume": "卷八百八十七",
        "no#": 24
    },
    {
        "title": "奉和郎中游仙山四瀑泉兼寄李吏部包秘監趙婺州齊處州",
        "author": "戴公懷",
        "biography": "",
        "paragraphs": [
            "今日永嘉守，複追山水遊。因尋莽蒼野，遂得軒轅丘。",
            "訪古事難究，覽新情屢周。溪垂綠筱暗，岩度白雲幽。",
            "過石奇不盡，出林香更浮。憑高擁虎節，搏險窺龍湫。",
            "淙潈瀉三四，奔騰千萬秋。寒驚殷雷動，暑駭繁霜流。",
            "沫濺群鳥外，光搖數峰頭。叢崖散滴瀝，近谷藏颼飀。",
            "況此特形勝，自餘非等儔。靈光掩五嶽，仙氣均十洲。",
            "書以謝群彥，永將敘徽猷。當思共攀陟，東南看鬥牛。"
        ],
        "notes": [
            ""
        ],
        "volume": "卷八百八十七",
        "no#": 25
    },
    {
        "title": "奉和郎中游仙山四瀑布兼寄李吏部、包秘監判官",
        "author": "孟翔",
        "biography": "",
        "paragraphs": [
            "昔人恣探討，飛流稱石門。安知郡城側，別有神泉源。",
            "疏鑿意大禹，勤求聞軒轅。悠悠幾千歲，翳薈群木繁。",
            "奇狀出蔽蔓，勝概畢討論。沿崖百丈落，奔注當空翻。",
            "下如散雨足，上擬屯雲根。變態凡幾處，靜神竟朝昏。",
            "渴賢寄珠玉，受馥尋蘭蓀。蘿蔦罥紫綬，岩隈駐朱轓。",
            "方思謝康樂，好事名空存。"
        ],
        "notes": [
            ""
        ],
        "volume": "卷八百八十七",
        "no#": 26
    },
    {
        "title": "晚眺",
        "author": "崔耿",
        "biography": "",
        "paragraphs": [
            "江溶流落景，山色凝暮煙。衰發照秋日，壯心減昔年。",
            "愁吟長抱膝，孰訴高高天。"
        ],
        "notes": [
            ""
        ],
        "volume": "卷八百八十七",
        "no#": 27
    },
    {
        "title": "山下泉",
        "author": "宇文鼎",
        "biography": "",
        "paragraphs": [
            "可致清川廣，難量利物功。涓流此山下，誰識去無窮。"
        ],
        "notes": [
            ""
        ],
        "volume": "卷八百八十七",
        "no#": 28
    },
    {
        "title": "永嘉經謝公石門山作",
        "author": "郭密之",
        "biography": "",
        "paragraphs": [
            "綿境經耳目，未嘗曠躋登。一窺石門險，再滌心神懵。",
            "洞壑閟金澗，欹崖磐石楞。陰潭下冪冪，秀嶺上層層。",
            "千丈瀑流蹇，半溪風雨縆。興餘志每愜，心遠道自弘。",
            "乘軺廣儲峙，祗命愧才能。輟棹周氣象，捫條曆騫崩。",
            "忽如生羽翼，恍若將起騰。謝客今已矣，我來誰與朋。"
        ],
        "notes": [
            ""
        ],
        "volume": "卷八百八十七",
        "no#": 29
    },
    {
        "title": "芳草",
        "author": "扈載",
        "biography": "",
        "paragraphs": [
            "幽芳無處無，幽處恨何如。倦客傷歸思，春風滿舊居。",
            "晚煙迷杳靄，朝露健扶疏。省傍靈光看，殘陽少皞區。"
        ],
        "notes": [
            ""
        ],
        "volume": "卷八百八十七",
        "no#": 30
    },
    {
        "title": "任閬中下鄉檢田，登艾蕭山北望",
        "author": "薛光謙",
        "biography": "",
        "paragraphs": [
            "觀農巡井邑，長望曆山川。擁澗開新耨，緣崖指火田。",
            "荒村無徑陌，古戍有風煙。瓠葉縈籬長，藤花繞架懸。",
            "岸高攢樹石，水淨寫雲天。回首鄉關路，行歌猶喟然。"
        ],
        "notes": [
            ""
        ],
        "volume": "卷八百八十七",
        "no#": 31
    },
    {
        "title": "府尹王侍郎准制拜嶽，因狀嵩高靈勝，寄呈三十韻",
        "author": "尉遲汾",
        "biography": "",
        "paragraphs": [
            "雄雄天之中，峻極聞維嵩。作鎮盛標格，出雲為雨風。",
            "瑞時物不癘，順澤年多豐。加高冠四方，視秩居三公。",
            "明朝虔昭報，頒祀歲嚴恭。署祝紆禦劄，詔賢導宸衷。",
            "皇皇三川守，馨德清明躬。肅徒奉蘭沐，竟夕玉華東。",
            "星漢耿齋戶，松泉寒壽宮。具修諒蠲吉，曙色猶蔥曚。",
            "端儀大圭立，興俛聲玲瓏。挹瓚椒桂馥，奏金岩壑空。",
            "靈歆若有答，仿佛傳祝工。卒事不遑偃，勝奇紛四叢。",
            "朝霞破靈嶂，錯落間蒼紅。動息形似蟻，玄黃氣如籠。",
            "奔傾千萬狀，群岳安比崇。日月襟袖捧，人天道路通。",
            "冥搜必殫竭，躋覽忘崎穹。踏翠遍諸刹，趣綿步難終。",
            "浮丘仙袂接，謝公屐齒窮。龍潭應下瞰，九曲當駭容。",
            "龍門計東豁，三台有何蹤。金象語奚應，玉人光想融。",
            "瑤漿與石髓，清骨宜遭逢。況是降神處，跡惟申甫同。",
            "周翰已洽論，伊衡亦期功。誠富東山興，須陟中台庸。",
            "勉促旋騑軨，未可戀雲松。散材事即異，期為蔔一峰。"
        ],
        "notes": [
            ""
        ],
        "volume": "卷八百八十七",
        "no#": 32
    },
    {
        "title": "早春陪敕使麻先生祭岳",
        "author": "馬令",
        "biography": "",
        "paragraphs": [
            "我皇盛文物，道化天地先。鞭撻走神鬼，玉帛禮山川。",
            "忽下袁州使，來遊紫洞前。青羊得處所，白鶴□時年。",
            "虔懇飛龍記，昭彰化鳥篇。□風半山水，□氣總雲煙。",
            "光抱升中日，霞明五色天。山橫翠微外，室在綠潭邊。",
            "緹幕灰初庪，焚林火欲然。年光著草樹，春色換山泉。",
            "伊水來何日，嵩岩去幾千。山疑小天下，人是會神仙。",
            "葉令乘鳧入，浮丘駕鶴旋。麻姑幾年歲，三見海成田。"
        ],
        "notes": [
            ""
        ],
        "volume": "卷八百八十七",
        "no#": 33
    }
]