[
    {
        "title": "渭村退居，寄禮部崔侍郎、翰林錢舍人詩一百韻",
        "author": "白居易",
        "biography": "",
        "paragraphs": [
            "聖代元和歲，閒居渭水陽。不才甘命舛，多幸遇時康。",
            "朝野分倫序，賢愚定否臧。重文疏卜式，尚少棄馮唐。",
            "由是推天運，從茲樂性場。籠禽放高翥，霧豹得深藏。",
            "世慮休相擾，身謀且自強。猶須務衣食，未免事農桑。",
            "薙草通三徑，開田占一坊。晝扉扃白版，夜碓掃黃粱。",
            "隙地治場圃，閒時糞土疆。枳籬編刺夾，薤壟擘科秧。",
            "穡力嫌身病，農心願歲穰。朝衣典杯酒，佩劍博牛羊。",
            "困倚栽松鍤，饑提采蕨筐。引泉來後澗，移竹下前岡。",
            "生計雖勤苦，家資甚渺茫。塵埃常滿甑，錢帛少盈囊。",
            "弟病仍扶杖，妻愁不出房。傳衣念藍縷，舉案笑糟糠。",
            "犬吠村胥鬧，蟬鳴織婦忙。納租看縣帖，輸粟問軍倉。",
            "夕歇攀村樹，秋行繞野塘。雲容陰慘澹，月色冷悠揚。",
            "蕎麥鋪花白，棠梨間葉黃。早寒風摵摵，新霽月蒼蒼。",
            "園菜迎霜死，庭蕪過雨荒。簷空愁宿燕，壁暗思啼螿。",
            "眼為看書損，肱因運甓傷。病骸渾似木，老鬢欲成霜。",
            "少睡知年長，端憂覺夜長。舊遊多廢忘，往事偶思量。",
            "忽憶煙霄路，常陪劍履行。登朝思檢束，入閣學趨蹌。",
            "命偶風雲會，恩覃雨露霶。沾枯發枝葉，磨鈍起鋒鋩。",
            "崔閣連鑣騖，錢兄接翼翔。齊竽混韶夏，燕石廁琳琅。",
            "同日升金馬，分宵直未央。共詞加寵命，合表謝恩光。",
            "廄馬驕初跨，天廚味始嘗。朝晡頒餅餌，寒暑賜衣裳。",
            "對秉鵝毛筆，俱含雞舌香。青縑衾薄絮，朱裏幕高張。",
            "晝食恒連案，宵眠每並床。差肩承詔旨，連署進封章。",
            "起草偏同視，疑文最共詳。滅私容點竄，窮理析毫芒。",
            "便共輸肝膽，何曾異肺腸。慎微參石奮，決密與張湯。",
            "禁闥青交瑣，宮垣紫界牆。井闌排菡萏，簷瓦鬥鴛鴦。",
            "樓額題鳷鵲，池心浴鳳凰。風枝萬年動，溫樹四時芳。",
            "宿露凝金掌，晨暉上璧璫。砌筠塗綠粉，庭果滴紅漿。",
            "曉從朝興慶，春陪宴柏梁。傳呼鞭索索，拜舞佩鏘鏘。",
            "仙仗環雙闕，神兵辟兩廂。火翻紅尾旆，冰卓白竿槍。",
            "滉漾經魚藻，深沈近浴堂。分庭皆命婦，對院即儲皇。",
            "貴主冠浮動，親王轡鬧裝。金鈿相照耀，朱紫間熒煌。",
            "球簇桃花綺，歌巡竹葉觴。窪銀中貴帶，昂黛內人妝。",
            "賜禊東城下，頒酺曲水傍。尊罍分聖酒，妓樂借仙倡。",
            "淺酌看紅藥，徐吟把綠楊。宴回過禦陌，行歇入僧房。",
            "白鹿原東腳，青龍寺北廊。望春花景暖，避暑竹風涼。",
            "下直閑如社，尋芳醉似狂。有時還後到，無處不相將。",
            "雞鶴初雖雜，蕭蘭久乃彰。來燕隗貴重，去魯孔恓惶。",
            "聚散期難定，飛沉勢不常。五年同晝夜，一別似參商。",
            "屈折孤生竹，銷摧百煉鋼。途窮任憔悴，道在肯彷徨。",
            "尚念遺簪折，仍憐病雀瘡。恤寒分賜帛，救餒減餘糧。",
            "藥物來盈裹，書題寄滿箱。殷勤翰林主，珍重禮闈郎。",
            "喣沫誠多謝，摶扶豈所望。提攜勞氣力，吹簸不飛揚。",
            "拙劣才何用，龍鍾分自當。妝嫫徒費黛，磨甋詎成璋。",
            "習隱將時背，幹名與道妨。外身宗老氏，齊物學蒙莊。",
            "疏放遺千慮，愚蒙守一方。樂天無怨歎，倚命不劻勷。",
            "憤懣胸須豁，交加臂莫攘。珠沉猶是寶，金躍未為祥。",
            "泥尾休搖掉，灰心罷激昂。漸閑親道友，因病事醫王。",
            "息亂歸禪定，存神入坐亡。斷癡求慧劍，濟苦得慈航。",
            "不動為吾志，無何是我鄉。可憐身與世，從此兩相忘。"
        ],
        "notes": [
            ""
        ],
        "volume": "卷四百三十八",
        "no#": 1
    },
    {
        "title": "酬盧秘書二十韻",
        "author": "白居易",
        "biography": "",
        "paragraphs": [
            "謬曆文場選，慚非翰苑才。雲霄高暫致，毛羽弱先摧。",
            "識分忘軒冕，知歸返草萊。杜陵書積蠹，豐獄劍生苔。",
            "晦厭鳴雞雨，春驚震蟄雷。舊恩收墜履，新律動寒灰。",
            "鳳詔容徐起，鵷行許重陪。衰顏雖拂拭，蹇步尚低徊。",
            "睡少鐘偏警，行遲漏苦摧。風霜趁朝去，泥雪拜陵回。",
            "上感君猶念，傍慚友或推。石頑鐫費匠，女醜嫁勞媒。",
            "倏忽青春度，奔波白日頹。性將時共背，病與老俱來。",
            "聞有蓬壺客，知懷杞梓材。世家標甲第，官職滯麟台。",
            "筆盡鉛黃點，詩成錦繡堆。嘗思豁雲霧，忽喜訪塵埃。",
            "心為論文合，眉因勸善開。不勝珍重意，滿袖寫瓊瑰。"
        ],
        "notes": [
            ""
        ],
        "volume": "卷四百三十八",
        "no#": 2
    },
    {
        "title": "題盧秘書夏日新栽竹二十韻",
        "author": "白居易",
        "biography": "",
        "paragraphs": [
            "湘竹初封植，盧生此考盤。久持霜節苦，新托露根難。",
            "等度須當砌，疏稠要滿闌。買憐分薄俸，栽稱作閑官。",
            "葉翦藍羅碎，莖抽玉管端。幾聲清淅瀝，一簇綠檀欒。",
            "未夜青嵐入，先秋白露團。拂肩搖翡翠，熨手弄琅玕。",
            "韻透窗風起，陰鋪砌月殘。炎天聞覺冷，窄地見疑寬。",
            "梢動勝搖扇，枝低好掛冠。碧籠煙幕幕，珠灑雨珊珊。",
            "晚籜晴雲展，陰芽蟄虺蟠。愛從抽馬策，惜未截魚竿。",
            "松韻徒煩聽，桃夭不足觀。梁慚當家杏，台陋本司蘭。",
            "撐撥詩人興，勾牽酒客歡。靜連蘆簟滑，涼拂葛衣單。",
            "豈止消時暑，應能保歲寒。莫同凡草木，一種夏中看。"
        ],
        "notes": [
            ""
        ],
        "volume": "卷四百三十八",
        "no#": 3
    },
    {
        "title": "渭村酬李二十見寄",
        "author": "白居易",
        "biography": "",
        "paragraphs": [
            "百里音書何太遲，暮秋把得暮春詩。柳條綠日君相憶，",
            "形容意緒遙看取，不似華陽觀裏時。"
        ],
        "notes": [
            ""
        ],
        "volume": "卷四百三十八",
        "no#": 4
    },
    {
        "title": "初授贊善大夫早朝，寄李二十助教",
        "author": "白居易",
        "biography": "",
        "paragraphs": [
            "病身初謁青宮日，衰貌新垂白髮年。寂寞曹司非熱地，",
            "一種共君官職冷，不如猶得日高眠。"
        ],
        "notes": [
            ""
        ],
        "volume": "卷四百三十八",
        "no#": 5
    },
    {
        "title": "欲與元八卜鄰，先有是贈",
        "author": "白居易",
        "biography": "",
        "paragraphs": [
            "平生心跡最相親，欲隱牆東不為身。明月好同三徑夜，",
            "何獨終身數相見，子孫長作隔牆人。"
        ],
        "notes": [
            ""
        ],
        "volume": "卷四百三十八",
        "no#": 6
    },
    {
        "title": "游城南，留元九、李二十晚歸",
        "author": "白居易",
        "biography": "",
        "paragraphs": [
            "老游春飲莫相違，不獨花稀人亦稀。",
            "更勸殘杯看日影，猶應趁得鼓聲歸。"
        ],
        "notes": [
            ""
        ],
        "volume": "卷四百三十八",
        "no#": 7
    },
    {
        "title": "廣宣上人以應制詩見示因以贈之詔許上人居安國寺紅樓院以詩供奉",
        "author": "白居易",
        "biography": "",
        "paragraphs": [
            "道林談論惠休詩，一到人天便作師。香積筵承紫泥詔，",
            "惆悵甘泉曾侍從，與君前後不同時。"
        ],
        "notes": [
            ""
        ],
        "volume": "卷四百三十八",
        "no#": 8
    },
    {
        "title": "重過秘書舊房，因題長句",
        "author": "白居易",
        "biography": "",
        "paragraphs": [
            "閣前下馬思裴回，第二房門手自開，昔為白麵書郎去，",
            "應有題牆名姓在，試將衫袖拂塵埃。"
        ],
        "notes": [
            ""
        ],
        "volume": "卷四百三十八",
        "no#": 9
    },
    {
        "title": "重到城七絕句：見元九",
        "author": "白居易",
        "biography": "",
        "paragraphs": [
            "容貌一日減一日，心情十分無九分。",
            "每逢陌路猶嗟歎，何況今朝是見君。"
        ],
        "notes": [
            ""
        ],
        "volume": "卷四百三十八",
        "no#": 10
    },
    {
        "title": "重到城七絕句：高相宅",
        "author": "白居易",
        "biography": "",
        "paragraphs": [
            "青苔故里懷恩地，白髮新生抱病身。",
            "涕淚雖多無哭處，永寧門館屬他人。"
        ],
        "notes": [
            ""
        ],
        "volume": "卷四百三十八",
        "no#": 11
    },
    {
        "title": "重到城七絕句：張十八",
        "author": "白居易",
        "biography": "",
        "paragraphs": [
            "諫垣幾見遷遺補，憲府頻聞轉殿監。",
            "獨有詠詩張太祝，十年不改舊官銜。"
        ],
        "notes": [
            ""
        ],
        "volume": "卷四百三十八",
        "no#": 12
    },
    {
        "title": "重到城七絕句：劉家花",
        "author": "白居易",
        "biography": "",
        "paragraphs": [
            "劉家牆上花還發，李十門前草又春。",
            "處處傷心心始悟，多情不及少情人。"
        ],
        "notes": [
            ""
        ],
        "volume": "卷四百三十八",
        "no#": 13
    },
    {
        "title": "重到城七絕句：裴五",
        "author": "白居易",
        "biography": "",
        "paragraphs": [
            "莫怪相逢無笑語，感今思舊戟門前。",
            "張家伯仲偏相似，每見清揚一惘然。"
        ],
        "notes": [
            ""
        ],
        "volume": "卷四百三十八",
        "no#": 14
    },
    {
        "title": "重到城七絕句：仇家酒",
        "author": "白居易",
        "biography": "",
        "paragraphs": [
            "年年老去歡情少，處處春來感事深。",
            "時到仇家非愛酒，醉時心勝醒時心。"
        ],
        "notes": [
            ""
        ],
        "volume": "卷四百三十八",
        "no#": 15
    },
    {
        "title": "重到城七絕句：恒寂師",
        "author": "白居易",
        "biography": "",
        "paragraphs": [
            "舊遊分散人零落，如此傷心事幾條。",
            "會逐禪師坐禪去，一時滅盡定中消。"
        ],
        "notes": [
            ""
        ],
        "volume": "卷四百三十八",
        "no#": 16
    },
    {
        "title": "靖安北街贈李二十",
        "author": "白居易",
        "biography": "",
        "paragraphs": [
            "榆莢拋錢柳展眉，兩人並馬語行遲。",
            "還似往年安福寺，共君私試卻回時。"
        ],
        "notes": [
            ""
        ],
        "volume": "卷四百三十八",
        "no#": 17
    },
    {
        "title": "重傷小女子",
        "author": "白居易",
        "biography": "",
        "paragraphs": [
            "學人言語憑床行，嫩似花房脆似瓊。才知恩愛迎三歲，",
            "傷心自歎鳩巢拙，長墮春雛養不成。"
        ],
        "notes": [
            ""
        ],
        "volume": "卷四百三十八",
        "no#": 18
    },
    {
        "title": "過顏處士墓",
        "author": "白居易",
        "biography": "",
        "paragraphs": [
            "向墳道徑沒荒榛，滿室詩書積暗塵。長夜肯教黃壤曉，",
            "未會悠悠上天意，惜將富壽與何人。"
        ],
        "notes": [
            ""
        ],
        "volume": "卷四百三十八",
        "no#": 19
    },
    {
        "title": "題周皓大夫新亭子二十二韻",
        "author": "白居易",
        "biography": "",
        "paragraphs": [
            "東道常為主，南亭別待賓。規模何日創，景致一時新。",
            "廣砌羅紅藥，疏窗蔭綠筠。鎖開賓閣曉，梯上妓樓春。",
            "置醴寧三爵，加籩過八珍。茶香飄紫筍，膾縷落紅鱗。",
            "輝赫車輿鬧，珍奇鳥獸馴。獼猴看櫪馬，鸚鵡喚家人。",
            "錦額簾高卷，銀花醆慢巡。勸嘗光祿酒，許看洛川神。",
            "斂翠凝歌黛，流香動舞巾。裙翻繡鸂鶒，梳陷鈿麒麟。",
            "笛怨音含楚，箏嬌語帶秦。侍兒催畫燭，醉客吐文茵。",
            "投轄多連夜，鳴珂便達晨。入朝紆紫綬，待漏擁朱輪。",
            "貴介交三事，光榮照四鄰。甘濃將奉客，穩暖不緣身。",
            "十載歌鐘地，三朝節鉞臣。愛才心倜儻，敦舊禮殷勤。",
            "門以招賢盛，家因好事貧。始知豪傑意，富貴為交親。"
        ],
        "notes": [
            ""
        ],
        "volume": "卷四百三十八",
        "no#": 20
    },
    {
        "title": "賦得聽邊鴻",
        "author": "白居易",
        "biography": "",
        "paragraphs": [
            "驚風吹起塞鴻群，半拂平沙半入雲。",
            "為問昭君月下聽，何如蘇武雪中聞。"
        ],
        "notes": [
            ""
        ],
        "volume": "卷四百三十八",
        "no#": 21
    },
    {
        "title": "見楊弘貞詩賦，因題絕句以自諭",
        "author": "白居易",
        "biography": "",
        "paragraphs": [
            "賦句詩章妙入神，未年三十即無身。",
            "常嗟薄命形憔悴，若比弘貞是幸人。"
        ],
        "notes": [
            ""
        ],
        "volume": "卷四百三十八",
        "no#": 22
    },
    {
        "title": "病中早春",
        "author": "白居易",
        "biography": "",
        "paragraphs": [
            "今朝枕上覺頭輕，強起階前試腳行。膻膩斷來無氣力，",
            "唯有愁人鬢間雪，不隨春盡逐春生。"
        ],
        "notes": [
            ""
        ],
        "volume": "卷四百三十八",
        "no#": 23
    },
    {
        "title": "送人貶信州判官",
        "author": "白居易",
        "biography": "",
        "paragraphs": [
            "地僻山深古上饒，土風貧薄道程遙。不唯遷客須恓屑，",
            "若於此郡為卑吏，刺史廳前又折腰。"
        ],
        "notes": [
            ""
        ],
        "volume": "卷四百三十八",
        "no#": 24
    },
    {
        "title": "曲江醉後贈諸親故",
        "author": "白居易",
        "biography": "",
        "paragraphs": [
            "郭東丘墓何年客，江畔風光幾日春。只合殷勤逐杯酒，",
            "除卻醉來開口笑，世間何事更關身。"
        ],
        "notes": [
            ""
        ],
        "volume": "卷四百三十八",
        "no#": 25
    },
    {
        "title": "和元八侍禦升平新居四絕句：看花屋",
        "author": "白居易",
        "biography": "",
        "paragraphs": [
            "忽驚映樹新開屋，卻似當簷故種花。",
            "可惜年年紅似火，今春始得屬元家。"
        ],
        "notes": [
            ""
        ],
        "volume": "卷四百三十八",
        "no#": 26
    },
    {
        "title": "和元八侍禦升平新居四絕句：累土山",
        "author": "白居易",
        "biography": "",
        "paragraphs": [
            "堆土漸高山意出，終南移入戶庭間。",
            "玉峰藍水應惆悵，恐見新山望舊山。"
        ],
        "notes": [
            ""
        ],
        "volume": "卷四百三十八",
        "no#": 27
    },
    {
        "title": "和元八侍禦升平新居四絕句：高亭",
        "author": "白居易",
        "biography": "",
        "paragraphs": [
            "亭脊太高君莫拆，東家留取當西山。",
            "好看落日斜銜處，一片春嵐映半環。"
        ],
        "notes": [
            ""
        ],
        "volume": "卷四百三十八",
        "no#": 28
    },
    {
        "title": "和元八侍禦升平新居四絕句：松樹",
        "author": "白居易",
        "biography": "",
        "paragraphs": [
            "白金換得青松樹，君既先栽我不栽。",
            "幸有西風易憑仗，夜深偷送好聲來。"
        ],
        "notes": [
            ""
        ],
        "volume": "卷四百三十八",
        "no#": 29
    },
    {
        "title": "醉後卻寄元九",
        "author": "白居易",
        "biography": "",
        "paragraphs": [
            "蒲池村裏匆匆別，灃水橋邊兀兀回。",
            "行到城門殘酒醒，萬重離恨一時來。"
        ],
        "notes": [
            ""
        ],
        "volume": "卷四百三十八",
        "no#": 30
    },
    {
        "title": "重寄",
        "author": "白居易",
        "biography": "",
        "paragraphs": [
            "蕭散弓驚雁，分飛劍化龍。悠悠天地內，不死會相逢。"
        ],
        "notes": [
            ""
        ],
        "volume": "卷四百三十八",
        "no#": 31
    },
    {
        "title": "李十一舍人松園飲小酎酒得元八侍御詩敘云在臺中推院有鞫獄之苦即事書懷因酬四韻",
        "author": "白居易",
        "biography": "",
        "paragraphs": [
            "愛酒舍人開小酌，能文禦史寄新詩。亂松園裏醉相憶，",
            "唯應清夜無公事，新草亭中好一期。"
        ],
        "notes": [
            ""
        ],
        "volume": "卷四百三十八",
        "no#": 32
    },
    {
        "title": "重到華陽觀舊居",
        "author": "白居易",
        "biography": "",
        "paragraphs": [
            "憶昔初年三十二，當時秋思已難堪。",
            "若為重入華陽院，病鬢愁心四十三。"
        ],
        "notes": [
            ""
        ],
        "volume": "卷四百三十八",
        "no#": 33
    },
    {
        "title": "答勸酒",
        "author": "白居易",
        "biography": "",
        "paragraphs": [
            "莫怪近來都不飲，幾回因醉卻沾巾。",
            "誰料平生狂酒客，如今變作酒悲人。"
        ],
        "notes": [
            ""
        ],
        "volume": "卷四百三十八",
        "no#": 34
    },
    {
        "title": "題王侍禦池亭",
        "author": "白居易",
        "biography": "",
        "paragraphs": [
            "朱門深鎖春池滿，岸落薔薇水浸莎。",
            "畢竟林塘誰是主，主人來少客來多。"
        ],
        "notes": [
            ""
        ],
        "volume": "卷四百三十八",
        "no#": 35
    },
    {
        "title": "聽水部吳員外新詩，因贈絕句",
        "author": "白居易",
        "biography": "",
        "paragraphs": [
            "朱紱仙郎白雪歌，和人雖少愛人多。",
            "明朝說與詩人道，水部如今不姓何。"
        ],
        "notes": [
            ""
        ],
        "volume": "卷四百三十八",
        "no#": 36
    },
    {
        "title": "雨夜憶元九",
        "author": "白居易",
        "biography": "",
        "paragraphs": [
            "天陰一日便堪愁，何況連宵雨不休。",
            "一種雨中君最苦，偏梁閣道向通州。"
        ],
        "notes": [
            ""
        ],
        "volume": "卷四百三十八",
        "no#": 37
    },
    {
        "title": "雨中攜元九詩訪元八侍禦",
        "author": "白居易",
        "biography": "",
        "paragraphs": [
            "微之詩卷憶同開，假日多應不入台。",
            "好句無人堪共詠，沖泥蹋水就君來。"
        ],
        "notes": [
            ""
        ],
        "volume": "卷四百三十八",
        "no#": 38
    },
    {
        "title": "贈楊秘書巨源",
        "author": "白居易",
        "biography": "",
        "paragraphs": [
            "早聞一箭取遼城，相識雖新有故情。清句三朝誰是敵，",
            "不用更教詩過好，折君官職是聲名。"
        ],
        "notes": [
            ""
        ],
        "volume": "卷四百三十八",
        "no#": 39
    },
    {
        "title": "和武相公感韋令公舊池孔雀",
        "author": "白居易",
        "biography": "",
        "paragraphs": [
            "索莫少顏色，池邊無主禽。難收帶泥翅，易結著人心。",
            "頂毳落殘碧，尾花銷暗金。放歸飛不得，雲海故巢深。"
        ],
        "notes": [
            ""
        ],
        "volume": "卷四百三十八",
        "no#": 40
    },
    {
        "title": "寄生衣與微之，因題封上",
        "author": "白居易",
        "biography": "",
        "paragraphs": [
            "淺色縠衫輕似霧，紡花紗袴薄於雲。",
            "莫嫌輕薄但知著，猶恐通州熱殺君。"
        ],
        "notes": [
            ""
        ],
        "volume": "卷四百三十八",
        "no#": 41
    },
    {
        "title": "白牡丹",
        "author": "白居易",
        "biography": "",
        "paragraphs": [
            "白花冷澹無人愛，亦占芳名道牡丹。",
            "應似東宮白贊善，被人還喚作朝官。"
        ],
        "notes": [
            ""
        ],
        "volume": "卷四百三十八",
        "no#": 42
    },
    {
        "title": "夢舊",
        "author": "白居易",
        "biography": "",
        "paragraphs": [
            "別來老大苦修道，煉得離心成死灰。",
            "平生憶念消磨盡，昨夜因何入夢來。"
        ],
        "notes": [
            ""
        ],
        "volume": "卷四百三十八",
        "no#": 43
    },
    {
        "title": "戲題盧秘書新移薔薇",
        "author": "白居易",
        "biography": "",
        "paragraphs": [
            "風動翠條腰嫋娜，露垂紅萼淚闌幹。",
            "移他到此須為主，不別花人莫使看。"
        ],
        "notes": [
            ""
        ],
        "volume": "卷四百三十八",
        "no#": 44
    },
    {
        "title": "曲江夜歸，聞元八見訪",
        "author": "白居易",
        "biography": "",
        "paragraphs": [
            "自入台來見面稀，班中遙得揖容輝。",
            "早知相憶來相訪，悔待江頭明月歸。"
        ],
        "notes": [
            ""
        ],
        "volume": "卷四百三十八",
        "no#": 45
    },
    {
        "title": "苦熱題恒寂師禪室",
        "author": "白居易",
        "biography": "",
        "paragraphs": [
            "人人避暑走如狂，獨有禪師不出房。",
            "可是禪房無熱到，但能心靜即身涼。"
        ],
        "notes": [
            ""
        ],
        "volume": "卷四百三十八",
        "no#": 46
    },
    {
        "title": "微之到通州日，授館未安，見塵壁間有數行字，讀之，即僕舊詩，其落句云：淥水紅蓮一朵開，千花百草無顏色然，不知題者何人也。微之吟歎不足，因綴一章，兼錄僕詩本同寄。省其詩，乃十五年前初及第時，贈長安妓人阿軟絕句。緬思往事，杳若夢中，懷舊感今，因酬長句",
        "author": "白居易",
        "biography": "",
        "paragraphs": [
            "十五年前似夢游，曾將詩句結風流。偶助笑歌嘲阿軟，",
            "惆悵又聞題處所，雨淋江館破牆頭。"
        ],
        "notes": [
            ""
        ],
        "volume": "卷四百三十八",
        "no#": 47
    },
    {
        "title": "得微之到官後書備知通州之事悵然有感因成四章",
        "author": "白居易",
        "biography": "",
        "paragraphs": [
            "來書子細說通州，州在山根峽岸頭。四面千重火雲合，",
            "何罪遣君居此地，天高無處問來由。",
            "匼匝巔山萬仞餘，人家應似甑中居。寅年籬下多逢虎，",
            "努力安心過三考，已曾愁殺李尚書。",
            "人稀地僻醫巫少，夏旱秋霖瘴瘧多。老去一身須愛惜，",
            "莫遣沉愁結成病，時時一唱濯纓歌。",
            "通州海內恓惶地，司馬人間冗長官。傷鳥有弦驚不定，",
            "舉目爭能不惆悵，高車大馬滿長安。"
        ],
        "notes": [
            ""
        ],
        "volume": "卷四百三十八",
        "no#": 48
    },
    {
        "title": "病中答招飲者",
        "author": "白居易",
        "biography": "",
        "paragraphs": [
            "顧我鏡中悲白髮，盡君花下醉青春。",
            "不緣眼痛兼身病，可是尊前第二人。"
        ],
        "notes": [
            ""
        ],
        "volume": "卷四百三十八",
        "no#": 49
    },
    {
        "title": "燕子樓三首",
        "author": "白居易",
        "biography": "",
        "paragraphs": [
            "滿窗明月滿簾霜，被冷燈殘拂臥床。",
            "燕子樓中霜月夜，秋來隻為一人長。",
            "鈿暈羅衫色似煙，幾回欲著即潸然。",
            "自從不舞霓裳曲，疊在空箱十一年。",
            "今春有客洛陽回，曾到尚書墓上來。",
            "見說白楊堪作柱，爭教紅粉不成灰。"
        ],
        "notes": [
            ""
        ],
        "volume": "卷四百三十八",
        "no#": 50
    },
    {
        "title": "初貶官過望秦嶺",
        "author": "白居易",
        "biography": "",
        "paragraphs": [
            "草草辭家憂後事，遲遲去國問前途。",
            "望秦嶺上回頭立，無限秋風吹白須。"
        ],
        "notes": [
            ""
        ],
        "volume": "卷四百三十八",
        "no#": 51
    },
    {
        "title": "藍橋驛見元九詩",
        "author": "白居易",
        "biography": "",
        "paragraphs": [
            "藍橋春雪君歸日，秦嶺秋風我去時。",
            "每到驛亭先下馬，循牆繞柱覓君詩。"
        ],
        "notes": [
            ""
        ],
        "volume": "卷四百三十八",
        "no#": 52
    },
    {
        "title": "韓公堆寄元九",
        "author": "白居易",
        "biography": "",
        "paragraphs": [
            "韓公堆北澗西頭，冷雨涼風拂面秋。",
            "努力南行少惆悵，江州猶似勝通州。"
        ],
        "notes": [
            ""
        ],
        "volume": "卷四百三十八",
        "no#": 53
    },
    {
        "title": "發商州",
        "author": "白居易",
        "biography": "",
        "paragraphs": [
            "商州館裏停三日，待得妻孥相逐行。",
            "若比李三猶自勝，兒啼婦哭不聞聲。"
        ],
        "notes": [
            ""
        ],
        "volume": "卷四百三十八",
        "no#": 54
    },
    {
        "title": "武關南見元九題山石榴花見寄",
        "author": "白居易",
        "biography": "",
        "paragraphs": [
            "往來同路不同時，前後相思兩不知。",
            "行過關門三四裏，榴花不見見君詩。"
        ],
        "notes": [
            ""
        ],
        "volume": "卷四百三十八",
        "no#": 55
    },
    {
        "title": "紅鸚鵡",
        "author": "白居易",
        "biography": "",
        "paragraphs": [
            "安南遠進紅鸚鵡，色似桃花語似人。",
            "文章辯慧皆如此，籠檻何年出得身。"
        ],
        "notes": [
            ""
        ],
        "volume": "卷四百三十八",
        "no#": 56
    },
    {
        "title": "題四皓廟",
        "author": "白居易",
        "biography": "",
        "paragraphs": [
            "臥逃秦亂起安劉，舒卷如雲得自由。",
            "若有精靈應笑我，不成一事謫江州。"
        ],
        "notes": [
            ""
        ],
        "volume": "卷四百三十八",
        "no#": 57
    },
    {
        "title": "罷藥",
        "author": "白居易",
        "biography": "",
        "paragraphs": [
            "自學坐禪休服藥，從他時複病沉沉。",
            "此身不要全強健，強健多生人我心。"
        ],
        "notes": [
            ""
        ],
        "volume": "卷四百三十八",
        "no#": 58
    },
    {
        "title": "白鷺",
        "author": "白居易",
        "biography": "",
        "paragraphs": [
            "人生四十未全衰，我為愁多白髮垂。",
            "何故水邊雙白鷺，無愁頭上亦垂絲。"
        ],
        "notes": [
            ""
        ],
        "volume": "卷四百三十八",
        "no#": 59
    },
    {
        "title": "襄陽舟夜",
        "author": "白居易",
        "biography": "",
        "paragraphs": [
            "下馬襄陽郭，移舟漢陰驛。秋風截江起，寒浪連天白。",
            "本是多愁人，複此風波夕。"
        ],
        "notes": [
            ""
        ],
        "volume": "卷四百三十八",
        "no#": 60
    },
    {
        "title": "江夜舟行",
        "author": "白居易",
        "biography": "",
        "paragraphs": [
            "煙淡月濛濛，舟行夜色中。江鋪滿槽水，帆展半檣風。",
            "叫曙嗷嗷雁，啼秋唧唧蟲。只應催北客，早作白須翁。"
        ],
        "notes": [
            ""
        ],
        "volume": "卷四百三十八",
        "no#": 61
    },
    {
        "title": "紅藤杖",
        "author": "白居易",
        "biography": "",
        "paragraphs": [
            "交親過滻別，車馬到江回。唯有紅藤杖，相隨萬里來。"
        ],
        "notes": [
            ""
        ],
        "volume": "卷四百三十八",
        "no#": 62
    },
    {
        "title": "江上吟元八絕句",
        "author": "白居易",
        "biography": "",
        "paragraphs": [
            "大江深處月明時，一夜吟君小律詩。",
            "應有水仙潛出聽，翻將唱作步虛詞。"
        ],
        "notes": [
            ""
        ],
        "volume": "卷四百三十八",
        "no#": 63
    },
    {
        "title": "途中感秋",
        "author": "白居易",
        "biography": "",
        "paragraphs": [
            "節物行搖落，年顏坐變衰。樹初黃葉日，人欲白頭時。",
            "鄉國程程遠，親朋處處辭。唯殘病與老，一步不相離。"
        ],
        "notes": [
            ""
        ],
        "volume": "卷四百三十八",
        "no#": 64
    },
    {
        "title": "登郢州白雪樓",
        "author": "白居易",
        "biography": "",
        "paragraphs": [
            "白雪樓中一望鄉，青山蔟蔟水茫茫。",
            "朝來渡口逢京使，說道煙塵近洛陽。"
        ],
        "notes": [
            ""
        ],
        "volume": "卷四百三十八",
        "no#": 65
    },
    {
        "title": "舟夜贈內",
        "author": "白居易",
        "biography": "",
        "paragraphs": [
            "三聲猿後垂鄉淚，一葉舟中載病身。",
            "莫憑水窗南北望，月明月暗總愁人。"
        ],
        "notes": [
            ""
        ],
        "volume": "卷四百三十八",
        "no#": 66
    },
    {
        "title": "逢舊",
        "author": "白居易",
        "biography": "",
        "paragraphs": [
            "我梳白髮添新恨，君掃青蛾減舊容。",
            "應被傍人怪惆悵，少年離別老相逢。"
        ],
        "notes": [
            ""
        ],
        "volume": "卷四百三十八",
        "no#": 67
    },
    {
        "title": "臼口阻風十日",
        "author": "白居易",
        "biography": "",
        "paragraphs": [
            "洪濤白浪塞江津，處處邅回事事迍。世上方為失途客，",
            "老大光陰能幾日，等閒臼口坐經旬。"
        ],
        "notes": [
            ""
        ],
        "volume": "卷四百三十八",
        "no#": 68
    },
    {
        "title": "浦中夜泊",
        "author": "白居易",
        "biography": "",
        "paragraphs": [
            "暗上江堤還獨立，水風霜氣夜棱棱。",
            "回看深浦停舟處，蘆荻花中一點燈。"
        ],
        "notes": [
            ""
        ],
        "volume": "卷四百三十八",
        "no#": 69
    },
    {
        "title": "盧侍禦與崔評事為予于黃鶴樓置宴，宴罷同望",
        "author": "白居易",
        "biography": "",
        "paragraphs": [
            "江邊黃鶴古時樓，勞置華筵待我遊。楚思淼茫雲水冷，",
            "總是平生未行處，醉來堪賞醒堪愁。"
        ],
        "notes": [
            ""
        ],
        "volume": "卷四百三十八",
        "no#": 70
    },
    {
        "title": "舟中讀元九詩",
        "author": "白居易",
        "biography": "",
        "paragraphs": [
            "把君詩卷燈前讀，詩盡燈殘天未明。",
            "眼痛滅燈猶暗坐，逆風吹浪打船聲。"
        ],
        "notes": [
            ""
        ],
        "volume": "卷四百三十八",
        "no#": 71
    },
    {
        "title": "舟行阻風，寄李十一舍人",
        "author": "白居易",
        "biography": "",
        "paragraphs": [
            "扁舟厭泊煙波上，輕策閑尋浦嶼間。虎蹋青泥稠似印，",
            "今日料君朝退後，迎寒新酎暖開顏。"
        ],
        "notes": [
            ""
        ],
        "volume": "卷四百三十八",
        "no#": 72
    },
    {
        "title": "雨中題衰柳",
        "author": "白居易",
        "biography": "",
        "paragraphs": [
            "濕屈青條折，寒飄黃葉多。不知秋雨意，更遣欲如何。"
        ],
        "notes": [
            ""
        ],
        "volume": "卷四百三十八",
        "no#": 73
    },
    {
        "title": "題王處士郊居",
        "author": "白居易",
        "biography": "",
        "paragraphs": [
            "半依雲渚半依山，愛此令人不欲還。負郭田園九八頃，",
            "一臥江村來早晚，著書盈帙鬢毛斑。"
        ],
        "notes": [
            ""
        ],
        "volume": "卷四百三十八",
        "no#": 74
    },
    {
        "title": "歲晚旅望",
        "author": "白居易",
        "biography": "",
        "paragraphs": [
            "朝來暮去星霜換，陰慘陽舒氣序牽。萬物秋霜能壞色，",
            "向晚蒼蒼南北望，窮陰旅思兩無邊。"
        ],
        "notes": [
            ""
        ],
        "volume": "卷四百三十八",
        "no#": 75
    },
    {
        "title": "晏坐閑吟",
        "author": "白居易",
        "biography": "",
        "paragraphs": [
            "昔為京洛聲華客，今作江湖潦倒翁。意氣銷磨群動裏，",
            "願學禪門非想定，千愁萬念一時空。"
        ],
        "notes": [
            ""
        ],
        "volume": "卷四百三十八",
        "no#": 76
    },
    {
        "title": "題李山人",
        "author": "白居易",
        "biography": "",
        "paragraphs": [
            "廚無煙火室無妻，籬落蕭條屋舍低。",
            "每日將何療饑渴，井華雲粉一刀圭。"
        ],
        "notes": [
            ""
        ],
        "volume": "卷四百三十八",
        "no#": 77
    },
    {
        "title": "讀莊子",
        "author": "白居易",
        "biography": "",
        "paragraphs": [
            "去國辭家謫異方，中心自怪少憂傷。",
            "為尋莊子知歸處，認得無何是本鄉。"
        ],
        "notes": [
            ""
        ],
        "volume": "卷四百三十八",
        "no#": 78
    },
    {
        "title": "江樓偶宴贈同座",
        "author": "白居易",
        "biography": "",
        "paragraphs": [
            "南浦閑行罷，西樓小宴時。望湖憑檻久，待月放杯遲。",
            "江果嘗盧橘，山歌聽竹枝。相逢且同樂，何必舊相知。"
        ],
        "notes": [
            ""
        ],
        "volume": "卷四百三十八",
        "no#": 79
    },
    {
        "title": "放言五首",
        "author": "白居易",
        "biography": "",
        "paragraphs": [
            "朝真暮偽何人辨，古往今來底事無。但愛臧生能詐聖，",
            "不取燔柴兼照乘，可憐光彩亦何殊。",
            "世途倚伏都無定，塵網牽纏卒未休。禍福回還車轉轂，",
            "不信君看弈棋者，輸贏須待局終頭。",
            "贈君一法決狐疑，不用鑽龜與祝蓍。試玉要燒三日滿，",
            "向使當初身便死，一生真偽複誰知。",
            "誰家第宅成還破，何處親賓哭複歌。昨日屋頭堪炙手，",
            "莫笑賤貧誇富貴，共成枯骨兩如何。",
            "泰山不要欺毫末，顏子無心羨老彭。松樹千年終是朽，",
            "生去死來都是幻，幻人哀樂系何情。"
        ],
        "notes": [
            ""
        ],
        "volume": "卷四百三十八",
        "no#": 80
    },
    {
        "title": "歲暮道情二首",
        "author": "白居易",
        "biography": "",
        "paragraphs": [
            "壯日苦曾驚歲月，長年都不惜光陰。",
            "為學空門平等法，先齊老少死生心。",
            "半故青衫半白頭，雪風吹面上江樓。",
            "禪功自見無人覺，合是愁時亦不愁。"
        ],
        "notes": [
            ""
        ],
        "volume": "卷四百三十八",
        "no#": 81
    },
    {
        "title": "讀李杜詩集，因題卷後",
        "author": "白居易",
        "biography": "",
        "paragraphs": [
            "翰林江左日，員外劍南時。不得高官職，仍逢苦亂離。",
            "暮年逋客恨，浮世謫仙悲。吟詠留千古，聲名動四夷。",
            "文場供秀句，樂府待新詞。天意君須會，人間要好詩。"
        ],
        "notes": [
            ""
        ],
        "volume": "卷四百三十八",
        "no#": 82
    },
    {
        "title": "強酒",
        "author": "白居易",
        "biography": "",
        "paragraphs": [
            "若不坐禪銷妄想，即須行醉放狂歌。",
            "不然秋月春風夜，爭那閑思往事何。"
        ],
        "notes": [
            ""
        ],
        "volume": "卷四百三十八",
        "no#": 83
    },
    {
        "title": "獨樹浦雨夜寄李六郎中",
        "author": "白居易",
        "biography": "",
        "paragraphs": [
            "忽憶兩家同裏巷，何曾一處不追隨。閒遊預算分朝日，",
            "可知風雨孤舟夜，蘆葦叢中作此詩。"
        ],
        "notes": [
            ""
        ],
        "volume": "卷四百三十八",
        "no#": 84
    },
    {
        "title": "聽崔七妓人箏",
        "author": "白居易",
        "biography": "",
        "paragraphs": [
            "花臉雲鬟坐玉樓，十三弦裏一時愁。",
            "憑君向道休彈去，白盡江州司馬頭。"
        ],
        "notes": [
            ""
        ],
        "volume": "卷四百三十八",
        "no#": 85
    },
    {
        "title": "望江州",
        "author": "白居易",
        "biography": "",
        "paragraphs": [
            "江回望見雙華表，知是潯陽西郭門。",
            "猶去孤舟三四裏，水煙沙雨欲黃昏。"
        ],
        "notes": [
            ""
        ],
        "volume": "卷四百三十八",
        "no#": 86
    },
    {
        "title": "初到江州",
        "author": "白居易",
        "biography": "",
        "paragraphs": [
            "潯陽欲到思無窮，庾亮樓南湓口東。樹木凋疏山雨後，",
            "遙見朱輪來出郭，相迎勞動使君公。"
        ],
        "notes": [
            ""
        ],
        "volume": "卷四百三十八",
        "no#": 87
    },
    {
        "title": "醉後題李、馬二妓",
        "author": "白居易",
        "biography": "",
        "paragraphs": [
            "行搖雲髻花鈿節，應似霓裳趁管弦。豔動舞裙渾是火，",
            "疑是兩般心未決，雨中神女月中仙。"
        ],
        "notes": [
            ""
        ],
        "volume": "卷四百三十八",
        "no#": 88
    },
    {
        "title": "盧侍禦小妓乞詩，座上留贈",
        "author": "白居易",
        "biography": "",
        "paragraphs": [
            "鬱金香汗裛歌巾，山石榴花染舞裙。好似文君還對酒，"
        ],
        "notes": [
            ""
        ],
        "volume": "卷四百三十八",
        "no#": 89
    }
]