[
    {
        "title": "郊廟歌辭：讓皇帝廟樂章：迎神",
        "author": "李舒",
        "biography": "",
        "paragraphs": [
            "皇矣天宗，德先王季。因心則友，克讓以位。",
            "爰命有司，式遵前志。神其降靈，昭饗祀事。"
        ],
        "notes": [
            ""
        ],
        "volume": "卷一十五",
        "no#": 1
    },
    {
        "title": "郊廟歌辭：讓皇帝廟樂章：奠幣",
        "author": "李舒",
        "biography": "",
        "paragraphs": [
            "惟帝時若，去而上仙。祀用商舞，樂備宮懸。",
            "白璧加薦，玄纁告虔。子孫拜後，承茲吉蠲。"
        ],
        "notes": [
            ""
        ],
        "volume": "卷一十五",
        "no#": 2
    },
    {
        "title": "郊廟歌辭：讓皇帝廟樂章：迎俎",
        "author": "李舒",
        "biography": "",
        "paragraphs": [
            "祀盛體薦，禮協粢盛。方周假廟，用魯純牲。",
            "捧徹祗敬，擊拊和鳴。受厘歸胙，既戒而平。"
        ],
        "notes": [
            ""
        ],
        "volume": "卷一十五",
        "no#": 3
    },
    {
        "title": "郊廟歌辭：讓皇帝廟樂章：酌獻",
        "author": "李舒",
        "biography": "",
        "paragraphs": [
            "八音具舉，三壽既盥。潔茲宗彝，瑟彼圭瓚。",
            "蘭肴重錯，椒醑飄散。降胙維城，永為藩翰。"
        ],
        "notes": [
            ""
        ],
        "volume": "卷一十五",
        "no#": 4
    },
    {
        "title": "郊廟歌辭：讓皇帝廟樂章：亞獻終獻",
        "author": "李舒",
        "biography": "",
        "paragraphs": [
            "秩禮有序，和音既同。九儀不忒，三揖將終。",
            "孝感藩後，相維辟公。四時之典，永永無窮。"
        ],
        "notes": [
            ""
        ],
        "volume": "卷一十五",
        "no#": 5
    },
    {
        "title": "郊廟歌辭：讓皇帝廟樂章：送神",
        "author": "李舒",
        "biography": "",
        "paragraphs": [
            "奠獻已事，昏昕載分。風搖雨散，靈衛絪縕。",
            "龍駕帝服，上騰五雲。泮宮複閟，寂寞無聞。"
        ],
        "notes": [
            ""
        ],
        "volume": "卷一十五",
        "no#": 6
    },
    {
        "title": "郊廟歌辭：享隱太子廟樂章：誠和",
        "author": "不詳",
        "biography": "",
        "paragraphs": [
            "道閟鶴關，運纏鳩裏。門集大命，俾歆嘉祀。",
            "禮亞六瑚，誠殫二簋。有誠顒若，神斯戾止。"
        ],
        "notes": [
            ""
        ],
        "volume": "卷一十五",
        "no#": 7
    },
    {
        "title": "郊廟歌辭：享隱太子廟樂章：肅和",
        "author": "不詳",
        "biography": "",
        "paragraphs": [
            "歲肇春宗，幹開震長。瑤山既寂，戾園斯享。",
            "玉肅其事，物昭其象。弦誦成風，笙歌合響。"
        ],
        "notes": [
            ""
        ],
        "volume": "卷一十五",
        "no#": 8
    },
    {
        "title": "郊廟歌辭：享隱太子廟樂章：雍和",
        "author": "不詳",
        "biography": "",
        "paragraphs": [
            "明典肅陳，神居邃啟。春伯聯事，秋官相禮。",
            "有來雍雍，登歌濟濟。緬維主鬯，庶歆芳醴。"
        ],
        "notes": [
            ""
        ],
        "volume": "卷一十五",
        "no#": 9
    },
    {
        "title": "郊廟歌辭：享隱太子廟樂章：舒和",
        "author": "不詳",
        "biography": "",
        "paragraphs": [
            "三縣已判歌鐘列，六佾將開羽戚分。",
            "尚想燕飛來蔽日，終疑鶴影降淩雲。"
        ],
        "notes": [
            ""
        ],
        "volume": "卷一十五",
        "no#": 10
    },
    {
        "title": "郊廟歌辭：享隱太子廟樂章：凱安",
        "author": "不詳",
        "biography": "",
        "paragraphs": [
            "天步昔將開，商郊初欲踐。撫戎金陣廓，貳極瑤圖闡。",
            "雞戟遂崇儀，龍樓期好善。弄兵隳震業，啟聖隆嗣典。"
        ],
        "notes": [
            ""
        ],
        "volume": "卷一十五",
        "no#": 11
    },
    {
        "title": "郊廟歌辭：隱太子廟樂章：迎神",
        "author": "不詳",
        "biography": "",
        "paragraphs": [
            "蒼震有位，黃離蔽明。江充禍結，戾據災成。",
            "銜冤昔痛，贈典今榮。享靈有秩，奉樂以迎。"
        ],
        "notes": [
            ""
        ],
        "volume": "卷一十五",
        "no#": 12
    },
    {
        "title": "郊廟歌辭：隱太子廟樂章：送神",
        "author": "不詳",
        "biography": "",
        "paragraphs": [
            "皇情悼往，祀議增設。鐘鼓鏗鏘，羽旄昭晰。",
            "掌禮雲備，司筵告徹。樂以送神，靈其鑒闋。"
        ],
        "notes": [
            ""
        ],
        "volume": "卷一十五",
        "no#": 13
    },
    {
        "title": "郊廟歌辭：享章懷太子廟樂章：迎神",
        "author": "不詳",
        "biography": "",
        "paragraphs": [
            "副君昭象，道應黃離。銅樓備德，玉裕成規。",
            "仙氣靄靄，靈從師師。前驅戾止，控鶴來儀。"
        ],
        "notes": [
            ""
        ],
        "volume": "卷一十五",
        "no#": 14
    },
    {
        "title": "郊廟歌辭：享章懷太子廟樂章：登歌酌鬯",
        "author": "不詳",
        "biography": "",
        "paragraphs": [
            "忠孝本著，羽翼先成。寢門昭德，馳道為程。",
            "幣帛有典，容衛無聲。司存既肅，廟享惟清。"
        ],
        "notes": [
            ""
        ],
        "volume": "卷一十五",
        "no#": 15
    },
    {
        "title": "郊廟歌辭：享章懷太子廟樂章：迎俎酌獻",
        "author": "不詳",
        "biography": "",
        "paragraphs": [
            "通三錫胤，明兩承英。太山比赫，伊水聞笙。",
            "宗祧是寄，禮樂其亨。嘉辰薦俎，以發聲明。"
        ],
        "notes": [
            ""
        ],
        "volume": "卷一十五",
        "no#": 16
    },
    {
        "title": "郊廟歌辭：享章懷太子廟樂章：送文舞迎武舞",
        "author": "不詳",
        "biography": "",
        "paragraphs": [
            "羽鑰崇文禮以畢，幹戚奮武事將行。",
            "用舍繇來其有致，壯志宣威樂太平。"
        ],
        "notes": [
            ""
        ],
        "volume": "卷一十五",
        "no#": 17
    },
    {
        "title": "郊廟歌辭：享章懷太子廟樂章：武舞作",
        "author": "不詳",
        "biography": "",
        "paragraphs": [
            "綠林熾炎曆，黃虞格有苗。沙塵驚塞外，帷幄命嫖姚。",
            "七德干戈止，三邊雲霧消。寶祚長無極，歌舞盛今朝。"
        ],
        "notes": [
            ""
        ],
        "volume": "卷一十五",
        "no#": 18
    },
    {
        "title": "郊廟歌辭：享懿德太子廟樂章：迎神",
        "author": "不詳",
        "biography": "",
        "paragraphs": [
            "甲觀昭祥，畫堂升位。禮絕群後，望尊儲貳。",
            "啟誦慚德，莊丕掩粹。伊浦鳳翔，緱峰鶴至。"
        ],
        "notes": [
            ""
        ],
        "volume": "卷一十五",
        "no#": 19
    },
    {
        "title": "郊廟歌辭：享懿德太子廟樂章：登歌酌鬯",
        "author": "不詳",
        "biography": "",
        "paragraphs": [
            "譽闡元儲，寄崇明兩。玉裕雖晦，銅樓可想。",
            "弦誦輟音，笙歌罷響。幣帛言設，禮容無爽。"
        ],
        "notes": [
            ""
        ],
        "volume": "卷一十五",
        "no#": 20
    },
    {
        "title": "郊廟歌辭：享懿德太子廟樂章：迎俎酌獻",
        "author": "不詳",
        "biography": "",
        "paragraphs": [
            "雍雍盛典，肅肅靈祠。賓天有聖，對日無期。",
            "飄颻羽服，掣曳雲旗。眷言主鬯，心乎愴茲。"
        ],
        "notes": [
            ""
        ],
        "volume": "卷一十五",
        "no#": 21
    },
    {
        "title": "郊廟歌辭：享懿德太子廟樂章：送文舞迎武舞",
        "author": "不詳",
        "biography": "",
        "paragraphs": [
            "八音協奏陳金石，六佾分行整禮容。",
            "滄溟赴海還稱少，素月開輪即是重。"
        ],
        "notes": [
            ""
        ],
        "volume": "卷一十五",
        "no#": 22
    },
    {
        "title": "郊廟歌辭：享懿德太子廟樂章：武舞作",
        "author": "不詳",
        "biography": "",
        "paragraphs": [
            "隋季昔雲終，唐年初啟聖。纂戎將禁暴，崇儒更敷政。",
            "威略靜三邊，仁恩覃萬姓。"
        ],
        "notes": [
            ""
        ],
        "volume": "卷一十五",
        "no#": 23
    },
    {
        "title": "郊廟歌辭：享節湣太子廟樂章：迎神",
        "author": "不詳",
        "biography": "",
        "paragraphs": [
            "儲後望崇，元良寄切。寢門是仰，馳道不絕。",
            "仙袂雲會，靈旗電晰。煌煌而來，禮物攸設。"
        ],
        "notes": [
            ""
        ],
        "volume": "卷一十五",
        "no#": 24
    },
    {
        "title": "郊廟歌辭：享節湣太子廟樂章：登歌酌鬯",
        "author": "不詳",
        "biography": "",
        "paragraphs": [
            "灼灼重明，仰承元首。既賢且哲，惟孝與友。",
            "惟孝雖遙，靈規不朽。禮因誠致，備絜玄酒。"
        ],
        "notes": [
            ""
        ],
        "volume": "卷一十五",
        "no#": 25
    },
    {
        "title": "郊廟歌辭：享節湣太子廟樂章：迎俎酌獻",
        "author": "不詳",
        "biography": "",
        "paragraphs": [
            "嘉薦有典，至誠莫騫。畫梁雲亙，雕俎星連。",
            "樂器周列，禮容備宣。依稀如在，若未賓天。"
        ],
        "notes": [
            ""
        ],
        "volume": "卷一十五",
        "no#": 26
    },
    {
        "title": "郊廟歌辭：享節湣太子廟樂章：送文舞出迎武舞入",
        "author": "不詳",
        "biography": "",
        "paragraphs": [
            "邕邕闡化憑文德，赫赫宣威藉武功。",
            "既執羽旄先拂吹，還持玉戚更揮空。"
        ],
        "notes": [
            ""
        ],
        "volume": "卷一十五",
        "no#": 27
    },
    {
        "title": "郊廟歌辭：享節湣太子廟樂章：武舞作",
        "author": "不詳",
        "biography": "",
        "paragraphs": [
            "武德諒雍雍，由來掃寇戎。劍光揮作電，旗影列成虹。",
            "霧廓三邊靜，波澄四海同。睿圖今已盛，相共舞皇風。"
        ],
        "notes": [
            ""
        ],
        "volume": "卷一十五",
        "no#": 28
    },
    {
        "title": "郊廟歌辭：享文敬太子廟樂章：請神",
        "author": "許孟容",
        "biography": "",
        "paragraphs": [
            "觴牢具品，管磬有節。祝道夤恭，神儀昭晰。",
            "桐圭早貴，象輅追設。聲達樂成，降歆豐潔。"
        ],
        "notes": [
            ""
        ],
        "volume": "卷一十五",
        "no#": 29
    },
    {
        "title": "郊廟歌辭：享文敬太子廟樂章：登歌",
        "author": "陳京",
        "biography": "",
        "paragraphs": [
            "歌以德發，聲以樂貴。樂善名存，追仙禮異。",
            "鸞旌拱修，鳳鳴合吹。神聽皇慈，仲月皆至。"
        ],
        "notes": [
            ""
        ],
        "volume": "卷一十五",
        "no#": 30
    },
    {
        "title": "郊廟歌辭：享文敬太子廟樂章：迎俎酌獻",
        "author": "馮伉",
        "biography": "",
        "paragraphs": [
            "撰日瞻景，誠陳樂張。禮容秩秩，羽舞煌煌。",
            "肅將滌濯，祗薦芬芳。永錫繁祉，思深饗嘗。"
        ],
        "notes": [
            ""
        ],
        "volume": "卷一十五",
        "no#": 31
    },
    {
        "title": "郊廟歌辭：享文敬太子廟樂章：送文舞迎武舞",
        "author": "不詳",
        "biography": "",
        "paragraphs": [
            "幹旄羽鑰相虧蔽，一進一退殊行綴。",
            "昔獻三雍盛禮容，今陳六佾崇儀制。"
        ],
        "notes": [
            ""
        ],
        "volume": "卷一十五",
        "no#": 32
    },
    {
        "title": "郊廟歌辭：享文敬太子廟樂章：亞獻終獻",
        "author": "崔邠",
        "biography": "",
        "paragraphs": [
            "醴齊泛尊彝，軒縣動幹戚。入室僾如在，升階虔所曆。",
            "奮疾合威容，定利舒皦繹。方崇廟貌禮，永被君恩錫。"
        ],
        "notes": [
            ""
        ],
        "volume": "卷一十五",
        "no#": 33
    },
    {
        "title": "郊廟歌辭：享文敬太子廟樂章：送神",
        "author": "崔邠",
        "biography": "",
        "paragraphs": [
            "三獻具舉，九旗將旋。追勞表德，罷享賓天。",
            "風引仙管，堂虛畫筵。芳馨常在，瞻望悠然。"
        ],
        "notes": [
            ""
        ],
        "volume": "卷一十五",
        "no#": 34
    },
    {
        "title": "郊廟歌辭：享惠昭太子廟樂章：請神",
        "author": "歸登",
        "biography": "",
        "paragraphs": [
            "嘉薦既陳，祀事孔明。閑歌在堂，萬舞在庭。",
            "外則盡物，內則盡誠。鳳笙如聞，歌其潔精。"
        ],
        "notes": [
            ""
        ],
        "volume": "卷一十五",
        "no#": 35
    },
    {
        "title": "郊廟歌辭：享惠昭太子廟樂章：登歌",
        "author": "杜羔",
        "biography": "",
        "paragraphs": [
            "因心克孝，位震遺芬。賓天道茂，軫懷氣分。",
            "發祗乃祀，咳歎如聞。二歌斯升，以詠德熏。"
        ],
        "notes": [
            ""
        ],
        "volume": "卷一十五",
        "no#": 36
    },
    {
        "title": "郊廟歌辭：享惠昭太子廟樂章：迎俎酌獻",
        "author": "李逢吉",
        "biography": "",
        "paragraphs": [
            "既潔酒醴，聿陳熟腥。肅將震念，昭格儲靈。",
            "展矣禮典，熏然德馨。愔愔管磬，亦具是聽。"
        ],
        "notes": [
            ""
        ],
        "volume": "卷一十五",
        "no#": 37
    },
    {
        "title": "郊廟歌辭：享惠昭太子廟樂章：送文舞出迎武舞入",
        "author": "孟簡",
        "biography": "",
        "paragraphs": [
            "喧喧金石容既缺，肅肅羽駕就行列。",
            "緱山遺響昔所聞，廟庭進旅今攸設。"
        ],
        "notes": [
            ""
        ],
        "volume": "卷一十五",
        "no#": 38
    },
    {
        "title": "郊廟歌辭：享惠昭太子廟樂章：亞獻終獻",
        "author": "裴度",
        "biography": "",
        "paragraphs": [
            "重輪始發祥，齒胄方興學。冥然升紫府，鏗爾薦清樂。",
            "奠斝致馨香，在庭紛羽鑰。禮成神既醉，仿佛緱山鶴。"
        ],
        "notes": [
            ""
        ],
        "volume": "卷一十五",
        "no#": 39
    },
    {
        "title": "郊廟歌辭：享惠昭太子廟樂章：送神",
        "author": "王涯",
        "biography": "",
        "paragraphs": [
            "威儀畢陳，備樂將闋。苞茅酒縮，膋蕭香徹。",
            "宮臣展事，肅雍在列。迎精送往，厥鑒昭晰。"
        ],
        "notes": [
            ""
        ],
        "volume": "卷一十五",
        "no#": 40
    },
    {
        "title": "《郊廟歌辭：武后崇先廟樂章",
        "author": "不詳",
        "biography": "",
        "paragraphs": [
            "先德謙撝冠昔，嚴規節素超今。奉國忠誠每竭，",
            "既迫王公屢請，方乃俯遂群心。有限無由展敬，"
        ],
        "notes": [
            ""
        ],
        "volume": "卷一十五",
        "no#": 41
    },
    {
        "title": "郊廟歌辭：褒德廟樂章：昭德",
        "author": "不詳",
        "biography": "",
        "paragraphs": [
            "道赫梧宮，悲盈蒿裏。爰賜徽烈，載敷嘉祀。",
            "享洽四時，規陳二簋。靈應昭格，神其戾止。"
        ],
        "notes": [
            ""
        ],
        "volume": "卷一十五",
        "no#": 42
    },
    {
        "title": "郊廟歌辭：褒德廟樂章：進德",
        "author": "不詳",
        "biography": "",
        "paragraphs": [
            "塗山懿戚，媯汭崇姻。祠筵肇啟，祭典方申。",
            "禮以備物，樂以感神。用隆敦敘，載穆彝倫。"
        ],
        "notes": [
            ""
        ],
        "volume": "卷一十五",
        "no#": 43
    },
    {
        "title": "郊廟歌辭：褒德廟樂章：褒德",
        "author": "不詳",
        "biography": "",
        "paragraphs": [
            "家著累仁，門昭積善。瑤篚既列，金縣式展。"
        ],
        "notes": [
            ""
        ],
        "volume": "卷一十五",
        "no#": 44
    },
    {
        "title": "郊廟歌辭：褒德廟樂章：武舞作",
        "author": "不詳",
        "biography": "",
        "paragraphs": [
            "昭昭竹殿開，奕奕蘭宮啟。懿範隆丹掖，殊榮辟朱邸。",
            "六佾薦徽容，三簋陳芳醴。萬石覃貽厥，分珪崇祖禰。"
        ],
        "notes": [
            ""
        ],
        "volume": "卷一十五",
        "no#": 45
    },
    {
        "title": "郊廟歌辭：褒德廟樂章：彰德",
        "author": "不詳",
        "biography": "",
        "paragraphs": [
            "名隆五嶽，秩映三台。嚴祠已備，睟影方回。"
        ],
        "notes": [
            ""
        ],
        "volume": "卷一十五",
        "no#": 46
    },
    {
        "title": "舞曲歌辭：功成慶善樂舞詞",
        "author": "不詳",
        "biography": "",
        "paragraphs": [
            "壽丘惟舊跡，酆邑乃前基。粵餘承累聖，懸弧亦在茲。",
            "弱齡逢運改，提劍郁匡時。指麾八荒定，懷柔萬國夷。",
            "梯山盛入款，駕海亦來思。單于陪武帳，日逐衛文lq。",
            "端扆朝四岳，無為任百司。霜節明秋景，輕冰結水湄。",
            "芸黃遍原隰，禾穎積京坻。共樂還譙宴，歡此大風詩。"
        ],
        "notes": [
            ""
        ],
        "volume": "卷一十五",
        "no#": 47
    },
    {
        "title": "舞曲歌辭：中和樂舞詞",
        "author": "不詳",
        "biography": "",
        "paragraphs": [
            "芳歲肇佳節，物華當仲春。乾坤既昭泰，煙景含氤氳。",
            "德淺荷玄貺，樂成思治人。前庭列鐘鼓，廣殿延群臣。",
            "八卦隨舞意，五音轉曲新。顧非咸池奏，庶協南風熏。",
            "式宴禮所重，浹歡情必均。同和諒在茲，萬國希可親。"
        ],
        "notes": [
            ""
        ],
        "volume": "卷一十五",
        "no#": 48
    },
    {
        "title": "舞曲歌辭：凱樂歌辭：破陣樂",
        "author": "不詳",
        "biography": "",
        "paragraphs": [
            "受律辭元首，相將討叛臣。咸歌破陣樂，共賞太平人。"
        ],
        "notes": [
            ""
        ],
        "volume": "卷一十五",
        "no#": 49
    },
    {
        "title": "舞曲歌辭：凱樂歌辭：應聖期",
        "author": "不詳",
        "biography": "",
        "paragraphs": [
            "聖德期昌運，雍熙萬宇清。乾坤資化育，海嶽共休明。",
            "辟土欣耕稼，銷戈遂偃兵。殊方歌帝澤，執贄駕升平。"
        ],
        "notes": [
            ""
        ],
        "volume": "卷一十五",
        "no#": 50
    },
    {
        "title": "舞曲歌辭：凱樂歌辭：賀聖歡",
        "author": "不詳",
        "biography": "",
        "paragraphs": [
            "四海皇風被，千年德水清。戎衣更不著，今日告功成。"
        ],
        "notes": [
            ""
        ],
        "volume": "卷一十五",
        "no#": 51
    },
    {
        "title": "舞曲歌辭：凱樂歌辭：君臣同慶樂",
        "author": "不詳",
        "biography": "",
        "paragraphs": [
            "主聖開昌曆，臣忠奉大猷。君看偃革後，便是太平秋。"
        ],
        "notes": [
            ""
        ],
        "volume": "卷一十五",
        "no#": 52
    }
]