[
    {
        "title": "秋蟲賦",
        "author": "羅隱",
        "biography": "",
        "paragraphs": [
            "物之小兮，迎網而斃；物之大兮，兼網而逝。網也者，"
        ],
        "notes": [
            ""
        ],
        "volume": "卷六百六十五",
        "no#": 1
    },
    {
        "title": "蟋蟀詩",
        "author": "羅隱",
        "biography": "",
        "paragraphs": [
            "頑颸斃芳，吹愁夕長。屑戍有動，歌離吊夢。",
            "如訴如言，緒引虛寬。周隙伺榻，繁咽夤緣。",
            "範睡蟬老，冠峨緌好。不冠不緌，爾奚以悲。",
            "蚊蚋有毒，食人肌肉。蒼蠅多端，黑白偷安。",
            "爾也出處，物兮莫累。壞舍啼衰，虛堂泣曙。",
            "勿徇喧嘩，鼠豈無牙。勿學萋菲，垣亦有耳。",
            "危條槁飛，抽恨咿咿。別帳缸冷，柔魂不定。",
            "美人在何，夜影流波。與子佇立，裴回思多。"
        ],
        "notes": [
            ""
        ],
        "volume": "卷六百六十五",
        "no#": 2
    },
    {
        "title": "西川與蔡十九同別子超",
        "author": "羅隱",
        "biography": "",
        "paragraphs": [
            "相歡雖則不多時，相別那能不斂眉。蜀客賦高君解愛，",
            "腸斷門前舊行處，不堪全屬五陵兒。"
        ],
        "notes": [
            ""
        ],
        "volume": "卷六百六十五",
        "no#": 3
    },
    {
        "title": "龍泉東下卻寄孫員外",
        "author": "羅隱",
        "biography": "",
        "paragraphs": [
            "縠江東下幾多程，每泊孤舟即有情。山色已隨遊子遠，",
            "百尺風帆兩行淚，不堪回首望崢嶸。"
        ],
        "notes": [
            ""
        ],
        "volume": "卷六百六十五",
        "no#": 4
    },
    {
        "title": "牡丹",
        "author": "羅隱",
        "biography": "",
        "paragraphs": [
            "豔多煙重欲開難，紅蕊當心一抹檀。公子醉歸燈下見，",
            "日晚更將何所似，太真無力憑闌幹。"
        ],
        "notes": [
            ""
        ],
        "volume": "卷六百六十五",
        "no#": 5
    },
    {
        "title": "巫山高",
        "author": "羅隱",
        "biography": "",
        "paragraphs": [
            "下壓重泉上千仞，香雲結夢西風緊。縱有精靈得往來，",
            "暮灑朝行何所之，江邊日月情無盡。珠零冷露丹墮楓，"
        ],
        "notes": [
            ""
        ],
        "volume": "卷六百六十五",
        "no#": 6
    },
    {
        "title": "江南行",
        "author": "羅隱",
        "biography": "",
        "paragraphs": [
            "江煙濕雨蛟綃軟，漠漠小山眉黛淺。水國多愁又有情，",
            "鴛鴦鸂鶒喚不起，平鋪綠水眠東風。西陵路邊月悄悄，"
        ],
        "notes": [
            ""
        ],
        "volume": "卷六百六十五",
        "no#": 7
    },
    {
        "title": "空城雀",
        "author": "羅隱",
        "biography": "",
        "paragraphs": [
            "雀入官倉中，所食能損幾。所恨往復頻，官倉乃害爾。",
            "魚網不在天，鳥網不張水。飲啄要自然，何必空城裏。"
        ],
        "notes": [
            ""
        ],
        "volume": "卷六百六十五",
        "no#": 8
    },
    {
        "title": "芳樹",
        "author": "羅隱",
        "biography": "",
        "paragraphs": [
            "細萼慢逐風，暖香閑破鼻。青帝固有心，時時漏天意。",
            "去年高枝猶墮地，今年低枝已憔悴。吾所以見造化之權，",
            "人生長短同一軌，若使威可以制，力可以止，",
            "伊人強猛猶如此，顧我勞生何足恃。但願我開素袍，"
        ],
        "notes": [
            ""
        ],
        "volume": "卷六百六十五",
        "no#": 9
    },
    {
        "title": "聽琴",
        "author": "羅隱",
        "biography": "",
        "paragraphs": [
            "寒雨蕭蕭落井梧，夜深何處怨啼烏。",
            "不知一盞臨邛酒，救得相如渴病無。"
        ],
        "notes": [
            ""
        ],
        "volume": "卷六百六十五",
        "no#": 10
    },
    {
        "title": "大樑見喬詡",
        "author": "羅隱",
        "biography": "",
        "paragraphs": [
            "湘水春浮岸，淮燈夜滿橋。六年悲梗斷，兩地各萍漂。",
            "刀筆依三事，篇章奏珥貂。跡卑甘汩沒，名散稱逍遙。",
            "好寺松為徑，空江桂作橈。野香花伴落，缸暖酒和燒。",
            "晉沼尋游鳳，秦冠竟歎鴞。骨凡雞犬薄，魂斷蕙蘭招。",
            "悵望添燕管，蹉跎厭魯瓢。敗桐方委爨，冤匣正沖霄。",
            "戰代安厘國，封崇孝景朝。千年非有限，一醉解無聊。",
            "漏永燈花暗，爐紅雪片銷。久遊家共遠，相對鬢俱凋。",
            "運命從難合，光陰奈不饒。到頭蓑笠契，兩信釣魚潮。"
        ],
        "notes": [
            ""
        ],
        "volume": "卷六百六十五",
        "no#": 11
    },
    {
        "title": "寄洪正師",
        "author": "羅隱",
        "biography": "",
        "paragraphs": [
            "寄蹇渾成跡，經年滯杜南。價輕猶有二，足刖已過三。",
            "雞肋曹公忿，豬肝仲叔慚。會應謀避地，依約近禪庵。"
        ],
        "notes": [
            ""
        ],
        "volume": "卷六百六十五",
        "no#": 12
    },
    {
        "title": "聖真觀劉真師院十韻",
        "author": "羅隱",
        "biography": "",
        "paragraphs": [
            "簾下嚴君蔔，窗間少室峰。攝生門已盡，混跡世猶逢。",
            "山藪師王烈，簪纓友戴顒。魚跳介象鱠，飯吐葛玄蜂。",
            "紫飽垂新椹，黃輕墮小松。塵埃金谷路，樓閣上陽鐘。",
            "野耗鳶肩寄，仙書鳥爪封。支床龜縱老，取箭鶴何慵。",
            "別久曾牽念，閑來肯壓重。尚餘青竹在，試為剪成龍。"
        ],
        "notes": [
            ""
        ],
        "volume": "卷六百六十五",
        "no#": 13
    },
    {
        "title": "寄聶尊師",
        "author": "羅隱",
        "biography": "",
        "paragraphs": [
            "欲芟荊棘種交梨，指畫城中日恐遲。",
            "安得紫青磨鏡石，與君閑處看榮衰。"
        ],
        "notes": [
            ""
        ],
        "volume": "卷六百六十五",
        "no#": 14
    },
    {
        "title": "金山僧院",
        "author": "羅隱",
        "biography": "",
        "paragraphs": [
            "根盤蛟蜃路藤蘿，四面無塵輟棹過。",
            "得似吾師始惆悵，眼前終日有風波。"
        ],
        "notes": [
            ""
        ],
        "volume": "卷六百六十五",
        "no#": 15
    },
    {
        "title": "酬高崇節",
        "author": "羅隱",
        "biography": "",
        "paragraphs": [
            "舊遊雖一夢，別緒忽千般。敗草湯陵晚，衰槐楚寺寒。",
            "數奇常自愧，時薄欲何干。猶賴君相勉，殷勤貢禹冠。"
        ],
        "notes": [
            ""
        ],
        "volume": "卷六百六十五",
        "no#": 16
    },
    {
        "title": "送汝州李中丞十二韻",
        "author": "羅隱",
        "biography": "",
        "paragraphs": [
            "群盜方為梗，分符奏未寧。黃巾攻郡邑，白梃掠生靈。",
            "塵土周畿暗，瘡痍汝水腥。一凶雖剪滅，數縣尚凋零。",
            "理必資寬猛，謀須藉典刑。與能才物論，慎選忽天庭。",
            "官品尊台秩，山河擁福星。虎知應去境，牛在肯全形。",
            "舊政窮人瘼，新銜展武經。關防秋草白，城壁晚峰青。",
            "破膽期來複，迷魂想待醒。魯山行縣後，聊為奠惟馨。"
        ],
        "notes": [
            ""
        ],
        "volume": "卷六百六十五",
        "no#": 17
    },
    {
        "title": "淮南送節度盧端公將命之汴州端公常為汴州相公從事",
        "author": "羅隱",
        "biography": "",
        "paragraphs": [
            "吹台高倚圃田東，此去軺車事不同。珠履舊參蕭相國，",
            "到彼的知宣室語，幾時征拜黑頭公。"
        ],
        "notes": [
            ""
        ],
        "volume": "卷六百六十五",
        "no#": 18
    },
    {
        "title": "送盧端公歸台盧校書之夏縣",
        "author": "羅隱",
        "biography": "",
        "paragraphs": [
            "綿綿堤草拂征輪，龍虎俱辭楚水濱。只見勝之為禦史，",
            "一種西歸一般達，柏台霜冷夏城春。"
        ],
        "notes": [
            ""
        ],
        "volume": "卷六百六十五",
        "no#": 19
    },
    {
        "title": "送朗州張員外",
        "author": "羅隱",
        "biography": "",
        "paragraphs": [
            "聖朝綸閣最延才，須牧生民始入來。鳳藻已期他日用，",
            "腸斷秦原二三月，好花全為使君開。"
        ],
        "notes": [
            ""
        ],
        "volume": "卷六百六十五",
        "no#": 20
    },
    {
        "title": "淮南送工部盧員外赴闕",
        "author": "羅隱",
        "biography": "",
        "paragraphs": [
            "始從豸角曳長裾，又吐雞香奏玉除。隋邸舊僚推謝掾，",
            "遙想到時秋欲盡，禁城涼冷露槐疏。"
        ],
        "notes": [
            ""
        ],
        "volume": "卷六百六十五",
        "no#": 21
    },
    {
        "title": "淮南送司勳李郎中赴闕",
        "author": "羅隱",
        "biography": "",
        "paragraphs": [
            "中朝品秩重文章，雙筆依前賜望郎。五夜星辰歸帝座，",
            "不必戀恩多感激，過淮應合見征黃。"
        ],
        "notes": [
            ""
        ],
        "volume": "卷六百六十五",
        "no#": 22
    },
    {
        "title": "送陸郎中赴闕",
        "author": "羅隱",
        "biography": "",
        "paragraphs": [
            "幕下留連兩月強，爐邊侍史舊焚香。不關雨露偏垂意，",
            "少瑜鏤管丘遲錦，從此西垣使鳳凰。"
        ],
        "notes": [
            ""
        ],
        "volume": "卷六百六十五",
        "no#": 23
    },
    {
        "title": "途中送人東遊有寄",
        "author": "羅隱",
        "biography": "",
        "paragraphs": [
            "離驂莫惜暫逡巡，君向池陽我入秦。歲月易拋非曩日，",
            "此處故交誰見問，為言霜鬢壓風塵。"
        ],
        "notes": [
            ""
        ],
        "volume": "卷六百六十五",
        "no#": 24
    },
    {
        "title": "過廢江甯縣",
        "author": "羅隱",
        "biography": "",
        "paragraphs": [
            "縣前水色細鱗鱗，一為夫君吊水濱。漫把文章矜後代，",
            "我亦有心無處說，等閒停棹似迷津。"
        ],
        "notes": [
            ""
        ],
        "volume": "卷六百六十五",
        "no#": 25
    },
    {
        "title": "邊夜",
        "author": "羅隱",
        "biography": "",
        "paragraphs": [
            "光景漂如水，生涯轉似萍。雁門窮朔路，牛鬥故鄉星。",
            "句盡人誰切，歌終淚自零。夜闌回首算，何處不長亭。"
        ],
        "notes": [
            ""
        ],
        "volume": "卷六百六十五",
        "no#": 26
    },
    {
        "title": "哭張博士太常",
        "author": "羅隱",
        "biography": "",
        "paragraphs": [
            "前輩倏雲歿，愧君曾比方。格卑雖不稱，言重亦難忘。",
            "諫草猶青瑣，悲風已白楊。只應移理窟，泉下對真長。"
        ],
        "notes": [
            ""
        ],
        "volume": "卷六百六十五",
        "no#": 27
    },
    {
        "title": "淮口軍葬",
        "author": "羅隱",
        "biography": "",
        "paragraphs": [
            "一陣孤軍不復回，更無分別只荒堆。",
            "莫言賦分須如此，曾作文皇赤子來。"
        ],
        "notes": [
            ""
        ],
        "volume": "卷六百六十五",
        "no#": 28
    },
    {
        "title": "燕昭王墓",
        "author": "羅隱",
        "biography": "",
        "paragraphs": [
            "戰國蒼茫難重尋，此中蹤跡想知音。強停別騎山花曉，",
            "思量郭隗平生事，不殉昭王是負心。"
        ],
        "notes": [
            ""
        ],
        "volume": "卷六百六十五",
        "no#": 29
    },
    {
        "title": "江南",
        "author": "羅隱",
        "biography": "",
        "paragraphs": [
            "玉樹歌聲澤國春，累累輜重憶亡陳。",
            "垂衣端拱渾閒事，忍把江山乞與人。"
        ],
        "notes": [
            ""
        ],
        "volume": "卷六百六十五",
        "no#": 30
    },
    {
        "title": "江北",
        "author": "羅隱",
        "biography": "",
        "paragraphs": [
            "廢宮荒苑莫閒愁，成敗終須要徹頭。",
            "一種風流一種死，朝歌爭得似揚州。"
        ],
        "notes": [
            ""
        ],
        "volume": "卷六百六十五",
        "no#": 31
    },
    {
        "title": "早登新安縣樓",
        "author": "羅隱",
        "biography": "",
        "paragraphs": [
            "關城樹色齊，往事未全迷。塞路真人氣，封門壯士泥。",
            "草濃延蝶舞，花密教鶯啼。若以鳴為德，鸞皇不及雞。"
        ],
        "notes": [
            ""
        ],
        "volume": "卷六百六十五",
        "no#": 32
    },
    {
        "title": "幹越亭",
        "author": "羅隱",
        "biography": "",
        "paragraphs": [
            "楚水蕭蕭多病身，強憑危檻送殘春。高城自有陵兼穀，",
            "琵琶洲遠江村闊，回首征途淚滿巾。"
        ],
        "notes": [
            ""
        ],
        "volume": "卷六百六十五",
        "no#": 33
    },
    {
        "title": "南園題",
        "author": "羅隱",
        "biography": "",
        "paragraphs": [
            "搏擊路終迷，南園且灌畦。敢言逃俗態，自是樂幽棲。",
            "葉長春松闊，科圓早薤齊。雨沾虛檻冷，雪壓遠山低。",
            "竹好還成徑，桃夭亦有蹊。小窗奔野馬，閑甕養醯雞。",
            "水石心逾切，煙霄分已暌。病憐王猛畚，愚笑隗囂泥。",
            "澤國潮平岸，江村柳覆堤。到頭乘興是，誰手好提攜。"
        ],
        "notes": [
            ""
        ],
        "volume": "卷六百六十五",
        "no#": 34
    },
    {
        "title": "人日新安道中見梅花",
        "author": "羅隱",
        "biography": "",
        "paragraphs": [
            "長途酒醒臘春寒，嫩蕊香英撲馬鞍。",
            "不上壽陽公主面，憐君開得卻無端。"
        ],
        "notes": [
            ""
        ],
        "volume": "卷六百六十五",
        "no#": 35
    },
    {
        "title": "許由廟",
        "author": "羅隱",
        "biography": "",
        "paragraphs": [
            "高掛風瓢濯漢濱，土階三尺愧清塵。",
            "可憐比屋堪封日，若到人間是眾人。"
        ],
        "notes": [
            ""
        ],
        "volume": "卷六百六十五",
        "no#": 36
    },
    {
        "title": "題段太尉廟",
        "author": "羅隱",
        "biography": "",
        "paragraphs": [
            "近甸蒙塵日，南梁反正年。飄流茂陵碗，零落太官椽。",
            "建纛非降楚，披圖異錄燕。堪嗟侍中血，不及禦衣前。"
        ],
        "notes": [
            ""
        ],
        "volume": "卷六百六十五",
        "no#": 37
    },
    {
        "title": "湘妃廟",
        "author": "羅隱",
        "biography": "",
        "paragraphs": [
            "劉表荒碑斷水濱，廟前幽草閉殘春。已將怨淚流斑竹，",
            "九峰相似堪疑處，望見蒼梧不見人。"
        ],
        "notes": [
            ""
        ],
        "volume": "卷六百六十五",
        "no#": 38
    },
    {
        "title": "八駿圖",
        "author": "羅隱",
        "biography": "",
        "paragraphs": [
            "穆滿當年物外程，電腰風腳一何輕。",
            "如今縱有驊騮在，不得長鞭不肯行。"
        ],
        "notes": [
            ""
        ],
        "volume": "卷六百六十五",
        "no#": 39
    },
    {
        "title": "庭花",
        "author": "羅隱",
        "biography": "",
        "paragraphs": [
            "昨日芳豔濃，開尊幾同醉。今朝風雨惡，惆悵人生事。",
            "南威病不起，西子老兼至。向晚寂無人，相偎墮紅淚。"
        ],
        "notes": [
            ""
        ],
        "volume": "卷六百六十五",
        "no#": 40
    },
    {
        "title": "病中題主人庭鶴",
        "author": "羅隱",
        "biography": "",
        "paragraphs": [
            "遼水華亭舊所聞，病中毛羽最憐君。",
            "稻粱且足身兼健，何必青雲與白雲。"
        ],
        "notes": [
            ""
        ],
        "volume": "卷六百六十五",
        "no#": 41
    },
    {
        "title": "蟬",
        "author": "羅隱",
        "biography": "",
        "paragraphs": [
            "天地工夫一不遺，與君聲調借君緌。風棲露飽今如此，應忘當年滓濁時。"
        ],
        "notes": [
            ""
        ],
        "volume": "卷六百六十五",
        "no#": 42
    },
    {
        "title": "薛陽陶觱篥歌",
        "author": "羅隱",
        "biography": "",
        "paragraphs": [
            "平泉上相東征日，曾為陽陶歌觱篥。烏江太守會稽侯，",
            "龍樓冷落夏口寒，從此風流為廢物。人間至藝難得主，",
            "西風九月草樹秋，萬喧沈寂登高樓。左篁揭指征羽吼，",
            "穿空激遠不可遏，仿佛似向伊水頭。伊水林泉今已矣，",
            "掃除桀黠似提帚，制壓群豪若穿鼻。九鼎調和各有門，",
            "勿惜喑嗚更一吹，與君共下難逢淚。"
        ],
        "notes": [
            ""
        ],
        "volume": "卷六百六十五",
        "no#": 43
    },
    {
        "title": "酬丘光庭",
        "author": "羅隱",
        "biography": "",
        "paragraphs": [
            "正月十一日書劄，五月十六日到來。柳吟秦望咫尺地，",
            "上言二年隔煙水，下有數幅真瓊瑰。行吟坐讀口不倦，",
            "鶴齡鴻算不復見，雨後蓑笠空莓苔。自從黃寇擾中土，",
            "朝廷濟濟百揆序，寧將對面容奸回。禍生有基妖有漸，",
            "懦夫早歲不量力，策蹇仰北高崔嵬。千門萬戶扃鎖密，",
            "榮衰貴賤目所睹，莫嫌頭白黃金台。"
        ],
        "notes": [
            ""
        ],
        "volume": "卷六百六十五",
        "no#": 44
    },
    {
        "title": "投宣武鄭尚書二十韻",
        "author": "羅隱",
        "biography": "",
        "paragraphs": [
            "漢代簪纓盛，梁園雉堞雄。物情須重德，時論在明公。",
            "族大逾開魏，神高本降嵩。世家惟蹇諤，官業即清通。",
            "翰苑論思外，綸闈嘯傲中。健豪驚彩鳳，高步出冥鴻。",
            "履歷雖吾道，行藏必聖聰。絳霄無系滯，浙水忽西東。",
            "庾監高樓月，袁郎滿扇風。四年將故事，兩地有全功。",
            "去去才須展，行行道益隆。避權辭憲署，仗節出南宮。",
            "雁影相承接，龍圖共始終。自然須作礪，不必恨臨戎。",
            "幕下蓮花盛，竿頭cG佩紅。騎兒逢郭伋，戰士得文翁。",
            "人地應無比，簟瓢奈屢空。因思一枝桂，已作斷根蓬。",
            "往事應歸捷，勞歌且責躬。殷勤信陵館，今日自途窮。"
        ],
        "notes": [
            ""
        ],
        "volume": "卷六百六十五",
        "no#": 45
    },
    {
        "title": "投浙東王大夫二十韻",
        "author": "羅隱",
        "biography": "",
        "paragraphs": [
            "越嶺千峰秀，淮流一派長。暫憑開物手，來展濟時方。",
            "舊跡蘭亭在，高風桂樹香。地清無等級，天闊任徊翔。",
            "麈尾談何勝，螭頭筆更狂。直曾批鳳詔，高已冠鵷行。",
            "嘯傲辭民部，雍容出帝鄉。趙堯推印綬，句踐與封疆。",
            "水占仙人吹，城留禦史床。嘉賓鄒潤甫，百姓賀知章。",
            "席暖飛鸚鵡，塵輕駐驌驦。夜歌珠斷續，晴舞雪悠揚。",
            "化向棠陰布，春隨棣萼芳。盛名韜不得，雄略晦彌彰。",
            "自愧三冬學，來窺數仞牆。感深惟刻骨，時去欲沾裳。",
            "想望魚燒尾，咨嗟鼠齧腸。可能因蹇拙，便合老滄浪。",
            "題柱心猶壯，移山志不忘。深慚百般病，今日問醫王。"
        ],
        "notes": [
            ""
        ],
        "volume": "卷六百六十五",
        "no#": 46
    },
    {
        "title": "寄剡縣主簿",
        "author": "羅隱",
        "biography": "",
        "paragraphs": [
            "金庭養真地，珠篆會稽官。境勝堪長往，時危喜暫安。",
            "洞連滄海闊，山擁赤城寒。他日拋塵土，因君擬煉丹。"
        ],
        "notes": [
            ""
        ],
        "volume": "卷六百六十五",
        "no#": 47
    },
    {
        "title": "中秋不見月",
        "author": "羅隱",
        "biography": "",
        "paragraphs": [
            "風簾淅淅漏燈痕，一半秋光此夕分。",
            "天為素娥孀怨苦，並教西北起浮雲。"
        ],
        "notes": [
            ""
        ],
        "volume": "卷六百六十五",
        "no#": 48
    },
    {
        "title": "答宗人袞",
        "author": "羅隱",
        "biography": "",
        "paragraphs": [
            "昆侖水色九般流，飲即神仙憩即休。敢恨守株曾失意，",
            "遙望北辰當上國，羨君歸棹五諸侯。"
        ],
        "notes": [
            ""
        ],
        "volume": "卷六百六十五",
        "no#": 49
    },
    {
        "title": "早行",
        "author": "羅隱",
        "biography": "",
        "paragraphs": [
            "雨灑江聲風又吹，扁舟正與睡相宜。",
            "無端戍鼓催前去，別卻青山向曉時。"
        ],
        "notes": [
            ""
        ],
        "volume": "卷六百六十五",
        "no#": 50
    },
    {
        "title": "詠白菊",
        "author": "羅隱",
        "biography": "",
        "paragraphs": [
            "雖被風霜競欲催，皎然顏色不低摧。已疑素手能妝出，",
            "尋思閉戶中宵見，應認寒窗雪一堆。"
        ],
        "notes": [
            ""
        ],
        "volume": "卷六百六十五",
        "no#": 51
    },
    {
        "title": "晚泊宿松",
        "author": "羅隱",
        "biography": "",
        "paragraphs": [
            "解纜隨江流，晚泊古淮岸。歸雲送春和，繁星麗雲漢。",
            "春深胡雁飛，人喧水禽散。仰君邈難親，沈思夜將旦。"
        ],
        "notes": [
            ""
        ],
        "volume": "卷六百六十五",
        "no#": 52
    },
    {
        "title": "錢塘遇默師憶潤州舊游",
        "author": "羅隱",
        "biography": "",
        "paragraphs": [
            "歌敲玉唾壺，醉擊珊瑚枝。石羊妙善街，甘露平泉碑。",
            "捫苔想豪傑，剔蘚看文詞。歸來北固山，水檻光參差。"
        ],
        "notes": [
            ""
        ],
        "volume": "卷六百六十五",
        "no#": 53
    },
    {
        "title": "江南別",
        "author": "羅隱",
        "biography": "",
        "paragraphs": [
            "去年今夜江南別，鴛鴦翅冷飛蓬爇。今年今夜江北邊，"
        ],
        "notes": [
            ""
        ],
        "volume": "卷六百六十五",
        "no#": 54
    },
    {
        "title": "四頂山",
        "author": "羅隱",
        "biography": "",
        "paragraphs": [
            "勝景天然別，精神入畫圖。一山分四頂，三面瞰平湖。",
            "過夏僧無熱，淩冬草不枯。遊人來至此，願剃發和須。"
        ],
        "notes": [
            ""
        ],
        "volume": "卷六百六十五",
        "no#": 55
    },
    {
        "title": "姥山",
        "author": "羅隱",
        "biography": "",
        "paragraphs": [
            "臨塘古廟一神仙，繡幌花容色儼然。為逐朝雲來此地，",
            "借問邑人沈水事，已經秦漢幾千年。"
        ],
        "notes": [
            ""
        ],
        "volume": "卷六百六十五",
        "no#": 56
    },
    {
        "title": "岐王宅",
        "author": "羅隱",
        "biography": "",
        "paragraphs": [
            "朱邸平臺隔禁闈，貴游陳跡尚依稀。雲低雍畤祈年去，",
            "承平舊物惟君盡，猶寫雕鞍伴六飛。"
        ],
        "notes": [
            ""
        ],
        "volume": "卷六百六十五",
        "no#": 57
    },
    {
        "title": "長明燈",
        "author": "羅隱",
        "biography": "",
        "paragraphs": [
            "破暗長明世代深，煙和香氣兩沉沉。不知初點人何在，",
            "孤光自有龍神護，雀戲蛾飛不敢侵。"
        ],
        "notes": [
            ""
        ],
        "volume": "卷六百六十五",
        "no#": 58
    },
    {
        "title": "堋口逢人",
        "author": "羅隱",
        "biography": "",
        "paragraphs": [
            "艱難別離久，中外往還深。已改當時發，空餘舊日心。"
        ],
        "notes": [
            ""
        ],
        "volume": "卷六百六十五",
        "no#": 59
    },
    {
        "title": "遇邊使",
        "author": "羅隱",
        "biography": "",
        "paragraphs": [
            "累年無的信，每夜望邊城。袖掩千行淚，書封一尺金。"
        ],
        "notes": [
            ""
        ],
        "volume": "卷六百六十五",
        "no#": 60
    },
    {
        "title": "移住別友",
        "author": "羅隱",
        "biography": "",
        "paragraphs": [
            "自到西川住，惟君別有情。常逢對門遠，又隔一重城。"
        ],
        "notes": [
            ""
        ],
        "volume": "卷六百六十五",
        "no#": 61
    },
    {
        "title": "宮詞",
        "author": "羅隱",
        "biography": "",
        "paragraphs": [
            "巧畫蛾眉獨出群，當時人道便承恩。",
            "經年不見君王面，落日黃昏空掩門。"
        ],
        "notes": [
            ""
        ],
        "volume": "卷六百六十五",
        "no#": 62
    },
    {
        "title": "涇溪",
        "author": "羅隱",
        "biography": "",
        "paragraphs": [
            "涇溪石險人競懼，終歲不聞傾覆人。",
            "卻是平流無石處，時時聞說有沈淪。"
        ],
        "notes": [
            ""
        ],
        "volume": "卷六百六十五",
        "no#": 63
    },
    {
        "title": "題杜甫集",
        "author": "羅隱",
        "biography": "",
        "paragraphs": [
            "楚水悠悠浸楚亭，楚南天地兩無情。",
            "忍交孫武重泉下，不見時人說用兵。"
        ],
        "notes": [
            ""
        ],
        "volume": "卷六百六十五",
        "no#": 64
    },
    {
        "title": "感弄猴人賜朱紱",
        "author": "羅隱",
        "biography": "",
        "paragraphs": [
            "十二三年就試期，五湖煙月奈相違。",
            "何如買取胡孫弄，一笑君王便著緋。"
        ],
        "notes": [
            ""
        ],
        "volume": "卷六百六十五",
        "no#": 65
    },
    {
        "title": "題磻溪垂釣圖",
        "author": "羅隱",
        "biography": "",
        "paragraphs": [
            "呂望當年展廟謨，直鉤釣國更誰如。",
            "若教生在西湖上，也是須供使宅魚。"
        ],
        "notes": [
            ""
        ],
        "volume": "卷六百六十五",
        "no#": 66
    },
    {
        "title": "春風",
        "author": "羅隱",
        "biography": "",
        "paragraphs": [
            "也知有意吹噓切，爭奈人間善惡分。",
            "但是秕糠微細物，等閒抬舉到青雲。"
        ],
        "notes": [
            ""
        ],
        "volume": "卷六百六十五",
        "no#": 67
    },
    {
        "title": "竹下殘雪",
        "author": "羅隱",
        "biography": "",
        "paragraphs": [
            "牆下濃陰對此君，小山尖險玉為群。",
            "夜來解凍風雖急，不向寒城減一分。"
        ],
        "notes": [
            ""
        ],
        "volume": "卷六百六十五",
        "no#": 68
    },
    {
        "title": "杏花",
        "author": "羅隱",
        "biography": "",
        "paragraphs": [
            "暖氣潛催次第春，梅花已謝杏花新。",
            "半開半落閑園裏，何異榮枯世上人。"
        ],
        "notes": [
            ""
        ],
        "volume": "卷六百六十五",
        "no#": 69
    },
    {
        "title": "鎮海軍所貢",
        "author": "羅隱",
        "biography": "",
        "paragraphs": [
            "簷前飛雪扇前塵，千里移添上苑春。",
            "他日丁甯柿林院，莫宣恩澤與閒人。"
        ],
        "notes": [
            ""
        ],
        "volume": "卷六百六十五",
        "no#": 70
    },
    {
        "title": "席上歌水調",
        "author": "羅隱",
        "biography": "",
        "paragraphs": [
            "餘聲宛宛拂庭梅，通濟渠邊去又回。",
            "若使煬皇魂魄在，為君應合過江來。"
        ],
        "notes": [
            ""
        ],
        "volume": "卷六百六十五",
        "no#": 71
    },
    {
        "title": "題新榜",
        "author": "羅隱",
        "biography": "",
        "paragraphs": [
            "黃土原邊狡兔肥，犬如流電馬如飛。",
            "灞陵老將無功業，猶憶當時夜獵歸。"
        ],
        "notes": [
            ""
        ],
        "volume": "卷六百六十五",
        "no#": 72
    },
    {
        "title": "句",
        "author": "羅隱",
        "biography": "",
        "paragraphs": [
            "夏窗七葉連陰暗。（《游城南記》：杜佑有別墅，",
            "賴家橋上潏河邊。（隱又有城南雜感詩，其題有景星觀、",
            "姚家園、葉家林及此句，今雜感詩亡）",
            "細看月輪真有意，已知青桂近嫦娥。（《曾公類苑》：",
            "裴筠娶簫楚公女，便擢進士，隱詩云云）",
            "一個禰衡容不得，思量黃祖謾英雄。（《吳越備史》：",
            "隱初見錢鏐，懼不見，用遂以所為夏口詩標於卷末云云，",
            "張華謾出如丹語，不及劉侯一紙書。（《鑒戒錄》雲：",
            "鄭畋女喜隱此詩）",
            "山雨霏微宿上亭，雨中因想雨淋鈴。",
            "老僧齋罷關門睡，不管波濤四面生。（金山僧院。",
            "《詩話總龜》）"
        ],
        "notes": [
            ""
        ],
        "volume": "卷六百六十五",
        "no#": 73
    }
]