[
    {
        "title": "公子行",
        "author": "陳羽",
        "biography": "",
        "paragraphs": [
            "金羈白麵郎，何處蹋青來。馬嬌郎半醉，躞蹀望樓臺。",
            "似見樓上人，玲瓏窗戶開。隔花聞一笑，落日不知回。"
        ],
        "notes": [
            ""
        ],
        "volume": "卷三百四十八",
        "no#": 1
    },
    {
        "title": "古意",
        "author": "陳羽",
        "biography": "",
        "paragraphs": [
            "十三學繡羅衣裳，自憐紅袖聞馨香。人言此是嫁時服，",
            "車馬駢闐賀門館，自然不失為公卿。是時妾家猶未貧，",
            "郎家居近禦溝水，豪門客盡躡珠履。雕盤酒器常不幹，",
            "朝參暮拜白玉堂，繡衣著盡黃金縷。妾貌漸衰郎漸薄，",
            "妾年四十絲滿頭，郎年五十封公侯。男兒全盛日忘舊，",
            "歸來略略不相顧，卻令侍婢生光輝。郎恨婦人易衰老，"
        ],
        "notes": [
            ""
        ],
        "volume": "卷三百四十八",
        "no#": 2
    },
    {
        "title": "長相思",
        "author": "陳羽",
        "biography": "",
        "paragraphs": [
            "相思長相思，相思無限極。相思苦相思，相思損容色。",
            "容色真可惜，相思不可徹。日日長相思，相思腸斷絕。",
            "腸斷絕，淚還續，閒人莫作相思曲。"
        ],
        "notes": [
            ""
        ],
        "volume": "卷三百四十八",
        "no#": 3
    },
    {
        "title": "送戴端公赴容州",
        "author": "陳羽",
        "biography": "",
        "paragraphs": [
            "分命諸侯重，葳蕤繡服香。八蠻治險阻，千騎蹋繁霜。",
            "山斷旌旗出，天晴劍佩光。還將小戴禮，遠出化南方。"
        ],
        "notes": [
            ""
        ],
        "volume": "卷三百四十八",
        "no#": 4
    },
    {
        "title": "送殷華之洪州",
        "author": "陳羽",
        "biography": "",
        "paragraphs": [
            "離堂悲楚調，君奏豫章行。愁處雪花白，夢中江水清。",
            "扣船歌月色，避浪宿猿聲。還作經年別，相思湖草生。"
        ],
        "notes": [
            ""
        ],
        "volume": "卷三百四十八",
        "no#": 5
    },
    {
        "title": "春日晴原野望",
        "author": "陳羽",
        "biography": "",
        "paragraphs": [
            "東風吹暖氣，消散入晴天。漸變池塘色，欲生楊柳煙。",
            "蒙茸花向月，潦倒客經年。鄉思應愁望，江湖春水連。"
        ],
        "notes": [
            ""
        ],
        "volume": "卷三百四十八",
        "no#": 6
    },
    {
        "title": "湘妃怨",
        "author": "陳羽",
        "biography": "",
        "paragraphs": [
            "舜欲省蠻陬，南巡非逸遊。九山沉白日，二女泣滄洲。",
            "目極楚雲斷，恨連湘水流。至今聞鼓瑟，咽絕不勝愁。"
        ],
        "notes": [
            ""
        ],
        "volume": "卷三百四十八",
        "no#": 7
    },
    {
        "title": "冬晚送友人使西蕃",
        "author": "陳羽",
        "biography": "",
        "paragraphs": [
            "驛使向天西，巡羌複入氐。玉關晴有雪，砂磧雨無泥。",
            "落淚軍中笛，驚眠塞上雞。逢春鄉思苦，萬里草萋萋。"
        ],
        "notes": [
            ""
        ],
        "volume": "卷三百四十八",
        "no#": 8
    },
    {
        "title": "春園即事",
        "author": "陳羽",
        "biography": "",
        "paragraphs": [
            "水隔群物遠，夜深風起頻。霜中千樹橘，月下五湖人。",
            "聽鶴忽忘寢，見山如得鄰。明年還到此，共看洞庭春。"
        ],
        "notes": [
            ""
        ],
        "volume": "卷三百四十八",
        "no#": 9
    },
    {
        "title": "送友人及第歸江東",
        "author": "陳羽",
        "biography": "",
        "paragraphs": [
            "五陵春色泛花枝，心醉花前遠別離。落羽恥為關右客，",
            "家住洞庭多釣伴，因來相賀話相思。"
        ],
        "notes": [
            ""
        ],
        "volume": "卷三百四十八",
        "no#": 10
    },
    {
        "title": "梓州與溫商夜別",
        "author": "陳羽",
        "biography": "",
        "paragraphs": [
            "鳳凰城裏花時別，玄武江邊月下逢。客舍莫辭先買酒，",
            "明日又行西蜀路，不堪天際遠山重。"
        ],
        "notes": [
            ""
        ],
        "volume": "卷三百四十八",
        "no#": 11
    },
    {
        "title": "長安臥病秋夜言懷",
        "author": "陳羽",
        "biography": "",
        "paragraphs": [
            "九重門鎖禁城秋，月過南宮漸映樓。紫陌夜深槐露滴，",
            "楚客病來鄉思苦，寂寥燈下不勝愁。"
        ],
        "notes": [
            ""
        ],
        "volume": "卷三百四十八",
        "no#": 12
    },
    {
        "title": "喜雪上竇相公",
        "author": "陳羽",
        "biography": "",
        "paragraphs": [
            "千門萬戶雪花浮，點點無聲落瓦溝。全似玉塵銷更積，",
            "平地已沾盈尺潤，年豐須荷富人侯。"
        ],
        "notes": [
            ""
        ],
        "volume": "卷三百四十八",
        "no#": 13
    },
    {
        "title": "宴楊駙馬山亭",
        "author": "陳羽",
        "biography": "",
        "paragraphs": [
            "垂楊拂岸草茸茸，繡戶窗前花影重。鱠下玉盤紅縷細，",
            "落日泛舟同醉處，回潭百丈映千峰。"
        ],
        "notes": [
            ""
        ],
        "volume": "卷三百四十八",
        "no#": 14
    },
    {
        "title": "西蜀送許中庸歸秦赴舉",
        "author": "陳羽",
        "biography": "",
        "paragraphs": [
            "春色華陽國，秦人此別離。驛樓橫水影，鄉路入花枝。",
            "日暖鶯飛好，山晴馬去遲。劍門當石隘，棧閣入雲危。",
            "獨鶴心千里，貧交酒一卮。桂條攀偃蹇，蘭葉藉參差。",
            "旅夢驚蝴蝶，殘芳怨子規。碧霄今夜月，惆悵上峨嵋。"
        ],
        "notes": [
            ""
        ],
        "volume": "卷三百四十八",
        "no#": 15
    },
    {
        "title": "小苑春望宮池柳色",
        "author": "陳羽",
        "biography": "",
        "paragraphs": [
            "宛宛如絲柳，含黃一望新。未成溝上暗，且向日邊春。",
            "嫋娜方遮水，低迷欲醉人。托空芳鬱鬱，逐溜影鱗鱗。",
            "弄水滋宵露，垂枝染夕塵。夾堤連太液，還似映天津。"
        ],
        "notes": [
            ""
        ],
        "volume": "卷三百四十八",
        "no#": 16
    },
    {
        "title": "中秋夜臨鏡湖望月",
        "author": "陳羽",
        "biography": "",
        "paragraphs": [
            "鏡裏秋宵望，湖平月彩深。圓光珠入浦，浮照鵲驚林。",
            "澹動光還碎，嬋娟影不沉。遠時生岸曲，空處落波心。",
            "迥徹輪初滿，孤明魄未侵。桂枝如可折，何惜夜登臨。"
        ],
        "notes": [
            ""
        ],
        "volume": "卷三百四十八",
        "no#": 17
    },
    {
        "title": "江上愁思二首",
        "author": "陳羽",
        "biography": "",
        "paragraphs": [
            "江上翁開門，開門向衰草。只知愁子孫，不覺生涯老。",
            "江上草莖枯，莖枯葉複焦。那堪芳意盡，夜夜沒寒潮。"
        ],
        "notes": [
            ""
        ],
        "volume": "卷三百四十八",
        "no#": 18
    },
    {
        "title": "梁城老人怨",
        "author": "陳羽",
        "biography": "",
        "paragraphs": [
            "朝為耕種人，暮作刀槍鬼。相看父子血，共染城濠水。"
        ],
        "notes": [
            ""
        ],
        "volume": "卷三百四十八",
        "no#": 19
    },
    {
        "title": "送靈一上人",
        "author": "陳羽",
        "biography": "",
        "paragraphs": [
            "十年勞遠別，一笑喜相逢。又上青山去，青山千萬重。"
        ],
        "notes": [
            ""
        ],
        "volume": "卷三百四十八",
        "no#": 20
    },
    {
        "title": "經夫差廟",
        "author": "陳羽",
        "biography": "",
        "paragraphs": [
            "姑蘇城畔千年木，刻作夫差廟裏神。",
            "冠蓋寂寥塵滿室，不知簫鼓樂何人。"
        ],
        "notes": [
            ""
        ],
        "volume": "卷三百四十八",
        "no#": 21
    },
    {
        "title": "九月十日即事",
        "author": "陳羽",
        "biography": "",
        "paragraphs": [
            "漢江天外東流去，巴塞連山萬里秋。",
            "節過重陽人病起，一枝殘菊不勝愁。"
        ],
        "notes": [
            ""
        ],
        "volume": "卷三百四十八",
        "no#": 22
    },
    {
        "title": "夏日宴九華池贈主人",
        "author": "陳羽",
        "biography": "",
        "paragraphs": [
            "池上涼臺五月涼，百花開盡水芝香。",
            "黃金買酒邀詩客，醉倒簷前青玉床。"
        ],
        "notes": [
            ""
        ],
        "volume": "卷三百四十八",
        "no#": 23
    },
    {
        "title": "長安早春言志",
        "author": "陳羽",
        "biography": "",
        "paragraphs": [
            "九衢日暖樹蒼蒼，萬里吳人憶水鄉。",
            "漢主未曾親羽獵，不知將底諫君王。"
        ],
        "notes": [
            ""
        ],
        "volume": "卷三百四十八",
        "no#": 24
    },
    {
        "title": "讀蘇屬國傳",
        "author": "陳羽",
        "biography": "",
        "paragraphs": [
            "天山西北居延海，沙塞重重不見春。",
            "腸斷帝鄉遙望日，節旄零落漢家臣。"
        ],
        "notes": [
            ""
        ],
        "volume": "卷三百四十八",
        "no#": 25
    },
    {
        "title": "吳城覽古",
        "author": "陳羽",
        "biography": "",
        "paragraphs": [
            "吳王舊國水煙空，香徑無人蘭葉紅。",
            "春色似憐歌舞地，年年先發館娃宮。"
        ],
        "notes": [
            ""
        ],
        "volume": "卷三百四十八",
        "no#": 26
    },
    {
        "title": "犍為城下夜泊聞夷歌",
        "author": "陳羽",
        "biography": "",
        "paragraphs": [
            "犍為城下牂牁路，空塚灘西賈客舟。",
            "此夜可憐江上月，夷歌銅鼓不勝愁。"
        ],
        "notes": [
            ""
        ],
        "volume": "卷三百四十八",
        "no#": 27
    },
    {
        "title": "和王中丞使君春日過高評事幽居",
        "author": "陳羽",
        "biography": "",
        "paragraphs": [
            "風光滿路旗幡出，林下高人待使君。",
            "笑藉紫蘭相向醉，野花千樹落紛紛。"
        ],
        "notes": [
            ""
        ],
        "volume": "卷三百四十八",
        "no#": 28
    },
    {
        "title": "和王中丞中和日",
        "author": "陳羽",
        "biography": "",
        "paragraphs": [
            "節應中和天地晴，繁弦疊鼓動高城。",
            "漢家分刺諸侯貴，一曲陽春江水清。"
        ],
        "notes": [
            ""
        ],
        "volume": "卷三百四十八",
        "no#": 29
    },
    {
        "title": "同韋中丞花下夜飲贈歌人",
        "author": "陳羽",
        "biography": "",
        "paragraphs": [
            "銀燭煌煌半醉人，嬌歌宛轉動朱唇。",
            "繁花落盡春風裏，繡被郎官不負春。"
        ],
        "notes": [
            ""
        ],
        "volume": "卷三百四十八",
        "no#": 30
    },
    {
        "title": "若耶溪逢陸澧",
        "author": "陳羽",
        "biography": "",
        "paragraphs": [
            "溪上春晴聊看竹，誰言驛使此相逢。",
            "擔簦躡屐仍多病，笑殺雲間陸士龍。"
        ],
        "notes": [
            ""
        ],
        "volume": "卷三百四十八",
        "no#": 31
    },
    {
        "title": "夜泊荊溪",
        "author": "陳羽",
        "biography": "",
        "paragraphs": [
            "小雪已晴蘆葉暗，長波乍急鶴聲嘶。",
            "孤舟一夜宿流水，眼看山頭月落溪。"
        ],
        "notes": [
            ""
        ],
        "volume": "卷三百四十八",
        "no#": 32
    },
    {
        "title": "南山別僧",
        "author": "陳羽",
        "biography": "",
        "paragraphs": [
            "惆悵人間多別離，梅花滿眼獨行時。",
            "無家度日多為客，欲共山僧何處期。"
        ],
        "notes": [
            ""
        ],
        "volume": "卷三百四十八",
        "no#": 33
    },
    {
        "title": "戲題山居二首",
        "author": "陳羽",
        "biography": "",
        "paragraphs": [
            "雲蓋秋松幽洞近，水穿危石亂山深。",
            "門前自有千竿竹，免向人家看竹林。",
            "雖有柴門長不關，片雲高木共身閑。",
            "猶嫌住久人知處，見欲移居更上山。"
        ],
        "notes": [
            ""
        ],
        "volume": "卷三百四十八",
        "no#": 34
    },
    {
        "title": "山中秋夜喜周士閑見過",
        "author": "陳羽",
        "biography": "",
        "paragraphs": [
            "青山高處上不易，白雲深處行亦難。",
            "留君不宿對秋月，莫厭山空泉石寒。"
        ],
        "notes": [
            ""
        ],
        "volume": "卷三百四十八",
        "no#": 35
    },
    {
        "title": "過櫟陽山溪",
        "author": "陳羽",
        "biography": "",
        "paragraphs": [
            "眾草穿沙芳色齊，蹋莎行草過春溪。",
            "閑雲相引上山去，人到山頭雲卻低。"
        ],
        "notes": [
            ""
        ],
        "volume": "卷三百四十八",
        "no#": 36
    },
    {
        "title": "姑蘇台懷古",
        "author": "陳羽",
        "biography": "",
        "paragraphs": [
            "憶昔吳王爭霸日，歌鐘滿地上高臺。",
            "三千宮女看花處，人盡台崩花自開。"
        ],
        "notes": [
            ""
        ],
        "volume": "卷三百四十八",
        "no#": 37
    },
    {
        "title": "將歸舊山留別",
        "author": "陳羽",
        "biography": "",
        "paragraphs": [
            "相共游梁今獨還，異鄉搖落憶空山。",
            "信陵死後無公子，徒向夷門學抱關。"
        ],
        "notes": [
            ""
        ],
        "volume": "卷三百四十八",
        "no#": 38
    },
    {
        "title": "遊洞靈觀",
        "author": "陳羽",
        "biography": "",
        "paragraphs": [
            "初訪西城禮少君，獨行深入洞天雲。",
            "風吹青桂寒花落，香繞仙壇處處聞。"
        ],
        "notes": [
            ""
        ],
        "volume": "卷三百四十八",
        "no#": 39
    },
    {
        "title": "旅次沔陽，聞克復，而用師者窮兵黷武，因書簡之",
        "author": "陳羽",
        "biography": "",
        "paragraphs": [
            "江上煙消漢水清，王師大破綠林兵。",
            "干戈用盡人成血，韓信空傳壯士名。"
        ],
        "notes": [
            ""
        ],
        "volume": "卷三百四十八",
        "no#": 40
    },
    {
        "title": "湘君祠",
        "author": "陳羽",
        "biography": "",
        "paragraphs": [
            "二妃怨處雲沉沉，二妃哭處湘水深。",
            "商人酒滴廟前草，蕭索風生斑竹林。"
        ],
        "notes": [
            ""
        ],
        "volume": "卷三百四十八",
        "no#": 41
    },
    {
        "title": "送辛吉甫常州覲省",
        "author": "陳羽",
        "biography": "",
        "paragraphs": [
            "西去蘭陵家不遠，到家還及采蘭時。",
            "新年送客我為客，惆悵門前黃柳絲。"
        ],
        "notes": [
            ""
        ],
        "volume": "卷三百四十八",
        "no#": 42
    },
    {
        "title": "題舞花山大師遺居",
        "author": "陳羽",
        "biography": "",
        "paragraphs": [
            "西過流沙歸路長，一生遺跡在東方。",
            "空堂寂寞閉燈影，風動四山松柏香。"
        ],
        "notes": [
            ""
        ],
        "volume": "卷三百四十八",
        "no#": 43
    },
    {
        "title": "廣陵秋夜對月即事",
        "author": "陳羽",
        "biography": "",
        "paragraphs": [
            "霜落寒空月上樓，月中歌吹滿揚州。",
            "相看醉舞倡樓月，不覺隋家陵樹秋。"
        ],
        "notes": [
            ""
        ],
        "volume": "卷三百四十八",
        "no#": 44
    },
    {
        "title": "早秋滻水送人歸越",
        "author": "陳羽",
        "biography": "",
        "paragraphs": [
            "涼葉蕭蕭生遠風，曉鴉飛度望春宮。",
            "越人歸去一搖首，腸斷馬嘶秋水東。"
        ],
        "notes": [
            ""
        ],
        "volume": "卷三百四十八",
        "no#": 45
    },
    {
        "title": "小江驛送陸侍禦歸湖上山",
        "author": "陳羽",
        "biography": "",
        "paragraphs": [
            "鶴唳天邊秋水空，荻花蘆葉起西風。",
            "今夜渡江何處宿，會稽山在月明中。"
        ],
        "notes": [
            ""
        ],
        "volume": "卷三百四十八",
        "no#": 46
    },
    {
        "title": "送李德輿歸穿石洞山居",
        "author": "陳羽",
        "biography": "",
        "paragraphs": [
            "烏巾年少歸何處，一片彩霞仙洞中。",
            "惆悵別時花似雪，行人不肯醉春風。"
        ],
        "notes": [
            ""
        ],
        "volume": "卷三百四十八",
        "no#": 47
    },
    {
        "title": "酬幽居閑上人喜及第後見贈",
        "author": "陳羽",
        "biography": "",
        "paragraphs": [
            "九霄心在勞相問，四十年間豈足驚。",
            "風動自然雲出岫，高僧不用笑浮生。"
        ],
        "notes": [
            ""
        ],
        "volume": "卷三百四十八",
        "no#": 48
    },
    {
        "title": "洛下贈徹公",
        "author": "陳羽",
        "biography": "",
        "paragraphs": [
            "天竺沙門洛下逢，請為同社笑相容。",
            "支頤忽望碧雲裏，心愛嵩山第幾重。"
        ],
        "notes": [
            ""
        ],
        "volume": "卷三百四十八",
        "no#": 49
    },
    {
        "title": "觀朱舍人歸葬吳中",
        "author": "陳羽",
        "biography": "",
        "paragraphs": [
            "翩翩絳旐寒流上，行引東歸萬里魂。",
            "幾處州人臨水哭，共看遺草有王言。"
        ],
        "notes": [
            ""
        ],
        "volume": "卷三百四十八",
        "no#": 50
    },
    {
        "title": "題清鏡寺留別",
        "author": "陳羽",
        "biography": "",
        "paragraphs": [
            "路入千山愁自知，雪花撩亂壓松枝。",
            "世人並道離別苦，誰信山僧輕別離。"
        ],
        "notes": [
            ""
        ],
        "volume": "卷三百四十八",
        "no#": 51
    },
    {
        "title": "從軍行",
        "author": "陳羽",
        "biography": "",
        "paragraphs": [
            "海畔風吹凍泥裂，枯桐葉落枝梢折。",
            "橫笛聞聲不見人，紅旗直上天山雪。"
        ],
        "notes": [
            ""
        ],
        "volume": "卷三百四十八",
        "no#": 52
    },
    {
        "title": "宿淮陰作",
        "author": "陳羽",
        "biography": "",
        "paragraphs": [
            "秋燈點點淮陰市，楚客聯檣宿淮水。",
            "夜深風起魚鱉腥，韓信祠堂明月裏。"
        ],
        "notes": [
            ""
        ],
        "volume": "卷三百四十八",
        "no#": 53
    },
    {
        "title": "春日南山行",
        "author": "陳羽",
        "biography": "",
        "paragraphs": [
            "處處看山不可行，野花相向笑無成。",
            "長嫌為客過州縣，漸被時人識姓名。"
        ],
        "notes": [
            ""
        ],
        "volume": "卷三百四十八",
        "no#": 54
    },
    {
        "title": "步虛詞二首",
        "author": "陳羽",
        "biography": "",
        "paragraphs": [
            "漢武清齋讀鼎書，太官扶上畫雲車。",
            "壇上月明宮殿閉，仰看星斗禮空虛。",
            "樓殿層層阿母家，昆侖山頂駐紅霞。",
            "笙歌出見穆天子，相引笑看琪樹花。"
        ],
        "notes": [
            ""
        ],
        "volume": "卷三百四十八",
        "no#": 55
    },
    {
        "title": "襄陽過孟浩然舊居",
        "author": "陳羽",
        "biography": "",
        "paragraphs": [
            "襄陽城郭春風起，漢水東流去不還。",
            "孟子死來江樹老，煙霞猶在鹿門山。"
        ],
        "notes": [
            ""
        ],
        "volume": "卷三百四十八",
        "no#": 56
    },
    {
        "title": "送友人游嵩山",
        "author": "陳羽",
        "biography": "",
        "paragraphs": [
            "嵩山歸路繞天壇，雪影松聲滿穀寒。",
            "君見九龍潭上月，莫辭清夜訪袁安。"
        ],
        "notes": [
            ""
        ],
        "volume": "卷三百四十八",
        "no#": 57
    },
    {
        "title": "伏翼西洞送夏方慶",
        "author": "陳羽",
        "biography": "",
        "paragraphs": [
            "洞裏春晴花正開，看花出洞幾時回。",
            "殷勤好去武陵客，莫引世人相逐來。"
        ],
        "notes": [
            ""
        ],
        "volume": "卷三百四十八",
        "no#": 58
    },
    {
        "title": "贈人",
        "author": "陳羽",
        "biography": "",
        "paragraphs": [
            "或棹孤舟或杖藜，尋常適意釣長溪。",
            "草堂竹徑在何處，落日孤煙寒渚西。"
        ],
        "notes": [
            ""
        ],
        "volume": "卷三百四十八",
        "no#": 59
    },
    {
        "title": "句",
        "author": "陳羽",
        "biography": "",
        "paragraphs": [
            "稚子新能編筍笠，山妻舊解補荷衣。秋山隔岸清猿叫，"
        ],
        "notes": [
            ""
        ],
        "volume": "卷三百四十八",
        "no#": 60
    }
]