[
    {
        "title": "古意",
        "author": "賈島",
        "biography": "",
        "paragraphs": [
            "碌碌複碌碌，百年雙轉轂。志士終夜心，良馬白日足。",
            "俱為不等閒，誰是知音目。眼中兩行淚，曾吊三獻玉。"
        ],
        "notes": [
            ""
        ],
        "volume": "卷五百七十一",
        "no#": 1
    },
    {
        "title": "望山",
        "author": "賈島",
        "biography": "",
        "paragraphs": [
            "南山三十裏，不見逾一旬。冒雨時立望，望之如朋親。",
            "虯龍一掬波，洗蕩千萬春。日日雨不斷，愁殺望山人。",
            "天事不可長，勁風來如奔。陰霪一以掃，浩翠寫國門。",
            "長安百萬家，家家張屏新。誰家最好山，我願為其鄰。"
        ],
        "notes": [
            ""
        ],
        "volume": "卷五百七十一",
        "no#": 2
    },
    {
        "title": "北嶽廟",
        "author": "賈島",
        "biography": "",
        "paragraphs": [
            "天地有五嶽，恒岳居其北。岩巒疊萬重，詭怪浩難測。",
            "人來不敢入，祠宇白日黑。有時起霖雨，一灑天地德。",
            "神兮安在哉，永康我王國。"
        ],
        "notes": [
            ""
        ],
        "volume": "卷五百七十一",
        "no#": 3
    },
    {
        "title": "朝饑",
        "author": "賈島",
        "biography": "",
        "paragraphs": [
            "市中有樵山，此舍朝無煙。井底有甘泉，釜中乃空然。",
            "我要見白日，雪來塞青天。坐聞西床琴，凍折兩三弦。",
            "饑莫詣他門，古人有拙言。"
        ],
        "notes": [
            ""
        ],
        "volume": "卷五百七十一",
        "no#": 4
    },
    {
        "title": "哭盧仝",
        "author": "賈島",
        "biography": "",
        "paragraphs": [
            "賢人無官死，不親者亦悲。空令古鬼哭，更得新鄰比。",
            "平生四十年，惟著白布衣。天子未辟召，地府誰來追。",
            "長安有交友，托孤遽棄移。塚側志石短，文字行參差。",
            "無錢買松栽，自生蒿草枝。在日贈我文，淚流把讀時。",
            "從茲加敬重，深藏恐失遺。"
        ],
        "notes": [
            ""
        ],
        "volume": "卷五百七十一",
        "no#": 5
    },
    {
        "title": "劍客",
        "author": "賈島",
        "biography": "",
        "paragraphs": [
            "十年磨一劍，霜刃未曾試。今日把似君，誰為不平事。"
        ],
        "notes": [
            ""
        ],
        "volume": "卷五百七十一",
        "no#": 6
    },
    {
        "title": "口號",
        "author": "賈島",
        "biography": "",
        "paragraphs": [
            "中夜忽自起，汲此百尺泉。林木含白露，星斗在青天。"
        ],
        "notes": [
            ""
        ],
        "volume": "卷五百七十一",
        "no#": 7
    },
    {
        "title": "寄遠",
        "author": "賈島",
        "biography": "",
        "paragraphs": [
            "別腸多鬱紆，豈能肥肌膚。始知相結密，不及相結疏。",
            "疏別恨應少，密離恨難袪。門前南流水，中有北飛魚。",
            "魚飛向北海，可以寄遠書。不惜寄遠書，故人今在無。",
            "況此數尺身，阻彼萬里途。自非日月光，難以知子軀。"
        ],
        "notes": [
            ""
        ],
        "volume": "卷五百七十一",
        "no#": 8
    },
    {
        "title": "齋中",
        "author": "賈島",
        "biography": "",
        "paragraphs": [
            "眈靜非謬為，本性實疏索。齋中一就枕，不覺白日落。",
            "低扉礙軒轡，寡德謝接諾。叢菊在牆陰，秋窮未開萼。",
            "所餐類病馬，動影似移嶽。欲駐迫逃衰，豈殊辭綆縛。",
            "已見飽時雨，應豐蔬與藥。"
        ],
        "notes": [
            ""
        ],
        "volume": "卷五百七十一",
        "no#": 9
    },
    {
        "title": "感秋",
        "author": "賈島",
        "biography": "",
        "paragraphs": [
            "商氣颯已來，歲華又虛擲。朝雲藏奇峰，暮雨灑疏滴。",
            "幾蜩嘿涼葉，數蛩思陰壁。落日空館中，歸心遠山碧。",
            "昔人多秋感，今人何異昔。四序馳百年，玄發坐成白。",
            "喧喧徇聲利，擾擾同轍跡。儻無世上懷，去偃松下石。"
        ],
        "notes": [
            ""
        ],
        "volume": "卷五百七十一",
        "no#": 10
    },
    {
        "title": "玩月",
        "author": "賈島",
        "biography": "",
        "paragraphs": [
            "寒月破東北，賈生立西南。西南立倚何，立倚青青杉。",
            "近月有數星，星名未詳諳。但愛杉倚月，我倚杉為三。",
            "月乃不上杉，上杉難相參。眙愕子細視，睛瞳桂枝劖。",
            "目常有熱疾，久視無煩炎。以手捫衣裳，零露已濡沾。",
            "久立雙足凍，時向股髀淹。立久病足折，兀然黐膠粘。",
            "他人應已睡，轉喜此景恬。此景亦胡及，而我苦淫耽。",
            "無異市井人，見金不知廉。不知此夜中，幾人同無厭。",
            "待得上頂看，未擬歸枕函。強步望寢齋，步步情不堪。",
            "步到竹叢西，東望如隔簾。卻坐竹叢外，清思刮幽潛。",
            "量知愛月人，身願化為蟾。"
        ],
        "notes": [
            ""
        ],
        "volume": "卷五百七十一",
        "no#": 11
    },
    {
        "title": "辭二知己",
        "author": "賈島",
        "biography": "",
        "paragraphs": [
            "一雙千歲鶴，立別孤翔鴻。波島忽已暮，海雨寒濛濛。",
            "離人聞美彈，亦與哀彈同。況茲切切弄，繞彼行行躬。",
            "雲飛北嶽碧，火息西山紅。何以代遠誠，折芳臘雪中。"
        ],
        "notes": [
            ""
        ],
        "volume": "卷五百七十一",
        "no#": 12
    },
    {
        "title": "義雀行和朱評事",
        "author": "賈島",
        "biography": "",
        "paragraphs": [
            "玄鳥雄雌俱，春雷驚蟄餘。口銜黃河泥，空即翔天隅。",
            "一夕皆莫歸，嘵嘵遺眾雛。雙雀抱仁義，哺食勞劬劬。",
            "雛既邐迤飛，雲間聲相呼。燕雀雖微類，感愧誠不殊。",
            "禽賢難自彰，幸得主人書。"
        ],
        "notes": [
            ""
        ],
        "volume": "卷五百七十一",
        "no#": 13
    },
    {
        "title": "宿懸泉驛",
        "author": "賈島",
        "biography": "",
        "paragraphs": [
            "曉行瀝水樓，暮到懸泉驛。林月值雲遮，山燈照愁寂。"
        ],
        "notes": [
            ""
        ],
        "volume": "卷五百七十一",
        "no#": 14
    },
    {
        "title": "辯士",
        "author": "賈島",
        "biography": "",
        "paragraphs": [
            "辯士多毀訾，不聞談己非。猛虎恣殺暴，未嘗齧妻兒。",
            "此理天所感，所感當問誰。求食飼雛禽，吐出美言詞。",
            "善哉君子人，揚光掩瑕玼。"
        ],
        "notes": [
            ""
        ],
        "volume": "卷五百七十一",
        "no#": 15
    },
    {
        "title": "不欺",
        "author": "賈島",
        "biography": "",
        "paragraphs": [
            "上不欺星辰，下不欺鬼神。知心兩如此，然後何所陳。",
            "食魚味在鮮，食蓼味在辛。掘井須到流，結交須到頭。",
            "此語誠不謬，敵君三萬秋。"
        ],
        "notes": [
            ""
        ],
        "volume": "卷五百七十一",
        "no#": 16
    },
    {
        "title": "絕句",
        "author": "賈島",
        "biography": "",
        "paragraphs": [
            "海底有明月，圓於天上輪。得之一寸光，可買千里春。"
        ],
        "notes": [
            ""
        ],
        "volume": "卷五百七十一",
        "no#": 17
    },
    {
        "title": "寓興",
        "author": "賈島",
        "biography": "",
        "paragraphs": [
            "莫居暗室中，開目閉目同。莫趨碧霄路，容飛不容步。",
            "暗室未可居，碧霄未可趨。勸君跨仙鶴，日下雲為衢。"
        ],
        "notes": [
            ""
        ],
        "volume": "卷五百七十一",
        "no#": 18
    },
    {
        "title": "游仙",
        "author": "賈島",
        "biography": "",
        "paragraphs": [
            "借得孤鶴騎，高近金烏飛。掬河洗老貌，照月生光輝。",
            "天中鶴路直，天盡鶴一息。歸來不騎鶴，身自有羽翼。",
            "若人無仙骨，芝朮徒煩食。"
        ],
        "notes": [
            ""
        ],
        "volume": "卷五百七十一",
        "no#": 19
    },
    {
        "title": "枕上吟",
        "author": "賈島",
        "biography": "",
        "paragraphs": [
            "夜長憶白日，枕上吟千詩。何當苦寒氣，忽被東風吹。",
            "冰開魚龍別，天波殊路岐。"
        ],
        "notes": [
            ""
        ],
        "volume": "卷五百七十一",
        "no#": 20
    },
    {
        "title": "雙魚謠",
        "author": "賈島",
        "biography": "",
        "paragraphs": [
            "天河墮雙魴，飛我庭中央。掌握尺餘雪，劈開腸有璜。",
            "見令饞舌短，烹繞鄰舍香。一得古詩字，與玉含異藏。"
        ],
        "notes": [
            ""
        ],
        "volume": "卷五百七十一",
        "no#": 21
    },
    {
        "title": "易水懷古",
        "author": "賈島",
        "biography": "",
        "paragraphs": [
            "荊卿重虛死，節烈書前史。我歎方寸心，誰論一時事。",
            "至今易水橋，寒風兮蕭蕭。易水流得盡，荊卿名不消。"
        ],
        "notes": [
            ""
        ],
        "volume": "卷五百七十一",
        "no#": 22
    },
    {
        "title": "早起",
        "author": "賈島",
        "biography": "",
        "paragraphs": [
            "北客入西京，北雁再離北。秋寢獨前興，天梭星落織。",
            "耽玩餘恬爽，顧盼輕痾力。旅途少顏盡，明鏡勸仙食。",
            "出門路縱橫，張家路最直。昨夜夢見書，張家廳上壁。"
        ],
        "notes": [
            ""
        ],
        "volume": "卷五百七十一",
        "no#": 23
    },
    {
        "title": "客喜",
        "author": "賈島",
        "biography": "",
        "paragraphs": [
            "客喜非實喜，客悲非實悲。百回信到家，未當身一歸。",
            "未歸長嗟愁，嗟愁填中懷。開口吐愁聲，還卻入耳來。",
            "常恐淚滴多，自損兩目輝。鬢邊雖有絲，不堪織寒衣。"
        ],
        "notes": [
            ""
        ],
        "volume": "卷五百七十一",
        "no#": 24
    },
    {
        "title": "延壽裏精舍寓居",
        "author": "賈島",
        "biography": "",
        "paragraphs": [
            "旅托避華館，荒樓遂愚慵。短庭無繁植，珍果春亦濃。",
            "側廬廢扃樞，纖魄時臥逢。耳目乃鄽井，肺肝即岩峰。",
            "汲泉飲酌餘，見我閒靜容。霜蹊猶舒英，寒蝶斷來蹤。",
            "雙履與誰逐，一尋青瘦筇。"
        ],
        "notes": [
            ""
        ],
        "volume": "卷五百七十一",
        "no#": 25
    },
    {
        "title": "贈智朗禪師",
        "author": "賈島",
        "biography": "",
        "paragraphs": [
            "上人分明見，玉兔潭底沒。上人光慘貌，古來恨峭發。",
            "涕辭孔顏廟，笑訪禪寂室。步隨青山影，坐學白塔骨。",
            "解聽無弄琴，不禮有身佛。欲問師何之，忽與我相別。",
            "率賦贈遠言，言慚非子曰。"
        ],
        "notes": [
            ""
        ],
        "volume": "卷五百七十一",
        "no#": 26
    },
    {
        "title": "送沈秀才下第東歸",
        "author": "賈島",
        "biography": "",
        "paragraphs": [
            "曲言惡者誰，悅耳如彈絲。直言好者誰，刺耳如長錐。",
            "沈生才俊秀，心腸無邪欺。君子忌苟合，擇交如求師。",
            "毀出疾夫口，騰入禮部闈。下第子不恥，遺才人恥之。",
            "東歸家室遠，掉轡時參差。浙雲近吳見，汴柳接楚垂。",
            "明年春光別，回首不復疑。"
        ],
        "notes": [
            ""
        ],
        "volume": "卷五百七十一",
        "no#": 27
    },
    {
        "title": "酬棲上人",
        "author": "賈島",
        "biography": "",
        "paragraphs": [
            "夜久城館閑，情幽出在山。新月有微輝，朗朗空庭間。",
            "處世雖識機，伊余多掩關。松姿度臘見，籬藥知春還。",
            "靜覽冰雪詞，厚為酬贈顏。東林有躑躅，脫屣期共攀。"
        ],
        "notes": [
            ""
        ],
        "volume": "卷五百七十一",
        "no#": 28
    },
    {
        "title": "冬月長安雨中見終南雪",
        "author": "賈島",
        "biography": "",
        "paragraphs": [
            "秋節新已盡，雨疏露山雪。西峰稍覺明，殘滴猶未絕。",
            "氣侵瀑布水，凍著白雲穴。今朝灞滻雁，何夕瀟湘月。",
            "想彼石房人，對雪扉不閉。"
        ],
        "notes": [
            ""
        ],
        "volume": "卷五百七十一",
        "no#": 29
    },
    {
        "title": "寄孟協律",
        "author": "賈島",
        "biography": "",
        "paragraphs": [
            "我有吊古泣，不泣向路岐。揮淚灑暮天，滴著桂樹枝。",
            "別後冬節至，離心北風吹。坐孤雪扉夕，泉落石橋時。",
            "不驚猛虎嘯，難辱君子詞。欲酬空覺老，無以堪遠持。",
            "岧嶢倚角窗，王屋懸清思。"
        ],
        "notes": [
            ""
        ],
        "volume": "卷五百七十一",
        "no#": 30
    },
    {
        "title": "和劉涵",
        "author": "賈島",
        "biography": "",
        "paragraphs": [
            "京官始雲滿，野人依舊閑。閉扉一畝居，中有古風還。",
            "市井日已午，幽窗夢南山。喬木覆北齋，有鳥鳴其間。",
            "前日遠嶽僧，來時與開關。新題驚我瘦，窺鏡見醜顏。",
            "陶情惜清澹，此意複誰攀。"
        ],
        "notes": [
            ""
        ],
        "volume": "卷五百七十一",
        "no#": 31
    },
    {
        "title": "明月山懷獨孤崇魚琢",
        "author": "賈島",
        "biography": "",
        "paragraphs": [
            "明月長在目，明月長在心。在心複在目，何得稀去尋。",
            "試望明月人，孟夏樹蔽岑。想彼歎此懷，樂喧忘幽林。",
            "鄉本北嶽外，悔恨東夷深。願縮地脈還，豈待天恩臨。",
            "非不渴隱秀，卻嫌他事侵。或雲岳樓鐘，來繞草堂吟。",
            "當從令尹後，再往步柏林。"
        ],
        "notes": [
            ""
        ],
        "volume": "卷五百七十一",
        "no#": 32
    },
    {
        "title": "投張太祝",
        "author": "賈島",
        "biography": "",
        "paragraphs": [
            "風骨高更老，向春初陽葩。泠泠月下韻，一一落海涯。",
            "有子不敢和，一聽千歎嗟。身臥東北泥，魂掛西南霞。",
            "手把一枝栗，往輕覺程賒。水天朔方色，暖日嵩根花。",
            "達閑幽棲山，遣尋種藥家。欲買雙瓊瑤，慚無一木瓜。"
        ],
        "notes": [
            ""
        ],
        "volume": "卷五百七十一",
        "no#": 33
    },
    {
        "title": "詠韓氏二子",
        "author": "賈島",
        "biography": "",
        "paragraphs": [
            "千岩一尺璧，八月十五夕。清露墮桂花，白鳥舞虛碧。"
        ],
        "notes": [
            ""
        ],
        "volume": "卷五百七十一",
        "no#": 34
    },
    {
        "title": "送別",
        "author": "賈島",
        "biography": "",
        "paragraphs": [
            "丈夫未得意，行行且低眉。素琴彈複彈，會有知音知。"
        ],
        "notes": [
            ""
        ],
        "volume": "卷五百七十一",
        "no#": 35
    },
    {
        "title": "攜新文詣張籍韓愈途中成",
        "author": "賈島",
        "biography": "",
        "paragraphs": [
            "袖有新成詩，欲見張韓老。青竹未生翼，一步萬里道。",
            "仰望青冥天，雲雪壓我腦。失卻終南山，惆悵滿懷抱。",
            "安得西北風，身願變蓬草。地只聞此語，突出驚我倒。"
        ],
        "notes": [
            ""
        ],
        "volume": "卷五百七十一",
        "no#": 36
    },
    {
        "title": "上谷送客游江湖",
        "author": "賈島",
        "biography": "",
        "paragraphs": [
            "莫歎迢遞分，何殊咫尺別。江樓到夜登，還見南台月。"
        ],
        "notes": [
            ""
        ],
        "volume": "卷五百七十一",
        "no#": 37
    },
    {
        "title": "重酬姚少府",
        "author": "賈島",
        "biography": "",
        "paragraphs": [
            "隙月斜枕旁，諷詠夏貽什。如今何時節，蟲虺亦已蟄。",
            "答遲禮涉傲，抱疾思加澀。僕本胡為者，銜肩貢客集。",
            "茫然九州內，譬如一錐立。欺暗少此懷，自明曾瀝泣。",
            "量無趫勇士，誠欲戈矛戢。原閣期躋攀，潭舫偶俱入。",
            "深齋竹木合，畢夕風雨急。俸利沐均分，價稱煩噓噏。",
            "百篇見刪罷，一命嗟未及。滄浪愚將還，知音激所習。"
        ],
        "notes": [
            ""
        ],
        "volume": "卷五百七十一",
        "no#": 38
    },
    {
        "title": "投孟郊",
        "author": "賈島",
        "biography": "",
        "paragraphs": [
            "月中有孤芳，天下聆熏風。江南有高唱，海北初來通。",
            "容飄清冷餘，自蘊襟抱中。止息乃流溢，推尋卻冥蒙。",
            "我知雪山子，謁彼偈句空。必竟獲所實，爾焉遂深衷。",
            "錄之孤燈前，猶恨百首終。一吟動狂機，萬疾辭頑躬。",
            "生平面未交，永夕夢輒同。敘詰誰君師，詎言無吾宗。",
            "餘求履其跡，君曰可但攻。啜波腸易飽，揖險神難從。",
            "前歲曾入洛，差池阻從龍。萍家複從趙，雲思長縈縈。",
            "嵩海每可詣，長途追再窮。原傾肺腸事，盡入焦梧桐。"
        ],
        "notes": [
            ""
        ],
        "volume": "卷五百七十一",
        "no#": 39
    },
    {
        "title": "代邊將",
        "author": "賈島",
        "biography": "",
        "paragraphs": [
            "持戈簇邊日，戰罷浮雲收。露草泣寒霽，夜泉鳴隴頭。",
            "三尺握中鐵，氣沖星斗牛。報國不拘貴，憤將平虜讎。"
        ],
        "notes": [
            ""
        ],
        "volume": "卷五百七十一",
        "no#": 40
    },
    {
        "title": "寄劉棲楚",
        "author": "賈島",
        "biography": "",
        "paragraphs": [
            "趨走與偃臥，去就自殊分。當窗一重樹，上有萬里雲。",
            "離披不相顧，仿佛類人群。友生去更遠，來書絕如焚。",
            "蟬吟我為聽，我歌蟬豈聞。歲暮儻旋歸，晤言桂氛氳。"
        ],
        "notes": [
            ""
        ],
        "volume": "卷五百七十一",
        "no#": 41
    },
    {
        "title": "寄丘儒",
        "author": "賈島",
        "biography": "",
        "paragraphs": [
            "地近輕數見，地遠重一面。一面如何重，重甚珍寶片。",
            "自經失歡笑，幾度騰霜霰。此心鎮懸懸，天象固回轉。",
            "長安秋風高，子在東甸縣。儀形信寂蔑，風雨豈乖間。",
            "憑人報消息，何易憑筆硯。俱不盡我心，終須對君宴。"
        ],
        "notes": [
            ""
        ],
        "volume": "卷五百七十一",
        "no#": 42
    },
    {
        "title": "送陳商",
        "author": "賈島",
        "biography": "",
        "paragraphs": [
            "古道長荊棘，新岐路交橫。君於荒榛中，尋得古轍行。",
            "足踏聖人路，貌端禪士形。我曾接夜談，似聽講一經。",
            "聯翩曾數舉，昨登高第名。釜底絕煙火，曉行皇帝京。",
            "上客遠府游，主人須目明。青雲別青山，何日複可升。"
        ],
        "notes": [
            ""
        ],
        "volume": "卷五百七十一",
        "no#": 43
    },
    {
        "title": "送張校書季霞",
        "author": "賈島",
        "biography": "",
        "paragraphs": [
            "從京去容州，馬在船上多。容州幾千里，直傍青天涯。",
            "掌記試校書，未稱高詞華。義往不可屈，出家如入家。",
            "城市七月初，熱與夏未差。餞君到野地，秋涼滿山坡。",
            "南境異北候，風起無塵沙。秦吟宿楚澤，海酒落桂花。",
            "暫醉即還醒，彼土生桂茶。"
        ],
        "notes": [
            ""
        ],
        "volume": "卷五百七十一",
        "no#": 44
    },
    {
        "title": "寄友人",
        "author": "賈島",
        "biography": "",
        "paragraphs": [
            "同人半年別，一別寂來音。賴有別時文，相思時一吟。",
            "我常倦投跡，君亦知此衿。筆硯且勿棄，蘇張曾陸沉。",
            "但存舌在口，當冀身遂心。君看明月夜，松桂寒森森。"
        ],
        "notes": [
            ""
        ],
        "volume": "卷五百七十一",
        "no#": 45
    },
    {
        "title": "答王參",
        "author": "賈島",
        "biography": "",
        "paragraphs": [
            "寸晷不相待，四時互如競。客思先覺秋，蟲聲苦知暝。",
            "霜松積舊翠，露月團如鏡。詩負屬景同，琴孤坐堂聽。",
            "相期黃菊節，別約紅桃徑。每把式微篇，臨風一長詠。"
        ],
        "notes": [
            ""
        ],
        "volume": "卷五百七十一",
        "no#": 46
    },
    {
        "title": "延康吟",
        "author": "賈島",
        "biography": "",
        "paragraphs": [
            "寄居延壽裏，為與延康鄰。不愛延康裏，愛此裏中人。",
            "人非十年故，人非九族親。人有不朽語，得之煙山春。"
        ],
        "notes": [
            ""
        ],
        "volume": "卷五百七十一",
        "no#": 47
    },
    {
        "title": "戲贈友人",
        "author": "賈島",
        "biography": "",
        "paragraphs": [
            "一日不作詩，心源如廢井。筆硯為轆轤，吟詠作縻綆。",
            "朝來重汲引，依舊得清冷。書贈同懷人，詞中多苦辛。"
        ],
        "notes": [
            ""
        ],
        "volume": "卷五百七十一",
        "no#": 48
    },
    {
        "title": "寓興",
        "author": "賈島",
        "biography": "",
        "paragraphs": [
            "真集道方至，貌殊妒還多。山泉入城池，自然生渾波。",
            "今時出古言，在眾翻為訛。有琴含正韻，知音者如何。",
            "一生足感激，世言忽嵯峨。不得市井味，思響吾岩阿。",
            "浮華豈我事，日月徒蹉跎。曠哉潁陽風，千載無其他。"
        ],
        "notes": [
            ""
        ],
        "volume": "卷五百七十一",
        "no#": 49
    },
    {
        "title": "懷鄭從志",
        "author": "賈島",
        "biography": "",
        "paragraphs": [
            "西風吹陰雲，雨雪半夜收。忽憶天涯人，起看鬥與牛。",
            "故人別二年，我意如百秋。音信兩杳杳，誰雲昔綢繆。",
            "平明一封書，寄向東北舟。翩翩春歸鳥，會自為匹儔。"
        ],
        "notes": [
            ""
        ],
        "volume": "卷五百七十一",
        "no#": 50
    },
    {
        "title": "易州登龍興寺樓望郡北高峰",
        "author": "賈島",
        "biography": "",
        "paragraphs": [
            "郡北最高峰，巉岩絕雲路。朝來上樓望，稍覺得幽趣。",
            "朦朧碧煙裏，群嶺若相附。何時一登陟，萬物皆下顧。"
        ],
        "notes": [
            ""
        ],
        "volume": "卷五百七十一",
        "no#": 51
    },
    {
        "title": "送鄭山人游江湖",
        "author": "賈島",
        "biography": "",
        "paragraphs": [
            "南游衡嶽上，東往天臺裏。足躡華頂峰，目觀滄海水。"
        ],
        "notes": [
            ""
        ],
        "volume": "卷五百七十一",
        "no#": 52
    },
    {
        "title": "就峰公宿",
        "author": "賈島",
        "biography": "",
        "paragraphs": [
            "河出鳥宿後，螢火白露中。上人坐不倚，共我論量空。",
            "殘月華晻曖，遠水響玲瓏。爾時無了夢，茲宵方未窮。"
        ],
        "notes": [
            ""
        ],
        "volume": "卷五百七十一",
        "no#": 53
    },
    {
        "title": "劉景陽東齋",
        "author": "賈島",
        "biography": "",
        "paragraphs": [
            "松陰連竹影，中有蕪苔井。清風此地多，白日空自永。",
            "景陽公幹孫，詩句得真景。勸我不須歸，月出東齋靜。"
        ],
        "notes": [
            ""
        ],
        "volume": "卷五百七十一",
        "no#": 54
    },
    {
        "title": "對菊",
        "author": "賈島",
        "biography": "",
        "paragraphs": [
            "九日不出門，十日見黃菊。灼灼尚繁英，美人無消息。"
        ],
        "notes": [
            ""
        ],
        "volume": "卷五百七十一",
        "no#": 55
    },
    {
        "title": "送集文上人游方",
        "author": "賈島",
        "biography": "",
        "paragraphs": [
            "來從道陵井，雙木溪邊會。分首芳草時，遠意青天外。",
            "此游詣幾岳，嵩華衡恒泰。"
        ],
        "notes": [
            ""
        ],
        "volume": "卷五百七十一",
        "no#": 56
    },
    {
        "title": "題岸上人郡內閒居",
        "author": "賈島",
        "biography": "",
        "paragraphs": [
            "靜向方寸求，不居山嶂幽。池開菡萏香，門閉莓苔秋。",
            "金玉重四句，秕糠輕九流。爐煙上喬木，鐘磬下危樓。",
            "手種一株松，貞心與師儔。"
        ],
        "notes": [
            ""
        ],
        "volume": "卷五百七十一",
        "no#": 57
    },
    {
        "title": "遊子",
        "author": "賈島",
        "biography": "",
        "paragraphs": [
            "遊子喜鄉遠，非吾憶歸廬。誰知奔他山，自欲早旋車。",
            "朝賞暮已足，圖歸願無餘。當期附鵬翼，未偶方躊躇。"
        ],
        "notes": [
            ""
        ],
        "volume": "卷五百七十一",
        "no#": 58
    },
    {
        "title": "寄山中王參",
        "author": "賈島",
        "biography": "",
        "paragraphs": [
            "我看嶽西雲，君看嶽北月。長懷燕城南，相送十裏別。",
            "別來千餘日，日日憶不歇。遠寄一紙書，數字論白髮。"
        ],
        "notes": [
            ""
        ],
        "volume": "卷五百七十一",
        "no#": 59
    },
    {
        "title": "送汲鵬",
        "author": "賈島",
        "biography": "",
        "paragraphs": [
            "淮南臥理後，複逢君姓汲。文采非尋常，志願期卓立。",
            "深江東泛舟，夕陽眺原隰。夏夜言詩會，往往追不及。"
        ],
        "notes": [
            ""
        ],
        "volume": "卷五百七十一",
        "no#": 60
    },
    {
        "title": "寄令狐相公",
        "author": "賈島",
        "biography": "",
        "paragraphs": [
            "策杖馳山驛，逢人問梓州。長江那可到，行客替生愁。"
        ],
        "notes": [
            ""
        ],
        "volume": "卷五百七十一",
        "no#": 61
    }
]