[
    {
        "title": "經舊游",
        "author": "鮑溶",
        "biography": "",
        "paragraphs": [
            "遊魚懷故池，倦鳥懷故窠。故山系歸念，行坐青巍峨。",
            "羸馬經舊途，此鄉喜重過。居人無故老，倍感別日多。",
            "但見野中墳，累累如青螺。涼風日搖落，桑下松婆娑。",
            "歎息追古人，臨風傷逝波。古人無不死，歎息欲如何。",
            "朅來遂遠心，默默存天和。"
        ],
        "notes": [
            ""
        ],
        "volume": "卷四百八十七",
        "no#": 1
    },
    {
        "title": "過薛舍人舊隱",
        "author": "鮑溶",
        "biography": "",
        "paragraphs": [
            "寢門來哭夜，此月小祥初。風意猶憶瑟，螢光乍近書。",
            "牆蒿藏宿鳥，池月上鉤魚。徒引相思淚，涓涓東逝餘。"
        ],
        "notes": [
            ""
        ],
        "volume": "卷四百八十七",
        "no#": 2
    },
    {
        "title": "山居",
        "author": "鮑溶",
        "biography": "",
        "paragraphs": [
            "窈窕垂澗蘿，蒙茸黃葛花。鴛鴦憐碧水，照影舞金沙。"
        ],
        "notes": [
            ""
        ],
        "volume": "卷四百八十七",
        "no#": 3
    },
    {
        "title": "暮秋與裴居晦宴因見采菊花之作",
        "author": "鮑溶",
        "biography": "",
        "paragraphs": [
            "菊花低色過重陽，似憶王孫白玉觴。",
            "今日王孫好收采，高天已下兩回霜。"
        ],
        "notes": [
            ""
        ],
        "volume": "卷四百八十七",
        "no#": 4
    },
    {
        "title": "望麻姑山",
        "author": "鮑溶",
        "biography": "",
        "paragraphs": [
            "幽人往往懷麻姑，浮世悠悠仙景殊。",
            "自從青鳥不堪使，更得蓬萊消息無。"
        ],
        "notes": [
            ""
        ],
        "volume": "卷四百八十七",
        "no#": 5
    },
    {
        "title": "湖上望月",
        "author": "鮑溶",
        "biography": "",
        "paragraphs": [
            "湖上清涼月更好，天邊旅人猶未歸。",
            "幾見金波滿還破，草蟲聲畔露沾衣。"
        ],
        "notes": [
            ""
        ],
        "volume": "卷四百八十七",
        "no#": 6
    },
    {
        "title": "襄陽懷古",
        "author": "鮑溶",
        "biography": "",
        "paragraphs": [
            "襄陽太守沈碑意，身後身前幾年事。",
            "湘江千歲未為陵，水底魚龍應識字。"
        ],
        "notes": [
            ""
        ],
        "volume": "卷四百八十七",
        "no#": 7
    },
    {
        "title": "秋夜對月寄僧特",
        "author": "鮑溶",
        "biography": "",
        "paragraphs": [
            "憶見特公賞秋處，涼溪看月清光寒。",
            "今夕深溪又相映，特公何處共團圓。"
        ],
        "notes": [
            ""
        ],
        "volume": "卷四百八十七",
        "no#": 8
    },
    {
        "title": "望江中金山寺",
        "author": "鮑溶",
        "biography": "",
        "paragraphs": [
            "一朵蓬萊在世間，梵王宮闕翠雲間。",
            "近南溪水更清淺，聞道遊人未忍還。"
        ],
        "notes": [
            ""
        ],
        "volume": "卷四百八十七",
        "no#": 9
    },
    {
        "title": "宿青牛穀梁煉師仙居",
        "author": "鮑溶",
        "biography": "",
        "paragraphs": [
            "隨雲步入青牛谷，青牛道士留我宿。",
            "可憐夜久月中行，惟有壇邊一枝竹。"
        ],
        "notes": [
            ""
        ],
        "volume": "卷四百八十七",
        "no#": 10
    },
    {
        "title": "得僧書",
        "author": "鮑溶",
        "biography": "",
        "paragraphs": [
            "身歸紫霄嶺，書下白雲來。翦筍發寒字，燒花芳夜雷。",
            "想隨香馭至，不假定鐘催。"
        ],
        "notes": [
            ""
        ],
        "volume": "卷四百八十七",
        "no#": 11
    },
    {
        "title": "見袁德師侍禦說江南有仙檀花，因以戲贈",
        "author": "鮑溶",
        "biography": "",
        "paragraphs": [
            "聞說天壇花耐涼，笑風含露對秋光。",
            "欲求禦史更分別，何似衣花歲歲香。"
        ],
        "notes": [
            ""
        ],
        "volume": "卷四百八十七",
        "no#": 12
    },
    {
        "title": "和王璠侍禦酬友人贈白角冠",
        "author": "鮑溶",
        "biography": "",
        "paragraphs": [
            "芙蓉寒豔鏤冰姿，天朗燈深拔豸時。",
            "好見吹笙伊洛上，紫煙丹鳳亦相隨。"
        ],
        "notes": [
            ""
        ],
        "volume": "卷四百八十七",
        "no#": 13
    },
    {
        "title": "送僧擇棲遊天臺二首",
        "author": "鮑溶",
        "biography": "",
        "paragraphs": [
            "身非居士常多病，心愛空王稍覺閑。",
            "師問寄禪何處所，浙東青翠沃洲山。",
            "金嶺雪晴僧獨歸，水文霞彩衲禪衣。",
            "可憐石室燒香夜，江月對心無是非。"
        ],
        "notes": [
            ""
        ],
        "volume": "卷四百八十七",
        "no#": 14
    },
    {
        "title": "上巳日寄樊瓘、樊宗憲，兼呈上浙東孟中丞簡",
        "author": "鮑溶",
        "biography": "",
        "paragraphs": [
            "世間禊事風流處，鏡裏雲山若畫屏。",
            "今日會稽王內史，好將賓客醉蘭亭。"
        ],
        "notes": [
            ""
        ],
        "volume": "卷四百八十七",
        "no#": 15
    },
    {
        "title": "暮春戲贈樊宗憲",
        "author": "鮑溶",
        "biography": "",
        "paragraphs": [
            "羌笛胡琴春調長，美人何處樂年芳。野船弄酒鴛鴦醉，"
        ],
        "notes": [
            ""
        ],
        "volume": "卷四百八十七",
        "no#": 16
    },
    {
        "title": "酬王侍禦",
        "author": "鮑溶",
        "biography": "",
        "paragraphs": [
            "慚非青玉制，故以贈仙郎。希冀留書合，提攜在筆床。",
            "詎能輝繡服，安得似芸香。所報何珍重，清明勝夜光。"
        ],
        "notes": [
            ""
        ],
        "volume": "卷四百八十七",
        "no#": 17
    },
    {
        "title": "寄宋申錫評事時從李少師移軍回歸",
        "author": "鮑溶",
        "biography": "",
        "paragraphs": [
            "君逐元侯靜虜歸，虎旗龍節駐春暉。欲求岱岳燔柴禮，",
            "心期共賀太平世，去去故鄉親食薇。"
        ],
        "notes": [
            ""
        ],
        "volume": "卷四百八十七",
        "no#": 18
    },
    {
        "title": "夏日懷杜悰駙馬",
        "author": "鮑溶",
        "biography": "",
        "paragraphs": [
            "五月清涼蕭史家，瑤池分水種菱花。回文地簟龍鱗浪，",
            "仍聞聖主知書癖，鳳閣燒香對五車。"
        ],
        "notes": [
            ""
        ],
        "volume": "卷四百八十七",
        "no#": 19
    },
    {
        "title": "鶯雛",
        "author": "鮑溶",
        "biography": "",
        "paragraphs": [
            "雙鶯銜野蝶，枝上教雛飛。避日花陰語，愁風竹裏啼。",
            "須防美人賞，為爾好毛衣。"
        ],
        "notes": [
            ""
        ],
        "volume": "卷四百八十七",
        "no#": 20
    },
    {
        "title": "上陽宮月",
        "author": "鮑溶",
        "biography": "",
        "paragraphs": [
            "水北宮城夜柝嚴，宮西新月影纖纖。受環花幌小開鏡，",
            "合裁班扇思行幸，願托涼風篋笥嫌。"
        ],
        "notes": [
            ""
        ],
        "volume": "卷四百八十七",
        "no#": 21
    },
    {
        "title": "淮南臥病聞李相夷簡移軍山陽以靖東寇感激之下因抒長句",
        "author": "鮑溶",
        "biography": "",
        "paragraphs": [
            "太白星前龍虎符，元臣出將順天誅。教聞清淨蕭丞相，",
            "魯連未必蹈滄海，應見麒麟新畫圖。"
        ],
        "notes": [
            ""
        ],
        "volume": "卷四百八十七",
        "no#": 22
    },
    {
        "title": "讀淮南李相行營至楚州詩",
        "author": "鮑溶",
        "biography": "",
        "paragraphs": [
            "閫外建牙威不賓，古來戡難憶忠臣。已分舟楫歸元老，",
            "來年二月登封禮，去望台星扈日輪。"
        ],
        "notes": [
            ""
        ],
        "volume": "卷四百八十七",
        "no#": 23
    },
    {
        "title": "讀李相心中樂",
        "author": "鮑溶",
        "biography": "",
        "paragraphs": [
            "負海狂鯨縱巨鱗，四朝天子阻時巡。誰將侯玉乖南面，",
            "果聞丞相心中樂，上贊陶唐一萬春。"
        ],
        "notes": [
            ""
        ],
        "volume": "卷四百八十七",
        "no#": 24
    },
    {
        "title": "聞國家將行封禪聊抒臣情",
        "author": "鮑溶",
        "biography": "",
        "paragraphs": [
            "雲雨由來隨六龍，玉泥瑤檢不幹封。山知槱柞新煙火，",
            "旅中病客諳堯曲，身賤何由奏九重。"
        ],
        "notes": [
            ""
        ],
        "volume": "卷四百八十七",
        "no#": 25
    },
    {
        "title": "和淮南李相公夷簡喜平淄青回軍之作",
        "author": "鮑溶",
        "biography": "",
        "paragraphs": [
            "橫笛臨吹發曉軍，元戎幢節拂寒雲。搜山羽騎乘風引，",
            "馬毛不汗東方靖，行見蕭何第一勳。"
        ],
        "notes": [
            ""
        ],
        "volume": "卷四百八十七",
        "no#": 26
    },
    {
        "title": "秋暮八月十五夜與王璠侍禦賞月因愴遠離聊以奉寄",
        "author": "鮑溶",
        "biography": "",
        "paragraphs": [
            "前月月明夜，美人同遠光。清塵一以間，今夕坐相忘。",
            "風落芙蓉露，凝餘繡服香。"
        ],
        "notes": [
            ""
        ],
        "volume": "卷四百八十七",
        "no#": 27
    },
    {
        "title": "送蕭世秀才",
        "author": "鮑溶",
        "biography": "",
        "paragraphs": [
            "心交別我西京去，愁滿春魂不易醒。",
            "從此無人訪窮病，馬蹄車轍草青青。"
        ],
        "notes": [
            ""
        ],
        "volume": "卷四百八十七",
        "no#": 28
    },
    {
        "title": "懷惠明禪師",
        "author": "鮑溶",
        "biography": "",
        "paragraphs": [
            "秋天欲霜夜無風，我意不在天地中。雪山世界此涼夜，",
            "雪嶺無人又問來，十年夏臘平安否。"
        ],
        "notes": [
            ""
        ],
        "volume": "卷四百八十七",
        "no#": 29
    },
    {
        "title": "吳中夜別",
        "author": "鮑溶",
        "biography": "",
        "paragraphs": [
            "楚客秋思著黃葉，吳姬夜歌停碧雲。",
            "聲盡燈前各流淚，水天涼冷雁離群。"
        ],
        "notes": [
            ""
        ],
        "volume": "卷四百八十七",
        "no#": 30
    },
    {
        "title": "隋家井",
        "author": "鮑溶",
        "biography": "",
        "paragraphs": [
            "玉鉤欄下寒泉水，金轆轤邊影照人。",
            "此水今為九泉路，數枝花照數堆塵。"
        ],
        "notes": [
            ""
        ],
        "volume": "卷四百八十七",
        "no#": 31
    },
    {
        "title": "寄王璠侍禦求蜀箋",
        "author": "鮑溶",
        "biography": "",
        "paragraphs": [
            "蜀川箋紙彩雲初，聞說王家最有餘。",
            "野客思將池上學，石楠紅葉不堪書。"
        ],
        "notes": [
            ""
        ],
        "volume": "卷四百八十七",
        "no#": 32
    },
    {
        "title": "湘妃列女操",
        "author": "鮑溶",
        "biography": "",
        "paragraphs": [
            "有虞夫人哭虞後，淑女何事又傷離。竹上淚跡生不盡，",
            "三湘測測流急綠，秋夜露寒蜀帝飛。楓林月斜楚臣宿，",
            "終疑既遠雙悄悄，蒼梧舊雲豈難召，老猿心寒不可嘯。",
            "目眄眄兮意蹉跎，魂騰騰兮驚秋波。曲一盡兮憶再奏，"
        ],
        "notes": [
            ""
        ],
        "volume": "卷四百八十七",
        "no#": 33
    },
    {
        "title": "羽林行",
        "author": "鮑溶",
        "biography": "",
        "paragraphs": [
            "朝出羽林宮，入參雲台議。獨請萬里行，不奏和親事。",
            "君王重年少，深納開邊利。寶馬雕玉鞍，一朝從萬騎。",
            "煌煌都門外，祖帳光七貴。歌鐘樂行軍，雲物慘別地。",
            "簫笳整部曲，幢蓋動郊次。臨風親戚懷，滿袖兒女淚。",
            "行行複何贈，長劍報恩字。"
        ],
        "notes": [
            ""
        ],
        "volume": "卷四百八十七",
        "no#": 34
    },
    {
        "title": "鳴雁行",
        "author": "鮑溶",
        "biography": "",
        "paragraphs": [
            "七月朔方雁心苦，聯影翻空落南土。八月江南陰複晴，",
            "楚童夜宿煙波側，沙上布羅連草色。月暗風悲欲下天，",
            "江南羽族本不少，寧得網羅此客鳥。"
        ],
        "notes": [
            ""
        ],
        "volume": "卷四百八十七",
        "no#": 35
    },
    {
        "title": "織婦詞",
        "author": "鮑溶",
        "biography": "",
        "paragraphs": [
            "百日織彩絲，一朝停杼機。機中有雙鳳，化作天邊衣。",
            "使人馬如風，誠不阻音徽。影響隨羽翼，雙雙繞君飛。",
            "行人豈願行，不怨不知歸。所怨天盡處，何人見光輝。"
        ],
        "notes": [
            ""
        ],
        "volume": "卷四百八十七",
        "no#": 36
    },
    {
        "title": "塞上行",
        "author": "鮑溶",
        "biography": "",
        "paragraphs": [
            "西風應時筋角堅，承露牧馬水草冷。",
            "可憐黃河九曲盡，氈館牢落胡無影。"
        ],
        "notes": [
            ""
        ],
        "volume": "卷四百八十七",
        "no#": 37
    },
    {
        "title": "采珠行",
        "author": "鮑溶",
        "biography": "",
        "paragraphs": [
            "東方暮空海面平，驪龍弄珠燒月明。海人驚窺水底火，",
            "擘波下去忘此身，迢迢謂海無靈神。海宮正當龍睡重，",
            "一團冰容掌上清，四面人入光中行。騰華乍搖白日影，",
            "一富何須龍頷前，千金幾葬魚腹裏。鱗蟲變化為陰陽，",
            "飲風衣日亦飽暖，老翁擲卻荊雞卵。"
        ],
        "notes": [
            ""
        ],
        "volume": "卷四百八十七",
        "no#": 38
    },
    {
        "title": "采葛行",
        "author": "鮑溶",
        "biography": "",
        "paragraphs": [
            "春溪幾回葛花黃，黃麝引子山山香。蠻女不惜手足損，",
            "殷勤十指蠶吐絲，當窗嫋嫋聲高機。織成一尺無一兩，",
            "衣親玉體又何如，杳然獨對秋風曙。鏡湖女兒嫁鮫人，",
            "自茲貢薦無人惜，那敢更爭龍手跡。蠻女將來海市頭，"
        ],
        "notes": [
            ""
        ],
        "volume": "卷四百八十七",
        "no#": 39
    },
    {
        "title": "南塘二首",
        "author": "鮑溶",
        "biography": "",
        "paragraphs": [
            "南塘旅舍秋淺清，夜深綠蘋風不生。",
            "蓮花受露重如睡，斜月起動鴛鴦聲。",
            "塘東白日駐紅霧，早魚翻光落碧潯。",
            "畫舟蘭棹欲破浪，恐畏驚動蓮花心。"
        ],
        "notes": [
            ""
        ],
        "volume": "卷四百八十七",
        "no#": 40
    },
    {
        "title": "東鄰女",
        "author": "鮑溶",
        "biography": "",
        "paragraphs": [
            "雙飛鷓鴣春影斜，美人盤金衣上花。",
            "身為父母幾時客，一生知向何人家。"
        ],
        "notes": [
            ""
        ],
        "volume": "卷四百八十七",
        "no#": 41
    },
    {
        "title": "寄李都護",
        "author": "鮑溶",
        "biography": "",
        "paragraphs": [
            "去年河上送行人，萬里弓旌一武臣。",
            "聞道玉關烽火滅，犬戎知有外家親。"
        ],
        "notes": [
            ""
        ],
        "volume": "卷四百八十七",
        "no#": 42
    },
    {
        "title": "長安旅舍懷舊山",
        "author": "鮑溶",
        "biography": "",
        "paragraphs": [
            "昨夜清涼夢本山，眠雲喚鶴有慚顏。",
            "青蓮道士長堪羨，身外無名至老閑。"
        ],
        "notes": [
            ""
        ],
        "volume": "卷四百八十七",
        "no#": 43
    },
    {
        "title": "漢宮詞二首",
        "author": "鮑溶",
        "biography": "",
        "paragraphs": [
            "柏梁宸居清窈窕，東方先生夜待詔。",
            "夜久月當承露盤，內人吹笙舞鳳鸞。",
            "月映東窗似玉輪，未央前殿絕聲塵。",
            "宮槐花落西風起，鸚鵡驚寒夜喚人。"
        ],
        "notes": [
            ""
        ],
        "volume": "卷四百八十七",
        "no#": 44
    },
    {
        "title": "薦冰",
        "author": "鮑溶",
        "biography": "",
        "paragraphs": [
            "西陸宜先啟，春寒寢廟清。曆官分氣候，天子薦精誠。",
            "已辨瑤池色，如和玉佩鳴。禮餘神轉肅，曙後月殘明。",
            "雅合霜容潔，非同雪體輕。空憐一掬水，珍重此時情。"
        ],
        "notes": [
            ""
        ],
        "volume": "卷四百八十七",
        "no#": 45
    },
    {
        "title": "送薛補闕入朝",
        "author": "鮑溶",
        "biography": "",
        "paragraphs": [
            "平原門下十餘人，獨受恩多未殺身。每歎陸家兄弟少，",
            "賴有軍中遺令在，猶將談笑對風塵。"
        ],
        "notes": [
            ""
        ],
        "volume": "卷四百八十七",
        "no#": 46
    },
    {
        "title": "句",
        "author": "鮑溶",
        "biography": "",
        "paragraphs": [
            "萬里岐路多，一身天地窄。"
        ],
        "notes": [
            ""
        ],
        "volume": "卷四百八十七",
        "no#": 47
    }
]