[
    {
        "title": "奉贈韋左丞丈二十二韻",
        "author": "杜甫",
        "biography": "",
        "paragraphs": [
            "紈袴不餓死，儒冠多誤身。丈人試靜聽，賤子請具陳。",
            "甫昔少年日，早充觀國賓。讀書破萬卷，下筆如有神。",
            "賦料揚雄敵，詩看子建親。李邕求識面，王翰願卜鄰。",
            "自謂頗挺出，立登要路津。致君堯舜上，再使風俗淳。",
            "此意竟蕭條，行歌非隱淪。騎驢三十載，旅食京華春。",
            "朝扣富兒門，暮隨肥馬塵。殘杯與冷炙，到處潛悲辛。",
            "主上頃見征，欻然欲求伸。青冥卻垂翅，蹭蹬無縱鱗。",
            "甚愧丈人厚，甚知丈人真。每於百僚上，猥誦佳句新。",
            "竊效貢公喜，難甘原憲貧。焉能心怏怏，只是走踆踆。",
            "今欲東入海，即將西去秦。尚憐終南山，回首清渭濱。",
            "常擬報一飯，況懷辭大臣。白鷗沒浩蕩，萬里誰能馴。"
        ],
        "notes": [
            ""
        ],
        "volume": "卷二百一十六",
        "no#": 1
    },
    {
        "title": "送高三十五書記",
        "author": "杜甫",
        "biography": "",
        "paragraphs": [
            "崆峒小麥熟，且願休王師。請公問主將，焉用窮荒為。",
            "饑鷹未飽肉，側翅隨人飛。高生跨鞍馬，有似幽並兒。",
            "脫身簿尉中，始與捶楚辭。借問今何官，觸熱向武威。",
            "答雲一書記，所愧國士知。人實不易知，更須慎其儀。",
            "十年出幕府，自可持旌麾。此行既特達，足以慰所思。",
            "男兒功名遂，亦在老大時。常恨結歡淺，各在天一涯。",
            "又如參與商，慘慘中腸悲。驚風吹鴻鵠，不得相追隨。",
            "黃塵翳沙漠，念子何當歸。邊城有餘力，早寄從軍詩。"
        ],
        "notes": [
            ""
        ],
        "volume": "卷二百一十六",
        "no#": 2
    },
    {
        "title": "贈李白",
        "author": "杜甫",
        "biography": "",
        "paragraphs": [
            "二年客東都，所曆厭機巧。野人對膻腥，蔬食常不飽。",
            "豈無青精飯，使我顏色好。苦乏大藥資，山林跡如掃。",
            "李侯金閨彥，脫身事幽討。亦有梁宋游，方期拾瑤草。"
        ],
        "notes": [
            ""
        ],
        "volume": "卷二百一十六",
        "no#": 3
    },
    {
        "title": "游龍門奉先寺",
        "author": "杜甫",
        "biography": "",
        "paragraphs": [
            "已從招提遊，更宿招提境。陰壑生虛籟，月林散清影。",
            "天闕象緯逼，雲臥衣裳冷。欲覺聞晨鐘，令人發深省。"
        ],
        "notes": [
            ""
        ],
        "volume": "卷二百一十六",
        "no#": 4
    },
    {
        "title": "望岳",
        "author": "杜甫",
        "biography": "",
        "paragraphs": [
            "岱宗夫如何，齊魯青未了。造化鐘神秀，陰陽割昏曉。",
            "蕩胸生曾雲，決眥入歸鳥。會當淩絕頂，一覽眾山小。"
        ],
        "notes": [
            ""
        ],
        "volume": "卷二百一十六",
        "no#": 5
    },
    {
        "title": "陪李北海宴曆下亭",
        "author": "杜甫",
        "biography": "",
        "paragraphs": [
            "東藩駐皂蓋，北渚淩青荷。海內此亭古，濟南名士多。",
            "雲山已發興，玉佩仍當歌。修竹不受暑，交流空湧波。",
            "蘊真愜所遇，落日將如何。貴賤俱物役，從公難重過。"
        ],
        "notes": [
            ""
        ],
        "volume": "卷二百一十六",
        "no#": 6
    },
    {
        "title": "同李太守登曆下古城員外新亭，亭對鵲湖",
        "author": "杜甫",
        "biography": "",
        "paragraphs": [
            "新亭結構罷，隱見清湖陰。跡籍台觀舊，氣溟海嶽深。",
            "圓荷想自昔，遺堞感至今。芳宴此時具，哀絲千古心。",
            "主稱壽尊客，筵秩宴北林。不阻蓬蓽興，得兼梁甫吟。"
        ],
        "notes": [
            ""
        ],
        "volume": "卷二百一十六",
        "no#": 7
    },
    {
        "title": "玄都壇歌，寄元逸人",
        "author": "杜甫",
        "biography": "",
        "paragraphs": [
            "故人昔隱東蒙峰，已佩含景蒼精龍。故人今居子午穀，",
            "子規夜啼山竹裂，王母晝下雲旗翻。知君此計成長往，"
        ],
        "notes": [
            ""
        ],
        "volume": "卷二百一十六",
        "no#": 8
    },
    {
        "title": "今夕行",
        "author": "杜甫",
        "biography": "",
        "paragraphs": [
            "今夕何夕歲雲徂，更長燭明不可孤。咸陽客舍一事無，",
            "英雄有時亦如此，邂逅豈即非良圖。",
            "君莫笑劉毅從來布衣願，家無儋石輸百萬。"
        ],
        "notes": [
            ""
        ],
        "volume": "卷二百一十六",
        "no#": 9
    },
    {
        "title": "貧交行",
        "author": "杜甫",
        "biography": "",
        "paragraphs": [
            "翻手作雲覆手雨，紛紛輕薄何須數。君不見管鮑貧時交，"
        ],
        "notes": [
            ""
        ],
        "volume": "卷二百一十六",
        "no#": 10
    },
    {
        "title": "兵車行",
        "author": "杜甫",
        "biography": "",
        "paragraphs": [
            "車轔轔，馬蕭蕭，行人弓箭各在腰。耶娘妻子走相送，",
            "道傍過者問行人，行人但云點行頻。或從十五北防河，",
            "邊亭流血成海水，武皇開邊意未已。",
            "君不聞漢家山東二百州，千村萬落生荊杞。",
            "縱有健婦把鋤犁，禾生隴畝無東西。況復秦兵耐苦戰，",
            "且如今年冬，未休關西卒。縣官急索租，租稅從何出。",
            "信知生男惡，反是生女好。生女猶是嫁比鄰，",
            "新鬼煩冤舊鬼哭，天陰雨濕聲啾啾。"
        ],
        "notes": [
            ""
        ],
        "volume": "卷二百一十六",
        "no#": 11
    },
    {
        "title": "高都護驄馬行",
        "author": "杜甫",
        "biography": "",
        "paragraphs": [
            "安西都護胡青驄，聲價欻然來向東。此馬臨陣久無敵，",
            "雄姿未受伏櫪恩，猛氣猶思戰場利。腕促蹄高如踣鐵，",
            "長安壯兒不敢騎，走過掣電傾城知。青絲絡頭為君老，"
        ],
        "notes": [
            ""
        ],
        "volume": "卷二百一十六",
        "no#": 12
    },
    {
        "title": "天育驃騎歌",
        "author": "杜甫",
        "biography": "",
        "paragraphs": [
            "吾聞天子之馬走千里，今之畫圖無乃是。",
            "是何意態雄且傑，駿尾蕭梢朔風起。毛為綠縹兩耳黃，",
            "伊昔太僕張景順，監牧攻駒閱清峻。遂令大奴守天育，",
            "故獨寫真傳世人，見之座右久更新。年多物化空形影，"
        ],
        "notes": [
            ""
        ],
        "volume": "卷二百一十六",
        "no#": 13
    },
    {
        "title": "白絲行",
        "author": "杜甫",
        "biography": "",
        "paragraphs": [
            "繅絲須長不須白，越羅蜀錦金粟尺。象床玉手亂殷紅，",
            "美人細意熨帖平，裁縫滅盡針線跡。春天衣著為君舞，",
            "香汗輕塵汙顏色，開新合故置何許。君不見才士汲引難，"
        ],
        "notes": [
            ""
        ],
        "volume": "卷二百一十六",
        "no#": 14
    },
    {
        "title": "秋雨歎三首",
        "author": "杜甫",
        "biography": "",
        "paragraphs": [
            "雨中百草秋爛死，階下決明顏色鮮。著葉滿枝翠羽蓋，",
            "堂上書生空白頭，臨風三嗅馨香泣。",
            "闌風長雨秋紛紛，四海八荒同一雲。去馬來牛不復辨，",
            "城中斗米換衾裯，相許寧論兩相直。",
            "長安布衣誰比數，反鎖衡門守環堵。老夫不出長蓬蒿，",
            "秋來未曾見白日，泥汙後土何時幹。"
        ],
        "notes": [
            ""
        ],
        "volume": "卷二百一十六",
        "no#": 15
    },
    {
        "title": "歎庭前甘菊花",
        "author": "杜甫",
        "biography": "",
        "paragraphs": [
            "簷前甘菊移時晚，青蕊重陽不堪摘。明日蕭條醉盡醒，",
            "念茲空長大枝葉，結根失所纏風霜。"
        ],
        "notes": [
            ""
        ],
        "volume": "卷二百一十六",
        "no#": 16
    },
    {
        "title": "醉時歌",
        "author": "杜甫",
        "biography": "",
        "paragraphs": [
            "諸公袞袞登臺省，廣文先生官獨冷。甲第紛紛厭粱肉，",
            "德尊一代常轗軻，名垂萬古知何用。杜陵野客人更嗤，",
            "得錢即相覓，沽酒不復疑。忘形到爾汝，痛飲真吾師。",
            "清夜沉沉動春酌，燈前細雨簷花落。但覺高歌有鬼神，",
            "先生早賦歸去來，石田茅屋荒蒼苔。儒術于我何有哉，"
        ],
        "notes": [
            ""
        ],
        "volume": "卷二百一十六",
        "no#": 17
    },
    {
        "title": "醉歌行",
        "author": "杜甫",
        "biography": "",
        "paragraphs": [
            "陸機二十作文賦，汝更小年能綴文。總角草書又神速，",
            "詞源倒流三峽水，筆陣獨掃千人軍。只今年才十六七，",
            "偶然擢秀非難取，會是排風有毛質。汝身已見唾成珠，",
            "風吹客衣日杲杲，樹攪離思花冥冥。酒盡沙頭雙玉瓶，"
        ],
        "notes": [
            ""
        ],
        "volume": "卷二百一十六",
        "no#": 18
    },
    {
        "title": "贈衛八處士",
        "author": "杜甫",
        "biography": "",
        "paragraphs": [
            "人生不相見，動如參與商。今夕複何夕，共此燈燭光。",
            "少壯能幾時，鬢髮各已蒼。訪舊半為鬼，驚呼熱中腸。",
            "焉知二十載，重上君子堂。昔別君未婚，兒女忽成行。",
            "怡然敬父執，問我來何方。問答乃未已，兒女羅酒漿。",
            "夜雨翦春韭，新炊間黃粱。主稱會面難，一舉累十觴。",
            "十觴亦不醉，感子故意長。明日隔山嶽，世事兩茫茫。"
        ],
        "notes": [
            ""
        ],
        "volume": "卷二百一十六",
        "no#": 19
    },
    {
        "title": "苦雨奉寄隴西公兼呈王征士",
        "author": "杜甫",
        "biography": "",
        "paragraphs": [
            "今秋乃淫雨，仲月來寒風。群木水光下，萬象雲氣中。",
            "所思礙行潦，九裏信不通。悄悄素滻路，迢迢天漢東。",
            "願騰六尺馬，背若孤征鴻。劃見公子面，超然歡笑同。",
            "奮飛既胡越，局促傷樊籠。一飯四五起，憑軒心力窮。",
            "嘉蔬沒混濁，時菊碎榛叢。鷹隼亦屈猛，烏鳶何所蒙。",
            "式瞻北鄰居，取適南巷翁。掛席釣川漲，焉知清興終。"
        ],
        "notes": [
            ""
        ],
        "volume": "卷二百一十六",
        "no#": 20
    },
    {
        "title": "同諸公登慈恩寺塔",
        "author": "杜甫",
        "biography": "",
        "paragraphs": [
            "高標跨蒼天，烈風無時休。自非曠士懷，登茲翻百憂。",
            "方知象教力，足可追冥搜。仰穿龍蛇窟，始出枝撐幽。",
            "七星在北戶，河漢聲西流。羲和鞭白日，少昊行清秋。",
            "秦山忽破碎，涇渭不可求。俯視但一氣，焉能辨皇州。",
            "回首叫虞舜，蒼梧雲正愁。惜哉瑤池飲，日晏昆侖丘。",
            "黃鵠去不息，哀鳴何所投。君看隨陽雁，各有稻粱謀。"
        ],
        "notes": [
            ""
        ],
        "volume": "卷二百一十六",
        "no#": 21
    },
    {
        "title": "示從孫濟",
        "author": "杜甫",
        "biography": "",
        "paragraphs": [
            "平明跨驢出，未知適誰門。權門多噂eR，且複尋諸孫。",
            "諸孫貧無事，宅舍如荒村。堂前自生竹，堂後自生萱。",
            "萱草秋已死，竹枝霜不蕃。淘米少汲水，汲多井水渾。",
            "刈葵莫放手，放手傷葵根。阿翁懶惰久，覺兒行步奔。",
            "所來為宗族，亦不為盤飧。小人利口實，薄俗難可論。",
            "勿受外嫌猜，同姓古所敦。"
        ],
        "notes": [
            ""
        ],
        "volume": "卷二百一十六",
        "no#": 22
    },
    {
        "title": "九日寄岑參",
        "author": "杜甫",
        "biography": "",
        "paragraphs": [
            "出門複入門，兩腳但如舊。所向泥活活，思君令人瘦。",
            "沉吟坐西軒，飲食錯昏晝。寸步曲江頭，難為一相就。",
            "籲嗟呼蒼生，稼穡不可救。安得誅雲師，疇能補天漏。",
            "大明韜日月，曠野號禽獸。君子強逶迤，小人困馳驟。",
            "維南有崇山，恐與川浸溜。是節東籬菊，紛披為誰秀。",
            "岑生多新詩，性亦嗜醇酎。采采黃金花，何由滿衣袖。"
        ],
        "notes": [
            ""
        ],
        "volume": "卷二百一十六",
        "no#": 23
    },
    {
        "title": "送孔巢父謝病歸游江東，兼呈李白",
        "author": "杜甫",
        "biography": "",
        "paragraphs": [
            "巢父掉頭不肯住，東將入海隨煙霧。詩卷長留天地間，",
            "蓬萊織女回雲車，指點虛無是征路。自是君身有仙骨，",
            "蔡侯靜者意有餘，清夜置酒臨前除。罷琴惆悵月照席，"
        ],
        "notes": [
            ""
        ],
        "volume": "卷二百一十六",
        "no#": 24
    },
    {
        "title": "飲中八仙歌",
        "author": "杜甫",
        "biography": "",
        "paragraphs": [
            "知章騎馬似乘船，眼花落井水底眠。汝陽三鬥始朝天，",
            "天子呼來不上船，自稱臣是酒中仙。張旭三杯草聖傳，"
        ],
        "notes": [
            ""
        ],
        "volume": "卷二百一十六",
        "no#": 25
    },
    {
        "title": "曲江三章，章五句",
        "author": "杜甫",
        "biography": "",
        "paragraphs": [
            "曲江蕭條秋氣高，菱荷枯折隨風濤，遊子空嗟垂二毛。",
            "白石素沙亦相蕩，哀鴻獨叫求其曹。",
            "即事非今亦非古，長歌激越梢林莽，比屋豪華固難數。",
            "吾人甘作心似灰，弟侄何傷淚如雨。",
            "自斷此生休問天，杜曲幸有桑麻田，故將移住南山邊。",
            "短衣匹馬隨李廣，看射猛虎終殘年。"
        ],
        "notes": [
            ""
        ],
        "volume": "卷二百一十六",
        "no#": 26
    },
    {
        "title": "麗人行",
        "author": "杜甫",
        "biography": "",
        "paragraphs": [
            "三月三日天氣新，長安水邊多麗人。態濃意遠淑且真，",
            "頭上何所有，翠微zc葉垂鬢唇。背後何所見，",
            "紫駝之峰出翠釜，水精之盤行素鱗。犀箸厭飫久未下，",
            "簫鼓哀吟感鬼神，賓從雜遝實要津。後來鞍馬何逡巡，",
            "炙手可熱勢絕倫，慎莫近前丞相嗔。"
        ],
        "notes": [
            ""
        ],
        "volume": "卷二百一十六",
        "no#": 27
    },
    {
        "title": "樂遊園歌",
        "author": "杜甫",
        "biography": "",
        "paragraphs": [
            "樂游古園崒森爽，煙綿碧草萋萋長。公子華筵勢最高，",
            "青春波浪芙蓉園，白日雷霆夾城仗。閶闔晴開昳蕩蕩，",
            "卻憶年年人醉時，只今未醉已先悲。數莖白髮那拋得，",
            "此身飲罷無歸處，獨立蒼茫自詠詩。"
        ],
        "notes": [
            ""
        ],
        "volume": "卷二百一十六",
        "no#": 28
    },
    {
        "title": "渼陂行",
        "author": "杜甫",
        "biography": "",
        "paragraphs": [
            "岑參兄弟皆好奇，攜我遠來遊渼陂。天地黤慘忽異色，",
            "鼉作鯨吞不復知，惡風白浪何嗟及。主人錦帆相為開，",
            "沈竿續蔓深莫測，菱葉荷花靜如拭。宛在中流渤澥清，",
            "船舷暝戛雲際寺，水面月出藍田關。此時驪龍亦吐珠，",
            "咫尺但愁雷雨至，蒼茫不曉神靈意。少壯幾時奈老何，"
        ],
        "notes": [
            ""
        ],
        "volume": "卷二百一十六",
        "no#": 29
    },
    {
        "title": "渼陂西南台",
        "author": "杜甫",
        "biography": "",
        "paragraphs": [
            "高臺面蒼陂，六月風日冷。蒹葭離披去，天水相與永。",
            "懷新目似擊，接要心已領。仿像識鮫人，空蒙辨魚艇。",
            "錯磨終南翠，顛倒白閣影。崷崒增光輝，乘陵惜俄頃。",
            "勞生愧嚴鄭，外物慕張邴。世複輕驊騮，吾甘雜蛙黽。",
            "知歸俗可忽，取適事莫並。身退豈待官，老來苦便靜。",
            "況資菱芡足，庶結茅茨迥。從此具扁舟，彌年逐清景。"
        ],
        "notes": [
            ""
        ],
        "volume": "卷二百一十六",
        "no#": 30
    },
    {
        "title": "戲簡鄭廣文虔，兼呈蘇司業源明",
        "author": "杜甫",
        "biography": "",
        "paragraphs": [
            "廣文到官舍，系馬堂階下。醉則騎馬歸，頗遭官長罵。",
            "才名四十年，坐客寒無氈。賴有蘇司業，時時與酒錢。"
        ],
        "notes": [
            ""
        ],
        "volume": "卷二百一十六",
        "no#": 31
    },
    {
        "title": "夏日李公見訪",
        "author": "杜甫",
        "biography": "",
        "paragraphs": [
            "遠林暑氣薄，公子過我游。貧居類村塢，僻近城南樓。",
            "旁舍頗淳樸，所願亦易求。隔屋喚西家，借問有酒不。",
            "牆頭過濁醪，展席俯長流。清風左右至，客意已驚秋。",
            "巢多眾鳥鬥，葉密鳴蟬稠。苦道此物聒，孰謂吾廬幽。",
            "水花晚色靜，庶足充淹留。預恐尊中盡，更起為君謀。"
        ],
        "notes": [
            ""
        ],
        "volume": "卷二百一十六",
        "no#": 32
    },
    {
        "title": "奉同郭給事湯東靈湫作",
        "author": "杜甫",
        "biography": "",
        "paragraphs": [
            "東山氣鴻蒙，宮殿居上頭。君來必十月，樹羽臨九州。",
            "陰火煮玉泉，噴薄漲岩幽。有時浴赤日，光抱空中樓。",
            "閬風入轍跡，曠原延冥搜。沸天萬乘動，觀水百丈湫。",
            "幽靈斯可佳，王命官屬休。初聞龍用壯，擘石摧林丘。",
            "中夜窟宅改，移因風雨秋。倒懸瑤池影，屈注蒼江流。",
            "味如甘露漿，揮弄滑且柔。翠旗澹偃蹇，雲車紛少留。",
            "簫鼓蕩四溟，異香泱漭浮。鮫人獻微綃，曾祝沈豪牛。",
            "百祥奔盛明，古先莫能儔。坡陀金蝦蟆，出見蓋有由。",
            "至尊顧之笑，王母不肯收。複歸虛無底，化作長黃虯。",
            "飄飄青瑣郎，文彩珊瑚鉤。浩歌淥水曲，清絕聽者愁。"
        ],
        "notes": [
            ""
        ],
        "volume": "卷二百一十六",
        "no#": 33
    },
    {
        "title": "夜聽許十損誦詩愛而有作",
        "author": "杜甫",
        "biography": "",
        "paragraphs": [
            "許生五台賓，業白出石壁。余亦師粲可，身猶縛禪寂。",
            "何階子方便，謬引為匹敵。離索晚相逢，包蒙欣有擊。",
            "誦詩渾遊衍，四座皆辟易。應手看捶鉤，清心聽鳴鏑。",
            "精微穿溟涬，飛動摧霹靂。陶謝不枝梧，風騷共推激。",
            "紫燕自超詣，翠駁誰剪剔。君意人莫知，人間夜寥闃。"
        ],
        "notes": [
            ""
        ],
        "volume": "卷二百一十六",
        "no#": 34
    },
    {
        "title": "橋陵詩三十韻，因呈縣內諸官",
        "author": "杜甫",
        "biography": "",
        "paragraphs": [
            "先帝昔晏駕，茲山朝百靈。崇岡擁象設，沃野開天庭。",
            "即事壯重險，論功超五丁。坡陀因厚地，卻略羅峻屏。",
            "雲闕虛冉冉，風松肅泠泠。石門霜露白，玉殿莓苔青。",
            "宮女晚知曙，祠官朝見星。空梁簇畫戟，陰井敲銅瓶。",
            "中使日夜繼，惟王心不寧。豈徒恤備享，尚謂求無形。",
            "孝理敦國政，神凝推道經。瑞芝產廟柱，好鳥鳴岩扃。",
            "高嶽前嵂崒，洪河左瀅濙。金城蓄峻址，沙苑交回汀。",
            "永與奧區固，川原紛眇冥。居然赤縣立，台榭爭岧亭。",
            "官屬果稱是，聲華真可聽。王劉美竹潤，裴李春蘭馨。",
            "鄭氏才振古，啖侯筆不停。遣辭必中律，利物常發硎。",
            "綺繡相輾轉，琳琅愈青熒。側聞魯恭化，秉德崔瑗銘。",
            "太史候鳧影，王喬隨鶴翎。朝儀限霄漢，容思回林坰。",
            "轗軻辭下杜，飄颻陵濁涇。諸生舊短褐，旅泛一浮萍。",
            "荒歲兒女瘦，暮途涕泗零。主人念老馬，廨署容秋螢。",
            "流寓理豈愜，窮愁醉未醒。何當擺俗累，浩蕩乘滄溟。"
        ],
        "notes": [
            ""
        ],
        "volume": "卷二百一十六",
        "no#": 35
    },
    {
        "title": "沙苑行",
        "author": "杜甫",
        "biography": "",
        "paragraphs": [
            "君不見左輔白沙如白水，繚以周牆百餘裏。",
            "龍媒昔是渥窪生，汗血今稱獻於此。苑中騋牝三千匹，",
            "王有虎臣司苑門，入門天廄皆雲屯。驌驦一骨獨當禦，",
            "逸群絕足信殊傑，倜儻權奇難具論。累累塠阜藏奔突，",
            "泉出巨魚長比人，丹砂作尾黃金鱗。豈知異物同精氣，"
        ],
        "notes": [
            ""
        ],
        "volume": "卷二百一十六",
        "no#": 36
    },
    {
        "title": "驄馬行",
        "author": "杜甫",
        "biography": "",
        "paragraphs": [
            "鄧公馬癖人共知，初得花驄大宛種。夙昔傳聞思一見，",
            "隅目青熒夾鏡懸，肉駿碨礌連錢動。朝來久試華軒下，",
            "卿家舊賜公取之，天廄真龍此其亞。晝洗須騰涇渭深，",
            "豈有四蹄疾於鳥，不與八駿俱先鳴。時俗造次那得致，"
        ],
        "notes": [
            ""
        ],
        "volume": "卷二百一十六",
        "no#": 37
    },
    {
        "title": "去矣行",
        "author": "杜甫",
        "biography": "",
        "paragraphs": [
            "君不見鞲上鷹，一飽則飛掣。焉能作堂上燕，",
            "未試囊中餐玉法，明朝且入藍田山。"
        ],
        "notes": [
            ""
        ],
        "volume": "卷二百一十六",
        "no#": 38
    },
    {
        "title": "自京赴奉先縣詠懷五百字",
        "author": "杜甫",
        "biography": "",
        "paragraphs": [
            "杜陵有布衣，老大意轉拙。許身一何愚，竊比稷與契。",
            "居然成濩落，白首甘契闊。蓋棺事則已，此志常覬豁。",
            "窮年憂黎元，歎息腸內熱。取笑同學翁，浩歌彌激烈。",
            "非無江海志，蕭灑送日月。生逢堯舜君，不忍便永訣。",
            "當今廊廟具，構廈豈雲缺。葵藿傾太陽，物性固莫奪。",
            "顧惟螻蟻輩，但自求其穴。胡為慕大鯨，輒擬偃溟渤。",
            "以茲悟生理，獨恥事幹謁。兀兀遂至今，忍為塵埃沒。",
            "終愧巢與由，未能易其節。沈飲聊自適，放歌頗愁絕。",
            "歲暮百草零，疾風高岡裂。天衢陰崢嶸，客子中夜發。",
            "霜嚴衣帶斷，指直不得結。淩晨過驪山，禦榻在嵽嵲。",
            "蚩尤塞寒空，蹴蹋崖谷滑。瑤池氣郁律，羽林相摩戛。",
            "君臣留歡娛，樂動殷樛嶱。賜浴皆長纓，與宴非短褐。",
            "彤庭所分帛，本自寒女出。鞭撻其夫家，聚斂貢城闕。",
            "聖人筐篚恩，實欲邦國活。臣如忽至理，君豈棄此物。",
            "多士盈朝廷，仁者宜戰慄。況聞內金盤，盡在衛霍室。",
            "中堂舞神仙，煙霧散玉質。暖客貂鼠裘，悲管逐清瑟。",
            "勸客駝蹄羹，霜橙壓香橘。朱門酒肉臭，路有凍死骨。",
            "榮枯咫尺異，惆悵難再述。北轅就涇渭，官渡又改轍。",
            "群冰從西下，極目高崒兀。疑是崆峒來，恐觸天柱折。",
            "河梁幸未坼，枝撐聲窸窣。行旅相攀援，川廣不可越。",
            "老妻寄異縣，十口隔風雪。誰能久不顧，庶往共饑渴。",
            "入門聞號咷，幼子饑已卒。吾寧舍一哀，裏巷亦嗚咽。",
            "所愧為人父，無食致夭折。豈知秋未登，貧窶有倉卒。",
            "生常免租稅，名不隸征伐。撫跡猶酸辛，平人固騷屑。",
            "默思失業徒，因念遠戍卒。憂端齊終南，澒洞不可掇。"
        ],
        "notes": [
            ""
        ],
        "volume": "卷二百一十六",
        "no#": 39
    },
    {
        "title": "奉先劉少府新畫山水障歌",
        "author": "杜甫",
        "biography": "",
        "paragraphs": [
            "堂上不合生楓樹，怪底江山起煙霧。聞君掃卻赤縣圖，",
            "對此融心神。知君重毫素。豈但祁岳與鄭虔，",
            "悄然坐我天姥下，耳邊已似聞清猿。反思前夜風雨急，",
            "野亭春還雜花遠，漁翁暝蹋孤舟立。滄浪水深青溟闊，",
            "劉侯天機精，愛畫入骨髓。自有兩兒郎，揮灑亦莫比。",
            "大兒聰明到，能添老樹巔崖裏。小兒心孔開。",
            "貌得山僧及童子。若耶溪，雲門寺。",
            "吾獨胡為在泥滓，青鞋布襪從此始。"
        ],
        "notes": [
            ""
        ],
        "volume": "卷二百一十六",
        "no#": 40
    },
    {
        "title": "白水縣崔少府十九翁高齋三十韻",
        "author": "杜甫",
        "biography": "",
        "paragraphs": [
            "客從南縣來，浩蕩無與適。旅食白日長，況當朱炎赫。",
            "高齋坐林杪，信宿遊衍闃。清晨陪躋攀，傲睨俯峭壁。",
            "崇岡相枕帶，曠野懷咫尺。始知賢主人，贈此遣愁寂。",
            "危階根青冥，曾冰生淅瀝。上有無心雲，下有欲落石。",
            "泉聲聞複急，動靜隨所擊。鳥呼藏其身，有似懼彈射。",
            "吏隱道性情，茲焉其窟宅。白水見舅氏，諸翁乃仙伯。",
            "杖藜長松陰，作尉窮穀僻。為我炊雕胡，逍遙展良覿。",
            "坐久風頗愁，晚來山更碧。相對十丈蛟，欻翻盤渦坼。",
            "何得空裏雷，殷殷尋地脈。煙氛藹崷崒，魍魎森慘戚。",
            "昆侖崆峒顛，回首如不隔。前軒頹反照，巉絕華嶽赤。",
            "兵氣漲林巒，川光雜鋒鏑。知是相公軍，鐵馬雲霧積。",
            "玉觴淡無味，胡羯豈強敵。長歌激屋樑，淚下流衽席。",
            "人生半哀樂，天地有順逆。慨彼萬國夫，休明備征狄。",
            "猛將紛填委，廟謀蓄長策。東郊何時開，帶甲且來釋。",
            "欲告清宴罷，難拒幽明迫。三歎酒食旁，何由似平昔。"
        ],
        "notes": [
            ""
        ],
        "volume": "卷二百一十六",
        "no#": 41
    },
    {
        "title": "三川觀水漲二十韻",
        "author": "杜甫",
        "biography": "",
        "paragraphs": [
            "我經華原來，不復見平陸。北上唯土山，連山走窮穀。",
            "火雲無時出，飛電常在目。自多窮岫雨，行潦相豗蹙。",
            "蓊匌川氣黃，群流會空曲。清晨望高浪，忽謂陰崖踣。",
            "恐泥竄蛟龍，登危聚麋鹿。枯查卷拔樹，礧磈共充塞。",
            "聲吹鬼神下，勢閱人代速。不有萬穴歸，何以尊四瀆。",
            "及觀泉源漲，反懼江海覆。漂沙坼岸去，漱壑松柏禿。",
            "乘陵破山門，回斡裂地軸。交洛赴洪河，及關豈信宿。",
            "應沈數州沒，如聽萬室哭。穢濁殊未清，風濤怒猶蓄。",
            "何時通舟車，陰氣不黲黷。浮生有蕩汩，吾道正羈束。",
            "人寰難容身，石壁滑側足。雲雷此不已，艱險路更局。",
            "普天無川梁，欲濟願水縮。因悲中林士，未脫眾魚腹。",
            "舉頭向蒼天，安得騎鴻鵠。"
        ],
        "notes": [
            ""
        ],
        "volume": "卷二百一十六",
        "no#": 42
    },
    {
        "title": "悲陳陶",
        "author": "杜甫",
        "biography": "",
        "paragraphs": [
            "孟冬十郡良家子，血作陳陶澤中水。野曠天清無戰聲，",
            "都人回面向北啼，日夜更望官軍至。"
        ],
        "notes": [
            ""
        ],
        "volume": "卷二百一十六",
        "no#": 43
    },
    {
        "title": "悲青阪",
        "author": "杜甫",
        "biography": "",
        "paragraphs": [
            "我軍青阪在東門，天寒飲馬太白窟。黃頭奚兒日向西，",
            "焉得附書與我軍，忍待明年莫倉卒。"
        ],
        "notes": [
            ""
        ],
        "volume": "卷二百一十六",
        "no#": 44
    },
    {
        "title": "哀江頭",
        "author": "杜甫",
        "biography": "",
        "paragraphs": [
            "少陵野老吞聲哭，春日潛行曲江曲。江頭宮殿鎖千門，",
            "昭陽殿裏第一人，同輦隨君侍君側。輦前才人帶弓箭，",
            "明眸皓齒今何在，血污遊魂歸不得。清渭東流劍閣深，",
            "黃昏胡騎塵滿城，欲往城南忘南北。"
        ],
        "notes": [
            ""
        ],
        "volume": "卷二百一十六",
        "no#": 45
    },
    {
        "title": "哀王孫",
        "author": "杜甫",
        "biography": "",
        "paragraphs": [
            "長安城頭頭白烏，夜飛延秋門上呼。又向人家啄大屋，",
            "腰下寶玦青珊瑚，可憐王孫泣路隅。問之不肯道姓名，",
            "高帝子孫盡隆准，龍種自與常人殊。豺狼在邑龍在野。",
            "王孫善保千金軀。不敢長語臨交衢，且為王孫立斯須。",
            "昨夜東風吹血腥，東來橐駝滿舊都。朔方健兒好身手，",
            "花門kO面請雪恥，慎勿出口他人狙。哀哉王孫慎勿疏，"
        ],
        "notes": [
            ""
        ],
        "volume": "卷二百一十六",
        "no#": 46
    },
    {
        "title": "大雲寺贊公房四首",
        "author": "杜甫",
        "biography": "",
        "paragraphs": [
            "心在水精域，衣沾春雨時。洞門盡徐步，深院果幽期。",
            "到扉開複閉，撞鐘齋及茲。醍醐長髮性，飲食過扶衰。",
            "把臂有多日，開懷無愧辭。黃鸝度結構，紫鴿下罘罳。",
            "愚意會所適，花邊行自遲。湯休起我病，微笑索題詩。",
            "細軟青絲履，光明白氎巾。深藏供老宿，取用及吾身。",
            "自顧轉無趣，交情何尚新。道林才不世，惠遠德過人。",
            "雨瀉暮簷竹，風吹青井芹。天陰對圖畫，最覺潤龍鱗。",
            "燈影照無睡，心清聞妙香。夜深殿突兀，風動金鋃鐺。",
            "天黑閉春院，地清棲暗芳。玉繩回斷絕，鐵鳳森翱翔。",
            "梵放時出寺，鐘殘仍殷床。明朝在沃野，苦見塵沙黃。",
            "童兒汲井華，慣捷瓶上手。沾灑不濡地，掃除似無帚。",
            "明霞爛複閣，霽霧搴高牖。側塞被徑花，飄颻委墀柳。",
            "艱難世事迫，隱遁佳期後。晤語契深心，那能總箝口。",
            "奉辭還杖策，暫別終回首。泱泱泥汙人，聽聽國多狗。",
            "既未免羈絆，時來憩奔走。近公如白雪，執熱煩何有。"
        ],
        "notes": [
            ""
        ],
        "volume": "卷二百一十六",
        "no#": 47
    }
]