[
    {
        "title": "遇五天僧入五台五首",
        "author": "貫休",
        "biography": "",
        "paragraphs": [
            "十萬里到此，辛勤詎可論。唯雲吾上祖，見買給孤園。",
            "一月行沙磧，三更到鐵門。白頭鄉思在，回首一銷魂。",
            "雪嶺頂危坐，乾坤四顧低。河橫於闐北，日落月支西。",
            "水石香多白，猿猱老不啼。空餘忍辱草，相對色萋萋。",
            "遠禮清涼寺，尋真似善才。身心無所得，日月不將來。",
            "白疊還圖像，滄溟亦泛杯。唐人亦何幸，處處覺花開。",
            "塗足油應盡，幹陀帔半隳。辟支迦狀貌，刹利帝家兒。",
            "結印魔應哭，遊心聖不知。深嗟頭已白，不得遠相隨。",
            "送迎經幾國，多化帝王心。電激青蓮目，環垂紫磨金。",
            "眉根霜入細，梵夾蠹難侵。必似陀波利，他年不可尋。"
        ],
        "notes": [
            ""
        ],
        "volume": "卷八百三十二",
        "no#": 1
    },
    {
        "title": "經普化禪師影院",
        "author": "貫休",
        "biography": "",
        "paragraphs": [
            "大一今何處，登堂似昔時。曾蒙金印印，得異野幹兒。",
            "影束龍神在，門荒桐竹衰。誰雲續僧史，別位著吾師。"
        ],
        "notes": [
            ""
        ],
        "volume": "卷八百三十二",
        "no#": 2
    },
    {
        "title": "秋寄李頻使君二首",
        "author": "貫休",
        "biography": "",
        "paragraphs": [
            "為郎須塞詔，當路亦驅驅。貴不因人得，清還似句無。",
            "燒煙連野白，山藥拶階枯。想得征黃詔，如今已在途。",
            "務簡趣難陪，清吟共綠苔。葉和秋蟻落，僧帶野香來。",
            "留客朝嘗酒，憂民夜畫灰。終期冒風雪，江上見宗雷。"
        ],
        "notes": [
            ""
        ],
        "volume": "卷八百三十二",
        "no#": 3
    },
    {
        "title": "上東林和尚",
        "author": "貫休",
        "biography": "",
        "paragraphs": [
            "讓紫歸青壁，高名四海聞。雖然無一事，得不是要君。",
            "道只傳伊字，詩多笑碧雲。應憐門下客，餘力亦為文。"
        ],
        "notes": [
            ""
        ],
        "volume": "卷八百三十二",
        "no#": 4
    },
    {
        "title": "江邊道士",
        "author": "貫休",
        "biography": "",
        "paragraphs": [
            "獨住大江濱，不知何代人。藥壚生紫氣，肌肉似紅銀。",
            "酒釅竹屋爛，符收山鬼仁。何妨將我去，一看武陵春。"
        ],
        "notes": [
            ""
        ],
        "volume": "卷八百三十二",
        "no#": 5
    },
    {
        "title": "送僧之湖外",
        "author": "貫休",
        "biography": "",
        "paragraphs": [
            "去旨趣非常，春風爾莫狂。惟擎一鐵缽，舊亦講金剛。",
            "午飯孤煙裏，宵禪大石旁。羨師終不及，湘浪淥茫茫。"
        ],
        "notes": [
            ""
        ],
        "volume": "卷八百三十二",
        "no#": 6
    },
    {
        "title": "懷謬獨一",
        "author": "貫休",
        "biography": "",
        "paragraphs": [
            "常憶蘭陵子，瑰奇皴渴才。思還如我苦，時不為伊來。",
            "嶽霞猱擲雪，湖月浪翻杯。未聞沾寸祿，此事亦堪哀。"
        ],
        "notes": [
            ""
        ],
        "volume": "卷八百三十二",
        "no#": 7
    },
    {
        "title": "送廬山衲僧",
        "author": "貫休",
        "biography": "",
        "paragraphs": [
            "飛錫下崆gk，清高世少雙。凍天方篩雪，別我去何邦。",
            "燒繞赤烏亥，雲漫白蚌江。路人爭得識，空仰鬢眉龐。"
        ],
        "notes": [
            ""
        ],
        "volume": "卷八百三十二",
        "no#": 8
    },
    {
        "title": "寄西山胡汾、吳樵",
        "author": "貫休",
        "biography": "",
        "paragraphs": [
            "帶經鋤隴者，何止手胼胝。覓句句句好，慚予筋力衰。",
            "雲塠臨案冷，鹿隊過門遲。相憶空回首，江頭日暮時。"
        ],
        "notes": [
            ""
        ],
        "volume": "卷八百三十二",
        "no#": 9
    },
    {
        "title": "休糧僧",
        "author": "貫休",
        "biography": "",
        "paragraphs": [
            "不食更何憂，自由中自由。身輕嫌衲重，天旱為民愁。",
            "應器誰將去，生台蟻不遊。會須傳此術，相共老山丘。"
        ],
        "notes": [
            ""
        ],
        "volume": "卷八百三十二",
        "no#": 10
    },
    {
        "title": "送杜使君朝覲",
        "author": "貫休",
        "biography": "",
        "paragraphs": [
            "借寇借不得，清聲徹帝聰。坐來千里泰，歸去一囊空。",
            "遺愛封疆熟，扳轅草木同。路遙山不少，江靜思無窮。",
            "花舸沖煙濕，朱衣照浪紅。援毫兩岸曉，欹枕滿旗風。",
            "道罕將人合，心難與聖通。從茲林下客，應□代天功。"
        ],
        "notes": [
            ""
        ],
        "volume": "卷八百三十二",
        "no#": 11
    },
    {
        "title": "送人之嶺外",
        "author": "貫休",
        "biography": "",
        "paragraphs": [
            "見說還南去，迢迢有侶無。時危須早轉，親老莫他圖。",
            "小店蛇羹黑，空山象糞枯。三閭遺廟在，為我一嗚呼。"
        ],
        "notes": [
            ""
        ],
        "volume": "卷八百三十二",
        "no#": 12
    },
    {
        "title": "題弘式和尚院兼呈杜使君",
        "author": "貫休",
        "biography": "",
        "paragraphs": [
            "二雅兼二密，愔愔只自怡。臘高雲屐朽，貌古畫師疑。",
            "塹蟻緣金錫，壚煙惹雪眉。仍聞有新作，只是寄相思。"
        ],
        "notes": [
            ""
        ],
        "volume": "卷八百三十二",
        "no#": 13
    },
    {
        "title": "湖頭別墅三首",
        "author": "貫休",
        "biography": "",
        "paragraphs": [
            "梨栗鳥啾啾，高歌若自由。人誰知此意，舊業在湖頭。",
            "饑鼠掀菱殼，新蟬避栗皺。不知江海上，戈甲幾時休。",
            "桑柘參桐竹，陰陰一徑苔。更無他事出，只有衲僧來。",
            "塹蟻爭生食，窗經卷燒灰。可憐門外路，日日起塵埃。",
            "南北如仙境，東西似畫圖。園飛青啄木，簷掛白蜘蛛。",
            "鄰叟教修廢，牛童與納租。寄言來往客，不用問榮枯。"
        ],
        "notes": [
            ""
        ],
        "volume": "卷八百三十二",
        "no#": 14
    },
    {
        "title": "三峽聞猿",
        "author": "貫休",
        "biography": "",
        "paragraphs": [
            "歷歷數聲猿，寥寥渡白煙。應棲多月樹，況是下霜天。",
            "萬里客危坐，千山境悄然。更深仍不住，使我欲移船。"
        ],
        "notes": [
            ""
        ],
        "volume": "卷八百三十二",
        "no#": 15
    },
    {
        "title": "聞知聞赴成都辟請",
        "author": "貫休",
        "biography": "",
        "paragraphs": [
            "文翁還化蜀，帟幕列鵷鸞。飲水臨人易，燒山覓士難。",
            "錦機花正合，棕蕈火初幹。知己相思否，如何借羽翰。"
        ],
        "notes": [
            ""
        ],
        "volume": "卷八百三十二",
        "no#": 16
    },
    {
        "title": "題淮南惠照寺律師院",
        "author": "貫休",
        "biography": "",
        "paragraphs": [
            "儀冠凝寒玉，端居似沃州。學徒梧有鳳，律藏目無牛。",
            "茗滑香黏齒，鐘清雪滴樓。還須結西社，來往悉諸侯。"
        ],
        "notes": [
            ""
        ],
        "volume": "卷八百三十二",
        "no#": 17
    },
    {
        "title": "秋末長興寺作",
        "author": "貫休",
        "biography": "",
        "paragraphs": [
            "荒寺古江濱，莓苔地絕塵。長廊飛亂葉，寒雨更無人。",
            "栗不和皺落，僧多到骨貧。行行行未得，孤坐更誰親。"
        ],
        "notes": [
            ""
        ],
        "volume": "卷八百三十二",
        "no#": 18
    },
    {
        "title": "寄杭州靈隱寺宋震使君",
        "author": "貫休",
        "biography": "",
        "paragraphs": [
            "罷郡歸侵夏，仍聞靈隱居。僧房謝脁語，寺額葛洪書。",
            "月樹獮猴睡，山池菡萏疏。吾皇愛清靜，莫便結吾廬。"
        ],
        "notes": [
            ""
        ],
        "volume": "卷八百三十二",
        "no#": 19
    },
    {
        "title": "送人歸夏口",
        "author": "貫休",
        "biography": "",
        "paragraphs": [
            "雁雁葉紛紛，行人豈易聞。千山與萬水，何處更逢君。",
            "貌不長如玉，人生只似雲。倘經三祖寺，一為禮龕墳。"
        ],
        "notes": [
            ""
        ],
        "volume": "卷八百三十二",
        "no#": 20
    },
    {
        "title": "送新羅僧歸本國",
        "author": "貫休",
        "biography": "",
        "paragraphs": [
            "忘身求至教，求得卻東歸。離岸乘空去，終年無所依。",
            "月沖陰火出，帆拶大鵬飛。想得還鄉後，多應著紫衣。"
        ],
        "notes": [
            ""
        ],
        "volume": "卷八百三十二",
        "no#": 21
    },
    {
        "title": "避寇入銀山",
        "author": "貫休",
        "biography": "",
        "paragraphs": [
            "草草穿銀峽，崎嶇路未諳。傍山為店戍，永日繞溪潭。",
            "燒地生芚蕨，人家煮偽蠶。翻如歸舊隱，步步入煙嵐。"
        ],
        "notes": [
            ""
        ],
        "volume": "卷八百三十二",
        "no#": 22
    },
    {
        "title": "聞友人駕前及第",
        "author": "貫休",
        "biography": "",
        "paragraphs": [
            "見心知命好，一別隔煙波。世亂無全士，君方掇大科。",
            "早隨鑾輅轉，莫戀蜀山多。必貢安時策，忠言奈爾何。"
        ],
        "notes": [
            ""
        ],
        "volume": "卷八百三十二",
        "no#": 23
    },
    {
        "title": "避地毗陵上王慥使君",
        "author": "貫休",
        "biography": "",
        "paragraphs": [
            "至理至昭昭，心通即不遙。聖威無遠近，吾道太孤標。",
            "辛苦蘇氓俗，端貞答盛朝。氣高吞海嶽，貧甚似漁樵。",
            "庾亮風流澹，劉寬政事超。清須遭貴遇，隱已被誰招。",
            "栗塢修禪寺，仙香寄石橋。風雷巡稼穡，魚鳥合歌謠。",
            "視事私終殺，憂民態亦凋。道高無不及，恩甚固難消。",
            "大寇山難隔，孤城數合燒。烽煙終日起，湯沐用心燋。",
            "勇義排千陣，誅鋤擬一朝。誓盟違日月，旌旆過寒潮。",
            "古驛江雲入，荒宮海雨飄。仙松添瘦碧，天驥減豐膘。",
            "似在陳兼衛，終為宋與姚。已觀雲似鹿，即報首皆梟。",
            "盡願回清鏡，重希在此條。應憐千萬戶，禱祝向唐堯。"
        ],
        "notes": [
            ""
        ],
        "volume": "卷八百三十二",
        "no#": 24
    },
    {
        "title": "送崔尚書朝覲",
        "author": "貫休",
        "biography": "",
        "paragraphs": [
            "至理契穹旻，方生甫與申。一麾歌政正，三相賀仁人。",
            "叵似盧懷慎，全如邵信臣。澄渟消宿蠹，煦愛劇陽春。",
            "對客煙花拆，焚香渥澤新。征黃還有自，挽鄧住無因。",
            "峽水全輸潔，巫娥卻訝神。宋均顏未老，劉寵骨應貧。",
            "大醉辭王翦，含香望紫宸。三峰初有雪，萬里正無塵。",
            "伊昔林中社，多招席上珍。終期仙掌下，香火一相親。"
        ],
        "notes": [
            ""
        ],
        "volume": "卷八百三十二",
        "no#": 25
    },
    {
        "title": "寒夜有懷同志",
        "author": "貫休",
        "biography": "",
        "paragraphs": [
            "永夜殊不寐，懷君正寂寥。疏鐘寒遍郭，微雪靜鳴條。",
            "南省雁孤下，西林鶴屢招。終當謝時去，與子住山椒。"
        ],
        "notes": [
            ""
        ],
        "volume": "卷八百三十二",
        "no#": 26
    },
    {
        "title": "寄新定桂雍",
        "author": "貫休",
        "biography": "",
        "paragraphs": [
            "獨自住烏龍，應憐是衲僧。句須人未道，君此事偏能。",
            "塢濕雲埋觀，溪寒月照罾。相思不可見，江上立騰騰。"
        ],
        "notes": [
            ""
        ],
        "volume": "卷八百三十二",
        "no#": 27
    },
    {
        "title": "贈靈鷲山道潤禪師院",
        "author": "貫休",
        "biography": "",
        "paragraphs": [
            "常恨煙波隔，聞名二十年。結為清氣引，來到法堂前。",
            "薪拾紛紛葉，茶烹滴滴泉。莫嫌來又去，天道本泠然。"
        ],
        "notes": [
            ""
        ],
        "volume": "卷八百三十二",
        "no#": 28
    },
    {
        "title": "幹霄亭晚望懷王棨侍郎",
        "author": "貫休",
        "biography": "",
        "paragraphs": [
            "霜打汀島赤，孤煙生池塘。清吟倚大樹，瑤草何馨香。",
            "久別青雲士，常思白石房。誰能共歸去，流水似鳴璫。"
        ],
        "notes": [
            ""
        ],
        "volume": "卷八百三十二",
        "no#": 29
    },
    {
        "title": "海邊見羅鄴",
        "author": "貫休",
        "biography": "",
        "paragraphs": [
            "清世詩聲出，誰人得似君。命通須有日，天未喪斯文。",
            "楚木寒連寺，修江碧入雲。相思喜相見，庭葉正紛紛。"
        ],
        "notes": [
            ""
        ],
        "volume": "卷八百三十二",
        "no#": 30
    },
    {
        "title": "送僧之東都",
        "author": "貫休",
        "biography": "",
        "paragraphs": [
            "之子之東洛，囊中有偈新。紅塵誰不入，獨鶴自難親。",
            "定鼎門連岳，黃河凍過春。憑師將遠意，說似社中人。"
        ],
        "notes": [
            ""
        ],
        "volume": "卷八百三十二",
        "no#": 31
    },
    {
        "title": "送于兢補闕赴京",
        "author": "貫休",
        "biography": "",
        "paragraphs": [
            "亂離吾道在，不覺到清時。得句下雪嶽，送君登玉墀。",
            "冷驚蟬韻斷，涼觸火雲隳。倘遇南來使，無忘問所之。"
        ],
        "notes": [
            ""
        ],
        "volume": "卷八百三十二",
        "no#": 32
    },
    {
        "title": "送鄭准赴舉",
        "author": "貫休",
        "biography": "",
        "paragraphs": [
            "兩河兵火後，西笑見吾曹。海靜三山出，天空一鶚高。",
            "賃居槐拶屋，行卷雪埋袍。他日如相覓，栽桃近海濤。"
        ],
        "notes": [
            ""
        ],
        "volume": "卷八百三十二",
        "no#": 33
    },
    {
        "title": "寄拄杖上王使君",
        "author": "貫休",
        "biography": "",
        "paragraphs": [
            "拄杖鄰僧與，殊常不可名。一條黳玉重，百兩紫金輕。",
            "有乳盤春力，無心合道情。惟宜高處著，將寄謝宣城。"
        ],
        "notes": [
            ""
        ],
        "volume": "卷八百三十二",
        "no#": 34
    },
    {
        "title": "秋望寄王使君",
        "author": "貫休",
        "biography": "",
        "paragraphs": [
            "靜躡紅蘭徑，憑高曠望時。無端求句苦，永日壑風吹。",
            "大月生峰角，殘霞在樹枝。只應劉越石，清嘯正相宜。"
        ],
        "notes": [
            ""
        ],
        "volume": "卷八百三十二",
        "no#": 35
    },
    {
        "title": "送緣有禪師與雷處士入武夷山",
        "author": "貫休",
        "biography": "",
        "paragraphs": [
            "師與雷居士，尋山道入閩。應將熊耳印，別授武夷君。",
            "崖罅仙棺出，江垠毒草分。他年相覓在，莫苦入深雲。"
        ],
        "notes": [
            ""
        ],
        "volume": "卷八百三十二",
        "no#": 36
    },
    {
        "title": "送友生入越投知己",
        "author": "貫休",
        "biography": "",
        "paragraphs": [
            "才大終難住，東浮景漸暄。知將刖足恨，去擊李膺門。",
            "宿霧開花塢，春潮入苧村。預思秋薦後，一鶚出乾坤。"
        ],
        "notes": [
            ""
        ],
        "volume": "卷八百三十二",
        "no#": 37
    },
    {
        "title": "寄烏龍山賈泰處士",
        "author": "貫休",
        "biography": "",
        "paragraphs": [
            "庭果色如丹，相思夕照殘。雲邊踏燒去，月下把書看。",
            "澗水仙居共，窗風漆樹寒。吾君方側席，未可便懷安。"
        ],
        "notes": [
            ""
        ],
        "volume": "卷八百三十二",
        "no#": 38
    },
    {
        "title": "題大安寺通禪師院",
        "author": "貫休",
        "biography": "",
        "paragraphs": [
            "應行諸嶽遍，象屣半無綱。一法尋常說，此機仍未忘。",
            "窗閑藤影老，衲厚瀑痕荒。寄語迷津者，來茲問不妨。"
        ],
        "notes": [
            ""
        ],
        "volume": "卷八百三十二",
        "no#": 39
    },
    {
        "title": "春晚寄盧使君",
        "author": "貫休",
        "biography": "",
        "paragraphs": [
            "滿郭春如畫，空堂心自澄。禪拋金鼎藥，詩和玉壺冰。",
            "白雨飄花盡，晴霞向閣凝。寂寥還得句，因寄柳吳興。"
        ],
        "notes": [
            ""
        ],
        "volume": "卷八百三十二",
        "no#": 40
    },
    {
        "title": "武昌縣與晝公兼寄邑宰",
        "author": "貫休",
        "biography": "",
        "paragraphs": [
            "小一何人識，騰騰天地間。尋常如一鶴，亦不愛青山。",
            "鐵缽年多赤，麻衣帶毳斑。只聞尋五柳，時到月中還。"
        ],
        "notes": [
            ""
        ],
        "volume": "卷八百三十二",
        "no#": 41
    },
    {
        "title": "別東林僧",
        "author": "貫休",
        "biography": "",
        "paragraphs": [
            "大士宅裏宿，芙蓉龕畔遊。自憐□□在，子莫苦相留。",
            "燥葉飄山席，孤雲傍茗甌。裴回不能去，房在好峰頭。"
        ],
        "notes": [
            ""
        ],
        "volume": "卷八百三十二",
        "no#": 42
    },
    {
        "title": "避地寄高蟾",
        "author": "貫休",
        "biography": "",
        "paragraphs": [
            "荒寺雨微微，空堂獨掩扉。高吟多忤俗，此貌若為饑。",
            "旅夢遭鴻喚，家山被賊圍。空餘老萊子，相見獨依依。"
        ],
        "notes": [
            ""
        ],
        "volume": "卷八百三十二",
        "no#": 43
    },
    {
        "title": "懷武夷山禪師",
        "author": "貫休",
        "biography": "",
        "paragraphs": [
            "萬疊仙山裏，無緣見有緣。紅心蕉繞屋，白額虎同禪。",
            "古木苔封菌，深崖乳雜泉。終期還此去，世事只如然。"
        ],
        "notes": [
            ""
        ],
        "volume": "卷八百三十二",
        "no#": 44
    },
    {
        "title": "秋末閒居作",
        "author": "貫休",
        "biography": "",
        "paragraphs": [
            "幽居山不別，落葉與階平。盡日吟詩坐，無端個病成。",
            "徑苔因旱赤，池水入冬清。惟有東峰叟，相尋月下行。"
        ],
        "notes": [
            ""
        ],
        "volume": "卷八百三十二",
        "no#": 45
    },
    {
        "title": "贈許征君",
        "author": "貫休",
        "biography": "",
        "paragraphs": [
            "晝公友秦奚，來往踏溪雲。如今又到我，還愛許征君。",
            "落花鳥銜來，永日香氤氳。終期將爾曹，歸去麋鹿群。"
        ],
        "notes": [
            ""
        ],
        "volume": "卷八百三十二",
        "no#": 46
    },
    {
        "title": "秋夜作因懷天臺道者",
        "author": "貫休",
        "biography": "",
        "paragraphs": [
            "萬事何須問，良時即此時。高秋半夜雨，落葉滿前池。",
            "靜怕龍神識，貧從草木欺。平生無限事，只有道人知。"
        ],
        "notes": [
            ""
        ],
        "volume": "卷八百三十二",
        "no#": 47
    },
    {
        "title": "偶作因懷大同道友",
        "author": "貫休",
        "biography": "",
        "paragraphs": [
            "蠻木葉不落，微吟漳水濱。二毛空有雪，萬事不如人。",
            "df水準芳草，山花落淨巾。天童好真伴，何日更相親。"
        ],
        "notes": [
            ""
        ],
        "volume": "卷八百三十二",
        "no#": 48
    },
    {
        "title": "邊上行",
        "author": "貫休",
        "biography": "",
        "paragraphs": [
            "黑松林外路，風角遠嗈嗈。朔氣生荒堡，秋塵滿病容。",
            "豺掊沙底骨，人上月邊烽。休作西行計，西行地漸凶。"
        ],
        "notes": [
            ""
        ],
        "volume": "卷八百三十二",
        "no#": 49
    },
    {
        "title": "江西再逢周璉",
        "author": "貫休",
        "biography": "",
        "paragraphs": [
            "六七年不見，相逢鬢已蒼。交情終淡薄，詩語更清狂。",
            "未得丹霄便，依前四壁荒。但令吾道在，晚達亦何妨。"
        ],
        "notes": [
            ""
        ],
        "volume": "卷八百三十二",
        "no#": 50
    },
    {
        "title": "登鄱陽寺閣",
        "author": "貫休",
        "biography": "",
        "paragraphs": [
            "寺樓閑縱望，不覺到斜暉。故國在何處，多年未得歸。",
            "寒江平楚外，細雨一鴻飛。終斅于陵子，吳山有綠薇。"
        ],
        "notes": [
            ""
        ],
        "volume": "卷八百三十二",
        "no#": 51
    },
    {
        "title": "秋晚野居",
        "author": "貫休",
        "biography": "",
        "paragraphs": [
            "僻居人不到，吾道本來孤。山色園中有，詩魔象外無。",
            "霜禾連島赤，煙草倚橋枯。何必求深隱，門前似畫圖。"
        ],
        "notes": [
            ""
        ],
        "volume": "卷八百三十二",
        "no#": 52
    },
    {
        "title": "酬杜使君見寄",
        "author": "貫休",
        "biography": "",
        "paragraphs": [
            "軋軋複軋軋，更深門未關。心疼無所得，詩債若為還。",
            "露灑一鶴睡，鐘餘萬象閑。慚將此時意，明日寄東山。"
        ],
        "notes": [
            ""
        ],
        "volume": "卷八百三十二",
        "no#": 53
    },
    {
        "title": "湖上作",
        "author": "貫休",
        "biography": "",
        "paragraphs": [
            "我竟胡為者，嘮嘮但愛吟。身中多病在，湖上住年深。",
            "山溜穿苔壁，風鐘度雪林。近來心更苦，誰複是知音。"
        ],
        "notes": [
            ""
        ],
        "volume": "卷八百三十二",
        "no#": 54
    },
    {
        "title": "送僧歸天臺寺",
        "author": "貫休",
        "biography": "",
        "paragraphs": [
            "天臺四絕寺，歸去見師真。莫折枸杞葉，令他十得嗔。",
            "天空聞聖磬，瀑細落花巾。必若雲中老，他時得有鄰。"
        ],
        "notes": [
            ""
        ],
        "volume": "卷八百三十二",
        "no#": 55
    }
]