[
    {
        "title": "皇太子頻賜存問，並索唱和新詩，因有陳謝",
        "author": "廣宣",
        "biography": "",
        "paragraphs": [
            "望苑招延後，禪扉訪道餘。祗言俟文雅，何意及庸虛。",
            "率性多非學，緣情偶自書。清風聞寺響，白日見心初。",
            "重道逢軒後，崇儒過魏儲。青宮列芳梓，玄圃積瓊琚。",
            "鄭鼠甯容者，齊竽久舍諸。空懷受恩感，含思幾躊躇。"
        ],
        "notes": [
            ""
        ],
        "volume": "卷八百二十二",
        "no#": 1
    },
    {
        "title": "禁中法會應制",
        "author": "廣宣",
        "biography": "",
        "paragraphs": [
            "天上萬年枝，人間不可窺。道場三教會，心地百王期。",
            "侍讀沾恩早，傳香駐日遲。在筵還向道，通籍許言詩。",
            "空愧陪仙列，何階答聖慈。從今精至理，長願契無為。"
        ],
        "notes": [
            ""
        ],
        "volume": "卷八百二十二",
        "no#": 2
    },
    {
        "title": "降誕日內庭獻壽應制",
        "author": "廣宣",
        "biography": "",
        "paragraphs": [
            "慶壽千齡遠，敷仁萬國通。登霄欣有路，捧日愧無功。",
            "仙駕三山上，龍生二月中。修齋長樂殿，講道大明宮。",
            "此地人難到，諸天事不同。法筵花散後，空界滿香風。"
        ],
        "notes": [
            ""
        ],
        "volume": "卷八百二十二",
        "no#": 3
    },
    {
        "title": "寺中柿樹一蒂四顆詠應制",
        "author": "廣宣",
        "biography": "",
        "paragraphs": [
            "珍木生奇畝，低枝拂梵宮。因開四界分，本自百花中。",
            "當夏陰涵綠，臨秋色變紅。君看藥草喻，何減太陽功。"
        ],
        "notes": [
            ""
        ],
        "volume": "卷八百二十二",
        "no#": 4
    },
    {
        "title": "早秋降誕日獻壽二首應制",
        "author": "廣宣",
        "biography": "",
        "paragraphs": [
            "秋蓂開六葉，元聖誕千年。繞殿祥風起，當空瑞日懸。",
            "道光中國主，人識大羅仙。敢贊無疆壽，香花上法筵。",
            "萬方瞻聖日，九土仰清光。磬地山河壯，彌天福壽長。",
            "瑞煙熏法界，真偈啟仁王。看獻千秋樂，千秋樂未央。"
        ],
        "notes": [
            ""
        ],
        "volume": "卷八百二十二",
        "no#": 5
    },
    {
        "title": "駕幸天長寺應制",
        "author": "廣宣",
        "biography": "",
        "paragraphs": [
            "天界宜春賞，禪門不掩關。宸游雙闕外，僧引百花間。",
            "車馬喧長路，煙雲淨遠山。觀空複觀俗，皇鑒此中閑。"
        ],
        "notes": [
            ""
        ],
        "volume": "卷八百二十二",
        "no#": 6
    },
    {
        "title": "九月菊花詠應制",
        "author": "廣宣",
        "biography": "",
        "paragraphs": [
            "可訝東籬菊，能知節候芳。細枝青玉潤，繁蕊碎金香。",
            "爽氣浮朝露，濃姿帶夜霜。泛杯傳壽酒，應共樂時康。"
        ],
        "notes": [
            ""
        ],
        "volume": "卷八百二十二",
        "no#": 7
    },
    {
        "title": "駕幸聖容院應制",
        "author": "廣宣",
        "biography": "",
        "paragraphs": [
            "大唐國裏千年聖，王舍城中百億身。卻指容顏非我相，",
            "古來貴重緣親近，狂客慚為侍從臣。"
        ],
        "notes": [
            ""
        ],
        "volume": "卷八百二十二",
        "no#": 8
    },
    {
        "title": "聖恩顧問，獨游月磴閣，直書其事應制",
        "author": "廣宣",
        "biography": "",
        "paragraphs": [
            "禪居河畔無多地，來往尋春物正華。磴道上盤千畝竹，",
            "自解刹那知佛性，不勞更喻幾塵沙。"
        ],
        "notes": [
            ""
        ],
        "volume": "卷八百二十二",
        "no#": 9
    },
    {
        "title": "安國寺隨駕幸興唐觀應制",
        "author": "廣宣",
        "biography": "",
        "paragraphs": [
            "東林何殿是西鄰，禪客垣牆接羽人。萬乘游仙宗有道，",
            "兩地盡修天上事，共瞻鑾駕重來巡。"
        ],
        "notes": [
            ""
        ],
        "volume": "卷八百二十二",
        "no#": 10
    },
    {
        "title": "賀王起",
        "author": "廣宣",
        "biography": "",
        "paragraphs": [
            "從辭鳳閣掌絲綸，便向青雲領貢賓。再辟文場無枉路，",
            "明日定歸台席去，鶺鴒原上共陶鈞。"
        ],
        "notes": [
            ""
        ],
        "volume": "卷八百二十二",
        "no#": 11
    },
    {
        "title": "賀幸普濟寺應制",
        "author": "廣宣",
        "biography": "",
        "paragraphs": [
            "南方寶界幾由旬，八部同瞻一佛身。寺壓山河天宇靜，",
            "向晚鑾輿歸鳳闕，曲江池上動青蘋。"
        ],
        "notes": [
            ""
        ],
        "volume": "卷八百二十二",
        "no#": 12
    },
    {
        "title": "紅樓院應制",
        "author": "廣宣",
        "biography": "",
        "paragraphs": [
            "紅樓疑見白毫光，寺逼宸居福盛唐。支遁愛山情謾切，",
            "誰道此中難可到，自憐深院得徊翔。"
        ],
        "notes": [
            ""
        ],
        "volume": "卷八百二十二",
        "no#": 13
    },
    {
        "title": "再入道場紀事應制",
        "author": "廣宣",
        "biography": "",
        "paragraphs": [
            "南方歸去再生天，內殿今年異昔年。見辟乾坤新定位，",
            "自喜恩深陪侍從，兩朝長在聖人前。"
        ],
        "notes": [
            ""
        ],
        "volume": "卷八百二十二",
        "no#": 14
    },
    {
        "title": "寺中賞花應制",
        "author": "廣宣",
        "biography": "",
        "paragraphs": [
            "東風萬里送香來，上界千花向日開。",
            "卻笑霞樓紫芝侶，桃源深洞訪仙才。"
        ],
        "notes": [
            ""
        ],
        "volume": "卷八百二十二",
        "no#": 15
    },
    {
        "title": "九月十五日夜宿鄭尚書絪東亭，望月寄杜給事",
        "author": "廣宣",
        "biography": "",
        "paragraphs": [
            "霜天晴夜宿東齋，松竹交陰愜素懷。迥出風塵心得地，",
            "霄漢路殊從道合，往來人事不相乖。"
        ],
        "notes": [
            ""
        ],
        "volume": "卷八百二十二",
        "no#": 16
    }
]