[
    {
        "title": "喜秀上人相訪",
        "author": "鄭谷",
        "biography": "",
        "paragraphs": [
            "雪初開一徑，師忽扣雙扉。老大情相近，林泉約共歸。",
            "憂榮棲省署，孤僻謝朝衣。他夜松堂宿，論詩更入微。"
        ],
        "notes": [
            ""
        ],
        "volume": "卷六百七十五",
        "no#": 1
    },
    {
        "title": "夕陽",
        "author": "鄭穀",
        "biography": "",
        "paragraphs": [
            "夕陽秋更好，斂斂蕙蘭中。極浦明殘雨，長天急遠鴻。",
            "僧窗留半榻，漁舸透疏篷。莫恨清光盡，寒蟾即照空。"
        ],
        "notes": [
            ""
        ],
        "volume": "卷六百七十五",
        "no#": 2
    },
    {
        "title": "搖落",
        "author": "鄭穀",
        "biography": "",
        "paragraphs": [
            "夜來搖落悲，桑棗半空枝。故國無消息，流年有亂離。",
            "霜秦聞雁早，煙渭認帆遲。日暮寒鼙急，邊軍在雍岐。"
        ],
        "notes": [
            ""
        ],
        "volume": "卷六百七十五",
        "no#": 3
    },
    {
        "title": "西蜀淨眾寺松溪八韻兼寄小筆崔處士",
        "author": "鄭穀",
        "biography": "",
        "paragraphs": [
            "松因溪得名，溪吹答松聲。繚繞能穿寺，幽奇不在城。",
            "寒煙齋後散，春雨夜中平。染岸蒼苔古，翹沙白鳥明。",
            "澄分僧影瘦，光徹客心清。帶梵侵雲響，和鐘擊石鳴。",
            "淡烹新茗爽，暖泛落花輕。此景吟難盡，憑君畫入京。"
        ],
        "notes": [
            ""
        ],
        "volume": "卷六百七十五",
        "no#": 4
    },
    {
        "title": "遷客",
        "author": "鄭穀",
        "biography": "",
        "paragraphs": [
            "離夜聞橫笛，可堪吹鷓鴣。雪冤知早晚，雨泣渡江湖。",
            "秋樹吹黃葉，臘煙垂綠蕪。虞翻歸有日，莫便哭窮途。"
        ],
        "notes": [
            ""
        ],
        "volume": "卷六百七十五",
        "no#": 5
    },
    {
        "title": "蔡處士",
        "author": "鄭穀",
        "biography": "",
        "paragraphs": [
            "無著複無求，平生不解愁。鬻蔬貧潔淨，中酒病風流。",
            "旨趣陶山相，詩篇沈隱侯。小齋江色裏，籬柱系漁舟。"
        ],
        "notes": [
            ""
        ],
        "volume": "卷六百七十五",
        "no#": 6
    },
    {
        "title": "予嘗有雪景一絕為人所諷吟段贊善小筆精微…詩謝之",
        "author": "鄭穀",
        "biography": "",
        "paragraphs": [
            "贊善賢相後，家藏名畫多。留心於繪素，得事在煙波。",
            "屬興同吟詠，成功更琢磨。愛予風雪句，幽絕寫漁蓑。"
        ],
        "notes": [
            ""
        ],
        "volume": "卷六百七十五",
        "no#": 7
    },
    {
        "title": "京兆府試殘月如新月",
        "author": "鄭谷",
        "biography": "",
        "paragraphs": [
            "榮落何相似，初終卻一般。猶疑和夕照，誰信墮朝寒。",
            "水木輝華別，詩家比象難。佳人應誤拜，棲鳥反求安。",
            "屈指期輪滿，何心謂影殘。庾樓清賞處，吟徹曙鐘看。"
        ],
        "notes": [
            ""
        ],
        "volume": "卷六百七十五",
        "no#": 8
    },
    {
        "title": "咸通十四年府試木向榮",
        "author": "鄭谷",
        "biography": "",
        "paragraphs": [
            "園林青氣動，眾木散寒聲。敗葉牆陰在，滋條雪後榮。",
            "欣欣春令早，藹藹日華輕。庾嶺梅先覺，隋堤柳暗驚。",
            "山川應物候，皋壤起農情。只待花開日，連棲出穀鶯。"
        ],
        "notes": [
            ""
        ],
        "volume": "卷六百七十五",
        "no#": 9
    },
    {
        "title": "丞相孟夏祗薦南郊紀獻十韻",
        "author": "鄭谷",
        "biography": "",
        "paragraphs": [
            "節應清和候，郊宮事潔羞。至誠聞上帝，明德祀圓丘。",
            "雅用陶匏器，馨非黍稷流。就陽陳盛禮，匡國禱鴻休。",
            "漸曉蘭迎露，微涼麥弄秋。壽山橫紫閣，瑞靄抱皇州。",
            "外肅通班序，中嚴錫慶優。奏歌三酒備，表敬百神柔。",
            "池碧將還鳳，原清再問牛。萬方瞻輔翼，共賀贊皇猷。"
        ],
        "notes": [
            ""
        ],
        "volume": "卷六百七十五",
        "no#": 10
    },
    {
        "title": "敘事感恩上狄右丞",
        "author": "鄭穀",
        "biography": "",
        "paragraphs": [
            "昔歲曾投贄，關河在左馮。庾公垂顧遇，王粲許從容。",
            "首薦叨殊禮，全家寓近封。白樓陪寫望，青眼感遭逢。",
            "顧念梁間燕，深憐澗底松。嵐光蓮嶽逼，酒味菊花濃。",
            "寇難旋移國，漂離幾聽蛩。半生悲逆旅，二紀間門墉。",
            "蜀雪隨僧蹋，荊煙逐雁沖。凋零歸兩鬢，舉止失前蹤。",
            "得事雖甘晚，陳詩未肯慵。邇來趨九仞，又伴賞三峰。",
            "棲托情何限，吹噓意數重。自茲儔侶內，無複歎龍鍾。"
        ],
        "notes": [
            ""
        ],
        "volume": "卷六百七十五",
        "no#": 11
    },
    {
        "title": "詠懷",
        "author": "鄭穀",
        "biography": "",
        "paragraphs": [
            "迂疏雖可欺，心路甚男兒。薄宦渾無味，平生粗有詩。",
            "淡交終不破，孤達晚相宜。直夜花前喚，朝寒雪裏追。",
            "竹聲輸我聽，茶格共僧知。景物還多感，情懷偶不卑。",
            "溪鶯喧午寢，山蕨止春饑。險事銷腸酒，清歡敵手棋。",
            "香鋤拋藥圃，煙艇憶莎陂。自許亨途在，儒綱複振時。"
        ],
        "notes": [
            ""
        ],
        "volume": "卷六百七十五",
        "no#": 12
    },
    {
        "title": "幹符丙申歲奉試春漲曲江池",
        "author": "鄭谷",
        "biography": "",
        "paragraphs": [
            "王澤尚通津，恩波此日新。深疑一夜雨，宛似五湖春。",
            "泛灩翹振鷺，澄清躍紫鱗。翠低孤嶼柳，香失半汀蘋。",
            "鳳輦尋佳境，龍舟命近臣。桂花如入手，願作從遊人。"
        ],
        "notes": [
            ""
        ],
        "volume": "卷六百七十五",
        "no#": 13
    },
    {
        "title": "華山",
        "author": "鄭穀",
        "biography": "",
        "paragraphs": [
            "峭仞聳巍巍，晴嵐染近畿。孤高不可狀，圖寫盡應非。",
            "絕頂神仙會，半空鸞鶴歸。雲台分遠靄，樹穀隱斜暉。",
            "墜石連村響，狂雷發廟威。氣中寒渭闊，影外白樓微。",
            "雲對蓮花落，泉橫露掌飛。乳懸危磴滑，樵徹上方稀。",
            "淡泊生真趣，逍遙息世機。野花明澗路，春蘚澀松圍。",
            "遠洞時聞磬，群僧晝掩扉。他年洗塵骨，香火願相依。"
        ],
        "notes": [
            ""
        ],
        "volume": "卷六百七十五",
        "no#": 14
    },
    {
        "title": "入閣",
        "author": "鄭谷",
        "biography": "",
        "paragraphs": [
            "秘殿臨軒日，和鑾返正年。兩班文武盛，百辟羽儀全。",
            "霜漏清中禁，風旗拂曙天。門嚴新勘契，仗入乍承宣。",
            "玉幾當紅旭，金爐縱碧煙。對揚稱法吏，贊引出宮鈿。",
            "言動揮毫疾，雍容執簿專。壽山晴靉靆，顥氣暖連延。",
            "禮有鴛鸞集，恩無雨露偏。小臣叨備位，歌詠泰階前。"
        ],
        "notes": [
            ""
        ],
        "volume": "卷六百七十五",
        "no#": 15
    },
    {
        "title": "故少師從翁隱岩別墅亂後榛蕪感舊愴懷遂有追紀",
        "author": "鄭穀",
        "biography": "",
        "paragraphs": [
            "風騷為主人，凡俗仰清塵。密行稱閨閫，明誠動搢紳。",
            "周旋居顯重，內外掌絲綸。妙主蓬壺籍，忠為社稷臣。",
            "大儀牆仞峻，東轄紀綱新。聞善常開口，推公豈為身。",
            "立朝鳴佩重，歸宅典衣貧。半醉看花晚，中餐煮菜春。",
            "晴台隨鹿上，幽墅結僧鄰。理論知清越，生徒得李頻。",
            "藥香沾筆硯，竹色染衣巾。寄鶴眠雲叟，騎驢入室賓。",
            "近將姚監比，僻與段卿親。葉積池邊路，茶遲雪後薪。",
            "所難留著述，誰不秉陶鈞。喪亂時多變，追思事已陳。",
            "浮華重發作，雅正甚湮淪。宗從今何在，依棲素有因。",
            "七松無影響，雙淚益悲辛。猶喜於門秀，年來屈複伸。"
        ],
        "notes": [
            ""
        ],
        "volume": "卷六百七十五",
        "no#": 16
    },
    {
        "title": "送吏部曹郎中免官南歸",
        "author": "鄭谷",
        "biography": "",
        "paragraphs": [
            "高名向己求，古韻古無儔。風月拋蘭省，江山複桂州。",
            "賢人知止足，中歲便歸休。雲鶴深相待，公卿不易留。",
            "滿朝張祖席，半路上仙舟。篋重藏吳畫，茶新換越甌。",
            "郡迎紅燭宴，寺宿翠嵐樓。觸目成幽興，全家是勝遊。",
            "篷聲漁叟雨，葦色鷺鷥秋。久別郊園改，將歸裏巷修。",
            "桑麻勝祿食，節序免鄉愁。陽朔花迎棹，崇賢葉滿溝。",
            "席春歡促膝，簷日暖梳頭。道暢應為蝶，時來必問牛。",
            "終須康庶品，未爽漱寒流。議在歸群望，情難戀自由。",
            "小生誠淺拙，早歲便依投。夏課每垂獎，雪天常見憂。",
            "遠招陪宿直，首薦向公侯。攀送偏揮灑，龍鍾志未酬。"
        ],
        "notes": [
            ""
        ],
        "volume": "卷六百七十五",
        "no#": 17
    },
    {
        "title": "回鑾",
        "author": "鄭穀",
        "biography": "",
        "paragraphs": [
            "妖星沈雨露，和氣滿京關。上將忠勳立，明君法駕還。",
            "順風調雅樂，夾道序群班。香泛傳宣裏，塵清指顧間。",
            "樓臺新紫氣，雲物舊黃山。曉渭行朝肅，秋郊曠望閑。",
            "廟靈安國步，日角動天顏。浩浩升平曲，流歌徹百蠻。"
        ],
        "notes": [
            ""
        ],
        "volume": "卷六百七十五",
        "no#": 18
    },
    {
        "title": "峽中",
        "author": "鄭谷",
        "biography": "",
        "paragraphs": [
            "萬重煙靄裏，隱隱見夔州。夜靜明月峽，春寒堆雪樓。",
            "獨吟誰會解，多病自淹留。往事如今日，聊同子美愁。"
        ],
        "notes": [
            ""
        ],
        "volume": "卷六百七十五",
        "no#": 19
    },
    {
        "title": "蜀中寓止夏日自貽",
        "author": "鄭穀",
        "biography": "",
        "paragraphs": [
            "輾轉欹孤枕，風幃信寂寥。漲江垂螮蝀，驟雨鬧芭蕉。",
            "道阻歸期晚，年加記性銷。故人衰颯盡，相望在行朝。"
        ],
        "notes": [
            ""
        ],
        "volume": "卷六百七十五",
        "no#": 20
    },
    {
        "title": "試筆偶書",
        "author": "鄭谷",
        "biography": "",
        "paragraphs": [
            "沙鳥與山麋，由來性不羈。可憑唯在道，難解莫過詩。",
            "任笑孤吟僻，終嫌巧宦卑。乖慵恩地恕，冷淡好僧知。",
            "華省慚公器，滄江負釣師。露花春直夜，煙鼓早朝時。",
            "世路多艱梗，家風免墜遺。殷勤一蓑雨，只得夢中披。"
        ],
        "notes": [
            ""
        ],
        "volume": "卷六百七十五",
        "no#": 21
    },
    {
        "title": "奔避",
        "author": "鄭穀",
        "biography": "",
        "paragraphs": [
            "奔避投人遠，漂離易感恩。愁髯霜颯颯，病眼淚昏昏。",
            "孤館秋聲樹，寒江落照村。更聞歸路絕，新寨截荊門。"
        ],
        "notes": [
            ""
        ],
        "volume": "卷六百七十五",
        "no#": 22
    },
    {
        "title": "吊水部賈員外嵩",
        "author": "鄭穀",
        "biography": "",
        "paragraphs": [
            "八韻與五字，俱為時所先。幽魂應自慰，李白墓相連。"
        ],
        "notes": [
            ""
        ],
        "volume": "卷六百七十五",
        "no#": 23
    },
    {
        "title": "貧女吟",
        "author": "鄭穀",
        "biography": "",
        "paragraphs": [
            "塵壓鴛鴦廢錦機，滿頭空插麗春枝。",
            "東鄰舞妓多金翠，笑剪燈花學畫眉。"
        ],
        "notes": [
            ""
        ],
        "volume": "卷六百七十五",
        "no#": 24
    },
    {
        "title": "席上貽歌者",
        "author": "鄭穀",
        "biography": "",
        "paragraphs": [
            "花月樓臺近九衢，清歌一曲倒金壺。",
            "座中亦有江南客，莫向春風唱鷓鴣。"
        ],
        "notes": [
            ""
        ],
        "volume": "卷六百七十五",
        "no#": 25
    },
    {
        "title": "菊",
        "author": "鄭谷",
        "biography": "",
        "paragraphs": [
            "王孫莫把比荊蒿，九日枝枝近鬢毛。",
            "露濕秋香滿池岸，由來不羨瓦松高。"
        ],
        "notes": [
            ""
        ],
        "volume": "卷六百七十五",
        "no#": 26
    },
    {
        "title": "下峽",
        "author": "鄭穀",
        "biography": "",
        "paragraphs": [
            "憶子啼猿繞樹哀，雨隨孤棹過陽臺。",
            "波頭未白人頭白，瞥見春風灩澦堆。"
        ],
        "notes": [
            ""
        ],
        "volume": "卷六百七十五",
        "no#": 27
    },
    {
        "title": "文昌寓直",
        "author": "鄭谷",
        "biography": "",
        "paragraphs": [
            "何遜空階夜雨平，朝來交直雨新晴。",
            "落花亂上花磚上，不忍和苔蹋紫英。"
        ],
        "notes": [
            ""
        ],
        "volume": "卷六百七十五",
        "no#": 28
    },
    {
        "title": "街西晚歸",
        "author": "鄭穀",
        "biography": "",
        "paragraphs": [
            "禦溝春水繞閑坊，信馬歸來傍短牆。",
            "幽榭名園臨紫陌，晚風時帶牡丹香。"
        ],
        "notes": [
            ""
        ],
        "volume": "卷六百七十五",
        "no#": 29
    },
    {
        "title": "十日菊",
        "author": "鄭穀",
        "biography": "",
        "paragraphs": [
            "節去蜂愁蝶不知，曉庭還繞折殘枝。",
            "自緣今日人心別，未必秋香一夜衰。"
        ],
        "notes": [
            ""
        ],
        "volume": "卷六百七十五",
        "no#": 30
    },
    {
        "title": "鷺鷥",
        "author": "鄭谷",
        "biography": "",
        "paragraphs": [
            "閑立春塘煙淡淡，靜眠寒葦雨颼颼。",
            "漁翁歸後汀沙晚，飛下灘頭更自由。"
        ],
        "notes": [
            ""
        ],
        "volume": "卷六百七十五",
        "no#": 31
    },
    {
        "title": "柳",
        "author": "鄭穀",
        "biography": "",
        "paragraphs": [
            "半煙半雨江橋畔，映杏映桃山路中。",
            "會得離人無限意，千絲萬絮惹春風。"
        ],
        "notes": [
            ""
        ],
        "volume": "卷六百七十五",
        "no#": 32
    },
    {
        "title": "下第退居二首",
        "author": "鄭穀",
        "biography": "",
        "paragraphs": [
            "年來還未上丹梯，且著漁蓑謝故溪。",
            "落盡梨花春又了，破籬殘雨晚鶯啼。",
            "未嘗青杏出長安，豪士應疑怕牡丹。",
            "只有退耕耕不得，茫然村落水吹殘。"
        ],
        "notes": [
            ""
        ],
        "volume": "卷六百七十五",
        "no#": 33
    },
    {
        "title": "江宿聞蘆管",
        "author": "鄭谷",
        "biography": "",
        "paragraphs": [
            "塞曲淒清楚水濱，聲聲吹出落梅春。",
            "須知風月千檣下，亦有葫蘆河畔人。"
        ],
        "notes": [
            ""
        ],
        "volume": "卷六百七十五",
        "no#": 34
    },
    {
        "title": "閑題",
        "author": "鄭谷",
        "biography": "",
        "paragraphs": [
            "舉世何人肯自知，須逢精鑒定妍媸。",
            "若教嫫母臨明鏡，也道不勞紅粉施。"
        ],
        "notes": [
            ""
        ],
        "volume": "卷六百七十五",
        "no#": 35
    },
    {
        "title": "曲江春草",
        "author": "鄭穀",
        "biography": "",
        "paragraphs": [
            "花落江堤蔟暖煙，雨餘草色遠相連。",
            "香輪莫輾青青破，留與愁人一醉眠。"
        ],
        "notes": [
            ""
        ],
        "volume": "卷六百七十五",
        "no#": 36
    },
    {
        "title": "雪中偶題",
        "author": "鄭穀",
        "biography": "",
        "paragraphs": [
            "亂飄僧舍茶煙濕，密灑歌樓酒力微。",
            "江上晚來堪畫處，漁人披得一蓑歸。"
        ],
        "notes": [
            ""
        ],
        "volume": "卷六百七十五",
        "no#": 37
    },
    {
        "title": "題慈恩寺默公院",
        "author": "鄭穀",
        "biography": "",
        "paragraphs": [
            "雖近曲江居古寺，舊山終憶九華峰。",
            "春來老病厭迎送，剪卻牡丹栽野松。"
        ],
        "notes": [
            ""
        ],
        "volume": "卷六百七十五",
        "no#": 38
    },
    {
        "title": "江上阻風",
        "author": "鄭谷",
        "biography": "",
        "paragraphs": [
            "水天春暗暮寒濃，船閉篷窗細雨中。",
            "聞道漁家酒初熟，晚來翻喜打頭風。"
        ],
        "notes": [
            ""
        ],
        "volume": "卷六百七十五",
        "no#": 39
    },
    {
        "title": "淮上與友人別",
        "author": "鄭穀",
        "biography": "",
        "paragraphs": [
            "揚子江頭楊柳春，楊花愁殺渡江人。",
            "數聲風笛離亭晚，君向瀟湘我向秦。"
        ],
        "notes": [
            ""
        ],
        "volume": "卷六百七十五",
        "no#": 40
    },
    {
        "title": "忍公小軒二首",
        "author": "鄭谷",
        "biography": "",
        "paragraphs": [
            "松溪水色綠於松，每到松溪到暮鐘。",
            "閑得心源只如此，問禪何必向雙峰。",
            "舊遊前事半埃塵，多向林中結淨因。",
            "一念一爐香火裏，後身唯願似師身。"
        ],
        "notes": [
            ""
        ],
        "volume": "卷六百七十五",
        "no#": 41
    },
    {
        "title": "淮上漁者",
        "author": "鄭穀",
        "biography": "",
        "paragraphs": [
            "白頭波上白頭翁，家逐船移浦浦風。",
            "一尺鱸魚新釣得，兒孫吹火荻花中。"
        ],
        "notes": [
            ""
        ],
        "volume": "卷六百七十五",
        "no#": 42
    },
    {
        "title": "興州江館",
        "author": "鄭谷",
        "biography": "",
        "paragraphs": [
            "向蜀還秦計未成，寒蛩一夜繞床鳴。",
            "愁眠不穩孤燈盡，坐聽嘉陵江水聲。"
        ],
        "notes": [
            ""
        ],
        "volume": "卷六百七十五",
        "no#": 43
    },
    {
        "title": "題無本上人小齋",
        "author": "鄭穀",
        "biography": "",
        "paragraphs": [
            "寒寺唯應我訪師，人稀境靜雪銷遲。",
            "竹西落照侵窗好，堪惜歸時落照時。"
        ],
        "notes": [
            ""
        ],
        "volume": "卷六百七十五",
        "no#": 44
    },
    {
        "title": "七祖院小山",
        "author": "鄭穀",
        "biography": "",
        "paragraphs": [
            "小巧功成雨蘚斑，軒車日日扣松關。",
            "峨嵋咫尺無人去，卻向僧窗看假山。"
        ],
        "notes": [
            ""
        ],
        "volume": "卷六百七十五",
        "no#": 45
    },
    {
        "title": "定水寺行香",
        "author": "鄭穀",
        "biography": "",
        "paragraphs": [
            "聽經看畫繞虛廊，風拂金爐待賜香。",
            "丞相未來春雪密，暫偷閒臥老僧床。"
        ],
        "notes": [
            ""
        ],
        "volume": "卷六百七十五",
        "no#": 46
    },
    {
        "title": "浯溪",
        "author": "鄭穀",
        "biography": "",
        "paragraphs": [
            "湛湛清江疊疊山，白雲白鳥在其間。",
            "漁翁醉睡又醒睡，誰道皇天最惜閑。"
        ],
        "notes": [
            ""
        ],
        "volume": "卷六百七十五",
        "no#": 47
    },
    {
        "title": "悶題",
        "author": "鄭谷",
        "biography": "",
        "paragraphs": [
            "莫厭九衢塵土間，秋晴滿眼是南山。",
            "僧家未必全無事，道著訪僧心且閑。"
        ],
        "notes": [
            ""
        ],
        "volume": "卷六百七十五",
        "no#": 48
    },
    {
        "title": "重訪黃神穀策禪者",
        "author": "鄭谷",
        "biography": "",
        "paragraphs": [
            "初塵芸閣辭禪閣，卻訪支郎是老郎。",
            "我趣轉卑師趣靜，數峰秋雪一爐香。"
        ],
        "notes": [
            ""
        ],
        "volume": "卷六百七十五",
        "no#": 49
    },
    {
        "title": "別修覺寺無本上人",
        "author": "鄭穀",
        "biography": "",
        "paragraphs": [
            "松上閑雲石上苔，自嫌歸去夕陽催。",
            "山門握手無他語，只約今冬看雪來。"
        ],
        "notes": [
            ""
        ],
        "volume": "卷六百七十五",
        "no#": 50
    },
    {
        "title": "贈日東鑒禪師",
        "author": "鄭谷",
        "biography": "",
        "paragraphs": [
            "故國無心渡海潮，老禪方丈倚中條。",
            "夜深雨絕松堂靜，一點山螢照寂寥。"
        ],
        "notes": [
            ""
        ],
        "volume": "卷六百七十五",
        "no#": 51
    },
    {
        "title": "傳經院壁畫松",
        "author": "鄭谷",
        "biography": "",
        "paragraphs": [
            "危根瘦盡聳孤峰，珍重江僧好筆蹤。",
            "得向遊人多處畫，卻勝澗底作真松。"
        ],
        "notes": [
            ""
        ],
        "volume": "卷六百七十五",
        "no#": 52
    },
    {
        "title": "高蟾先輩以詩筆相示抒成寄酬",
        "author": "鄭谷",
        "biography": "",
        "paragraphs": [
            "張生故國三千里，知者唯應杜紫微。",
            "君有君恩秋後葉，可能更羨謝玄暉。"
        ],
        "notes": [
            ""
        ],
        "volume": "卷六百七十五",
        "no#": 53
    },
    {
        "title": "為人題",
        "author": "鄭穀",
        "biography": "",
        "paragraphs": [
            "淚濕孤鸞曉鏡昏，近來方解惜青春。",
            "杏花楊柳年年好，不忍回看舊寫真。"
        ],
        "notes": [
            ""
        ],
        "volume": "卷六百七十五",
        "no#": 54
    },
    {
        "title": "越鳥",
        "author": "鄭穀",
        "biography": "",
        "paragraphs": [
            "背霜南雁不到處，倚棹北人初聽時。",
            "梅雨滿江春草歇，一聲聲在荔枝枝。"
        ],
        "notes": [
            ""
        ],
        "volume": "卷六百七十五",
        "no#": 55
    },
    {
        "title": "黃鶯",
        "author": "鄭穀",
        "biography": "",
        "paragraphs": [
            "春雲薄薄日輝輝，宮樹煙深隔水飛。",
            "應為能歌系仙籍，麻姑乞與女真衣。"
        ],
        "notes": [
            ""
        ],
        "volume": "卷六百七十五",
        "no#": 56
    },
    {
        "title": "失鷺鷥",
        "author": "鄭穀",
        "biography": "",
        "paragraphs": [
            "野格由來倦小池，驚飛卻下碧江涯。",
            "月昏風急何處宿，秋岸蕭蕭黃葦枝。"
        ],
        "notes": [
            ""
        ],
        "volume": "卷六百七十五",
        "no#": 57
    },
    {
        "title": "苔錢",
        "author": "鄭穀",
        "biography": "",
        "paragraphs": [
            "春紅秋紫繞池台，個個圓如濟世財。",
            "雨後無端滿窮巷，買花不得買愁來。"
        ],
        "notes": [
            ""
        ],
        "volume": "卷六百七十五",
        "no#": 58
    },
    {
        "title": "蓮葉",
        "author": "鄭穀",
        "biography": "",
        "paragraphs": [
            "移舟水濺差差綠，倚檻風搖柄柄香。",
            "多謝浣溪人不折，雨中留得蓋鴛鴦。"
        ],
        "notes": [
            ""
        ],
        "volume": "卷六百七十五",
        "no#": 59
    },
    {
        "title": "蜀中賞海棠",
        "author": "鄭穀",
        "biography": "",
        "paragraphs": [
            "濃淡芳春滿蜀鄉，半隨風雨斷鶯腸。",
            "浣花溪上堪惆悵，子美無心為發揚。"
        ],
        "notes": [
            ""
        ],
        "volume": "卷六百七十五",
        "no#": 60
    },
    {
        "title": "投所知",
        "author": "鄭穀",
        "biography": "",
        "paragraphs": [
            "砌下芝蘭新滿徑，門前桃李舊垂陰。",
            "卻應回念江邊草，放出春煙一寸心。"
        ],
        "notes": [
            ""
        ],
        "volume": "卷六百七十五",
        "no#": 61
    },
    {
        "title": "早入諫院二首",
        "author": "鄭穀",
        "biography": "",
        "paragraphs": [
            "玉階春冷未催班，暫拂塵衣就笏眠。",
            "孤立小心還自笑，夢魂潛繞禦爐煙。",
            "紫雲重疊抱春城，廊下人稀唱漏聲。",
            "偷得微吟斜倚柱，滿衣花露聽宮鶯。"
        ],
        "notes": [
            ""
        ],
        "volume": "卷六百七十五",
        "no#": 62
    },
    {
        "title": "忝官諫垣明日轉對",
        "author": "鄭穀",
        "biography": "",
        "paragraphs": [
            "吾君英睿相君賢，其那寰區未晏然。",
            "明日翠華春殿下，不知何語可聞天。"
        ],
        "notes": [
            ""
        ],
        "volume": "卷六百七十五",
        "no#": 63
    },
    {
        "title": "再經南陽",
        "author": "鄭谷",
        "biography": "",
        "paragraphs": [
            "平蕪漠漠失樓臺，昔日遊人亂後來。",
            "寥落牆匡春欲暮，燒殘官樹有花開。"
        ],
        "notes": [
            ""
        ],
        "volume": "卷六百七十五",
        "no#": 64
    },
    {
        "title": "贈下第舉公",
        "author": "鄭穀",
        "biography": "",
        "paragraphs": [
            "見君失意我惆悵，記得當年落第情。",
            "出去無憀歸又悶，花南慢打講鐘聲。"
        ],
        "notes": [
            ""
        ],
        "volume": "卷六百七十五",
        "no#": 65
    },
    {
        "title": "春陰",
        "author": "鄭穀",
        "biography": "",
        "paragraphs": [
            "推琴當酒度春陰，不解謀生只解吟。",
            "舞蝶歌鶯莫相試，老郎心是老僧心。"
        ],
        "notes": [
            ""
        ],
        "volume": "卷六百七十五",
        "no#": 66
    },
    {
        "title": "送張逸人",
        "author": "鄭穀",
        "biography": "",
        "paragraphs": [
            "人間疏散更無人，浪兀孤舟酒兀身。",
            "蘆筍鱸魚拋不得，五陵珍重五湖春。"
        ],
        "notes": [
            ""
        ],
        "volume": "卷六百七十五",
        "no#": 67
    },
    {
        "title": "初還京師寓止府署偶題屋壁",
        "author": "鄭穀",
        "biography": "",
        "paragraphs": [
            "秋光不見舊亭台，四顧荒涼瓦礫堆。",
            "火力不能銷地力，亂前黃菊眼前開。"
        ],
        "notes": [
            ""
        ],
        "volume": "卷六百七十五",
        "no#": 68
    },
    {
        "title": "擢第後入蜀經羅村，路見海棠盛開偶有題詠",
        "author": "鄭谷",
        "biography": "",
        "paragraphs": [
            "上國休誇紅杏豔，深溪自照綠苔磯。一枝低帶流鶯睡，",
            "手中已有新春桂，多謝煙香更入衣。"
        ],
        "notes": [
            ""
        ],
        "volume": "卷六百七十五",
        "no#": 69
    },
    {
        "title": "次韻和禮部盧侍郎江上秋夕寓懷",
        "author": "鄭谷",
        "biography": "",
        "paragraphs": [
            "盧郎到處覺風生，蜀郡留連亞相情。亂後江山悲庾信，",
            "未脫白衣頭半白，叨陪屬和倍為榮。"
        ],
        "notes": [
            ""
        ],
        "volume": "卷六百七十五",
        "no#": 70
    },
    {
        "title": "宜春再訪芳公言公幽齋寫懷敘事，因賦長言",
        "author": "鄭穀",
        "biography": "",
        "paragraphs": [
            "入門長恐先師在，香印紗燈似昔年，澗路縈回齋處遠，",
            "顧渚一甌春有味，中林話舊亦潸然。"
        ],
        "notes": [
            ""
        ],
        "volume": "卷六百七十五",
        "no#": 71
    },
    {
        "title": "讀李白集",
        "author": "鄭谷",
        "biography": "",
        "paragraphs": [
            "何事文星與酒星，一時鐘在李先生。",
            "高吟大醉三千首，留著人間伴月明。"
        ],
        "notes": [
            ""
        ],
        "volume": "卷六百七十五",
        "no#": 72
    },
    {
        "title": "卷末偶題三首",
        "author": "鄭穀",
        "biography": "",
        "paragraphs": [
            "一卷疏蕪一百篇，名成未敢暫忘筌。",
            "何如海日生殘夜，一句能令萬古傳。",
            "七歲侍行湖外去，岳陽樓上敢題詩。",
            "如今寒晚無功業，何以勝任國士知。",
            "一第由來是出身，垂名俱為國風陳。",
            "此生若不知騷雅，孤宦如何作近臣。"
        ],
        "notes": [
            ""
        ],
        "volume": "卷六百七十五",
        "no#": 73
    },
    {
        "title": "讀前集二首",
        "author": "鄭谷",
        "biography": "",
        "paragraphs": [
            "殷璠裁鑒英靈集，頗覺同才得旨深。",
            "何事後來高仲武，品題間氣未公心。",
            "風騷如線不勝悲，國步多艱即此時。",
            "愛日滿階看古集，只應陶集是吾師。"
        ],
        "notes": [
            ""
        ],
        "volume": "卷六百七十五",
        "no#": 74
    },
    {
        "title": "渚宮亂後作",
        "author": "鄭穀",
        "biography": "",
        "paragraphs": [
            "鄉人來話亂離情，淚滴殘陽問楚荊。白社已應無故老，",
            "牢落故居灰燼後，黃花紫蔓上牆生。"
        ],
        "notes": [
            ""
        ],
        "volume": "卷六百七十五",
        "no#": 75
    },
    {
        "title": "鷓鴣",
        "author": "鄭穀",
        "biography": "",
        "paragraphs": [
            "暖戲煙蕪錦翼齊，品流應得近山雞。雨昏青草湖邊過，",
            "相呼相應湘江闊，苦竹叢深春日西。"
        ],
        "notes": [
            ""
        ],
        "volume": "卷六百七十五",
        "no#": 76
    },
    {
        "title": "燕",
        "author": "鄭穀",
        "biography": "",
        "paragraphs": [
            "年去年來來去忙，春寒煙暝渡瀟湘。低飛綠岸和梅雨，",
            "千言萬語無人會，又逐流鶯過短牆。"
        ],
        "notes": [
            ""
        ],
        "volume": "卷六百七十五",
        "no#": 77
    },
    {
        "title": "侯家鷓鴣",
        "author": "鄭谷",
        "biography": "",
        "paragraphs": [
            "江天梅雨濕江蘺，到處煙香是此時。苦竹嶺無歸去日，",
            "唯有佳人憶南國，殷勤為爾唱愁詞。"
        ],
        "notes": [
            ""
        ],
        "volume": "卷六百七十五",
        "no#": 78
    },
    {
        "title": "雁",
        "author": "鄭穀",
        "biography": "",
        "paragraphs": [
            "八月悲風九月霜，蓼花紅淡葦條黃。石頭城下波搖影，",
            "故鄉聞爾亦惆悵，何況扁舟非故鄉。"
        ],
        "notes": [
            ""
        ],
        "volume": "卷六百七十五",
        "no#": 79
    },
    {
        "title": "水",
        "author": "鄭穀",
        "biography": "",
        "paragraphs": [
            "竹院松廊分數派，不空清泚亦逶迤。落花相逐去何處，",
            "晚晴一片連莎綠，悔與滄浪有舊期。"
        ],
        "notes": [
            ""
        ],
        "volume": "卷六百七十五",
        "no#": 80
    },
    {
        "title": "海棠",
        "author": "鄭谷",
        "biography": "",
        "paragraphs": [
            "春風用意勻顏色，銷得攜觴與賦詩。穠麗最宜新著雨，",
            "朝醉暮吟看不足，羨他蝴蝶宿深枝。"
        ],
        "notes": [
            ""
        ],
        "volume": "卷六百七十五",
        "no#": 81
    },
    {
        "title": "竹",
        "author": "鄭穀",
        "biography": "",
        "paragraphs": [
            "宜煙宜雨又宜風，拂水藏村複間松。移得蕭騷從遠寺，",
            "無賴杏花多意緒，數枝穿翠好相容。"
        ],
        "notes": [
            ""
        ],
        "volume": "卷六百七十五",
        "no#": 82
    },
    {
        "title": "荔枝樹",
        "author": "鄭穀",
        "biography": "",
        "paragraphs": [
            "二京曾見畫圖中，數本芳菲色不同。孤棹今來巴徼外，",
            "腸斷渝瀘霜霰薄，不教葉似灞陵紅。"
        ],
        "notes": [
            ""
        ],
        "volume": "卷六百七十五",
        "no#": 83
    },
    {
        "title": "錦二首",
        "author": "鄭穀",
        "biography": "",
        "paragraphs": [
            "布素豪家定不看，若無文彩入時難。紅迷天子帆邊日，",
            "舞衣轉轉求新樣，不問流離桑柘殘。",
            "文君手裏曙霞生，美號仍聞借蜀城。奪得始知袍更貴，",
            "禮部郎官人所重，省中別占好窠名。"
        ],
        "notes": [
            ""
        ],
        "volume": "卷六百七十五",
        "no#": 84
    },
    {
        "title": "蠟燭",
        "author": "鄭穀",
        "biography": "",
        "paragraphs": [
            "仙漏遲遲出建章，宮簾不動透清光。金闈露白新裁詔，",
            "多情更有分明處，照得歌塵下燕梁。"
        ],
        "notes": [
            ""
        ],
        "volume": "卷六百七十五",
        "no#": 85
    },
    {
        "title": "燈",
        "author": "鄭谷",
        "biography": "",
        "paragraphs": [
            "雨向莎階滴未休，冷光孤恨兩悠悠。船中聞雁洞庭宿，",
            "蕭騷寒竹南窗靜，一局閑棋為爾留。"
        ],
        "notes": [
            ""
        ],
        "volume": "卷六百七十五",
        "no#": 86
    },
    {
        "title": "宗人作尉唐昌官署幽勝而又博學精富得以言談…留書屋壁",
        "author": "鄭穀",
        "biography": "",
        "paragraphs": [
            "公堂瀟灑有林泉，只隔苔牆是渚田。宗黨相親離亂世，",
            "風雨夜長同一宿，舊遊多共憶樊川。"
        ],
        "notes": [
            ""
        ],
        "volume": "卷六百七十五",
        "no#": 87
    },
    {
        "title": "為戶部李郎中與令季端公寓止渠州江寺偶作寄獻",
        "author": "鄭谷",
        "biography": "",
        "paragraphs": [
            "退居瀟灑寄禪關，高掛朝簪淨室間。孤島雖留雙鶴歇，",
            "仙署金閨虛位久，夜清應夢近天顏。"
        ],
        "notes": [
            ""
        ],
        "volume": "卷六百七十五",
        "no#": 88
    },
    {
        "title": "重陽日訪元秀上人",
        "author": "鄭谷",
        "biography": "",
        "paragraphs": [
            "紅葉黃花秋景寬，醉吟朝夕在樊川。卻嫌今日登山俗，",
            "歸來童稚爭相笑，何事無人與酒船。"
        ],
        "notes": [
            ""
        ],
        "volume": "卷六百七十五",
        "no#": 89
    }
]