[
    {
        "title": "塞下曲",
        "author": "李頎",
        "biography": "",
        "paragraphs": [
            "少年學騎射，勇冠並州兒。直愛出身早，邊功沙漠垂。",
            "戎鞭腰下插，羌笛雪中吹。膂力今應盡，將軍猶未知。"
        ],
        "notes": [
            ""
        ],
        "volume": "卷一百三十四",
        "no#": 1
    },
    {
        "title": "寄鏡湖朱處士",
        "author": "李頎",
        "biography": "",
        "paragraphs": [
            "澄霽晚流闊，微風吹綠蘋。鱗鱗遠峰見，淡淡平湖春。",
            "芳草日堪把，白雲心所親。何時可為樂，夢裏東山人。"
        ],
        "notes": [
            ""
        ],
        "volume": "卷一百三十四",
        "no#": 2
    },
    {
        "title": "宴陳十六樓",
        "author": "李頎",
        "biography": "",
        "paragraphs": [
            "西樓對金谷，此地古人心。白日落庭內，黃花生澗陰。",
            "四鄰見疏木，萬井度寒砧。石上題詩處，千年留至今。"
        ],
        "notes": [
            ""
        ],
        "volume": "卷一百三十四",
        "no#": 3
    },
    {
        "title": "送相裏造入京",
        "author": "李頎",
        "biography": "",
        "paragraphs": [
            "子月過秦正，寒雲覆洛城。嗟君未得志，猶作苦辛行。",
            "暖酒嫌衣薄，瞻風候雨晴。春官含笑待，驅馬速前程。"
        ],
        "notes": [
            ""
        ],
        "volume": "卷一百三十四",
        "no#": 4
    },
    {
        "title": "送錢子入京",
        "author": "李頎",
        "biography": "",
        "paragraphs": [
            "夜夢還京北，鄉心恨擣衣。朝逢入秦使，走馬喚君歸。",
            "驛路清霜下，關門黃葉稀。還家應信宿，看子速如飛。"
        ],
        "notes": [
            ""
        ],
        "volume": "卷一百三十四",
        "no#": 5
    },
    {
        "title": "送綦毋三寺中賦得紗燈",
        "author": "李頎",
        "biography": "",
        "paragraphs": [
            "禪室吐香燼，輕紗籠翠煙。長繩掛青竹，百尺垂紅蓮。",
            "熠爚眾星下，玲瓏雙塔前。含光待明發，此別豈徒然。"
        ],
        "notes": [
            ""
        ],
        "volume": "卷一百三十四",
        "no#": 6
    },
    {
        "title": "送人尉閩中",
        "author": "李頎",
        "biography": "",
        "paragraphs": [
            "可歎芳菲日，分為萬里情。閶門折垂柳，御苑聽殘鶯。",
            "海戍通閩邑，江航過楚城。客心君莫問，春草是王程。"
        ],
        "notes": [
            ""
        ],
        "volume": "卷一百三十四",
        "no#": 7
    },
    {
        "title": "送人歸沔南",
        "author": "李頎",
        "biography": "",
        "paragraphs": [
            "梅花今正發，失路複何如。舊國雲山在，新年風景餘。",
            "春饒漢陽夢，日寄武陵書。可即明時老，臨川莫羨魚。"
        ],
        "notes": [
            ""
        ],
        "volume": "卷一百三十四",
        "no#": 8
    },
    {
        "title": "送盧逸人",
        "author": "李頎",
        "biography": "",
        "paragraphs": [
            "洛陽為此別，攜手更何時。不復人間見，只應海上期。",
            "清溪入雲木，白首臥茅茨。共惜盧敖去，天邊望所思。"
        ],
        "notes": [
            ""
        ],
        "volume": "卷一百三十四",
        "no#": 9
    },
    {
        "title": "送顧朝陽還吳",
        "author": "李頎",
        "biography": "",
        "paragraphs": [
            "寂寞俱不偶，裹糧空入秦。宦途已可識，歸臥包山春。",
            "舊國指飛鳥，滄波愁旅人。開樽洛水上，怨別柳花新。"
        ],
        "notes": [
            ""
        ],
        "volume": "卷一百三十四",
        "no#": 10
    },
    {
        "title": "送竇參軍",
        "author": "李頎",
        "biography": "",
        "paragraphs": [
            "城南送歸客，舉酒對林巒。暄鳥迎風囀，春衣度雨寒。",
            "桃花開翠幕，柳色拂金鞍。公子何時至，無令芳草闌。"
        ],
        "notes": [
            ""
        ],
        "volume": "卷一百三十四",
        "no#": 11
    },
    {
        "title": "望秦川",
        "author": "李頎",
        "biography": "",
        "paragraphs": [
            "秦川朝望迥，日出正東峰。遠近山河淨，逶迤城闕重。",
            "秋聲萬戶竹，寒色五陵松。客有歸歟歎，淒其霜露濃。"
        ],
        "notes": [
            ""
        ],
        "volume": "卷一百三十四",
        "no#": 12
    },
    {
        "title": "晚歸東園",
        "author": "李頎",
        "biography": "",
        "paragraphs": [
            "荊扉帶郊郭，稼穡滿東菑。倚杖寒山暮，鳴梭秋葉時。",
            "回雲覆陰谷，返景照霜梨。澹泊真吾事，清風別自茲。"
        ],
        "notes": [
            ""
        ],
        "volume": "卷一百三十四",
        "no#": 13
    },
    {
        "title": "覺公院施鳥石台",
        "author": "李頎",
        "biography": "",
        "paragraphs": [
            "石台置香飯，齋後施諸禽。童子亦知善，眾生無懼心。",
            "苔痕蒼曉露，盤勢出香林。錫杖或圍繞，吾師一念深。"
        ],
        "notes": [
            ""
        ],
        "volume": "卷一百三十四",
        "no#": 14
    },
    {
        "title": "籬筍",
        "author": "李頎",
        "biography": "",
        "paragraphs": [
            "東園長新筍，映日複穿籬。迸出依青嶂，攢生伴綠池。",
            "色因林向背，行逐地高卑。但恐春將老，青青獨爾為。"
        ],
        "notes": [
            ""
        ],
        "volume": "卷一百三十四",
        "no#": 15
    },
    {
        "title": "達奚吏部夫人寇氏挽歌",
        "author": "李頎",
        "biography": "",
        "paragraphs": [
            "存歿令名傳，青青松柏田。事姑稱孝婦，生子繼先賢。",
            "露濕銘旌重，風吹鹵簿前。陰堂從此閉，誰誦女師篇。"
        ],
        "notes": [
            ""
        ],
        "volume": "卷一百三十四",
        "no#": 16
    },
    {
        "title": "寄司勳盧員外",
        "author": "李頎",
        "biography": "",
        "paragraphs": [
            "流澌臘月下河陽，草色新年發建章。秦地立春傳太史，",
            "早晚薦雄文似者，故人今已賦長楊。"
        ],
        "notes": [
            ""
        ],
        "volume": "卷一百三十四",
        "no#": 17
    },
    {
        "title": "寄綦毋三",
        "author": "李頎",
        "biography": "",
        "paragraphs": [
            "新加大邑綬仍黃，近與單車去洛陽。顧眄一過丞相府，",
            "共道進賢蒙上賞，看君幾歲作台郎。"
        ],
        "notes": [
            ""
        ],
        "volume": "卷一百三十四",
        "no#": 18
    },
    {
        "title": "送魏萬之京",
        "author": "李頎",
        "biography": "",
        "paragraphs": [
            "朝聞遊子唱離歌，昨夜微霜初渡河。鴻雁不堪愁裏聽，",
            "莫見長安行樂處，空令歲月易蹉跎。"
        ],
        "notes": [
            ""
        ],
        "volume": "卷一百三十四",
        "no#": 19
    },
    {
        "title": "送李回",
        "author": "李頎",
        "biography": "",
        "paragraphs": [
            "知君官屬大司農，詔幸驪山職事雄。歲發金錢供禦府，",
            "不睹聲明與文物，自傷流滯去關東。"
        ],
        "notes": [
            ""
        ],
        "volume": "卷一百三十四",
        "no#": 20
    },
    {
        "title": "宿瑩公禪房聞梵",
        "author": "李頎",
        "biography": "",
        "paragraphs": [
            "花宮仙梵遠微微，月隱高城鐘漏稀。夜動霜林驚落葉，",
            "始覺浮生無住著，頓令心地欲皈依。"
        ],
        "notes": [
            ""
        ],
        "volume": "卷一百三十四",
        "no#": 21
    },
    {
        "title": "題璿公山池",
        "author": "李頎",
        "biography": "",
        "paragraphs": [
            "遠公遁跡廬山岑，開士幽居祇樹林。片石孤峰窺色相，",
            "此外俗塵都不染，惟餘玄度得相尋。"
        ],
        "notes": [
            ""
        ],
        "volume": "卷一百三十四",
        "no#": 22
    },
    {
        "title": "題盧五舊居",
        "author": "李頎",
        "biography": "",
        "paragraphs": [
            "物在人亡無見期，閒庭系馬不勝悲。窗前綠竹生空地，",
            "憶君淚落東流水，歲歲花開知為誰。"
        ],
        "notes": [
            ""
        ],
        "volume": "卷一百三十四",
        "no#": 23
    },
    {
        "title": "贈別張兵曹",
        "author": "李頎",
        "biography": "",
        "paragraphs": [
            "漢家蕭相國，功蓋五諸侯。勳業河山重，丹青錫命優。",
            "君為禁臠婿，爭看玉人遊。荀令焚香日，潘郎振藻秋。",
            "新成鸚鵡賦，能衣鷫鸘裘。不憚軒車遠，仍尋薜荔幽。",
            "苑梨飛絳葉，伊水淨寒流。雪滿故關道，雲遮祥鳳樓。",
            "一身輕寸祿，萬物任虛舟。別後如相問，滄波雙白鷗。"
        ],
        "notes": [
            ""
        ],
        "volume": "卷一百三十四",
        "no#": 24
    },
    {
        "title": "宿香山寺石樓",
        "author": "李頎",
        "biography": "",
        "paragraphs": [
            "夜宿翠微半，高樓聞暗泉。漁舟帶遠火，山磬發孤煙。",
            "衣拂雲松外，門清河漢邊。峰巒低枕席，世界接人天。",
            "靄靄花出霧，輝輝星映川。東林曙鶯滿，惆悵欲言旋。"
        ],
        "notes": [
            ""
        ],
        "volume": "卷一百三十四",
        "no#": 25
    },
    {
        "title": "聖善閣送裴迪入京",
        "author": "李頎",
        "biography": "",
        "paragraphs": [
            "雲華滿高閣，苔色上鉤欄。藥草空階靜，梧桐返照寒。",
            "清吟可愈疾，攜手暫同歡。墜葉和金磬，饑烏鳴露盤。",
            "伊流惜東別，灞水向西看。舊托含香署，雲霄何足難。"
        ],
        "notes": [
            ""
        ],
        "volume": "卷一百三十四",
        "no#": 26
    },
    {
        "title": "奉送漪叔游潁川兼謁淮陽太守",
        "author": "李頎",
        "biography": "",
        "paragraphs": [
            "罷吏今何適，辭家方獨行。嵩陽入歸夢，潁水半前程。",
            "聞道淮陽守，東南臥理清。郡齋觀政日，人馬望鄉情。",
            "疊嶺雪初霽，寒砧霜後鳴。臨川嗟拜手，寂寞事躬耕。"
        ],
        "notes": [
            ""
        ],
        "volume": "卷一百三十四",
        "no#": 27
    },
    {
        "title": "二妃廟送裴侍禦使桂陽",
        "author": "李頎",
        "biography": "",
        "paragraphs": [
            "沅上秋草晚，蒼蒼堯女祠。無人見精魄，萬古寒猿悲。",
            "桂水身歿後，椒漿神降時。回雲迎赤豹，驟雨颯文狸。",
            "受命出炎海，焚香征楚詞。乘驄感遺跡，一吊清川湄。"
        ],
        "notes": [
            ""
        ],
        "volume": "卷一百三十四",
        "no#": 28
    },
    {
        "title": "送暨道士還玉清觀",
        "author": "李頎",
        "biography": "",
        "paragraphs": [
            "仙宮有名籍，度世吳江濆。大道本無我，青春長與君。",
            "中州俄已到，至理得而聞。明主降黃屋，時人看白雲。",
            "空山何窈窕，三秀日氛氳。遂此留書客，超遙煙駕分。"
        ],
        "notes": [
            ""
        ],
        "volume": "卷一百三十四",
        "no#": 29
    },
    {
        "title": "送劉主簿歸金壇",
        "author": "李頎",
        "biography": "",
        "paragraphs": [
            "與子十年舊，其如離別何。宦遊鄰故國，歸夢是滄波。",
            "京口青山遠，金陵芳草多。雲帆曉容裔，江日晝清和。",
            "縣郭舟人飲，津亭漁者歌。茅山有仙洞，羨爾再經過。"
        ],
        "notes": [
            ""
        ],
        "volume": "卷一百三十四",
        "no#": 30
    },
    {
        "title": "送盧少府赴延陵",
        "author": "李頎",
        "biography": "",
        "paragraphs": [
            "問君從宦所，何日府中趨。遙指金陵縣，青山天一隅。",
            "行人懷寸祿，小吏獻新圖。北固波濤險，南天風俗殊。",
            "春江連橘柚，晚景媚菰蒲。漠漠花生渚，亭亭雲過湖。",
            "灘沙映村火，水霧斂檣烏。回首東門路，鄉書不可無。"
        ],
        "notes": [
            ""
        ],
        "volume": "卷一百三十四",
        "no#": 31
    },
    {
        "title": "送皇甫曾遊襄陽山水兼謁韋太守",
        "author": "李頎",
        "biography": "",
        "paragraphs": [
            "峴山枕襄陽，滔滔江漢長。山深臥龍宅，水淨斬蛟鄉。",
            "元凱春秋傳，昭明文選堂。風流滿今古，煙島思微茫。",
            "白雁暮沖雪，青林寒帶霜。蘆花獨戍晚，柑實萬家香。",
            "舊國欲茲別，輕舟眇未央。百花亭漫漫，一柱觀蒼蒼。",
            "按俗荊南牧，持衡吏部郎。逢君立五馬，應醉習家塘。"
        ],
        "notes": [
            ""
        ],
        "volume": "卷一百三十四",
        "no#": 32
    },
    {
        "title": "龍門送裴侍禦監五嶺選",
        "author": "李頎",
        "biography": "",
        "paragraphs": [
            "萬里番禺地，官人繼帝憂。君為柱下史，將命出東周。",
            "歇馬傍川路，張燈臨石樓。棱棱靜疏木，濞濞響寒流。",
            "榔葉四荒外，梅花五嶺頭。明珠尉佗國，翠羽夜郎洲。",
            "夷俗富珍產，土風資宦遊。心清物不雜，弊革事無留。",
            "舉善必稱最，持奸當去尤。何辭桂江遠，今日用賢秋。"
        ],
        "notes": [
            ""
        ],
        "volume": "卷一百三十四",
        "no#": 33
    },
    {
        "title": "送喬琳",
        "author": "李頎",
        "biography": "",
        "paragraphs": [
            "草綠小平津，花開伊水濱。今君不得意，孤負帝鄉春。",
            "口不言金帛，心常任屈伸。阮公惟飲酒，陶令肯羞貧。",
            "陽羨風流地，滄江遊寓人。菱歌五湖遠，桂樹八公鄰。",
            "青鳥迎孤棹，白雲隨一身。潮隨秣陵上，月映石頭新。",
            "未可逃名利，應須在縉紳。汀洲芳杜色，勸爾暫垂綸。"
        ],
        "notes": [
            ""
        ],
        "volume": "卷一百三十四",
        "no#": 34
    },
    {
        "title": "題少府監李丞山池",
        "author": "李頎",
        "biography": "",
        "paragraphs": [
            "能向府亭內，置茲山與林。他人驌驦馬，而我薜蘿心。",
            "雨止禁門肅，鶯啼官柳深。長廊閟軍器，積水背城陰。",
            "窗外王孫草，床頭中散琴。清風多仰慕，吾亦爾知音。"
        ],
        "notes": [
            ""
        ],
        "volume": "卷一百三十四",
        "no#": 35
    },
    {
        "title": "長壽寺粲公院新甃井",
        "author": "李頎",
        "biography": "",
        "paragraphs": [
            "僧房來往久，露井每同觀。白石抱新甃，蒼苔依舊欄。",
            "空瓶宛轉下，長綆轆轤盤。境界因心淨，泉源見底寒。",
            "鐘鳴時灌頂，對此日閑安。"
        ],
        "notes": [
            ""
        ],
        "volume": "卷一百三十四",
        "no#": 36
    },
    {
        "title": "魏倉曹宅各賦一物得當軒石竹",
        "author": "李頎",
        "biography": "",
        "paragraphs": [
            "羅生殊眾色，獨為表華滋。雖雜蕙蘭處，無爭桃李時。",
            "同人趨府暇，落日後庭期。密葉散紅點，靈條驚紫蕤。",
            "芳菲看不厭，採摘願來茲。"
        ],
        "notes": [
            ""
        ],
        "volume": "卷一百三十四",
        "no#": 37
    },
    {
        "title": "奉送五叔入京兼寄綦毋三",
        "author": "李頎",
        "biography": "",
        "paragraphs": [
            "雲陰帶殘日，悵別此何時。欲望黃山道，無由見所思。"
        ],
        "notes": [
            ""
        ],
        "volume": "卷一百三十四",
        "no#": 38
    },
    {
        "title": "寄韓鵬",
        "author": "李頎",
        "biography": "",
        "paragraphs": [
            "為政心閑物自閑，朝看飛鳥暮飛還。",
            "寄書河上神明宰，羨爾城頭姑射山。"
        ],
        "notes": [
            ""
        ],
        "volume": "卷一百三十四",
        "no#": 39
    },
    {
        "title": "《百花原",
        "author": "李頎",
        "biography": "",
        "paragraphs": [
            "百花原頭望京師，黃河水流無已時。",
            "窮秋曠野行人絕，馬首東來知是誰。"
        ],
        "notes": [
            ""
        ],
        "volume": "卷一百三十四",
        "no#": 40
    },
    {
        "title": "遇劉五",
        "author": "李頎",
        "biography": "",
        "paragraphs": [
            "洛陽一別梨花新，黃鳥飛飛逢故人。",
            "攜手當年共為樂，無驚蕙草惜殘春。"
        ],
        "notes": [
            ""
        ],
        "volume": "卷一百三十四",
        "no#": 41
    },
    {
        "title": "送崔嬰赴漢陽",
        "author": "李頎",
        "biography": "",
        "paragraphs": [
            "中外相連弟與兄，新加小縣子男名。",
            "才年三十佩銅印，知爾弦歌漢水清。"
        ],
        "notes": [
            ""
        ],
        "volume": "卷一百三十四",
        "no#": 42
    },
    {
        "title": "送五叔入京兼寄綦毋三",
        "author": "李頎",
        "biography": "",
        "paragraphs": [
            "吏部明年拜官後，西城必與故人期。",
            "寄書春草年年色，莫道相逢玉女祠。"
        ],
        "notes": [
            ""
        ],
        "volume": "卷一百三十四",
        "no#": 43
    },
    {
        "title": "野老曝背",
        "author": "李頎",
        "biography": "",
        "paragraphs": [
            "百歲老翁不種田，惟知曝背樂殘年。",
            "有時捫虱獨搔首，目送歸鴻籬下眠。"
        ],
        "notes": [
            ""
        ],
        "volume": "卷一百三十四",
        "no#": 44
    },
    {
        "title": "送東陽王太守",
        "author": "李頎",
        "biography": "",
        "paragraphs": [
            "江皋杜蘅綠，芳草日遲遲。檜楫今何去，星郎出守時。",
            "彤襜問風俗，明主寄惸嫠。令下不徒爾，人和當在茲。",
            "昔年經此地，微月有佳期。洞口桂花白，岩前春草滋。",
            "素沙靜津瀨，青壁帶川坻。野鶴每孤立，林鼯常晝悲。"
        ],
        "notes": [
            ""
        ],
        "volume": "卷一百三十四",
        "no#": 45
    },
    {
        "title": "詠張諲山水",
        "author": "李頎",
        "biography": "",
        "paragraphs": [
            "小山破體閑支策，落日梨花照空壁。",
            "詩堪記室妒風流，畫與將軍作勍敵。"
        ],
        "notes": [
            ""
        ],
        "volume": "卷一百三十四",
        "no#": 46
    },
    {
        "title": "失題",
        "author": "李頎",
        "biography": "",
        "paragraphs": [
            "紫極殿前朝伏奏，龍華會裏日相望。",
            "別離歲歲如流水，誰辨他鄉與故鄉。"
        ],
        "notes": [
            ""
        ],
        "volume": "卷一百三十四",
        "no#": 47
    }
]