[
    {
        "title": "哭長孫侍禦",
        "author": "杜甫",
        "biography": "",
        "paragraphs": [
            "道為謀書重，名因賦頌雄。禮闈曾擢桂，憲府舊乘驄。",
            "流水生涯盡，浮雲世事空。唯餘舊台柏，蕭瑟九原中。"
        ],
        "notes": [
            ""
        ],
        "volume": "卷二百三十四",
        "no#": 1
    },
    {
        "title": "虢國夫人",
        "author": "杜甫",
        "biography": "",
        "paragraphs": [
            "虢國夫人承主恩，平明上馬入宮門。",
            "卻嫌脂粉涴顏色，澹掃蛾眉朝至尊。"
        ],
        "notes": [
            ""
        ],
        "volume": "卷二百三十四",
        "no#": 2
    },
    {
        "title": "軍中醉飲寄沈八、劉叟",
        "author": "杜甫",
        "biography": "",
        "paragraphs": [
            "酒渴愛江清，餘甘漱晚汀。軟沙欹坐穩，冷石醉眠醒。",
            "野膳隨行帳，華音發從伶。數杯君不見，醉已遣沉冥。"
        ],
        "notes": [
            ""
        ],
        "volume": "卷二百三十四",
        "no#": 3
    },
    {
        "title": "杜鵑行",
        "author": "杜甫",
        "biography": "",
        "paragraphs": [
            "古時杜宇稱望帝，魂作杜鵑何微細。跳枝竄葉樹木中，",
            "隳形不敢棲華屋，短翮唯願巢深叢。穿皮啄朽觜欲禿，",
            "聲音咽咽如有謂，號啼略與嬰兒同。口幹垂血轉迫促，"
        ],
        "notes": [
            ""
        ],
        "volume": "卷二百三十四",
        "no#": 4
    },
    {
        "title": "聞惠二過東溪特一送",
        "author": "杜甫",
        "biography": "",
        "paragraphs": [
            "惠子白駒瘦，歸溪唯病身。皇天無老眼，空穀滯斯人。",
            "崖蜜松花熟，山杯竹葉新。柴門了無事，黃綺未稱臣。"
        ],
        "notes": [
            ""
        ],
        "volume": "卷二百三十四",
        "no#": 5
    },
    {
        "title": "舟泛洞庭",
        "author": "杜甫",
        "biography": "",
        "paragraphs": [
            "蛟室圍青草，龍堆擁白沙。護江盤古木，迎棹舞神鴉。",
            "破浪南風正，收帆畏日斜。雲山千萬疊，底處上仙槎。"
        ],
        "notes": [
            ""
        ],
        "volume": "卷二百三十四",
        "no#": 6
    },
    {
        "title": "李鹽鐵二首",
        "author": "杜甫",
        "biography": "",
        "paragraphs": [
            "落葉春風起，高城煙霧開。雜花分戶映，嬌燕入簷回。",
            "一見能傾產，虛懷只愛才。鹽官雖絆驥，名是漢庭來。"
        ],
        "notes": [
            ""
        ],
        "volume": "卷二百三十四",
        "no#": 7
    },
    {
        "title": "長吟",
        "author": "杜甫",
        "biography": "",
        "paragraphs": [
            "江渚翻鷗戲，官橋帶柳陰。江飛競渡日，草見蹋春心。",
            "已撥形骸累，真為爛漫深。賦詩歌句穩，不免自長吟。"
        ],
        "notes": [
            ""
        ],
        "volume": "卷二百三十四",
        "no#": 8
    },
    {
        "title": "絕句九首",
        "author": "杜甫",
        "biography": "",
        "paragraphs": [
            "聞道巴山裏，春船正好行。都將百年興，一望九江城。",
            "水檻溫江口，茅堂石筍西。移船先主廟，洗藥浣沙溪。",
            "設道春來好，狂風大放顛。吹花隨水去，翻卻釣魚船。"
        ],
        "notes": [
            ""
        ],
        "volume": "卷二百三十四",
        "no#": 9
    },
    {
        "title": "瞿唐懷古",
        "author": "杜甫",
        "biography": "",
        "paragraphs": [
            "西南萬壑注，勍敵兩崖開。地與山根裂，江從月窟來。",
            "削成當白帝，空曲隱陽臺。疏鑿功雖美，陶鈞力大哉。"
        ],
        "notes": [
            ""
        ],
        "volume": "卷二百三十四",
        "no#": 10
    },
    {
        "title": "送司馬入京",
        "author": "杜甫",
        "biography": "",
        "paragraphs": [
            "群盜至今日，先朝忝從臣。歎君能戀主，久客羨歸秦。",
            "黃閣長司諫，丹墀有故人。向來論社稷，為話涕沾巾。"
        ],
        "notes": [
            ""
        ],
        "volume": "卷二百三十四",
        "no#": 11
    },
    {
        "title": "惜別行送劉僕射判官",
        "author": "杜甫",
        "biography": "",
        "paragraphs": [
            "聞道南行市駿馬，不限匹數軍中須。襄陽幕府天下異，",
            "而今西北自反胡，騏驎蕩盡一匹無。龍媒真種在帝都，",
            "江湖凡馬多憔悴，衣冠往往乘蹇驢。梁公富貴於身疏，",
            "以茲報主寸心赤，氣卻西戎回北狄。羅網群馬籍馬多，",
            "杜陵老翁秋系船，扶病相識長沙驛。強梳白髮提胡盧，",
            "當杯對客忍流涕，君不覺老夫神內傷。"
        ],
        "notes": [
            ""
        ],
        "volume": "卷二百三十四",
        "no#": 12
    },
    {
        "title": "呀鶻行",
        "author": "杜甫",
        "biography": "",
        "paragraphs": [
            "病鶻孤飛俗眼醜，每夜江邊宿衰柳。清秋落日已側身，",
            "強神迷複皂雕前，俊才早在蒼鷹上。風濤颯颯寒山陰，"
        ],
        "notes": [
            ""
        ],
        "volume": "卷二百三十四",
        "no#": 13
    },
    {
        "title": "狂歌行，贈四兄",
        "author": "杜甫",
        "biography": "",
        "paragraphs": [
            "與兄行年校一歲，賢者是兄愚者弟。兄將富貴等浮雲，",
            "公卿朱門未開鎖，我曹已到肩相齊。吾兄睡穩方舒膝，",
            "今年思我來嘉州。嘉州酒重花繞樓。樓頭吃酒樓下臥，",
            "幅巾鞶帶不掛身，頭脂足垢何曾洗。吾兄吾兄巢許倫，"
        ],
        "notes": [
            ""
        ],
        "volume": "卷二百三十四",
        "no#": 14
    },
    {
        "title": "逃難",
        "author": "杜甫",
        "biography": "",
        "paragraphs": [
            "五十頭白翁，南北逃世難。疏布纏枯骨，奔走苦不暖。",
            "已衰病方入，四海一塗炭。乾坤萬里內，莫見容身畔。",
            "妻孥複隨我，回首共悲歎。故國莽丘墟，鄰里各分散。",
            "歸路從此迷，涕盡湘江岸。"
        ],
        "notes": [
            ""
        ],
        "volume": "卷二百三十四",
        "no#": 15
    },
    {
        "title": "寄高適",
        "author": "杜甫",
        "biography": "",
        "paragraphs": [
            "楚隔乾坤遠，難招病客魂。詩名惟我共，世事與誰論。",
            "北闕更新主，南星落故園。定知相見日，爛漫倒芳尊。"
        ],
        "notes": [
            ""
        ],
        "volume": "卷二百三十四",
        "no#": 16
    },
    {
        "title": "送靈州李判官",
        "author": "杜甫",
        "biography": "",
        "paragraphs": [
            "犬戎腥四海，回首一茫茫。血戰乾坤赤，氛迷日月黃。",
            "將軍專策略，幕府盛材良。近賀中興主，神兵動朔方。"
        ],
        "notes": [
            ""
        ],
        "volume": "卷二百三十四",
        "no#": 17
    },
    {
        "title": "與嚴二郎奉禮別",
        "author": "杜甫",
        "biography": "",
        "paragraphs": [
            "別君誰暖眼，將老病纏身。出涕同斜日，臨風看去塵。",
            "商歌還入夜，巴俗自為鄰。尚愧微軀在，遙聞盛禮新。",
            "山東群盜散，闕下受降頻。諸將歸應盡，題書報旅人。"
        ],
        "notes": [
            ""
        ],
        "volume": "卷二百三十四",
        "no#": 18
    },
    {
        "title": "巴西驛亭觀江漲，呈竇使君二首",
        "author": "杜甫",
        "biography": "",
        "paragraphs": [
            "轉驚波作怒，即恐岸隨流。賴有杯中物，還同海上鷗。",
            "關心小剡縣，傍眼見揚州。為接情人飲，朝來減半愁。",
            "向晚波微綠，連空岸腳青。日兼春有暮，愁與醉無醒。",
            "漂泊猶杯酒，躊躇此驛亭。相看萬里外，同是一浮萍。"
        ],
        "notes": [
            ""
        ],
        "volume": "卷二百三十四",
        "no#": 19
    },
    {
        "title": "遣憂",
        "author": "杜甫",
        "biography": "",
        "paragraphs": [
            "亂離知又甚，消息苦難真。受諫無今日，臨危憶古人。",
            "紛紛乘白馬，攘攘著黃巾。隋氏留宮室，焚燒何太頻。"
        ],
        "notes": [
            ""
        ],
        "volume": "卷二百三十四",
        "no#": 20
    },
    {
        "title": "早花",
        "author": "杜甫",
        "biography": "",
        "paragraphs": [
            "西京安穩未，不見一人來。臘日巴江曲，山花已自開。",
            "盈盈當雪杏，豔豔待春梅。直苦風塵暗，誰憂容鬢催。"
        ],
        "notes": [
            ""
        ],
        "volume": "卷二百三十四",
        "no#": 21
    },
    {
        "title": "巴山",
        "author": "杜甫",
        "biography": "",
        "paragraphs": [
            "巴山遇中使，雲自峽城來。盜賊還奔突，乘輿恐未回。",
            "天寒邵伯樹，地闊望仙台。狼狽風塵裏，群臣安在哉。"
        ],
        "notes": [
            ""
        ],
        "volume": "卷二百三十四",
        "no#": 22
    },
    {
        "title": "收京",
        "author": "杜甫",
        "biography": "",
        "paragraphs": [
            "複道收京邑，兼聞殺犬戎。衣冠卻扈從，車駕已還宮。",
            "克復成如此，安危在數公。莫令回首地，慟哭起悲風。"
        ],
        "notes": [
            ""
        ],
        "volume": "卷二百三十四",
        "no#": 23
    },
    {
        "title": "巴西聞收宮闕，送班司馬入京",
        "author": "杜甫",
        "biography": "",
        "paragraphs": [
            "聞道收宗廟，鳴鑾自陝歸。傾都看黃屋，正殿引朱衣。",
            "劍外春天遠，巴西敕使稀。念君經世亂，匹馬向王畿。"
        ],
        "notes": [
            ""
        ],
        "volume": "卷二百三十四",
        "no#": 24
    },
    {
        "title": "花底",
        "author": "杜甫",
        "biography": "",
        "paragraphs": [
            "紫萼扶千蕊，黃須照萬花。忽疑行暮雨，何事入朝霞。",
            "恐是潘安縣，堪留衛玠車。深知好顏色，莫作委泥沙。"
        ],
        "notes": [
            ""
        ],
        "volume": "卷二百三十四",
        "no#": 25
    },
    {
        "title": "柳邊",
        "author": "杜甫",
        "biography": "",
        "paragraphs": [
            "只道梅花發，那知柳亦新。枝枝總到地，葉葉自開春。",
            "紫燕時翻翼，黃鸝不露身。漢南應老盡，霸上遠愁人。"
        ],
        "notes": [
            ""
        ],
        "volume": "卷二百三十四",
        "no#": 26
    },
    {
        "title": "送竇九歸成都",
        "author": "杜甫",
        "biography": "",
        "paragraphs": [
            "文章亦不盡，竇子才縱橫。非爾更苦節，何人符大名。",
            "讀書雲閣觀，問絹錦官城。我有浣花竹，題詩須一行。"
        ],
        "notes": [
            ""
        ],
        "volume": "卷二百三十四",
        "no#": 27
    },
    {
        "title": "贈裴南部，聞袁判官自來欲有按問",
        "author": "杜甫",
        "biography": "",
        "paragraphs": [
            "塵滿萊蕪甑，堂橫單父琴。人皆知飲水，公輩不偷金。",
            "梁獄書因上，秦台鏡欲臨。獨醒時所嫉，群小謗能深。",
            "即出黃沙在，何須白髮侵。使君傳舊德，已見直繩心。"
        ],
        "notes": [
            ""
        ],
        "volume": "卷二百三十四",
        "no#": 28
    },
    {
        "title": "奉使崔都水翁下峽",
        "author": "杜甫",
        "biography": "",
        "paragraphs": [
            "無數涪江筏，鳴橈總發時。別離終不久，宗族忍相遺。",
            "白狗黃牛峽，朝雲暮雨祠。所過頻問訊，到日自題詩。"
        ],
        "notes": [
            ""
        ],
        "volume": "卷二百三十四",
        "no#": 29
    },
    {
        "title": "題郪縣郭三十二明府茅屋壁",
        "author": "杜甫",
        "biography": "",
        "paragraphs": [
            "江頭且系船，為爾獨相憐。雲散灌壇雨，春青彭澤田。",
            "頻驚適小國，一擬問高天。別後巴東路，逢人問幾賢。"
        ],
        "notes": [
            ""
        ],
        "volume": "卷二百三十四",
        "no#": 30
    },
    {
        "title": "遣悶戲呈路十九曹長",
        "author": "杜甫",
        "biography": "",
        "paragraphs": [
            "江浦雷聲喧昨夜，春城雨色動微寒。黃鸝並坐交愁濕，",
            "惟吾最愛清狂客，百遍相看意未闌。"
        ],
        "notes": [
            ""
        ],
        "volume": "卷二百三十四",
        "no#": 31
    },
    {
        "title": "隨章留後新亭會送諸君",
        "author": "杜甫",
        "biography": "",
        "paragraphs": [
            "新亭有高會，行子得良時。日動映江幕，風鳴排檻旗。",
            "絕葷終不改，勸酒欲無詞。已墮峴山淚，因題零雨詩。"
        ],
        "notes": [
            ""
        ],
        "volume": "卷二百三十四",
        "no#": 32
    },
    {
        "title": "東津送韋諷攝閬州錄事",
        "author": "杜甫",
        "biography": "",
        "paragraphs": [
            "聞說江山好，憐君吏隱兼。寵行舟遠泛，怯別酒頻添。",
            "推薦非承乏，操持必去嫌。他時如按縣，不得慢陶潛。"
        ],
        "notes": [
            ""
        ],
        "volume": "卷二百三十四",
        "no#": 33
    },
    {
        "title": "客舊館",
        "author": "杜甫",
        "biography": "",
        "paragraphs": [
            "陳跡隨人事，初秋別此亭。重來梨葉赤，依舊竹林青。",
            "風幔何時卷，寒砧昨夜聲。無由出江漢，愁緒月冥冥。"
        ],
        "notes": [
            ""
        ],
        "volume": "卷二百三十四",
        "no#": 34
    },
    {
        "title": "閬州奉送二十四舅使自京赴任青城",
        "author": "杜甫",
        "biography": "",
        "paragraphs": [
            "聞道王喬舄，名因太史傳。如何碧雞使，把詔紫微天。",
            "秦嶺愁回馬，涪江醉泛船。青城漫汙雜，吾舅意淒然。"
        ],
        "notes": [
            ""
        ],
        "volume": "卷二百三十四",
        "no#": 35
    },
    {
        "title": "愁坐",
        "author": "杜甫",
        "biography": "",
        "paragraphs": [
            "高齋常見野，愁坐更臨門。十月山寒重，孤城月水昏。",
            "葭萌氐種迥，左擔犬戎存。終日憂奔走，歸期未敢論。"
        ],
        "notes": [
            ""
        ],
        "volume": "卷二百三十四",
        "no#": 36
    },
    {
        "title": "陪鄭公秋晚北池臨眺",
        "author": "杜甫",
        "biography": "",
        "paragraphs": [
            "北池雲水闊，華館辟秋風。獨鶴元依渚，衰荷且映空。",
            "采菱寒刺上，蹋藕野泥中。素楫分曹往，金盤小徑通。",
            "萋萋露草碧，片片晚旗紅。杯酒沾津吏，衣裳與釣翁。",
            "異方初豔菊，故里亦高桐。搖落關山思，淹留戰伐功。",
            "嚴城殊未掩，清宴已知終。何補參卿事，歡娛到薄躬。"
        ],
        "notes": [
            ""
        ],
        "volume": "卷二百三十四",
        "no#": 37
    },
    {
        "title": "去蜀",
        "author": "杜甫",
        "biography": "",
        "paragraphs": [
            "五載客蜀郡，一年居梓州。如何關塞阻，轉作瀟湘遊。",
            "世事已黃發，殘生隨白鷗。安危大臣在，不必淚長流。"
        ],
        "notes": [
            ""
        ],
        "volume": "卷二百三十四",
        "no#": 38
    },
    {
        "title": "放船",
        "author": "杜甫",
        "biography": "",
        "paragraphs": [
            "收帆下急水，卷幔逐回灘。江市戎戎暗，山雲淰淰寒。",
            "村荒無徑入，獨鳥怪人看。已泊城樓底，何曾夜色闌。"
        ],
        "notes": [
            ""
        ],
        "volume": "卷二百三十四",
        "no#": 39
    },
    {
        "title": "哭台州鄭司戶蘇少監",
        "author": "杜甫",
        "biography": "",
        "paragraphs": [
            "故舊誰憐我，平生鄭與蘇。存亡不重見，喪亂獨前途。",
            "豪俊何人在，文章掃地無。羈遊萬里闊，凶問一年俱。",
            "白首中原上，清秋大海隅。夜台當北斗，泉路著東吳。",
            "得罪台州去，時危棄碩儒。移官蓬閣後，穀貴沒潛夫。",
            "流慟嗟何及，銜冤有是夫。道消詩興廢，心息酒為徒。",
            "許與才雖薄，追隨跡未拘。班揚名甚盛，嵇阮逸相須。",
            "會取君臣合，寧銓品命殊。賢良不必展，廊廟偶然趨。",
            "勝決風塵際，功安造化爐。從容拘舊學，慘澹閟陰符。",
            "擺落嫌疑久，哀傷志力輸。俗依綿穀異，客對雪山孤。",
            "童稚思諸子，交朋列友于。情乖清酒送，望絕撫墳呼。",
            "瘧病餐巴水，瘡痍老蜀都。飄零迷哭處，天地日榛蕪。"
        ],
        "notes": [
            ""
        ],
        "volume": "卷二百三十四",
        "no#": 40
    },
    {
        "title": "送王侍禦往東川，放生池祖席",
        "author": "杜甫",
        "biography": "",
        "paragraphs": [
            "東川詩友合，此贈怯輕為。況複傳宗近，空然惜別離。",
            "梅花交近野，草色向平池。倘憶江邊臥，歸期願早知。"
        ],
        "notes": [
            ""
        ],
        "volume": "卷二百三十四",
        "no#": 41
    },
    {
        "title": "惠義寺送王少尹赴成都",
        "author": "杜甫",
        "biography": "",
        "paragraphs": [
            "苒苒穀中寺，娟娟林表峰。闌幹上處遠，結構坐來重。",
            "騎馬行春徑，衣冠起晚鐘。雲門青寂寂，此別惜相從。"
        ],
        "notes": [
            ""
        ],
        "volume": "卷二百三十四",
        "no#": 42
    },
    {
        "title": "避地",
        "author": "杜甫",
        "biography": "",
        "paragraphs": [
            "避地歲時晚，竄身筋骨勞。詩書遂牆壁，奴僕且旌旄。",
            "行在僅聞信，此生隨所遭。神堯舊天下，會見出腥臊。"
        ],
        "notes": [
            ""
        ],
        "volume": "卷二百三十四",
        "no#": 43
    },
    {
        "title": "惠義寺園送辛員外",
        "author": "杜甫",
        "biography": "",
        "paragraphs": [
            "朱櫻此日垂朱實，郭外誰家負郭田。",
            "萬里相逢貪握手，高才卻望足離筵。"
        ],
        "notes": [
            ""
        ],
        "volume": "卷二百三十四",
        "no#": 44
    },
    {
        "title": "又送",
        "author": "杜甫",
        "biography": "",
        "paragraphs": [
            "雙峰寂寂對春台，萬竹青青照客杯。細草留連侵坐軟，",
            "直到綿州始分首，江邊樹裏共誰來。"
        ],
        "notes": [
            ""
        ],
        "volume": "卷二百三十四",
        "no#": 45
    },
    {
        "title": "九日登梓州城",
        "author": "杜甫",
        "biography": "",
        "paragraphs": [
            "客心驚暮序，賓雁下襄州。共賞重陽節，言尋戲馬遊。",
            "湖風秋戍柳，江雨暗山樓。且酌東籬菊，聊祛南國愁。"
        ],
        "notes": [
            ""
        ],
        "volume": "卷二百三十四",
        "no#": 46
    },
    {
        "title": "闕題",
        "author": "杜甫",
        "biography": "",
        "paragraphs": [
            "三月雪連夜，未應傷物華。只緣春欲盡，留著伴梨花。"
        ],
        "notes": [
            ""
        ],
        "volume": "卷二百三十四",
        "no#": 47
    },
    {
        "title": "句",
        "author": "杜甫",
        "biography": "",
        "paragraphs": [
            "寒食少天氣，東風多柳花。",
            "小桃知客意，春盡始開花。"
        ],
        "notes": [
            ""
        ],
        "volume": "卷二百三十四",
        "no#": 48
    }
]