[
    {
        "title": "七老會詩",
        "author": "胡杲",
        "biography": "",
        "paragraphs": [
            "閒居同會在三春，大抵愚年最出群。霜鬢不嫌杯酒興，",
            "鑿落滿斟判酩酊，香囊高掛任氤氳。搜神得句題紅葉，"
        ],
        "notes": [
            ""
        ],
        "volume": "卷四百六十三",
        "no#": 1
    },
    {
        "title": "七老會詩",
        "author": "吉皎",
        "biography": "",
        "paragraphs": [
            "休官罷任已閒居，林苑園亭興有餘。對酒最宜花藻發，",
            "寧用管弦來合雜，自親松竹且清虛。飛觥酒到須先酌，"
        ],
        "notes": [
            ""
        ],
        "volume": "卷四百六十三",
        "no#": 2
    },
    {
        "title": "七老會詩",
        "author": "劉真",
        "biography": "",
        "paragraphs": [
            "垂絲今日幸同筵，朱紫居身是大年。賞景尚知心未退，",
            "山茗煮時秋霧碧，玉杯斟處彩霞鮮。臨階花笑如歌妓，"
        ],
        "notes": [
            ""
        ],
        "volume": "卷四百六十三",
        "no#": 3
    },
    {
        "title": "七老會詩",
        "author": "鄭據",
        "biography": "",
        "paragraphs": [
            "東洛幽閒日暮春，邀歡多是白頭賓。官班朱紫多相似，",
            "更無外事來心肺，空有清虛入思神。醉舞兩回迎勸酒，"
        ],
        "notes": [
            ""
        ],
        "volume": "卷四百六十三",
        "no#": 4
    },
    {
        "title": "七老會詩",
        "author": "盧真",
        "biography": "",
        "paragraphs": [
            "三春已盡洛陽宮，天氣初晴景象中。千朵嫩桃迎曉日，",
            "對酒歌聲猶覺妙，玩花詩思豈能窮。先時共作三朝貴，"
        ],
        "notes": [
            ""
        ],
        "volume": "卷四百六十三",
        "no#": 5
    },
    {
        "title": "七老會詩",
        "author": "張渾",
        "biography": "",
        "paragraphs": [
            "幽亭春盡共為歡，印綬居身是大官。遁跡豈勞登遠岫，",
            "每況襟懷同宴會，共將心事比波瀾。風吹野柳垂羅帶，"
        ],
        "notes": [
            ""
        ],
        "volume": "卷四百六十三",
        "no#": 6
    },
    {
        "title": "一字至七字詩：竹",
        "author": "韋式",
        "biography": "",
        "paragraphs": [
            "竹。臨池，似玉。裛露靜，和煙綠。抱節寧改，貞心自束。",
            "渭曲偏種多，王家看不足。仙杖正驚龍化，美實當隨鳳熟。",
            "唯愁吹作別離聲，回首駕驂舞陣速。"
        ],
        "notes": [
            ""
        ],
        "volume": "卷四百六十三",
        "no#": 7
    },
    {
        "title": "奉和白太守揀橘",
        "author": "張彤",
        "biography": "",
        "paragraphs": [
            "淩霜遠涉太湖深，雙卷朱旗望橘林。樹樹籠煙疑帶火，",
            "揀選封題皆盡力，無人不感近臣心。"
        ],
        "notes": [
            ""
        ],
        "volume": "卷四百六十三",
        "no#": 8
    },
    {
        "title": "和白太守揀貢橘",
        "author": "周元範",
        "biography": "",
        "paragraphs": [
            "離離朱實綠叢中，似火燒山處處紅。影下寒林沈綠水，",
            "看取明朝船發後，餘香猶尚逐仁風。"
        ],
        "notes": [
            ""
        ],
        "volume": "卷四百六十三",
        "no#": 9
    },
    {
        "title": "句",
        "author": "周元範",
        "biography": "",
        "paragraphs": [
            "誰雲蒿上煙，隨雲依碧落。",
            "莫怪西陵風景別，鏡湖花草為先春。（賀朱慶餘及第。",
            "已上並見張為《主客圖》）"
        ],
        "notes": [
            ""
        ],
        "volume": "卷四百六十三",
        "no#": 10
    },
    {
        "title": "書巫山神女祠",
        "author": "繁知一",
        "biography": "",
        "paragraphs": [
            "忠州刺史今才子，行到巫山必有詩。",
            "為報高唐神女道，速排雲雨候清詞。"
        ],
        "notes": [
            ""
        ],
        "volume": "卷四百六十三",
        "no#": 11
    },
    {
        "title": "唐昌觀玉蕊花折有仙人游悵然成二絕",
        "author": "嚴休複",
        "biography": "",
        "paragraphs": [
            "終日齋心禱玉宸，魂銷目斷未逢真。",
            "不如滿樹瓊瑤蕊，笑對藏花洞裏人。",
            "羽車潛下玉龜山，塵世何由睹蕣顏。",
            "唯有多情枝上雪，好風吹綴綠雲鬟。"
        ],
        "notes": [
            ""
        ],
        "volume": "卷四百六十三",
        "no#": 12
    },
    {
        "title": "江亭寓目",
        "author": "盧拱",
        "biography": "",
        "paragraphs": [
            "江郭帶林巒，津亭倚檻看。水風蒲葉戰，沙雨鷺鷥寒。",
            "晚木初凋柳，秋叢欲敗蘭。哀猿自相叫，鄉淚好無端。"
        ],
        "notes": [
            ""
        ],
        "volume": "卷四百六十三",
        "no#": 13
    },
    {
        "title": "中元日觀法事",
        "author": "盧拱",
        "biography": "",
        "paragraphs": [
            "西孟逢秋序，三元得氣中。雲迎碧落步，章奏玉皇宮。",
            "壇滴槐花露，香飄柏子風。羽衣淩縹緲，瑤轂轉虛空。",
            "久慕餐霞客，常悲習蓼蟲。青囊如可授，從此訪鴻蒙。"
        ],
        "notes": [
            ""
        ],
        "volume": "卷四百六十三",
        "no#": 14
    },
    {
        "title": "句",
        "author": "盧拱",
        "biography": "",
        "paragraphs": [
            "地甃如拳石，溪橫似葉舟。"
        ],
        "notes": [
            ""
        ],
        "volume": "卷四百六十三",
        "no#": 15
    },
    {
        "title": "蘇州元日郡齋感懷，寄越州元相公、杭州白舍人",
        "author": "李諒",
        "biography": "",
        "paragraphs": [
            "稱慶還鄉郡吏歸，端憂明發儼朝衣。首開三百六旬日，",
            "舉族共資隨月俸，一身惟憶故山薇。舊交邂逅封疆近，",
            "絲綸暫厭分符竹，舟楫初登擁羽旗。未知今日情何似，"
        ],
        "notes": [
            ""
        ],
        "volume": "卷四百六十三",
        "no#": 16
    },
    {
        "title": "月生",
        "author": "劉猛",
        "biography": "",
        "paragraphs": [
            "月生十五前，日望光彩圓。月滿十五後，日畏光彩瘦。",
            "不見夜花色，一尊成暗酒。匣中苔背銅，光短不照空。",
            "不惜補明月，慚無此良工。"
        ],
        "notes": [
            ""
        ],
        "volume": "卷四百六十三",
        "no#": 17
    },
    {
        "title": "苦雨",
        "author": "劉猛",
        "biography": "",
        "paragraphs": [
            "自念數年間，兩手中藏鉤。於心且無恨，他日為我羞。",
            "古老傳童歌，連淫亦兵象。夜夢戈甲鳴，苦不願年長。"
        ],
        "notes": [
            ""
        ],
        "volume": "卷四百六十三",
        "no#": 18
    },
    {
        "title": "曉",
        "author": "劉猛",
        "biography": "",
        "paragraphs": [
            "朝梳一把白，夜淚千滴雨。可恥垂拱時，老作在家女。"
        ],
        "notes": [
            ""
        ],
        "volume": "卷四百六十三",
        "no#": 19
    },
    {
        "title": "獻盧尚書",
        "author": "萬彤雲",
        "biography": "",
        "paragraphs": [
            "荷衣拭淚幾回穿，欲謁朱門抵上天。",
            "不是尚書輕下客，山家無物與王權。"
        ],
        "notes": [
            ""
        ],
        "volume": "卷四百六十三",
        "no#": 20
    },
    {
        "title": "和白尚書賦永豐柳",
        "author": "盧貞",
        "biography": "",
        "paragraphs": [
            "一樹依依在永豐，兩枝飛去杳無蹤。",
            "玉皇曾采人間曲，應逐歌聲入九重。"
        ],
        "notes": [
            ""
        ],
        "volume": "卷四百六十三",
        "no#": 21
    },
    {
        "title": "和劉夢得歲夜懷友",
        "author": "盧貞",
        "biography": "",
        "paragraphs": [
            "文翰走天下，琴尊臥洛陽。貞元朝士盡，新歲一悲涼。",
            "名早緣才大，官遲為壽長。時來知病已，莫歎步趨妨。"
        ],
        "notes": [
            ""
        ],
        "volume": "卷四百六十三",
        "no#": 22
    }
]