[
    {
        "title": "時興",
        "author": "楊賁",
        "biography": "",
        "paragraphs": [
            "貴人昔未貴，咸願顧寒微。及自登樞要，何曾問布衣。",
            "平明登紫閣，日晏下彤闈。擾擾路傍子，無勞歌是非。"
        ],
        "notes": [
            ""
        ],
        "volume": "卷二百零四",
        "no#": 1
    },
    {
        "title": "詠石季倫",
        "author": "李清",
        "biography": "",
        "paragraphs": [
            "金谷繁華石季倫，只能謀富不謀身。",
            "當時縱與綠珠去，猶有無窮歌舞人。"
        ],
        "notes": [
            ""
        ],
        "volume": "卷二百零四",
        "no#": 2
    },
    {
        "title": "鶴警露",
        "author": "陳季",
        "biography": "",
        "paragraphs": [
            "南國商飆動，東皋野鶴鳴。溪松寒暫宿，露草滴還驚。",
            "欲有高飛意，空聞召侶情。風間傳藻質，月下引清聲。",
            "未假摶扶勢，焉知羽翼輕。吾君開太液，願得應皇明。"
        ],
        "notes": [
            ""
        ],
        "volume": "卷二百零四",
        "no#": 3
    },
    {
        "title": "湘靈鼓瑟",
        "author": "陳季",
        "biography": "",
        "paragraphs": [
            "神女泛瑤瑟，古祠嚴野亭。楚雲來泱漭，湘水助清泠。",
            "妙指微幽契，繁聲入杳冥。一彈新月白，數曲暮山青。",
            "調苦荊人怨，時遙帝子靈。遺音如可賞，試奏為君聽。"
        ],
        "notes": [
            ""
        ],
        "volume": "卷二百零四",
        "no#": 4
    },
    {
        "title": "湘靈鼓瑟",
        "author": "王邕",
        "biography": "",
        "paragraphs": [
            "寶瑟和琴韻，靈妃應樂章。依稀聞促柱，仿佛夢新妝。",
            "波外聲初發，風前曲正長。淒清和萬籟，斷續繞三湘。",
            "轉覺雲山迥，空懷杜若芳。誠能傳此意，雅奏在宮商。"
        ],
        "notes": [
            ""
        ],
        "volume": "卷二百零四",
        "no#": 5
    },
    {
        "title": "嵩山望幸",
        "author": "王邕",
        "biography": "",
        "paragraphs": [
            "峻極位何崇，方知造化功。降靈逢聖主，望幸表維嵩。",
            "隱映連青壁，嵯峨向碧空。象車因葉瑞，龍駕願升中。",
            "萬歲聲長在，千岩氣轉雄。東都歌盛事，西笑佇皇風。"
        ],
        "notes": [
            ""
        ],
        "volume": "卷二百零四",
        "no#": 6
    },
    {
        "title": "湘靈鼓瑟",
        "author": "莊若訥",
        "biography": "",
        "paragraphs": [
            "帝子鳴金瑟，餘聲自抑揚。悲風絲上斷，流水曲中長。",
            "出沒遊魚聽，逶迤彩鳳翔。微音時扣征，雅韻乍含商。",
            "神理誠難測，幽情詎可量。至今聞古調，應恨滯三湘。"
        ],
        "notes": [
            ""
        ],
        "volume": "卷二百零四",
        "no#": 7
    },
    {
        "title": "湘靈鼓瑟",
        "author": "魏璀",
        "biography": "",
        "paragraphs": [
            "瑤瑟多哀怨，朱弦且莫聽。扁舟三楚客，叢竹二妃靈。",
            "淅瀝聞餘響，依稀欲辨形。柱間寒水碧，曲裏暮山青。",
            "良馬悲銜草，遊魚思繞萍。知音若相遇，終不滯南溟。"
        ],
        "notes": [
            ""
        ],
        "volume": "卷二百零四",
        "no#": 8
    },
    {
        "title": "懷素上人草書歌",
        "author": "王zr",
        "biography": "",
        "paragraphs": [
            "衡陽雙峽插天峻，青壁巉巉萬餘仞。此中靈秀眾所知，",
            "銅瓶錫杖倚閒庭，斑管秋毫多逸意。或粉壁，或彩箋，",
            "寒猿飲水撼枯藤，壯士拔山伸勁鐵。",
            "君不見張芝昔日稱獨賢，君不見近日張旭為老顛。",
            "二公絕藝人所惜，懷素傳之得真跡。崢嶸蹙出海上山，",
            "臨江不羨飛帆勢，下筆長為驟雨聲。我牧此州喜相識，"
        ],
        "notes": [
            ""
        ],
        "volume": "卷二百零四",
        "no#": 9
    },
    {
        "title": "懷素上人草書歌",
        "author": "竇冀",
        "biography": "",
        "paragraphs": [
            "狂僧揮翰狂且逸，獨任天機摧格律。龍虎慚因點畫生，",
            "粉壁長廊數十間，興來小豁胸襟氣。長幼集，賢豪至，",
            "吳興張老爾莫顛，葉縣公孫我何謂。如熊如羆不足比，",
            "殊形怪狀不易說，就中驚燥尤枯絕。邊風殺氣同慘烈，",
            "偏看能事轉新奇，郡守王公同賦詩。枯藤勁鐵愧三舍，",
            "連城之璧不可量，五百年知草聖當。"
        ],
        "notes": [
            ""
        ],
        "volume": "卷二百零四",
        "no#": 10
    },
    {
        "title": "懷素上人草書歌",
        "author": "魯收",
        "biography": "",
        "paragraphs": [
            "吾觀文士多利用，筆精墨妙誠堪重。身上藝能無不通，",
            "風聲吼烈隨手起，龍蛇迸落空壁飛。連拂數行勢不絕，",
            "自言轉腕無所拘，大笑羲之用陣圖。狂來紙盡勢不盡，",
            "行路談君口不容，滿堂觀者空絕倒。所恨時人多笑聲，"
        ],
        "notes": [
            ""
        ],
        "volume": "卷二百零四",
        "no#": 11
    },
    {
        "title": "懷素上人草書歌",
        "author": "朱逵",
        "biography": "",
        "paragraphs": [
            "幾年出家通宿命，一朝卻憶臨池聖。轉腕摧鋒增崛崎，",
            "忽聞風裏度飛泉，紙落紛紛如跕鳶。形容脫略真如助，",
            "怪狀崩騰若轉蓬，飛絲曆亂如回風。長松老死倚雲壁，",
            "妙絕當動鬼神泣，崔蔡幽魂更心死。"
        ],
        "notes": [
            ""
        ],
        "volume": "卷二百零四",
        "no#": 12
    },
    {
        "title": "題懷素上人草書",
        "author": "許瑤",
        "biography": "",
        "paragraphs": [
            "志在新奇無定則，古瘦漓纚半無墨。",
            "醉來信手兩三行，醒後卻書書不得。"
        ],
        "notes": [
            ""
        ],
        "volume": "卷二百零四",
        "no#": 13
    }
]