[
    {
        "title": "奉和禦制平胡",
        "author": "韓休",
        "biography": "",
        "paragraphs": [
            "南牧正紛紛，長河起塞氛。玉符征選士，金鉞拜將軍。",
            "疊鼓搖邊吹，連旌暗朔雲。祅星乘夜落，害氣入朝分。",
            "始見幽烽警，俄看烈火焚。功成奏凱樂，戰罷策歸勳。",
            "盛德陳清廟，神謨屬大君。叨榮逢偃羽，率舞詠時文。"
        ],
        "notes": [
            ""
        ],
        "volume": "卷一百一十一",
        "no#": 1
    },
    {
        "title": "奉和聖制送張說巡邊",
        "author": "韓休",
        "biography": "",
        "paragraphs": [
            "一德光台象，三軍掌夏卿。來威申廟略，出總葉師貞。",
            "受鉞辭金殿，憑軒去鼎城。曙光搖組甲，疏吹繞雲旌。",
            "左律方先凱，中鼙即訓兵。定功彰武事，陳頌紀天聲。",
            "祖宴初留賞，宸章更寵行。車徒零雨送，林野夕陰生。",
            "路極河流遠，川長朔氣平。東轅遲返旆，歸奏謁承明。"
        ],
        "notes": [
            ""
        ],
        "volume": "卷一百一十一",
        "no#": 2
    },
    {
        "title": "祭汾陰樂章",
        "author": "韓休",
        "biography": "",
        "paragraphs": [
            "于穆浚哲，維清緝熙。肅事昭配，永言孝思。",
            "滌濯靜嘉，馨香在茲。神之聽之，用受福厘。"
        ],
        "notes": [
            ""
        ],
        "volume": "卷一百一十一",
        "no#": 3
    },
    {
        "title": "征君宅",
        "author": "許景先",
        "biography": "",
        "paragraphs": [
            "征君昔嘉遁，抗跡遺俗塵。了心悟有物，乘化遊無垠。",
            "道喪曆千載，複存潁陽真。上虞佳山水，晚歲耽隱淪。",
            "內史既解綬，支公亦相親。儒道匪遠理，意勝聊自欣。",
            "洄沿南溪夕，流浪東山春。石壁踐丹景，金潭冒綠蘋。",
            "探煉備海嶠，賞心寓情人。奈何靈仙骨，鍬翮瑤池津。",
            "寥寥虛白宇，夙創招提因。家風緬多尚，玄德謝無鄰。",
            "謬陪金門彥，矯跡侍紫宸。皇恩竟已矣，遺烈庶不泯。"
        ],
        "notes": [
            ""
        ],
        "volume": "卷一百一十一",
        "no#": 4
    },
    {
        "title": "折柳篇",
        "author": "許景先",
        "biography": "",
        "paragraphs": [
            "春色東來度渭橋，青門垂柳百千條。長楊西連建章路，",
            "春樓初日照南隅，柔條垂綠掃金鋪。寶釵新梳倭墮髻，",
            "芳樹朝催玉管新，春風夜染羅衣薄。城頭楊柳已如絲，"
        ],
        "notes": [
            ""
        ],
        "volume": "卷一百一十一",
        "no#": 5
    },
    {
        "title": "奉和禦制春台望",
        "author": "許景先",
        "biography": "",
        "paragraphs": [
            "睿德在青陽，高居視中縣。秦城連鳳闕，漢寢疏龍殿。",
            "文物照光輝，郊畿鬱蔥蒨。千門望成錦，八水明如練。",
            "複道曉光披，宸遊出禁移。瑞氣朝浮五雲閣，",
            "秦漢生人凋力役，阿房甘泉構雲碧。汾祠雍畤望通天，",
            "明主卑宮誡前失，輔德欽賢政惟一。昆蟲不夭在春搜，",
            "豫奉北辰齊七政，長歌東武抃千春。"
        ],
        "notes": [
            ""
        ],
        "volume": "卷一百一十一",
        "no#": 6
    },
    {
        "title": "陽春怨",
        "author": "許景先",
        "biography": "",
        "paragraphs": [
            "紅樹曉鶯啼，春風暖翠閨。雕籠熏繡被，珠履踏金堤。",
            "芍藥花初吐，菖蒲葉正齊。槁砧當此日，行役向遼西。"
        ],
        "notes": [
            ""
        ],
        "volume": "卷一百一十一",
        "no#": 7
    },
    {
        "title": "奉和聖制送張尚書巡邊",
        "author": "許景先",
        "biography": "",
        "paragraphs": [
            "文武承邦式，風雲感國禎。王師親賦政，廟略久論兵。",
            "漢主知三傑，周官統六卿。四方分閫受，千里坐謀成。",
            "介胄辭前殿，壺觴宿左營。賞延頒賜重，宸贈出車榮。",
            "龍武三軍氣，魚鈴五校名。郊雲駐旌羽，邊吹引金鉦。",
            "訓旅方稱德，安人更克貞。佇看銘石罷，同聽凱歌聲。"
        ],
        "notes": [
            ""
        ],
        "volume": "卷一百一十一",
        "no#": 8
    },
    {
        "title": "詠史",
        "author": "王丘",
        "biography": "",
        "paragraphs": [
            "高潔非養正，盛名亦險艱。偉哉謝安石，攜妓入東山。",
            "雲岩響金奏，空水灩朱顏。蘭露滋香澤，松風鳴佩環。",
            "歌聲入空盡，舞影到池閑。杳眇同天上，繁華非代間。",
            "卷舒混名跡，縱誕無憂患。何必蘇門子，冥然閉清關。"
        ],
        "notes": [
            ""
        ],
        "volume": "卷一百一十一",
        "no#": 9
    },
    {
        "title": "奉和聖制答張說扈從南出鼠雀穀之作",
        "author": "王丘",
        "biography": "",
        "paragraphs": [
            "襟帶三秦接，旗常萬乘過。陽原淑氣早，陰穀冱寒多。",
            "花縟前茅仗，霜嚴後殿戈。代雲開晉嶺，江雁入汾河。",
            "北土分堯俗，南風動舜歌。一聞天樂唱，恭逐萬人和。"
        ],
        "notes": [
            ""
        ],
        "volume": "卷一百一十一",
        "no#": 10
    },
    {
        "title": "奉和聖制送張尚書巡邊",
        "author": "王丘",
        "biography": "",
        "paragraphs": [
            "德業蘊時宗，幽符夢象通。台司計祈父，師律總元戎。",
            "出入敷能政，謀猷體至公。贈行光睿什，宴別感宸衷。",
            "文炳高天曜，恩垂湛露融。建牙之塞表，鳴鼓接雲中。",
            "策密鬼神秘，威成劍騎雄。朔門正炎月，兵氣已秋風。",
            "肅殺從此始，方知胡運窮。"
        ],
        "notes": [
            ""
        ],
        "volume": "卷一百一十一",
        "no#": 11
    },
    {
        "title": "過賈六",
        "author": "蘇晉",
        "biography": "",
        "paragraphs": [
            "主人病且閑，客來情彌適。一酌複一笑，不知日將夕。",
            "昨來屬歡游，於今盡成昔。努力持所趣，空名定何益。"
        ],
        "notes": [
            ""
        ],
        "volume": "卷一百一十一",
        "no#": 12
    },
    {
        "title": "奉和聖制送張說巡邊",
        "author": "蘇晉",
        "biography": "",
        "paragraphs": [
            "方漢比周年，興王合在宣。亟聞降虜拜，複睹出師篇。",
            "祈父萬邦式，英猷三略傳。算車申夏政，茇舍啟戎田。",
            "嚴問盟胡苑，軍容濟洛川。皇情悵關旆，詔餞列郊筵。",
            "路接禁園草，池分禦井蓮。離聲軫去角，居念斷歸蟬。",
            "三捷豈云爾，七擒良信然。具僚誠寄望，奏凱秋風前。"
        ],
        "notes": [
            ""
        ],
        "volume": "卷一百一十一",
        "no#": 13
    },
    {
        "title": "奉和聖制送張說巡邊",
        "author": "崔禹錫",
        "biography": "",
        "paragraphs": [
            "供帳何煌煌，公其撫朔方。群僚咸餞酌，明主降離章。",
            "關塞重門下，郊岐禁苑傍。練兵宜雨洗，臥鼓候風涼。",
            "炎景寧雲憚，神謀肅所將。旌搖天月迥，騎入塞雲長。",
            "赫赫皇威振，油油聖澤滂。非惟按車甲，兼以正封疆。",
            "叱吒陰山道，澄清瀚海陽。虜垣行決勝，台座佇為光。"
        ],
        "notes": [
            ""
        ],
        "volume": "卷一百一十一",
        "no#": 14
    },
    {
        "title": "恩敕尚書省僚宴昆明池應制",
        "author": "張嘉貞",
        "biography": "",
        "paragraphs": [
            "靈沼初開漢，神池舊浴堯。昔人徒習武，明代此聞韶。",
            "地脈山川勝，天恩雨露饒。時光牽利舸，春淑覆柔條。",
            "芳醞酲千日，華箋落九霄。幸承歡賚重，不覺醉歸遙。"
        ],
        "notes": [
            ""
        ],
        "volume": "卷一百一十一",
        "no#": 15
    },
    {
        "title": "奉和早登太行山中言志應制",
        "author": "張嘉貞",
        "biography": "",
        "paragraphs": [
            "明發扈山巔，飛龍高在天。山南平對鞏，山北遠通燕。",
            "瞻彼岡巒峻，憑茲士馬妍。九圻行若砥，萬穀輾如川。",
            "羅網開三面，閭閻問百年。澤將春雪比，文共曉星連。",
            "徯後逢今聖，登臺謝曩賢。唯餘事君節，不讓古人先。"
        ],
        "notes": [
            ""
        ],
        "volume": "卷一百一十一",
        "no#": 16
    },
    {
        "title": "奉和聖制送張說巡邊",
        "author": "張嘉貞",
        "biography": "",
        "paragraphs": [
            "天錫我宗盟，元戎付夏卿。多才兼將相，必勇獨橫行。",
            "經緯稱人傑，文章作代英。山川看是陣，草木想為兵。",
            "不待河冰合，猶防塞月明。有謀當系醜，無戰且綏氓。",
            "閫外傳三略，雲中冀一平。感恩同義激，悵別屢魂驚。",
            "直視前旌掣，遙聞後騎鳴。還期方定日，複此出郊迎。"
        ],
        "notes": [
            ""
        ],
        "volume": "卷一百一十一",
        "no#": 17
    },
    {
        "title": "句",
        "author": "張嘉貞",
        "biography": "",
        "paragraphs": [
            "河魚未上凍，江蟄已聞雷。"
        ],
        "notes": [
            ""
        ],
        "volume": "卷一百一十一",
        "no#": 18
    },
    {
        "title": "奉和聖制送張說巡邊",
        "author": "盧從願",
        "biography": "",
        "paragraphs": [
            "上將發文昌，中軍靜朔方。占星引旌節，擇日拜壇場。",
            "禮樂臨軒送，威聲出塞揚。安邊俟帷幄，制勝在岩廊。",
            "作鼓將軍氣，投醪壯士觴。戒途遵六月，離贈動三光。",
            "槐路清梅暑，蘅皋起麥涼。時文仰雄伯，耀武震遐荒。",
            "衽席知無戰，兵戈示不忘。佇聞歌杕杜，凱入系名王。"
        ],
        "notes": [
            ""
        ],
        "volume": "卷一百一十一",
        "no#": 19
    },
    {
        "title": "祭汾陰樂章",
        "author": "盧從願",
        "biography": "",
        "paragraphs": [
            "坤元載物，陽樂發生。播植資始，品匯咸亨。",
            "列俎棋布，方壇砥平。神歆禋祀，後德惟明。"
        ],
        "notes": [
            ""
        ],
        "volume": "卷一百一十一",
        "no#": 20
    },
    {
        "title": "長門怨",
        "author": "袁暉",
        "biography": "",
        "paragraphs": [
            "早知君愛歇，本自無縈妒。誰使恩情深，今來反相誤。",
            "愁眠羅帳曉，泣坐金閨暮。獨有夢中魂，猶言意如故。"
        ],
        "notes": [
            ""
        ],
        "volume": "卷一百一十一",
        "no#": 21
    },
    {
        "title": "銅雀妓",
        "author": "袁暉",
        "biography": "",
        "paragraphs": [
            "君愛本相饒，從來似舞腰。那堪攀玉座，腸斷望陵朝。",
            "怨著情無主，哀凝曲不調。況臨松日暮，悲吹坐蕭蕭。"
        ],
        "notes": [
            ""
        ],
        "volume": "卷一百一十一",
        "no#": 22
    },
    {
        "title": "正月閨情",
        "author": "袁暉",
        "biography": "",
        "paragraphs": [
            "正月金閨裏，微風繡戶間。曉魂憐別夢，春思逼啼顏。",
            "繞砌梅堪折，當軒樹未攀。歲華庭北上，何日度陽關。"
        ],
        "notes": [
            ""
        ],
        "volume": "卷一百一十一",
        "no#": 23
    },
    {
        "title": "二月閨情",
        "author": "袁暉",
        "biography": "",
        "paragraphs": [
            "二月韶光好，春風香氣多。園中花巧笑，林裏鳥能歌。",
            "有恨離琴瑟，無情著綺羅。更聽春燕語，妾亦不如他。"
        ],
        "notes": [
            ""
        ],
        "volume": "卷一百一十一",
        "no#": 24
    },
    {
        "title": "三月閨情",
        "author": "袁暉",
        "biography": "",
        "paragraphs": [
            "三月春將盡，空房妾獨居。蛾眉愁自結，鬢髮沒情梳。",
            "□□□□□，□□□□□。□□□□□，□□□□□。"
        ],
        "notes": [
            ""
        ],
        "volume": "卷一百一十一",
        "no#": 25
    },
    {
        "title": "七月閨情",
        "author": "袁暉",
        "biography": "",
        "paragraphs": [
            "七月坐涼宵，金波滿麗譙。容華芳意改，枕席怨情饒。",
            "錦字沾愁淚，羅裙緩細腰。不如銀漢女，歲歲鵲成橋。"
        ],
        "notes": [
            ""
        ],
        "volume": "卷一百一十一",
        "no#": 26
    },
    {
        "title": "奉和聖制答張說扈從南出雀鼠穀之作",
        "author": "袁暉",
        "biography": "",
        "paragraphs": [
            "魏國山河險，周王警蹕回。九旗雲際出，萬騎穀中來。",
            "石路行將盡，煙郊望忽開。賞矜垂柳報，春畏落花催。",
            "興逸橫汾什，恩褒作頌才。小臣瞻日月，延首詠康哉。"
        ],
        "notes": [
            ""
        ],
        "volume": "卷一百一十一",
        "no#": 27
    },
    {
        "title": "奉和聖制送張尚書巡邊",
        "author": "袁暉",
        "biography": "",
        "paragraphs": [
            "出師宣九命，分閫用三台。始應幕中畫，言從天上來。",
            "丹青不獨任，韜略遂雙該。坐見威棱洽，彌彰事業恢。",
            "旌旗曉雲送，鞞鼓朔風催。虜氣消殘月，邊聲韻落梅。",
            "羽書雄北地，龍漠寢南垓。寵戰黃金盡，輸誠白日回。",
            "離章宸翰發，祖宴國門開。欲識恩華盛，平生文武材。"
        ],
        "notes": [
            ""
        ],
        "volume": "卷一百一十一",
        "no#": 28
    },
    {
        "title": "奉和聖制答張說扈從南出雀鼠谷",
        "author": "王光庭",
        "biography": "",
        "paragraphs": [
            "省俗恩將遍，巡方路稍回。寒隨汾穀盡，春逐晉郊來。",
            "雲騎傳行漏，煙旄引從台。惠風初應律，和氣正調梅。",
            "雅頌通宸詠，天文接曙台。灞陵桃李色，應待日華開。"
        ],
        "notes": [
            ""
        ],
        "volume": "卷一百一十一",
        "no#": 29
    },
    {
        "title": "奉和聖制送張說巡邊",
        "author": "王光庭",
        "biography": "",
        "paragraphs": [
            "賢相德符充，朝推文武雄。海波先若鏡，關草豫從風。",
            "鉞助將軍勇，威成天子功。瓊章九霄發，錫宴五衢通。",
            "玉輾龍盤帶，金裝鳳勒驄。虎貔紛儗儗，河洛振熊熊。",
            "戈劍千霜白，旌旗萬火紅。示刑夷夏變，流惠鬼方同。",
            "寇息軍容偃，塵銷朔野空。用師敷禮樂，非是為獯戎。"
        ],
        "notes": [
            ""
        ],
        "volume": "卷一百一十一",
        "no#": 30
    },
    {
        "title": "奉和聖制送張說巡邊",
        "author": "徐知仁",
        "biography": "",
        "paragraphs": [
            "聖德膺三統，皇恩被八埏。大明均照物，小丑未甯邊。",
            "國相台衡重，元戎廟略宣。紫泥方受命，黃石乃推賢。",
            "問罪陰山下，安人屬國前。度關行照月，乘障坐消煙。",
            "北闕紆宸藻，南橋列祖筵。耀威當夏日，殺氣指秋天。",
            "鞞鼓黿鼉振，旌旗鳥獸懸。由來詞翰手，今見勒燕然。"
        ],
        "notes": [
            ""
        ],
        "volume": "卷一百一十一",
        "no#": 31
    },
    {
        "title": "奉和敕賜公主鏡",
        "author": "席豫",
        "biography": "",
        "paragraphs": [
            "令節頒龍鏡，仙輝下鳳台。含靈萬象入，寫照百花開。",
            "色與皇明散，光隨聖澤來。妍媸冰鑒裏，從此愧非才。"
        ],
        "notes": [
            ""
        ],
        "volume": "卷一百一十一",
        "no#": 32
    },
    {
        "title": "江行紀事二首",
        "author": "席豫",
        "biography": "",
        "paragraphs": [
            "飄颻任舟楫，回合傍江津。後浦情猶在，前山賞更新。",
            "樹深煙冪冪，灘淺石磷磷。川路南行遠，淹留惜此辰。",
            "江汛春風勢，山樓曙月輝。猿攀紫岩飲，鳥拂清潭飛。",
            "古樹崩沙岸，新苔覆石磯。津途賞無限，征客暫忘歸。"
        ],
        "notes": [
            ""
        ],
        "volume": "卷一百一十一",
        "no#": 33
    },
    {
        "title": "奉和聖制答張說南出雀鼠谷",
        "author": "席豫",
        "biography": "",
        "paragraphs": [
            "鳴鑾初幸代，旋蓋欲橫汾。山盡千旗出，郊平五校分。",
            "前林已暄景，後壑尚寒氛。風送簫韶曲，花鋪黼黻文。",
            "鹽梅推上宰，禮樂統中軍。獻賦紆天劄，飄颻飛白雲。"
        ],
        "notes": [
            ""
        ],
        "volume": "卷一百一十一",
        "no#": 34
    },
    {
        "title": "奉和聖制送張說巡邊",
        "author": "席豫",
        "biography": "",
        "paragraphs": [
            "聖主重兵權，分符屬大賢。中軍仍執政，丞相複巡邊。",
            "翕習戎裝動，張惶廟略宣。朝榮承睿劄，野餞轉行旃。",
            "亭障東緣海，沙場北際天。春冬見岩雪，朝夕候烽煙。",
            "已勒封山記，猶聞遣戍篇。五營將月合，八陣與雲連。",
            "經略圖方遠，懷柔道更全。歸來畫麟閣，藹藹武功傳。"
        ],
        "notes": [
            ""
        ],
        "volume": "卷一百一十一",
        "no#": 35
    },
    {
        "title": "祭汾陰樂章",
        "author": "韓思複",
        "biography": "",
        "paragraphs": [
            "大樂和暢，殷薦明神。一降通感，八變必臻。",
            "有求斯應，無德不親。降靈醉止，休征萬人。"
        ],
        "notes": [
            ""
        ],
        "volume": "卷一百一十一",
        "no#": 36
    },
    {
        "title": "祭汾陰樂章",
        "author": "劉晃",
        "biography": "",
        "paragraphs": [
            "大君出震，有事郊禋。齋戒既肅，馨香畢陳。",
            "樂和禮備，候暖風春。恭惟降福，實賴明神。"
        ],
        "notes": [
            ""
        ],
        "volume": "卷一百一十一",
        "no#": 37
    }
]