[
    {
        "title": "九日",
        "author": "杜牧",
        "biography": "",
        "paragraphs": [
            "金英繁亂拂闌香，明府辭官酒滿缸。",
            "還有玉樓輕薄女，笑他寒燕一雙雙。"
        ],
        "notes": [
            ""
        ],
        "volume": "卷五百二十七",
        "no#": 1
    },
    {
        "title": "寄牛相公",
        "author": "杜牧",
        "biography": "",
        "paragraphs": [
            "漢水橫沖蜀浪分，危樓點的拂孤雲。",
            "六年仁政謳歌去，柳繞春堤處處聞。"
        ],
        "notes": [
            ""
        ],
        "volume": "卷五百二十七",
        "no#": 2
    },
    {
        "title": "為人題贈二首",
        "author": "杜牧",
        "biography": "",
        "paragraphs": [
            "我乏青雲稱，君無買笑金。虛傳南國貌，爭奈五陵心。",
            "桂席塵瑤佩，瓊爐燼水沉。凝魂空薦夢，低耳悔聽琴。",
            "月落珠簾卷，春寒錦幕深。誰家樓上笛，何處月明砧。",
            "蘭徑飛蝴蝶，筠籠語翠襟。和簪拋鳳髻，將淚入鴛衾。",
            "的的新添恨，迢迢絕好音。文園終病渴，休詠白頭吟。",
            "綠樹鶯鶯語，平江燕燕飛。枕前聞雁去，樓上送春歸。",
            "半月縆雙臉，凝腰素一圍。西牆苔漠漠，南浦夢依依。",
            "有恨簪花懶，無聊鬥草稀。雕籠長慘澹，蘭畹謾芳菲。",
            "鏡斂青蛾黛，燈挑皓腕肌。避人勻迸淚，拖袖倚殘暉。",
            "有貌雖桃李，單棲足是非。雲輧載馭去，寒夜看裁衣。"
        ],
        "notes": [
            ""
        ],
        "volume": "卷五百二十七",
        "no#": 3
    },
    {
        "title": "懷紫閣山",
        "author": "杜牧",
        "biography": "",
        "paragraphs": [
            "學他趨世少深機，紫閣青霄半掩扉。山路遠懷王子晉，",
            "人道青山歸去好，青山曾有幾人歸。"
        ],
        "notes": [
            ""
        ],
        "volume": "卷五百二十七",
        "no#": 4
    },
    {
        "title": "題孫逸人山居",
        "author": "杜牧",
        "biography": "",
        "paragraphs": [
            "長懸青紫與芳枝，塵刹無應免別離。馬上多於在家日，",
            "卻羨高人終此老，軒車過盡不知誰。"
        ],
        "notes": [
            ""
        ],
        "volume": "卷五百二十七",
        "no#": 5
    },
    {
        "title": "中途寄友人",
        "author": "杜牧",
        "biography": "",
        "paragraphs": [
            "道傍高木盡依依，落葉驚風處處飛。未到鄉關聞早雁，",
            "何日一名隨事了，與君同采碧溪薇。"
        ],
        "notes": [
            ""
        ],
        "volume": "卷五百二十七",
        "no#": 6
    },
    {
        "title": "悵詩",
        "author": "杜牧",
        "biography": "",
        "paragraphs": [
            "自是尋春去校遲，不須惆悵怨芳時。",
            "狂風落盡深紅色，綠葉成陰子滿枝。"
        ],
        "notes": [
            ""
        ],
        "volume": "卷五百二十七",
        "no#": 7
    },
    {
        "title": "吳宮詞二首",
        "author": "杜牧",
        "biography": "",
        "paragraphs": [
            "越兵驅綺羅，越女唱吳歌。宮燼花聲少，台荒麋跡多。",
            "茱萸垂曉露，菡萏落秋波。無遣君王醉，滿城嚬翠蛾。",
            "香徑繞吳宮，千帆落照中。鶴鳴山苦雨，魚躍水多風。",
            "城帶晚莎綠，池邊秋蓼紅。當年國門外，誰信伍員忠。"
        ],
        "notes": [
            ""
        ],
        "volume": "卷五百二十七",
        "no#": 8
    },
    {
        "title": "金陵",
        "author": "杜牧",
        "biography": "",
        "paragraphs": [
            "始發碧江口，曠然諧遠心。風清舟在鑒，日落水浮金。",
            "瓜步逢潮信，台城過雁音。故鄉何處是，雲外即喬林。"
        ],
        "notes": [
            ""
        ],
        "volume": "卷五百二十七",
        "no#": 9
    },
    {
        "title": "即事",
        "author": "杜牧",
        "biography": "",
        "paragraphs": [
            "小院無人雨長苔，滿庭修竹間疏槐。",
            "春愁兀兀成幽夢，又被流鶯喚醒來。"
        ],
        "notes": [
            ""
        ],
        "volume": "卷五百二十七",
        "no#": 10
    },
    {
        "title": "七夕",
        "author": "杜牧",
        "biography": "",
        "paragraphs": [
            "雲階月地一相過，未抵經年別恨多。",
            "最恨明朝洗車雨，不教回腳渡天河。"
        ],
        "notes": [
            ""
        ],
        "volume": "卷五百二十七",
        "no#": 11
    },
    {
        "title": "薔薇花",
        "author": "杜牧",
        "biography": "",
        "paragraphs": [
            "朵朵精神葉葉柔，雨晴香拂醉人頭。",
            "石家錦幛依然在，閑倚狂風夜不收。"
        ],
        "notes": [
            ""
        ],
        "volume": "卷五百二十七",
        "no#": 12
    },
    {
        "title": "句",
        "author": "杜牧",
        "biography": "",
        "paragraphs": [
            "幽人聽達曙，聊罷蘇床琴。。",
            "魚多知海熟，藥少覺山貧。。",
            "土控吳兼越，州連歙與池。山河地襟帶，軍鎮國藩維。",
            "綠水棹雲月，洞庭歸路長。春橋垂酒幔，夜柵集茶檣。",
            "箬影沉溪暖，蘋花繞郭香。。",
            "經冬野菜青青色，未臘山梅樹樹花。",
            "半破前峰月。"
        ],
        "notes": [
            ""
        ],
        "volume": "卷五百二十七",
        "no#": 13
    }
]