[
    {
        "title": "列女操",
        "author": "孟郊",
        "biography": "",
        "paragraphs": [
            "梧桐相待老，鴛鴦會雙死。貞女貴徇夫，舍生亦如此。",
            "波瀾誓不起，妾心井中水。"
        ],
        "notes": [
            ""
        ],
        "volume": "卷三百七十二",
        "no#": 1
    },
    {
        "title": "灞上輕薄行",
        "author": "孟郊",
        "biography": "",
        "paragraphs": [
            "長安無緩步，況值天景暮。相逢灞滻間，親戚不相顧。",
            "自歎方拙身，忽隨輕薄倫。常恐失所避，化為車轍塵。",
            "此中生白髮，疾走亦未歇。"
        ],
        "notes": [
            ""
        ],
        "volume": "卷三百七十二",
        "no#": 2
    },
    {
        "title": "長安羈旅行",
        "author": "孟郊",
        "biography": "",
        "paragraphs": [
            "十日一理髮，每梳飛旅塵。三旬九過飲，每食唯舊貧。",
            "萬物皆及時，獨餘不覺春。失名誰肯訪，得意爭相親。",
            "直木有恬翼，靜流無躁鱗。始知喧競場，莫處君子身。",
            "野策藤竹輕，山蔬薇蕨新。潛歌歸去來，事外風景真。"
        ],
        "notes": [
            ""
        ],
        "volume": "卷三百七十二",
        "no#": 3
    },
    {
        "title": "長安道",
        "author": "孟郊",
        "biography": "",
        "paragraphs": [
            "胡風激秦樹，賤子風中泣。家家朱門開，得見不可入。",
            "長安十二衢，投樹鳥亦急。高閣何人家，笙簧正喧吸。"
        ],
        "notes": [
            ""
        ],
        "volume": "卷三百七十二",
        "no#": 4
    },
    {
        "title": "送遠吟",
        "author": "孟郊",
        "biography": "",
        "paragraphs": [
            "河水昏複晨，河邊相送頻。離杯有淚飲，別柳無枝春。",
            "一笑忽然斂，萬愁俄已新。東波與西日，不惜遠行人。"
        ],
        "notes": [
            ""
        ],
        "volume": "卷三百七十二",
        "no#": 5
    },
    {
        "title": "古薄命妾",
        "author": "孟郊",
        "biography": "",
        "paragraphs": [
            "不惜十指弦，為君千萬彈。常恐新聲至，坐使故聲殘。",
            "棄置今日悲，即是昨日歡。將新變故易，持故為新難。",
            "青山有蘼蕪，淚葉長不幹。空令後代人，采掇幽思攢。"
        ],
        "notes": [
            ""
        ],
        "volume": "卷三百七十二",
        "no#": 6
    },
    {
        "title": "古離別",
        "author": "孟郊",
        "biography": "",
        "paragraphs": [
            "松山雲繚繞，萍路水分離。雲去有歸日，水分無合時。",
            "春芳役雙眼，春色柔四支。楊柳織別愁，千條萬條絲。"
        ],
        "notes": [
            ""
        ],
        "volume": "卷三百七十二",
        "no#": 7
    },
    {
        "title": "雜怨",
        "author": "孟郊",
        "biography": "",
        "paragraphs": [
            "憶人莫至悲，至悲空自衰。寄人莫剪衣，剪衣未必歸。",
            "朝為雙蒂花，莫為四散飛。花落還繞樹，遊子不顧期。",
            "夭桃花清晨，遊女紅粉新。夭桃花薄暮，遊女紅粉故。",
            "樹有百年花，人無一定顏。花送人老盡，人悲花自閑。",
            "貧女鏡不明，寒花日少容。暗蛩有虛織，短線無長縫。",
            "浪水不可照，狂夫不可從。浪水多散影，狂夫多異蹤。",
            "持此一生薄，空成萬恨濃。"
        ],
        "notes": [
            ""
        ],
        "volume": "卷三百七十二",
        "no#": 8
    },
    {
        "title": "靜女吟",
        "author": "孟郊",
        "biography": "",
        "paragraphs": [
            "豔女皆妒色，靜女獨檢蹤。任禮恥任妝，嫁德不嫁容。",
            "君子易求聘，小人難自從。此志誰與諒，琴弦幽韻重。"
        ],
        "notes": [
            ""
        ],
        "volume": "卷三百七十二",
        "no#": 9
    },
    {
        "title": "歸信吟",
        "author": "孟郊",
        "biography": "",
        "paragraphs": [
            "淚墨灑為書，將寄萬里親。書去魂亦去，兀然空一身。"
        ],
        "notes": [
            ""
        ],
        "volume": "卷三百七十二",
        "no#": 10
    },
    {
        "title": "山老吟",
        "author": "孟郊",
        "biography": "",
        "paragraphs": [
            "不行山下地，唯種山上田。腰斧斫旅松，手瓢汲家泉。",
            "詎知文字力，莫記日月遷。蟠木為我身，始得全天年。"
        ],
        "notes": [
            ""
        ],
        "volume": "卷三百七十二",
        "no#": 11
    },
    {
        "title": "遊子吟",
        "author": "孟郊",
        "biography": "",
        "paragraphs": [
            "慈母手中線，遊子身上衣。臨行密密縫，意恐遲遲歸。",
            "誰言寸草心，報得三春暉。"
        ],
        "notes": [
            ""
        ],
        "volume": "卷三百七十二",
        "no#": 12
    },
    {
        "title": "小隱吟",
        "author": "孟郊",
        "biography": "",
        "paragraphs": [
            "我飲不在醉，我歡長寂然。酌溪四五盞，聽彈兩三弦。",
            "煉性靜棲白，洗情深寄玄。號怒路傍子，貪敗不貪全。"
        ],
        "notes": [
            ""
        ],
        "volume": "卷三百七十二",
        "no#": 13
    },
    {
        "title": "苦寒吟",
        "author": "孟郊",
        "biography": "",
        "paragraphs": [
            "天寒色青蒼，北風叫枯桑。厚冰無裂文，短日有冷光。",
            "敲石不得火，壯陰奪正陽。苦調竟何言，凍吟成此章。"
        ],
        "notes": [
            ""
        ],
        "volume": "卷三百七十二",
        "no#": 14
    },
    {
        "title": "猛將吟",
        "author": "孟郊",
        "biography": "",
        "paragraphs": [
            "擬膾樓蘭肉，蓄怒時未揚。秋鼙無退聲，夜劍不隱光。",
            "虎隊手驅出，豹篇心卷藏。古今皆有言，猛將出北方。"
        ],
        "notes": [
            ""
        ],
        "volume": "卷三百七十二",
        "no#": 15
    },
    {
        "title": "傷哉行",
        "author": "孟郊",
        "biography": "",
        "paragraphs": [
            "眾毒蔓貞松，一枝難久榮。豈知黃庭客，仙骨生不成。",
            "春色舍芳蕙，秋風繞枯莖。彈琴不成曲，始覺知音傾。",
            "館月改舊照，吊賓寫餘情。還舟空江上，波浪送銘旌。"
        ],
        "notes": [
            ""
        ],
        "volume": "卷三百七十二",
        "no#": 16
    },
    {
        "title": "怨詩",
        "author": "孟郊",
        "biography": "",
        "paragraphs": [
            "試妾與君淚，兩處滴池水。看取芙蓉花，今年為誰死。"
        ],
        "notes": [
            ""
        ],
        "volume": "卷三百七十二",
        "no#": 17
    },
    {
        "title": "湘弦怨",
        "author": "孟郊",
        "biography": "",
        "paragraphs": [
            "昧者理芳草，蒿蘭同一鋤。狂飆怒秋林，曲直同一枯。",
            "嘉木忌深蠹，哲人悲巧誣。靈均入回流，靳尚為良謨。",
            "我願分眾泉，清濁各異渠。我願分眾巢，梟鸞相遠居。",
            "此志諒難保，此情竟何如。湘弦少知音，孤響空踟躕。"
        ],
        "notes": [
            ""
        ],
        "volume": "卷三百七十二",
        "no#": 18
    },
    {
        "title": "楚竹吟酬盧虔端公見和湘弦怨",
        "author": "孟郊",
        "biography": "",
        "paragraphs": [
            "握中有新聲，楚竹人未聞。識音者謂誰，清夜吹贈君。",
            "昔為瀟湘引，曾動瀟湘雲。一叫鳳改聽，再驚鶴失群。",
            "江花匪秋落，山日當晝曛。眾濁響雜遝，孤清思氛氳。",
            "欲知怨有形，願向明月分。一掬靈均淚，千年湘水文。"
        ],
        "notes": [
            ""
        ],
        "volume": "卷三百七十二",
        "no#": 19
    },
    {
        "title": "遠愁曲",
        "author": "孟郊",
        "biography": "",
        "paragraphs": [
            "飄颻何所從，遺塚行未逢。東西不見人，哭向青青松。",
            "此地有時盡，此哀無處容。聲翻太白雲，淚洗藍田峰。",
            "水涉七八曲，山登千萬重。願邀玄夜月，出視白日蹤。"
        ],
        "notes": [
            ""
        ],
        "volume": "卷三百七十二",
        "no#": 20
    },
    {
        "title": "貧女詞寄從叔先輩簡",
        "author": "孟郊",
        "biography": "",
        "paragraphs": [
            "蠶女非不勤，今年獨無春。二月冰雪深，死盡萬木身。",
            "時令自逆行，造化豈不仁。仰企碧霞仙，高控滄海雲。",
            "永別勞苦場，飄颻遊無垠。"
        ],
        "notes": [
            ""
        ],
        "volume": "卷三百七十二",
        "no#": 21
    },
    {
        "title": "邊城吟",
        "author": "孟郊",
        "biography": "",
        "paragraphs": [
            "西城近日天，俗稟氣候偏。行子獨自渴，主人仍賣泉。",
            "燒烽碧雲外，牧馬青坡巔。何處鶻突夢，歸思寄仰眠。"
        ],
        "notes": [
            ""
        ],
        "volume": "卷三百七十二",
        "no#": 22
    },
    {
        "title": "新平歌送許問",
        "author": "孟郊",
        "biography": "",
        "paragraphs": [
            "邊柳三四尺，暮春離別歌。早回儒士駕，莫飲土番河。",
            "誰識匣中寶，楚雲章句多。"
        ],
        "notes": [
            ""
        ],
        "volume": "卷三百七十二",
        "no#": 23
    },
    {
        "title": "殺氣不在邊",
        "author": "孟郊",
        "biography": "",
        "paragraphs": [
            "殺氣不在邊，凜然中國秋。道險不在山，平地有摧輈。",
            "河南又起兵，清濁俱鎖流。豈唯私客艱，擁滯官行舟。",
            "況餘隔晨昏，去家成阻修。忽然兩鬢雪，同是一日愁。",
            "獨寢夜難曉，起視星漢浮。涼風蕩天地，日夕聲颼飀。",
            "萬物無少色，兆人皆老憂。長策苟未立，丈夫誠可羞。",
            "靈響複何事，劍鳴思戮讎。"
        ],
        "notes": [
            ""
        ],
        "volume": "卷三百七十二",
        "no#": 24
    },
    {
        "title": "結愛",
        "author": "孟郊",
        "biography": "",
        "paragraphs": [
            "心心複心心，結愛務在深。一度欲離別，千回結衣襟。",
            "結妾獨守志，結君早歸意。始知結衣裳，不如結心腸。",
            "坐結行亦結，結盡百年月。"
        ],
        "notes": [
            ""
        ],
        "volume": "卷三百七十二",
        "no#": 25
    },
    {
        "title": "弦歌行",
        "author": "孟郊",
        "biography": "",
        "paragraphs": [
            "驅儺擊鼓吹長笛，瘦鬼染面惟齒白。暗中崒崒拽茅鞭，"
        ],
        "notes": [
            ""
        ],
        "volume": "卷三百七十二",
        "no#": 26
    },
    {
        "title": "覆巢行",
        "author": "孟郊",
        "biography": "",
        "paragraphs": [
            "荒城古木枝多枯，飛禽嗷嗷朝哺雛。枝傾巢覆雛墜地，",
            "枝危巢小風雨多，未容長成已先覆。靈枝珍木滿上林，"
        ],
        "notes": [
            ""
        ],
        "volume": "卷三百七十二",
        "no#": 27
    },
    {
        "title": "出門行",
        "author": "孟郊",
        "biography": "",
        "paragraphs": [
            "長河悠悠去無極，百齡同此可歎息。秋風白露沾人衣，",
            "一聞陌上苦寒奏，使我佇立驚且悲。君今得意厭粱肉，",
            "海風蕭蕭天雨霜，窮愁獨坐夜何長。驅車舊憶太行險，",
            "手持琅玕欲有贈，愛而不見心斷絕。南山峨峨白石爛，"
        ],
        "notes": [
            ""
        ],
        "volume": "卷三百七十二",
        "no#": 28
    },
    {
        "title": "湘妃怨",
        "author": "孟郊",
        "biography": "",
        "paragraphs": [
            "南巡竟不返，二妃怨逾積。萬里喪蛾眉，瀟湘水空碧。",
            "冥冥荒山下，古廟收貞魄。喬木深青春，清光滿瑤席。",
            "搴芳徒有薦，靈意殊脈脈。玉佩不可親，徘徊煙波夕。"
        ],
        "notes": [
            ""
        ],
        "volume": "卷三百七十二",
        "no#": 29
    },
    {
        "title": "巫山曲",
        "author": "孟郊",
        "biography": "",
        "paragraphs": [
            "巴江上峽重複重，陽臺碧峭十二峰。荊王獵時逢暮雨，",
            "目極魂斷望不見，猿啼三聲淚滴衣。"
        ],
        "notes": [
            ""
        ],
        "volume": "卷三百七十二",
        "no#": 30
    },
    {
        "title": "巫山高",
        "author": "孟郊",
        "biography": "",
        "paragraphs": [
            "見盡數萬里，不聞三聲猿。但飛蕭蕭雨，中有亭亭魂。",
            "千載楚王恨，遺文宋玉言。至今晴明天，雲結深閨門。"
        ],
        "notes": [
            ""
        ],
        "volume": "卷三百七十二",
        "no#": 31
    },
    {
        "title": "楚怨",
        "author": "孟郊",
        "biography": "",
        "paragraphs": [
            "秋入楚江水，獨照汨羅魂。手把綠荷泣，意愁珠淚翻。",
            "九門不可入，一犬吠千門。"
        ],
        "notes": [
            ""
        ],
        "volume": "卷三百七十二",
        "no#": 32
    },
    {
        "title": "塘下行",
        "author": "孟郊",
        "biography": "",
        "paragraphs": [
            "塘邊日欲斜，年少早還家。徒將白羽扇，調妾木蘭花。",
            "不是城頭樹，那棲來去鴉。"
        ],
        "notes": [
            ""
        ],
        "volume": "卷三百七十二",
        "no#": 33
    },
    {
        "title": "臨池曲",
        "author": "孟郊",
        "biography": "",
        "paragraphs": [
            "池中春蒲葉如帶，紫菱成角蓮子大。",
            "羅裙蟬鬢倚迎風，雙雙伯勞飛向東。"
        ],
        "notes": [
            ""
        ],
        "volume": "卷三百七十二",
        "no#": 34
    },
    {
        "title": "車遙遙",
        "author": "孟郊",
        "biography": "",
        "paragraphs": [
            "路喜到江盡，江上又通舟。舟車兩無阻，何處不得遊。",
            "丈夫四方志，女子安可留。郎自別日言，無令生遠愁。",
            "旅雁忽叫月，斷猿寒啼秋。此夕夢君夢，君在百城樓。",
            "寄淚無因波，寄恨無因輈。願為馭者手，與郎回馬頭。"
        ],
        "notes": [
            ""
        ],
        "volume": "卷三百七十二",
        "no#": 35
    },
    {
        "title": "征婦怨",
        "author": "孟郊",
        "biography": "",
        "paragraphs": [
            "良人昨日去，明月又不圓。別時各有淚，零落青樓前。",
            "君淚濡羅巾，妾淚滿路塵。羅巾長在手，今得隨妾身。",
            "路塵如得風，得上君車輪。",
            "漁陽千里道，近如中門限。中門逾有時，漁陽長在眼。",
            "生在綠羅下，不識漁陽道。良人自戍來，夜夜夢中到。"
        ],
        "notes": [
            ""
        ],
        "volume": "卷三百七十二",
        "no#": 36
    },
    {
        "title": "空城雀",
        "author": "孟郊",
        "biography": "",
        "paragraphs": [
            "一雀入官倉，所食寧損幾。只慮往覆頻，官倉終害爾。",
            "魚網不在天，鳥羅不張水。飲啄要自然，可以空城裏。"
        ],
        "notes": [
            ""
        ],
        "volume": "卷三百七十二",
        "no#": 37
    },
    {
        "title": "閑怨",
        "author": "孟郊",
        "biography": "",
        "paragraphs": [
            "妾恨比斑竹，下盤煩冤根。有筍未出土，中已含淚痕。"
        ],
        "notes": [
            ""
        ],
        "volume": "卷三百七十二",
        "no#": 38
    },
    {
        "title": "羽林行",
        "author": "孟郊",
        "biography": "",
        "paragraphs": [
            "朔雪寒斷指，朔風勁裂冰。胡中射雕者，此日猶不能。",
            "翩翩羽林兒，錦臂飛蒼鷹。揮鞭快白馬，走出黃河淩。"
        ],
        "notes": [
            ""
        ],
        "volume": "卷三百七十二",
        "no#": 39
    },
    {
        "title": "古意",
        "author": "孟郊",
        "biography": "",
        "paragraphs": [
            "河邊織女星，河畔牽牛郎。未得渡清淺，相對遙相望。"
        ],
        "notes": [
            ""
        ],
        "volume": "卷三百七十二",
        "no#": 40
    },
    {
        "title": "古別離",
        "author": "孟郊",
        "biography": "",
        "paragraphs": [
            "欲別牽郎衣，郎今到何處。不恨歸來遲，莫向臨邛去。"
        ],
        "notes": [
            ""
        ],
        "volume": "卷三百七十二",
        "no#": 41
    },
    {
        "title": "遊俠行",
        "author": "孟郊",
        "biography": "",
        "paragraphs": [
            "壯士性剛決，火中見石裂。殺人不回頭，輕生如暫別。",
            "豈知眼有淚，肯白頭上發。半生無恩酬，劍閑一百月。"
        ],
        "notes": [
            ""
        ],
        "volume": "卷三百七十二",
        "no#": 42
    },
    {
        "title": "黃雀吟",
        "author": "孟郊",
        "biography": "",
        "paragraphs": [
            "黃雀舞承塵，倚恃主人仁。主人忽不仁，買彈彈爾身。",
            "何不遠飛去，蓬蒿正繁新。蒿粒無人爭，食之足為珍。",
            "莫覷翻車粟，覷翻罪有因。黃雀不知言，贈之徒殷勤。"
        ],
        "notes": [
            ""
        ],
        "volume": "卷三百七十二",
        "no#": 43
    },
    {
        "title": "有所思",
        "author": "孟郊",
        "biography": "",
        "paragraphs": [
            "桔槔烽火晝不滅，客路迢迢信難越。古鎮刀攢萬片霜，"
        ],
        "notes": [
            ""
        ],
        "volume": "卷三百七十二",
        "no#": 44
    },
    {
        "title": "求仙曲",
        "author": "孟郊",
        "biography": "",
        "paragraphs": [
            "仙教生為門，仙宗靜為根。持心若妄求，服食安足論。",
            "鏟惑有靈藥，餌真成本源。自當出塵網，馭鳳登昆侖。"
        ],
        "notes": [
            ""
        ],
        "volume": "卷三百七十二",
        "no#": 45
    },
    {
        "title": "嬋娟篇",
        "author": "孟郊",
        "biography": "",
        "paragraphs": [
            "花嬋娟，泛春泉。竹嬋娟，籠曉煙。妓嬋娟，不長妍。",
            "月嬋娟，真可憐。夜半姮娥朝太一，人間本自無靈匹。",
            "漢宮承寵不多時，飛燕婕妤相妒嫉。"
        ],
        "notes": [
            ""
        ],
        "volume": "卷三百七十二",
        "no#": 46
    },
    {
        "title": "南浦篇",
        "author": "孟郊",
        "biography": "",
        "paragraphs": [
            "南浦桃花亞水紅，水邊柳絮由春風。鳥鳴喈喈煙濛濛，"
        ],
        "notes": [
            ""
        ],
        "volume": "卷三百七十二",
        "no#": 47
    },
    {
        "title": "清東曲",
        "author": "孟郊",
        "biography": "",
        "paragraphs": [
            "櫻桃花參差，香雨紅霏霏。含笑競攀折，美人濕羅衣。",
            "采采清東曲，明眸豔珪玉。青巾艑上郎，上下看不足。",
            "南陽公首詞，編入新樂錄。"
        ],
        "notes": [
            ""
        ],
        "volume": "卷三百七十二",
        "no#": 48
    },
    {
        "title": "望遠曲",
        "author": "孟郊",
        "biography": "",
        "paragraphs": [
            "朝朝候歸信，日日登高台。行人未去植庭梅，",
            "愁來望遠煙塵隔，空憐綠鬢風吹白。何當歸見遠行客。"
        ],
        "notes": [
            ""
        ],
        "volume": "卷三百七十二",
        "no#": 49
    }
]