[
    {
        "title": "古別離",
        "author": "孟雲卿",
        "biography": "",
        "paragraphs": [
            "朝日上高臺，離人怨秋草。但見萬里天，不見萬里道。",
            "君行本迢遠，苦樂良難保。宿昔夢同衾，憂心常傾倒。",
            "含酸欲誰訴，輾轉傷懷抱。結髮年已遲，征行去何早。",
            "寒暄有時謝，憔悴難再好。人皆算年壽，死者何曾老。",
            "少壯無見期，水深風浩浩。"
        ],
        "notes": [
            ""
        ],
        "volume": "卷一百五十七",
        "no#": 1
    },
    {
        "title": "今別離",
        "author": "孟雲卿",
        "biography": "",
        "paragraphs": [
            "結髮生別離，相思複相保。如何日已久，五變庭中草。",
            "渺渺大海途，悠悠吳江島。但恐不出門，出門無遠道。",
            "遠道行既難，家貧衣複單。嚴風吹積雪，晨起鼻何酸。",
            "人生各有志，豈不懷所安。分明天上日，生死願同歡。"
        ],
        "notes": [
            ""
        ],
        "volume": "卷一百五十七",
        "no#": 2
    },
    {
        "title": "悲哉行",
        "author": "孟雲卿",
        "biography": "",
        "paragraphs": [
            "孤兒去慈親，遠客喪主人。莫吟苦辛曲，此曲誰忍聞。",
            "可聞不可說，去去無期別。行人念前程，不待參辰沒。",
            "朝亦常苦饑，暮亦常苦饑。飄飄萬餘裏，貧賤多是非。",
            "少年莫遠遊，遠遊多不歸。"
        ],
        "notes": [
            ""
        ],
        "volume": "卷一百五十七",
        "no#": 3
    },
    {
        "title": "行行且遊獵篇",
        "author": "孟雲卿",
        "biography": "",
        "paragraphs": [
            "少年多武力，勇氣冠幽州。何以縱心賞，馬啼春草頭。",
            "遲遲平原上，狐兔奔林丘。猛虎忽前逝，俊鷹連下鞲。",
            "俯身逐南北，輕捷固難儔。所發無不中，失之如我讎。",
            "豈唯務馳騁，猗爾暴田疇。殘殺非不痛，古來良有由。"
        ],
        "notes": [
            ""
        ],
        "volume": "卷一百五十七",
        "no#": 4
    },
    {
        "title": "古挽歌",
        "author": "孟雲卿",
        "biography": "",
        "paragraphs": [
            "草草閭巷喧，塗車儼成位。冥冥何所須，盡我生人意。",
            "北邙路非遠，此別終天地。臨穴頻撫棺，至哀反無淚。",
            "爾形未衰老，爾息才童稚。骨肉安可離，皇天若容易。",
            "房帷即靈帳，庭宇為哀次。薤露歌若斯，人生盡如寄。"
        ],
        "notes": [
            ""
        ],
        "volume": "卷一百五十七",
        "no#": 5
    },
    {
        "title": "放歌行",
        "author": "孟雲卿",
        "biography": "",
        "paragraphs": [
            "吾觀天地圖，世界亦可小。落落大海中，飄浮數洲島。",
            "賢愚與蟻虱，一種同草草。地脈日夜流，天衣有時掃。",
            "東山謁居士，了我生死道。目見難噬臍，心通可親腦。",
            "軒皇竟磨滅，周孔亦衰老。永謝當時人，吾將寶非寶。"
        ],
        "notes": [
            ""
        ],
        "volume": "卷一百五十七",
        "no#": 6
    },
    {
        "title": "傷懷贈故人",
        "author": "孟雲卿",
        "biography": "",
        "paragraphs": [
            "稍稍晨鳥翔，淅淅草上霜。人生早罹苦，壽命恐不長。",
            "二十學已成，三十名不彰。豈無同門友，貴賤易中腸。",
            "驅馬行萬里，悠悠過帝鄉。幸因弦歌末，得上君子堂。",
            "眾樂互喧奏，獨子備笙簧。坐中無知音，安得神揚揚。",
            "願因高風起，上感白日光。"
        ],
        "notes": [
            ""
        ],
        "volume": "卷一百五十七",
        "no#": 7
    },
    {
        "title": "鄴城懷古",
        "author": "孟雲卿",
        "biography": "",
        "paragraphs": [
            "朝發淇水南，將尋北燕路。魏家舊城闕，寥落無人住。",
            "伊昔天地屯，曹公獨中據。群臣將北面，白日忽西暮。",
            "三台竟寂寞，萬事良難固。雄圖安在哉，衰草沾霜露。",
            "崔嵬長河北，尚見應劉墓。古樹藏龍蛇，荒茅伏狐兔。",
            "永懷故池館，數子連章句。逸興驅山河，雄詞變雲霧。",
            "我行睹遺跡，精爽如可遇。鬥酒將酹君，悲風白楊樹。"
        ],
        "notes": [
            ""
        ],
        "volume": "卷一百五十七",
        "no#": 8
    },
    {
        "title": "傷情",
        "author": "孟雲卿",
        "biography": "",
        "paragraphs": [
            "為長心易憂，早孤意常傷。出門先躊躇，入戶亦彷徨。",
            "此生一何苦，前事安可忘。兄弟先我沒，孤幼盈我傍。",
            "舊居近東南，河水新為梁。松柏今在茲，安忍思故鄉。",
            "四時與日月，萬物各有常。秋風已一起，草木無不霜。",
            "行行當自勉，不忍再思量。"
        ],
        "notes": [
            ""
        ],
        "volume": "卷一百五十七",
        "no#": 9
    },
    {
        "title": "傷時二首",
        "author": "孟雲卿",
        "biography": "",
        "paragraphs": [
            "徘回宋郊上，不睹平生親。獨立正傷心，悲風來孟津。",
            "大方載群物，先死有常倫。虎豹不相食，哀哉人食人。",
            "豈伊逢世運，天道亮云云。",
            "太空流素月，三五何明明。光耀侵白日，賢愚迷至精。",
            "四時更變化，天道有虧盈。常恐今夜沒，須臾還複生。"
        ],
        "notes": [
            ""
        ],
        "volume": "卷一百五十七",
        "no#": 10
    },
    {
        "title": "田園觀雨兼晴後作",
        "author": "孟雲卿",
        "biography": "",
        "paragraphs": [
            "貧賤少情欲，借荒種南陂。我非老農圃，安得良土宜。",
            "秋成不廉儉，歲餘多餒饑。顧視倉廩間，有糧不成炊。",
            "晨登南園上，暮歇清蟬悲。早苗既芃芃，晚田尚離離。",
            "五行孰堪廢，萬物當及時。賢哉數夫子，開翅慎勿遲。"
        ],
        "notes": [
            ""
        ],
        "volume": "卷一百五十七",
        "no#": 11
    },
    {
        "title": "汴河阻風",
        "author": "孟雲卿",
        "biography": "",
        "paragraphs": [
            "清晨自梁宋，掛席之楚荊。出浦風漸惡，傍灘舟欲橫。",
            "大河噴東注，群動皆窅冥。白霧魚龍氣，黑雲牛馬形。",
            "蒼茫迷所適，危安懼暫寧。信此天地內，孰為身命輕。",
            "丈夫苟未達，所向須存誠。前路舍舟去，東南仍曉晴。"
        ],
        "notes": [
            ""
        ],
        "volume": "卷一百五十七",
        "no#": 12
    },
    {
        "title": "行路難",
        "author": "孟雲卿",
        "biography": "",
        "paragraphs": [
            "君不見高山萬仞連蒼旻，天長地久成埃塵。",
            "君不見長松百尺多勁節，狂風暴雨終摧折。",
            "古今何世無聖賢，吾愛伯陽真乃天。金堂玉闕朝群仙，",
            "行路難，艱險莫踟躕。"
        ],
        "notes": [
            ""
        ],
        "volume": "卷一百五十七",
        "no#": 13
    },
    {
        "title": "途中寄友人",
        "author": "孟雲卿",
        "biography": "",
        "paragraphs": [
            "昔時聞遠路，謂是等閒行。及到求人地，始知為客情。",
            "事將公道背，塵繞馬蹄生。倘使長如此，便堪休去程。"
        ],
        "notes": [
            ""
        ],
        "volume": "卷一百五十七",
        "no#": 14
    },
    {
        "title": "寒食",
        "author": "孟雲卿",
        "biography": "",
        "paragraphs": [
            "二月江南花滿枝，他鄉寒食遠堪悲。",
            "貧居往往無煙火，不獨明朝為子推。"
        ],
        "notes": [
            ""
        ],
        "volume": "卷一百五十七",
        "no#": 15
    },
    {
        "title": "新安江上寄處士",
        "author": "孟雲卿",
        "biography": "",
        "paragraphs": [
            "深潭與淺灘，萬轉出新安。人遠禽魚靜，山空水木寒。",
            "嘯起青蘋末，吟矚白雲端。即事遂幽賞，何必掛儒冠。"
        ],
        "notes": [
            ""
        ],
        "volume": "卷一百五十七",
        "no#": 16
    },
    {
        "title": "句",
        "author": "孟雲卿",
        "biography": "",
        "paragraphs": [
            "群物歸大化，六龍頹西荒。",
            "安知浮雲外，日月不運行。"
        ],
        "notes": [
            ""
        ],
        "volume": "卷一百五十七",
        "no#": 17
    }
]