[
    {
        "title": "李五席送李主簿歸西台",
        "author": "韋應物",
        "biography": "",
        "paragraphs": [
            "請告嚴程盡，西歸道路寒。欲陪鷹隼集，猶戀鶺鴒單。",
            "洛邑人全少，嵩高雪尚殘。滿台誰不故，報我在微官。"
        ],
        "notes": [
            ""
        ],
        "volume": "卷一百八十九",
        "no#": 1
    },
    {
        "title": "送崔押衙相州",
        "author": "韋應物",
        "biography": "",
        "paragraphs": [
            "禮樂儒家子，英豪燕趙風。驅雞嘗理邑，走馬卻從戎。",
            "白刃千夫辟，黃金四海同。嫖姚恩顧下，諸將指揮中。",
            "別路憐芳草，歸心伴塞鴻。鄴城新騎滿，魏帝舊台空。",
            "望闕應懷戀，遭時貴立功。萬方如已靜，何處欲輸忠。"
        ],
        "notes": [
            ""
        ],
        "volume": "卷一百八十九",
        "no#": 2
    },
    {
        "title": "送宣城路錄事",
        "author": "韋應物",
        "biography": "",
        "paragraphs": [
            "江上宣城郡，孤舟遠到時。雲林謝家宅，山水敬亭祠。",
            "綱紀多閑日，觀遊得賦詩。都門且盡醉，此別數年期。"
        ],
        "notes": [
            ""
        ],
        "volume": "卷一百八十九",
        "no#": 3
    },
    {
        "title": "送李十四山東遊",
        "author": "韋應物",
        "biography": "",
        "paragraphs": [
            "聖朝有遺逸，披膽謁至尊。豈是貿榮寵，誓將救元元。",
            "權豪非所便，書奏寢禁門。高歌長安酒，忠憤不可吞。",
            "欻來客河洛，日與靜者論。濟世翻小事，丹砂駐精魂。",
            "東遊無複系，梁楚多大蕃。高論動侯伯，疏懷脫塵喧。",
            "送君都門野，飲我林中樽。立馬望東道，白雲滿梁園。",
            "踟躕欲何贈，空是平生言。"
        ],
        "notes": [
            ""
        ],
        "volume": "卷一百八十九",
        "no#": 4
    },
    {
        "title": "送李二歸楚州",
        "author": "韋應物",
        "biography": "",
        "paragraphs": [
            "情人南楚別，複詠在原詩。忽此嗟岐路，還令泣素絲。",
            "風波朝夕遠，音信往來遲。好去扁舟客，青雲何處期。"
        ],
        "notes": [
            ""
        ],
        "volume": "卷一百八十九",
        "no#": 5
    },
    {
        "title": "送閻寀赴東川辟",
        "author": "韋應物",
        "biography": "",
        "paragraphs": [
            "冰炭俱可懷，孰雲熱與寒。何如結髮友，不得攜手歡。",
            "晨登嚴霜野，送子天一端。只承簡書命，俯仰豸角冠。",
            "上陟白雲嶠，下冥玄壑湍。離群自有托，歷險得所安。",
            "當念反窮巷，登朝成慨歎。"
        ],
        "notes": [
            ""
        ],
        "volume": "卷一百八十九",
        "no#": 6
    },
    {
        "title": "送令狐岫宰恩陽",
        "author": "韋應物",
        "biography": "",
        "paragraphs": [
            "大雪天地閉，群山夜來晴。居家猶苦寒，子有千里行。",
            "行行安得辭，荷此蒲璧榮。賢豪爭追攀，飲餞出西京。",
            "樽酒豈不歡，暮春自有程。離人起視日，僕禦促前征。",
            "逶遲歲已窮，當造巴子城。和風被草木，江水日夜清。",
            "從來知善政，離別慰友生。"
        ],
        "notes": [
            ""
        ],
        "volume": "卷一百八十九",
        "no#": 7
    },
    {
        "title": "送馮著受李廣州署為錄事",
        "author": "韋應物",
        "biography": "",
        "paragraphs": [
            "鬱鬱楊柳枝，蕭蕭征馬悲。送君灞陵岸，糾郡南海湄。",
            "名在翰墨場，群公正追隨。如何從此去，千里萬里期。",
            "大海吞東南，橫嶺隔地維。建邦臨日域，溫燠禦四時。",
            "百國共臻奏，珍奇獻京師。富豪虞興戎，繩墨不易持。",
            "州伯荷天寵，還當翊丹墀。子為門下生，終始豈見遺。",
            "所願酌貪泉，心不為磷緇。上將玩國士，下以報渴饑。"
        ],
        "notes": [
            ""
        ],
        "volume": "卷一百八十九",
        "no#": 8
    },
    {
        "title": "送元倉曹歸廣陵",
        "author": "韋應物",
        "biography": "",
        "paragraphs": [
            "官閑得去住，告別戀音徽。舊國應無業，他鄉到是歸。",
            "楚山明月滿，淮甸夜鐘微。何處孤舟泊，遙遙心曲違。"
        ],
        "notes": [
            ""
        ],
        "volume": "卷一百八十九",
        "no#": 9
    },
    {
        "title": "送唐明府赴溧水",
        "author": "韋應物",
        "biography": "",
        "paragraphs": [
            "三為百里宰，已過十餘年。只歎官如舊，旋聞邑屢遷。",
            "魚鹽濱海利，薑蔗傍湖田。到此安氓俗，琴堂又晏然。"
        ],
        "notes": [
            ""
        ],
        "volume": "卷一百八十九",
        "no#": 10
    },
    {
        "title": "喜於廣陵拜覲家兄奉送發還池州",
        "author": "韋應物",
        "biography": "",
        "paragraphs": [
            "青青連枝樹，苒苒久別離。客遊廣陵中，俱到若有期。",
            "俯仰敘存歿，哀腸發酸悲。收情且為歡，累日不知饑。",
            "夙駕多所迫，複當還歸池。長安三千里，歲晏獨何為。",
            "南出登閶門，驚飆左右吹。所別諒非遠，要令心不怡。"
        ],
        "notes": [
            ""
        ],
        "volume": "卷一百八十九",
        "no#": 11
    },
    {
        "title": "送章八元秀才擢第往上都應制",
        "author": "韋應物",
        "biography": "",
        "paragraphs": [
            "決勝文場戰已酣，行應辟命複才堪。旅食不辭游闕下，",
            "立馬欲從何處別，都門楊柳正毿毿。"
        ],
        "notes": [
            ""
        ],
        "volume": "卷一百八十九",
        "no#": 12
    },
    {
        "title": "送張侍禦秘書江左覲省",
        "author": "韋應物",
        "biography": "",
        "paragraphs": [
            "莫歎都門路，歸無駟馬車。繡衣猶在篋，芸閣已觀書。",
            "沃野收紅稻，長江釣白魚。晨餐亦可薦，名利欲何如。"
        ],
        "notes": [
            ""
        ],
        "volume": "卷一百八十九",
        "no#": 13
    },
    {
        "title": "賦得鼎門，送盧耿赴任",
        "author": "韋應物",
        "biography": "",
        "paragraphs": [
            "名因定鼎地，門對鑿龍山。水北樓臺近，城南車馬還。",
            "稍開芳野靜，欲掩暮鐘閑。去此無嗟屈，前賢尚抱關。"
        ],
        "notes": [
            ""
        ],
        "volume": "卷一百八十九",
        "no#": 14
    },
    {
        "title": "賦得浮雲起離色，送鄭述誠",
        "author": "韋應物",
        "biography": "",
        "paragraphs": [
            "遊子欲言去，浮雲那得知。偏能見行色，自是獨傷離。",
            "晚帶城遙暗，秋生峰尚奇。還因朔吹斷，匹馬與相隨。"
        ],
        "notes": [
            ""
        ],
        "volume": "卷一百八十九",
        "no#": 15
    },
    {
        "title": "餞雍聿之潞州謁李中丞",
        "author": "韋應物",
        "biography": "",
        "paragraphs": [
            "鬱鬱雨相遇，出門草青青。酒酣拔劍舞，慷慨送子行。",
            "驅馬涉大河，日暮懷洛京。前登太行路，志士亦未平。",
            "薄遊五府都，高步振英聲。主人才且賢，重士百金輕。",
            "絲竹促飛觴，夜宴達晨星。娛樂易淹暮，諒在執高情。"
        ],
        "notes": [
            ""
        ],
        "volume": "卷一百八十九",
        "no#": 16
    },
    {
        "title": "上東門會送李幼舉南游徐方",
        "author": "韋應物",
        "biography": "",
        "paragraphs": [
            "離弦既罷彈，樽酒亦已闌。聽我歌一曲，南徐在雲端。",
            "雲端雖雲邈，行路本非難。諸侯皆愛才，公子遠結歡。",
            "濟濟都門宴，將去複盤桓。令姿何昂昂，良馬遠遊冠。",
            "意氣且為別，由來非所歎。"
        ],
        "notes": [
            ""
        ],
        "volume": "卷一百八十九",
        "no#": 17
    },
    {
        "title": "送洛陽韓丞東游",
        "author": "韋應物",
        "biography": "",
        "paragraphs": [
            "仙鳥何飄颻，綠衣翠為襟。顧我差池羽，咬咬懷好音。",
            "徘徊洛陽中，遊戲清川潯。神交不在結，歡愛自中心。",
            "駕言忽徂征，雲路邈且深。朝游尚同啄，夕息當異林。",
            "出餞宿東郊，列筵屬城陰。舉酒欲為樂，憂懷方沉沉。"
        ],
        "notes": [
            ""
        ],
        "volume": "卷一百八十九",
        "no#": 18
    },
    {
        "title": "送鄭長源",
        "author": "韋應物",
        "biography": "",
        "paragraphs": [
            "少年一相見，飛轡河洛間。歡游不知罷，中路忽言還。",
            "泠泠鶤弦哀，悄悄冬夜閑。丈夫雖耿介，遠別多苦顏。",
            "君行拜高堂，速駕難久攀。雞鳴儔侶發，朔雪滿河關。",
            "須臾在今夕，樽酌且迴圈。"
        ],
        "notes": [
            ""
        ],
        "volume": "卷一百八十九",
        "no#": 19
    },
    {
        "title": "送李儋",
        "author": "韋應物",
        "biography": "",
        "paragraphs": [
            "別離何從生，乃在親愛中。反念行路子，拂衣自西東。",
            "日昃不留宴，嚴車出崇墉。行游非所樂，端憂道未通。",
            "春野百卉發，清川思無窮。芳時坐離散，世事誰可同。",
            "歸當掩重關，默默想音容。"
        ],
        "notes": [
            ""
        ],
        "volume": "卷一百八十九",
        "no#": 20
    },
    {
        "title": "賦得暮雨，送李胄",
        "author": "韋應物",
        "biography": "",
        "paragraphs": [
            "楚江微雨裏，建業暮鐘時。漠漠帆來重，冥冥鳥去遲。",
            "海門深不見，浦樹遠含滋。相送情無限，沾襟比散絲。"
        ],
        "notes": [
            ""
        ],
        "volume": "卷一百八十九",
        "no#": 21
    },
    {
        "title": "留別洛京親友",
        "author": "韋應物",
        "biography": "",
        "paragraphs": [
            "握手出都門，駕言適京師。豈不懷舊廬，惆悵與子辭。",
            "麗日坐高閣，清觴宴華池。昨遊倏已過，後遇良未知。",
            "念結路方永，歲陰野無暉。單車我當前，暮雪子獨歸。",
            "臨流一相望，零淚忽沾衣。"
        ],
        "notes": [
            ""
        ],
        "volume": "卷一百八十九",
        "no#": 22
    },
    {
        "title": "賦得沙際路，送從叔象",
        "author": "韋應物",
        "biography": "",
        "paragraphs": [
            "獨樹沙邊人跡稀，欲行愁遠暮鐘時。",
            "野泉幾處侵應盡，不遇山僧知問誰。"
        ],
        "notes": [
            ""
        ],
        "volume": "卷一百八十九",
        "no#": 23
    },
    {
        "title": "送榆次林明府",
        "author": "韋應物",
        "biography": "",
        "paragraphs": [
            "無嗟千里遠，亦是宰王畿。策馬雨中去，逢人關外稀。",
            "邑傳榆石在，路繞晉山微。別思方蕭索，新秋一葉飛。"
        ],
        "notes": [
            ""
        ],
        "volume": "卷一百八十九",
        "no#": 24
    },
    {
        "title": "雜言送黎六郎",
        "author": "韋應物",
        "biography": "",
        "paragraphs": [
            "冰壺見底未為清，少年如玉有詩名。聞話嵩峰多野寺，",
            "河南庭下拜府君，陽城歸路山氛氳。山氛氳，長不見。",
            "釣台水淥荷已生，少姨廟寒花始遍。縣閑吏傲與塵隔，"
        ],
        "notes": [
            ""
        ],
        "volume": "卷一百八十九",
        "no#": 25
    },
    {
        "title": "天長寺上方別子西有道",
        "author": "韋應物",
        "biography": "",
        "paragraphs": [
            "假邑非拙素，況乃別伊人。聊登釋氏居，攜手戀茲晨。",
            "高曠出塵表，逍遙滌心神。青山對芳苑，列樹繞通津。",
            "車馬無時絕，行子倦風塵。今當遵往路，佇立欲何申。",
            "唯持貞白志，以慰心所親。"
        ],
        "notes": [
            ""
        ],
        "volume": "卷一百八十九",
        "no#": 26
    },
    {
        "title": "送黎六郎赴陽翟少府",
        "author": "韋應物",
        "biography": "",
        "paragraphs": [
            "試吏向嵩陽，春山躑躅芳。腰垂新綬色，衣滿舊芸香。",
            "喬樹別時綠，客程關外長。只應傳善政，日夕慰高堂。"
        ],
        "notes": [
            ""
        ],
        "volume": "卷一百八十九",
        "no#": 27
    },
    {
        "title": "送別覃孝廉",
        "author": "韋應物",
        "biography": "",
        "paragraphs": [
            "思親自當去，不第未蹉跎。家住青山下，門前芳草多。",
            "秭歸通遠徼，巫峽注驚波。州舉年年事，還期複幾何。"
        ],
        "notes": [
            ""
        ],
        "volume": "卷一百八十九",
        "no#": 28
    },
    {
        "title": "送開封盧少府",
        "author": "韋應物",
        "biography": "",
        "paragraphs": [
            "雄藩車馬地，作尉有光輝。滿席賓常侍，闐街燭夜歸。",
            "關河征旆遠，煙樹夕陽微。到處無留滯，梁園花欲稀。"
        ],
        "notes": [
            ""
        ],
        "volume": "卷一百八十九",
        "no#": 29
    },
    {
        "title": "送槐廣落第歸揚州",
        "author": "韋應物",
        "biography": "",
        "paragraphs": [
            "下第常稱屈，少年心獨輕。拜親歸海畔，似舅得詩名。",
            "晚對青山別，遙尋芳草行。還期應不遠，寒露濕蕪城。"
        ],
        "notes": [
            ""
        ],
        "volume": "卷一百八十九",
        "no#": 30
    },
    {
        "title": "送汾城王主簿",
        "author": "韋應物",
        "biography": "",
        "paragraphs": [
            "少年初帶印，汾上又經過。芳草歸時遍，情人故郡多。",
            "禁鐘春雨細，宮樹野煙和。相望東橋別，微風起夕波。"
        ],
        "notes": [
            ""
        ],
        "volume": "卷一百八十九",
        "no#": 31
    },
    {
        "title": "送澠池崔主簿",
        "author": "韋應物",
        "biography": "",
        "paragraphs": [
            "邑帶洛陽道，年年應此行。當時匹馬客，今日縣人迎。",
            "暮雨投關郡，春風別帝城。東西殊不遠，朝夕待佳聲。"
        ],
        "notes": [
            ""
        ],
        "volume": "卷一百八十九",
        "no#": 32
    },
    {
        "title": "送顏司議使蜀訪圖書",
        "author": "韋應物",
        "biography": "",
        "paragraphs": [
            "軺駕一封急，蜀門千嶺曛。詎分江轉字，但見路緣雲。",
            "山館夜聽雨，秋猿獨叫群。無為久留滯，聖主待遺文。"
        ],
        "notes": [
            ""
        ],
        "volume": "卷一百八十九",
        "no#": 33
    },
    {
        "title": "奉送從兄宰晉陵",
        "author": "韋應物",
        "biography": "",
        "paragraphs": [
            "東郊暮草歇，千里夏雲生。立馬愁將夕，看山獨送行。",
            "依微吳苑樹，迢遞晉陵城。慰此斷行別，邑人多頌聲。"
        ],
        "notes": [
            ""
        ],
        "volume": "卷一百八十九",
        "no#": 34
    },
    {
        "title": "贈別河南李功曹",
        "author": "韋應物",
        "biography": "",
        "paragraphs": [
            "耿耿抱私戚，寥寥獨掩扉。臨觴自不飲，況與故人違。",
            "故人方琢磨，瑰朗代所稀。憲禮更右職，文翰灑天機。",
            "聿來自東山，群彥仰餘輝。談笑取高第，綰綬即言歸。",
            "洛都游燕地，千里及芳菲。今朝章台別，楊柳亦依依。",
            "雲霞未改色，山川猶夕暉。忽複不相見，心思亂霏霏。"
        ],
        "notes": [
            ""
        ],
        "volume": "卷一百八十九",
        "no#": 35
    },
    {
        "title": "送五經趙隨登科授廣德尉",
        "author": "韋應物",
        "biography": "",
        "paragraphs": [
            "明經有清秩，當在石渠中。獨往宣城郡，高齋謁謝公。",
            "寒原正蕪漫，夕鳥自西東。秋日不堪別，淒淒多朔風。"
        ],
        "notes": [
            ""
        ],
        "volume": "卷一百八十九",
        "no#": 36
    },
    {
        "title": "宴別幼遐與君貺兄弟",
        "author": "韋應物",
        "biography": "",
        "paragraphs": [
            "乖闕意方弭，安知忽來翔。累日重歡宴，一旦複離傷。",
            "置酒慰茲夕，秉燭坐華堂。契闊未及展，晨星出東方。",
            "征人慘已辭，車馬儼成裝。我懷自無歡，原野滿春光。",
            "群水含時澤，野雉鳴朝陽。平生有壯志，不覺淚沾裳。",
            "況自守空宇，日夕但彷徨。"
        ],
        "notes": [
            ""
        ],
        "volume": "卷一百八十九",
        "no#": 37
    },
    {
        "title": "送宣州周錄事",
        "author": "韋應物",
        "biography": "",
        "paragraphs": [
            "清時重儒士，糾郡屬伊人。薄游長安中，始得一交親。",
            "英豪若雲集，餞別塞城闉。高駕臨長路，日夕起風塵。",
            "方念清宵宴，已度芳林春。從茲一分手，緬邈吳與秦。",
            "但睹年運駛，安知後會因。唯當存令德，可以解悁勤。"
        ],
        "notes": [
            ""
        ],
        "volume": "卷一百八十九",
        "no#": 38
    },
    {
        "title": "謝櫟陽令歸西郊，贈別諸友生",
        "author": "韋應物",
        "biography": "",
        "paragraphs": [
            "結髮仕州縣，蹉跎在文墨。徒有排雲心，何由生羽翼。",
            "幸遭明盛日，萬物蒙生植。獨此抱微痾，頹然謝斯職。",
            "世道方荏苒，郊園思偃息。為歡日已延，君子情未極。",
            "馳觴忽雲晏，高論良難測。游步清都宮，迎風嘉樹側。",
            "晨起西郊道，原野分黍稷。自樂陶唐人，服勤在微力。",
            "佇君列丹陛，出處兩為得。"
        ],
        "notes": [
            ""
        ],
        "volume": "卷一百八十九",
        "no#": 39
    },
    {
        "title": "送端東行",
        "author": "韋應物",
        "biography": "",
        "paragraphs": [
            "世承清白遺，躬服古人言。從官俱守道，歸來共閉門。",
            "驅車何處去，暮雪滿平原。"
        ],
        "notes": [
            ""
        ],
        "volume": "卷一百八十九",
        "no#": 40
    },
    {
        "title": "送姚孫還河中",
        "author": "韋應物",
        "biography": "",
        "paragraphs": [
            "上國旅遊罷，故園生事微。風塵滿路起，行人何處歸。",
            "留思芳樹飲，惜別暮春暉。幾日投關郡，河山對掩扉。"
        ],
        "notes": [
            ""
        ],
        "volume": "卷一百八十九",
        "no#": 41
    },
    {
        "title": "始除尚書郎，別善福精舍",
        "author": "韋應物",
        "biography": "",
        "paragraphs": [
            "簡略非世器，委身同草木。逍遙精舍居，飲酒自為足。",
            "累日曾一櫛，對書常懶讀。社臘會高年，山川恣遊矚。",
            "明世方選士，中朝懸美祿。除書忽到門，冠帶便拘束。",
            "愧忝郎署跡，謬蒙君子錄。俯仰垂華纓，飄颻翔輕轂。",
            "行將親愛別，戀此西澗曲。遠峰明夕川，夏雨生眾綠。",
            "迅風飄野路，回首不遑宿。明晨下煙閣，白雲在幽谷。"
        ],
        "notes": [
            ""
        ],
        "volume": "卷一百八十九",
        "no#": 42
    },
    {
        "title": "送常侍禦卻使西蕃",
        "author": "韋應物",
        "biography": "",
        "paragraphs": [
            "歸奏聖朝行萬里，卻銜天詔報蕃臣。本是諸生守文墨，",
            "此去多應收故地，甯辭沙塞往來頻。"
        ],
        "notes": [
            ""
        ],
        "volume": "卷一百八十九",
        "no#": 43
    },
    {
        "title": "送郗詹事",
        "author": "韋應物",
        "biography": "",
        "paragraphs": [
            "聖朝列群彥，穆穆佐休明。君子獨知止，懸車守國程。",
            "忠良信舊德，文學播英聲。既獲天爵美，況將齒位並。",
            "書奏蒙省察，命駕乃東征。皇恩賜印綬，歸為田裏榮。",
            "朝野同稱歎，園綺郁齊名。長衢軒蓋集，飲餞出西京。",
            "時屬春陽節，草木已含英。洛川當盛宴，斯焉為達生。"
        ],
        "notes": [
            ""
        ],
        "volume": "卷一百八十九",
        "no#": 44
    },
    {
        "title": "送蘇評事",
        "author": "韋應物",
        "biography": "",
        "paragraphs": [
            "季弟仕譙都，元兄坐蘭省。言訪始忻忻，念離當耿耿。",
            "嵯峨夏雲起，迢遞山川永。登高望去塵，紛思終難整。"
        ],
        "notes": [
            ""
        ],
        "volume": "卷一百八十九",
        "no#": 45
    },
    {
        "title": "送李侍禦益赴幽州幕",
        "author": "韋應物",
        "biography": "",
        "paragraphs": [
            "二十揮篇翰，三十窮典墳。辟書五府至，名為四海聞。",
            "始從車騎幕，今赴嫖姚軍。契闊晚相遇，草戚遽離群。",
            "悠悠行子遠，眇眇川途分。登高望燕代，日夕生夏雲。",
            "司徒擁精甲，誓將除國氛。儒生幸持斧，可以佐功勳。",
            "無言羽書急，坐闕相思文。"
        ],
        "notes": [
            ""
        ],
        "volume": "卷一百八十九",
        "no#": 46
    },
    {
        "title": "自尚書郎出為滁州刺史",
        "author": "韋應物",
        "biography": "",
        "paragraphs": [
            "少年不遠仕，秉笏東西京。中歲守淮郡，奉命乃征行。",
            "素慚省閣姿，況忝符竹榮。效愚方此始，顧私豈獲並。",
            "徘徊親交戀，愴悢昆友情。日暮風雪起，我去子還城。",
            "登途建隼旟，勒駕望承明。雲台煥中天，龍闕鬱上征。",
            "晨興奉早朝，玉露沾華纓。一朝從此去，服膺理庶甿。",
            "皇恩倘歲月，歸服廁群英。"
        ],
        "notes": [
            ""
        ],
        "volume": "卷一百八十九",
        "no#": 47
    },
    {
        "title": "送元錫、楊淩",
        "author": "韋應物",
        "biography": "",
        "paragraphs": [
            "荒林翳山郭，積水成秋晦。端居意自違，況別親與愛。",
            "歡筵慊未足，離燈悄已對。還當掩郡閣，佇君方此會。"
        ],
        "notes": [
            ""
        ],
        "volume": "卷一百八十九",
        "no#": 48
    },
    {
        "title": "送楊氏女",
        "author": "韋應物",
        "biography": "",
        "paragraphs": [
            "永日方戚戚，出門複悠悠。女子今有行，大江溯輕舟。",
            "爾輩況無恃，撫念益慈柔。幼為長所育，兩別泣不休。",
            "對此結中腸，義往難複留。自小闕內訓，事姑貽我憂。",
            "賴茲托令門，仁恤庶無尤。貧儉誠所尚，資從豈待周。",
            "孝恭遵婦道，容止順其猷。別離在今晨，見爾當何秋。",
            "居閑始自遣，臨感忽難收。歸來視幼女，零淚緣纓流。"
        ],
        "notes": [
            ""
        ],
        "volume": "卷一百八十九",
        "no#": 49
    },
    {
        "title": "送中弟",
        "author": "韋應物",
        "biography": "",
        "paragraphs": [
            "秋風入疏戶，離人起晨朝。山郡多風雨，西樓更蕭條。",
            "嗟予淮海老，送子關河遙。同來不同去，沉憂寧複消。"
        ],
        "notes": [
            ""
        ],
        "volume": "卷一百八十九",
        "no#": 50
    },
    {
        "title": "寄別李儋",
        "author": "韋應物",
        "biography": "",
        "paragraphs": [
            "首戴惠文冠，心有決勝籌。翩翩四五騎，結束向並州。",
            "名在相公幕，丘山恩未酬。妻子不及顧，親友安得留。",
            "宿昔同文翰，交分共綢繆。忽枉別離劄，涕淚一交流。",
            "遠郡臥殘疾，涼氣滿西樓。想子臨長路，時當淮海秋。"
        ],
        "notes": [
            ""
        ],
        "volume": "卷一百八十九",
        "no#": 51
    },
    {
        "title": "送倉部蕭員外院長存",
        "author": "韋應物",
        "biography": "",
        "paragraphs": [
            "襆被蹉跎老江國，情人邂逅此相逢。",
            "不隨鴛鷺朝天去，遙想蓬萊台閣重。"
        ],
        "notes": [
            ""
        ],
        "volume": "卷一百八十九",
        "no#": 52
    },
    {
        "title": "送王校書",
        "author": "韋應物",
        "biography": "",
        "paragraphs": [
            "同宿高齋換時節，共看移石複栽杉。",
            "送君江浦已惆悵，更上西樓看遠帆。"
        ],
        "notes": [
            ""
        ],
        "volume": "卷一百八十九",
        "no#": 53
    },
    {
        "title": "送丘員外還山",
        "author": "韋應物",
        "biography": "",
        "paragraphs": [
            "長棲白雲表，暫訪高齋宿。還辭郡邑喧，歸泛松江淥。",
            "結茅隱蒼嶺，伐薪響深谷。同是山中人，不知往來躅。",
            "靈芝非庭草，遼鶴委池鶩。終當署裏門，一表高陽族。"
        ],
        "notes": [
            ""
        ],
        "volume": "卷一百八十九",
        "no#": 54
    },
    {
        "title": "重送丘二十二還臨平山居",
        "author": "韋應物",
        "biography": "",
        "paragraphs": [
            "歲中始再覯，方來又解攜。才留野艇語，已憶故山棲。",
            "幽澗人夜汲，深林鳥長啼。還持郡齋酒，慰子霜露淒。"
        ],
        "notes": [
            ""
        ],
        "volume": "卷一百八十九",
        "no#": 55
    },
    {
        "title": "送鄭端公弟移院常州",
        "author": "韋應物",
        "biography": "",
        "paragraphs": [
            "時瞻憲臣重，禮為內兄全。公程儻見責，私愛信不愆。",
            "況昔陪朝列，今茲俱海壖。清觴方對酌，天書忽告遷。",
            "豈徒咫尺地，使我心思綿。應當自此始，歸拜雲台前。"
        ],
        "notes": [
            ""
        ],
        "volume": "卷一百八十九",
        "no#": 56
    },
    {
        "title": "送房杭州",
        "author": "韋應物",
        "biography": "",
        "paragraphs": [
            "專城未四十，暫謫豈蹉跎。風雨吳門夜，惻愴別情多。"
        ],
        "notes": [
            ""
        ],
        "volume": "卷一百八十九",
        "no#": 57
    },
    {
        "title": "送陸侍禦還越",
        "author": "韋應物",
        "biography": "",
        "paragraphs": [
            "居藩久不樂，遇子聊一欣。英聲頗籍甚，交辟乃時珍。",
            "繡衣過舊裏，驄馬輝四鄰。敬恭尊郡守，箋簡具州民。",
            "謬忝誠所愧，思懷方見申。置榻宿清夜，加籩宴良辰。",
            "遵途還盛府，行舫繞長津。自有賢方伯，得此文翰賓。"
        ],
        "notes": [
            ""
        ],
        "volume": "卷一百八十九",
        "no#": 58
    },
    {
        "title": "聽江笛送陸侍禦",
        "author": "韋應物",
        "biography": "",
        "paragraphs": [
            "遠聽江上笛，臨觴一送君。還愁獨宿夜，更向郡齋聞。"
        ],
        "notes": [
            ""
        ],
        "volume": "卷一百八十九",
        "no#": 59
    },
    {
        "title": "送丘員外歸山居",
        "author": "韋應物",
        "biography": "",
        "paragraphs": [
            "郡閣始嘉宴，青山憶舊居。為君量革履，且願住藍輿。"
        ],
        "notes": [
            ""
        ],
        "volume": "卷一百八十九",
        "no#": 60
    },
    {
        "title": "送崔叔清游越",
        "author": "韋應物",
        "biography": "",
        "paragraphs": [
            "忘茲適越意，愛我郡齋幽。野情豈好謁，詩興一相留。",
            "遠水帶寒樹，閶門望去舟。方伯憐文士，無為成滯遊。"
        ],
        "notes": [
            ""
        ],
        "volume": "卷一百八十九",
        "no#": 61
    },
    {
        "title": "送雲陽鄒儒立少府侍奉還京師",
        "author": "韋應物",
        "biography": "",
        "paragraphs": [
            "建中即藩守，天寶為侍臣。曆觀兩都士，多閱諸侯人。",
            "鄒生乃後來，英俊亦罕倫。為文頗瑰麗，稟度自貞醇。",
            "甲科推令名，延閣播芳塵。再命趨王畿，請告奉慈親。",
            "一鐘信榮祿，可以展歡欣。昆弟俱時秀，長衢當自伸。",
            "聊從郡閣暇，美此時景新。方將極娛宴，已複及離晨。",
            "省署慚再入，江海綿十春。今日閶門路，握手子歸秦。"
        ],
        "notes": [
            ""
        ],
        "volume": "卷一百八十九",
        "no#": 62
    },
    {
        "title": "送豆盧策秀才",
        "author": "韋應物",
        "biography": "",
        "paragraphs": [
            "歲交冰未泮，地卑海氣昏。子有京師遊，始發吳閶門。",
            "新黃含遠林，微綠生陳根。詩人感時節，行道當憂煩。",
            "古來濩落者，俱不事田園。文如金石韻，豈乏知音言。",
            "方辭郡齋榻，為酌離亭樽。無為倦羈旅，一去高飛翻。"
        ],
        "notes": [
            ""
        ],
        "volume": "卷一百八十九",
        "no#": 63
    },
    {
        "title": "送王卿",
        "author": "韋應物",
        "biography": "",
        "paragraphs": [
            "別酌春林啼鳥稀，雙旌背日晚風吹。",
            "卻憶回來花已盡，東郊立馬望城池。"
        ],
        "notes": [
            ""
        ],
        "volume": "卷一百八十九",
        "no#": 64
    },
    {
        "title": "送劉評事",
        "author": "韋應物",
        "biography": "",
        "paragraphs": [
            "聲華滿京洛，藻翰發陽春。未遂鵷鴻舉，尚為江海賓。",
            "吳中高宴罷，西上一游秦。已想函關道，遊子冒風塵。",
            "籠禽羨歸翼，遠守懷交親。況複歲雲暮，凜凜冰霜辰。",
            "旭霽開郡閣，寵餞集文人。洞庭摘朱實，松江獻白鱗。",
            "丈夫豈恨別，一酌且歡忻。"
        ],
        "notes": [
            ""
        ],
        "volume": "卷一百八十九",
        "no#": 65
    },
    {
        "title": "送雷監赴闕庭",
        "author": "韋應物",
        "biography": "",
        "paragraphs": [
            "才大無不備，出入為時須。雄藩精理行，秘府擢文儒。",
            "詔書忽已至，焉得久踟躕。方舟趁朝謁，觀者盈路衢。",
            "廣筵列眾賓，送爵無停迂。攀餞誠愴恨，賀榮且歡娛。",
            "長陪柏梁宴，日向丹墀趨。時方重右職，蹉跎獨海隅。"
        ],
        "notes": [
            ""
        ],
        "volume": "卷一百八十九",
        "no#": 66
    },
    {
        "title": "送秦系赴潤州",
        "author": "韋應物",
        "biography": "",
        "paragraphs": [
            "近作新婚鑷白髯，長懷舊卷映藍衫。",
            "更欲攜君虎丘寺，不知方伯望征帆。"
        ],
        "notes": [
            ""
        ],
        "volume": "卷一百八十九",
        "no#": 67
    },
    {
        "title": "送孫征赴雲中",
        "author": "韋應物",
        "biography": "",
        "paragraphs": [
            "黃驄少年舞雙戟，目視旁人皆辟易。百戰曾誇隴上兒，",
            "敲石軍中傳夜火，斧冰河畔汲朝漿。前鋒直指陰山外，"
        ],
        "notes": [
            ""
        ],
        "volume": "卷一百八十九",
        "no#": 68
    }
]