[
    {
        "title": "訴衷情",
        "author": "魏承班",
        "biography": "",
        "paragraphs": [
            "高歌宴罷月初盈，詩情引恨情。煙露冷，水流輕，",
            "羅帳嫋香平，恨頻生。思君無計睡還醒，隔層城。",
            "春深花簇小樓臺，風飄錦繡開。新睡覺，步香階，",
            "鬢亂墜金釵，語檀偎。臨行執手重重屬，幾千回。",
            "銀漢雲情玉漏長，蛩聲悄畫堂。筠簟冷，碧窗涼，",
            "皓月瀉寒光，割人腸。那堪獨自步池塘，對鴛鴦。",
            "金風輕透碧窗紗，銀釭焰影斜。欹枕臥，恨何賒，",
            "雲雨別吳娃，想容華。夢成幾度繞天涯，到君家。",
            "春情滿眼臉紅消，嬌妒索人饒。星靨小，玉璫搖，",
            "別後憶纖腰，夢魂勞。如今風葉又蕭蕭，恨迢迢。"
        ],
        "notes": [
            ""
        ],
        "volume": "卷八百九十五",
        "no#": 1
    },
    {
        "title": "生查子",
        "author": "魏承班",
        "biography": "",
        "paragraphs": [
            "煙雨晚晴天，零落花無語。難話此時心，梁燕雙來去。",
            "琴韻對熏風，有恨和情撫。腸斷斷弦頻，淚滴黃金縷。",
            "寂寞畫堂空，深夜垂羅幕。燈暗錦屏欹，月冷珠簾薄。",
            "愁恨夢難成，何處貪歡樂。看看又春來，還是長蕭索。",
            "離別又經年，獨對芳菲景。嫁得薄情夫，長抱相思病。",
            "花紅柳綠間晴空，蝶舞雙雙影。羞看繡羅衣，為有金鸞並。"
        ],
        "notes": [
            ""
        ],
        "volume": "卷八百九十五",
        "no#": 2
    },
    {
        "title": "菩薩蠻",
        "author": "魏承班",
        "biography": "",
        "paragraphs": [
            "羅裾薄薄秋波染，眉間畫得山兩點。相見綺筵時，",
            "翠翹雲鬢動，斂態彈金鳳。宴罷入蘭房，邀人解佩璫。",
            "羅衣隱約金泥畫，玳筵一曲當秋夜。聲顫覷人嬌，",
            "酒醺紅玉軟，眉翠秋山遠。繡幌麝煙沈，誰人知兩心。",
            "玉容光照菱花影，沉沉臉上秋波冷。白雪一聲新，",
            "寶釵搖翡翠，香惹芙蓉醉。攜手入鴛衾，誰人知此心。"
        ],
        "notes": [
            ""
        ],
        "volume": "卷八百九十五",
        "no#": 3
    },
    {
        "title": "漁歌子",
        "author": "魏承班",
        "biography": "",
        "paragraphs": [
            "柳如眉，雲似發，鮫綃霧縠籠香雪。夢魂驚，鐘漏歇，",
            "幾多情，無處說，落花飛絮清明節。少年郎，容易別，"
        ],
        "notes": [
            ""
        ],
        "volume": "卷八百九十五",
        "no#": 4
    },
    {
        "title": "滿宮花",
        "author": "魏承班",
        "biography": "",
        "paragraphs": [
            "雪霏霏，風凜凜，玉郎何處狂飲？醉時想得縱風流，",
            "春朝秋夜思君甚，愁見繡屏孤枕。少年何事負初心，",
            "寒夜長，更漏永，愁見透簾月影。王孫何處不歸來，",
            "金鴨無香羅帳冷，羞更雙鸞交頸。夢中幾度見兒夫，"
        ],
        "notes": [
            ""
        ],
        "volume": "卷八百九十五",
        "no#": 5
    },
    {
        "title": "謁金門",
        "author": "魏承班",
        "biography": "",
        "paragraphs": [
            "煙水闊，人值清明時節，雨細花零鶯語切，愁腸千萬結。",
            "雁去音徽斷絕，有恨欲憑誰說？無事傷心猶不徹，",
            "春欲半，堆砌落花千片。早是潘郎長不見，忍聽雙語燕。",
            "飛絮晴空颺遠，風送誰家弦管？愁倚畫屏凡事懶，",
            "長思憶，思憶佳辰輕擲。霜月透簾澄夜色，小屏山凝碧。",
            "恨恨君何太極，記得嬌嬈無力。獨坐思量愁似織，",
            "小芙蓉，香旖旎，碧玉堂深清似水。閉寶匣，掩金鋪，",
            "遲遲好景煙花媚，曲渚鴛鴦眠錦翅。凝然愁望靜相思，"
        ],
        "notes": [
            ""
        ],
        "volume": "卷八百九十五",
        "no#": 6
    },
    {
        "title": "玉樓春",
        "author": "魏承班",
        "biography": "",
        "paragraphs": [
            "寂寂畫堂梁上燕，高卷翠簾橫數扇。一庭春色惱人來，",
            "愁倚錦屏低雪面，淚滴繡羅金縷線。好天涼月盡傷心，",
            "輕斂翠蛾呈皓齒，鶯轉一枝花影裏。聲聲清迥遏行雲，",
            "玉斝滿斟情未已，促坐王孫公子醉。春風筵上貫珠勻，"
        ],
        "notes": [
            ""
        ],
        "volume": "卷八百九十五",
        "no#": 7
    },
    {
        "title": "黃鐘樂",
        "author": "魏承班",
        "biography": "",
        "paragraphs": [
            "池塘煙暖草萋萋，惆悵閑宵含恨，愁坐思堪迷。",
            "遙想玉人情事遠，音容渾似隔桃溪。",
            "偏記同歡秋月低，簾外論心花畔，和醉暗相攜。",
            "何事春來君不見，夢魂長在錦江西。"
        ],
        "notes": [
            ""
        ],
        "volume": "卷八百九十五",
        "no#": 8
    },
    {
        "title": "江城子",
        "author": "尹鶚",
        "biography": "",
        "paragraphs": [
            "裙拖碧，步飄香，織腰束素長。鬢雲光，拂面瓏璁，"
        ],
        "notes": [
            ""
        ],
        "volume": "卷八百九十五",
        "no#": 9
    },
    {
        "title": "何滿子",
        "author": "尹鶚",
        "biography": "",
        "paragraphs": [
            "雲雨常陪勝會，笙歌慣逐閒遊。錦裏風光應占，",
            "方喜正同鴛帳，又言將往皇州。每憶良宵公子伴，"
        ],
        "notes": [
            ""
        ],
        "volume": "卷八百九十五",
        "no#": 10
    },
    {
        "title": "醉公子",
        "author": "尹鶚",
        "biography": "",
        "paragraphs": [
            "暮煙籠蘚砌，戟門猶未閉。盡日醉尋春，歸來月滿身。",
            "離鞍偎繡袂，墜巾花亂綴。何處惱佳人，檀痕衣上新。"
        ],
        "notes": [
            ""
        ],
        "volume": "卷八百九十五",
        "no#": 11
    },
    {
        "title": "女冠子",
        "author": "尹鶚",
        "biography": "",
        "paragraphs": [
            "雙成伴侶，去去不知何處。有佳期，霞帔金絲薄，",
            "懶乘丹鳳子，學跨小龍兒。叵耐天風緊，挫腰肢。"
        ],
        "notes": [
            ""
        ],
        "volume": "卷八百九十五",
        "no#": 12
    },
    {
        "title": "菩薩蠻",
        "author": "尹鶚",
        "biography": "",
        "paragraphs": [
            "隴雲暗合秋天白，俯窗獨坐窺煙陌。樓際角重吹，",
            "荒唐難共語，明日還應去。上馬出門時，金鞭莫與伊。",
            "嗚嗚曉角調如語，畫樓三會喧雷鼓。枕上夢方殘，",
            "蛾眉應斂翠，咫尺同千里。宿酒未全消，滿懷離恨饒。",
            "錦茵閑襯丁香枕，銀釭燼落猶慵寢。顒坐遍紅爐，",
            "少年狂蕩慣，花曲長牽絆。去便不歸來，空教駿馬回。"
        ],
        "notes": [
            ""
        ],
        "volume": "卷八百九十五",
        "no#": 13
    },
    {
        "title": "杏園芳",
        "author": "尹鶚",
        "biography": "",
        "paragraphs": [
            "嚴妝嫩臉花明，教人見了關情。含羞舉步越羅輕，稱娉婷。",
            "終朝咫尺窺香閣，迢遙似隔層城。何時休遣夢相縈，"
        ],
        "notes": [
            ""
        ],
        "volume": "卷八百九十五",
        "no#": 14
    },
    {
        "title": "清平樂",
        "author": "尹鶚",
        "biography": "",
        "paragraphs": [
            "偎紅斂翠，盡日思閒事。髻滑鳳凰釵欲墜，雨打梨花滿地。",
            "繡衣獨倚闌幹，玉容似怯春寒。應待少年公子，",
            "芳年妙妓，淡拂鉛華翠。輕笑自然生百媚，爭那尊前人意。",
            "酒傾琥珀杯時，更堪能唱新詞。賺得王孫狂處，"
        ],
        "notes": [
            ""
        ],
        "volume": "卷八百九十五",
        "no#": 15
    },
    {
        "title": "滿宮花",
        "author": "尹鶚",
        "biography": "",
        "paragraphs": [
            "月沉沉，人悄悄，一炷後庭香嫋。風流帝子不歸來，",
            "離恨多，相見少，何處醉迷三島？漏清宮樹子規啼，"
        ],
        "notes": [
            ""
        ],
        "volume": "卷八百九十五",
        "no#": 16
    },
    {
        "title": "臨江仙",
        "author": "尹鶚",
        "biography": "",
        "paragraphs": [
            "一番荷芰生池沼，檻前風送馨香。昔年于此伴蕭娘。",
            "相偎佇立，牽惹敘衷腸。",
            "時逞笑容無限態，還如菡萏爭芳。別來虛遣思悠颺。",
            "慵窺往事，金鎖小蘭房。",
            "深秋寒夜銀河靜，月明深院中庭。西窗幽夢等閒成。",
            "逡巡覺後，特地恨難平。",
            "紅燭半條殘焰短，依稀暗背銀屏。枕前何事最傷情？",
            "梧桐葉上，點點露珠零。"
        ],
        "notes": [
            ""
        ],
        "volume": "卷八百九十五",
        "no#": 17
    },
    {
        "title": "撥棹子",
        "author": "尹鶚",
        "biography": "",
        "paragraphs": [
            "風切切，深秋月，十朵芙蓉繁豔歇。小檻細腰無力，",
            "寸心恰似丁香結，看看瘦盡胸前雪。偏掛恨，少年拋擲。",
            "羞睹見，繡被堆紅閑不徹。",
            "丹臉膩，雙靨媚，冠子縷金裝翡翠。將一朵，瓊花堪比。",
            "窠窠繡，鸞鳳衣裳香窣地。",
            "銀台蠟燭滴紅淚，醁酒勸人教半醉。簾幕外，月華如水。",
            "特地向，寶帳顛狂不肯睡。"
        ],
        "notes": [
            ""
        ],
        "volume": "卷八百九十五",
        "no#": 18
    },
    {
        "title": "秋夜月",
        "author": "尹鶚",
        "biography": "",
        "paragraphs": [
            "三秋佳節，罥晴空，凝碎露，茱萸千結。菊蕊和煙輕撚，",
            "一片豔歌聲揭。",
            "黃昏慵別，炷沉煙，熏繡被，翠帷同歇。醉並鴛鴦雙枕，",
            "窗透數條斜月。"
        ],
        "notes": [
            ""
        ],
        "volume": "卷八百九十五",
        "no#": 19
    },
    {
        "title": "金浮圖",
        "author": "尹鶚",
        "biography": "",
        "paragraphs": [
            "繁華地，王孫富貴。玳瑁筵開，下朝無事。壓紅茵、",
            "鳳舞黃金翅。玉立纖腰，一片揭天歌吹。滿目綺羅珠翠。",
            "和風淡蕩，偷散沉檀氣。",
            "堪判醉，韶光正媚。折盡牡丹，豔迷人意，",
            "還惜會難別易，金船更勸，勒住花驄轡。"
        ],
        "notes": [
            ""
        ],
        "volume": "卷八百九十五",
        "no#": 20
    },
    {
        "title": "定西番",
        "author": "毛熙震",
        "biography": "",
        "paragraphs": [
            "蒼翠濃陰滿院，鶯對語，蝶交飛，戲薔薇。",
            "斜日倚闌風好，餘香出繡衣。未得玉郎消息，幾時歸。"
        ],
        "notes": [
            ""
        ],
        "volume": "卷八百九十五",
        "no#": 21
    },
    {
        "title": "何滿子",
        "author": "毛熙震",
        "biography": "",
        "paragraphs": [
            "寂寞芳菲暗度，歲華如箭堪驚。緬想舊歡多少事，",
            "深院空聞燕語，滿園閑落花輕。一片相思休不得，",
            "無語殘妝澹薄，含羞嚲袂輕盈。幾度香閨眠過曉，",
            "笑靨嫩疑花拆，愁眉翠斂山橫。相望只教添悵恨，"
        ],
        "notes": [
            ""
        ],
        "volume": "卷八百九十五",
        "no#": 22
    },
    {
        "title": "女冠子",
        "author": "毛熙震",
        "biography": "",
        "paragraphs": [
            "碧桃紅杏，遲日媚籠光影。彩霞深，香暖熏鶯語，",
            "翠鬟冠玉葉，霓袖捧瑤琴。應共吹簫侶，暗相尋。",
            "修蛾慢臉，不語檀心一點。小山妝，蟬鬢低含綠，",
            "悶來深院裏，閒步落花傍。纖手輕輕整，玉爐香。"
        ],
        "notes": [
            ""
        ],
        "volume": "卷八百九十五",
        "no#": 23
    },
    {
        "title": "酒泉子",
        "author": "毛熙震",
        "biography": "",
        "paragraphs": [
            "閑臥繡幃，慵想萬般情寵。錦檀偏，翹股重，翠雲欹。",
            "暮天屏上春山碧，映香煙霧隔。蕙蘭心，魂夢役，斂蛾眉。",
            "鈿匣舞鸞，隱映豔紅修碧。月梳斜，雲鬢膩，粉香寒。",
            "曉花微斂輕呵展，嫋釵金燕軟。日初升，簾半卷，對妝殘。"
        ],
        "notes": [
            ""
        ],
        "volume": "卷八百九十五",
        "no#": 24
    },
    {
        "title": "浣溪沙",
        "author": "毛熙震",
        "biography": "",
        "paragraphs": [
            "春暮黃鶯下砌前，水精簾影露珠懸，綺霞低映晚晴天。",
            "弱柳萬條垂翠帶，殘紅滿地碎香鈿，蕙風飄蕩散輕煙。",
            "花榭香紅煙景迷，滿庭芳草綠萋萋，金鋪閑掩繡簾低。",
            "紫燕一雙嬌語碎，翠屏十二晚峰齊，夢魂消散醉空閨。",
            "晚起紅房醉欲消，綠鬟雲散嫋金翹，雪香花語不勝嬌。",
            "好是向人柔弱處，玉纖時急繡裙腰，春心牽惹轉無憀。",
            "一隻橫釵墜髻叢，靜眠珍簟起來慵，繡羅紅嫩抹蘇胸。",
            "羞斂細蛾魂暗斷，困迷無語思猶濃，小屏香靄碧山重。",
            "雲薄羅裙綬帶長，滿身新裛瑞龍香，翠鈿斜映豔梅妝。",
            "佯不覷人空婉約，笑和嬌語太倡狂，忍教牽恨暗形相。",
            "碧玉冠輕嫋燕釵，捧心無語步香階，緩移弓底繡羅鞋。",
            "暗想歡娛何計好，豈堪期約有時乖，日高深院正忘懷。",
            "半醉凝情臥繡茵，睡容無力卸羅裙，玉籠鸚鵡厭聽聞。",
            "慵整落釵金翡翠，象梳欹鬢月生雲，錦屏綃幌麝煙熏。"
        ],
        "notes": [
            ""
        ],
        "volume": "卷八百九十五",
        "no#": 25
    },
    {
        "title": "後庭花",
        "author": "毛熙震",
        "biography": "",
        "paragraphs": [
            "鶯啼燕語芳菲節，瑞庭花發。昔時歡宴歌聲揭，管弦清越。",
            "自從陵谷追遊歇，畫梁塵黦。傷心一片如珪月，閑鎖宮闕。",
            "輕盈舞伎含芳豔，競妝新臉。步搖珠翠修蛾斂，膩鬟雲染。",
            "歌聲慢發開檀點，繡衫斜掩。時將纖手勻紅臉，笑拈金靨。",
            "越羅小袖新香蒨，薄籠金釧。倚闌無語搖輕扇，半遮勻面。",
            "春殘日暖鶯嬌懶，滿庭花片。爭不教人長相見，畫堂深院。"
        ],
        "notes": [
            ""
        ],
        "volume": "卷八百九十五",
        "no#": 26
    },
    {
        "title": "菩薩蠻",
        "author": "毛熙震",
        "biography": "",
        "paragraphs": [
            "梨花滿院飄香雪，高樓夜靜風箏咽。斜月照簾帷，",
            "小窗燈影背，燕語驚愁態。屏掩斷香飛，行雲山外歸。",
            "繡簾高軸臨塘看，雨翻荷芰真珠散。殘暑晚初涼，",
            "無憀悲往事，爭那牽情思。光影暗相催，等閒秋又來。",
            "天含殘碧融春色，五陵薄幸無消息。盡日掩朱門，",
            "鶯啼芳樹暖，燕拂回塘滿。寂寞對屏山，相思醉夢間。"
        ],
        "notes": [
            ""
        ],
        "volume": "卷八百九十五",
        "no#": 27
    },
    {
        "title": "清平樂",
        "author": "毛熙震",
        "biography": "",
        "paragraphs": [
            "春光欲暮，寂寞閒庭戶。粉蝶雙雙穿檻舞，簾卷晚天疏雨。",
            "含愁獨倚閨幃，玉爐煙斷香微。正是銷魂時節，"
        ],
        "notes": [
            ""
        ],
        "volume": "卷八百九十五",
        "no#": 28
    },
    {
        "title": "更漏子",
        "author": "毛熙震",
        "biography": "",
        "paragraphs": [
            "秋色清，河影淡，深戶燭寒光暗。綃幌碧，錦衾紅，",
            "更漏咽，蛩鳴切，滿院霜華如雪。新月上，薄雲收，",
            "煙月寒，秋夜靜，漏轉金壺初永。羅幕下，繡屏空，",
            "人悄悄，愁無了，思夢不成難曉。長憶得，與郎期，"
        ],
        "notes": [
            ""
        ],
        "volume": "卷八百九十五",
        "no#": 29
    },
    {
        "title": "南歌子",
        "author": "毛熙震",
        "biography": "",
        "paragraphs": [
            "遠山愁黛碧，橫波慢臉明。膩香紅玉茜羅輕，",
            "鬢動行雲影，裙遮點屐聲。嬌羞愛問曲中名，",
            "惹恨還添恨，牽腸即斷腸。凝情不語一枝芳，",
            "暗想為雲女，應憐傅粉郎。晚來輕步出閨房，"
        ],
        "notes": [
            ""
        ],
        "volume": "卷八百九十五",
        "no#": 30
    },
    {
        "title": "木蘭花",
        "author": "毛熙震",
        "biography": "",
        "paragraphs": [
            "掩朱扉，鉤翠箔，滿院鶯聲春寂寞。勻粉淚，恨檀郎，",
            "對斜暉，臨小閣，前事豈堪重想著。金帶冷，畫屏幽，"
        ],
        "notes": [
            ""
        ],
        "volume": "卷八百九十五",
        "no#": 31
    },
    {
        "title": "小重山",
        "author": "毛熙震",
        "biography": "",
        "paragraphs": [
            "梁燕雙飛畫閣前，寂寥多少恨、懶孤眠。",
            "曉來閑處想君憐，紅羅帳、金鴨冷沉煙。",
            "誰信損嬋娟，倚屏啼玉箸、濕香鈿。",
            "四支無力上秋千，群花謝、愁對豔陽天。"
        ],
        "notes": [
            ""
        ],
        "volume": "卷八百九十五",
        "no#": 32
    },
    {
        "title": "臨江仙",
        "author": "毛熙震",
        "biography": "",
        "paragraphs": [
            "南齊天子寵嬋娟，六宮羅綺三千。潘妃嬌豔獨芳妍。",
            "椒房蘭洞，雲雨降神仙。",
            "縱態迷歡心不足，風流可惜當年。纖腰婉約步金蓮。",
            "妖君傾國，猶自至今傳。",
            "幽閨欲曙聞鶯轉，紅窗月影微明。好風頻謝落花聲。",
            "隔幃殘燭，猶照綺屏箏。",
            "繡被錦茵眠玉暖，炷香斜嫋煙輕。淡蛾羞斂不勝情。",
            "暗思閑夢，何處逐行雲。"
        ],
        "notes": [
            ""
        ],
        "volume": "卷八百九十五",
        "no#": 33
    }
]