[
    {
        "title": "聞笛",
        "author": "張巡",
        "biography": "",
        "paragraphs": [
            "岧嶢試一臨，虜騎附城陰。不辨風塵色，安知天地心。",
            "營開邊月近，戰苦陣雲深。旦夕更樓上，遙聞橫笛音。"
        ],
        "notes": [
            ""
        ],
        "volume": "卷一百五十八",
        "no#": 1
    },
    {
        "title": "守睢陽作",
        "author": "張巡",
        "biography": "",
        "paragraphs": [
            "接戰春來苦，孤城日漸危。合圍侔月暈，分守若魚麗。",
            "屢厭黃塵起，時將白羽揮。裹瘡猶出陣，飲血更登陴。",
            "忠信應難敵，堅貞諒不移。無人報天子，心計欲何施。"
        ],
        "notes": [
            ""
        ],
        "volume": "卷一百五十八",
        "no#": 2
    },
    {
        "title": "題衡陽泗州寺",
        "author": "張抃",
        "biography": "",
        "paragraphs": [
            "一水悠悠百粵通，片帆無奈信秋風。幾層峽浪寒舂月，",
            "未知今夜依何處，一點漁燈出葦叢。"
        ],
        "notes": [
            ""
        ],
        "volume": "卷一百五十八",
        "no#": 3
    },
    {
        "title": "古意二首",
        "author": "賀蘭進明",
        "biography": "",
        "paragraphs": [
            "秦庭初指鹿，群盜滿山東。忤意皆誅死，所言誰肯忠。",
            "武關猶未啟，兵入望夷宮。為祟非涇水，人君道自窮。",
            "崇蘭生澗底，香氣滿幽林。采采欲為贈，何人是同心。",
            "日暮徒盈把，裴回憂思深。慨然紉雜佩，重奏丘中琴。"
        ],
        "notes": [
            ""
        ],
        "volume": "卷一百五十八",
        "no#": 4
    },
    {
        "title": "行路難五首",
        "author": "賀蘭進明",
        "biography": "",
        "paragraphs": [
            "君不見岩下井，百尺不及泉。君不見山上苗，",
            "但願親友長含笑，相逢不乏杖頭錢。寒夜邀歡須秉燭，",
            "君不見門前柳，榮耀暫時蕭索久。君不見陌上花，",
            "盛年夫婿長別離，歲暮相逢色已換。",
            "君不見芳樹枝，春花落盡蜂不窺。君不見梁上泥，",
            "獨宿自然堪下淚，況複時聞烏夜啼。",
            "君不見雲中月，暫盈還複缺。君不見林下風，",
            "歎息青青陵上柏，歲寒能有幾人同。",
            "君不見東流水，一去無窮已。君不見西郊雲，",
            "人生結交在終始，莫以升沈中路分。"
        ],
        "notes": [
            ""
        ],
        "volume": "卷一百五十八",
        "no#": 5
    },
    {
        "title": "夜渡江",
        "author": "閭丘曉",
        "biography": "",
        "paragraphs": [
            "舟人自相報，落日下芳潭。夜火連淮市，春風滿客帆。",
            "水窮滄海畔，路盡小山南。且喜鄉園近，言榮意未甘。"
        ],
        "notes": [
            ""
        ],
        "volume": "卷一百五十八",
        "no#": 6
    },
    {
        "title": "奉和劉採訪縉雲南嶺作",
        "author": "庾光先",
        "biography": "",
        "paragraphs": [
            "百越城池枕海圻，永嘉山水複相依。懸蘿弱筱垂清淺，",
            "幸陪謝客題詩句，誰與王孫此地歸。"
        ],
        "notes": [
            ""
        ],
        "volume": "卷一百五十八",
        "no#": 7
    },
    {
        "title": "思歸，寄東林澈上人",
        "author": "韋丹",
        "biography": "",
        "paragraphs": [
            "王事紛紛無暇日，浮生冉冉只如雲。",
            "已為平子歸休計，五老岩前必共聞。"
        ],
        "notes": [
            ""
        ],
        "volume": "卷一百五十八",
        "no#": 8
    },
    {
        "title": "答澈公",
        "author": "韋丹",
        "biography": "",
        "paragraphs": [
            "空山泉落松窗靜，閑地草生春日遲。",
            "白髮漸多身未退，依依常在永禪師。"
        ],
        "notes": [
            ""
        ],
        "volume": "卷一百五十八",
        "no#": 9
    },
    {
        "title": "洛出書",
        "author": "蕭昕",
        "biography": "",
        "paragraphs": [
            "海內昔凋瘵，天網斯浡潏。龜靈啟聖圖，龍馬負書出。",
            "大哉明德盛，遠矣彝倫秩。地敷作乂功，人免為魚恤。",
            "既彰千國理，豈止百川溢。永賴至於今，疇庸未雲畢。"
        ],
        "notes": [
            ""
        ],
        "volume": "卷一百五十八",
        "no#": 10
    },
    {
        "title": "臨風舒錦",
        "author": "蕭昕",
        "biography": "",
        "paragraphs": [
            "麗錦匹雲終，襜襜展向風。花開翻覆翠，色亂動搖紅。",
            "縷散悠揚裏，文回照灼中。低垂疑步障，吹起作晴虹。",
            "既與丘遲夢，深知卓氏功。還鄉將制服，從此表亨通。"
        ],
        "notes": [
            ""
        ],
        "volume": "卷一百五十八",
        "no#": 11
    },
    {
        "title": "東皇太一詞",
        "author": "李希仲",
        "biography": "",
        "paragraphs": [
            "吉日初齊戒，靈巫穆上皇。焚香布瑤席，鳴佩奠椒漿。",
            "緩舞花飛滿，清歌水去長。回波送神曲，雲雨滿瀟湘。"
        ],
        "notes": [
            ""
        ],
        "volume": "卷一百五十八",
        "no#": 12
    },
    {
        "title": "薊北行二首",
        "author": "李希仲",
        "biography": "",
        "paragraphs": [
            "旄頭有精芒，胡騎獵秋草。羽檄南渡河，邊庭用兵早。",
            "漢家愛征戰，宿將今已老。辛苦羽林兒，從戎榆關道。",
            "一身救邊速，烽火通薊門。前軍飛鳥斷，格鬥塵沙昏。",
            "寒日鼓聲急，單于夜將奔。當須徇忠義，身死報國恩。"
        ],
        "notes": [
            ""
        ],
        "volume": "卷一百五十八",
        "no#": 13
    },
    {
        "title": "送妻",
        "author": "楊志堅",
        "biography": "",
        "paragraphs": [
            "平生志業在琴詩，頭上如今有二絲。漁父尚知溪穀暗，",
            "今日便同行路客，相逢即是下山時。"
        ],
        "notes": [
            ""
        ],
        "volume": "卷一百五十八",
        "no#": 14
    }
]