[
    {
        "title": "雅琴篇",
        "author": "司馬逸客",
        "biography": "",
        "paragraphs": [
            "亭亭嶧陽樹，落落千萬尋。獨抱出雲節，孤生不作林。",
            "影搖綠波水，彩絢丹霞岑。直幹思有托，雅志期所任。",
            "匠者果留盼，雕斫為雅琴。文以楚山玉，錯以昆吾金。",
            "虯鳳吐奇狀，商征含清音。清音雅調感君子，",
            "馬卿臺上應蕪沒，阮籍帷前空已矣。山情水意君不知，",
            "隴水悲風已嗚咽，離鶤別鶴更淒清。將軍塞外多奇操，",
            "自言幽隱乏先容，不道人物知音寡。誰能一奏和天地，",
            "歲歲汾川事簫鼓，朝朝伊水聽笙簧。窈窕樓臺臨上路，",
            "猶憐雅歌淡無味，淥水白雲誰相貴。還將逸詞賞幽心，",
            "願持東武宮商韻，長奉南熏億萬年。"
        ],
        "notes": [
            ""
        ],
        "volume": "卷一百",
        "no#": 1
    },
    {
        "title": "三婦豔",
        "author": "王紹宗",
        "biography": "",
        "paragraphs": [
            "大婦能調瑟，中婦詠新詩。小婦獨無事，花庭曳履綦。",
            "上客且安坐，春日正遲遲。"
        ],
        "notes": [
            ""
        ],
        "volume": "卷一百",
        "no#": 2
    },
    {
        "title": "別離怨",
        "author": "鄭遂初",
        "biography": "",
        "paragraphs": [
            "蕩子戍遼東，連年信不通。塵生錦步障，花送玉屏風。",
            "只怨紅顏改，寧辭玉簟空。系書春雁足，早晚到雲中。"
        ],
        "notes": [
            ""
        ],
        "volume": "卷一百",
        "no#": 3
    },
    {
        "title": "寒食",
        "author": "李崇嗣",
        "biography": "",
        "paragraphs": [
            "普天皆滅焰，匝地盡藏煙。不知何處火，來就客心然。"
        ],
        "notes": [
            ""
        ],
        "volume": "卷一百",
        "no#": 4
    },
    {
        "title": "覽鏡",
        "author": "李崇嗣",
        "biography": "",
        "paragraphs": [
            "歲去紅顏盡，愁來白髮新。今朝開鏡匣，疑是別逢人。"
        ],
        "notes": [
            ""
        ],
        "volume": "卷一百",
        "no#": 5
    },
    {
        "title": "獨愁",
        "author": "李崇嗣",
        "biography": "",
        "paragraphs": [
            "聞道成都酒，無錢亦可求。不知將幾鬥，銷得此來愁。"
        ],
        "notes": [
            ""
        ],
        "volume": "卷一百",
        "no#": 6
    },
    {
        "title": "昭君怨三首",
        "author": "東方虯",
        "biography": "",
        "paragraphs": [
            "漢道方全盛，朝廷足武臣。何須薄命妾，辛苦事和親。",
            "掩淚辭丹鳳，銜悲向白龍。單于浪驚喜，無復舊時容。",
            "胡地無花草，春來不似春。自然衣帶緩，非是為腰身。"
        ],
        "notes": [
            ""
        ],
        "volume": "卷一百",
        "no#": 7
    },
    {
        "title": "春雪",
        "author": "東方虯",
        "biography": "",
        "paragraphs": [
            "春雪滿空來，觸處似花開。不知園裏樹，若個是真梅。"
        ],
        "notes": [
            ""
        ],
        "volume": "卷一百",
        "no#": 8
    },
    {
        "title": "逸人歌贈李山人",
        "author": "張楚金",
        "biography": "",
        "paragraphs": [
            "上有堯兮下有由，眠松陽兮漱潁流。其貌古，其心幽，"
        ],
        "notes": [
            ""
        ],
        "volume": "卷一百",
        "no#": 9
    },
    {
        "title": "謫南海過始興廣勝寺果上人房",
        "author": "房融",
        "biography": "",
        "paragraphs": [
            "零落嗟殘命，蕭條托勝因。方燒三界火，遽洗六情塵。",
            "隔嶺天花發，淩空月殿新。誰令鄉國夢，終此學分身。"
        ],
        "notes": [
            ""
        ],
        "volume": "卷一百",
        "no#": 10
    },
    {
        "title": "詠院中叢竹",
        "author": "呂太一",
        "biography": "",
        "paragraphs": [
            "擢擢當軒竹，青青重歲寒。心貞徒見賞，籜小未成竿。"
        ],
        "notes": [
            ""
        ],
        "volume": "卷一百",
        "no#": 11
    },
    {
        "title": "和呂禦史詠院中叢竹",
        "author": "張紘",
        "biography": "",
        "paragraphs": [
            "聞君庭竹詠，幽意歲寒多。歎息為冠小，良工將奈何。"
        ],
        "notes": [
            ""
        ],
        "volume": "卷一百",
        "no#": 12
    },
    {
        "title": "《閨怨",
        "author": "張紘",
        "biography": "",
        "paragraphs": [
            "去年離別雁初歸，今夜裁縫螢已飛。",
            "征客近來音信斷，不知何處寄寒衣。"
        ],
        "notes": [
            ""
        ],
        "volume": "卷一百",
        "no#": 13
    },
    {
        "title": "行路難",
        "author": "張紘",
        "biography": "",
        "paragraphs": [
            "君不見溫家玉鏡臺，提攜抱握九重來。",
            "君不見相如綠綺琴，一撫一拍鳳凰音。",
            "人生意氣須及早，莫負當年行樂心。荊王奏曲楚妃歎，",
            "當春對酒不須疑，視日相看能幾時。春風吹盡燕初至，",
            "人生翻覆何常定，誰保容顏無是非。"
        ],
        "notes": [
            ""
        ],
        "volume": "卷一百",
        "no#": 14
    },
    {
        "title": "別親朋",
        "author": "鄭蜀賓",
        "biography": "",
        "paragraphs": [
            "畏途方萬里，生涯近百年。不知將白首，何處入黃泉。"
        ],
        "notes": [
            ""
        ],
        "volume": "卷一百",
        "no#": 15
    }
]