[
    {
        "title": "感悟妄緣，題如上人壁",
        "author": "白居易",
        "biography": "",
        "paragraphs": [
            "自從為騃童，直至作衰翁。所好隨年異，為忙終日同。",
            "弄沙成佛塔，鏘玉謁王宮。彼此皆兒戲，須臾即色空。",
            "有營非了義，無著是真宗。兼恐勤修道，猶應在妄中。"
        ],
        "notes": [
            ""
        ],
        "volume": "卷四百四十八",
        "no#": 1
    },
    {
        "title": "思子台有感二首",
        "author": "白居易",
        "biography": "",
        "paragraphs": [
            "曾家機上聞投杼，尹氏園中見掇蜂。",
            "但以恩情生隙罅，何人不解作江充。",
            "闇生魑魅蠹生蟲，何異讒生疑阻中。",
            "但使武皇心似燭，江充不敢作江充。"
        ],
        "notes": [
            ""
        ],
        "volume": "卷四百四十八",
        "no#": 2
    },
    {
        "title": "賦得邊城角",
        "author": "白居易",
        "biography": "",
        "paragraphs": [
            "邊角兩三枝，霜天隴上兒。望鄉相並立，向月一時吹。",
            "戰馬頭皆舉，征人手盡垂。嗚嗚三奏罷，城上展旌旗。"
        ],
        "notes": [
            ""
        ],
        "volume": "卷四百四十八",
        "no#": 3
    },
    {
        "title": "憶洛中所居",
        "author": "白居易",
        "biography": "",
        "paragraphs": [
            "忽憶東都宅，春來事宛然。雪銷行徑裏，水上臥房前。",
            "厭綠栽黃竹，嫌紅種白蓮。醉教鶯送酒，閑遣鶴看船。",
            "幸是林園主，慚為食祿牽。宦情薄似紙，鄉思爭於弦。",
            "豈合姑蘇守，歸休更待年。"
        ],
        "notes": [
            ""
        ],
        "volume": "卷四百四十八",
        "no#": 4
    },
    {
        "title": "想歸田園",
        "author": "白居易",
        "biography": "",
        "paragraphs": [
            "戀他朝市求何事，想取丘園樂此身。千首惡詩吟過日，",
            "快活不知如我者，人間能有幾多人。"
        ],
        "notes": [
            ""
        ],
        "volume": "卷四百四十八",
        "no#": 5
    },
    {
        "title": "琴茶",
        "author": "白居易",
        "biography": "",
        "paragraphs": [
            "兀兀寄形群動內，陶陶任性一生間。自拋官後春多醉，",
            "窮通行止長相伴，誰道吾今無往還。"
        ],
        "notes": [
            ""
        ],
        "volume": "卷四百四十八",
        "no#": 6
    },
    {
        "title": "贈楚州郭使君",
        "author": "白居易",
        "biography": "",
        "paragraphs": [
            "淮水東南第一州，山圍雉堞月當樓。黃金印綬懸腰底，",
            "當家美事堆身上，何啻林宗與細侯。"
        ],
        "notes": [
            ""
        ],
        "volume": "卷四百四十八",
        "no#": 7
    },
    {
        "title": "和郭使君題枸杞",
        "author": "白居易",
        "biography": "",
        "paragraphs": [
            "山陽太守政嚴明，吏靜人安無犬驚。",
            "不知靈藥根成狗，怪得時聞吠夜聲。"
        ],
        "notes": [
            ""
        ],
        "volume": "卷四百四十八",
        "no#": 8
    },
    {
        "title": "初到洛下閒遊",
        "author": "白居易",
        "biography": "",
        "paragraphs": [
            "漢庭重少身宜退，洛下閒居跡可逃。趁伴入朝應老醜，",
            "曾在東方千騎上，至今躞蹀馬頭高。"
        ],
        "notes": [
            ""
        ],
        "volume": "卷四百四十八",
        "no#": 9
    },
    {
        "title": "醉贈劉二十八使君",
        "author": "白居易",
        "biography": "",
        "paragraphs": [
            "為我引杯添酒飲，與君把箸擊盤歌。詩稱國手徒為爾，",
            "亦知合被才名折，二十三年折太多。"
        ],
        "notes": [
            ""
        ],
        "volume": "卷四百四十八",
        "no#": 10
    },
    {
        "title": "太湖石",
        "author": "白居易",
        "biography": "",
        "paragraphs": [
            "煙翠三秋色，波濤萬古痕。削成青玉片，截斷碧雲根。",
            "風氣通岩穴，苔文護洞門。三峰具體小，應是華山孫。"
        ],
        "notes": [
            ""
        ],
        "volume": "卷四百四十八",
        "no#": 11
    },
    {
        "title": "過敷水",
        "author": "白居易",
        "biography": "",
        "paragraphs": [
            "垂鞭欲渡羅敷水，處分鳴騶且緩驅。秦氏雙蛾久冥漠，"
        ],
        "notes": [
            ""
        ],
        "volume": "卷四百四十八",
        "no#": 12
    },
    {
        "title": "南院",
        "author": "白居易",
        "biography": "",
        "paragraphs": [
            "林院無情緒，經春不一開。楊花飛作穗，榆莢落成堆。",
            "壯氣從中減，流年逐後催。只應如過客，病去老迎來。"
        ],
        "notes": [
            ""
        ],
        "volume": "卷四百四十八",
        "no#": 13
    },
    {
        "title": "閑詠",
        "author": "白居易",
        "biography": "",
        "paragraphs": [
            "步月憐清景，眠松愛綠陰。早年詩思苦，晚歲道情深。",
            "夜學禪多坐，秋牽興暫吟。悠然兩事外，無處更留心。"
        ],
        "notes": [
            ""
        ],
        "volume": "卷四百四十八",
        "no#": 14
    },
    {
        "title": "初授秘監，拜賜金紫，閑吟小酌，偶寫所懷",
        "author": "白居易",
        "biography": "",
        "paragraphs": [
            "紫袍新秘監，白首舊書生。鬢雪人間壽，腰金世上榮。",
            "子孫無可念，產業不能營。酒引眼前興，詩留身後名。",
            "閑傾三數酌，醉詠十餘聲。便是羲皇代，先從心太平。"
        ],
        "notes": [
            ""
        ],
        "volume": "卷四百四十八",
        "no#": 15
    },
    {
        "title": "新昌閒居，招楊郎中兄弟",
        "author": "白居易",
        "biography": "",
        "paragraphs": [
            "紗巾角枕病眠翁，忙少閑多誰與同。但有雙松當砌下，",
            "暑月貧家何所有，客來唯贈北窗風。"
        ],
        "notes": [
            ""
        ],
        "volume": "卷四百四十八",
        "no#": 16
    },
    {
        "title": "秘省後廳",
        "author": "白居易",
        "biography": "",
        "paragraphs": [
            "槐花雨潤新秋地，桐葉風翻欲夜天。",
            "盡日後廳無一事，白頭老監枕書眠。"
        ],
        "notes": [
            ""
        ],
        "volume": "卷四百四十八",
        "no#": 17
    },
    {
        "title": "松齋偶興",
        "author": "白居易",
        "biography": "",
        "paragraphs": [
            "置心思慮外，滅跡是非間。約俸為生計，隨官換往還。",
            "耳煩聞曉角，眼醒見秋山。賴此松簷下，朝回半日閑。"
        ],
        "notes": [
            ""
        ],
        "volume": "卷四百四十八",
        "no#": 18
    },
    {
        "title": "和楊郎中賀楊僕射致仕後楊侍郎門生合宴席上作",
        "author": "白居易",
        "biography": "",
        "paragraphs": [
            "業重關西繼大名，恩深闕下遂高情。祥鱣降伴趨庭鯉，",
            "可憐玉樹連桃李，從古無如此會榮。"
        ],
        "notes": [
            ""
        ],
        "volume": "卷四百四十八",
        "no#": 19
    },
    {
        "title": "松下琴贈客",
        "author": "白居易",
        "biography": "",
        "paragraphs": [
            "松寂風初定，琴清夜欲闌。偶因群動息，試撥一聲看。",
            "寡鶴當徽怨，秋泉應指寒。慚君此傾聽，本不為君彈。"
        ],
        "notes": [
            ""
        ],
        "volume": "卷四百四十八",
        "no#": 20
    },
    {
        "title": "秋齋",
        "author": "白居易",
        "biography": "",
        "paragraphs": [
            "晨起秋齋冷，蕭條稱病容。清風兩窗竹，白露一庭松。",
            "阮籍謀身拙，嵇康向事慵。生涯別有處，浩氣在心胸。"
        ],
        "notes": [
            ""
        ],
        "volume": "卷四百四十八",
        "no#": 21
    },
    {
        "title": "塗山寺獨遊",
        "author": "白居易",
        "biography": "",
        "paragraphs": [
            "野徑行無伴，僧房宿有期。塗山來去熟，唯是馬蹄知。"
        ],
        "notes": [
            ""
        ],
        "volume": "卷四百四十八",
        "no#": 22
    },
    {
        "title": "登觀音台望城",
        "author": "白居易",
        "biography": "",
        "paragraphs": [
            "百千家似圍棋局，十二街如種菜畦。",
            "遙認微微入朝火，一條星宿五門西。"
        ],
        "notes": [
            ""
        ],
        "volume": "卷四百四十八",
        "no#": 23
    },
    {
        "title": "登靈應臺北望",
        "author": "白居易",
        "biography": "",
        "paragraphs": [
            "臨高始見人寰小，對遠方知色界空。",
            "回首卻歸朝市去，一稊米落太倉中。"
        ],
        "notes": [
            ""
        ],
        "volume": "卷四百四十八",
        "no#": 24
    },
    {
        "title": "酬裴相公題興化小池見招長句",
        "author": "白居易",
        "biography": "",
        "paragraphs": [
            "為愛小塘招散客，不嫌老監與新詩。山公倒載無妨學，",
            "敢辭課拙酬高韻，一勺爭禁萬頃陂。"
        ],
        "notes": [
            ""
        ],
        "volume": "卷四百四十八",
        "no#": 25
    },
    {
        "title": "閑行",
        "author": "白居易",
        "biography": "",
        "paragraphs": [
            "五十年來思慮熟，忙人應未勝閒人。林園傲逸真成貴，",
            "儻年七十猶強健，尚得閒行十五春。"
        ],
        "notes": [
            ""
        ],
        "volume": "卷四百四十八",
        "no#": 26
    },
    {
        "title": "閑出",
        "author": "白居易",
        "biography": "",
        "paragraphs": [
            "兀兀出門何處去，新昌街晚樹陰斜。",
            "馬蹄知意緣行熟，不向楊家即庾家。"
        ],
        "notes": [
            ""
        ],
        "volume": "卷四百四十八",
        "no#": 27
    },
    {
        "title": "與僧智如夜話",
        "author": "白居易",
        "biography": "",
        "paragraphs": [
            "懶鈍尤知命，幽棲漸得朋。門閑無謁客，室靜有禪僧。",
            "爐向初冬火，籠停半夜燈。憂勞緣智巧，自喜百無能。"
        ],
        "notes": [
            ""
        ],
        "volume": "卷四百四十八",
        "no#": 28
    },
    {
        "title": "憶廬山舊隱及洛下新居",
        "author": "白居易",
        "biography": "",
        "paragraphs": [
            "形骸黽勉班行內，骨肉句留俸祿中。無奈攀緣隨手長，",
            "自是未能歸去得，世間誰要白須翁。"
        ],
        "notes": [
            ""
        ],
        "volume": "卷四百四十八",
        "no#": 29
    },
    {
        "title": "晚寒",
        "author": "白居易",
        "biography": "",
        "paragraphs": [
            "急景流如箭，淒風利似刀。暝催雞翅斂，寒束樹枝高。",
            "縮水濃和酒，加綿厚絮袍。可憐冬計畢，暖臥醉陶陶。"
        ],
        "notes": [
            ""
        ],
        "volume": "卷四百四十八",
        "no#": 30
    },
    {
        "title": "偶眠",
        "author": "白居易",
        "biography": "",
        "paragraphs": [
            "放杯書案上，枕臂火爐前。老愛尋思事，慵多取次眠。",
            "妻教卸烏帽，婢與展青氈。便是屏風樣，何勞畫古賢。"
        ],
        "notes": [
            ""
        ],
        "volume": "卷四百四十八",
        "no#": 31
    },
    {
        "title": "華城西北雉堞最高崔相公首創樓臺錢左丞繼種花果合為勝境題在雅篇歲暮獨遊悵然成詠",
        "author": "白居易",
        "biography": "",
        "paragraphs": [
            "高居稱君子，瀟灑四無鄰。丞相棟樑久，使君桃李新。",
            "凝情看麗句，駐步想清塵。況是寒天客，樓空無主人。"
        ],
        "notes": [
            ""
        ],
        "volume": "卷四百四十八",
        "no#": 32
    },
    {
        "title": "奉使途中，戲贈張常侍",
        "author": "白居易",
        "biography": "",
        "paragraphs": [
            "早風吹土滿長衢，驛騎星軺盡疾驅。",
            "共笑籃舁亦稱使，日馳一驛向東都。"
        ],
        "notes": [
            ""
        ],
        "volume": "卷四百四十八",
        "no#": 33
    },
    {
        "title": "有小白馬乘馭多時奉使東行至稠桑驛溘然而斃足可驚傷不能忘情題二十韻",
        "author": "白居易",
        "biography": "",
        "paragraphs": [
            "能驟複能馳，翩翩白馬兒。毛寒一團雪，鬃薄萬條絲。",
            "皂蓋春行日，驪駒曉從時。雙旌前獨步，五馬內偏騎。",
            "芳草承蹄葉，垂楊拂頂枝。跨將迎好客，惜不換妖姬。",
            "慢鞚游蕭寺，閑驅醉習池。睡來乘作夢，興發倚成詩。",
            "鞭為馴難下，鞍緣穩不離。北歸還共到，東使亦相隨。",
            "赭白何曾變，玄黃豈得知。嘶風覺聲急，踏雪怪行遲。",
            "昨夜猶芻秣，今朝尚縶維。臥槽應不起，顧主遂長辭。",
            "塵滅駸駸跡，霜留皎皎姿。度關形未改，過隙影難追。",
            "念倍燕求駿，情深項別騅。銀收鉤臆帶，金卸絡頭羈。",
            "何處埋奇骨，誰家覓弊帷。稠桑驛門外，吟罷涕雙垂。"
        ],
        "notes": [
            ""
        ],
        "volume": "卷四百四十八",
        "no#": 34
    },
    {
        "title": "題噴玉泉",
        "author": "白居易",
        "biography": "",
        "paragraphs": [
            "泉噴聲如玉，潭澄色似空。練垂青嶂上，珠瀉綠盆中。",
            "溜滴三秋雨，寒生六月風。何時此岩下，來作濯纓翁。"
        ],
        "notes": [
            ""
        ],
        "volume": "卷四百四十八",
        "no#": 35
    },
    {
        "title": "酬皇甫賓客",
        "author": "白居易",
        "biography": "",
        "paragraphs": [
            "閑官兼慢使，著處易停輪。況欲逢新歲，仍初見故人。",
            "冒寒尋到洛，待暖始歸秦。亦擬同攜手，城東略看春。"
        ],
        "notes": [
            ""
        ],
        "volume": "卷四百四十八",
        "no#": 36
    },
    {
        "title": "種白蓮",
        "author": "白居易",
        "biography": "",
        "paragraphs": [
            "吳中白藕洛中栽，莫戀江南花懶開。",
            "萬里攜歸爾知否，紅蕉朱槿不將來。"
        ],
        "notes": [
            ""
        ],
        "volume": "卷四百四十八",
        "no#": 37
    },
    {
        "title": "答蘇庶子",
        "author": "白居易",
        "biography": "",
        "paragraphs": [
            "偶作關東使，重陪洛下游。病來從斷酒，老去可禁愁。",
            "款曲偏青眼，蹉跎各白頭。蓬山閒氣味，依約似龍樓。"
        ],
        "notes": [
            ""
        ],
        "volume": "卷四百四十八",
        "no#": 38
    },
    {
        "title": "答尉遲少監水閣重宴",
        "author": "白居易",
        "biography": "",
        "paragraphs": [
            "人情依舊歲華新，今日重招往日賓。雞黍重回千里駕，",
            "聞道經營費心力，忍教成後屬他人。"
        ],
        "notes": [
            ""
        ],
        "volume": "卷四百四十八",
        "no#": 39
    },
    {
        "title": "和劉郎中傷鄂姬",
        "author": "白居易",
        "biography": "",
        "paragraphs": [
            "不獨君嗟我亦嗟，西風北雪殺南花。",
            "不知月夜魂歸處，鸚鵡洲頭第幾家。"
        ],
        "notes": [
            ""
        ],
        "volume": "卷四百四十八",
        "no#": 40
    },
    {
        "title": "贈東鄰王十三",
        "author": "白居易",
        "biography": "",
        "paragraphs": [
            "攜手池邊月，開襟竹下風。驅愁知酒力，破睡見茶功。",
            "居處東西接，年顏老少同。能來為伴否，伊上作漁翁。"
        ],
        "notes": [
            ""
        ],
        "volume": "卷四百四十八",
        "no#": 41
    },
    {
        "title": "早春同劉郎中寄宣武令狐相公",
        "author": "白居易",
        "biography": "",
        "paragraphs": [
            "梁園不到一年強，遙想清吟對綠觴。更有何人能飲酌，",
            "誰引相公開口笑，不逢白監與劉郎。"
        ],
        "notes": [
            ""
        ],
        "volume": "卷四百四十八",
        "no#": 42
    },
    {
        "title": "寄太原李相公",
        "author": "白居易",
        "biography": "",
        "paragraphs": [
            "聞道北都今一變，政和軍樂萬人安。綺羅二八圍賓榻，",
            "世間大有虛榮貴，百歲無君一日歡。"
        ],
        "notes": [
            ""
        ],
        "volume": "卷四百四十八",
        "no#": 43
    },
    {
        "title": "雪中寄令狐相公，兼呈夢得",
        "author": "白居易",
        "biography": "",
        "paragraphs": [
            "兔園春雪梁王會，想對金罍詠玉塵。",
            "今日相如身在此，不知客右坐何人。"
        ],
        "notes": [
            ""
        ],
        "volume": "卷四百四十八",
        "no#": 44
    },
    {
        "title": "出使在途所騎馬死改乘肩輿將歸長安偶詠旅懷寄太原李相公",
        "author": "白居易",
        "biography": "",
        "paragraphs": [
            "驛路崎嶇泥雪寒，欲登籃輿一長歎。風光不見桃花騎，",
            "並州好馬應無數，不怕旌旄試覓看。"
        ],
        "notes": [
            ""
        ],
        "volume": "卷四百四十八",
        "no#": 45
    },
    {
        "title": "有雙鶴留在洛中忽見劉郎中依然鳴顧劉因為鶴嘆二篇寄予予以二絕句答之",
        "author": "白居易",
        "biography": "",
        "paragraphs": [
            "辭鄉遠隔華亭水，逐我來棲緱嶺雲。",
            "慚愧稻粱長不飽，未曾回眼向雞群。",
            "荒草院中池水畔，銜恩不去又經春。",
            "見君驚喜雙回顧，應為吟聲似主人。"
        ],
        "notes": [
            ""
        ],
        "volume": "卷四百四十八",
        "no#": 46
    },
    {
        "title": "宿竇使君莊水亭",
        "author": "白居易",
        "biography": "",
        "paragraphs": [
            "使君何在在江東，池柳初黃杏欲紅。",
            "有興即來閑便宿，不知誰是主人翁。"
        ],
        "notes": [
            ""
        ],
        "volume": "卷四百四十八",
        "no#": 47
    },
    {
        "title": "龍門下作",
        "author": "白居易",
        "biography": "",
        "paragraphs": [
            "龍門澗下濯塵纓，擬作閒人過此生。",
            "筋力不將諸處用，登山臨水詠詩行。"
        ],
        "notes": [
            ""
        ],
        "volume": "卷四百四十八",
        "no#": 48
    },
    {
        "title": "姚侍禦見過，戲贈",
        "author": "白居易",
        "biography": "",
        "paragraphs": [
            "晚起春寒慵裹頭，客來池上偶同遊。",
            "東台禦史多提舉，莫按金章系布裘。"
        ],
        "notes": [
            ""
        ],
        "volume": "卷四百四十八",
        "no#": 49
    },
    {
        "title": "履道春居",
        "author": "白居易",
        "biography": "",
        "paragraphs": [
            "微雨灑園林，新晴好一尋。低風洗池面，斜日拆花心。",
            "暝助嵐陰重，春添水色深。不如陶省事，猶抱有弦琴。"
        ],
        "notes": [
            ""
        ],
        "volume": "卷四百四十八",
        "no#": 50
    },
    {
        "title": "題洛中第宅",
        "author": "白居易",
        "biography": "",
        "paragraphs": [
            "水木誰家宅，門高占地寬。懸魚掛青甃，行馬護朱欄。",
            "春榭籠煙暖，秋庭鎖月寒。松膠黏琥珀，筠粉撲琅玕。",
            "試問池台主，多為將相官。終身不曾到，唯展宅圖看。"
        ],
        "notes": [
            ""
        ],
        "volume": "卷四百四十八",
        "no#": 51
    },
    {
        "title": "寄殷協律",
        "author": "白居易",
        "biography": "",
        "paragraphs": [
            "五歲優遊同過日，一朝消散似浮雲。琴詩酒伴皆拋我，",
            "吳娘暮雨蕭蕭曲，自別江南更不聞。"
        ],
        "notes": [
            ""
        ],
        "volume": "卷四百四十八",
        "no#": 52
    },
    {
        "title": "洛下諸客就宅相送，偶題西亭",
        "author": "白居易",
        "biography": "",
        "paragraphs": [
            "幾榻臨池坐，軒車冒雪過。交親致杯酒，僮僕解笙歌。",
            "流歲行將晚，浮榮得幾多。林泉應問我，不住意如何。"
        ],
        "notes": [
            ""
        ],
        "volume": "卷四百四十八",
        "no#": 53
    },
    {
        "title": "答林泉",
        "author": "白居易",
        "biography": "",
        "paragraphs": [
            "好住舊林泉，回頭一悵然。漸知吾潦倒，深愧爾留連。",
            "欲作棲雲計，須營種黍錢。更容求一郡，不得亦歸田。"
        ],
        "notes": [
            ""
        ],
        "volume": "卷四百四十八",
        "no#": 54
    },
    {
        "title": "將發洛中枉令狐相公手劄兼辱二篇寵行以長句答之",
        "author": "白居易",
        "biography": "",
        "paragraphs": [
            "尺素忽驚來梓澤，雙金不惜送蓬山。八行落泊飛雲雨，",
            "收藏便作終身寶，何啻三年懷袖間。"
        ],
        "notes": [
            ""
        ],
        "volume": "卷四百四十八",
        "no#": 55
    },
    {
        "title": "臨都驛答夢得六言二首",
        "author": "白居易",
        "biography": "",
        "paragraphs": [
            "揚子津頭月下，臨都驛裏燈前。",
            "昨日老於前日，去年春似今年。",
            "謝守歸為秘監，馮公老作郎官。",
            "前事不須問著，新詩且更吟看。"
        ],
        "notes": [
            ""
        ],
        "volume": "卷四百四十八",
        "no#": 56
    },
    {
        "title": "喜錢左丞再除華州，以詩伸賀",
        "author": "白居易",
        "biography": "",
        "paragraphs": [
            "左轄輟中台，門東委上才。彤襜經宿到，絳帳及春開。",
            "民望懇難奪，天心慈易回。那知不隔歲，重借寇恂來。"
        ],
        "notes": [
            ""
        ],
        "volume": "卷四百四十八",
        "no#": 57
    },
    {
        "title": "和錢華州題少華清光絕句",
        "author": "白居易",
        "biography": "",
        "paragraphs": [
            "高情雅韻三峰守，主領清光管白雲。",
            "自笑亦曾為刺史，蘇州肥膩不如君。"
        ],
        "notes": [
            ""
        ],
        "volume": "卷四百四十八",
        "no#": 58
    },
    {
        "title": "送陝府王大夫",
        "author": "白居易",
        "biography": "",
        "paragraphs": [
            "金馬門前回劍佩，鐵牛城下擁旌旗。",
            "他時萬一為交代，留取甘棠三兩枝。"
        ],
        "notes": [
            ""
        ],
        "volume": "卷四百四十八",
        "no#": 59
    },
    {
        "title": "代迎春花招劉郎中",
        "author": "白居易",
        "biography": "",
        "paragraphs": [
            "幸與松筠相近栽，不隨桃李一時開。",
            "杏園豈敢妨君去，未有花時且看來。"
        ],
        "notes": [
            ""
        ],
        "volume": "卷四百四十八",
        "no#": 60
    },
    {
        "title": "玩迎春花贈楊郎中",
        "author": "白居易",
        "biography": "",
        "paragraphs": [
            "金英翠萼帶春寒，黃色花中有幾般。",
            "恁君與向遊人道，莫作蔓菁花眼看。"
        ],
        "notes": [
            ""
        ],
        "volume": "卷四百四十八",
        "no#": 61
    },
    {
        "title": "閑出",
        "author": "白居易",
        "biography": "",
        "paragraphs": [
            "身外無羈束，心中少是非。被花留便住，逢酒醉方歸。",
            "人事行時少，官曹入日稀。春寒游正好，穩馬薄綿衣。"
        ],
        "notes": [
            ""
        ],
        "volume": "卷四百四十八",
        "no#": 62
    },
    {
        "title": "座上贈盧判官",
        "author": "白居易",
        "biography": "",
        "paragraphs": [
            "把酒承花花落頻，花香酒味相和春。",
            "莫言不是江南會，虛白亭中舊主人。"
        ],
        "notes": [
            ""
        ],
        "volume": "卷四百四十八",
        "no#": 63
    },
    {
        "title": "曲江有感",
        "author": "白居易",
        "biography": "",
        "paragraphs": [
            "曲江西岸又春風，萬樹花前一老翁。",
            "遇酒逢花還且醉，若論惆悵事何窮。"
        ],
        "notes": [
            ""
        ],
        "volume": "卷四百四十八",
        "no#": 64
    },
    {
        "title": "杏園花下贈劉郎中",
        "author": "白居易",
        "biography": "",
        "paragraphs": [
            "怪君把酒偏惆悵，曾是貞元花下人。",
            "自別花來多少事，東風二十四回春。"
        ],
        "notes": [
            ""
        ],
        "volume": "卷四百四十八",
        "no#": 65
    },
    {
        "title": "花前有感，兼呈崔相公、劉郎中",
        "author": "白居易",
        "biography": "",
        "paragraphs": [
            "落花如雪鬢如霜，醉把花看益自傷。少日為名多檢束，",
            "何事同生壬子歲，老于崔相及劉郎。"
        ],
        "notes": [
            ""
        ],
        "volume": "卷四百四十八",
        "no#": 66
    },
    {
        "title": "微之就拜尚書居易續除刑部因書賀意兼詠離懷",
        "author": "白居易",
        "biography": "",
        "paragraphs": [
            "我為憲部入南宮，君作尚書鎮浙東。老去一時成白首，",
            "遠地官高親故少，些些談笑與誰同。"
        ],
        "notes": [
            ""
        ],
        "volume": "卷四百四十八",
        "no#": 67
    },
    {
        "title": "喜與韋左丞同入南省，因敘舊以贈之",
        "author": "白居易",
        "biography": "",
        "paragraphs": [
            "早年同遇陶鈞主，利鈍精粗共在熔。金劍淬來長透匣，",
            "跛鱉雖遲騏驥疾，何妨中路亦相逢。"
        ],
        "notes": [
            ""
        ],
        "volume": "卷四百四十八",
        "no#": 68
    },
    {
        "title": "伊州",
        "author": "白居易",
        "biography": "",
        "paragraphs": [
            "老去將何散老愁，新教小玉唱伊州。",
            "亦應不得多年聽，未教成時已白頭。"
        ],
        "notes": [
            ""
        ],
        "volume": "卷四百四十八",
        "no#": 69
    },
    {
        "title": "早朝",
        "author": "白居易",
        "biography": "",
        "paragraphs": [
            "鼓動出新昌，雞鳴赴建章。翩翩穩鞍馬，楚楚健衣裳。",
            "宮漏傳殘夜，城陰送早涼。月堤槐露氣，風燭樺煙香。",
            "雙闕龍相對，千官雁一行。漢庭方尚少，慚歎鬢如霜。"
        ],
        "notes": [
            ""
        ],
        "volume": "卷四百四十八",
        "no#": 70
    },
    {
        "title": "答裴相公乞鶴",
        "author": "白居易",
        "biography": "",
        "paragraphs": [
            "警露聲音好，沖天相貌殊。終宜向遼廓，不稱在泥塗。",
            "白首勞為伴，朱門幸見呼。不知疏野性，解愛鳳池無。"
        ],
        "notes": [
            ""
        ],
        "volume": "卷四百四十八",
        "no#": 71
    },
    {
        "title": "晚從省歸",
        "author": "白居易",
        "biography": "",
        "paragraphs": [
            "朝回北闕值清晨，晚出南宮送暮春。入去丞郎非散秩，",
            "終是不如山下去，心頭眼底兩無塵。"
        ],
        "notes": [
            ""
        ],
        "volume": "卷四百四十八",
        "no#": 72
    },
    {
        "title": "北窗閑坐",
        "author": "白居易",
        "biography": "",
        "paragraphs": [
            "虛窗兩叢竹，靜室一爐香。門外紅塵合，城中白日忙。",
            "無煩尋道士，不要學仙方。自有延年術，心閑歲月長。"
        ],
        "notes": [
            ""
        ],
        "volume": "卷四百四十八",
        "no#": 73
    },
    {
        "title": "酬嚴給事",
        "author": "白居易",
        "biography": "",
        "paragraphs": [
            "嬴女偷乘鳳去時，洞中潛歇弄瓊枝。",
            "不緣啼鳥春饒舌，青瑣仙郎可得知。"
        ],
        "notes": [
            ""
        ],
        "volume": "卷四百四十八",
        "no#": 74
    },
    {
        "title": "京路",
        "author": "白居易",
        "biography": "",
        "paragraphs": [
            "西來為看秦山雪，東去緣尋洛苑春。",
            "來去騰騰兩京路，閑行除我更無人。"
        ],
        "notes": [
            ""
        ],
        "volume": "卷四百四十八",
        "no#": 75
    },
    {
        "title": "華州西",
        "author": "白居易",
        "biography": "",
        "paragraphs": [
            "每逢人靜慵多歇，不計程行困即眠。",
            "上得籃輿未能去，春風敷水店門前。"
        ],
        "notes": [
            ""
        ],
        "volume": "卷四百四十八",
        "no#": 76
    },
    {
        "title": "從陝至東京",
        "author": "白居易",
        "biography": "",
        "paragraphs": [
            "從陝至東京，山低路漸平。風光四百里，車馬十三程。",
            "花共垂鞭看，杯多並轡傾。笙歌與談笑，隨分自將行。"
        ],
        "notes": [
            ""
        ],
        "volume": "卷四百四十八",
        "no#": 77
    },
    {
        "title": "送春",
        "author": "白居易",
        "biography": "",
        "paragraphs": [
            "銀花鑿落從君勸，金屑琵琶為我彈。",
            "不獨送春兼送老，更嘗一著更聽看。"
        ],
        "notes": [
            ""
        ],
        "volume": "卷四百四十八",
        "no#": 78
    },
    {
        "title": "宿杜曲花下",
        "author": "白居易",
        "biography": "",
        "paragraphs": [
            "覓得花千樹，攜來酒一壺。懶歸兼擬宿，未醉豈勞扶。",
            "但惜春將晚，寧愁日漸晡。籃輿為臥舍，漆盝是行廚。",
            "斑竹盛茶櫃，紅泥罨飯爐。眼前無所闕，身外更何須。",
            "小面琵琶婢，蒼頭觱篥奴。從君飽富貴，曾作此遊無。"
        ],
        "notes": [
            ""
        ],
        "volume": "卷四百四十八",
        "no#": 79
    },
    {
        "title": "逢舊",
        "author": "白居易",
        "biography": "",
        "paragraphs": [
            "久別偶相逢，俱疑是夢中。即今歡樂事，放醆又成空。"
        ],
        "notes": [
            ""
        ],
        "volume": "卷四百四十八",
        "no#": 80
    },
    {
        "title": "繡婦歎",
        "author": "白居易",
        "biography": "",
        "paragraphs": [
            "連枝花樣繡羅襦，本擬新年餉小姑。自覺逢春饒悵望，",
            "雖憑繡床都不繡，同床繡伴得知無。"
        ],
        "notes": [
            ""
        ],
        "volume": "卷四百四十八",
        "no#": 81
    },
    {
        "title": "春詞",
        "author": "白居易",
        "biography": "",
        "paragraphs": [
            "低花樹映小妝樓，春入眉心兩點愁。",
            "斜倚欄幹背鸚鵡，思量何事不回頭。"
        ],
        "notes": [
            ""
        ],
        "volume": "卷四百四十八",
        "no#": 82
    },
    {
        "title": "恨詞",
        "author": "白居易",
        "biography": "",
        "paragraphs": [
            "翠黛眉低斂，紅珠淚暗銷。從來恨人意，不省似今朝。"
        ],
        "notes": [
            ""
        ],
        "volume": "卷四百四十八",
        "no#": 83
    },
    {
        "title": "山石榴花十二韻",
        "author": "白居易",
        "biography": "",
        "paragraphs": [
            "曄曄複煌煌，花中無比方。豔夭宜小院，條短稱低廊。",
            "本是山頭物，今為砌下芳。千叢相向背，萬朵互低昂。",
            "照灼連朱檻，玲瓏映粉牆。風來添意態，日出助晶光。",
            "漸綻胭脂萼，猶含琴軫房。離披亂剪綵，斑駁未勻妝。",
            "絳焰燈千炷，紅裙妓一行。此時逢國色，何處覓天香。",
            "恐合栽金闕，思將獻玉皇。好差青鳥使，封作百花王。"
        ],
        "notes": [
            ""
        ],
        "volume": "卷四百四十八",
        "no#": 84
    },
    {
        "title": "送敏中歸豳寧幕",
        "author": "白居易",
        "biography": "",
        "paragraphs": [
            "六十衰翁兒女悲，傍人應笑爾應知。弟兄垂老相逢日，",
            "司徒知我難為別，直過秋歸未訝遲。"
        ],
        "notes": [
            ""
        ],
        "volume": "卷四百四十八",
        "no#": 85
    },
    {
        "title": "宴散",
        "author": "白居易",
        "biography": "",
        "paragraphs": [
            "小宴追涼散，平橋步月回。笙歌歸院落，燈火下樓臺。",
            "殘暑蟬催盡，新秋雁帶來。將何迎睡興，臨臥舉殘杯。"
        ],
        "notes": [
            ""
        ],
        "volume": "卷四百四十八",
        "no#": 86
    },
    {
        "title": "人定",
        "author": "白居易",
        "biography": "",
        "paragraphs": [
            "人定月朧明，香消枕簟清。翠屏遮燭影，紅袖下簾聲。",
            "坐久吟方罷，眠初夢未成。誰家教鸚鵡，故故語相驚。"
        ],
        "notes": [
            ""
        ],
        "volume": "卷四百四十八",
        "no#": 87
    },
    {
        "title": "池上",
        "author": "白居易",
        "biography": "",
        "paragraphs": [
            "褭褭涼風動，淒淒寒露零。蘭衰花始白，荷破葉猶青。",
            "獨立棲沙鶴，雙飛照水螢。若為寥落境，仍值酒初醒。"
        ],
        "notes": [
            ""
        ],
        "volume": "卷四百四十八",
        "no#": 88
    },
    {
        "title": "池窗",
        "author": "白居易",
        "biography": "",
        "paragraphs": [
            "池晚蓮芳謝，窗秋竹意深。更無人作伴，唯對一張琴。"
        ],
        "notes": [
            ""
        ],
        "volume": "卷四百四十八",
        "no#": 89
    },
    {
        "title": "花酒",
        "author": "白居易",
        "biography": "",
        "paragraphs": [
            "香醅淺酌浮如蟻，雪鬢新梳薄似蟬。",
            "為報洛城花酒道，莫辭送老二三年。"
        ],
        "notes": [
            ""
        ],
        "volume": "卷四百四十八",
        "no#": 90
    },
    {
        "title": "題崔常侍濟源莊",
        "author": "白居易",
        "biography": "",
        "paragraphs": [
            "穀口誰家住，雲扃鎖竹泉。主人何處去，蘿薜換貂蟬。",
            "籍在金閨內，班排玉扆前。誠知憶山水，歸得是何年。"
        ],
        "notes": [
            ""
        ],
        "volume": "卷四百四十八",
        "no#": 91
    },
    {
        "title": "認春戲呈馮少尹、李郎中、陳主簿",
        "author": "白居易",
        "biography": "",
        "paragraphs": [
            "認得春風先到處，西園南面水東頭。柳初變後條猶重，",
            "知君未別陽和意，直待春深始擬遊。"
        ],
        "notes": [
            ""
        ],
        "volume": "卷四百四十八",
        "no#": 92
    },
    {
        "title": "魏堤有懷",
        "author": "白居易",
        "biography": "",
        "paragraphs": [
            "魏王堤下水，聲似使君灘。惆悵回頭聽，躊躕立馬看。",
            "蕩風波眼急，翻雪浪心寒。憶得瞿唐事，重吟行路難。"
        ],
        "notes": [
            ""
        ],
        "volume": "卷四百四十八",
        "no#": 93
    },
    {
        "title": "柘枝詞",
        "author": "白居易",
        "biography": "",
        "paragraphs": [
            "柳闇長廊合，花深小院開。蒼頭鋪錦褥，皓腕捧銀盃。",
            "繡帽珠稠綴，香衫袖窄裁。將軍拄球杖，看按柘枝來。"
        ],
        "notes": [
            ""
        ],
        "volume": "卷四百四十八",
        "no#": 94
    },
    {
        "title": "代夢得吟",
        "author": "白居易",
        "biography": "",
        "paragraphs": [
            "後來變化三分貴，同輩凋零太半無。世上爭先從盡汝，",
            "不見山苗與林葉，迎春先綠亦先枯。"
        ],
        "notes": [
            ""
        ],
        "volume": "卷四百四十八",
        "no#": 95
    },
    {
        "title": "寄答周協律",
        "author": "白居易",
        "biography": "",
        "paragraphs": [
            "故人敘舊寄新篇，惆悵江南到眼前。闇想樓臺萬餘裏，",
            "最憶後庭杯酒散，紅屏風掩綠窗眠。"
        ],
        "notes": [
            ""
        ],
        "volume": "卷四百四十八",
        "no#": 96
    }
]