[
    {
        "title": "哭嚴僕射歸櫬",
        "author": "杜甫",
        "biography": "",
        "paragraphs": [
            "素幔隨流水，歸舟返舊京。老親如宿昔，部曲異平生。",
            "風送蛟龍雨，天長驃騎營。一哀三峽暮，遺後見君情。"
        ],
        "notes": [
            ""
        ],
        "volume": "卷二百二十九",
        "no#": 1
    },
    {
        "title": "宴戎州楊使君東樓",
        "author": "杜甫",
        "biography": "",
        "paragraphs": [
            "勝絕驚身老，情忘發興奇。座從歌妓密，樂任主人為。",
            "重碧拈春酒，輕紅擘荔枝。樓高欲愁思，橫笛未休吹。"
        ],
        "notes": [
            ""
        ],
        "volume": "卷二百二十九",
        "no#": 2
    },
    {
        "title": "渝州候嚴六侍禦不到，先下峽",
        "author": "杜甫",
        "biography": "",
        "paragraphs": [
            "聞道乘驄發，沙邊待至今。不知雲雨散，虛費短長吟。",
            "山帶烏蠻闊，江連白帝深。船經一柱觀，留眼共登臨。"
        ],
        "notes": [
            ""
        ],
        "volume": "卷二百二十九",
        "no#": 3
    },
    {
        "title": "撥悶",
        "author": "杜甫",
        "biography": "",
        "paragraphs": [
            "聞道雲安麹米春，才傾一盞即醺人。乘舟取醉非難事，",
            "已辦青錢防雇直，當令美味入吾唇。"
        ],
        "notes": [
            ""
        ],
        "volume": "卷二百二十九",
        "no#": 4
    },
    {
        "title": "聞高常侍亡",
        "author": "杜甫",
        "biography": "",
        "paragraphs": [
            "歸朝不相見，蜀使忽傳亡。虛曆金華省，何殊地下郎。",
            "致君丹檻折，哭友白雲長。獨步詩名在，只令故舊傷。"
        ],
        "notes": [
            ""
        ],
        "volume": "卷二百二十九",
        "no#": 5
    },
    {
        "title": "宴忠州使君侄宅",
        "author": "杜甫",
        "biography": "",
        "paragraphs": [
            "出守吾家侄，殊方此日歡。自須游阮巷，不是怕湖灘。",
            "樂助長歌逸，杯饒旅思寬。昔曾如意舞，牽率強為看。"
        ],
        "notes": [
            ""
        ],
        "volume": "卷二百二十九",
        "no#": 6
    },
    {
        "title": "禹廟",
        "author": "杜甫",
        "biography": "",
        "paragraphs": [
            "禹廟空山裏，秋風落日斜。荒庭垂橘柚，古屋畫龍蛇。",
            "雲氣生虛壁，江聲走白沙。早知乘四載，疏鑿控三巴。"
        ],
        "notes": [
            ""
        ],
        "volume": "卷二百二十九",
        "no#": 7
    },
    {
        "title": "題忠州龍興寺所居院壁",
        "author": "杜甫",
        "biography": "",
        "paragraphs": [
            "忠州三峽內，井邑聚雲根。小市常爭米，孤城早閉門。",
            "空看過客淚，莫覓主人恩。淹泊仍愁虎，深居賴獨園。"
        ],
        "notes": [
            ""
        ],
        "volume": "卷二百二十九",
        "no#": 8
    },
    {
        "title": "旅夜書懷",
        "author": "杜甫",
        "biography": "",
        "paragraphs": [
            "細草微風岸，危檣獨夜舟。星垂平野闊，月湧大江流。",
            "名豈文章著，官因老病休。飄飄何所似，天地一沙鷗。"
        ],
        "notes": [
            ""
        ],
        "volume": "卷二百二十九",
        "no#": 9
    },
    {
        "title": "別常征君",
        "author": "杜甫",
        "biography": "",
        "paragraphs": [
            "兒扶猶杖策，臥病一秋強。白髮少新洗，寒衣寬總長。",
            "故人憂見及，此別淚相忘。各逐萍流轉，來書細作行。"
        ],
        "notes": [
            ""
        ],
        "volume": "卷二百二十九",
        "no#": 10
    },
    {
        "title": "三絕句",
        "author": "杜甫",
        "biography": "",
        "paragraphs": [
            "前年渝州殺刺史，今年開州殺刺史。",
            "群盜相隨劇虎狼，食人更肯留妻子。",
            "二十一家同入蜀，惟殘一人出駱穀。",
            "自說二女齧臂時，回頭卻向秦雲哭。",
            "殿前兵馬雖驍雄，縱暴略與羌渾同。",
            "聞道殺人漢水上，婦女多在官軍中。"
        ],
        "notes": [
            ""
        ],
        "volume": "卷二百二十九",
        "no#": 11
    },
    {
        "title": "十二月一日三首",
        "author": "杜甫",
        "biography": "",
        "paragraphs": [
            "今朝臘月春意動，雲安縣前江可憐。一聲何處送書雁，",
            "明光起草人所羨，肺病幾時朝日邊。",
            "寒輕市上山煙碧，日滿樓前江霧黃。負鹽出井此溪女，",
            "春花不愁不爛漫，楚客唯聽棹相將。",
            "即看燕子入山扉，豈有黃鸝曆翠微。短短桃花臨水岸，",
            "他日一杯難強進，重嗟筋力故山違。"
        ],
        "notes": [
            ""
        ],
        "volume": "卷二百二十九",
        "no#": 12
    },
    {
        "title": "又雪",
        "author": "杜甫",
        "biography": "",
        "paragraphs": [
            "南雪不到地，青崖沾未消。微微向日薄，脈脈去人遙。",
            "冬熱鴛鴦病，峽深豺虎驕。愁邊有江水，焉得北之朝。"
        ],
        "notes": [
            ""
        ],
        "volume": "卷二百二十九",
        "no#": 13
    },
    {
        "title": "奉漢中王手劄",
        "author": "杜甫",
        "biography": "",
        "paragraphs": [
            "國有乾坤大，王今叔父尊。剖符來蜀道，歸蓋取荊門。",
            "峽險通舟過，水長注海奔。主人留上客，避暑得名園。",
            "前後緘書報，分明饌玉恩。天雲浮絕壁，風竹在華軒。",
            "已覺良宵永，何看駭浪翻。入期朱邸雪，朝傍紫微垣。",
            "枚乘文章老，河間禮樂存。悲秋宋玉宅，失路武陵源。",
            "淹薄俱崖口，東西異石根。夷音迷咫尺，鬼物傍黃昏。",
            "犬馬誠為戀，狐狸不足論。從容草奏罷，宿昔奉清樽。"
        ],
        "notes": [
            ""
        ],
        "volume": "卷二百二十九",
        "no#": 14
    },
    {
        "title": "贈崔十三評事公輔",
        "author": "杜甫",
        "biography": "",
        "paragraphs": [
            "飄飄西極馬，來自渥窪池。颯飁定山桂，低徊風雨枝。",
            "我聞龍正直，道屈爾何為。且有元戎命，悲歌識者誰。",
            "官聯辭冗長，行路洗欹危。脫劍主人贈，去帆春色隨。",
            "陰沉鐵鳳闕，教練羽林兒。天子朝侵早，雲台仗數移。",
            "分軍應供給，百姓日支離。黠吏因封己，公才或守雌。",
            "燕王買駿骨，渭老得熊羆。活國名公在，拜壇群寇疑。",
            "冰壺動瑤碧，野水失蛟螭。入幕諸彥集，渴賢高選宜。",
            "騫騰坐可致，九萬起於斯。複進出矛戟，昭然開鼎彝。",
            "會看之子貴，歎及老夫衰。豈但江曾決，還思霧一披。",
            "暗塵生古鏡，拂匣照西施。舅氏多人物，無慚困翮垂。"
        ],
        "notes": [
            ""
        ],
        "volume": "卷二百二十九",
        "no#": 15
    },
    {
        "title": "長江二首",
        "author": "杜甫",
        "biography": "",
        "paragraphs": [
            "眾水會涪萬，瞿塘爭一門。朝宗人共挹，盜賊爾誰尊。",
            "孤石隱如馬，高蘿垂飲猿。歸心異波浪，何事即飛翻。",
            "浩浩終不息，乃知東極臨。眾流歸海意，萬國奉君心。",
            "色借瀟湘闊，聲驅灩澦深。未辭添霧雨，接上遇衣襟。"
        ],
        "notes": [
            ""
        ],
        "volume": "卷二百二十九",
        "no#": 16
    },
    {
        "title": "承聞故房相公靈櫬自閬州啟殯歸葬東都有作二首",
        "author": "杜甫",
        "biography": "",
        "paragraphs": [
            "遠聞房太守，歸葬陸渾山。一德興王后，孤魂久客間。",
            "孔明多故事，安石竟崇班。他日嘉陵涕，仍沾楚水還。",
            "丹旐飛飛日，初傳發閬州。風塵終不解，江漢忽同流。",
            "劍動新身匣，書歸故國樓。盡哀知有處，為客恐長休。"
        ],
        "notes": [
            ""
        ],
        "volume": "卷二百二十九",
        "no#": 17
    },
    {
        "title": "雲安九日，鄭十八攜酒陪諸公宴",
        "author": "杜甫",
        "biography": "",
        "paragraphs": [
            "寒花開已盡，菊蕊獨盈枝。舊摘人頻異，輕香酒暫隨。",
            "地偏初衣夾，山擁更登危。萬國皆戎馬，酣歌淚欲垂。"
        ],
        "notes": [
            ""
        ],
        "volume": "卷二百二十九",
        "no#": 18
    },
    {
        "title": "答鄭十七郎一絕",
        "author": "杜甫",
        "biography": "",
        "paragraphs": [
            "雨後過畦潤，花殘步屐遲。把文驚小陸，好客見當時。"
        ],
        "notes": [
            ""
        ],
        "volume": "卷二百二十九",
        "no#": 19
    },
    {
        "title": "將曉二首",
        "author": "杜甫",
        "biography": "",
        "paragraphs": [
            "石城除擊柝，鐵鎖欲開關。鼓角悲荒塞，星河落曙山。",
            "巴人常小梗，蜀使動無還。垂老孤帆色，飄飄犯百蠻。",
            "軍吏回官燭，舟人自楚歌。寒沙蒙薄霧，落月去清波。",
            "壯惜身名晚，衰慚應接多。歸朝日簪笏，筋力定如何。"
        ],
        "notes": [
            ""
        ],
        "volume": "卷二百二十九",
        "no#": 20
    },
    {
        "title": "懷錦水居止二首",
        "author": "杜甫",
        "biography": "",
        "paragraphs": [
            "軍旅西征僻，風塵戰伐多。猶聞蜀父老，不忘舜謳歌。",
            "天險終難立，柴門豈重過。朝朝巫峽水，遠逗錦江波。",
            "萬里橋南宅，百花潭北莊。層軒皆面水，老樹飽經霜。",
            "雪嶺界天白，錦城曛日黃。惜哉形勝地，回首一茫茫。"
        ],
        "notes": [
            ""
        ],
        "volume": "卷二百二十九",
        "no#": 21
    },
    {
        "title": "子規",
        "author": "杜甫",
        "biography": "",
        "paragraphs": [
            "峽裏雲安縣，江樓翼瓦齊。兩邊山木合，終日子規啼。",
            "眇眇春風見，蕭蕭夜色淒。客愁那聽此，故作傍人低。"
        ],
        "notes": [
            ""
        ],
        "volume": "卷二百二十九",
        "no#": 22
    },
    {
        "title": "立春",
        "author": "杜甫",
        "biography": "",
        "paragraphs": [
            "春日春盤細生菜，忽憶兩京梅發時。盤出高門行白玉，",
            "此身未知歸定處，呼兒覓紙一題詩。"
        ],
        "notes": [
            ""
        ],
        "volume": "卷二百二十九",
        "no#": 23
    },
    {
        "title": "漫成一絕",
        "author": "杜甫",
        "biography": "",
        "paragraphs": [
            "江月去人只數尺，風燈照夜欲三更。",
            "沙頭宿鷺聯拳靜，船尾跳魚撥剌鳴。"
        ],
        "notes": [
            ""
        ],
        "volume": "卷二百二十九",
        "no#": 24
    },
    {
        "title": "老病",
        "author": "杜甫",
        "biography": "",
        "paragraphs": [
            "老病巫山裏，稽留楚客中。藥殘他日裹，花發去年叢。",
            "夜足沾沙雨，春多逆水風。合分雙賜筆，猶作一飄蓬。"
        ],
        "notes": [
            ""
        ],
        "volume": "卷二百二十九",
        "no#": 25
    },
    {
        "title": "南楚",
        "author": "杜甫",
        "biography": "",
        "paragraphs": [
            "南楚青春異，暄寒早早分。無名江上草，隨意嶺頭雲。",
            "正月蜂相見，非時鳥共聞。杖藜妨躍馬，不是故離群。"
        ],
        "notes": [
            ""
        ],
        "volume": "卷二百二十九",
        "no#": 26
    },
    {
        "title": "寄常征君",
        "author": "杜甫",
        "biography": "",
        "paragraphs": [
            "白水青山空複春，征君晚節傍風塵。楚妃堂上色殊眾，",
            "開州入夏知涼冷，不似雲安毒熱新。"
        ],
        "notes": [
            ""
        ],
        "volume": "卷二百二十九",
        "no#": 27
    },
    {
        "title": "寄岑嘉州",
        "author": "杜甫",
        "biography": "",
        "paragraphs": [
            "不見故人十年餘，不道故人無素書。願逢顏色關塞遠，",
            "謝脁每篇堪諷誦，馮唐已老聽吹噓。泊船秋夜經春草，"
        ],
        "notes": [
            ""
        ],
        "volume": "卷二百二十九",
        "no#": 28
    },
    {
        "title": "移居夔州郭",
        "author": "杜甫",
        "biography": "",
        "paragraphs": [
            "伏枕雲安縣，遷居白帝城。春知催柳別，江與放船清。",
            "農事聞人說，山光見鳥情。禹功饒斷石，且就土微平。"
        ],
        "notes": [
            ""
        ],
        "volume": "卷二百二十九",
        "no#": 29
    },
    {
        "title": "船下夔州郭宿，雨濕不得上岸，別王十二判官",
        "author": "杜甫",
        "biography": "",
        "paragraphs": [
            "依沙宿舸船，石瀨月娟娟。風起春燈亂，江鳴夜雨懸。",
            "晨鐘雲外濕，勝地石堂煙。柔櫓輕鷗外，含淒覺汝賢。"
        ],
        "notes": [
            ""
        ],
        "volume": "卷二百二十九",
        "no#": 30
    },
    {
        "title": "雨不絕",
        "author": "杜甫",
        "biography": "",
        "paragraphs": [
            "鳴雨既過漸細微，映空搖颺如絲飛。階前短草泥不亂，",
            "眼邊江舸何匆促，未待安流逆浪歸。"
        ],
        "notes": [
            ""
        ],
        "volume": "卷二百二十九",
        "no#": 31
    },
    {
        "title": "崔評事弟許相迎不到應慮老夫見泥雨怯出必愆佳期走筆戲簡",
        "author": "杜甫",
        "biography": "",
        "paragraphs": [
            "江閣要賓許馬迎，午時起坐自天明。浮雲不負青春色，",
            "虛疑皓首沖泥怯，實少銀鞍傍險行。"
        ],
        "notes": [
            ""
        ],
        "volume": "卷二百二十九",
        "no#": 32
    },
    {
        "title": "宿江邊閣",
        "author": "杜甫",
        "biography": "",
        "paragraphs": [
            "暝色延山徑，高齋次水門。薄雲岩際宿，孤月浪中翻。",
            "鸛鶴追飛靜，豺狼得食喧。不眠憂戰伐，無力正乾坤。"
        ],
        "notes": [
            ""
        ],
        "volume": "卷二百二十九",
        "no#": 33
    },
    {
        "title": "夜宿西閣，曉呈元二十一曹長",
        "author": "杜甫",
        "biography": "",
        "paragraphs": [
            "城暗更籌急，樓高雨雪微。稍通綃幕霽，遠帶玉繩稀。",
            "門鵲晨光起，牆烏宿處飛。寒江流甚細，有意待人歸。"
        ],
        "notes": [
            ""
        ],
        "volume": "卷二百二十九",
        "no#": 34
    },
    {
        "title": "西閣口號",
        "author": "杜甫",
        "biography": "",
        "paragraphs": [
            "山木抱雲稠，寒江繞上頭。雪崖才變石，風幔不依樓。",
            "社稷堪流涕，安危在運籌。看君話王室，感動幾銷憂。"
        ],
        "notes": [
            ""
        ],
        "volume": "卷二百二十九",
        "no#": 35
    },
    {
        "title": "西閣雨望",
        "author": "杜甫",
        "biography": "",
        "paragraphs": [
            "樓雨沾雲幔，山寒著水城。徑添沙面出，湍減石棱生。",
            "菊蕊淒疏放，松林駐遠情。滂沱朱檻濕，萬慮傍簷楹。"
        ],
        "notes": [
            ""
        ],
        "volume": "卷二百二十九",
        "no#": 36
    },
    {
        "title": "不離西閣二首",
        "author": "杜甫",
        "biography": "",
        "paragraphs": [
            "江柳非時發，江花冷色頻。地偏應有瘴，臘近已含春。",
            "失學從愚子，無家住老身。不知西閣意，肯別定留人。",
            "西閣從人別，人今亦故亭。江雲飄素練，石壁斷空青。",
            "滄海先迎日，銀河倒列星。平生耽勝事，籲駭始初經。"
        ],
        "notes": [
            ""
        ],
        "volume": "卷二百二十九",
        "no#": 37
    },
    {
        "title": "西閣三度期大昌嚴明府同宿不到",
        "author": "杜甫",
        "biography": "",
        "paragraphs": [
            "問子能來宿，今疑索故要。匣琴虛夜夜，手板自朝朝。",
            "金吼霜鐘徹，花催臘炬銷。早鳧江檻底，雙影漫飄颻。"
        ],
        "notes": [
            ""
        ],
        "volume": "卷二百二十九",
        "no#": 38
    },
    {
        "title": "西閣二首",
        "author": "杜甫",
        "biography": "",
        "paragraphs": [
            "巫山小搖落，碧色見松林。百鳥各相命，孤雲無自心。",
            "層軒俯江壁，要路亦高深。朱紱猶紗帽，新詩近玉琴。",
            "功名不早立，衰病謝知音。哀世非王粲，終然學越吟。",
            "懶心似江水，日夜向滄洲。不道含香賤，其如鑷白休。",
            "經過調碧柳，蕭索倚朱樓。畢娶何時竟，消中得自由。",
            "豪華看古往，服食寄冥搜。詩盡人間興，兼須入海求。"
        ],
        "notes": [
            ""
        ],
        "volume": "卷二百二十九",
        "no#": 39
    },
    {
        "title": "閣夜",
        "author": "杜甫",
        "biography": "",
        "paragraphs": [
            "歲暮陰陽催短景，天涯霜雪霽寒宵。五更鼓角聲悲壯，",
            "臥龍躍馬終黃土，人事依依漫寂寥。"
        ],
        "notes": [
            ""
        ],
        "volume": "卷二百二十九",
        "no#": 40
    },
    {
        "title": "西閣夜",
        "author": "杜甫",
        "biography": "",
        "paragraphs": [
            "恍惚寒山暮，逶迤白霧昏。山虛風落石，樓靜月侵門。",
            "擊柝可憐子，無衣何處村。時危關百慮，盜賊爾猶存。"
        ],
        "notes": [
            ""
        ],
        "volume": "卷二百二十九",
        "no#": 41
    },
    {
        "title": "瀼西寒望",
        "author": "杜甫",
        "biography": "",
        "paragraphs": [
            "水色含群動，朝光切太虛。年侵頻悵望，興遠一蕭疏。",
            "猿掛時相學，鷗行炯自如。瞿唐春欲至，定卜瀼西居。"
        ],
        "notes": [
            ""
        ],
        "volume": "卷二百二十九",
        "no#": 42
    },
    {
        "title": "入宅三首",
        "author": "杜甫",
        "biography": "",
        "paragraphs": [
            "奔峭背赤甲，斷崖當白鹽。客居愧遷次，春酒漸多添。",
            "花亞欲移竹，鳥窺新捲簾。衰年不敢恨，勝概欲相兼。",
            "亂後居難定，春歸客未還。水生魚複浦，雲暖麝香山。",
            "半頂梳頭白，過眉拄杖斑。相看多使者，一一問函關。",
            "宋玉歸州宅，雲通白帝城。吾人淹老病，旅食豈才名。",
            "峽口風常急，江流氣不平。只應與兒子，飄轉任浮生。"
        ],
        "notes": [
            ""
        ],
        "volume": "卷二百二十九",
        "no#": 43
    },
    {
        "title": "赤甲",
        "author": "杜甫",
        "biography": "",
        "paragraphs": [
            "卜居赤甲遷居新，兩見巫山楚水春。炙背可以獻天子，",
            "笑接郎中評事飲，病從深酌道吾真。"
        ],
        "notes": [
            ""
        ],
        "volume": "卷二百二十九",
        "no#": 44
    },
    {
        "title": "卜居",
        "author": "杜甫",
        "biography": "",
        "paragraphs": [
            "歸羨遼東鶴，吟同楚執珪。未成游碧海，著處覓丹梯。",
            "雲障寬江左，春耕破瀼西。桃紅客若至，定似昔人迷。"
        ],
        "notes": [
            ""
        ],
        "volume": "卷二百二十九",
        "no#": 45
    },
    {
        "title": "暮春題瀼西新賃草屋五首",
        "author": "杜甫",
        "biography": "",
        "paragraphs": [
            "久嗟三峽客，再與暮春期。百舌欲無語，繁花能幾時。",
            "谷虛雲氣薄，波亂日華遲。戰伐何由定，哀傷不在茲。",
            "此邦千樹橘，不見比封君。養拙干戈際，全生麋鹿群。",
            "畏人江北草，旅食瀼西雲。萬里巴渝曲，三年實飽聞。",
            "彩雲陰複白，錦樹曉來青。身世雙蓬鬢，乾坤一草亭。",
            "哀歌時自短，醉舞為誰醒。細雨荷鋤立，江猿吟翠屏。",
            "壯年學書劍，他日委泥沙。事主非無祿，浮生即有涯。",
            "高齋依藥餌，絕域改春華。喪亂丹心破，王臣未一家。",
            "欲陳濟世策，已老尚書郎。未息豺虎鬥，空慚鴛鷺行。",
            "時危人事急，風逆羽毛傷。落日悲江漢，中宵淚滿床。"
        ],
        "notes": [
            ""
        ],
        "volume": "卷二百二十九",
        "no#": 46
    },
    {
        "title": "園",
        "author": "杜甫",
        "biography": "",
        "paragraphs": [
            "仲夏流多水，清晨向小園。碧溪搖艇闊，朱果爛枝繁。",
            "始為江山靜，終防市井喧。畦蔬繞茅屋，自足媚盤餐。"
        ],
        "notes": [
            ""
        ],
        "volume": "卷二百二十九",
        "no#": 47
    },
    {
        "title": "豎子至",
        "author": "杜甫",
        "biography": "",
        "paragraphs": [
            "楂梨且綴碧，梅杏半傳黃。小子幽園至，輕籠熟柰香。",
            "山風猶滿把，野露及新嘗。欲寄江湖客，提攜日月長。"
        ],
        "notes": [
            ""
        ],
        "volume": "卷二百二十九",
        "no#": 48
    },
    {
        "title": "示獠奴阿段",
        "author": "杜甫",
        "biography": "",
        "paragraphs": [
            "山木蒼蒼落日曛，竹竿褭褭細泉分。郡人入夜爭餘瀝，",
            "曾驚陶侃胡奴異，怪爾常穿虎豹群。"
        ],
        "notes": [
            ""
        ],
        "volume": "卷二百二十九",
        "no#": 49
    },
    {
        "title": "秋野五首",
        "author": "杜甫",
        "biography": "",
        "paragraphs": [
            "秋野日疏蕪，寒江動碧虛。系舟蠻井絡，卜宅楚村墟。",
            "棗熟從人打，葵荒欲自鋤。盤餐老夫食，分減及溪魚。",
            "易識浮生理，難教一物違。水深魚極樂，林茂鳥知歸。",
            "吾老甘貧病，榮華有是非。秋風吹几杖，不厭此山薇。",
            "禮樂攻吾短，山林引興長。掉頭紗帽仄，曝背竹書光。",
            "風落收松子，天寒割蜜房。稀疏小紅翠，駐屐近微香。",
            "遠岸秋沙白，連山晚照紅。潛鱗輸駭浪，歸翼會高風。",
            "砧響家家發，樵聲個個同。飛霜任青女，賜被隔南宮。",
            "身許麒麟畫，年衰鴛鷺群。大江秋易盛，空峽夜多聞。",
            "徑隱千重石，帆留一片雲。兒童解蠻語，不必作參軍。"
        ],
        "notes": [
            ""
        ],
        "volume": "卷二百二十九",
        "no#": 50
    },
    {
        "title": "溪上",
        "author": "杜甫",
        "biography": "",
        "paragraphs": [
            "峽內淹留客，溪邊四五家。古苔生迮地，秋竹隱疏花。",
            "塞俗人無井，山田飯有沙。西江使船至，時複問京華。"
        ],
        "notes": [
            ""
        ],
        "volume": "卷二百二十九",
        "no#": 51
    },
    {
        "title": "樹間",
        "author": "杜甫",
        "biography": "",
        "paragraphs": [
            "岑寂雙甘樹，婆娑一院香。交柯低几杖，垂實礙衣裳。",
            "滿歲如松碧，同時待菊黃。幾回沾葉露，乘月坐胡床。"
        ],
        "notes": [
            ""
        ],
        "volume": "卷二百二十九",
        "no#": 52
    },
    {
        "title": "課小豎鉏斫舍北果林，枝蔓荒穢，淨訖移床三首",
        "author": "杜甫",
        "biography": "",
        "paragraphs": [
            "病枕依茅棟，荒鉏淨果林。背堂資僻遠，在野興清深。",
            "山雉防求敵，江猿應獨吟。泄雲高不去，隱幾亦無心。",
            "眾壑生寒早，長林卷霧齊。青蟲懸就日，朱果落封泥。",
            "薄俗防人面，全身學馬蹄。吟詩坐回首，隨意葛巾低。",
            "籬弱門何向，沙虛岸只摧。日斜魚更食，客散鳥還來。",
            "寒水光難定，秋山響易哀。天涯稍曛黑，倚杖更裴回。"
        ],
        "notes": [
            ""
        ],
        "volume": "卷二百二十九",
        "no#": 53
    },
    {
        "title": "寒雨朝行視園樹",
        "author": "杜甫",
        "biography": "",
        "paragraphs": [
            "柴門雜樹向千株，丹橘黃甘此地無。江上今朝寒雨歇，",
            "鎖石藤稍元自落，倚天松骨見來枯。林香出實垂將盡，",
            "衰顏更覓藜床坐，緩步仍須竹杖扶。散騎未知雲閣處，"
        ],
        "notes": [
            ""
        ],
        "volume": "卷二百二十九",
        "no#": 54
    },
    {
        "title": "季秋江村",
        "author": "杜甫",
        "biography": "",
        "paragraphs": [
            "喬木村墟古，疏籬野蔓懸。清琴將暇日，白首望霜天。",
            "登俎黃甘重，支床錦石圓。遠遊雖寂寞，難見此山川。"
        ],
        "notes": [
            ""
        ],
        "volume": "卷二百二十九",
        "no#": 55
    },
    {
        "title": "小園",
        "author": "杜甫",
        "biography": "",
        "paragraphs": [
            "由來巫峽水，本自楚人家。客病留因藥，春深買為花。",
            "秋庭風落果，瀼岸雨頹沙。問俗營寒事，將詩待物華。"
        ],
        "notes": [
            ""
        ],
        "volume": "卷二百二十九",
        "no#": 56
    },
    {
        "title": "自瀼西荊扉且移居東屯茅屋四首",
        "author": "杜甫",
        "biography": "",
        "paragraphs": [
            "白鹽危嶠北，赤甲古城東。平地一川穩，高山四面同。",
            "煙霜淒野日，粳稻熟天風。人事傷蓬轉，吾將守桂叢。",
            "東屯複瀼西，一種住青溪。來往皆茅屋，淹留為稻畦。",
            "市喧宜近利，林僻此無蹊。若訪衰翁語，須令剩客迷。",
            "道北馮都使，高齋見一川。子能渠細石，吾亦沼清泉。",
            "枕帶還相似，柴荊即有焉。斫畬應費日，解纜不知年。",
            "牢落西江外，參差北戶間。久游巴子國，臥病楚人山。",
            "幽獨移佳境，清深隔遠關。寒空見鴛鷺，回首憶朝班。"
        ],
        "notes": [
            ""
        ],
        "volume": "卷二百二十九",
        "no#": 57
    },
    {
        "title": "茅堂檢校收稻二首",
        "author": "杜甫",
        "biography": "",
        "paragraphs": [
            "香稻三秋末，平田百頃間。喜無多屋宇，幸不礙雲山。",
            "禦夾侵寒氣，嘗新破旅顏。紅鮮終日有，玉粒未吾慳。",
            "稻米炊能白，秋葵煮複新。誰雲滑易飽，老藉軟俱勻。",
            "種幸房州熟，苗同伊闕春。無勞映渠碗，自有色如銀。"
        ],
        "notes": [
            ""
        ],
        "volume": "卷二百二十九",
        "no#": 58
    },
    {
        "title": "東屯月夜",
        "author": "杜甫",
        "biography": "",
        "paragraphs": [
            "抱疾漂萍老，防邊舊穀屯。春農親異俗，歲月在衡門。",
            "青女霜楓重，黃牛峽水喧。泥留虎鬥跡，月掛客愁村。",
            "喬木澄稀影，輕雲倚細根。數驚聞雀噪，暫睡想猿蹲。",
            "日轉東方白，風來北斗昏。天寒不成寢，無夢寄歸魂。"
        ],
        "notes": [
            ""
        ],
        "volume": "卷二百二十九",
        "no#": 59
    },
    {
        "title": "東屯北崦",
        "author": "杜甫",
        "biography": "",
        "paragraphs": [
            "盜賊浮生困，誅求異俗貧。空村惟見鳥，落日未逢人。",
            "步壑風吹面，看松露滴身。遠山回白首，戰地有黃塵。"
        ],
        "notes": [
            ""
        ],
        "volume": "卷二百二十九",
        "no#": 60
    },
    {
        "title": "從驛次草堂複至東屯二首",
        "author": "杜甫",
        "biography": "",
        "paragraphs": [
            "峽內歸田客，江邊借馬騎。非尋戴安道，似向習家池。",
            "峽險風煙僻，天寒橘柚垂。築場看斂積，一學楚人為。",
            "短景難高臥，衰年強此身。山家蒸栗暖，野飯謝麋新。",
            "世路知交薄，門庭畏客頻。牧童斯在眼，田父實為鄰。"
        ],
        "notes": [
            ""
        ],
        "volume": "卷二百二十九",
        "no#": 61
    },
    {
        "title": "暫往白帝複還東屯",
        "author": "杜甫",
        "biography": "",
        "paragraphs": [
            "複作歸田去，猶殘獲稻功。築場憐穴蟻，拾穗許村童。",
            "落杵光輝白，除芒子粒紅。加餐可扶老，倉庾慰飄蓬。"
        ],
        "notes": [
            ""
        ],
        "volume": "卷二百二十九",
        "no#": 62
    },
    {
        "title": "刈稻了詠懷",
        "author": "杜甫",
        "biography": "",
        "paragraphs": [
            "稻獲空雲水，川平對石門。寒風疏落木，旭日散雞豚。",
            "野哭初聞戰，樵歌稍出村。無家問消息，作客信乾坤。"
        ],
        "notes": [
            ""
        ],
        "volume": "卷二百二十九",
        "no#": 63
    },
    {
        "title": "上白帝城",
        "author": "杜甫",
        "biography": "",
        "paragraphs": [
            "城峻隨天壁，樓高更女牆。江流思夏後，風至憶襄王。",
            "老去聞悲角，人扶報夕陽。公孫初恃險，躍馬意何長。"
        ],
        "notes": [
            ""
        ],
        "volume": "卷二百二十九",
        "no#": 64
    },
    {
        "title": "上白帝城二首",
        "author": "杜甫",
        "biography": "",
        "paragraphs": [
            "江城含變態，一上一回新。天欲今朝雨，山歸萬古春。",
            "英雄餘事業，衰邁久風塵。取醉他鄉客，相逢故國人。",
            "兵戈猶擁蜀，賦斂強輸秦。不是煩形勝，深慚畏損神。",
            "白帝空祠廟，孤雲自往來。江山城宛轉，棟宇客裴回。",
            "勇略今何在，當年亦壯哉。後人將酒肉，虛殿日塵埃。",
            "穀鳥鳴還過，林花落又開。多慚病無力，騎馬入青苔。"
        ],
        "notes": [
            ""
        ],
        "volume": "卷二百二十九",
        "no#": 65
    },
    {
        "title": "武侯廟",
        "author": "杜甫",
        "biography": "",
        "paragraphs": [
            "遺廟丹青落，空山草木長。猶聞辭後主，不復臥南陽。"
        ],
        "notes": [
            ""
        ],
        "volume": "卷二百二十九",
        "no#": 66
    },
    {
        "title": "八陣圖",
        "author": "杜甫",
        "biography": "",
        "paragraphs": [
            "功蓋三分國，名高八陣圖。江流石不轉，遺恨失吞吳。"
        ],
        "notes": [
            ""
        ],
        "volume": "卷二百二十九",
        "no#": 67
    },
    {
        "title": "謁先主廟",
        "author": "杜甫",
        "biography": "",
        "paragraphs": [
            "慘澹風雲會，乘時各有人。力侔分社稷，志屈偃經綸。",
            "複漢留長策，中原仗老臣。雜耕心未已，歐血事酸辛。",
            "霸氣西南歇，雄圖歷數屯。錦江元過楚，劍閣複通秦。",
            "舊俗存祠廟，空山立鬼神。虛簷交鳥道，枯木半龍鱗。",
            "竹送清溪月，苔移玉座春。閭閻兒女換，歌舞歲時新。",
            "絕域歸舟遠，荒城系馬頻。如何對搖落，況乃久風塵。",
            "孰與關張並，功臨耿鄧親。應天才不小，得士契無鄰。",
            "遲暮堪帷幄，飄零且釣緡。向來憂國淚，寂寞灑衣巾。"
        ],
        "notes": [
            ""
        ],
        "volume": "卷二百二十九",
        "no#": 68
    },
    {
        "title": "白鹽山",
        "author": "杜甫",
        "biography": "",
        "paragraphs": [
            "卓立群峰外，蟠根積水邊。他皆任厚地，爾獨近高天。",
            "白榜千家邑，清秋萬估船。詞人取佳句，刻畫竟誰傳。"
        ],
        "notes": [
            ""
        ],
        "volume": "卷二百二十九",
        "no#": 69
    },
    {
        "title": "灩澦堆",
        "author": "杜甫",
        "biography": "",
        "paragraphs": [
            "巨積水中央，江寒出水長。沈牛答雲雨，如馬戒舟航。",
            "天意存傾覆，神功接混茫。干戈連解纜，行止憶垂堂。"
        ],
        "notes": [
            ""
        ],
        "volume": "卷二百二十九",
        "no#": 70
    },
    {
        "title": "灩澦",
        "author": "杜甫",
        "biography": "",
        "paragraphs": [
            "灩澦既沒孤根深，西來水多愁太陰。江天漠漠鳥雙去，",
            "寄語舟航惡年少，休翻鹽井橫黃金。"
        ],
        "notes": [
            ""
        ],
        "volume": "卷二百二十九",
        "no#": 71
    },
    {
        "title": "白帝",
        "author": "杜甫",
        "biography": "",
        "paragraphs": [
            "白帝城中雲出門，白帝城下雨翻盆。高江急峽雷霆鬥，",
            "哀哀寡婦誅求盡，慟哭秋原何處村。"
        ],
        "notes": [
            ""
        ],
        "volume": "卷二百二十九",
        "no#": 72
    },
    {
        "title": "白帝城樓",
        "author": "杜甫",
        "biography": "",
        "paragraphs": [
            "江度寒山閣，城高絕塞樓。翠屏宜晚對，白谷會深遊。",
            "急急能鳴雁，輕輕不下鷗。彝陵春色起，漸擬放扁舟。"
        ],
        "notes": [
            ""
        ],
        "volume": "卷二百二十九",
        "no#": 73
    },
    {
        "title": "曉望白帝城鹽山",
        "author": "杜甫",
        "biography": "",
        "paragraphs": [
            "徐步移班杖，看山仰白頭。翠深開斷壁，紅遠結飛樓。",
            "日出清江望，暄和散旅愁。春城見松雪，始擬進歸舟。"
        ],
        "notes": [
            ""
        ],
        "volume": "卷二百二十九",
        "no#": 74
    },
    {
        "title": "白帝城最高樓",
        "author": "杜甫",
        "biography": "",
        "paragraphs": [
            "城尖徑昃旌旆愁，獨立縹緲之飛樓。峽坼雲霾龍虎臥，",
            "杖藜歎世者誰子，泣血迸空回白頭。"
        ],
        "notes": [
            ""
        ],
        "volume": "卷二百二十九",
        "no#": 75
    },
    {
        "title": "白帝樓",
        "author": "杜甫",
        "biography": "",
        "paragraphs": [
            "漠漠虛無裏，連連睥睨侵。樓光去日遠，峽影入江深。",
            "臘破思端綺，春歸待一金。去年梅柳意，還欲攪邊心。"
        ],
        "notes": [
            ""
        ],
        "volume": "卷二百二十九",
        "no#": 76
    },
    {
        "title": "陪諸公上白帝城宴越公堂之作",
        "author": "杜甫",
        "biography": "",
        "paragraphs": [
            "此堂存古制，城上俯江郊。落構垂雲雨，荒階蔓草茅。",
            "柱穿蜂溜蜜，棧缺燕添巢。坐接春杯氣，心傷豔蕊梢。",
            "英靈如過隙，宴衎願投膠。莫問東流水，生涯未即拋。"
        ],
        "notes": [
            ""
        ],
        "volume": "卷二百二十九",
        "no#": 77
    },
    {
        "title": "峽隘",
        "author": "杜甫",
        "biography": "",
        "paragraphs": [
            "聞說江陵府，雲沙靜眇然。白魚如切玉，朱橘不論錢。",
            "水有遠湖樹，人今何處船。青山各在眼，卻望峽中天。"
        ],
        "notes": [
            ""
        ],
        "volume": "卷二百二十九",
        "no#": 78
    },
    {
        "title": "諸葛廟",
        "author": "杜甫",
        "biography": "",
        "paragraphs": [
            "久游巴子國，屢入武侯祠。竹日斜虛寢，溪風滿薄帷。",
            "君臣當共濟，賢聖亦同時。翊戴歸先主，併吞更出師。",
            "蟲蛇穿畫壁，巫覡醉蛛絲。欻憶吟梁父，躬耕也未遲。"
        ],
        "notes": [
            ""
        ],
        "volume": "卷二百二十九",
        "no#": 79
    },
    {
        "title": "峽口二首",
        "author": "杜甫",
        "biography": "",
        "paragraphs": [
            "峽口大江間，西南控百蠻。城欹連粉堞，岸斷更青山。",
            "開闢多天險，防隅一水關。亂離聞鼓角，秋氣動衰顏。",
            "時清關失險，世亂戟如林。去矣英雄事，荒哉割據心。",
            "蘆花留客晚，楓樹坐猿深。疲苶煩親故，諸侯數賜金。"
        ],
        "notes": [
            ""
        ],
        "volume": "卷二百二十九",
        "no#": 80
    },
    {
        "title": "天池",
        "author": "杜甫",
        "biography": "",
        "paragraphs": [
            "天池馬不到，嵐壁鳥才通。百頃青雲杪，層波白石中。",
            "鬱紆騰秀氣，蕭瑟浸寒空。直對巫山出，兼疑夏禹功。",
            "魚龍開闢有，菱芡古今同。聞道奔雷黑，初看浴日紅。",
            "飄零神女雨，斷續楚王風。欲問支機石，如臨獻寶宮。",
            "九秋驚雁序，萬里狎漁翁。更是無人處，誅茅任薄躬。"
        ],
        "notes": [
            ""
        ],
        "volume": "卷二百二十九",
        "no#": 81
    },
    {
        "title": "瞿塘兩崖",
        "author": "杜甫",
        "biography": "",
        "paragraphs": [
            "三峽傳何處，雙崖壯此門。入天猶石色，穿水忽雲根。",
            "猱玃須髯古，蛟龍窟宅尊。羲和冬馭近，愁畏日車翻。"
        ],
        "notes": [
            ""
        ],
        "volume": "卷二百二十九",
        "no#": 82
    },
    {
        "title": "夔州歌十絕句",
        "author": "杜甫",
        "biography": "",
        "paragraphs": [
            "中巴之東巴東山，江水開闢流其間。",
            "白帝高為三峽鎮，夔州險過百牢關。",
            "白帝夔州各異城，蜀江楚峽混殊名。",
            "英雄割據非天意，霸主併吞在物情。",
            "群雄競起問前朝，王者無外見今朝。",
            "比訝漁陽結怨恨，元聽舜日舊簫韶。",
            "赤甲白鹽俱刺天，閭閻繚繞接山巔。",
            "楓林橘樹丹青合，複道重樓錦繡懸。",
            "瀼東瀼西一萬家，江北江南春冬花。",
            "背飛鶴子遺瓊蕊，相趁鳧雛入蔣牙。",
            "東屯稻畦一百頃，北有澗水通青苗。",
            "晴浴狎鷗分處處，雨隨神女下朝朝。",
            "蜀麻吳鹽自古通，萬斛之舟行若風。",
            "長年三老長歌裏，白晝攤錢高浪中。",
            "憶昔咸陽都市合，山水之圖張賣時。",
            "巫峽曾經寶屏見，楚宮猶對碧峰疑。",
            "武侯祠堂不可忘，中有松柏參天長。",
            "干戈滿地客愁破，雲日如火炎天涼。",
            "閬風玄圃與蓬壺，中有高堂天下無。",
            "借問夔州壓何處，峽門江腹擁城隅。"
        ],
        "notes": [
            ""
        ],
        "volume": "卷二百二十九",
        "no#": 83
    },
    {
        "title": "上卿翁請修武侯廟，遺像缺落，時崔卿權夔州",
        "author": "杜甫",
        "biography": "",
        "paragraphs": [
            "大賢為政即多聞，刺史真符不必分。",
            "尚有西郊諸葛廟，臥龍無首對江濆。"
        ],
        "notes": [
            ""
        ],
        "volume": "卷二百二十九",
        "no#": 84
    }
]